
PRAEFATIO AD PRIMAM EDITIONEM. 


Benevolo Lectori. 


Norunt omnes, quibus quantisque documentis 
zelo ac pietate flagrantibus Summus Pontifex Leo 
XIII. hactenus institerit, ut Clerici, quos ad populi 
fidelis exemplum atque institutionem Ecclesia postu¬ 
lat, doctrina ac sanctitate morum imbuantur, et in Ec¬ 
clesiastica disciplina sancte perseverent. Inter omnes 
gloriosi Pontificatus sui curas, hac certe vix ulla 
major elucet. Jam iterato Ecclesiae Praesulibus hanc 
sollicitudinem suis Epistolis Encyclicis atque Allocu¬ 
tionibus impense commendavit. Attamen audire juvat 
quae disertissimis verbis Summus Pontifex hac su¬ 
per re loquitur in ultima Epistola ad Archiepisco- 
pos et Episcopos Italiae data (15 Febr. 1882): « Prae¬ 
cipuae autem curae cogitationesque Vestrae, Vene¬ 
rabiles Fratres, in eo evigilare debent, ut ministros 
Dei idoneos rite instituatis. Quodsi Episcoporum est, 
plurimum operae et studii in fingenda probe omni 
juventute ponere, longe plus ipsos elaborare in Cle¬ 
ricis verum est, qui in Ecclesiae spem adolescunt, 
et participes adjutoresque munerum sanctissimorum 
sunt aliquando futuri. — Causae profecto graves, et 
omnium aetatum communes, decora virtutum multa 

et magna in Sacerdotibus postulant: verumtamen 
nostra haec aetas plura quoque et majora admodum 
flagitat ». — Dein Summus Pontifex ostendit, quam 
necessaria sit praesertim nostris diebus Sacerdoti 
exquisita et varia doctrina, virtus ac pietas bene 
fundata, et concludit sequentibus verbis: « Atqui ad 
hujusmodi munera est adhibenda praeparatio diu¬ 
turna et diligens: non enim tantis rebus facile et 
celeriter assuescitur. Atque illi sane in sacerdotio 
integre sancteque versabuntur, qui sese in hoc ge¬ 
nere ab adolescentia excoluerint, et tantum disciplina 
profecerint, ut ad eas virtutes, quae commemoratae 
sunt, non tam instituti quam nati videantur ». 

Quis non videt, haec Summi Pontificis et Christi 
Vicarii hortamenta ad Superiores etiam Regularium 
Ordinum, ad Lectores et Clericorum Magistros spe¬ 
ctare, eaque semper prae oculis habenda et adim¬ 
plenda esse, quum ex juvenum accurata educatione 
et disciplina praecipuum Ecclesiae bonum et singu¬ 
larum Provinciarum profectus et totius Ordinis de¬ 
cus derivetur? 

Et hic peropportune accidit dicere, Rmum Mi¬ 
nistrum Generalem, P. Bernardinum a Portu Roma- 
tino, in bino sui regiminis Sexennio non solum per 
litteras ad omnes Ordinis Provincias datas, in hu¬ 
jusmodi officii partibus explendis praeclarum suae 
voluntatis specimen exhibuisse, sed etiam in sacra 
singularum Provinciarum visitatione omni ope rem 
fructuose promovisse: nec sine plurima grati animi 
nostri jucunditate exprimere possumus, eum nil aliud 
etiamnum exoptare, quam ut juvenes nostri novarum 
plantarum iqore foveantur, irrigentur seduloque cu- 

stodiantur, ne paulatim arescant et in eis fructus, 
quos optat coelestis Paterfamilias, non inveniantur. 

Hoc itaque diuturnum Rmi Ministri Generalis 
studium ac jugis factorum series, ob quae tanto 
effusiores in eum laudes cumulantur, quanto cla¬ 
riora uberioraque constant suorum meritorum ar¬ 
gumenta : itemque Summi Pontificis verba modo 
relata, nec non summa rei ipsius, de qua agitur, 
gravitas, causam et incitamentum huic exarando 
operi praebuerunt. 

Quod attinet argumenta in eodem pertractata: 
In prima parte tyroni Religioso doctrina de perfe¬ 
ctione christiana et religiosa exhibetur, dein com¬ 
munia vitae claustralis fundamenta explicantur. His 
praemissis, Novitio Clerico impertiuntur notiones Se- 
raphici Ordinis, et sacra Regula cum suis praero¬ 
gativis ipsi proponitur. Ut autem vera Fratris Mi¬ 
noris et filii Seraphici P. N. Francisci forma in eo 
reluceat, necesse est, ut quaeque in se vitia exstir¬ 
pet et virtutes proseminet; et hoc ipsum in Tractatu 
« de exercitio virtutum et exstirpatione vitiorum » 
stylo simplici ac perspicuo demonstratur. 

In altera parte praeter preces consuetas Novi- 
tius Clericus praesertim addiscit eas preces ac pia 
exercitia, quae Seraphici Ordinis quodammodo pro¬ 
pria sunt, et a nostris celeberrimis Patribus semper 
maxime culta et commendata. 

Demum Tibi, benigne Lector, haec pauca sint. 
Hujusmodi opus pro maxima sui parte ex scriptis 
editis ineditisque Confratrum nostrorum conflatum 
est ea ratione, ut in omnibus ejusdem partibus tra¬ 
ditio et spiritus Ordinis nostri redolesceret, et sic 

a Seraphica juventute plenius hauriretur et conser¬ 
varetur. Quod a Deo et S. Patre Nostro Francisco 
ferventer petimus et adprecainds.' \ 

Romae, ex Aracoeli, in Festo S. Raphaelis 
Archang. 16 Aprilis 1882. 


P. Gaudentius, 

Ordinis Minorum Striet. Observ. S. Francisci 
Definitor Generalis. 


PRAEFATIO AD SECUNDAM EDITIONEM. 


Praesens opus « Introductio ad vitam sera- 
phicam » inscriptum in prima editione uno sat am¬ 
plo volumine in lucem prodiit, in prima parte « Insti¬ 
tutionem Juventutis Seraphicae ad perfectionem 
religiosam » continens, in secunda « Preces ac pia 
exercitia ad usum quotidianum ». Additamenta pri¬ 
mae ac secundae parti necessario adjungenda subdi¬ 
visionem operis in duo volumina postularunt, quo¬ 
rum primum quasi theoriam institutionis Juventutis 
Seraphicae continet, dum volumen secundum praxin 
seu pia exercitia et preces ad usum quotidianum 
complectitur. 

Rationes ad primam hujus operis editionem mo¬ 
ventes eaedem fuere, quae hanc ejusdem operis edi¬ 
tionem secundam confirmant. Quapropter superva¬ 
caneum duximus hic iterare, quae jam in supra po¬ 
sita praefatione ad primam editionem sunt exposita. 
Hoc tantummodo notandum venit, in hac prima ope¬ 
ris parte non pauca de textu fuisse immutata atque 
adposita; e. gr. S. Regula S. P. Francisci ex textu 
originali est descripta; — quando sermo est de Sta¬ 
tutis Generalibus Ordinis correspondentes numeri ex 

novissimis « Constitutionibus Generalibus » sunt 
desumpti; loci allegati ex operibus S. Bonaventurae, 
Doctoris Seraphici, secundum novissimam ejusdem 
S. Auctoris operum editionem sunt correcti. — Adje¬ 
cta sunt libro: Additamenta ad articulum «De In¬ 
dulgentiis », de Via Crucis, de Actu heroico cha- 
ritatis erga animas in Purgatorio detentas, de Mis¬ 
sionibus, de Unione Ordinis Fratrum Minorum S. 
P. Francisci, etc. etc., prout videndum ex Indice. 

Bulsani, ex Conventu ad Stigmata S. P. N. Fran¬ 
cisci, in Festo S. Petri de Alcantara, 19. Octobris 
1898. 


P. Fr. Gaudentius, 


ex-Deflnilor Generalis Fratrum Minorum. 

PROOEMIUM. 

De educatione et institutione Juventutis Seraphicae. 


§ 1 - 

Quantum regulari disciplinae conservandae conferat Novitio- 
rum discreta ad Ordinem receptio et bona institutio \ 

Tot tantaque sunt bona, quae ex conversatione vere Se- 
raphica enascuntur, ut illorum intuitu omnia adhibenda essent 
studia, nihilque intentatum esset relinquendum, ut exacta Re¬ 
gulae observantia, ubi existit, sarta tectaque servetur, ubi 
vero fuerit collapsa, in pristino suo restituatur splendore. — 
Inter media autem, quibus Religionis fervor conservatur, prin¬ 
cipem sane locum obtinent discretio in Novitiorum ad Ordi¬ 
nem receptione , sedula in iis educandis diligentia et cura , 
atque debita circumspectio in eorum admissione ad profes¬ 
sionem. Etenim, ut verbis utar S. D. N. Pii PP. IX., sac. 
memoriae 1 2 3 : « Regulari disciplinae instaurandae, ubi collapsa 
fuerit, vel servandae, ubi vigeat, nihil magis conducit, quam 
in admittendis Novitiis ad habitum et ad professionem maxi¬ 
mam curam adhibere, ut ii tantum recipiantur, qui superna 


1 Ex laudato opere «Stimulus Seraphicae conversationis», Auct. 
Fr. Bernardo van Loo, Ord. S. Franc. Striet. Observ. Exdefiuit. Generali. 
Editio 2. Lovanii 1862. pag. 206-233, quod opus Rmus. Min. Generalis 
P. Bcrnardinus a Montefranco pro Ordine Seraphico iterato approbavit ac 
commendavit. 

2 Decretum c Regulari Disciplinae » anni 1848. 


P. Gaudentius. Vol. I. 


1 

vocatione ducti, morum honestate ceterisque dotibus praediti, 
Eeligionem ingrediuntur, cupientes Deo servire, mundi pericula 
evitare, et spirituali proximorum saluti qua exemplo, qua 
opere ad praescriptum Instituti, quod profitentur, consulere. 
Ex Novitiis enim Eeligionis bonum vel malum prorsus pen¬ 
det; quandoquidem hi sunt Eeligionuin semina, hi sunt novi 
palmites Dei vineam novellantes; sed si semina, si novitiae 
vites infectae sint, nonnisi fructus mali colligi possunt. Qua¬ 
propter Eomani Pontifices et praesertim Sixtus V., Clemens 
VIII., Innocentius X. et Innocentius XII. saluberrima edidere 
decreta, quibus leges in admittendis Novitiis servandae con¬ 
stituebantur ». 

Cum igitur Sanctissimus D. N. Pius PP. IX. ab ipsis 
Pontificatus sui primordiis pastoralis vigilantiae studia con¬ 
vertenda esse duxerit ad Eeligiosarum familiarum disciplinam 
totis viribus promovendam, Praedecessorum suorum vestigia 
sectando, certam stabilemque legem constituendam esse existi¬ 
mavit, quae in admittendis Novitiis ad habitum et professio¬ 
nem servari omnino deberet; quamque duobus Decretis com¬ 
plexus est, uno ubique locorum servando, quod incipit: « Ro¬ 
mani Pontifices », altero autem, quod incipit: « Regulari di¬ 
sciplinae », pro Italia et Insulis adjacentibus edito. Ex his 
Decretis apparet, quantam diligentiam Superiores adhibere de¬ 
bent, ut, antequam ad religiosum habitum postulantes reci¬ 
piunt, de illorum vita, moribus, ceterisque dotibus et qualita¬ 
tibus inquirant, ne indignis ad religiosas familias, non sine 
maximo illarum detrimento, ostium aperiant. 

Non igitur indiscriminatim omnes admittantur ad Ordi¬ 
nem, ut jam declaravit Nicolaus III., « Exiit », art. 10: 
« sed illi tantum, qui, suffragantibus eis litteratura, idonei¬ 
tate, vel aliis circumstantiis, possint utiles esse Ordini, sibi- 
que per vitae meritum ac aliis proficere per exemplum ». Quod 
etiam confirmat S. Bonaventura (Quaestiones circa Eegulam 
q. X), dicens: «Omnes passim recipere, non expedit nobis, 
nec Ecclesiae Dei. Non nobis, quia variae sunt conditiones 

hominum, qualitates et mores. Multos enim saepe reciperemus 
imbecilles, qui non possent rigorem Ordinis sustinere; mul¬ 
tos pauperes, qui non pro Deo, sed pro sustentatione vitae 
vivere desiderant nobiscum; multos incompositos moribus, 
quos vix corrigere ab inolita consuetudine possemus, et per 
tales dissolveretur Ordinis disciplina et impediretur profe¬ 
ctus aliorum... Ecclesiae similiter non expedit; cum sit Ordo 
ad aedificationem Ecclesiae constitutus, multitudo receptorum 
magis confusionem induceret, nec de conversione multorum 
exemplum aedificationis acciperet, sed scandalum, ubi religio¬ 
sitas, excepto solo habitu, nihil inveniret. Tot et tales solum 
recipi expedit, qui sine onere Ecclesiae pasci possint, et qui 
valeant Ecclesiae in spiritualibus respondere his, quae ab ea 
in carnalibus recipiunt pro corporum sustentatione ». 

Nec iis concedendus est Eeligionis habitus, de quorum 
vocatione fundatum dubium moveri potest, ut constat ex De¬ 
creto S. D. N. Pii IX. « Regulari disciplinae », ubi legitur: 
« Eorum, qui religiosae familiae nomen daturi sint, indolem, 
ingenium, mores ceterasque necessarias dotes accurate explo¬ 
rent, et sedulo investigent, quo consilio, quo spiritu, qua ra¬ 
tione ad regularem vitam ineundam ducantur, et eos tantum 
probent , quos secundum Deum idoneos esse revera constite¬ 
rit». Quae verba satis innuunt, positiva requiri signa voca¬ 
tionis, ut petenti habitus Ordinis concedatur, atque eas omnes 
Pontificiae et Ordinis constitutiones requirunt. Haec sedulo re¬ 
cogitent Provinciales omnes, et praesertim ii qui, relicto de¬ 
bito examine, indifferenter omnes ad Ordinem recipiunt, unice 
solliciti ut numerum Fratrum adaugeant, cum potius deside¬ 
rare deberent in virtute, perfectione et spiritu quam in mul¬ 
titudine Fratrum proficere, quia aeterna veritas dixit: « Multi 
sunt vocati , pauci vero electi » (Luc. 14), et quia S. P. N. 
Franciscus praedixit, purae observantiae regulari nil magis 
obesse, quam multitudinem Fratrum inutilium et sensualitati 
deditorum. Oportet ergo, ut caute procedant Ministri Provin¬ 
ciales, et potius paucos bonos quam multos parum idoneos 

recipiant, ne id verificetur quod legitur (Isai. 9, 3): « Mul¬ 
tiplicasti gentem, et non magnificasti laetitiam ». 

Verum, si magna requiritur in receptione Novitiorum di¬ 
scretio, non minor exigitur diligentia in iis bene et religiose 
Instituendis; ex recta enim Novitiorum instructione pendet 
Religionis profectus, sicut prava eorum educatio deformatae 
Religionis causa et origo est. Hinc Fr. David de Augusta « De 
profectu Relig.» (1. 1. c. 1): «Ideo tot Ordines confundun¬ 
tur, » inquit, « quia pueriles mentes sibimet dimittuntur 
sine fraeno retrahente a noxiis, et sine virga ad salubria com¬ 
pellente, aut ex negligentia seniorum, aut ex nociva conde- 
scensione. Sicut imprudens medicus, qui ne contristet aegrum 
quem curare deberet, patitur eum nociva comedere, ex quibus 
gravius et diutius infirmatur ». Et S. Bonaventura « Determi¬ 
nationes quaestionum circa Regulam nostram » q. 19, tertiam 
causam, cur Religiones a perfectione deficiant, indicans, nempe, 
quod Novitiorum instructores experti non sint: «quilibet», 
ait, « quae non didicit nescit docere ». 

Observent ergo Novitiorum instructores maximam sui mu¬ 
neris obligationem, de qua S. Laurentius Justinianus (lib. de 
obed. c. 20): « Magnum supra se pondus arbitror illos ferre, 
qui introducendorum Novitiorum suscipiunt regimen, si detenti 
pigritia, sive experientia minus imbuti, aut discretionis virtute 
privati, eosdem neglexerint arguere, corrigere, erudire, exhor¬ 
tari et nutrire. Vinea quippe spiritualis Domini Sabaoth est 
inchoantium nova plantatio, quae, ut fructum afferat, solerti 
est excolenda peritia; nam si inculta remanserit, dilatat qui¬ 
dem palmites suos, sed nulla utique ubertate fecundos. Proinde 
omni sedulitate exercendi sunt in Religiono rudes, ne super¬ 
fluant, ne torpeant, ne obdurescant ». Ad quod cum magna 
opus sit discretione, Clemens VIII. in suis admonitionibus de 
educatione Novitiorum, inter alia ait: «Sit magister Novitio¬ 
rum sacerdotali Ordine initiatus, ac in quinto saltem supra 
trigesimum aetatis suae annum constitutus, doctrina et vitae 
etiam antcactae exemplo praestans; orationis praeterea et mor- 

tificationis operibus addictus, prudentia et caritate refertus, non 
sine affabilitate gravis, zelum Dei cum mansuetudine prae 
se ferens, ab omni cordis et animi perturbatione, ira praeser¬ 
tim et indignatione, quae in se et erga alios caritatem impe¬ 
dire consueverunt, quam longissime alienus; et talis demum, 
ut in omnibus seipsum bonorum operum exemplum praebeat, 
ut ii, qui ejus curae subsunt, illum non tam metuant, quam 
revereantur, nec illi unquam detrahere quidquam possint». 

Quae autem Instructor Novitios praecipue docere debeat, 
his verbis expressit laudatus Pontifex: « Curam habeat diligen¬ 
tem, ut Novitii omnes in regulari disciplina sedulo exerceantur, 
agnoscantque praecipue divinae, qua digni facti sunt, vocatio¬ 
nis praestantiam et excellentiam; quae vera sit atque perfecta 
votorum solemnium, et quam necessaria cujusque Ordinis con¬ 
stitutionum observantia; modum in oratione, tum mentali tum 
vocali fructuose persistendi; illicitas passiones et vitia (ad 
quae natura per peccatum labefactata omni tempore prona 
est atque proclivis) per sensuum custodiam et mortificationem 
cohibendi; austeritatem, jejunia, cilicia, disciplinas, conscien¬ 
tiae puritatem, crebram illius discussionem, sacramentorum 
frequentiam, confessionis praesertim,... per apertionem quoti¬ 
dianam motuum internorum, cordis et tentationum manifesta¬ 
tionem, per exercitium humilitatis circa viliora ministeria, per 
modestiam in omnibus actionibus diuturnumque silentium ». 
Ita Clemens VIII. Novissimae vero Ordinis nostri « Constitu¬ 
tiones Generales » Novitiorum Magistris sequentia praecipiunt: 

« Instruantur (Novitii) de doctrina christiana, de vita 
Sanctorum Ordinis, de natura et obligationibus votorum tum 
simplicium tum solemnium, de sacra Regula nostra secundum 
pontificias declarationes, praesertim Nicolai III., Clementis V. 
et Inuocentii XI., de officio divino rite et pie persolvendo, de 
modo cum fructu confitendi, communicandi, mentaliter orandi 
et Missae ministrandi. Haec et alia suo statui convenientia 
diligenter addiscant, ac sanctae orationis et pietatis exercitio 
maxime incumbant ». 

« Auctorum nostrorum documenta aurea, ea maxime, 
quae libello de profectu Religiosorum et speculo disciplinae 
continentur, frequenter ipsis ingerantur ». (Const. Genles. nn. 
39 . 40 .) 

Praeter haec, studeant Magistri Novitios imbuere spiritu 
vere Seraphico et magnum eis amorem et existimationem erga 
Ordinem instillare. Quem in finem eis explicare conabuntur 
S. Francisci monita et consilia, quae tum in ipsa Regula, tum 
in variis suis ad Fratres colloquiis reperiuntur expressa, et 
quorum nonnulla in praefatione hujus opusculi retulimus. 
Praelegant ipsis vitam S. Francisci et Sanctorum Ordinis no¬ 
stri ; doceant eos varia Ordinis privilegia, praerogativas et 
honores, et notos faciant praecipuos egregios viros, qui sive 
sanctitate, sive doctrina, sive praeclaris factis Religionem illu¬ 
strarunt: ut hac ratione Novitii pro accepta vocatione grati 
Deo existant, et a teneris excitentur ad aemulanda virtutum 
exempla, quae a majoribus relicta fuerunt. 

Has maximas muneris sui obligationes saepius recolant 
Magistri Novitiorum, recogitentque, quam strictam Deo reddi¬ 
turi sint rationem, si eorum culpa et negligentia Novitii non 
fuerint in Regulae intelligentia instructi, si in disciplina re¬ 
gulari, in passionum mortificatione, vitiorumque expugnatione, 
virtutum praxi et perfectionis scientia non fuerint exercitati 
et exculti. Omni proinde die suos convocent Novitios, Regu¬ 
lam ac « Speculum Diseiplinae » Bonaventurae tributum, sed 
potius ab ejus socio, Fr. Bernardo de Bessa exaratum explica¬ 
turi, illis in omnibus consuetis exercitiis assistant, eaque omnia 
praestare studeant, £[uae Clemens VIII. in memorato Decreto 
tam graviter inculcat. Quum autem laudatus Pontifex inter alia 
commendet, ut Novitii internos animi motus Instructori suo 
aperiant, eique cor et tentationes manifestent: sciant Novitii 
id quam maxime ad eorum spiritualem profectum conducere. 
Quapropter, ait P. Gaudentius Kerckhove, Magistro suo se to¬ 
tos prodant, et sub sigillo confessionis, vel secreti, vel quacun¬ 
que ratione eis placuerit, universa cordis secreta candide ape- 

riant; scilicet quomodo defectus superent, pravos affectus mor¬ 
tificent, tentationes vincant; cujus virtutis amor eos maxime 
teneat, quae studiosa exercitatio delectet; quem gradum spiri¬ 
tualis profectus attigerint; quem modum servent in orando et 
meditando; quas experiantur consolationes in oratione; quanta 
attentione aut evagatione mentis Psalmos recitent; quo genere 
afflictionis carnem edoment; quid ipsos a profectu magis retar¬ 
det; quid tandem in anima malum est aut bonum, laetum 
aut triste, totum detegant Magistro spirituali, ita ut ei ipso¬ 
rum conscientia sit omnino aperta, clara et detecta. Nam, ut 
ait Cassianus (Collat. 2. c. 10): « Tamdiu daemonis sugge¬ 
stiones noxiae dominantur in nobis, quamdiu celantur in corde; 
illico enim ut patefacta fuerit cogitatio maligna, marcescit, 
et antequam discretionis judicium proferatur, serpens teterri- 
mus, velut e tenebroso ac subterraneo specu virtute confessio¬ 
nis pertractus ad lucem, et traductus quodammodo ac dehone¬ 
status abscedit ». Econtra, ait Salomon (Prov. 28): « Qui ab¬ 
scondit seder a, non dirigetur ». 

Quae hucusque delibavimus de Novitiorum necessaria edu¬ 
catione in instructione, non tantum de Novitiis Clericis, sed 
etiam de Laicis intelligenda sunt. Quum hi quoque veri sint 
Religiosi, profitentes tria vota essentialia et observantiam Re¬ 
gulae, sicut alii Fratres Clerici, hinc recte ordinavit Clemens 
VIII., eorum religiosam instructionem non esse praetermit¬ 
tendam, quin potius aequanimiter amplexandam: « Quando, 
quidem », ait Pontifex, « satis exploratum est, istorum etiam, 
cum Regulam profiteantur eandem, perfectam educationem tum 
Religioni decorem et ornamentum, tum aliis Christi fidelibus 
aedificationem, exemplum atque utilitatem afferre ..., illi Ma¬ 
gistro Novitiorum, seu Superioribus Monasteriorum et Conven¬ 
tuum, juxta cujusque Ordinis statuta et constitutiones subditi 
esse et obedientiam praestare debebunt, a quo non tantum 
circa corporalia obsequia probandi et exercendi, verum etiam 
pro eorum capacitate et commoditate de spiritualibus, prae¬ 
sertim de modo mentaliter orandi, diligenter instruendi erunt; 

quod ut commodius fiat, ad Capitula et spirituales conciones 
accersiri debeant, et in ecclesiis statutis horis conveniant». 
Ita Pontifex. Imo putat Peyrinus (tom. 2. q. 1. c. 5. n. 13) 
majori cum studio procurandam esse Laicorum quam Clerico¬ 
rum bonam institutionem: quippe qui liberius et frequentius 
tractant cum saecularibus, vacant occupationibus valde distra- 
ctivis, communiter sunt moribus rudiores, et majoribus subja¬ 
cent periculis, nisi in perfectione multum sint radicati. « Ne¬ 
scio tamen », ait praefatus auctor, « quo incantamento ita 
eorum negligatur cura in Religionibus ». Et subdit: « Studeat 
eos Superior bonis imbui moribus; sermonibus de disciplina 
regulari, de observantia et intellectu Regulae abesse non per¬ 
mittat. Inculcet saepe illis fidelitatem promissam vel promit¬ 
tendam ; moneat eos mortaliter peccare, si fuerint negligentes 
in ministeriis, ad quae fuerint deputati; ad hoc enim reci¬ 
piuntur in Religionibus; unde si sint negligentes, fraudant 
Religionem. Et ante omnia vigilet, an singulis hebdomadis 
Poenitentiae et Eucharistiae Sacramenta recipiant ». Ita ille. 

Quandoquidem de institutione et educatione Novitiorum 
sermo est, hoc loco quaedam dicenda sunt de instructione ju¬ 
venum professorum. Quoad hoc novissimae Constitutiones Ge¬ 
nerales praescribunt: «Emissa professione votorum simpli¬ 
cium, Fratres clerici ad studia promoveri debent, et quidem 
in Conventibus, in quibus regularis observantia perfectius vi¬ 
get ». 

« Clerici tum simpliciter tum solemniter professi et Sacer¬ 
dotes studentes sub regimine Magistri, in Capitulo vel Congre¬ 
gatione instituti, manebunt, qui studiose eos instituat curetque, 
ut a consortio ceterorum Fratrum arceantur, et in timore Dei 
et in observatione omnium, quae Domino promiserunt, conti¬ 
neantur, ac in spiritu in Novitiatu concepto magis magisque 
confirmentur». (Const. Genles. nn. 76. 77.) 

Haud immerito tanta ab Ordine geritur cura, ut non 
modo Novitii, sed vel maxime recenter professi religiose insti¬ 
tuantur, ut hac ratione solidis imbuantur virtutum habitibus, 

et in bono spiritu regularisque disciplinae observantia stabi¬ 
liantur et confirmentur. Ex eorum bona vel mala educatione 
pendet vel Beligionis splendor et primaevus fervor, vel ejus¬ 
dem omnimoda et deploranda auri optimi obscuratio. Quae 
enim de Novitiorum necessaria institutione diximus, eadem no- 
viter professis a fortiori sunt applicanda. Quid enim juvabit 
Novitios recta docere et virtutum dispositiones introducere, si 
per frequentationem actuum non fiant habitus virtutum ? Et 
quid juvabit aspera et dura Novitiorum educatio et vigilans 
circa ipsos Magistri inspectio, si mox ut professi sunt jugum 
excutiant et sibi dimittantur? Licet enim Novitius sit a prin¬ 
cipio ferventissimus ad jejunia, ad quietem, ad observantiam 
et ad quaecunque cetera bona, paulo post, extincto eo fervore, 
si nullum habuerit sibi invigilantem gubernatorem et ad per¬ 
fectiora consiliatorem, qui extinctum ignem suscitet et accen¬ 
dat, desiccatur et cadit, ac demum destitutus, ab hostibus 
suis captivus trahitur, qui, ut voluerint, grassantur in ipsum; 
et sic, ait S. Bonaventura: « Puer , qui dimittitur voluntati 
suae , confundit matrem suam Beligionem ». Nam planta, 
quae radices non fixit, facile evellitur; domus, quae supra pe¬ 
tram non stabilita fuerit, primo ventorum impetu corruet; 
virtutis semina, etiamsi in terram bonam jactata, si non co¬ 
lantur, si non custodiantur, ex naturae impetu herbis noxiis 
suffocantur, et inimici astu perniciosis zizaniis implicantur. 
Ideo Constitutiones Generales sapienter instituunt Magistros 
tam Juvenum quam Laicorum. (Constitutiones Genles, nn. 77. 
624.) 

Praesenti tractatiunculae de institutione Novitiorum et 
juvenum professorum finem haud imponere possumus, quin 
verbum dicamus de summi momenti conditione, quae ad reli¬ 
giosam educationem prorsus necessaria censenda est. Scilicet, 
non sufficit ut Novitii et juvenes educandi magistrum habeant 
numeris omnibus absolutum, sed insuper requiritur, ut ante 
oculos non habeant nisi exempla virtutum et disciplinae vere 
regularis, ac proinde in talibus collocentur Conventibus, in 

quibus vigeat omnimoda observantia Eegulae, Constitutionum, 
Decretorum Apostolicorum, praecipue vero accuratae vitae 
communis. 

Praeterquam quod ipsa ratio id sufficienter evincat, Summi 
Pontifices a Clemcnte VIII. ad haec usque nostra tempora 
omni cura atque sollicitudine hoc necessarium observantiae 
adminiculum exeeutioni mandare studuerunt. Clemens VIII. 
relaxatae disciplinae Eeligionibus omnibus Novitiorum ad ha¬ 
bitum receptionem prohibuit; et quaedam coenobia ad propriae 
Eegulae praescriptum reformata deputavit, in quibus juvenes 
religiosa veste induendi acceptarentur, variaque statuta ser¬ 
vanda imposuit. Clementis VIII. decreta novis diplomatibus 
confirmarunt ejusdem successores, Paulus V., Innocentius X., 
Alexander VII., aliique fere omnes ad haec usque tempora. 
Constitutionis Innocentii XII., die 18. Julii 1695, hac de re 
emanatae, verba transcribere juvabit: « De mandato Sanctita¬ 
tis Suae praesentis Decreti tenore denuntiat omnium et sin¬ 
gulorum Ordinum regularium (iis duntaxat exceptis, qui in 
praefatis Clementis VIII. Decretis excepti 1 reperiuntur) Su¬ 
perioribus tam Generalibus quam Provincialibus, quocunque 
nomine nuncupentur, ceterisque ad quos spectat, ut in una¬ 
quaque Provincia per Italiam et Insulas adjacentes quam pri- 


1 Quamvis hoc et similia Clementis VIII. pro reformatione edita de¬ 
creta ad solam « Italiam et Insulas adjacentes » fuerint directa, inde ta¬ 
men nemo concludere praesumat, ea, quae pro recta Novitiorum et profes¬ 
sorum institutione et educatione in eo praescribuntur, in aliis locis non 
esse servanda. Praeterquam quod ea, quae Clemens VIII. statuit, rectae 
rationi atque tum naturali tum divino juri consentanea sint, satis no¬ 
tum est, ideo Decreta ad solas religiosas familias communis Observantiae 
in Italia existentes fuisse directa, quia aliis in locis et praesertim in In¬ 
stitutis strictioris Observantiae communiter servabantur ea, quae in iis 
praescribuntur. Juxta memorata igitur Decreta ubique regulanda est No- 
vitiorum et Professorum institutio; ea enim mentem Ecclesiae exprimunt, 
et ob hanc rationem recte a P. Kerckhovio jugiter invocantur, dum in 
suis commentariis super Statuta de educatione Novitiorum et Professorum 
tractationem instituit. 

innm deputent aliquos Conventus, quos magis aptos censuerint, 
vel unum saltem, ibique auctoritate Apostolica statuant omni¬ 
modam observantiam Regulae, Constitutionum uniuscujusque 
Ordinis, et Decretorum Apostolicorum, praecipue vero exactae 
vitae communis ad formam eorundem Decretorum ab omnibus 
Religiosis, qui in Conventibus, ubi recipiendi Novitii et pro¬ 
fessi educandi sunt, morabuntur, omnino servandae. Postquam 
vero regularem observantiam, et signanter quoad exactam vi¬ 
tam communem cum effectu stabilitam fuisse, tum ex eorun¬ 
dem Superiorum Generalium seu Provincialium relatione, quam 
praepositi et fratrum in praefatis Conventibus degentium ju¬ 
rejurando firmato testimonio, necnon per secretas informatio¬ 
nes, atque etiam ubi opus fuerit, per Apostolicos Visitatores 
ad hoc specialiter deputandos, eidem Sacrae Congregationi suf¬ 
ficienter constiterit, tunc Sanctitas Sua ante dictam licentiam, 
quam hactenus distulit, Novitios ibi recipiendi benigne con¬ 
cedet ». 

Summi igitur Pontifices observantiae regulari conservan¬ 
dae aut restituendae necessarium duxerunt, ut Novitii et ju¬ 
venes professi in iis dumtaxat educentur Conventibus, in qui¬ 
bus vigent perfecta vita communis atque stricta Regulae ob¬ 
servantia, et in quibus ii tantum collocentur Religiosi, qui sint 
graves, devoti, exemplares, puritatis Regulae studiosi, orationi 
praesertim ac mortificationi, sine quibus non potest religiosa 
vifa consistere, addicti \ Superiorum igitur est observantiae 


1 Clarissimus Prosper Fagnanus (in 2. p. 3. Decr. cap. Cum verum 
n. 50) amare deflet, tam efficax remedium hominum imbecillitate tempo- 
rumque calamitate optatum effectum assequutum minime esse. Alterum 
vero obstaculum, quod saluberrimae medicinae fructum impedivit, idem 
Fagnanus describit (loco laudato n. 48), ubi ait: «Verum ex his Decre¬ 
tis prorsus non prodiit fructus qui sperabatur. Nam etsi Novitii primo in 
Conventibus sic designatis, ac deinde in professoriis in regulari disciplina 
probe instituantur; tamen postea inde exeuntes, et ad alia monasteria la¬ 
xioris Observantiae-demigrantes, in communes aliorum Religiosorum abu¬ 
sus et relaxationes incidunt ». 

hujus Constitutionis sedulo invigilare, atque etiam per secre¬ 
tas informationes perquirere, utrum Conventus educationi No- 
vitiorum et juvenum professorum deputati requisitas conditio¬ 
nes habeant. Quodsi eos tales esse non compererint, caveant, 
ne crudeli misericordia receptionem Novitiorum indulgeant: 
« Minus enim est malum », ait S. Bonaventura « non esse 
Religiosos vel nomine vel habitu, ubi non vivunt sicut Reli¬ 
gionis forma requirit, quam ut sint, et per vitam eorum per¬ 
versam alios scandalizent. Sicut melius est lucernam non esse in 
domo, quam esse ibi tantum foetidam et non lucentem ». Et 
alibi: «Melius est ibi non esse Religiosos, ubi non possunt 
vel non volunt vivere ut Religiosi, quia tunc nec ipsi per¬ 
eunt, nec alii de ipsis scandalizantur 1 2 3 ». 

§ 2 . 

Quanta opus sit circumspectione in admittendis 
Novitiis ad Professionem. 

Delibatis iis, quae ad receptionem et institutionem Novi¬ 
tiorum spectant, reliquum est, ut de discretione adhibenda in 
iis ad Professionem admittendis quaedam perstringamus. 

« Judicium de Novitio ad Professionem admittendo, ait 
P. Albertus a Bulsano 8 , majoris est momenti quam illud de 
eodem recipiendo. Hoc enim emendari potest, illud reparari 
nequit (praesertim si de votis solemnibus 4 * * * agatur). Magna 
ergo circumspectione ac prudentia procedere debent illi, quibus 


1 Opusc. a Determinationes quaestionum circa Regulam S. Franci - 
sci » q. X. 

2 « De sex alis Seraphim » c. VII. 

3 Expositio Regulae Fratrum Minorum p. 64. 

4 Quae praesenti Documento dicemus de cautela adhibenda in admit¬ 

tendis Novitiis ad Professionem, non tantum de votis solemnibus intelli- 

genda sunt, sed etiam de simplicibus. Vide Decretum « Regulari discipli¬ 

nae ». 

officium incumbit, ut per vota sua decernant, an Novitius ad 
Professionem admittendus sit necne. Mortaliter sane peccant, 
qui votum suum vel digno denegant, vel indigno tribuunt. 
Primi magnam committunt injustitiam tum contra Religionem, 
quam idoneo membro et magno decore privant, tum contra 
Novitium, cujus jus, quod ad Professionem habet violant, sa¬ 
lutemque aeternam maximis discriminibus exponunt. Secundi 
maxima inferunt damna sibi, quia se participes reddunt om¬ 
nium Regulae transgressionum ab indigno patrandarum; Re¬ 
ligioni, quae per membra inutilia, inordinata et noxia maxi- 
mopere inhonoratur; ac ipsi Novitio, quem ad statum pro¬ 
movent, in quo gravius peccat et horribilius damnatur. De his 
bene Mauburbus ait: , Aliqui non timent in sepulchro claustri 
nondum modo mortuos sepelire, quorum postea foetore tota 
corrumpitur Religio. Opus caritatis est, mortuos, non vivos 
sepelire 4 ». 

Ut igitur in tanti momenti negotio debita adhibeatur cau¬ 
tela, et norma quaedam praebeatur iis, quibus suffragium dare 
competit, opportunum judicavi regulas quasdam ex probatis 
auctoribus afferre, secundum quas prudens possit formari ju¬ 
dicium. 

Ut Religiosi, dum vota ferunt, recte discernant, an No¬ 
vitius ad Professionem admittendus sit necne, sequentia pon¬ 
deranda docet laudatus P. Albertus a Bulsano quoad morum 
probitatem et corporis sanitatem. 

« Ad dijudicandam, ait, morum probitatem, in Novitio 
maxime necessariam, sine speciali revelatione divina certitudo 
infallibilis haberi nequit, sed tantum moralis, quae a signis 
externis, seu ab ex^riori Novitii conversatione desumi potest. 
Si enim Novitius sit in officiis suis diligens, in conversatione 
modestus, in loquendo cautus, in Ecclesia devotus, in oratione 
assiduus, ac praesertim ita humilis, ut etiam correctiones bono 
animo suscipiat, et si talem se per longius tempus ostendat, 
dignus sane censendus est qui ad Professionem admittatur. 
Quid autem faciendum erit, si morales defectus in Novitio ob- 

servantur ? — Cum magna tunc prudentia et discretione pro¬ 
cedendum est. Triplicis generis defectus distinguere oportet. 
Dantur enim defectus, qui ex humana infirmitate, ex inadver- 
tentia, aut ex quadam negligentia oriuntur, uti e. gr. error 
in legendo, levis impatientia, modica locutio tempore silentii, 
omissio alicujus accidentalis caeremoniae, etc.; isti defectus cor¬ 
rigi quidem debent, sed Novitium S. Professione indignum 
haud reddunt. Dantur vero et alii defectus, qui licet in se le¬ 
ves sint, tamen cum deliberatione committuntur, et ex quadam 
non recte mortificata passione progignuntur; quales sunt, si 
quis oculos huc illuc, et praesertim ad feminas convertat, so¬ 
cios suos lacessat et male tractet, extra refectionem manducet et 
bibat, ex horto fructus surripiat, etc. Isti defectus, si saepius, 
etiam post factas correctiones, repetantur, haud parvi pen¬ 
dendi sunt; sed si judicio prudentum malignam quandam pas¬ 
sionem in corde Novitii dominantem indicant, gravem ratio¬ 
nem praebent hunc S. Professione indignum declarandi; de tali 
enim Novitio jure timetur, quod per malam passionem suam, 
quam ne in anno quidem probationis mortificavit, in majora 
usque mala praecipitetur, quoniam ,si in ligno viridi haec fa¬ 
ciunt, in arido quid fiet 1 ? (Luc. 23). Dantur denique defectus 
graves, qui magnam cordis corruptionem manifestant, ct tales 
committuntur ab illis, qui Superioribus suis praefracte obedien- 
tiam denegant, vel aliis atroces injurias inferunt, vel ob in¬ 
jurias acceptas diuturnos rancores et odia ferunt, vel graves 
murmurationes, detractiones et calumnias spargunt; vel potum 
immodice amant, vel per inhonesta verba aut gesta lasciviam 
suam produnt, etc.; de hisce dici potest: , Pedes eorum in 
malum currunt c (Isai. 59); et ideo ad Professionem ad¬ 
mittendi non sunt, nisi constet quod ex improvisa tantum oc¬ 
casione in tales defectus ceciderint, vel quod manifesta de illis 
emendatio secuta fuerit. 

« Quod ad sanitatem corporis spectat, admittendi ad 
Professionem non sint valde debiles, frequenter aegrotantes, 
aliisve incommodis subjecti, ob quae merito praevidetur, quod 

nequeant vitam communem observare et officia sua rite adim¬ 
plere, et quod ideo membra Ordinis^non solum inutilia, sed 
et molesta futuri sint». 

Ex allata P. Alberti doctrina apparet, non ob crimina 
tantum denegandum esse Novitio suffragium, sed etiam ob 
defectum illarum qualitatum, quae verum Religiosum exornaro 
debent. Illi ergo soli admittendi sunt, de quibus Ordo laeti¬ 
tiam merito possit sperare, quique signa dant manifesta se 
religiosam perfectionem assequi velle, atque aliorum aedifica¬ 
tioni et regulari disciplinae tuendae utiles esse futuros. 

Idem sentit P. Gaudentius Kerckhove, ubi ait: «Signa, 
quibus vel digito ineptus et depravatus Novitius demonstrari 
possit, haec posuit Speculum disciplinae 1 : «Tepidus in conver¬ 
satione et remissus publicos mores et Doctorum monita negli- 
git; ea, quae Dei sunt languide operatur; si quod inchoat bo¬ 
num, vix perficit; tarde ad divinum officium et quaeque con- 
ventualia occurrit; otio gaudet; labore vel modico laeditur, 
et facile se infirmum vel admodum se fatigatum praetendit; 
sed et amore privato se diligens, quae carnis sunt sapit et 
prosequitur ex affectu. Aliorum quoque defectibus, non virtu¬ 
tibus haerens, si quid minus vel negligenter actum inspexerit, 
illud in exemplum ad suae velamen tepiditatis assumit. Picta 
ei et indevota confessio, rara et brevis compunctio, insipida 
et sine attentione oratio, incircumspecta et sine aedificatione 
lectio, obedientia morosa, et sine devotionis affectu vix aliqua- 
lis impletio ». Qui igitur tempore novitiatus haec signa te¬ 
poris prae se ferunt, Ordini non solum inutiles, sed et nocivi 
censendi sunt juxta laudatum P. Kerckhovium, eisque proinde 
suffragium denegandum est. 

De eodem argumento gravis exstat instructio in fine Sta¬ 
tutorum particularium Recessus S. Bonaventurae Urbis, et in 
qua sequentia inter alia leguntur de cautela adhibenda in ad¬ 
missione Novitiorum ad Professionem: 


1 Pars II. c. 5. n. 3. 



16 


Prooemium. 


« Religiosi sollicite attendere debent, ut ipsum Ordinem 
conservent et in sanctitate promoveant, atque ideo prae omni¬ 
bus caveant, ne sint faciles et prompti ad recipiendum eos, 
quorum non habuerint integram notitiam. Circa quae, ut quid 
luminis afferam, dico: Superiores et Magistros Novitiorum 
exactissima uti debere diligentia, ut cognoscant illorum natu¬ 
ram et indolem, ut rite discernant, utrum apti sint pro Reli¬ 
gione necne. Quos si invenerint carere bono rectoque judicio, 
imo liabere illud stupidum atque obtusum vel parvum ac de¬ 
bile ; vel propter corporis complexionem aptos non esse ad 
communem vitam agendam, indeque dispositos esse ad obti¬ 
nendas dispensationes, postquam fuerint professi; vel prae se 
ferre naturam excessive malancholicam, ita, ut multa, quae 
non conveniunt, velint et excogitent; vel nimis cholericam, ut 
facile moveantur ad iram et impatientiam, honoremque magni 
faciant et correcti ab aliis valde indignentur; vel indolem ha¬ 
bere levem, ut immodeste et imprudenter se gerant; vel su¬ 
spiciosam, vivendo sine pace et quiete interna; vel morosam, 
ut facile disputent aliisque se opponant, non volentes exequi 
nisi ea, quae sibi ipsis placeant; vel timidam et scrupulosam, 
ut seipsos inquietent atque implicent; vel duplicem, ut adhi¬ 
beant in omnibus rebus subdola consilia et artes subtiles; 
vel ipsos esse pertinaces in proprio suo judicio, ut difficulter 
renuntient suae opinioni aliorumque judicio se conforment; 
vel esse sensuales, et more pecudum se gerere in edendo, dor¬ 
miendo et aliis necessitatibus corporalibus; vel mendaces, ut 
saepe contra veritatem loquantur; vel pigros, ut difficultates 
et laborem in virtutis exercitio fugiant; vel esse naturae pror¬ 
sus durae; ut proposita documenta ipsorum animis inseri non 
possint, vel denique habere eos indolem quocunque alio modo 
nimis vitiosam, et virtuti assequendae vitaeque religiosae du¬ 
cendae nimis difficilem: tum sibi persuasum habeant, quod 
tales non sint idonei ad Religionem, nec unquam futuri sint 
boni Religiosi, si Professionem emiserint. Ratio est, quia, 
quum, uti diximus, pravas habeant inclinationes, non possunt 

virtutem consequi, nisi vel magnam violentiam adhibeant, ut 
se emendent, id quod raro evenit, vel Deus ipsis concedat ma¬ 
gnam gratiam efficacem, quam non dat nisi paucis: unde ne¬ 
cessarium est, ut o Religione dimittantur. Nec audiendi sunt 
illi, qui dicunt, fortasse illos se esse emendaturos et in Reli¬ 
gione sanctos evasuros esse; nam Deus nullo modo nos obli¬ 
gat, ut operemur mala sub spe futuri boni, neque ut res fu¬ 
turas cognoscamus, sed ut bene et recte de praesentibus ju¬ 
dicemus . . . Uno verbo: si quis Religionem aliquam bene 
regulatam in decore suo conservare et ad perfectionis splen¬ 
dorem adducere desiderat, oportet ut sit difficilis ad recipien¬ 
dum, facilis ad dimittendum 1 et summe sollicitus ad bono edu¬ 
candum ». 

Hisce expositis de necessaria discretione in admittendis 
Novitiis ad Professionem, inquirendum restat, quid faciendum 
sit, si, adhibita diligentia, nihilominus dignitas vel indignitas 
Novitii dubia manet? «Juxta nonnullos», ait P. Albertus 
a Bulsano, « servanda est regula juris: in dubio melior est 
conditio possidentis, et ideo votum Novitii Professioni favens 
dandum est; nam ajunt, si agitur de recipiendo Candidato, 
in dubio possidet Religio, illeque dimitti potest; sed si quis 
jam habitu indutus est, atque annum probationis sustinet, pos¬ 
sidet ipse, et dimitti nequit ob solum dubium, cum etiam reus 
in dubio absolvatur. — Alii vero dicunt, quod Novitius in 
dubio non sit admittendus ad Professionem, quia jus ad hanc 
solum possidet sub conditione, si se certe idoneum probaverit, 
et quia Fratres magis bonum Religionis quam Novitii promo¬ 
vere tenentur. Haec sententia proponitur etiam in libello circa 
hanc' materiam exarato et a Capitulo generali (Capuccinorum) 
1847 approbato ». 

E nostris primam sententiam inter alios tenent P. Gau¬ 
dentius Kerckhove et Sanctorus; cum autem secunda sententia 


1 Intellige, dummodo fundata adsit ratio; non onim ex solis suspicio¬ 
nibus aut inconsideratis delationibus ejici possunt Novitii. 

nobis omnino certa et tenenda videatur, placuit hoc loco ani¬ 
madversiones transcribere, quibus P. Augustinus Maria Nea¬ 
politanus, Chronologus Generalis Ordinis, eam defendit et si¬ 
mul duos laudatos auctores refellit 1 . 

« Non possumus, ait, clarissimum utrumque Auctorem 
probare, dum docent ambo, debere Ministrum, quando, ob non 
relatas a Novitio plus quam duas ex tribus suffragiorum par¬ 
tibus, res ad ipsum devolvitur, in Professionem, ordinarie sal¬ 
tem propendero, nisi evidenti ratione in oppositam trahatur , 
ut ait Sanctorus (c. 2. Stat. 20. §. Eesp. quoad 1), vel, ut 
ait Kerckhove, si nihil notabile obstet , seu ceteris paribus 
(c. 1. § 12. n. 30). Nam haec sane pugnant cum iis, quae 
Auctor uterque late persequitur de summo hujus rei pondere 
ac momento ». 

« Affert P. Kerckhovius nescio quod jus ad rem a No¬ 
vitio acquisitum: quando jus istud Novitio Leges Ordinis neu- 
tiquam tribuunt, nisi postquam ille plus quam duas tulerit 
ex tribus suffragiorum partibus (Vid. Sanctor, cit. Stat. 20. 
d. §. Kesp. quoad 1). Affert quoque ipse et Sanctorus regu¬ 
lam juris, qua dicitur, reo favendum esse potius quam actori. 
At haec regula nihil pertinet ad rem praesentem. Etenim, 
ut hoc utamur exemplo, si quis nobilis quempiam in suas 
aedes reciperet, ut illum postea in ministrum suae domus ad- 
scisceret, annuo tamen praevio experimento; hujus autem de¬ 
cursu temporis non ea habuisset habilitatis et probitatis indi¬ 
cia, ut illum fidenter ac tuto posset perpetuo in domum suam 
admittere; is certe rideret, si quisquam sibi admissionem sua¬ 
deret, allegans, debere ipsum in dubio reo potius quam sibi 
actori favere, non obstante periculo rerum suarum. Quodsi ille 
irrationabilem hujusmodi suasorem existimaret merito ac re¬ 
pelleret, uti loquitur res ipsa per sese, jure potiori illa lau- 


1 « Chronologia historico-legalis Seraphici Ordinis toni. IV. Rodi. 
p. 578. 

datorum Actorum opinio tamquam ab ratione et veritate evi¬ 
dentissime aliena repudianda est ». 

« Sane Regula eadem reo dicit favendum esse potius quam 
actori, cum sunt partium jura obscura . Ubi vero hic est illa 
juriim obscuritas? Jus Praelatorum, imo debitum et obligatio 
gravissima est ex Ecclesiae et Ordinis Legibus, quin etiam 
ex divino naturali jure, ut eos tantummodo ad Professionem 
admittant, quos ex praemisso experimento compererint re vera 
idoneos esse. Jus proinde Novitii hoc solum est, ut videlicet 
admittatur, si reipsa compertus fuerit idoneus. Haec ambarum 
partium jura certissima, indubitata, quam clarissima sunt. 
Ergo dum Novitius, experimento praehabito, non est reapse 
compertus idoneus, sed dubium ipse in Religiosorum mente 
creavit num idoneus sit, certissimum clarissimumque jus est, 
imo ineluctabilis obligatio Praelatorum, ut illum dimittant; 
Novitii autem certissime clarissimeque jus nullum est, ut ad¬ 
mittatur ». 

« Dein ea regula agit de casu proferendae sententiae, quae 
actori sit utilis, non autem reo. Hic vero res contra se habet. 
Sicut enim Novitii indigni admissione fit injuria non Religioni 
solum, verum etiam Novitio ipsi, ut scitissime observat Mon- 
talvus (tom. 1. c. 4. a. 5. n. 40), dum admittitur hic ad 
statum, qui ei juxta sui mores non expedit, ideoque cum di¬ 
scrimine salutis aeternae ac temporalium quoque malorum; 
ita etiam admissione Novitii, cum dubitatur sit necne idem 
indignus, tum Religioni, tum simul Novitio irrogatur injuria; 
quia cum de summo agatur negotio et Religionis et Novitii, 
— de illius videlicet bono publico, de istius aeterna praeser¬ 
tim salute — non debet res tanta periculo exponi, quando et 
mercatores, et satores frugum, et alii passim in privatis agen¬ 
dis longe minus gravibus negotiis suis moralem postulant cer¬ 
titudinem ». 

« Atque ex his etiam intelligitur, subscribi nullo modo 
posse eidem P. Montalvo, dum probabile dicit, quod Heligio- 
sus potest pro Novitio suffragari , si, adhibita diligentia, 

adhuc dubium expelli non valet (1. c. n. 14). Nititur ipse 
ea ratione, quia praesumitur pro ejus idoneitate, nisi contra¬ 
rium sufficienter probetur. Verum praesumptiones et verisi¬ 
militudines non habent locum, ubi clara probatio requiritur . 
Clara autem probatio requiritur, ut ad Professionem Novitius 
admittatur, sicuti paulo ante animadvertebamus. , Superiores, 
inquit Concilium Tridentinum, Nmnlios, quos habiles invenerint, 
ad profitendum admittant‘ (Soss. 25. de Regul. et Monial. 
c. 16); non quos conjecerint, non quos praesumpserint , sed 
quos invenerint habiles, quos nempe cognoverint experimento 
annuo, re ipsa habiles esse, eos tantum Praelati possunt ac 
debent ad Professionem admittere. Tridentino concinunt omnia 
S. Sedis Decreta, omnes praesertim nostri Ordinis Constitutio¬ 
nes ». 

Haec autem sententia P. Augustini Neapolitani maxi¬ 
mum robur nuper accepit et extra omne dubium posita esse 
videtur per Decretum S. D. N. Pii PP. IX., quod incipit 
«Regulari disciplinae », in quo praecipitur: «ut Provin¬ 
ciales et examinatores (praestito ab omnibus juramento) per 
suffragia secreta definiant, an Novitius necessariis dotibus 
praeditus sit, ut ad Professionem tuto admitti possit, super 
quo eorum conscientia graviter onerata remaneat ». 



PARS PRIMA 


De institutione Juventutis Seraphicae 
ad perfectionem religiosam. 


TRACTATUS 1. 1 

De perfectione Christiana. 

PRAEFATIO. 

Cum saepius considerarem, bonas mentes et multam de 
se spem pro futura deinceps aetate praebentes, conceptae in 
negotio virtutis exspectationi haud respondere, variam hujus 
mali originem esse putabam maximeque dolebam, tot profi- 


1 Hic Tractatus a R. P. Herculano Oberrauch exaratus est. Piissimus 
aeque ac clarissimus iste confrater, Provinciae Tyrol. S. Leopoldi Alum¬ 
nus (nat. in Valle serena [Sarnthal] 5. Dec. 1728, in fama sanctitatis 
obiit octogenarius in Conventu Suazensi 22. Oct. 1808), hunc tractatum 
asceticum pro Confratribus suis scripsit anno 1767, quo tempore publici 
SS. Theologiae Professoris munere in Universitate Oenipontana summa 
cum laude fungebatur. Ejus memoria in libro mortuorum Fratrum Mino¬ 
rum Prov. Tyrol. sequentibus epithetis celebratur: «Vir a consiliis om¬ 
nium hominum generi, — pro Dei gloria et animarum lucro laboriosissi¬ 
mus, — omnibus omnia factus, — omnibus numeris absolutus, — gemma 
Provinciae et Sacerdotum, — cujus memoria in benedictione est » ; — et 
pro- elogio tumuli Pater Provinciae Ex-provincialis Amandus Freysing se¬ 
quentes versus inscribi fecit: 

Justitiam coluit; quae dixit, scripsit, amorem 
Aeternae legis, justitiaeque sonant. 

Hanc solam in tectis, cathedris adytoque sacrato 
Et docuit semper, fecit et ipse prior. 

ciendi subsidia, et concepta generosi animi proposita magnam 
partem in vanum abire. Ut vero tantam ruinam utcunque 
fulcirem, et proprios defectus alienis progressibus compensa¬ 
rem, praesentem lucubrationem moliri placuit, non otioso, ut 
speraverim, conatu. In tanto quippe piorum librorum cumulo 
equidem abundant, quibus et copiosa Spiritus Sancti unctio 
est et solida doctrina; legitimo tamen ordine, quo et totius 
negotii finis, rationes motrices legitimae, et ea, quae ad finem 
faciunt, subsidia, et horum omnium mutua connexio clare de¬ 
scribantur, pauci commendari merentur, et ex probatissimis 
plerique singulas partes, non item legitimum, ut ajunt, totum 
describere mihi videntur. 

Unde contigit, ut aliqui totum negotium ad salutem ae¬ 
ternam, alii ad lucra animarum, et rursus alii ad decorem 
ecclesiae, seu privatae familiae, et quae sunt ejusmodi boni 
quidem, sed non ultimi fines, referant. Verum etiam in no¬ 
tione perfectionis non raro decipiuntur, et in selectu mediorum 
parum felices sunt, non raro medium quoddam pro fine, et fi¬ 
nem pro medio statuentes. Sic eo quemque perfectiorem arbi¬ 
trantur, quo diutius orat, vel graviora poenitentiae opera per¬ 
agit: student itidem Deum plurimum diligere, ut certius et 
abundantius gloriam aeternam participent: et quae ejusmodi 
sunt innumera vitae perfectionis detrimenta. Utut enim ista 
omnia bona sunt, plurimumque suadenda, neutiquam tamen 
perfectionis negotium absolvunt. 

Est autem Theologia Ascetica nullatenus, prout multi 
opinantur, piarum cogitationum, aut fortuito nascentium af¬ 
fectuum incerta quaedam congeries; sed solida scientia certis 
principiis et deductis inde ratiociniis subnixa, ita, ut neutiquam 
vagae ac indefinitae prudentiae nomine, sed sub talium disci¬ 
plinarum sensu veniat, quae fixis et arbitrariis mutationibus 
haud obnoxiis regulis sui studiosos dirigunt atque constringunt. 
Quia vero ipsam perfectionem alibi definiemus, quod sit feli¬ 
cissima illa consuetudo seu habitus, quo Deus propter semet- 
ipsum sine intermissione ex toto corde diligitur, facile sequi- 

tnr, Theologiam Asceticam esse eam theologiae speciem, quae 
Deum sub descripta mox ratione diligere facit. Ut vero id 
assequatur, necesse habet, ut voluntatem propositis legitimis 
momentis ad aggrediendum tantum opus moveat, et intelle¬ 
ctum recta via ac feliciter pergere doceat. Unde merito in 
ascesim motricem ac directricem, seu prout alias vocant, in 
affectivam et directivam dividitur. Ne vero a frigido ac parum 
fideli animo eam unctionem Sancti Spiritus, illos gratiae di¬ 
vinae ardores exspectes, quibus felicia magnorum virorum 
opera redolent et flagrant. Non ego sum talis, ut verba mea 
purissimus ille Spiritus sua reddat, aut ut per me loqui di¬ 
gnetur. Id solum mihi sumo, ut magnae artis justum systema 
tibi describam, finem et naturam tanti operis ab ejusdem sub¬ 
sidiis discernere, atque inter ipsa subsidia ordinem intelligere 
doceam. Pro meo qualicunque conatu aliud a te, divini amoris 
Tyro! non peto, quam ut meis, aliorumque tepidis exemplis a 
concepto per Dei gratiam generoso animi proposito revocari 
te haud patiaris. Atque ut meos defectus utcunque resarcias, 
ne desinas, obsecro, te in eos, quos tantum negotium requirit, 
id est, in extremos conatus urgere. Utique debebis te totum 
impendere, si ex omnibus viribus Deum diligere velis. Holo¬ 
caustum divini amoris es: totum id ex praescripto legis debet 
concremari, nec licet quidquam ex eo reservare. Non potes 
duorum esse: Deus te totum petit, nulla tui pars tibi relin¬ 
quitur: totus esto Dei. 

Pars prior, seu ea, quae ad movendum 
voluntatem pertinent. 

CAPUT I. 

Le iis diligendi rationibus Deum , quae in ipso Deo continentur. 

§ 1 . 

Deum esse ens perfectissimum et fides infallibili autho- 
ritate docet, et ipsa ratio clara certitudine evincit. Entis per- 

fectissimi jam agendi ratio alia rursus esse non potest, nisi 
itidem perfectissima. Porro ad nobilem adeo agendi rationem 
pertinet finis perfectissimus, qualis solus est Deus. Quapropter 
Deus perfectissime agere volens alium agendi finem adsumere 
haud potuit, nisi se ipsum, id est, Deum ter Optimum Maxi¬ 
mum, scii.: « Universa propter semetipsum operatus est Do¬ 
minus: impium quoque ad diem malum » (Prov. 16, 4.). 

§ 2 . 

Quapropter res corporeae et incorporeae, pariter terra, 
coelum, tota natura, imo ipsa et gratia, et gloria, et maxime 
angeli et homines, et inter hos utique etiam tu, divini amo¬ 
ris candidate! propter solum Deum existitis, ad solum ejus 
placitum ordinati estis: « Non estis vestri », prout rectissime 
Apostolus ait (I. Cor. 6, 19), sed toti quanti estis Dei. Uti¬ 
que furtum erit, si partem vestri, i. e. rei alienae vobis im¬ 
pendatis. — Ne tamen ex eo infelicem te, et spem tuam in¬ 
terire arbitreris, si te pro tempore, et tota aeternitate futura 
in alieno jure futurum, et aliena delectatione te consumendum 
esse audis. Nam omnes divinae perfectiones, et inter illas 
etiam profusissima, id est, divina liberalitas te sibi petit. Ve¬ 
rae autem ac sincerae liberalitatis id est ingenium, ut maxi¬ 
mum gaudium capiat, vereque satietur in aliena felicitate. 
Exulta et prae laetitia etiam rumpere; nam tu es illa felicis¬ 
sima materia, circa quam immensa et omnis divina beneficen¬ 
tia sese exercere, suoque infinito benefaciendi impetui satisfa¬ 
cere cogitat. Haec diva, si ita loqui licet, aliud sacrificium 
non petit, quam te beatissimum. 

§ 3. 

Deus autem justissimus et minime avarus in eo, quod 
nos totos praetendat, infinitum titulum habet. Neque illum 
creationis allegat, licet is solus sufficeret ad nos integros Deo 
vindicandos, qui rem totam condidit, utique totam habere de¬ 
bet. Omittit quasi hoc jus, longeque altius allegat, illudque 
sunt omnes perfectiones divinae, et quod dictu horrendum est, 

totus Deus; nam ratio diligendi Deum alia non est, nisi Ipse 
Deus. 0 jus Dei in nos altissimum! sanctissimum, inviolabile, 
aeternum, immensum, et absolute infinitum! Annon putas, 
optime Tyro! infinito juri deesse injuriam esse infinitam ? 
Omnem aequitatis, imo humanitatis sensum amisit, qui infi¬ 
nita ratione non movetur. Annon tibi animus exultat, et in 
hoc divinissimum jus totus transire gestit? — Projice te, o 
parva stipula! omnemque animi tui motum in hoc divinum 
incendium, ut te ex integro in se convertat. 

§ 4 . 

Deus, quod quidem maxime dolendum, nobis parum est 
cognitus, et ideo etiam parum ad amandum nos movet. Dili¬ 
gunt quidem Deum super omnia piae animae, sed si coelum 
et aeternitas non foret, quot futuras esse putas, quae Deum 
diligerent, qui tamen propter se solum diligendus est ? Annon 
putas, amore exiguo adeo, parumque puro, primo illi dilectio¬ 
nis praecepto aegre satisfieri? Et tamen, si Deum utcunque 
cognosceremus, in ejus amorem tanto impetu abriperemur, ut 
coeli et aeternitatis nullum desiderium sentire daretur; neque 
haec, utut maxima momenta, ullam vim sensibilem in mentem 
nostram exercere valerent. 

§ 5 . 

Quapropter adesto, et quantum facultas feret, conatu qui¬ 
dem pene ridendo, necessario tamen depingam tibi Deum, id 
est, immensitatis in hac charta limites describam. Aspiret ille 
scintillam quandam, qui ad perfecte cognoscendum, et pro di¬ 
gnitate amandum solus sufficit Deus. Nonne, o bone! saepius 
poenas inferni horrendas plane, et his poenis majores coeli 
delicias attenta mente cogitasti? Obruebatur animus illarum 
horrore, et harum desiderio. Quando vero aeternitatem insu¬ 
per expendisti, millia, et milliones postea, et insuper millio- 
nes millionum annorum sive ad perferendas poenas, sive ad 
gustanda gaudia adnumerasti, tunc sensus intensissimus te 
pervasit. Dum denique tantas milliones nullam adhuc aeter- 

nitatis partem, imo relate ad eam adhuc nihil esse considera¬ 
sti, tunc spem inter et timorem mens tua pene defecit, et ex¬ 
clamasti : et tantum abyssum, et immensum hoc chaos ego 
aliquando subire debebo ? 

§ 6 . 

Sed in longe majori nunc jam volveris; cum enim Deum 
super omnia diligendi ratio alia non sit, quam ipse Deus, toto 
pondere perfectionum suarum premit voluntatem tuam, eam- 
que ad amorem sui vehementissime urget. Et vi tantae tune 
possis resistere? Aeternitas utcunque horrenda, et termino ca¬ 
rens, cum sit affectio creaturae, longe est infra Deum, non 
possum dicere, quod se habeat ut unum ad millionem, sed 
cum sit successive, et syncategorematice infinita, ad Deum 
tamquam ad absolute et categorematice infinitum habet se ut 
nihil ad omnia. 0 quam magnus debet esse Deus, ut ad eum 
comparata etiam horrenda aeternitas sit nihil ! 

§ 7. 

Sed quod consequitur, quam immensum pariter debet esse 
eundem diligendi momentum! Titulus, quo amorem exigit, pri¬ 
mus et maximus est ipse Deus. Huic autem tanto titulo deesse 
injuria plane infinita esse videtur. 0 voluntas humana! an 
adeo tuimetipsius tenax, et plusquam sordide avara es, ut im¬ 
mensae praetensioni huic deesse possis? An immensum illud 
ens hoc probri genus a te sustinere debeat, ut se toto adpenso 
te, rem flocci, movere non queat? vel potius tu extremum il¬ 
lud dedecus in te cadere permittes, ut infinitae bonitati te 
nihil aut parum detulisse dici possit ? 

§ 8 - 

Atque hoc immensum divinitatis pondus, ad quod coelum 
et terra cum tempore et aeternitate nihil sunt, adeo piorum 
animos quandoque afficit, ut perennium gaudiorum vel poena¬ 
rum nullum in iis sensum relinquat, et suimet oblitis (ad 
tempus saltem) nullum, nisi Deum diligendi desiderium. Post- 

quam enim infinita ratio arctam et pusillam facultatem peni¬ 
tus occupavit, rapuit et exhausit, omnia illa etiam ab aeter¬ 
nitate petita momenta, utpote divinitate infinite minora, nihil 
amplius habent, quod in tali mente agant. Et sic facile capi¬ 
tur, qujun verum illud: «Perfecta charitas foras mittit ti¬ 
morem » (I Joann. 4, 18). 

§ 9 . 

Hi facillime capiunt, quod peccare, id est, tantum bonum 
offendere, neutiquam vero post peccatum damnari malum sit. 
His aliud in desideriis haud est, quam impendi, et superim¬ 
pendi pro Deo. Et si in aliquo, quod Deo placeret, vincere se 
non possunt, vel omnino Deum aliquatenus offenderint, tanto 
dolore afficiuntur, ut acerbissimae morti aequiparari merere¬ 
tur. Neque hoc mirum; nam infinita ratio infinitum, siquidem 
talem capere posset, in aequa mente sensum edere deberet. 

§ io. 

Haec vero cum verissima sint, quaeritur jam, an tantum 
pondus nihil a te obtinere possit. Eja, totum te Deo conse¬ 
cra. Parum, imo prope nihil erit, si immensae bonitati pusil¬ 
lum pulveris, id est, te impenderis. Debes te eidem ex im¬ 
menso debendi titulo; ipsemet Deus eundem remittere, et quod 
consequens est, infinitum jus relaxare non potest. Unde tanta 
verborum vi: ex toto corde, ex tota anima, et ex omnibus 
viribus diligere praecipit (Matth. 22, 37). 

CAPUT II. 

De iis Deum diligendi rationibus, quibus per opera externa 
se in immensum amabilem praestitit. 

§ 11 - 

Verum ad juvandam voluntatis nostrae infirmitatem ex¬ 
pendere juvat ea, quibus se una alterave Dei perfectio ipso 

opere signavit; non enim otiosae sunt divinae bonitatis vires 
immensae. Et quidem incarnatio , passio , mors Salvatoris, et 
amabilissimum illud Eucharistiae mysterium sunt dona et 
specimina, quae ex reliquis eminent, et quibus infinita bonitas 
sibimetipsi satisfecit nobisque suum erga nos amorem osten¬ 
dit, ut nos ipsius amori responderemus. Perpendamus saltem 
ex parte haec infiniti erga nos amoris et bonitatis mysteria. 

§ 12. 

Quis satis obstupescat, ens illud supremum, immensum, 
purissimum, humanam animam, et quod in se prorsus incre¬ 
dibile, humanam carnem nexu perpetuo et in omnem aeterni¬ 
tatem duraturo sibi ita sociasse, ut cum eadem personam con¬ 
stituat, adorationem sibi soli debitam, totam gloriam, et omne 
divinitatis jus in aliquam humanam naturam transferat? Fuit, 
fuit ab omni aeternitate Deus, sed per futuram deinceps ae¬ 
ternitatem Deus etiam verissimus homo vocabitur, et erit. 
Quis unquam talia audivit, aut crederet tantam profusionem, 
nisi de sola Dei infinita bonitate. 

§ 13. 

Verum non stetit divina bonitas hoc termino. Mirabile 
hoc ex Deo et homine compositum, et ter adorandus ac Pa¬ 
tri per omnia aequalis Theander iste totus quantus pro nobis 
impensus fuit: mero erga nos amore pro nobis in cruce mor¬ 
tuus est! — Quantus sit iste excessus charitatis, excepto Deo 
nemo novit, aut capit. Equidem ad delendos peccatorum no¬ 
strorum reatus, nobisque acquirendum jus aeternae haeredita- 
tis est mortuus. Verum est, ad haec omnia pro infinitis ho¬ 
minibus et angelis obtinenda etiam unicum Dei hominis suspi¬ 
rium superfluum fuisset; quorsum ergo tanta profusio, nisi 
ad satiandam immensam charitatem suam ? 

§ 14. 

Hic rursus horrendae aeternitatis pondus ad aestimandam 
Dei charitatem in hoc opere relucentem appendere juvat. Finge, 

Deum alicujus damnati, imo omnium damnatorum amore tui 
relaxare poenas aeternas, iisque excelsum gradum gloriae in 
felici aeternitate largiri: quantum hoc beneficium foret! Nonne 
excederet ipsam aeternitatem? Nunc autem moriendo pro te 
longe quid majus largitus est; pretium enim divini Sanguinis 
aeternam felicitatem omnium angelorum et hominum infinitis 
vicibus excedit, eo quod Deus nunquam tot homines ct ange¬ 
los creare queat, ut ad eos salvandos, et maxima gloria do¬ 
tandos dominicae mortis valor non foret superabundans. Num- 
quid demum iste excessus sufficiet, ad te tibimetipsi eripien¬ 
dum totumque Deo asserendum? an adeo durus, imo inhuma¬ 
nus esse poteris, ut in conspectu Dei pro te morientis non 
totus in ejus amorem excedas, ut jam non tibi, sed, quod Apo¬ 
stolus vult, ei, qui pro te mortuus est, deinceps vivas ? 

§ 15 . 

Superest, ut tertio divinae suavitatis argumento te ur¬ 
geam, quod quidem ex augustissimo illo Eucharistiae mysterio 
petitur, et in quo Dei charitas ingenium suum exhausisse vi¬ 
detur. Quis enim credidisset, immensum, nullis terminis aut 
cogitationibus comprehensibile, et insuper tremendae Majesta¬ 
tis numen, coram quo excelsi coeli principes velant facies suas 
et tota sua essentia contremiscunt, tantum, inquam, numen 
animali homini in cibum et potum parari posse, et nobiscum 
intime commisceri? Cumque in templis nostris innumeris vi¬ 
cibus praesens adsit, quis tantam Majestatis tantae familiari¬ 
tatem aestimabit, qua singulorum locorum manceps, et multis 
familiis etiam contubernalis esse desiderat, seque ubique inge¬ 
rit, suamque divinissimam personam multimodis non tantum 
donet, sed obtrudat etiam ? 

§ 16 . 

Scilicet, quod quidem intensissime amantium est, absen¬ 
tia nostra tormento est ipsi, vehementissimeque desiderat, no¬ 
biscum, imo quod omni exemplo caret, in nobis vivere, et cibi 

ad instar in nos commutari, atque, ut id obtineat, non hor¬ 
ret cibi conditionem, non tantum nauseae, sed extremae deje¬ 
ctioni obnoxium esse. Ab hac charitate eum nec haereticorum 
aliorumque a fide alienorum blasphemiae dirissimaeque perse¬ 
cutiones, nec fidelium innumera sacrilegia et injuriae innume¬ 
rae absterrere potuerunt. Amore nostri ter sanctam divinam¬ 
que personam suam in spurcissimos, neutiquam nominandos, 
extremae libidinis usus adhiberi permittit; et ut tuus esse 
possit, se etiam in magorum sagarumque manus tradit, ad 
ipsos daemonum conventus, et ad injurias omnium, quae fieri 
possunt, atrocissimas circumferendus. 0 quam verum est il¬ 
lud : « Fortis ut mors dilectio , dura sicut infernus aemula¬ 
tio : aquae multae non potuerunt exstinguere charitatem , nec 
flumina obruent illam » (Cant. 8, 6). 

§ 17 . 

Verum non tantum in cibum, sed etiam in quotidianum 
sacrificium se quotidie impendit, suamque quodammodo mor¬ 
tem toties repetit, quoties Sacrificium Altaris, seu, quod quoad 
substantiam idem est, Sacrificium Crucis super Altaria nostra 
iteratur. Quod excellentissimum, ipsaque communione sacra- 
mentali majus beneficium novo, eoque infinito, et, ut puto, 
extremo titulo nos stringit, ita, ut etiam dubitare, an demum 
nos totos Deo impendere velimus, extrema sordities sit. Ama¬ 
tori tuo se, totum Deum pro te impendere minus esse vide¬ 
batur, et quia Deo majus niliil datur, totum hunc Deum plu¬ 
ribus vicibus, et sub diversissimis rationibus pro te impendit: 
et tu haerere audebis, an integrum hominem pro Deo toties 
impenso reddere velis ? Omni lapide ac aere durior graviorque 
es, si his amandi rationibus non cedas. 

§ 18 - 

Et o immensi doloris materiam! pauci sunt, qui hunc 
amorem amant! Et ut peccatores non commemorem, quot de¬ 
mum sunt, qui a levibus injuriis eidem inferendis sibi tempe- 

rant? Et nonne etiam levem offensam infinito amori referre 
dedecus infinitum est? — 0, inquam, vere immensi doloris 
materiam! doiendum, et supra omnem sensum dolendum est, 
tot animas in aeternum perire. Verum iste dolor, quantuscun¬ 
que etiam, gaudium esse posset, si ad illum dolorem aestime¬ 
tur, quem Dei offensio meretur. Nam quid est etiam omnium 
animarum aeterna salus aut jactura relate ad Deum? — Ni¬ 
hil est, prorsus nihil. Jam vero Dei amandi, et de Deo of¬ 
fenso dolendi eadem est ratio, scilicet totus Deus. 

§ 19 . 

Et etiam ex iis, qui Deo servire eumque amare conten¬ 
dunt, quot sunt, qui, si merces et coelum non foret, eundem 
amarent, et quidem super omnia amarent ? Eliciunt actum 
amoris Dei super omnia, et quidem propter Deum, sed ideo 
nimirum, quia actus iste est maxime meritorius, quia sine hoc 
salvari non possunt, quia certo in gratiam restituit. Horum 
vero studium minime vituperandum, imo et laudandum: ma¬ 
gis tamen ad amorem proprium, quam Dei accedit: estque si¬ 
mile illi affectioni, qua quis officium sibi maxime placitum 
praestat, eo quod speret, te per illud permoveri posse ad 
majus reddendum, quo quidem is se non amicum, sed merce¬ 
narium tibi probaret. 

§ 20 . 

Tu vero, Deo devote commilito! in magis generosos ma¬ 
gisque puros ausus assurge, Deumque amore ardentissimo, et 
gratuito simul (si tamen gratuitus esse queat), qui ex immen¬ 
sis titulis debetur, super omnia djjige, et tui ipsius feliciter 
oblitus soli Deo vive. De te, tuique similibus longe verius, 
quam de ceteris legis sacerdotibus et ministris dicit Deus: 
« Separabis Levitas cie medio filiorum Israel , ut sint mei » 
(IV. Mos. 8, 14); ut ex tanta hominum mole vel pauci me 
Deum pure et intense diligant. Quare ingenti animi proposito 
ingredere hanc viam, quam in parte II. lucubrationis tibi mon- 

strabo; vitam et vires omnes eo impende, optime gnarus, 
quod in vita altera, imo aliquando in hac ipsa sine compara¬ 
tione plus gavisurus sis, te tua contemptione, tuo hoc diffi¬ 
cili agone dilexisse, quam aeternam salutem tibi comparasse: 
et tanta Deum pure propter se diligendi aequitas, tantum de¬ 
siderium, tanta necessitas tibi apparebit, ut, si fieri posset, 
dispendio salutis tuae defectum amoris lubentissime resarcire 
velles, quia scilicet divina et absolute immensa amandi ratio 
nonnisi immensum, quantum in creatam facultatem cadere 
potest, amoris desiderium excitabit. Tunc plane capies illud 
Cautid (8, 7): « Si dederit homo omnem substantiam domus 
suae pro dilectione , quasi nihil despiciet eam ». 

§ 21 . 

Hunc vero affectum nutries magisque semper inflamma¬ 
bis ex melioribus hujus magnae artis doctoribus. Et quidem, 
qui accendendo puriori affectui magis subserviunt, majorem- 
que ignem prae reliquis spirant, sunt inter alios sequentes: 
Sacra Scriptura, utpote ab ipso charitatis auctore dictata, 
ex qua animae Deo devotae mirabiles ac vehementissimos sen¬ 
sus non raro percipiunt. Celeberrimus liber « de imitatione 
Christi »; « Commmimm theologicae » E. P. Franci 
Lud. Argent.; Ven. P. Thomae a Jesu « Aerumnae Christi ». 
Varia opera S. Bonavcnturae et S. Bernardi. Opera Ven. 
Ludovici Blosii , et S. Yrancisci Salesii , licet quatuor ulti¬ 
morum libri etiam plurimum ad directionem, et non tantum 
ad motum animi serviant. Huc merito referenda P. Nicrem • 
bergii priora duodecim capita in illo opere, quod « Vitam di¬ 
vinam » inscribit; licet momenta, quae ad explendam divinam 
voluntatem adfert, sint varia, tamon tu illa duntaxat adsume, 
quae ex ipso Deo, divinisque operibus Dei-hominis petuntur, 
seu quae possunt esse motiva charitatis theologicae; quae 
enim spe aut proprio periculo veniunt, bona, sed non perfecta 
sunt. Huc pertinent exempla et magnanimi Sanctorum actus; 
hos enim legere vehementer movet. 

Pars posterior, seu ea, quae ad dirigendum 
intellectum pertinent. 

CAPUT I. 

De natura perfectionis, seu divini amoris. 

8 22 . 

Perfectum, numeris omnibus absolutum, omnique exce¬ 
ptione majus id demum est, quod ad omnes regulas suas exa¬ 
ctum est, ita, ut in nullam peccet. Unde, quantum ad hone¬ 
statem morum, ille demum actus, et si de tota vita agatur, 
ea vivendi ratio titulo perfectionis jure gloriatur, quae omnes 
morum leges observat. Quia vero charitas Dei omnes virtutes 
praecipit, et omnibus peccatis offenditur, et quia sine chari- 
tate reliquae omnes imperfectae sunt, facile sequitur, charita- 
tem in se omnem perfectionem includere juxta illud Apostoli: 
« Super omnia autem liaec charitatem habete, quod est vin¬ 
culum perfectionis » (Coloss. 3, 14). Unde merito dicitur: 
Perfectio e9t continua Dei charitas. 

§ 23. 

Quod quidem probatur et simul explicatur. Amor neuti- 
quam consistit in sensibili, ac dulci illa affectione cordis, sed 
in sicco ac serio illo decreto seu actu voluntatis, quo alteri 
bonum volo. Et quidem illa amoris in appreciativum et inten- 
sivum divisio non placet, eo quod sub amore intensivo sensi¬ 
bilem affectionem interioris sensus intelligant, neutiquam vero 
rationabilem voluntatis sensum, ita, ut ille amor deliciis potius, 
quam amori sit similior. Cum itaque amare et bonum velle idem 
sit, facile sequitur l mo , quod ille Deum amet, qui ei bonum, 
seu quod idem est, qui ei placitum vult. 2‘ 10 , quod ille Deum 
diligat super omnia, qui ei potius, quam cuicunque alteri bo¬ 
num vult, et consequenter cuicunquc potius molestiam et ad¬ 
versum, quam Deo fieri desiderat. Sequitur 3 li0 , quod ille di- 

ligat, quantum ad unum actum, Deum perfecte, qui Deo omnia 
bona et placita vult. Sequitur 4'°, quod ille demum Deum, 
quoad ipsum statum perfecte diligat, qui Deo omnia bona et 
placita continuo ac velut sine intermissione vult, ut adeo opti¬ 
mus ac velut nunquam interruptus amor Dei super omnia sit 
status perfectionis, prout priore paragrapho dictum. 

g 24. 

Verum ista voluntas, qua Deo bonum volo, debet esse 
seria, seu talis, quae etiam in actum, quantum facultas fert, 
exeat. Non enim vere vult, qui, cum posset agere, tum non 
agit. Unde indispensabile amoris officium est bona dilectio, 
quae vult etiam, quantum potest, actu praestare, ejusque mala 
avertere; et quia omnes virtutum actus Deo bona et placita, 
e contra omnia etiam minima peccata Deo mala ac displicen¬ 
tia sunt, facile sequitur, sedulum virtutum exercitium, ac con¬ 
tinuam peccatorum fugam a charitate necessario imperari. 
Unde multi perfectionem in perfecta voluntatis humanae ad 
voluntatem divinam conformatione, et recte quidem constituunt, 
Si enim nihil aliud velis et quaeras et perpetuo facias, nisi 
quae Deo bona et placita sunt, etiam continuo Deum amas. 
Et sic de se Christus dicit: « Quia ego quae placita sunt ei 
(aeterno Patri) facio semper » (Joann. 8, 29). Neque illi er¬ 
rant, qui perfectionem stare ajunt in exercitio omnium virtu¬ 
tum, dummodo eam virtutum exercitationem intelligant, quae 
ex solo ac puro studio Deo placendi proficiscitur, seu quod 
idem, quae a charitate imperetur. 

§ 25. 

Nam magnopere notandum, ad actum amoris non suffi¬ 
cere, ut fiant ea, quae Deo placent, sed insuper requiritur, ut 
ideo duntaxat fiant, quia Deo placent. Si amicus ex oblivione 
januam domus suae relinquat apertam, ego vero ex aliquo in¬ 
tervallo hostos meos fugiens in domum ejus hac occasione me 
recipiam: ille quidem januam apertam relinquendo placitum 

milii, non tamen actum amoris praestitit, eo quod per incu¬ 
riam et non ut mihi fiat gratum, portam claudere omisit. Sic 
pariter actus Deo placere non potest, si ex alia ratione, quam 
ex studio placendi Deo fiat. Quare Deo placentia agere, et 
ideo agere, quia Deo placent, officium amoris est. 

§ 26. 

Et o quam arduum est hoc, et quam parum adeo a ple- 
risque curatur! Etiam in exercitiis sanctissimis amor proprius 
latissime dominatur. « Omnes enim quae sua sunt quaerunt, 
non quae sunt Jesu Christi » (Philipp. 2, 21). 0 quid san¬ 
ctius, quam domum Dei custodire, in altari Altissimo suavem 
suffitum accendere! et tamen conqueritur Dominus (Malaeli. 
1, 10): «Quis est in vobis, qui claudat ostia, et incendat 
altare meum gratuito » ? — Si opera honorifica et facientia 
ad plausum et gustum nostrum, tunc fervet zelus: ad actus 
submissionis, patientiae, ad vitam obscuram, molestam etc., 
etiam gravissimis rationibus vix movebor, cum tamen sciamus, 
quod Deus ab humilibus honoretur. Quando gloriosum quid, 
et Ecclesiae utile a nobis vel a nostris peragitur, tunc Dei 
gloriam insonamus, de salute animarum laetamur; si vero alii 
id praestant, indifferentes, frigidi, taciti, nescio, quid acerbita¬ 
tis sentimus. Exercitia proprii animi motu electa sapiunt, si 
vero ea ab alio imperarentur, insipida mox et exsucca vide¬ 
rentur, cum tamen ex hoc magis placita, ut Deo magis acce¬ 
pta, nobis esse deberent. Obsecro: si nil nisi limpidam aquam 
quaeras, perinde tibi esse debet, an in tuo aut alieno vase ea 
porrigatur; si in tuo magis velis eam ministrari tibi, jam 
ostendis, te non ad solam aquam, sed etiam ad vas adfectum 
esse. Si vero aquam nisi in tuo vase porrectam, nolis recipere, 
utique confiteris, te vas duntaxat, non aquam desiderasse. 

§ 27. 

Et hujus quidem negotii tanta est difficultas, ut ex pu¬ 
rissimo Dei amore aeque facile, imo facilius sit, opera ardua, 







Pars prima. 

et naturae incommoda, quam facilia et suavia exequi. Nam e. 
gr. durante fame sapidos cibos comedere volenti an sensus et 
natura dat aliquem impetum? Et actus non erit omnino pu¬ 
rus : vel nullum dat impetum, sed suppresso appetitu solus 
agit amor et studium placendi Deo, et tunc non est ratio, 
cur comedere, quam jejunare magis delectet. Imo, facilius je¬ 
junabis, eo quod ex solo amore Dei comedere volens, in snp- 
primendo naturae appetitu insignem molestiam tolerare de¬ 
beas. Atque huc tendunt rerum omnium abdicatio, vota reli¬ 
giosa, atque omne institutum monasticum: quia facilius est, 
res, honores, voluptates, atque etiam libertatem ipsam abji¬ 
cere, quam hisce omnibus ex nullius naturalis affectionis, sed 
solius divini amoris impulsu uti, ut bene advertit S. Bernar- 
dus (Serm. de bonis deserendis): « Et haec fugiendarum causa 
divitiarum praecipua est, quod aut vix, aut nunquam sine 
amore valeant possideri ». 

§ 28. 

Verum etiam in sacra Religione constitutis in usu rerum, 
officiorum, et in singulis actibus acriter pugnandum est, ut 
opus quodlibet ex vi charitatis procedat. Et oportet omnino, 
ut ad amnia indifferentes, ac, prout ajunt, insensibiles, pro- 
priaeque affectioni mortui nullum motum admittamus, nisi qui 
a divino amore veniat. Atque hic tristia quorundam Religio¬ 
sorum exempla commemorare debeo, quae quidem perpetuo re¬ 
ticenda forent, nisi bonae quaedam iisdem seductae mentes 
sibi quoque justa fore arbitrarentur, quae in aliis palam ad- ; 
vertunt. 


§ 29. 

Itaque dantur quidam vitae alias minime perversae filii, 
qui etiam in Religione unum prae alio diligunt, ducti nullo 
alio, quam naturali motivo; dantur, qui unum prae alio ad 
publica et magni momenti munera provehunt, aut provehere 
conantur, non quod eundem ad Dei gloriam ac publicam uti- 






Tract. I. De perfectione christiana. 37 

litatem prae reliquis idoneum arbitrentur, sed quia illorum 
consanguineus, municeps, aut alio profano titulo conjunctus 
est. Rursus alii officium quoddam ambiunt, honoris nempe sui, 
quam Dei cupidi magis; non sunt contenti, si ad illud non 
provehantur. Si quod habent, quod arrideat, superiores amo¬ 
vere illos non possunt sine offensione: idque rursus non ex 
ea ratione, quod Dei honorem ac voluntatem per se magis, 
quam per alios efficiendam fore credant, sed quod ipsi simili¬ 
bus delectentur. Unde non tantum apud saeculares, sed etiam 
inter Religiosos profana illa ratio obtinet, ut dignitatibus, mu¬ 
neribus, commodis etc. homines ad recte agendum beneque de 
republica merendum, ad subeundas molestias, et ejusmodi al¬ 
lidantur; id enim vero curatur, ut demum in praecipuis ne¬ 
gotiis seipsos quaerant, qui soli Deo ejusque beneplacito se 
victuros professi sunt. 

§ 30. 

Quam vero subtilis hic error lateat, et quam perniciosus 
sit iste, nemo facile dixerit. Haec agendi ratio sola sufficit ad 
totam hominis vitam profanandam, ita, ut extincto gratiae 
motu, sola natura integrum obtineat; nam ex ea ratione ge¬ 
runtur munera, ex qua petuntur et obtinentur; quod enim 
movet ad accipiendum, illud etiam movet ad retinendum et 
utendum. Jam suo munere fungi occupat maximam vitae par¬ 
tem, et si munus tuum ex profano fine geras, nonne conse¬ 
quenter maxima vitae portio profana est solique naturae ob¬ 
noxia? Accedit, quod homo naturae suae indulgere assuetus 
in praecipuis, eidem etiam in levioribus et quidem longe fa¬ 
cilius cedat: ut adeo omnes conatus atque totum velut homi¬ 
nem natura inficiat. Neque tales 

§ 31. 

Dicere poterunt, se omnibus operibus suis bonam atque 
ex mero Dei amore conceptam intentionem praemittere, ac 
identidem renovare. Nam si tuam intentionem valere velis, 

debes actus tuos ex amore divino seu quod idem est, ex stu¬ 
dio placendi Deo exercere, ita, ut iste amor impellat et mo¬ 
veat ad agendum. Quomodo vero iste amor movebit, si ex 
mera consolatione et delectatione tua agas? Qua ratione dicis, 
solo studio placendi Deo te agi ad gerendum munus tuum, 
si scias per alium hoc sanctissimum Dei placitum felicius ef¬ 
ficiendum, fore? Scilicet ex studio placendi Deo facis id, quod 
Deo minus, vel omnino non placere nosti. Sacra obedientia 
est certa divinae voluntatis regula. Jam si superiores te loco 
aut officio movere non audeant absque insigni tua tristitia: 
cui persuadebis tuam, quam in functionibus tuis foves, et iden¬ 
tidem elicis, intentionem nihil aliud, quam Dei voluntatem 
spectare? Scilicet nisi ad omnia munera actionesque, quantum 
ad proprium affectum ac delectationem, fueris prorsus indiffe¬ 
rens, ac velut sensu destitutus, nulla intentio sufficiet ad opus 
tuum naturae eripiendum, et in potestatem divini amoris as¬ 
serendum. Et in fine vitae tuae verum erit dicere: Tu qui¬ 
dem propter solum Deum fuisti conditus et ex infinitis titulis 
eidem obnoxius, teque solemni juramento totum eidem devovisti, 
sed propter te solum, et tuum placitum vitam tuam exegisti. 

§ 32. 

Dolenda conditio atque acerbis lacrimis deploranda! — 
Ut se Deo totos consecrarent, res et spes non modicas gene¬ 
rose contempserunt, et ne rebus creatis quidquam affectus lar¬ 
girentur, pretiosa quaeque abjecerunt: nunc vero rebus longe 
inferioribus victi, juratum Deo affectum loco, officio, aliisque 
vilissimis causis impendunt; et qui adolescentes quondam idola 
aurea et argentea heroico ausu protriverunt, nunc viri ac se¬ 
nes ligneis ac luteis simulacris pudendo cultu advolvuntur! 

§ 33 . 

Et quod modo de privatis commodis eorumque perverso 
desiderio dixi, eadem de nimio et publico religiosi coetus, cui 
quis adseriptus est, amore sentiendum. Quae bella, fraudes, 

scandala, calumniae in propria hac causa a variis adhibitae 
sunt? Ad dejiciendum christiani nominis hostem non tot stra- 
tag^matibus, nec tanta contentione pugnatum est, qua una 
Religio contra aliam, ac plerumque meliorem insurrexerit. Ve¬ 
rum tantae iniquitates facile se sua enormitate signant, ut 
quemquam desuper monere minime sit opus. Sed ne per sub¬ 
sidia non adeo impia, contra divinum amorem nihilominus, 
suam aliquis Religionem attollere eique prodesse velit, sedulo 
cavendum. 

§ 34. 

Etiam religiosae societati cuicunque non plus addictum 
esse oportet, quam quousque Dei gloria id petat. Si alii ad 
Altissimi placitum efficacius laborent, non interturbandi, non 
impediendi, sed adjuvandi sunt, licet etiam publice pluris 

! aestimentur, pluraque ad cos commoda redeant. Fidelis mini¬ 
ster gaudet, dummodo plurimae pecuniae principis aerario 
per quascunque manus inferantur. Imo etsi aliorum in ne¬ 
gotio divino intentio non satis pura foret, nihilominus nego¬ 
tium, non attenta operantium voluntate, promovendum foret, 
juxta purissimum S. Pauli spiritum, qui ad jPhilippenses 
(1, 15—18) ait: * Quidam quidem et propter invidiam et 
contentionem, quidam autem et propter bonam voluntatem 
Christum praedicant Quid enim? Dum omni modo sive 
per occasionem, sive per veritatem Christus annuntietur: et 
in hoc gaudeo, sed et gaudebo », etc.: dein insigni hac mo¬ 
deratione ac continentia Deo opus acceptum omnino praesta¬ 
bis. Pretiosa in conspectu ejus rerum paupertas, sed illa ho¬ 
norum ac existimationis longe pretiosior. Et haec quidem non 
eo intelligenda sunt, ut in societatis tuae jura, quae in tua 
potestate non sunt, data opera quid pecces; justitiam enim 
laedere Deo non placet: sed et in privato negotio tuo supe¬ 
riori conditionem ac circumstantias tuas exponere omnino de¬ 
cet, prout etiam tua, quae tua opinione ad Dei honorem fa¬ 
ciunt, suadere, dummodo haec omnia sicco ex corde nullaque 

affectus proprii dulcedine inescato fiant, mensque tua in utram¬ 
que partem aeque propendeat. 

§ 35. 

Itaque, ut ad caput redeam, prout supra dixi, qui seraper 
agit, quae Deo placent, et ideo duntaxat egit, quia Deo pla¬ 
cent, is demum officium divini amoris explevit, seu, quod 
idem est, perfectus est; hic Deum ex omnibus viribus diligit, 
eo quod nullam facultatem, nisi ad ejus placitum adhibeat; 
hic non sibi, sed Deo vivit, hic adsequitur finem ultimum, 
qui rebus creatis omnibus, maxime iis, quae ratione utuntur, 
inviolabili lege constitutus est, scilicet Dei placitum ejusque 
gloria. Felicem, et plusquam felicem animam, quae tota es 
Dei! scias enim, et certissime scias: quamdiu ita perduraveris 
(— et cur non perdures? —) etiam Deum totum fore tuum. 
Quidnam vero verba haec adeo sonantia velint dicere, spiri¬ 
tualis vitae magistri experiri nos jubent: verbis enim id ex¬ 
plicari posse negant. 

§ 36. 

Postquam notionem perfectionis constituimus in perpetuo 
studio agendi ea, quae Deo placent, et quia Deo placent: 
scire desiderabis doctrinam, quae in singulis negotiis doceat, 
quidnam Deo placeat, prout et aliam, ex qua discere possis, 
te in praesenti negotio solo studio placendi Deo agi; eo quod 
nemo saepius, quam amor proprius sibimetipsi mentiatur, 
prout bonae intentiones (§ 31) descriptae abunde demonstrant. 
Quantum ad primam, varii varias regulas adsignant; late de 
hoc agit P. Eusebius Nieremberg in sua « Vita div. » c. 23; 
fors negotium in duas regulas sequentes cogi poterit. 

§ 37. 

Regula prima : ex duobus elige id, quod praeceptum est; 
sive dein tale praeceptum strictam obligationem, qualis est ju¬ 
stitiae, sive in lato sensu acceptam, qualis est illa grati animi 
ob beneficia accepta inferat. Ratio hujus regulae est facilis: 

Deus illa maxime vult, quae praecipit, et quorum neglectu 
offenditur. Sic varia debemus Deo ejusque cultui, varia nobis 
ipsis, tam ad excolendum animum, quam ad conservandum 
corpus, cujus vires pro Deo adhibendae, non frangendae sunt. 
Reliquis paribus Deo multum servit, qui diu servit; licet 
optima virium instauratio plerumque ea sit, quae moderata 
sit. Varia debemus proximo, seu homini cuicunque, idque ex 
diversis titulis. Demum totam hanc regulam explicat Theo¬ 
logia moralis aliaeque disciplinae, quae formandis ex regulis 
et legibus hominum moribus occupantur. 

§ 38. 

Regula secunda: si neutra electionis pars ex quacunque 
lege sit praecepta, tunc generose eligendum est id, quod af¬ 
fectui naturae magis adversatur. Ratio hujus regulae est se¬ 
quens: reliquis paribus Deo quilibet actus eo magis placet, 
quo difficilior is fuerit. Praeterea sic a deceptione naturae, se 
ubique immiscentis, securior eris, et insuper ad teipsum vin¬ 
cendum assuefies. Et quidem desiderium ardua tolerandi, et 
ipsa tolerantia ex sincero amore Dei nunquam non nascitur. 
Hinc illae voces: «Aut pati, aut mori»; «non mori, sed 
pati » ; « pati, Domine, et contemni pro te » ! — « Ignis, crux, 
bestiae, confractio ossium, totius corporis contritio, et tota 
tormenta diaboli in me veniant » ! — Hinc illa SS. Martyrum 
desideria infinita, non ex cupiditate laureolae, sed plerumque 
ex amore Salvatoris nata. Hinc ille poenitentiarum rigor, illa 
ad acquirendos sibi contemptus contentio; prae nimio enim 
amore morienti Domino Deo in reddendo amore mens humana 
sibi nunquam poterit satisfacere. Integra flumina, imo maria 
sanguinis, pro amore Dei fusi, illi amori respondere non pos¬ 
sunt, qui Deum in mortem adegit. 

§ 39. 

Ut autem in singulis eventibus noscas, an ex puro amore 
Dei opereris, duae rursus regulae , seu potius characteres 

statuuntur. Et quidem si affectus proprius a tali actu abhor¬ 
reat, res vix ullo examine indigebit: secus vero voluntas, quae 
rursus est altera regula, eousque in partem adversam incli¬ 
nanda, donec se ad utrumque indifferentem sentiat; sic enim 
cessante proprio motu, facile amor divinus voluntatem quantum 
ex se quiescentem, et quidem solus amor Dei, seu studium 
placendi Deo ad talem actionem movebit, quae proin puris¬ 
sima erit. Sic si quis bona temporalia possidere velit absque 
omni voluntatis proprietate, debet aeque paratus esse ad illa 
dimittenda, quam retinenda, imo, quod quidem mirabile, ve¬ 
rissimum tamen est, si ab affectu proprio securus esse velit, 
debet magis inclinari, si id fieri potest, ad talia bona abji¬ 
cienda, quam habenda, ita, ut ea velut onera patiatur magis, 
quam tamquam emolumenta desideret. Idem in usu honorum, 
officiorum, et laborum actionumque nostrarum observandum. 
Vides, quam castus et severus ad res creatas esse debeas, ut 
soli Deo adhaereas, quam adeo tibi mortuus, ut ipsi duntaxat 
vivas. 

§ 40. 

En, Religiose viator, divini amoris, seu perfectionis ty¬ 
pum ! En nobilissimam vitae conditionem paucis velut lineis 
descriptam! Ad hanc vocatus es, huc contendere debes, hanc 
Deus a te praetendit, et quidem toto divinitatis suae titulo. 
Hoc est maximum, et revera unicum vitae tuae negotium; 
debellatum erit, quando huc evaseris. Quidquid molitus fueris, 
etsi humani generis admirationem excitaverit, et orbem terra¬ 
rum commoverit, nihil id, et otiosum erit, utpote ad finem 
ultimum non comparatum. Ad hanc perfectionis descriptionem 
gravissima multorum hominum, integrarum nationum, et com¬ 
munitatum etiam sacrarum molimina expende, atque ex tot, 
et tantorum erroribus tibi amplius cavere disce. Ingenti do¬ 
lore cogita: omnia propter Deum creata sunt, et vix non 
omnia in naturam desinunt! Totum universum videtur quoad 
maximam partem fine suo excidere! Tu parvulam ejus portio- 

nem, id est, te ipsum Deo vindica. Equidem ardua res est, 
et lucta morte acerbior; sed nec a longe est tanta ejus fa¬ 
cultas, quanta est aequitas et obligatio tantum opus aggre¬ 
diendi, et quantus futurus erit aliquando dolor de neglecto 
infinito officio! Credas, et certissime credas, non adeo triste 
est aeternum damnari, quam Deum non amavisse. Prioris 
enim tristitiae causa est hominis aeterna damnatio, posterio¬ 
ris vero infinita excellentia, et Deus ipse, cum utique eadem 
sit ratio amandi Deum, quae est ratio dolendi, si eum non 
amaveris. Neque a capessenda hac pugna, ejus diuturnitate 
et atrocitate deterrearis, eo quod his major parata sit tibi 
gratia: qui dedit velle, dabit et perficere. Non cadit in Deum 
gravia exigere, et ad praestandum vires negare; fidelis enim 
est, qui non patitur nos tentari supra id, quod possumus, sed 
secundum multitudinem dolorum consolationes tuae laetifica¬ 
bunt animam tuam. Denique eousque confortabit te, ut cala¬ 
mitates et aerumnas velut optimam dotem expetas tibi, mul¬ 
tumque gaudeas, si dignus habitus sis pro nomine Jesu con¬ 
tumeliam pati. 

§ 41. 

Superest modo, ut explicata natura perfectionis, etiam 
de subsidiis ad eam perveniendi agamus. Equidem cognitio 
finis in omni negotio praecipua est: sterilis nihilominus illa 
est, nisi subsidiorum ad illam perveniendi notitia accedat. Qua¬ 
propter sit 


CAPUT II. 

Be subsidiis perveniendi ad divinum amorem 
seu perfectionem . 

§ 42. 

Haec porro subsidia duplicis fere sunt generis, ex quibus 
aliquod, et quidem unicum est proximum, cetera remota, licet 

et ista remota in ea, quae sunt necessaria, et in ea, quae sunt 
utilia, recte dividantur. 

k § 43. 

Jam auxilium ad statum divini amoris perveniendi pro¬ 
ximum et immediatum, prout vocant, est geiulum hujus amoris 
exercitium; cum enim felicissimus iste status consistat in ha¬ 
bitu, seu assuetudine: haec vero assuetudo per frequentes actus 
comparetur, facile sequitur, talibus actibus, hunc, de quo lo¬ 
quimur, statum comparari. Et quidem quo frequentiores hi 
fuerint, eo efficaciores erunt, licet ab initio exinde te parum 
proficere advertas, imo difficultas magis magisque accrescere 
videatur. Demum si semper pergas, et remissas forte vires 
continuo reassumas, ingenti aliquando gaudio etiam sentire 
incipies, te a priori conditione longe diversam tenere, partem 
viae non contemnendam confecisse, vel omnino a termino iti¬ 
neris tui non longe distare. 


§ 44. 

Et quod inodo de frequentatione actuum dictum est, illud 
aeque, imo magis de difficultate eorundem tenendum. Unico 
actu multum arduo sancta haec consuetudo plus augetur, quam 
per multos alios, qui remissi duntaxat fuerunt. Paucis: assi¬ 
duitas et asperitas in exercitatione divini amoris adhibita est 
illa vis, de qua loquitur lib. I. de imit. Christi (cap. ult.): 
« Tantum proficies, quantum tibi ipsi vim intuleris ». Et rur¬ 
sus (lib. II. cap. ult.): « Scias pro certo, quia morientem te 
oportet ducere vitam. Et quanto quisque plus sibi moritur, 
tanto magis Deo vivere incipit». Et proximum proficiendi 
subsidium hoc est unicum. Modo jam de remotis agendum: 
et quidem primo de necessariis. 

§ 45. 

Inter haec facile eminet insuperabilis in Deum ejusque 
gratiam fides et fiducia. « Si potes credere », ait Salvator, 


Tract. I. De perfectione christiana. 45 

« omnia possibilia sunt credenti » (Mare. 9, 22), « quia nul¬ 
lus speravit in Domino , et confusus est » (Eccli. 2, 11). Et 
si totus oceanus cum omnibus fluctibus in te irruat, attamen 
tranquille super maris undas incedes, nisi cum Petro in fide 
titubans exprobrationem illam merearis: « Modicae fidei! quare 
dubitasti » ? (Matth. 14, 31). 

§ 46. 

Et quidem hujus fiduciae est summa necessitas, ita, ut 
sine hac nihil eXBpQCtandttm sit. Cum enim hoc negotium adeo 
sit arduum, ut vires humanae minime sufficiant: et quidem 
in tanto opere efficiendo gratia longe plus, quam libertas et 
facultas humana conferat, hujus gratiae auxilio vere totum 
innititur. Licet autem coeleste hoc praesidium petenti et oranti 
certo sit adpromissum, prout mox patebit, debet id nihilomi¬ 
nus firma fiducia peti et exspectari , alias nihil obtinebitur 
juxta illud Jacobi (1, 6): « Postulet autem in fide nihil hae¬ 
sitans: qui enim haesitat , similis est fluctui maris , qui a 
vento movetur et circumfertur; non ergo aestimet homo ille 
quod accipiat aliquid a Domino ». 

§ 47. 

Est autem hujus fiduciae, siquidem firma sit, vis ingens, 
et certa semper, adeo, ut nullum peccatum contingeret, si 
nulla in Deum daretur diffidentia. Sola hac ingentes et sum¬ 
mas difficultates superabis, illud Prophetae cum gaudio usur¬ 
pans: « In Deo meo transgrediar murum » (Psalm. 17, J30); 
it illud: * Si consistant adversum me castra , non timebit 
cor meum » (Psalm. 26, 3). Cavendum tamen, ne, quod fre¬ 
quentissime, et nobis haud advertentibus contingit, fiduciae 
huic praesumptio in proprias vires se admisceat. Et fides haec 
in Deum, a propria fiducia immunis, ad heroicas virtutes suf¬ 
ficit, teste Apostolo ad Hebraeos (11, 33 sq.), ubi de veteris 
Testamenti heroibus ait: « Per fidem vicerunt regna , operati 
sunt justitiam, adepti sunt repromissiones, obturaverunt ora 

leonum, extinxcrunt impetum ignis, effugerunt aciem gladii , 
convaluerunt de infirmitate, fortes facti sunt in bello , castra 
verterunt exterorum, etc. ». 

§ 48. 

Sed firmiter adeo in Deo confidendi datur ingens ratio, 
seu magis gravissima obligatio. Praeter innumera Scripturae 
testimonia, quibus se petentes exauditurum promittit, et fidem 
suam arctissime, et sub juramento obligat, ut diffidentia spe¬ 
cies haeresis esse videatur; nam si dubitares, an detur aeter¬ 
nitas, teipsum pro haeretico haberes, eo quod Deus aeternita¬ 
tem revelaverit. Apostolus vult, ut omnem curam in ipsum 
conjiciamus, et prorsus nihil solliciti simus. Verum annon ipse 
Salvator dixit: « Petite, et accipietis, ut gaudium vestrum 
sit plenum » (Joaii, 16, 24), « Arnen dico vobis, quia qui¬ 
cunque dixerit huic monti: Tollere ct mittere in mare, et 
non haesitaverit in corde suo, sed crediderit, quia quodcun¬ 
que dixerit, fiat, fiet ei . Propterea dico vobis, omnia quae¬ 
cunque orantes petitis, credite quia accipietis, et evenient vo¬ 
bis » (Mare. 11, 28. 24). x Jusjurandum, quod juravit ad 
Abraham patrem nostrum, daturum se nobis: ut sine timore 
de manu inimicorum nostrorum Uberati, serviamus illi » 
(Luc. 1, 73. 74)? — et de tot assertis dubitare audes? Nec 
dicas: ad orationem plura requiruntur. Plura ad efficaciam 
orationis sunt utilia, hoc concedo: praeter firmam et nihil 
haesitantem fidem sunt quaedam necessaria, plane nego. 

§ 49. 

Hujus vero tantae fiduciae ratio potissima est immensa 
Dei in nos bonitas. Utique ab immenso bono nonnisi immensa 
bona exspectare debes. Dein adeo dilexit nos, « ut Filium 
suum unigenitum daret, et quomodo non omnia cum illo do¬ 
navit nobis » ? Gravissime in rem praesentem interrogat Apo¬ 
stolus ad Romanos (cap. VIII); insuper hunc ipsum « Jesum 
Christum advocatum habemus apud Patrem » (I. Joan. 2, 1), 

« qui etiam interpellat pro nobis » (Rom. 8, 84); vel, si etiam 
iste tibi tuaeque diffidentiae non videtur sufficere, alium quo¬ 
que Faraclitum, id est, advocatum misit, « in quo clamamus: 
Abba , pater » (Rom. 8, 15). Similiter autem et Spiritus adju¬ 
vat infirmitatem nostram: * ipse Spiritus postulat pro nobis 
gemitibus inenarrabilibus » (Rom. 8, 26): et sub tantis fidei 
jussoribus et patronis putas, quod titubare ac diffidere liceat ? 

§ 50. 

Quia vero non sola gratia, sed comitante etiam nostro 
conatu res absolvitur, secundo loco summopere est necessarium, 
generosum animi decretum tantum opus aggrediendi, et in 
prosequendo hoc decreto perpetua contentio; agonem enim 
hunc difficillimum, ac magno labori obnoxium reddunt condi¬ 
tio facultatum nostrarum et aliorum exempla. 

8 51. 

Et quidem quantum ad propriam conditionem, certum 
equidem est, nos propter solum Deum creatos esse, minime 
tamen generosa adeo ac justissima allectio nobis concreata est. 
Amor proprius nos velut prona in terram animalia a super¬ 
nis ad haec infima inclinat; et quidem jam inde a nativitate 
degener adeo sensus nobis obtigit: ad ejus autem impetum 
per multos annos et omnem fere aetatem agere soliti, per mil¬ 
lenos et millenos actus in eam consuetudinem evasit, quae a 
necessitate parum abest. 

§ 52. 

Huic vero gravitati sat magnae pondus insigne addunt 
aliorum exempla. Ad solum Dei amorem conari, reliqua omnia, 
nisi in quantum ad illum faciunt, negligere, vivendi ratio est 
nostra aetate peregrina et rara admodum. Plurimi equidem 
in statu gratiae se conservare satagunt, in reliquis naturae 
indulgent, aut certe ultra limites commoditatis parum constare 
volunt. Volunt quidem ex toto corde diligere, et simul ex in- 

tegro fere sibi viveffc. Tot igitur sublesta exempla penetrare 
grave est. Nimis pronum est, ut etiam bonae et egregiae men¬ 
tes sibi honestum esse credant, quod aliis justum esse vident. 
Magna vis verborum est; sed illa exemplorum multo effica- 
cior. Difficillimum est, contra torrentem niti, et improbi labo¬ 
ris cum propria natura, et cum tepidis aliorum exemplis, id 
est, secum, et cum plurimis aliis pugnare. Quare evertenda 
sunt falsa principia et praejudicia: solida vero pietatis prin¬ 
cipia contra sensum mundi usque ad exprobrationem pertina¬ 
ciae retinenda sunt. 


§ 53 . 

Ast quantum demum conatum impendere debeo, ut ad 
praestitutum finem perveniam ? Facilis est responsio: omnem. 
Yisne conatus hujus symbolum quoddam ? Dabo illud aptissi¬ 
mum utpote a Spiritu Sancto dictatum (I. Cor. 9, 24. 25): 
« Fratres, nescitis, quod ii, qui in stadio currunt, omnes 
quidem currunt, sed unus accipit bravium? Sic currite , ut 
comprehendatis. Omnis autem, qui in agone contendit, ab 
omnibus se abstinet, et illi quidem, ut corruptibilem coronam 
accipiant: nos autem incorruptam ». En conatus tui nobile 
paradigma! considera currentem illum: non tantum pedibus, 
sed brachiis, capite, et totius corporis dispositione cursum 
adjuvat: nihil cogitat, loquitur, aut intendit, nisi metam quam 
citissime attingendam; ab omnibus abstinet, quae cursum non 
adjuvant. 

§ 54 . 

Et sane, si ita comparatus studium ingrediaris, si hoc 
unicum, et reliqua duntaxat, in quantum ad illud conducunt, 
tibi proposita habeas, tunc bene tecum agitur. Crede mihi, 
pervenies, quo tendis, eritque tibi aliquando, ut Deum ex toto 
corde et amore purissimo diligas. Imo vel sic incipiendo grande 
itineris tui spatium confecisti, etsi opera et passus tui satis 
hucusque infirmi sint. Desuper te certum facit S. Theresia, 

magna illa, omnibusque probatissima divini amoris magistra. 
Et licet deinceps parum proficias (— cujus quidem profectus, 
etsi vix notabilis, infallibile signum est, in conatu persistere —) 
sensim tamen sine sensu multum promoveberis, prout rursus 
securum te faciunt viri in hac arte praecipui. 

§ 55. 

Superest tertium proficere volenti necessarium subsidium: 
estque sacra et multiplex oratio. Non vero accipio hic oratio¬ 
nem in stricto sensu duntaxat, sed in latiori, in quantum 
omnem elevationem mentis in Deum sub se comprehendit. 
Haec autem sacra oratio est piorum, quae mox inter necessa¬ 
ria commemoravi, subsidiorum velut fulcrum; nam et gratiam 
obtinet, et libertatis tuae facultatem seu voluntatem ad gene¬ 
rosos ausus accendit, id est, duas amoris divini causas agen¬ 
tes et efficaces reddit. Imo ipsum proximum proficiendi auxi¬ 
lium seu exercitationem (— de qua §§ 44 et 45 —) in se 
continet; nunquam enim aut frequentiores, aut magis inten¬ 
sos actus amoris, quam in oratione, elicimus. 

§ 56. 

Nullum officium Spiritus Sanctus adeo frequenter incul¬ 
cat quam sanctam orationem. In solis libris novi testamenti 
oratio, et plerumque continua, plus quam trigesies praecipitur. 
Vitae spiritualis magistri in ea commendanda sunt toti. S. The- 
resia huic soli omnem progressum suum adseribit, et hac du¬ 
rante maximum hoc spiritualis profectus negotium nunquam 
in infelicem finem desinere posse arbitratur. Praecipue neces¬ 
saria est ingravescente lucta, vel insigni aliqua tristitia, ten- 
tatione, derelictione, aut perturbatione prementibus; tunc enim 
ab oratione non erit surgendum, vel certe ea toties et tamdiu 
repetenda, donec mittatur nobis consolator angelus seu gratia 
confortans, non quidem ut deliciis recreet, sed ut ad patien¬ 
dum et moriendum animet. Mirabiles, crede mihi, orationis in 
maxima praecipue necessitate effectus percipies, si in ea per- 

stiteris. Qaandoque uno alterove momento plus laetitiae per¬ 
cipies, quam acerbitatis integro mense hausisti: aliquando 
vero (quae gratia sine comparatione praestantior est), tantum 
robur ad patiendum tibi adspirabitur, ut angustias nequidem 
pro spiritualibus deliciis commutare velles. Scilicet: « Clama¬ 
bit ad me », ait Dominus, :< et ego exaudiam eum, cum ipso 
sum in tribulatione , eripiam eum, et glorificabo eum » 
(Psalm. 90, 15). Lege cap. II. Eccli., et pro statu derelictio¬ 
nis plurimum confortaberis. 


§ 57. 

Maxime autem illud orationis genus commendant, quod 
per pias aspirationes et continuas mentis in Deum elevatio¬ 
nes perficitur; hoc enim perpetuo et inter quaevis negotia 
potest exerceri, mentemque in continuo fervore servat, ac de¬ 
mum hominem eo perducit, ut inter innumeras externas occu¬ 
pationes a consideratione Dei nunquam avellatur. Facile eun¬ 
dem quis amat, de quo perpetuo cogitat: neque dignior quis 
est, in quem Deus respiciat, quam qui ab eodem oculos suos 
nunquam avertit. 


§ 58. 

Inter subsidia proficiendi necessaria vel maxime obtinet 
perpetua laetitia spiritus et pax animi, ut non tantum fortiter, 
sed etiam cum laetitia proeliemur proelia Domini. « Tristitia 
vix unquam, perturbatio vero nunquam ad amorem divinum 
conducunt », ait S. Franciscus Salesius. Et merito, nam, prae¬ 
terquam quod aciei perturbatae nil nisi clades immineat, per¬ 
turbatio et pusillanimitas a natura vel daemone, nunquam a 
Spiritu Sancto ortum trahit, eo quod minima perturbatio re¬ 
vera naevum contineat, cujus utique Spiritus Sanctus non 
potest auctor esse. Quapropter quodcunque pacem tollit, quod¬ 
cunque animum fluctuantem reddit, tamquam certa tentatio 
repellendum est; et post varios lapsus tranquille surgendum, 
ac perpetuo pergendum est, etsi nihil de profectu, sed potius 

vestigia defectus appareant. Etiam inter alia temporis hujus 
tristissima fata sine omni vacillatione aut dejectione perdu¬ 
randum. Verbo uno: in perpetua pace et laetitia vivendum. 
— Verum quae de laetitia, pace et opposita perturbatione in 
praesenti § dicuntur, intelligenda sunt de laetitia, pace et 
perturbatione animi seu voluntatis, non sensus et cordis, seu, 
prout ajunt, inferioris hominis. Hi enim actus et motus in 
nostra potestate non sunt, debentque ad modum alterius pas¬ 
sionis, e. gr. irae, patienter et sine consensu voluntatis tole¬ 
rari, eo quod pro libitu nostro sopiri et extingui non possint, 
licet eousque acerbi sint, ut agoni mortis aequiparari merean¬ 
tur. Dein id quoque notandum, hanc perennem spiritus exul- 
tationem, utut summe utilem, inter proficiendi auxilia vix spe¬ 
cialem classem constituere, eo quod fiduciae in Deum supra 
descriptae certus effectus sit; si enim fide nihil haesitante in 
Deo confisus fueris, unde tristitia et animi dejectio ? Si scias, 
infinitae potentiae, et infiniti pariter amoris amicum penes te 
stare, utique laetitiae et planae tranquillitatis rationem tenes, 
et quidem rationem infinitam. 

§ 59. 

Jam inter remota proficiendi subsidia, post ea, quae neces¬ 
saria sunt, utilia recensebo. Atque inter haec facile primo loco 
se offert silentium et solitudo, antiquum illud sanctitatis ro¬ 
bur et tutela, SS. Patrum et ipsius Salvatoris divino exemplo 
commendata, qui quidem triginta circiter annos delituit, ut a 
silente Patris Verbo silentii vim disceret loquax et sui incu- 
rius homo. In hac solitudine spiritus devotionis et fervoris 
custoditur, et quod oratio parit, silentium educat, ac ad ju¬ 
stum robur perducit. 


§ 60. 

Econtra vero inter turbas et confabulationes divini amoris 
scintillae facile dissipantur. Et quod tot Sacramenta, medita¬ 
tiones, lectiones piae, aliaque exercitia vel nullum vel saltem 

non diuturnum effectum in nobis exerceant, mea opinione alia 
non est ratio, quam perpetua linguae, et quae sequitur mentis 
evagatio ad profana negotia, quae pretiosa semina velut no¬ 
xiae volucres comedunt, aut velut spinae suffocant. Dici non 
potest, quantas opes in incautis colloquiis disperdamus, et 
quam pretiosum longarum meditationum fructum brevi saepe 
garritu conculcemus. Profanas insuper affectiones nostras alter 
alteri velut insalubrem halitum afflamus, suoque quisque vitio 
alterum imbuit, cui proprii morbi aliunde sat negotii faces¬ 
sunt. — Hoc tamen solitudinis ac silentii studium saepe uti¬ 
que moderari necessum est. Charitas, obedientia, officium, imo 
justitia saepe longos cum hominibus tractatus imperant. Ne 
nimis multa inde tibi, tuoque maximo negotio dispendia na¬ 
scantur, imprimis, quantum potes, a tractatibus cum saeculo 
tibi cave: in necessariis, quantum negotii ratio admittit, bre¬ 
vis esto: demum in omnibus congressibus et colloquiis tuis, 
prout res patitur, spiritualia, seria, utilia miscenda erunt 
mente, ut fieri poterit, continuo Deo affixa. 

§ 61 . 

Secundo loco commemoranda est eadem semper atque ex 
continuo usu firmata tendendi ratio. Perfectio consistit in 
consuetudine, seu habitu. Jam huic conatus consimiles pluri¬ 
mum amici sunt, perpetua vero mutatio mentem nunquam 
figit. Tres viae e Germania Romam tendunt. Jam si e Bono¬ 
niensi transilies ad Florentinam, et hac rursus relicta veharis 
per mare Adriaticum, vel demum ad Ligusticum remiges: 
quot ambages! quot ex hac perpetua mutatione inutiles labo¬ 
res! Dudum Romae fores, si eidem semper viae institisses. 
Ast idem tibi continget, si modo ductum S. Bonaventurae, 
nunc S. Francisci Salesii, nunc Blosii, nunc alterius, etsi in¬ 
signis in hac arte Magistri sequaris. Meris scilicet mutationi¬ 
bus lassaberis. Omnes siquidem egregii sunt, ad eundem finem 
ducunt, sed non per eandem viam. Insiste eidem semper viae, 
et ad optatum terminum citatis passibus pervenies. — Id 

autem intelligendum, quantum ad Ascetam dirigentem; nam 
pro conciliando motu voluntatis poteris plurimos eosque di¬ 
versissimos adhibere. Directio determinat impetum, unde illa 
eadem debet esse: impetus vero unde natus ope consimilis 
directionis ad eundem semper finem faciet. 

§ 62. 

Plurimum autem juvat eligere egregium maximeque pro¬ 
batum. Ex optima forma optimus, ex bona bonus, ex mediocri 
mediocris formaberis. Neque dabitur in ectypo, quod in pro- 
totypo non dabatur. Aut quid disces ab infimae sortis magi¬ 
stro? aut quid non disces a praestante? — Quinam vero illi 
heroes sint, § 64 docebo. 


§ 63. 

Ad remota proficiendi auxilia varia possent referri, in¬ 
ter quae vel maxime obtinet, ut te nonnisi fervidis et pro¬ 
gredi conantibus, quantum licet, associes. Alii enim suis prae¬ 
judiciis pervertent intellectum, et fatali frigore suo voluntatem 
tuam gravem ac immobilem efficient. Dici non potest, quan¬ 
tum societas et exempla perfectorum conducant: pene dimi¬ 
dium laboris auferunt. Alacriter progredientes assectari, et 
licet per viam asperam currentes insequi, tolerabilis molestiae 
res est: itinere autem difficili gradi, et insuper velut per obni- 
tentium turbam sese urgere, magnae virtutis, et obfirmati 
omnino animi negotium est. Verum hoc, aliaque non nimis 
longa oratione prosequi, sed potius praeterire juvat, ne mul¬ 
titudine regularum te obruam. Plura et propinque ad te fa¬ 
cientia docebit Spiritus Sanctus, vel etiam vivus quidam di¬ 
rector, cui te tuamque causam committes. 

§ 64. 

Quantum vero ad libros pro directione utiles, praecipuos 
commemorabo. Inter egregios itaque, et quos tuto sequi pos- 

sis, sunt P. Laurentii Scupuli: viginti quinque memorialia 
S. Bonaventurae: compendium seu ars sanctitatis P. Boga- 
cii: P. Eusebii Niercmbergii « vita divina », incipiendo a 
capite XIV: varia opuscula Ven. Blosii (aliqua enim ad af¬ 
fectum pertinent); opera S. Francisci Salesii; directorium 
asceticum P. Scaramelli; P. Alph. Bodriguez. — NB. Certe 
Ven. Auctor (-J-* 1808), si ipsi libri ascetici innotuissent coaevi 
S. AlpJionsi Liguorii, Ecclesiae Doctoris, quocum in expo¬ 
nendo cbristianae perfectionis negotio mirum in modum con¬ 
sentit, etiam hunc sanctum asceseos Magistrum commendasset, 
quod nunc Auctoris loco factum sit. 

§ 65. 

En jam maximi negotii brevissimum compendium! cujus 
quidem finis, aggrediendi ratio, exequendi subsidium maximum, 
denique omnia Deus est, ita tamen, ut conatus noster, alia¬ 
que mox commemorata emolumenta utique a Deo concessa 
haud excludantnr. In unam pene periodum totum contrahes, 
si cogitaveris: Deum ex omnibus viribus sine intermissione 
diligere, seu in omni actione nihil aliud, quam ejus placitum 
et gloriam quaerere, beatissimus status perfectionis est. Hujus 
tanti negotii ratio movens summa et unica est ipse Deus, 
utpote omni amore hoc, et alio quovis immenso in immensum 
dignissimus. Ad hunc statum proxime conducit, hosce actus 
frequentes et arduos exercere. Tam grave exercitium necessa¬ 
rio requirit invictam in Deum fiduciam, generosum animi de¬ 
cretum rem adeo arduam aggrediendi et prosequendi, ac de¬ 
mum multam et constantem orationem. Plurimum vero juva¬ 
tur illud, quod mox dixi, amoris divini exercitium silentio et 
solitudine, simili per omnia ac constanti tendendi ratione, 
exemplo, ac societate ad hoc opus ferventium, aliisque variis 
adminiculis gratiae, ac propriae vel alienae prudentiae ope 
inveniendis. Hoc solum addo: reliqua molimina, contentiones 
ac opera, quae huc non conducunt, etsi excelsa et summa vi¬ 
deantur, otiosa sunt, perdita, imo miseranda: nam infinitae 

ac divinae rationi desunt, et ab ultimo fine exerrant, qui 
alius non est, quam ut 

In omnibus glorificetur Deus ! 


De perfectione christiana Religiosorum. 

CAPUT i. 

De loco, quem inter subsidia ad perfectionem veniendi, 
status religiosus obtinet. 

§ I- 

Cum in supraposita doctrina « De perfectione christiana » 
vitae vero piae typus ante oculos vestros positus sit et in eo 
de statu religioso, qui tamen ad perfectam caritatem 
propinque admodum facit, nihil occurrat, scire desideratis, Fra¬ 
tres in Christo carissimi, quo loco is habendus sit, aut 
quem locum in ipsa perfectione, aut inter subsi¬ 
dia ad eam perveniendi obtineat. Et quidem nosse plurimum 
interest, quo pretio res quaelibet aestimanda, vel quantum ab 
eadem emolumenti exspectandum sit. Hinc de Religione, cui 
vos, Fratres carissimi, addixistis, praecipua capita perscribenda 
esse arbitror. Licet enim hac de re vobis nec vivam institu¬ 
tionem nec selectum piorum librorum deesse autumem, juvat 
tamen eadem iterato et diversa ratione digesta percipere, ac 
insuper micas, ab aliis sparsim relictas, brevi industria col¬ 
ligere. 

§ 2 . 

Scilicet est merus et perniciosus admodum error creden¬ 
tium, solos Religiosos, aut fors etiam Sacerdotes ad perfectio¬ 
nem esse vocatos, cum ad hanc et miles in castris, et serva 
ad molem alligata et rex, e throno populo jura dans, denique 

omnes teneantur. Si enim DEUM ex toto corde atque omni¬ 
bus viribus diligant, erunt perfecti; et ut faciant id, primo 
illo efc maximo praecepto adstringuntur, quod omnibus 
omnino hominibus scriptum est, ut scilicet Deum ex toto 
corde, et tota anima, et tota mente propter Deum diligant. 

§ 3 . 

Quapropter cogitare debetis, statum religiosum per vota 
aliaque praecepta novas obligationes inducere qui¬ 
dem, ipsum tamen et omnia ejus officia nec esse ipsam per¬ 
fectionem, nec obligationem praecipuam ad eam contendendi 
continere. Religiosi equidem ad singularem vitae perfectionem 
teneri dicuntur, sed ista obligatio ab obligatione votorum et 
praeceptorum non distinguitur, ita, ut non ad ipsam perfe¬ 
ctionem, sed nonnisi ad quaedam definita perfectionis subsidia 
speciatim teneantur. Quare praecipuum et primum perfectio¬ 
nis sectandae officium reapse cum reliquis commune habet, ad 
quam status Religionis est auxilium seu, ut rectius di¬ 
cam, omnium auxiliorum insigne quoddam com¬ 
pendium. 

§ 4 . 

Atque haec eo dicta sunt, ut in maximo vitae nostrae 
negotio, scilicet in intelligenda atque exercenda divina cari¬ 
tate, quam Apostolus « vinculum perfectionis » rectissime vo¬ 
cat, scire possitis, quo loco et pretio statum Religionis aesti¬ 
mare debeatis. Nimirum non est finis vitae nostrae (— hic 
enim sola et perfecta Dei caritate attingitur —), sed est sub¬ 
sidium et, prout ajunt, medium ad eam perveniendi, et qui¬ 
dem probatissimum et efficacissimum. Et licet Sacrae Religio¬ 
nes a primaevo spiritu multum remiserint, nihilominus, quan¬ 
tum nobis constat, ab ultimis quinque Ecclesiae saeculis ex 
centum, qui perfectionem adepti aut verae sanctitatis nota in¬ 
signes fuerunt, ad minus septuaginta Religiosi erant, cum 
tamen reliquam hominum molem computando nec centesimus 

illam consequatur. Insignis plane regula, et nunquam satis 
aestimanda, quae suae probitatis tot argumenta, quot viros 
perfectos dedit. 

§ 5. 

Nunc vero, carissimi Fratres, de praecipuo et maximo 
illo negotio sollicitos esse vos video, et vehementer quidem 
scire desideratis, quidnam nobilissima illa caritas sit, quae to¬ 
tius vitae apex, ipsa perfectio, et omnium actionum et officio¬ 
rum augusta princeps, reliqua omnia infinitis spatiis post se 
relinquit, et cui universa, et inter illa etiam status religio¬ 
sus famulatur. Et quidem de hoc rectissime interrogatis, ut- 
pote in quo reliquorum omnium cardo versatur et summa re¬ 
rum continetur. Hujus ignoratio magnanimos conatus suo ef¬ 
fectu destituit, cum utique merus error sit industria tendendi, 
si nesciatur, quorsum tendendum sit. Hanc ergo vestram in¬ 
terrogationem duobus pene verbis absolvo, quibus ajo, Deum 
perfecte diligere aliud non esse, quam perpetuo id agere, quod 
ei placet (— quod maxime arduum est —) excluso omni na¬ 
turae aut consensus proprii impetu id eo solum modo agere, 
quia ei placet; quod est vitae genus unice rectum, exactissi¬ 
mum, maxime perfectum et plane divinum, utpote illius vitae, 
quam Christus confecit, aemulum, qui descendit de coelo, non 
ut suam, sed ut Patris voluntatem faceret. Plura de hoc mo¬ 
mento, omnium maximo, cumulate vos edocebunt magistri me¬ 
liores me, qui praesenti opere aliud mihi non sumo, quam ut 
ostendam, quid ad veram vitae perfectionem conferat Institu¬ 
tum Religiosum, illud maxime, cui vos mancipastis, et quod 
auctor ejusdem Religionem Fratrum Minorum vocari voluit. 

§ 6 . 

Et quidem praecepta Religionis fere ad duplicem classem 
pertinent. Quaedam enim ad actus exteriores spectantia et cor¬ 
pus ad finem Religionis componentia sub nomine discipli¬ 
nae monasticae veniunt; alia vero animam hominis per- 

iicientia actionesque interiores ad normam caritatis instituen¬ 
tia spiritum Religionis constituunt; utraque simul to¬ 
tum denique hominem Deo sacrificant. Hinc primo loco tra¬ 
ctandum esse opinor 


CAPUT II. 

De disciplinae religiosae utilitate , dignitate et suavitate. 

§ 7 . 

Porro haec, quam vocamus, disciplina religiosa sub se 
continet varios ritus et exteriores apparatus, quibus mens hu¬ 
mana propriis et naturalibus sensibus assueta, ab iisdem avel¬ 
litur et altioribus purioribusque affectibus praeparatur. Inest 
nobis quippe genialis quaedam ad honorem et delicias tendens 
animi propensio, quae sub decoris et generosi specie nos de¬ 
cipiens veram animi humilitatem et exactae justitiae severita¬ 
tem, i. e., spiritum Christi, oppugnat. 

§ 8 . 

Nullum ista sui indicium in bonis praecipue mentibus 
edit, donec actibus sibi adversis laesa suo se doloris sensu 
prodit, Sic nimio affectu ad fortunas, et alias nescio quas mi¬ 
nutias ferri mens recta ne suspicaretur quidem, sed afflictio 
et perturbatio; 'quam ex eorum jactura incurrit, manifesta ar¬ 
gumenta sunt, tales iis ut cutem accrevisse, non ut vestes 
adaptatas tantum fuisse. Sic alia ad humilitatem aliasque vir¬ 
tutes pertinentia, non nisi cum labore aliquo ac molestia ex¬ 
sequimur, quo plane sensus iisdem adversans, hucusque tamen 
occultus et talium ope vulneratus proditur, sed tamen demum 
fatigatur, vel etiam feliciter enecatur. 

§ 9 . 

Sic, ut singula quaedam percurram, nuditas pedum, ca¬ 
put servilem in modum detonsum, vestitus ad aliquem rigo- 

rem, magis autem ad contemptum factus, calcei ex ligno com¬ 
positi, flagella servis aut magis delinquentibus destinata, de¬ 
nique nonnullae ex verecundia molestiae eos sensus exprimunt, 
qui perfecte innocentibus, et ab omni vel levi noxa perpetuo 
immanibus inconvenientes forsan, pro nobis tamen peccatori¬ 
bus justo generosiores sunt. Sic etiam accusationibus et poe¬ 
nis inde inflictis, et pene ad speciem solum comparatis saepe 
non solidas culpas luimus, ut veris delictis pudorem debitum 
et afflictionem utcunque gustemus. 


§ 10 . 

Quid mendicitatem et omnium arbitrio obnoxiam condi¬ 
tionem itinerum insignes molestias, habitandi decumbendique 
paupertatem, suppollectilis librorum, quandoque victus et alio¬ 
rum ad necessitatem spectantium penuria commemorem ? Quid 
nocturnas vigilias, quid jejunia sat longa^ quid, ne omnia re¬ 
censendo molestus sim, quid praeter tria vota tot alia prae¬ 
cepta arcte obligantia, variasque constitutiones licet nullum 
conscientiae vinculum inducentes, observari tamen non raro 
solitas huc alteram ? Illud solum monere necesse habeo, licet 
horum aliqua non adeo gravia sint, omnia tamen et simul 
sumpta insigne pondus conficiunt. Ast Humi * 

litatis subsidia 1 quanta contra ,kah\ra& jfbimte se 

ingerentis remedia! quam apta admwkt 
admittendum praeparatio! Hisce Mtesftis, t ofident mti- 

bus percussi nobismotipsis facile Amu t*r fin¬ 
das faeflosque tractationes natura W pWprifc 

sum semper cibum ac succum inmihtfc* rwbisque invj^/suf- 
fiiretur, quibus se sustentet et a salutari .morte, tueairfr. 

§ 11 . 


Et haec de utilitate disciplinae monasticae, 
nunc de ejus dignitate et suavitate. Quis autem in 
abjectione excellentiam et quis in hac acerbitate delicias quae¬ 
rat? Et tamen copiosissime ea omnia hic delitescunt. Scilicet 

auctor naturae ordinem naturae mutavit, et « quae stulta 
sunt mundi, elegit Deus, ut confundat fortia, et ignobilia 
mundi elegit Deus, et contemptibilia, et ea, quae non sunt, 
ut ea, quae sunt, destrueret, ut non glorietur omnis caro 
in conspectu ejus» (I. Cor. 1, 27—29). Scilicet omnia 
terrena indigna sunt, ut in iis gloriemur, et inde magnopere 
expedit, ut utili contemptu spuriae sensus gloriae extingua- 
tur, et non in nobis ipsis laudem quaerentes jam in solo Do¬ 
mino gloriemur, et ut viritim dicamus: « Mihi autem absit 
gloriari, nisi in cruce Domini nostri Jesu Christi, per 
quem mihi mundus crucifixus est et ego mundo » (Gal. 6, 14). 

§ 12 . 

Et sane! cum Majestatem aeterni Verbi sputis foedatam, 
pedibus impiissimorum protritam, in luto volutatam et denique 
in patibulo crucis ad extremum dedecus expositam piis oculis 
conspexerit, fieri non potest, quin animus ad insignem amo¬ 
rem contemptus incitetur. Scilicet Domini nostri dejectionem 
parum honorabimus, si sputa et sordes patienter tractemus 
tantum, et non ut decora quaedam aestimemus etiam. Quem 
vero sensum de paupertate verba Apostoli injiciant nobis, 
quibas dicit: « Scitis gratiam Domini nostri Jesu Christi , 
quoniam propter vos egenus factus est, cum esset dives » 
(II. Cor. 8, 9). Quid opprobria, quid animi angustias, in ago- 
nem et sanguineum sudorem demum desinentes; quid tot et 
tam alte hiantia vulnera, quid fusum omnem sanguinem, quid 
extremam illam in cruce derelictionem, mortemque ipsam; 
quid omnium denique dolorum congeriem otiose et sine desi¬ 
derio patiendi expendemus? Annon optabimus, ut ex sensu 
aerumnarum nostrarum ortas, easque a peccato infectas lacri¬ 
mas fluvio sanguinis, et quidem divini sanguinis reddere li¬ 
ceat? annon angustiae nostrae nobis pro laetitia sapiant? 
annon S. Ignatii sollicitudinem justissimam esse dicemus, qua 
timebat, ne feritas leonum Christianorum precibus mitigata 
necis spem destituat? Intelligimus utique grandia herois verba» 

quibus ajebat: «Ignis, crux, bestiae, confractio ossium, mem¬ 
brorum divisio, et totius corporis contritio et tota tormenta 
diaboli in me veniant etc. » Haec aliorumque innumera et ar- 
dentissima pro Christo patiendi desideria eum sensum, quem 
infinitus Dei pro nobis morientis amor meretur, excitare in 
nobis debent, ut leves vitae nostrae molestias, et eas, quas 
vita religiosa affert, exercitationes avide amplectamur, in il- 
lasque tamquam pugnam lubricam pene quidem, nostra tamen 
imbecillitati aptam laeti involemus, et id exinde assequamur, 
ut si in magnos dolores et calamitates non sufficiamus, omnem 
tamen honorem ac delicias, tamquam purissimo Christi spiritui 
adversas, quantum per prudentiae aliasque vitae nostrae ra¬ 
tiones fieri potest, fugiamus vereque abominemur. 

§ 13. 

Et quidem nullius spiritum sat probatum esse docuerunt 
viri in pietate summi, nisi is cruce signatus sit y id est, nisi 
in illo nobile contemptus et aerumnarum desiderium se prodat 
eaque fuit Sanctorum conjurata opinio, ut cruces, derelictiones, 
dolores, contemptus, persecutiones et quaevis adversa prae 
omni coelesti consolatione, prae dono miraculorum et exstasis 
aestimaverint; imo certum est, has coelestes delicias in id 
tantum concedi , ut ad gravissimas calamitates et extremas 
acerbitates perferendas sufficiant iis, quos Deus ad singularem 
sui amorem vocavit. Unde illud, licet paucis cognitum, veris¬ 
simum tamen in doctrina solidae pietatis principium: Tantum 
quisque Deum diligit, quantum ardua pro eo perficit aut to¬ 
lerat. Et quantum ad ardorem et incrementum perti¬ 
net ( — aliud de puritate — ) amoris divini, eadem est men¬ 
sura caritatis, quae est difficultatis. De quo infra. 

§ 14 . 

Et quidem quanta dignitas, suavitas et solida utilitas in 
vita Fratrum Minorum lateat, abunde intelliget, qui inti¬ 
miores ejus rationes perspiciet. Nulla regula, nulla in- 

stitutio, nullum vitae genus tantum succi ex Evangelio et 
Cruce Domini bibit, quantum paucae illae pagellae. Id, ut 
alia omittam, copiose evincitur ex sensu et contentione sum¬ 
morum et sanctissimorum virorum, qui istam vitae rationem 
constituerunt. Quis recensebit Beatissimi Protoparentis nostri 
gemitus et lamenta, integros dies et noctes protracta? quis 
integra illa flumina lacrimarum nonnisi divinis promissionibus 
et solatiis sistenda, satis commemoret, quae idem Patriarcha 
Seraphicus fudit, dum latissimam vineam suam ad prodigium 
usque excultam devastari cerneret? 

§ 15 . 

Summum dolorem inter et gaudium maximum medius 
esse debebit, qui cogitaverit, quod pro tuenda Kcgula nostra 
S. Antonius Patavinus tam strenue decertaverit, Fr. Leo, co¬ 
mes S. P. Francisci, jubente Fr. Elia, flagellis caesus et ab 
Assisio ejectus, P. Caesarius Spirensis in carcere mortuus, et 
alii similes aut etiam graviores aerumnas pertulerint. Ago¬ 
nes, quibus pro eadem Paulutius a Trincis, Bernardinus Se¬ 
nensis, Joannes a Capistrano, Joannes a Guadalupe, Petrus 
de Alcantara, Stephanus a Molina, aliique plurimi ipsius Or¬ 
dinis cum Principibus, Legibus, Summis Pontificibus decerta¬ 
runt, tanti fuere, ut multi Martyres pro christiana fide faci¬ 
liores sustinuerint. 0 quam pretiosum nobis esse debebit nobile 
illud institutum, quod tot lacrimis, sudoribus et tanto sanguine 
constitit! Quanto et nonne pari omnino studio disciplinae re¬ 
gularis capita a sanctissimis viris vel condita vel conservata 
vel instaurata colere debemus, quo sacras eorum reliquias ve¬ 
neramur ?Sed et quanti detrimenti illorum ausus 
esse oportet, qui sub spuriae discretionis obtentu nobi¬ 
lissima disciplinae capita relaxant aut omnino aboleri faciunt? 

§ 16 . 

Sane! insignem gratiam debemus majoribus nostris, quod 
non contemnendam pretiosi adeo patrimonii portionem ab avis 

proavisque suis acceptam ad nos transmiserint. Sed etiam 
(— si de proxima abhinc aetate agatur —) non leves nec 
iniquae querelae in eosdem redundant, quod multa et gra¬ 
via monasticae vitae momenta perire sint passi. Eat nunc 
aliquis, etiam generosus, eadem restituere conetur; et id qui¬ 
dem nullis rationibus, nullis lacrimis, nec ipso sanguine effi¬ 
ciet; etiam bonos habebit sibi obstrepentes, in rationibus 
adversis cogitandis sat Religiosi alias suum ingenium exerce¬ 
bunt. Denique omnes pro aris fere patriis decertabunt, ne 
suscitentur ea, quae a viris sanctissimis inventa, a ferventis- 
simis usurpata, ad solidos progressus (— saltem in Regula 
et relate ad communitatem —) necessaria, denique ad publi¬ 
cam Religionis utilitatem summopere conducentia sunt. Ne¬ 
sciunt profecto improvidae mentes, quo spiritu agantur; ubi 
se putant officium Deo praestare, reapse virtutem persequun¬ 
tur, publica proficiendi subsidia avertunt, et bonam melioris 
aetatis spem suffocantes, tenellos parvulos ad petram allidunt, 
utique in veros Israelitas evasuros, si persecutor defuisset \ 


1 Cum (— prout ex supradictis patet et experientia docet —) « di- 
setpJiua monastica seu religiosa » pro statu religioso ac praeprimis in 
educatione juventutis religiosae res sit tanti momenti et ex tempore au¬ 
ctoris (f 1808) hujus « De perfectione christiana » opusculi certe non re¬ 
floruerit, sed e contrario injuria temporis et sic dicto genio moderno non 
parum decreverit, insequentibus, praesertim in Tractatibus IV et V haec 
«disciplina religiosa » respiciebatur; et quidem non disciplina religiosa 
externa tantum, sed intime conjuncta cum «spiritu religioso», 
sine quo disciplina monastica, tamquam corpus sine anima, parum aut ni¬ 
hil valeret in negotio perfectionis religiosae. Ex dictis autem etiam liquet, 
quantopere errarent, si invenirentur Superiores ac Novitiorum Clerico- 
rumve Magistri opinantes, «disciplinam religiosam rem esse obsoletam 
nostrumque ad aevum minus aptam ideoque in educatione juventutis reli¬ 
giosae non adeo urgendam, sed magis genio moderno accommodandam». 
Quam perversa opinio! Profecto, qui neglecta «disciplina religiosa» No- 
vitios aut Clericos educare voluerint, Provinciae suae et toti Ordini vul¬ 
nera infligunt, non raro post decennia vix sananda. Juvat hic (— ad ea, 
quae jam in Prooemio de educatione juventutis Seraphicae dicta sunt —) 
Rmi P. Ministri Generalis, Bernardini a Portu Komatino, adducere verba 

§ 17 . 

Equidem citra propriae partis studium ausim asserere, 
eam, qua nos utimur, Regulam reliquis, quae aetatis et patriae 
nostrae vicinae sunt, nihil deteriorem, imo aliquam ex optimis 
esse; quia vero res non comparatione cum aliis, sed propria 


ex epistola encyclica, quam de hoc ad quandam Ordinis Provinciam in vi¬ 
sitatione canonica (1872) dedit. Ait Rmus Pater de Novitiis et Clericis 
recte in disciplina monastica educandis: « Recta et sapiens juvenum insti¬ 
tutio eorumque in disciplina regulari accuratissima exercitatio, quam ma¬ 
xime mihi cordi est, et vobis omnibus, Patres carissimi, esse debet; exinde 
enim Provinciarum et totius Ordinis futurae sortes dependent. Quare eni¬ 
xissime rogo omnes Superiores et praesertim Magistros tum Novitiorum 
tum Clericorum, ut in re tanti momenti supremam diligentiam et conti¬ 
nuam vigilantiam adhibeant. Cum eis utique agant cum omni caritate, 
benignitate, suavitate; sint illis loco patris et matris; sed ita tamen, ut 
nihil praetermittant, nihil in terram cadere sinant, quin instructionem, 
admonitionem, correctionem, humiliationem et punitionem opportune tri¬ 
buant. Licet enim saecularia tempora mutata sint, et juvenes, qui Ordinem 
ingrediuntur, quasdam e saeculo libertatis, independentiae, suique commodi 
ideas deferant, attamen semper idem est Christus, heri et hodie et in 
saecula, semper eadem est meta, quam sibi proponere debent illi, qui 
in sortem Domini vocantur, semper ad perfectionem tendere debent, qui re¬ 
ligiosi fieri volunt: et idcirco semper illis Christi verba repetenda sunt: 
jPotesti&ne bibere calicem*? — ,Qui non odit patrem suum et matrem 
suam, adhuc autem et animam suam et sequitur me, non est me di¬ 
gnus — ,i Si quis vult post me venire, abneget semetipsum, tollat cru¬ 
cem quotidie, et sequatur me *. — Atque ut haec facilius percipere et 
libentius amplecti valeant, Magistri vitam Domini nostri Jesu Christi per 
lectiones et meditationes illis explanent, Christianae ac religiosae vitae et 
perfectionis praecepta illis tradant; S. Regulam nostram crebrius et fu¬ 
sius exponant, eosque exemplis Sanctorum, praesertim Ordinis nostri ad 
talia sectanda vestigia inflamment. Simul autem exigant ab ipsis perfe¬ 
ctam disciplinarium legum observantiam, praesertim silentium, extra tem¬ 
pus recreationis, ubique etiam in schola strictissime servandum, religio¬ 
sam omnium sensuum mortificationem, compositionem et modestiam quali¬ 
bet occasione habendam, caritatem, comitatem, mansuetudinem cum con- 
fratribus custodiendam. Praeterea, post prudentem praeparationem, non 
abstineant eos in actibus difficilioribus paupertatis, obedientiae, mortifica- 

et absoluta bonitate constant, gravis illa et severa disputatione 
dignissima controversia superest , an ex primorum parentum 
nostrorum observantia plus hucusque perierit, vel supersit, et 
an dimidium Religionis nostrae teneamus ? — Cumque religio¬ 
sae, sicut aliae quaevis communitates modo efflorescere, nunc 
autein minui, aut decrescere, aut etiam perire soleant, altera 
non minus gravis, imo longe gravior quaestio enasci¬ 
tur, an spectatis rebus et affectibus nostris disciplinae mona¬ 
sticae incrementis vel detrimentis appropinquemus ? an per¬ 
dere vel lucrari videamus? aut spes timorem, vel iste illam 
superet? — Cui demum accedit tertia omnium gravis¬ 
sima, quae rebus nostris vel cadentibus remedia, vel accre¬ 
scentibus subsidia inveniri queant, et ea quidem subsidia, quae 
solidum insuper effectum editura sint ? 

§ 18 - 

Quas quidem quaestiones ego non decidere, sed potius ex 
eo commemorare tantum velim, ut nonnihil intelligere possi¬ 
tis, quantum momentum rebus nostris disciplina 
monastica afferat, quodque eadem res nostras sacras ac 
publicas conservet, maximam dignitatem, parem spiritus sua¬ 
vitatem, et ad progressus sacros insignem utilitatem conciliet; 
econtra vero destructa disciplina illa omnia pariter sacra cor¬ 
ruant. Nimirum non nostra tantum emolumenta curabitis, sed 
totam etiam Religionem; neque solum pro moderna, sed pro 
futura quoque aetate; et sic ipsam posteritatem insigniter de¬ 
vincietis, si exactissimam disciplinam tenentes eandem in mo¬ 


tionis, et exterioris humiliationis (— quos doleo in hac Provincia fere in 
desuetudinem abiisse —) exercere: hujusmodi enim actus ad retundendam 
superbiam, ad humilitatem comparandam, et ad habitus aliarum virtutum 
acquirendos mirifice inservire, omnes spiritualis vitae Magistri profitentur. 
Exinde etiam argumentum habebunt Magistri, quo de divina ad regularem 
vitam et ad Sacerdotium juvenum vocatione certiores fiant, et judicium 
moraliter certum pronuntiare valeant etc. etc. » (Encycl. Rmi P. Min. 
Generalis supr. cit.). 


P. Gaudentius. Vol. I. 

bis et moribus vestris reviviscere et perennare faciatis. Exa¬ 
ctissimae leges atque optima institutio solis verbis descripta 
elegans quidem est, sed recti hominis imago sola est vita ei¬ 
dem conformis, ut adeo ad publicam utilitatem multum con¬ 
ferunt ii, qui optimas leges condunt, ast omni comparatione 
plus ii addunt, qui easdem exacte observant, tantumque inter 
utrumque conatum interest, quanto melius est optima facere, 
quam cogitare. 


CAPUT III. 

De spiritu religioso. 

■ § 19 - 

Utut autem hucusque commemorata plurimum commen¬ 
danda, sint, ea tamen summam rei minime absolvunt, suisque 
alienisquo rebus parum consulunt, qui in hisce haerentes di¬ 
sciplinam monasticam pene solam alios docent vel ipsimet 
exercent; scilicet hi corticem sine nucleo, et florem sine fru¬ 
ctu, id est, sine effectu, et egregia subsidia absque fine tenent, 
strepitum, non impetum edentes. Altius igitur enitendum, et 
sensibus ope disciplinae illius recte praeparatis, seu potius 
mitigatis mens demum maxime excolenda est, quae 
sola verae honestatis sedes, nobilis illa rerum omnium prin¬ 
ceps, et ea, quam Deus ambit, felicissima sponsa est; scili¬ 
cet « Spiritus est Deus, et eos , qui adorant eum , in spiritu 
et veritate oportet adorare » (Joan. 4, 24). 

§ 20 . 

Cum itaque animo proficiendo omnia, et inter haec etiam 
disciplina monastica destinentur, jam quaeretis, qua ratione 
is exinde sit excolendus? vel quid nam sit ille, de quo 
modo agitur, spiritus Religionis? Quia vero didicistis, 
perfectionem seu plenam spiritus caritatem in felicissima illa 
consuetudine seu habitu, hoc est, in ipso usu, ac vetustate 

quadam corroborata voluntatis nostrae bonitate consistere, qua 
ista id plerumque, ac velut perpetuo eligit, desiderat et exe- 
quitur, quod Deo maxime placere novit, et quidem omni alia 
ratione exclusa, ideo tantum illud agit, quia Deo prae reliquis 
placere arbitratur, ideo facile intelligatis, omnibus actibus, 
quibus iste habitus generatur, animum maxime excoli, et quod 
idem est, actibus caritatis caritatem constantem ac perseve¬ 
rantem parari proxime, cum utique virtus aut vitium frequenti 
sui exercitatione firmetur ac indurescat. 

§ 21 . 

Atque puris adeo ac nobilibus actionibus spi¬ 
ritus Religionis constat, quae hisce actibus vivit, ut 
adeo earum exercitio totos nos impendentes spiritum Religionis 
assequi recte dicamur. Et utique spiritus Religionis ab ipsa 
perfectione non aliter distinguitur, quam prout actus ab ha¬ 
bitu et exercitatio a consuetudine differt. Estque iste spiritus 
Religionis nihil aliud, quam proximum proficiendi sub¬ 
sidium (de quo supra). Porro duas dotes requirit generosus 
adeo ac nobilis actus, puritatem scilicet et ardorem, 
quarum prior omnino est necessaria, altera summe utilis; de 
utraque speciatim agendum. 


§ 22 . 

Diligere quempiam est velle et facere id, quod ei bonum 
et placitum est, atque ideo, quia ei bonum et placitum est. 
Neque enim veri amoris natura in dubiis et sensibus obnoxia 
affectione, sed in excelso voluntatis rationalis decreto consistit; 
id propterea exigit princeps ille affectuum, ut in bono et 
felicitate dilecti sistat, neque ulterius tendens in pro¬ 
priam fors utilitatem desinat, ut generosa liberalitate se ab 
ignobilis mercenarii amoris conditione secernat; qui enim al¬ 
teri placitum praestat, ut exin sibi aut aliis bene sit, is plane 
non amat, sed servit, velut famulus, non autem veri nominis 


amicus. 


68 


Pars prima. 


§ 23. 

Porro semper eligere ea, quae Deo placere magis viden¬ 
tur, arduum sane officium; sed magis grave est, ex ea tan¬ 
tum causa ea eligere, quod Deo placere existima¬ 
tur; et quidem in rebus obviis ac quotidie occurrentibus in¬ 
signis se offert molestia, si impetu sensus excluso solum pla¬ 
cendi studium pro ratione motrice admittere velimus; in gra¬ 
vioribus autem et magni momenti id difficillimum, et, quod 
dolendum admodum est, etiam inter viros alias religiosos ra¬ 
rum. Age jam, et nostram aream purgemus. 

§ 24. 

Quis jam, quotusquisque inter nos datur, qui in usu cibi, 
potus, sermonis, somni etc. severus adeo honestatis exactor 
est, qui nulla naturae illecebra ductus, soli caritati cedat ? et 
tamen naturae sensui indulgere profanum et impium est, cum 
ex voluntate, aut quocunque animali impetu agere (— Eccle¬ 
sia summa id definiente —) minus rectum sit. Quam pro¬ 
fundas vero hoc malum radices etiam in sacris communitati¬ 
bus egerit, maximo argumento est, quod hac doctrina multi 
ex viris religiosis offenderentur, si ea publice edicatur. 0 
quanta temporis spatia soli Deo debita etiam ab hominibus 
Deo ex asse dicatis furto fere sacrilego natura sibi rapit! 
Quam turpiter et mentes religiosae in eo decipiuntur, et fors 
etiam decipiunt! — 

§ 25. 

Verum in rebus majoris momenti id propriae voluntatis 
malum longe acerbius grassatur, in eligendo loco et munere, 
in affectu ad honores et commoda, in amore patriae, consan¬ 
guineorum et popularium suorum etc., multum incaute admo¬ 
dum ac liberaliter sibi indulgent, parum advertentes, in pu¬ 
blicis et gravibus negotiis se non Deo, sed sibi proprioque 
affectui servire, neque eligentes id, quod Deo placet, sed quod 

sibi magis arridet. Et exinde primum* artificiose rationes ex¬ 
cogitant, quibus sibi persuadeant aut potius se decipiant, illud 
Deo placere, quod proprio arbitrio eligere statuunt, ut nimi¬ 
rum ita conscientiae adversantis stimulos sedent. 

§ 26. 

Finge tibi concionatorem, lectorem, alios, qui regendi, con¬ 
fessiones excipiendi, eleemosynas colligendi, parochiis inser¬ 
viendi munus gerant, quosque hoc munus suum delectat, idque 
propterea quaesierint et obtinuerint: cui jam militant concio¬ 
nes ceteraque omnia ? Sed scilicet vir devotus summo mane 
et per diem saepius bonam intentionem sedulo elicit, labores 
suos cum meritis Christi atque omnium Sanctorum unitos et 
commixtos esse desiderat; nilque nisi merissimum Dei amo¬ 
rem cogitat, loquitur et vult etiam, ast meris velleitatibus, 
uti vocant, id est, inefficacibus desideriis, quibus princeps ille 
propriae delectationis affectus perpetuo superior est , et totum 
conatum eripit. Idem in quibusvis religiosae vitae functioni¬ 
bus non raro contingit. Dei gloriam, obedientiam, salutem 
animarum, juxta religiosae vitae emolumenta ubique praeten¬ 
dimus, et nostro sensui indulgentes purissimos fines assimila- 
mus, profanos affectus nostros haud enecantes, ac aliorum, 
imo etiam nostrae intellectioni infelicissime subducimus, sen¬ 
sum et speciem morbi, neutiquam vero ipsum morbum depel¬ 
limus. 


§ 27. 

Ad pascendos affectus istos, vel alios ad id, quod deside¬ 
ratur, provehere volentes, labores suos, artes, parentelas, hisce 
deteriora adhibent, utique ex mero amore Dei, et nitidissima 
Deo placendi voluntate ? 0 insignem pietatem, et mentis af¬ 
fectionisque puritatem singularem! — ast, risum teneatis, 
amici, potius larvam emortuae religionis! 0 sub innocente ca¬ 
ritatis veste latens sacrilegium ! « Quis capiet nobis vulpecu¬ 
las has parvas, quae demoliuntur optimas vineas » ? « Quis 

fermentum hoc expurgabit , quod totam massam brevi tem¬ 
pore corrumpit » ? 


§ 28. 

Scio, quantopere hoc impietatis genus detestemini, imo 
tale quid in religiosis communitatibus dari nec divinabitis; 
et votis quidem omnibus optandum, ne lues ista vel unicum 
inficiat: praemonendi tamen ac obfirmandi estis , ne et vos 
ad venenatum hoc poculum labia admoveatis aliquando, ex 
quo a tot ac tantis intrepide potari non raro vobis suspicio 
erit. 0 si eousque vobis deficere contingeret, quantum id 
vobis malum foret! Ex eo mox instanti omnis in pietate 
progressus sisteretur, cum maxima vitae et conatuum vestro¬ 
rum portio in naturam desineret; imo magis ac tot passi¬ 
bus regredi inciperetis, quot tales deliberatos affectus admit¬ 
teretis. 


§ 29. 

Profecto, quicunque ita affecti sunt, longe minus pecca¬ 
turi fuissent, si neglecta Religione profanum aliquod vitae ge¬ 
nus optassent. Licet enim caducis inhaerere, semper et ubique 
certum sit vitium, in hominibus tamen Deo per sacra vota 
consecratis vehementem tamen solidi sacrilegii odorem efflat. 
Ac tales insuper conditionem suam etiam naturalem multo 
deteriorem reddiderunt; sat pingues rationes plerisque mundus 
obtulisset, munera publica, opulenta sacerdotia, spes patrimo¬ 
nii, honores et gradus exspectassent eos; nunc in sacra ser¬ 
vitute spuriam libertatem, et in sordibus mendicitatis aemu¬ 
landi materiam pari infelicitate et impudentia nituntur quae¬ 
rere. 0, quicunque animo sic comparati estis, exite hac domo, 
non est aptum vobis domicilium istud; mitiorem damnationem 
foris viventes, quam in domo Dei profanis hisce et impiis in¬ 
dulgentes affectibus incurretis. Nolite perversis istis exemplis 
pretiosa divinae gratiae semina et egregia perfectioris vitae 
initia etiam in aliis extinguere. 

§ 30. 

Atqne imec do puritate spiritus religiosi. Nunc 
de ejus ardore pauca dicamus. Quicunque jam ea, quae Deo 
placent, et ideo tantum, quia Deo placent, semper agit, hic 
portum, hic hoste devicto pugnae campum jam tenet. Non ta¬ 
men, qui improbo labore, et insuperabili mentis contentione 
huc tandem eluctati sunt, per omnia aequales sunt. Quibusdam 
enim major vis et in actus difficillimos sufficiens ardor est; 
et tanto inter profectos et proficientes quisque major est, quo 
graviora pro Deo vel agit vel patitur. Non id, quod efficitur, 
sed qua intentionis puritate et quanto labore id perficiatur, 
est attendendum. Age jam, et rem in exemplo expendamus. 

§ 31. 

Viri duo ex purissima in Deum caritate difficillimam mis¬ 
sionem, id est, munus, a Religione nostra alienos Barbaros 
Christianis sacris initiandi assumunt. Gravissima fuerunt, quae 
toleraverunt, ita tamen, ut prior ille plus aerumnarum prae 
altero tulerit, nec tamen unicum hominem Christo lucratus 
est. Alter vero mitiora perpessus, integram Ecclesiae provin¬ 
ciam, unacum rege et optimatibus conciliavit. Jam, si hi duo 
per reliqua omnia aequales exstiterint, quem, putas, majorem 
esse? a quo Deus perfectiori affectu dilectus fuit? — Sane, 
prior ille alterum superavit pro habita majori molestiae ratione. 
Scilicet conari affligi, laborare, seu, ut verbis Apostoli loquar : 
« rigare et plantare nostrum, gloriosa incrementa efficere, so¬ 
lius Dei opus est » (I. Cor. 3, 6. 7). Quare imperitus frater¬ 
culus, per pavimentum sordes verrens, aut colonus agrum ex¬ 
colens plus ad Dei gloriam confert, quam vir summa Eccle¬ 
siae negotia felicissime tractans, etsi par sit in utroque in¬ 
tentionis puritas, dummodo prior ille prae hoc difficilius la¬ 
boret; non quod excelsa munia caritati sint adversa, sed quod 
sola difficultas, in ejus exercitiis exantlata, caritatis ardorem 
legitime metiatur. 0 mysterium caritatis? opretium insigne 

caritatis! o ligones et scopae haud raro prae pedo pastoricio 
pretiosae! O quantopere decipitur sensus humanus, vera re¬ 
rum pretia ignorans! Quam recte S. Patriarcha noster pro¬ 
nuntiavit: «Simplicem fratrem non raro cum majori anima¬ 
rum numero, quam famosum concionatorem coelos subiturum ». 

§ 32. 

His jam alteram religiosi spiritus dotem, id est, cari¬ 
tatis ardorem explicasse sufficiat. Id tamen monitos vos 
esse velim, ut ad initium cursus vestri eam, quam supra 
(— de perfectionis natura § 21 et et seq. —) descripsi, spi¬ 
ritus puritatem vobis maxime et unice com¬ 
mendatam habeatis. Res ista sane ardua est adeo, ut 
ad vos egregie exercendos, ac pene fatigandos abunde suffe¬ 
ctura sit. Felicissime pugnabitis, si grandem illam dotem vo¬ 
bis evincatis. Alteri illi amoris praerogativae nonnisi specialis 
gratiae intuitu operam dabitis, quae, si super pauca fueritis 
fideles, supra multa vos constituet. 

§ 33 . 

Sic jam status religiosi corpus et animam, 
id est, disciplinam et spiritum Religionis in cur¬ 
tis hisce pagellis imperite depictam, aut adumbratam potius, 
cernitis, facileque admittitis, insigne proficiendi subsidium in 
hoc vitae genere contineri. Quare aliud non superest, quam 
ut gravissimo monitu epistolam concludam; scilicet omnibus 
curis, colloquiis, amicitiis, societatibus, etiam cum fratribus 
exercendis declinate, perpetuo orationi (— quantumcunque 
per alia virtutum exercitia licebit —) vos addicite. O! nego¬ 
tium et nimis grave; totum hominem petit. Credite, alias pa¬ 
rum aut nihil efficietis. Non mentitus est, neque ultra veri¬ 
tatis leges rem exaggeravit, qui dixit: « Videte , vigilate et 
orate .. . Quod autem vobis dico, omnibus dico: Vigilate » / 
(Mare. 13, 33. 37); quod quidem tristissima aeque ac fre- 
quentissima experientia demonstrat. Nonne abundant Religiosi, 

irao innatant meris proficiendi subsidiis, et in omnibus Reli¬ 
gionibus quot demum progrediuntur? — Major, et longe 
major pars talium Religiosorum est, qui e. gr. ab integro 
septennio nequidem parum profecti in eodem statu persistunt 
ceu arbores autumnales: irao fors omnino mortuae, quae fron¬ 
des, ac fructus nullos proferunt? Quid? quod magnus eorum 
numerus insuper deficiat, atque ex pretioso religiosi status 
talento non tantum nulla lucra, sed insuper detrimenta sibi 
acquirat? 0 doloris acerbissimi materia! o damnum! o ruina 
nullis lacrimis sat deploranda! « O quomodo obscuratum est 
aurum , mutatus est color optimus » / (Jer, Thren. 4, 1). 
Nimirum etiam in sacris Religionibus non est moris, acriter 
contendere et toto conatu ad coelestia ferri; talia ad exces¬ 
sum, ad singularitates, uti ajunt, ad proprii sensus abundan¬ 
tiam, ac pene ad infimae mentis vitium pertinere a plerisque 
existimatur. Heu! perversa praejudicia sensus optimos suffo¬ 
carunt, et sacratas Deo familias profani affectus magna ex 
parte ceu lues perniciosissima infecerunt. Vos , nisi omnis pro¬ 
fectus spe abjecta in summo mentis frigore mortem aliquando 
subire velitis, longe aliam et relate ad nostram aetatem sin¬ 
gularem vitae rationem teneatis , necesse est, et, ut inter tot 
proficiendi obstacula perseverare possitis, duo praecepta 
pene sola, praeter quae, ut puto, nulla alia sufficient, nisu 
ac conatu, nulla ratione aut infringendo aut vincendo, te¬ 
nete; scilicet, quantumcunque licebit: 

Delitescite, et orate! 



TRACTATUS II. 


De fundamentis vitae claustralis. 


In doctrina « de perfectione Christiana et religiosa » finem 
tibi propositam conspexisti, ad quem, dilecte Frater, in statu 
religioso tibi semper est contendendum, ac intellexisti, illum 
alium non esse, quam idem, quem S. P. N. Franciscus nobis 
tiliis suis in vita sua demonstravit riosque docuit tessera sua 
vere Seraphica: «Deus meus et omnia». Ast nimis ar¬ 
dua fors tibi videtur liaec pugna, nimis arcta atque spinosa 
Imee via; « spiritus quidem promptus, caro autem infirma » 
(Matth. 26, 44): attamen ad te quoque spectant illa Sanctis¬ 
simi Salvatoris Nostri verba: Non turbetur cor vestrum, ne¬ 
que formidet. Facem relinquo vobis, pacem meam do vobis: 
non quomodo mundus dat, ego do vobis » (Joan. 14, 27); 
« pacem Dei, quae», teste Apostolo, «exsuperat omnem 
sensum » et « custodiet corda vestra et intelligentias vestras 
in Christo Jesu » (Philipp. 4. 7). « Tollite » ergo «jugum 
meum super vos, et discite a me, quia mitis sum et humilis 
corde, et invenietis requiem animabus vestris . Jugum enim 
meum suave est et onus meum leve » (Matth. 11, 29. 30). 
Hanc pacem, hanc requiem invenies in vita monastica, quae 
contra omnes animae tuae adversarios firmissimo munimento 
circumdabit te, « ne unquam praevaleat inimicus super te ». 
Jam considera hujus munimenti firmissimi fundamenta 1 in 
statu religioso in genere; etenim sequentia non Franciscanos 
tantum, sed omnes vere monachos respiciunt. 


1 Confer praeclarissimum opus: «Praecipua Ordinis mona¬ 
stici elementa» etc. Exposuit D. Maurus Wolter, Abbas S. Mar- 
tini de Beuron et B. V. M. de Monteserrato-Emmaus, Pragae, Superior 
gener. Congr. Beuronensis 0. S. B. Brugis 1880. 

I. FUNDAMENTUM. 

Vitae claustralis et communis orationis praestantia. 

1. Ecce, res tuae, in Christo dilectissime Frater, ante 
tuam monasticam conversionem in praecipiti stabant et in 
lubrico. Salus tua in gravi misere periculo haerebat. Innu¬ 
meris undique cinctus oppugnatusque mundi illecebris, insi¬ 
diis, tentationibus, dolis, quasi caecus in formidolosa atque 
asperrima ruebas certamina, imo in certum prope animae nau¬ 
fragium* « Omne enim, quod est in mundo, concupiscentia 
carnis est et concupiscentia oculorum et superbia vitae » (T. 
Joan. 2, 16). Sed inter tot ac tantas perditionis minas, ecce 
insignem Dei gratiam, cujus te lumen vocavit, virtus eduxit 
do sumlIo. :< Dominus misit de summo et accepit » te « et 
assumpsit te de aquis multis » (Ps. 17, 17). « Eripuit ani¬ 
mam tuam de morte et pedes tuos de lapsu » (Ps. 55, 13). 
— Ingressus es monasterium, gravissimum effugisti salutis 
discrimen. Etsi nondum in litore tutus es, certe in portu na¬ 
vigas, in tranquillum placidumque invectus claustri refugium, 
ubi tot desunt scopuli, turbines, procellae. « Dominus regit 
te et in loco uberrimae pascuae collocavit te » (Ps. 22). Ipse 
naviculae clavum tenet, vitam tuam gubernat, pedes tuos di¬ 
rigit in viam sanctitatis et pacis . Dilectus tuus tibi et tu 
Illi. Claustrum tibi castellum munitum, arx sacra, civitas et 
regnum Dei, amoenus inter solitudines locus, arca in diluvio, 
specula in campo, gratiarum thesaurus, coeleste armentarium. 
Profecto reliquisti omnia, omnia ut deprehenderes. 0 te plus 
millies fortunatum, quem sine ullo tuo merito Deus tam 
amanter « eripuit de potestate tenebrarum et transtulit in re¬ 
gnum dilectionis suae » (Coi. 1, 13), quem tam suaviter « ab¬ 
scondit in tabernaculo suo in die malorum » ! (Ps. 26, 5). 
« Quid ultra debuit facere tibi et non fecit » ? (Isai 5. 4). 
Innumerabilia Ejus in te exstant beneficia, post Creationis 

Redempti omsqae donum amplissima atque cumulata. Quorum 
certo dulcissimam recordationem nulla tibi dies eripiet; contra, 
solemne tibi erit, maxime ea ducere atque immortali me¬ 
moria retinere. Nullum praetermittas gratissimi animi indi¬ 
cium ac pignus, et, quidquid potes, id in pii officii loco de¬ 
feras, in perpetuum laudans Deum, qui ab aeternitate dilexit 
te atque in oculis tulit. 

Quapropter diligentissime stude, mundum, cui terga ver¬ 
tisti, fugere ejusquo noxium devitare usum. Itaque sacrosancta 
sit tibi atque inviolata clausura monastica, religiosae vitae 
praesidium atque ornamentum, in cujus custodiam non solum 
Sancti Ordinum Fundatores et omnes Superiores zelantes, sed 
etiam Apostolica Sedes semper et ubique omni solertia ac ju¬ 
sto summoque rigore vigiles fuerunt. « Nolite conformari 
huic saeculo, sed reformamini in novitate sensus vestri, ut 
probetis quae sit voluntas Dei bona, et beneplacens, et per¬ 
fecta » (Rom. 12, 2). * Nemo militans Deo implicat se ne¬ 
gotiis saccularibus, ut ei placeat, cui se probavit » (II. Tim. 
2, 4)* « Nolite diligere mundum, neque ea, quae in mundo 
sunt. Si quis diligit mundum, non est caritas Patris in 
eo » (I. Joan. 2, 15). « Ecce ego ducam eam (animam) in 
solitudinem, et loquar ad cor ejus » (Osee 2, 14). 

Ast mundum fugiens et monasterium intrans non in ere¬ 
mum secessisti, sed junxisti te monasticae familiae, pro certo 
habens, « non esse bonum, esse hominem solum » (Gen. 2, 
18). Ecce, sanctum Ordinis tui Fundatorem protoparentis, 
Superiorem patris, monachos fratrum, et innumeros Ordinis 
Sanctos in coelo cognatorum loco habes, et sancto quidem, 
supernaturali, coelesti ordine. Monachorum familia mirifice 
illam exprimit atque clarissimo in lumine collocat, cujus pa¬ 
ter familias auctorque Ipse est tam in terris quam in coelis 
amantissimus Deus. Verissimam porro effingit similitudinem 
familiae, quam Salvator cum discipulis suis condidit. 

Hinc, quid tibi, Ordini Seraphico mancipato, de beatis¬ 
simo tuo Sancto Patre Francisco sentiendum sit, facile coi- 

ligas. Prae ceteris tuum est, nullum animi piissimi ac gratis¬ 
simi officium omittere, tam praeclarum, dulcem sacrisque Chri¬ 
sti vulneribus insignitum Parentem maximis laudibus cele¬ 
brare, insigni, qua par est, observatione colere, sancta reve¬ 
rentia ac fiducia tam per vitam quam in morte invocare, ex 
intimo corde diligere ejusque memoriam, imaginem, gloriam 
caram atque in deliciis habere. « Honora patrem tuum », 
quoniam « benedictio patris firmat domos filiorum » (Ecdh 
3, 11). Summa reverentia et observantia venerare ac tene S. 
Regulam, quam ipse Optimus Deus revelavit S. Patri Fran- 
cisco et de qua quadam ratione dicere fas est: « Jota unum 
aut unus apex non praeteribit , donec omnia fiant » (Matth. 
5, 18). « Quicunque enim hanc Regulam secuti fuerint,pax 
super illos et misericordia » (Gal. 6, 16), et gaudium Spi¬ 
ritus Sancti. E regulari observantia pendet salus Religiosi, 
firmitas monasterii, status honosque totius Ordinis. — Foveas 
in corde tuo amorem erga Ordinem Seraphicum adeo, ut 
quin velis Ordinem tuum super ceteros extollere, prae ce¬ 
teris tamen diligas, atque ob ejus etiam amorem tum ipse 
caveas, ne quid detrimenti Ordo patiatur, tum Ordinis damna 
vel incrementa sicuti tua sentias. 

Proinde in coenobitica familia jure optimo Superior 
Christi gerere vices creditur juxta illud Salvatoris ver¬ 
bum : « Qui vos audit , me audit: et qui vos spernit, me 
spernit » (Luc. 10, 16) et juxta Apostolum: « Obedite do¬ 
minis carnalibus in simplicitate cordis vestri , sicut Chri¬ 
sto . . . facientes voluntatem Dei ex animo, cum bona volun¬ 
tate servientes, sicut Domino et non hominibus » (Ephes. 6, 
5. 6. 7). Superiorem igitur, ut tuum in Christo pium patrem 
ac ducem, omni prosequi par est honore, observantia, studio. 
Vix quidquam tibi eo sit carius post Christum vel in majori 
pretio! Ut officiosus patri filius, sic tu illi sincerum, humi¬ 
lem gratumque praestes amorem! Pro te tuaque vice excubat 
animo nec quietis ullam partem admittit, die noctuque pro¬ 
videns tuae saluti, paci ac prosperitati. Recordare hic verbi 

S. P. N. Francisci in suo Testamento: «Firmiter volo obe- 
dire Ministro Generali hujus fraternitatis et illi Guardiano, 
quem sibi placuerit mihi dare; et ita volo esse captus in ma¬ 
nibus suis, ut non possim ire, vel facere contra voluntatem 
suam, quia Dominus meus est». 

Post Superiorem tuum cunctos fratres in sinu et oculis 
gesta. Omnia cum eis tibi sint arctissime consociata atque 
communia, gaudium, luctus, spes tota et felicitas; unus omni¬ 
bus sit spiritus, «cor unum et anima una». Fratrum 
concordia ac salus tuae sint deliciae, tua precatio, tua 
vita. Animi in medullis tibi haereant, donec in aeternum illis 
conjunctus sis beatifico Divinitatis amplexu. Audi quoad hoc 
verbum S. P. N. Francisci: « Et ubicunque sunt, et se invene¬ 
rint Fratres, ostendant se domesticos invicem inter se. Et se¬ 
cure manifestet unus alteri necessitatem suam: quia si mater 
nutrit et diligit filium suum carnalem, quanto diligentius de¬ 
bet quis diligere et nutrire Fratrem suum spiritualem ? » (S. 
Regula, cap. VI). Castum autem, qui in tuo residet animo, 
amorem fraternum non verbis modo referas, sed factis 
illustres atque confirmes, ita ut nova in diem incrementa ca¬ 
piat. Quem sensum propensius contestare tempore recrea¬ 
tionis, quae, ut releventur suaviterque sibi jungantur animi, 
inde ab incunabilis monachatus more recepta est. Hoc enim 
orationis laborisque intervallum peraeque Deo dicatum scias, 
ut studio humilitatis caritatisque certes cum fratribus mu- 
tuusque ille ex animis amor effluat, qui, ad omnem modestiam 
compositus, sui despiciens est, benignus, mitis, patiens, sim¬ 
plex, hilaris, officiosus atque « omnibus omnia factus », et 
qui, tamquam sacrum signum decusque familiae, Ejus plau¬ 
sum et gratiam meretur, cujus « deliciae sunt, esse cum filiis 
hominum ». « Ecce quam bonum et quam jucundum », utile 
ac dulce, « habitare fratres in unum » ! (Ps. 132, 1). « In hoc 
cognoscent omnes , quia » ut Christi, sic amantissimi ac sancti 
Patris ac Patriarchae Francisci « discipuli estis » (Joan. 
13, 35), suavissimum revera spectaculum Angelis et hominibus. 

Restat, ut, quorsum spectet claustralis vita, breviter di¬ 
catur. Ratio ejus ac finis est conversio morum. Est il¬ 
lud «unum necessarium» divinitus laudatum (Luc. 10, 
42) impletumque eloquium: « Quaerite primum regnum Dei 
et justitiam ejus » (Matth. 6, 33). Etenim, quicunque vere 
monachus est, « vere Deum quaerit », ut ad eum redeat, a 
quo discesserit. Avertit se a malo et convertit se et omnem 
cogitatum, omne desiderium ad Dominum Deum suum, totis 
viribus unice ejus supremam auctoritatem, voluntatem, glo¬ 
riam, praecipue in semetipso, in dies magis augens atque con¬ 
firmans. Bono repletus zelo sanctitatem sine intermissione se¬ 
ctatur. « Ibit de virtute in virtutem , semper ascensiones in 
corde suo disponens » (Ps. 83, 6. 8), ut divinam vitam eamque 
abundantius habeat. Quis igitur tibi dabit pennas ut columbae 
et volabis, quis pedes alatos, ut tamquam gigas viam cur¬ 
ras perfectionis? Eja, esto constans ac fidelis usque ad mortem , 
et dabit tibi coelestis Sponsus coronam vitae! (Apoc. 2, 10.) 

2. In supra dictis quaedam vitae claustralis momenta 
tibi proposita habes; jam considera: Nonne inaestimabile bo¬ 
num praestat haec vita, hominem quasi ex hujus saeculi di¬ 
luvio in arcam securissimam Deique familiam recipiens, in 
familiam, in qua Dei voluntas summa lex sanctusque amor 
filialis atque fraternus omnes cohabitantes intime conjungit? 
Ast, quodvis monasterium ante omnia « domus orationis » 
esse debet, et reapse est exercitio communis orationis, quae est 
«officium divinum», quod ad mentem S. Ecclesiae Or¬ 
dinis Statuta non solum omnibus confratribus commendant, 
sed summo rigore Religiosis jure praecipiunt. Haec communis 
oratio cuivis vere monacho maximum est solatium et gaudium 
in Deo omnique monasterio gratiarum fons indeficiens. Con¬ 
sidera in sequentibus rationem, aetatem, dignitatem, excellen¬ 
tiam et fructus orationis communis et videbis, quam firmum 
sit ea vitae monasticae fundamentum. 

Coenobium familia Dei est ac Religiosus adoptionis filius; 
« nonne in his » praecipue, « quae Patris » ejus « sunt, 

oportet eum esse » (Luc. 2, 49), h. e. in oratorio, in choro? 
Quodsi reliqua omnia in monasterio communiter fiunt, num- 
quid dignum est ac justum, principale opus seorsum 
privatimque persolvi? Imo vero ad hoc ipsum, sicut decet, 
perficiendum Religiosi a saeculo recedentes in unum sese cor¬ 
pus mysticum congregarunt. 

Huic orationi qui se sociat, tam corpore quam animo 
Deum colit. JEst adorator Altissimi non « in spiritu » modo, 
sed plena « in veritate », quippe qui vere cunctis viribus ei 
serviat, totum hominem in debitum tradat Creatoris Redem¬ 
ptorisque servitium, ita ut spiritus carnem elevet, nobilitet, 
transfiguret, caro spiritum amplius incitet atque inflammet, 
et ut simul caro ac spiritus incarnatum glorificent Pa¬ 
tris Verbum. Divinum deinde officium sive cultus Dei publi¬ 
cus et communis vere catholicus est, catholicae Eccle¬ 
siae proprius. Luculentissime enim ante oculos ponit Sancto¬ 
rum, quam credimus, communionem, suavem referens 
imaginem mystici corporis Christi. Jam, siquidem claustrum 
coeli instar est civitas ac familia Dei, monachi « erunt sicut 
Angeli in coelis » (Mare. 12, 25), qui « Patris majestatem 
socia exultatione concelebrant, nec cessant clamare, una voce 
dicentes: Sanctus* Sanctus, Sanctus »/ Sunt quippe « almae 
Sionis aemuli », augustissimum gloriaeque plenum in terris 
sortiti coelicolarum ministerium. Quin etiam, quicunque in coe- 
lis terrisque Deum colunt , unius ejusdemque proprie familiae 
sunt filii, in divina i aude perpetuo juncti atque consociati. 
Idcirco Angeli coram Bethlehemiticis pastoribus nocturnas 
Christo cantarunt vigilias, nec dubium est, quin Salvatori con- 
cinerint, quum in Coenaculo primam cum Apostolis Missam 
co n ventu ale m (cf. « Hymno dicto» : Matth. 26, 30; Mare. 
14, 26) et in Cruce cum beatissima Matre sua, Joanne piis- 
que mulieribus celebraret cruentum illud ac summe adoran¬ 
dum Pontificale Sacrificium. Quibus considerationibus impulsa 
communem orationis cultusque modum S. Ecclesia et ab ini¬ 
tio instituit et summo semper favore prosecuta est. Primitiae 

enim ipsius :< erant perseverantes in communicatione fractio¬ 
nis panis et orationibus, quotidie in templo unanimiter per¬ 
durantes » (Act. 2, 42 et 46; cf. 12, 5). 

Idem spectaverunt omnes SS. antiquiorum Ordi¬ 
num Fundatores, «officium divinum» omnibus aliis officiis 
anteponentes suosque ad ejus diligentissimam persolutionem 
severo monentes ac verbum exemplo suo confirmantes. Narrat 
S. Bonaventura de S. N. P. Francisco: «Solitus erat vir 
sanctus Horas canonicas non minus timorate Deo persolvere 
quam devote. Nam licet... fere continua aegritudine labora¬ 
ret, nolebat tamen muro vel parieti inhaerere, dum psalle¬ 
ret, sed Horas semper erectus et sine caputio, non gyrova- 
gis oculis, nec cum aliqua syncopa persolvebat... Psalmos cum 
tanta mentis ac spiritus attentione dicebat, quasi Deum prae¬ 
sentem haberet; et cum nomen Domini in eis occurreret, prae 
suavitatis dulcedine labia sua lingere videbatur » (Leg. S. Franc. 
c. X, n. 6) *. — Maximi igitur facias vehementerque diligas hoc 


1 In opusculo suo: «De sex alis Seraphim» (c. VII, n. 4-9) S. 
Doctor Seraphicus de oratione communi in divino officio ait: «Circa 
officia divina [Religiosus] triplicem debet habere diligentiam devotionis, 
scilicet ut omnia fiant ordinate et non confuse et sine erroris haesitatione, 
ut quisque deputatum ministerium congrue exequatur... — Item, ut strenue 
et non pigre seu desidiose opus Domini, scilicet divini cultus officium, per¬ 
agatur ; Jeremiae quadragesimo octavo (v. 10): « Maledictus qui facit opus 
Dei fraudulenter ». — Item, ut devote et reverenter, sine aliqua dissolu¬ 
tione et strepitu, distincte et attente divina officia persolvantur, sicut in 
conspectu Angelorum et in praesentia Dei; Ecclesiastici trigesimo nono (v. 
41): « In omni corde et ore collaudate et benedicite nomen Domini ». 

« Officium enim divinum in Ecclesia Spiritus sanctus ordinavit fieri 
quinque de causis: primo, propter imitationem coelestis concentus, quo 
Sancti et Angeli in coelo assidue in praesentia Dei ejus laudibus sunt in¬ 
tenti... ut ei, etsi non continue, sicut illi coeli cantores, saltem interpolate 
pro nostra fragilitate psallendo alacriter assistamus, imitantes « illam 
quae sursum est, Jerusalem matrem nostram », ad Galatas quarto (v. 
26). — Secundo, ut beneficiorum Dei memores, certis horis gratias pro 
his laudando et orando ei jugiter referamus... — Tertio, ut nosmetipsos 
sic assidue ad devotionem excitemus et ignem amoris Dei per hoc nobis, 

sacrum tuum ac peculiare munus. Etiam atque etiam cogita, 
quanta sit ejus excellentia. Ipse est Deus, qui sua vel 
Sanctorum eloquia, cantica , hymnos tuo imponit ori. Quid 
dicamus de psalmis, immortalibus illis ac suavissimis canticis, 
quae Spiritus S. e pectore « viri secundum cor Dei » elicuit, 
ut omnium exin saeculorum pia vota, suspiria, preces ac lau¬ 
des ad coelos deportent reportentque divina lumina, solatia, 
gratiarum subsidia? Studiose porro expende, quam vere sit 
divinitus dictum: :< Sacrificium laudis honorificabit me, et 
illic iter, quo ostendam illi salutare Dei » (Ps* 49, 23). 

In primis tibimetipsi mirum est, quot et quanta ex di¬ 
vino officio animae bona fluant. Salutaris enim haec precum 
conjunctio animum tuum suavi perfundit tranquillitate, sola- 
tio ac gaudio S. Spiritus. Eadem insigniter animam tuam pur¬ 
gat, illuminat unitque Deo. Aperit quodammodo coelos ita, 
ut manna inde pluat, omne in se habens delectamentum, epu¬ 
lum vere coeleste, quod et cor pascat et mentem transformet 


ne per desidiam seu alias occupationes tepescat, continue reaccendamus... 
Ignis est devotionis fervor, qui semper in altari cordis ardere debet, quem 
sacerdos devotus semper subjiciendo ligna divinae laudis debet nutrire, ne 
quando extinguatur; Psalmus (88, 2): a Benedicam Dominum in omni tem¬ 
pore, semper laus ejus in ore meo ». — Quarto, ut simplices fideles, qui 
per se nesciunt certa orandi tempora eligere, per hoc ad orationis studium 
assuefaciamus, ut saltem tunc ad ecclesiam oraturi conveniant, quando 
ibidem divinae laudis officia persolvuntur, et ut minus afficiantur taedio 
ibi persistendi, quamdiu coram se vident clericos celebrare divina... — 
Quinto, propter decorem religionis christianae, quia decens est et con¬ 
gruum, ut... qui vera et sacrosancta habent Sacramentorum mysteria ad 
ea celebranda et veneranda saepe conveniant et debita Conditori suo lau¬ 
dum solemnia persolvant, quibus et gratiam Dei ampliorem merentur et 
vitam aeternam, et quibus alliciantur simplices ad religionis sanctae re¬ 
verentiam et amorem... ». 

« Inter omnes ergo exteriores observantias major debet diligentia di¬ 
vino officio adhiberi, ut, sicut dictum est, ordinate fiat, strenue et devote. 
Alio enim tempore facimus pro Deo, in hoc autem assistimus Deo et in¬ 
tendimus Deo et alloquimur eum, et nos Ipse, simul et pro nostris neces¬ 
sitatibus ejus auxilium postulamus » (S. Bonaventura 1. c.). 

a claritate in claritatem (II. Cor. 3, 18). Est eadem oratio¬ 
nis communio Jordanis instar sacrum balneum, in quo septies 
per diem mersus maculas abluas renovesque ut aquilae juven¬ 
tutem animae. Egregium profecto est pietatis adjumentum, 
pignus virtutis, fortissimum adversus spiritum saeculi prae- 
sidium, piissimum obedientiae erga S. Ecclesiam exercitium, 
atque divinae contemplationis fons abundans. 0 quam « bonum 
est confiteri Domino, et psallere nomini tuo, Altissime » ! 
(Ps. 91, 1.). 

Praeterea, in fideles, quae inde vis exaedificans redundet, 
mente revolve ac pondera. Publicus enim Dei cultus nonne 
cor perarat, convertit, leniter mulcet, simulque divinum invi¬ 
tat seminatorem, ut semen suum coeleste spargat? Idem uber¬ 
rimis animas irrorat gratiis summamque parat laudem ac 
commendationem sacrae liturgiae, utpote quae vere sit « fons 
aquae salientis in vitam aeternam » (Joan. 4, 14) seu « li¬ 
gnum vitae, per menses singulos reddens fructum suum » in 
paradiso Ecclesiae (Apoc. 22, 2). Cujus utinam omnes scirent 
donum, reputantes secum, in s. liturgia habitare in nobis Ver¬ 
bum caro factum, veritatis plenum et gratiae, ac membra 
suae vitae spiritu perfundens! Accedit speciale, quo com¬ 
munis oratio ornata est, exauditionis p r o m i s s u m. Ipse 
enim Dominus dicit: * Ubi sunt duo vel tres congregati in 
nomine meo, ibi sum in medio eorum », quapropter « de 
omni re, quamcunque petierint, fiet illis a Patre meo, qui 
in coelis est » (Matth. 18, 19 sq.). Jesus Christus igitur oran¬ 
tium in choro, ut caput, ita etiam dux et mediator est, pro 
eis interpellans, ejusque Spiritus ipse postulat pro nobis ge¬ 
mitibus inenarrabilibus (Eom. 8, 26). Hinc illa, quam et 
S. Ecclesia, populus Christianus et benefactores nostri in ca¬ 
nonica potissimum oratione reponunt, spes ac fiducia, adeo 
certa, ut eos, qui divino vacant officio, aciem nuncupent in 
antiquum hostem ordinatum, propugnaculum pacis ac salutis, 
alterum Moysen, qui in monte sancto manus levans victoriam 
conciliat populo Israel (Exod. 17, 11). 

Et haec quidem communis oratio tuum in vita claustrali 
singulare est munus, felix tua sors, tuum peculiare officium. 
« Monachi propter chorum funclati sunt », ut eorum voce 
tamquam sua ipsius utatur Sponsa Christi, ideoque velut tu- 
bjcines sunt creationis, fidelium interpretes, patroni ac procu¬ 
ratores apud Altissirnum. Ergo tu quoque, dilecte Frater, in 
electorum numerum adscriptus es, de quibus Dominus loqui¬ 
tur: « Populum istum formavi mihi: laudem meam narra¬ 
bit » (Is. 48, 21). Ac S. Ecclesia ministerium angelicum ac 
vere principale assignavit, die noctuque in summi Regis pa¬ 
latio prataipuum tenendi locum ac laudis sacrificium offerendi. 
Nihil tibi profecto tam officium quam divinum. Ca¬ 
put et arx est vitae claustralis, Religionis medulla, caemen¬ 
tum Religiosorum, omnium occupationum corona. Hinc moni¬ 
tum illud S. P. N. Francisci: « Fratres orationis ac devo¬ 
tionis spiritum non extinguant , cui debent cetera tempora¬ 
lia deservire » (Regul. c. V). 

II. FUNDAMENTUM. 

Vita communis seu paupertas Beligiosi. 

Quum Coenobitarum coetus sit familia Dei , Ipsemet 
Deus, ut paterfamilias, ita patrimonii dominus est et posses¬ 
sor. Monachi , familiae filii, usum quidem, sed possidendi jus 
nullum habent. Omnia eis, utpote vitam communem degentibus, 
absolute sunt communia. Vere pauperes , effigiem gerunt Jesu 
Christi, cujus se membra ac prolem esse praedicant. Incar¬ 
natus enim aeterni Patris Filius, clarissimum sese praebet 
sanctae paupertatis speculum. Natus ex Maria, pauperrima 
virgine, et in misero specu pannis involutus, collocatur in 
praesepio. Post, una cum egenis parentibus in sudore vultus 
sui manibus laborat, ut tenuissimum quaerat victum. Jam 
praedicans, pauperibus sociatus, victitat eleemosynis, neque 
habet, ubi caput reclinet. Tandem spoliatus vestibus omni- 

bnsque cumulatus aerumnis, in patibulo moritur atque in alieno 
conditur sepulchro. Ita adorandus Dei Filius in terra quam 
maxime pauper osse voluit, ut homines in coelis ditaret; ve- 
hementerque te, mi frater, invitat: « Sequere me», pauper 
pauperrimum! Magno animo amplectere paupertatem, a me 
mirifice ornatam, nobilitatam, consecratam; quae tamquam 
aurea patet reparationis ac meritorum via! Cui divinae obtem¬ 
perans voci claustrum ingressus es, evangelicae paupertatis 
sanctuarium. Instar hominis, qui thesaurum invenit in agro 
absconditum, prae gaudio vendidisti universa, quae habebas, 
et emisti agrum. Seu negotiatori similis, inventa una pretiosa 
margarita, abiisti et, omnibus venditis, emisti eam (Matth. 
18, 44 sqq.). Revera enim s. paupertas coelestis est thesau¬ 
rus, a saeculi filiis contemptus, et margarita a porcis con¬ 
culcata. Quamobrem divini memor eloquii: « Qui non renun¬ 
tiat omnibus quae possidet, non potest meus esse discipu¬ 
lus » (Luc. 14, 33), post aurum non abiisti nec sperasti in 
pecunia et thesauris terrae; quin potius illos . thesaurizare 
aggressus es thesauros, quos neque aerugo neque tinea de¬ 
molitur, neque fures effodiunt et furantur (Matth. 6, 20). 

Agedum, dilecte frater, audi, ad quaenam sacris te votis 
advinxeris voto paupertatis. In perpetuum ejurasti omne 
dominium ideoque jure cessisti proprii quid¬ 
quam in mundo possidendi vel acquirendi. Pars 
tua et haereditas tua solus est Dominus. Tamquam « per 
foramen acus » intrasti in monasterium, omnem destringens 
quantulamcunque possessionem. Profecto, sicut fidelium pri¬ 
mitiae pretia possessionum suaruin « ponebant ante pedes 
Apostolorum » (Act. 4, 35). ita tu « terrae bona pedibus cal¬ 
casti », ut de nulla omnino re dicere tibi liceat: «Meum est ». 
Missam fecisti proprietatem; renuntiasti « mammonae iniqui¬ 
tatis » ; privatam in perpetuum dimisisti possessionem pecu¬ 
niae, execrandae istius escae, qua animae capiuntur, ut hamo 
pisces, quamque princeps hujus mundi suis dispensat tamquam 
infernale sacramentum et viaticum. 


86 


Pars prima. 

Ergo, nequissimum « proprietatis vitium radicitus ampu¬ 
tans », detestare qualecunque, quod dicunt, peculium. Nam 
ostiolum est, quo, quae per votorum portam ejecta fuit, rur¬ 
sus subintrare solet proprietas, pestis ista coenobiorum, sa¬ 
crilegium nefandum ac manifestum perjurium, quod s. conci¬ 
lia tot perculerunt anathematibus. Ecquid infelicius perfidius- 
que Religioso, qui, Spiritui S. mentitus, Achan, Giezi, Ana- 
niam et Sapliiram, ipsum Judam sequitur ac « privata » 
possidens, sese Deo « privat » et coelo ? Jam vero, pauper¬ 
tatem professus, non modo proprium nihil te possessurum, 
sed ne ullius quidem rei liberam te habiturum 
potestatem vovisti. Nihil omnino integrum tibi, vel sic 
tua in manu est, illud ut tibi liceat in quemlibet convertere 
usum, tuo ipsius arbitratu usurpare, alteri utendum tradere 
vel commodare. Solus, qui Supremi Domini vice fungitur, Su¬ 
perior tuus, juxta S. Ecclesiae et S. Regulae tuae praecepta, 
potestatem habet colligatas solvendi manus tuas. Porro, quum 
res qualiscunque sit tuo usui tantum permissa, tamquam res 
aliena apud te deposita ac tuae custodiae fideique concredita, 
tuum est, religiose ei parcere eaque cautissime uti, nec quid¬ 
quam laedere, perdere aut frangere. Omnes enim monasterii 
res quasi sacra censentur vasa, Domino dicata. Denique, quid¬ 
quid praeter necessitatem est, ut vanum ac superfluum 
debet amputari. « Habentes alimenta et quibus tegamur } his 
contenti simus » (I. Tim. 6, 8). Simplicitatis amicus, parce 
vitam ages et de qualibet desistes affluentia. 

Itaque victus ratio, quoad licet, cum pauperum vi¬ 
ctu congruet, ut, quidquid apponitur tibi, caput pie inclinans, 
tamquam mendicans de mensa et manu coelestis familiae Pa¬ 
tris accipias. Sicut parcus cibi et potus, ita in vestitu cul¬ 
tuque corporis perpauperem sequeris Jesum. Etenim benedi¬ 
ctum quem geris habitum millies purpureo regum pallio an¬ 
tepones nec paupere cingulo erubesces, neque caputio, glorioso 
sacrae militiae insigni, quod summo potius honori duces nec 
temere depones. Domesticus Dei es et unus ex ejus familia, 

quin etiam contubernalis ac sponsa Christi. Unde, quanto pau“ 
pertatis triumpho honestanda sit cella, facile conjicies. Ar¬ 
rideat pauperrimo sponso suo eumque alliciat pauper humi- 
lisque thalami supellex. Lectulus, mensula, unum alterumve 
sedile, modicum scrinium, librorum paulum ac piarum imagi¬ 
num ; denique praeter piscinulum aquae benedictae simulacrum 
Crucifixi, haec sunt, quae te in cella et viventem honorant et 
morientem consolantur. Ecce, mi frater, paupertatis praecepta, 
quorum partes suscepisti. 

Atqui plus in tuam recepisti fidem. Paupertatis te 
voto immolans gladium strinxisti bipennem, cujus duplici acie 
possidendi non facultas tantum, sed etiam voluntas confode¬ 
retur. Nimirum ut proprietatem, sic omne habendi desiderium 
sacrificasti, et hoc quidem est, quod sanctam reddit pauper¬ 
tatem eique virtutis pretium tribuit. Postulat enim Pater coe¬ 
lestis exinanitum cor, non manum duntaxat inanem, filiosque 
amplecti vult, non mercenarios. Ista desiderii abdicatio, qua 
una cum proprietate teipsum abnegas, quasi forma est, quae 
externam paupertatem divinitus animat sensimque in inte¬ 
rioris ac perfectae renuntiationis apicem te ducit. 
Quo ut pervenias, care frater, exsolve te vel subtilissimo ava¬ 
ritiae cupidinisque vinculo. In aeternum tuo interdic animo 
inordinatam omnem propensionem in rem qualemcunque quam¬ 
vis minutam, sive sit vestis, cella, liber sive quidquid aliud. 
Si forte in aliqua te inclinatione deprehenderis, illico ab re 
illam excitante te aliena; quumque Superior, ut mos est in 
regulari monasterio, tuam inspicit cellam, cave, ne quid fingas 
ejusque dolose oculis subtrahas. Dentes, quam altis defixi sint 
radicibus, non sentis, nisi quum evelluntur. Noli igitur tibi 
parcere, sed toto pectore ad sanctam illam connitere indolen¬ 
tiam libertatemque animi, quae nullius omnino rei neque ja¬ 
cturam aegre fert, neque appetentiam admittit. Sic speciem 
praebe statuae, cui non est curae, qua ratione vestiatur. Ter¬ 
rena fortiter negligas, ut ad coelestia liberius anheles. Vetus 
est et Regula sancitum, ut frigidum «Meum» et «Tuum» 

omnisque possessionis designatio e monachorum col¬ 
loquiis sit expulsa; verum inulto plus in eo momenti est, ut 
nullus plane cogitatus proprietatem redoleat. Quisquis enim 
sancte est pauper, Deum non fallit, cui votis adstrictus te¬ 
netur, seque revera et mendicum ducit et felicem judicat, 
quod s. paupertatem familiarissime sibi junxit. Cum Apostolo 
exultans: « Omnia detrimentum feci et arbitror ut stercora , 
ut Christum lucrifaciam » (Phil. 3, 8) et « bonus Christi 
odor » evadam, mutat apud se terrenarum rerum aestima¬ 
tionem, ita ut divitiae sint nullius, paupertas vero summi 
pretii. 

Ergo tu quoque, mi frater, plurimum huic et dignitatis 
et honoris tribue. Praeclara semper de ea sentias. Ex hoc 
judicio oritur amantissimum s. paupertatis studium, mirifice 
accensum incomparabili Salvatoris exemplo, qui « propter nos 
egenus factus » (II. Cor. 8, 9) est, summis conflictatus an¬ 
gustiis. Quemadmodum filius matrem, sic amabis paupertatem, 
dulci illam hilarique vultu, ubicunque occurrit, aspiciens, 
amplexans, imo quaerens, ut nonnisi cum illa vivere velis et 
scias. Ex intimo sensu contentus eris omni vilitate et extre¬ 
mitate, certans etiam, ut vilioribus rebus primas partes de¬ 
feras et carum judices, quidquid pauperrimi Sponsi tui ima¬ 
ginem luculentius in te effingit. Quodsi hunc in modum dili¬ 
gis paupertatem in eaque gloriaris, fieri non potest, quin cum 
gaudio spirituali excipias comitatum ejus, hoc est, quin pa¬ 
tienter libenterque perferas omnes, quae illi associatae sunt, 
incommoditates et molestias. Ignaviae arguitur miles, qui 
gladium stringere veretur proeliumque fugit. Similiter inane 
gerit monachi nomen, quicunque, paupertatem professus, pau¬ 
per esse recusat. Imo potius, qui vere monachus est, in glo¬ 
ria ducit, monachi munus exequi, et, si qua re angustius 
utendum vel etiam omnino carendum sit, benedicit Dominum 
et non murmurat. Ac si forte, Deo sic disponente, ad extre¬ 
mum inopiae, asperitatis ac despectionis deductus fuerit, spe 
non concussus suspiciensque in coelum dicet: « Sit Nomen 

Domini benedictum » f Quam quidem magni atque excelsi animi 
virtutem ad cumulum auget, qui, in morbum injectus, de vi¬ 
ctu et curatione non queritur, neque ullo se animi angore 
atque aegritudine affici sinit, omnia curae permittens divinae. 
En, mi frater, s. paupertatis specimen, ad exemplum ejus 
obumbratum, qui solus paupertatis spiritum quum in 
Sua Ipsius vita imitabili modo expressit, tum ejusdem ama¬ 
toribus divinitus inspirat. 

Cujus quidem virtutis et praestantiam eloqui et dulcissi¬ 
mos fructus enumerare, vix ulla potest humana oratio. Prin¬ 
cipium enim est perfectae seu religiosae vitae (cf. Mattii. 19, 
24: « Si vis perfectus esse » etc.), quoniam primum inimico 
laqueum injicit, et fomentum peccati, concupiscentiam nempe 
oculorum, extinguit, primoque quasi clavo veterem hominem 
cruci suffigit. Unde haud immerito nuncupatus claustri 
porta, qua religiose custodita, disciplina viget: vel aereus 
Religionis murus, a inundo separans diligenterque con¬ 
tra hostem defendens; vel denique Ordinis fundamen¬ 
tum ac praesidium, quo illaeso omnia sperare licet, quum e 
contrario religiosae domui, paupertatis honorem exercitiumque 
repudianti, certa impendeat ruina. Eadem virtus « sustollit 
te super altitudines terrae » (Isai. 58, 14), elevans quasi in 
coelum. Soli enim Deo innixus spernis fucosam mundi pom¬ 
pam, nihilque habens possides omnia, omnium rerum tamquam 
dominus et princeps. Atque cum Psalmista jubilas: « Dominus 
regit me et nihil milii deerit » (Ps. 22, l) f et: « Tibi , Deus , 
derelictus est pauper » (Ps. 10, 14). Jure quidem optimo. 
Nam sanctae filius paupertatis, qui propter Deum omnibus 
renuntiat, in singularem suscipitur aeterni Patris tutelam 
atque custodiam. « Factus est Dominus refugium pauperi » 
(Ps. 9. 10). Quia reliquisti omnia, centuplum accipis » (Matth. 
19, 20). Nimirum Dominus omnipotens, qui omnia summo 
gubernat imperio, paternam de te, filio suo, curam gerit, res 
tuas benignissime temperans. Ipse te enutrit, fovet, sustinet 
tuisque necessitatibus pie prospicit. Vere tuarum est procu- 

rator rerum, baculus tuus et columna, horreum et thesaurus. 
Nonne tot saeculorum experientia docet, spiritu pauperes prae 
omnibus dilectos esse divinae providentiae filios eosquo in¬ 
terrogatos? ;< Numquid aliquid defuit vobis » ? cum Apostolis 
non posse non exclamare: « Nihil »/ (Luc. 22, 35 sq.). Ita¬ 
que sunt dupliciter benedicti, quoniam, quum «primum re¬ 
gnum Dei » quaerant et justitiam ejus, reliqua eis « adjicien¬ 
tur » (Matth. 6, 33). Dominus enim nec filios suos victu nec 
milites stipendio nec fideles operarios mercede potest ullo frau¬ 
dare modo. Sancta vero paupertas, ut certissimum praestat 
reditum, ita etiam fons est, a quo beneficia manant in terrae 
divites atque egenos. Nam exemplo suo illos quidem avocat 
a terrenis, horum autem et animos erigit et egestatem sub¬ 
sidiis consolatur, ita ut in mutuam utrosque caritatem gra¬ 
tiamque adducat et animos tam vehementer alienatos, pulso 
odio, reconciliet. Qua ratione mirum est, quantum prosit, ut 
disjuncta hominum societas in pace componatur. 

Jam vero spiritualia adeamus s. paupertatis emolumenta. 
Eum, qui ipsi adhaeret, in viam diriget iustitiae et sancti¬ 
tatis. Multorum radices vitiorum abscindens, omne genus vir¬ 
tutum florescere facit. Haec causa est, cur a SS. Doctoribus 
virtutum semen et origo, mater et nutrix, custos et socia egre¬ 
gie appellata sit. Virtutis enim et gustum excitat et studium 
auget, corque mundans Deo arctius conjungit, concordiam alit 
et ad sanctam elevat libertatem filiorum Dei. Quam qui exer¬ 
cet, iter aggreditur sine sarcina, ac sine yestibus luctationem. 
Unde eidem expeditissima est via concinnata, qua ad aeter¬ 
nam patriam tendat. Coelestibus ditatus donis atque illa animi 
tranquillitate paceque gaudens, « quae exsuperat Omnem sen¬ 
sum », cumulum sibi parat meritorum ac securus in coelum 
aspirat. Etenim ejusdem magna est haereditas Christi, cujus 
eloquium stat: « Beati pauperes spiritu , quoniam ipsorum 
est regnum coelorum » (Matth. 5, 3). Sanctam igitur pauper¬ 
tatem veras reputa divitias, inaestimabile bonum lucrumque 
eminens, quum coeli sit pretium. « Ego » , ait Dominus, « ero 

merces tua magna nimis » (Gen. 15, 1). Tu, qui reliquist 1 
omnia, « sedebis super thronum » gloriae; centuplum accipies 
«et vitam aeternam'». Profecto, «parasti in dulcedine tua 
pauperi , Deus » ! (Ps. 67, 11.). Ergo deificae beatitudinis rosa 
inter vepres paupertatis nascitur. Verum, ut efflorescat, pro¬ 
spero eget humilitatis solo. Proinde tam admirabilia S. P. 
N. Franciscus de sancta humilitate et instituit et praecepit. 
Est enim, ut paupertas proprietatis, ita sui ipsius quaedam 
exinanitio, neque aliud vita religiosa spectat, nisi ut humili¬ 
tas, altissime fundata ac stabilita, nunquam ex animo dimo¬ 
veatur, sive ut « non glorietur omnis caro in conspectu » 
Domini (I. Cor. 1, 29), sed ut in omnibus glorificetur Deus. 

Itaque aurea est, quae ad Deum ducit summamque per¬ 
fectionem, scala, omnium virtutum radix, fulcrum ac sedes. 
Nullius videlicet pretii est cuncta nostra oratio et operatio 
sine humilitate, qua sola aestimatur omnis progressio ac san¬ 
ctitatis integritas. Quisquis igitur sui ipsius vilitatem abjectio¬ 
nemque et solertissime perspicit et libenter agnoscit, coram 
Deo, semetipso atque hominibus submississime se gerit, seque 
solum contemnit, adeo nihil sibi deferens vel de se praedicans, 
ut infra omnium sese pedes demissum continuo existimet, hic 
vere humilis est «et gratia proficiet apud Deum et ho¬ 
mines » (Luc. 2, 52). Contra, qui, sui ipsius ignarus, se unum 
magni aestimat, reliquos autem omnes infra se ac despicatui 
ducit, cum Pharisaeo jactans: « Quia non sum , sicut ceteri 
hominum» (Luc. 18, 11); qui porro inanis gloriae honorum¬ 
que avidus, ventosus, inflatus, admiratione sui tollitur, cun¬ 
ctis difficilis, asper ac fastidiosus, is superbus est et « odibi¬ 
lis coram Beo et hominibus » (Eccli. 10, 7). Exsecrare hoc 
diaboli vitium! Quidquid in te tumoris superest, ex animo 
ejice et hunc sub jugum mitte perfectae tui ipsius despicien¬ 
tiae. Disce a Sponso tuo, qui « humilis » est « corde », et 
imitare Beatissimam Dei Genitricem, Immaculatam Virginem 
Mariam, cujus summe mirandam Deus « respexit humilita - 
tem ». Cum S. Augustino ora: « Bomine Jesu, noverim me, 

noverim Te » et crescet in te sancta infantia ac simplicitas, 
et fundaberis in pace, et delicias gustabis vitae in Deo ab¬ 
sconditae. « Qui enim ambulat simpliciter , ambulat confiden¬ 
ter » (Prov. 10, 9). En duplex paupertatis humilitatisque 
symbolum, quo exhibito coeli portae tibi patebunt. Nam, 
« Beatus populus pauperum, cujus Dominus Deus est » (Efc 
14$, 15), «st « populum humilem salvum faciet » Dominus 
(Ps. 17, 28). 

Ex dictis perspicis, dilecte frater, quanti momenti pro 
vita monastica sit s. paupertatis votum et virtus. Merito mo¬ 
nasteriorum ac Ordinis cujuscunque fundamentum nominatur, 
quo laeso eisdem imminet disciplinae religiosae ruina. Et quod 
de singulis claustris dicendum, idem etiam quoad singulos Re¬ 
ligiosos hoc votum parvipendentes aut ejusdem oblitos, quia 
« qui non renuntiat omnibus, quae possidet, non potest meus 
esse discipulus » (Luc. 14, 33). Intellexisti porro intimam 
conjunctionem paupertatis votum inter et vitam 
communem. Unum sine altero nec constare potest nec co¬ 
gitari. Monasterio vita communi destituto deerit quoque s. pau¬ 
pertatis observantia cum virtutibus fructibusque hoc ex voto 
redundantibus: :< dereliquerunt fontem aquae vivae et fode¬ 
runt sibi cisternas, cisternas dissipatas , quae continere non 
valent aquas » (Jerem. 2, 13). ■—- Et hucusque dicta ad 
omnes spectant Religiosos, quicunque s. paupertatem 
sunt professi. 

Ast singulari ac prorsus admirabili modo Optimus Deus 
Ipse per S. P. N. Franciscum s. paupertatem proclamavit 
eamque a Patriarcha Seraphico ejusque discipulis « secundum 
formam Evangelii » observatam voluit. Hanc « altissimam pau¬ 
pertatem » evangelicam suis filiis observandam praescripsit 
S. P. N. Franciscus, sicut «ipse Altissimus revelaverat » ipsi, 
in S. Regula dicens: « Fratres nihil sibi approprient , nec 
domum, nec locum, nec aliquam rem ; sed tamquam peregrini 
et advenae in hoc saeculo, in paupertate et humilitate Do¬ 
mino famulantes, vadant pro eleemosyna confidenter; nec 

oportet eos verecundari; quia Dominus pro nobis se fecit 
pauperem in hoc mundo. Haec est illa celsitudo altissimae 
paupertatis , quae vos , cliarissimos Fratres meos, haeredes et 
reges Begni Coelorum instituit , pauperes rebus fecit , virtu¬ 
tibus sublimavit. Haec sit portio vestra , quae perducit in 
terram viventium: cui , dilectissimi Fratres, totaliter inhae¬ 
rentes , nihil aliud pro nomine Domini nostri Jesu Christi 
in perpetuum sub coelo habere velitis » (S. Reg. cap. VI). 
— Summi Pontifices (ante omnes Nicolaus III. et Clemens V.) 
declarationibus et constitutionibus suis, ac Ordinis nostri 
Summi Rectores et capitula generalia jam ultra sexcentos an¬ 
nos Statutis et decretis generalibus hanc «altissimam pau¬ 
pertatem » simulque «vitam communem» in Ordine 
Seraphico conservaverunt, sicut novissimae Constitutiones Ge¬ 
nerales (an. 1897) legenti demonstrant. Haec sunt earundem 
verba de paupertate et vita communi: 

<< Ordo noster neque in particulari, neque in communi, 
ullam proprietatem habere potest; quapropter mendicitas no¬ 
bis imposita est, et actus juridici quoad proprietatem rerum 
terrenarum nobis sunt prohibiti ». 

« Vita communis ubique et ab omnibus observanda est. 
Hinc, ubi viget, sartam tectamque tueri diligenter curent Su¬ 
periores. Ubi vero desideratur, Provincialibus ac Guardianis 
mandamus, ut amotis offendiculis ad excusandas excusationes 
in peccatis, omnibusque adhibitis prudentiae et religiosae for¬ 
titudinis mediis, eam introducere satagant in omnibus et per 
omnia perfectam; secus facientes severe puniantur ». 

« Praeterea sciant Ministri Provinciales, quod si intra 
annum a promulgatione praesentis Codicis decurrendum vitam 
perfecte communem in propria Provincia non introduxerint, 
se omni facultate recipiendi ad habitum et ad professionem 
eo ipso exspoliatos fore et esse ». 

« Omnes, tum subditi, tum Superiores, quorum exemplo 
maxime regitur atque stat regularis observantia, in victu, ve¬ 
stitu, ac ceteris ad vitae usum pertinentibus, communiter vi- 


94 


Pars prima. 

vant, nec quidquam inter Fratres differat, vel unus aliis prae¬ 
feratur, nisi prout probatae necessitatis fraternaeque carita¬ 
tis ratio suaserit. Qui in choro, mensa, vestibus aliisque com¬ 
munem vivendi rationem non servaverit, vel servare nequive¬ 
rit, ad Ordinis officia et dignitates non promoveatur». 

« Meminerint Regulae nostrae professores, de rebus sibi 
ad usum necessariis non per alios, quam per Superiores pro¬ 
videndum esse; ipsis enim de hujusmodi necessitatibus, pro 
locorum, temporum et personarum conditionibus, judicium est 
commissum. Itaque, dum opus fuerit, eisdem ultro aperiant 
necessitates suas, et per modos Regulae consentaneos congruam 
provisionem humiliter et patienter exspectent». 

« Superiores autem in hujusmodi ferendo judicio Regulae 
studiosi sint, et paupertatis, quam profitemur, statum expen¬ 
dant, ac de communibus eleemosynis quantum per facultates 
licuerit, ita omnibus provideri curent, ut neque superflua per¬ 
mittantur, neque necessaria denegentur». 

« Ut nulla proprietas unquam in Ordinem introducatur, 
in singulis domibus sint communes officinae, ut ex iis tam 
aestate quam hyeme Fratribus ad sufficientiam provideatur de 
habitibus, tunicis, femoralibus aliisque pannis, eoque communi 
loco vestes omnes cujusvis generis serventur, deputatis, qui 
eas purgent, resarciant, diligenter custodiant, singulisque, prout 
unicuique opus fuerit, opportune distribuant. — Eorum vero, 
quae ad necessitatem concessa sunt, nullus quidpiam ut pro¬ 
prium possideat vel adhibeat ». 

« Omnes locorum proventus, quaestus, eleemosynae, omnia 
item a Fratribus justo labore, et quovis nomine acquisita, ta¬ 
metsi subsidia consanguineorum, et piorum largitiones sint, 
quaeque alia causa obveniant, quae tamen Instituto nostro 
non repugnent, omnia in communem usum et utilitatem con¬ 
ferri debeant. Dona, si cuiquam mitti contigerit, ad Superiores 
afferantur; nec quisquam recipiat, nisi sciente et consentiente 
Superiore ipso, qui omni studio in id maxime incumbere debet, 
ut Conventum a proprietatis vitio omnino immunem servet ». 

« Supervacaneus inanisque rerum usus prorsus elimine¬ 
tur, et Fratres omnes, praesertim majores, quorum exemplo 
alii ducuntur, paucis humilibusque sint contenti, sicut decet 
servos Dei et paupertatis sanctissimae sectaturos » (Constitu¬ 
tiones Generales, an. 1897, cap. VI, n. 255, nn. 261-276). 

En igitur, mi frater, pretiosum aitissimae paupertatis 
vexillum, sub quo te militaturum solemniter promittes aut 
jam promisisti. Tene a. paupertatem seraphicam, « hanc portio¬ 
nem tuam, quae perducit in terram viventium »; tene « vitam 
communem », « ne » — ab ea recedens — « incidas in la¬ 
queum diaboli » (I. Tim. 6, 9), et recordare Ecclesiae pri¬ 
maevae, vitae monasticae prototypi, de qua narrat Lucas Evan- 
gelista : c< Omnes, qui credebant, erant pariter, et habebant 
omnia communia » (Act. 2, 44). 

III. FUNDAMENTUM. 

Castitas vitae monasticae disciplina religiosa 
et mortificatione servata. 

« Non estis vestri », ante omnes ad nos Religiosos re¬ 
ctissime ait Apostolus (I. Cor. 6, 19), sed toti quanti sumus 
Dei, qui nos « eripuit de potestate tenebrarum et transtulit 
in regnum dilectionis suae » (Coi. 1, 3) et nos « abscondit 
in tabernaculo suo in die malorum » (Ps. 26, 5). :< Qui au¬ 
tem sunt Christi, carnem suam crucifixerunt cum vitiis et 
concupiscentiis » (Gal. 5, 24). k Virgo cogitat, quae Domini 
sunt, ut sit sancta corpore et spiritu » . . . « et quod fa¬ 
cultatem praebeat sine impedimento Dominum obsecrandi » 
(I. Cor. 7, 34. 35); :< nam quos praescivit et praedestinavit 
conformes fieri imaginis Filii sui, ut sit ipse primogenitus in 
multis fratribus » (Rom. 8, 29). 

Ecce, Religiosi, quoniam Dei familia sunt, e multitudine 
fidelium selecta, prae hisce debent sanctissimi purissimique 
Dei speciem prae se ferre. Quamobrem, sicut « Deus spiritus 

est » , ita monachum virum plane spiritualem esse decet « cor¬ 
pore et spiritu sanctum », atque virginalem amplecti castita¬ 
tem, ut quam maxime « conformis fiat imaginis Filii », qui 
omnium filiorum Patris primogenitus est et caput. Proinde 
et tu, Frater, cum S. Petro dicis : « Reliqui omnia », spiritu 
pauper, «et», sanctam colens virginitatem, «sequor Te », 
Agnum immaculatum. Ipse enim Jesus Christus te Sibi 
sponsavit in sempiternum (Os. 2, 19 sq.), ut integerrimam 
servans castimoniam, « facultatem » habeas « sine impedi¬ 
mento Dominum obsecrandi » . 

0 te fortunatum ! Minuit te Dominus « paulo minus ab 
Angelis » (Ps. 8, 6), imo coelestibus te aequavit principibus, 
quia, ut in carne coeli ratione vivas, amantissime te et elegit 
et gratiis auxit. Tua igitur vita, in angelicae puritatis clari¬ 
tatem transfigurata, suavissimum exstat aeternae vitae prae- 
ludium, referens praedestinationis signum. Etenim Dei Verbum 
quum carnem assumeret, paupertatem a terra accepit eique 
pro compensatione coelestem dedit virginitatem. « 0 quam 
pulchra est casta generatio cum claritate! Immortalis est 
enim memoria illius; quoniam apud Deum nota est et apud 
homines » ! (Sap. 4, 1). Instaurat quodammodo paradisum, ho¬ 
minem in pristinum restituens honoris ac dignitatis locum ; 
porro Ecclesiam splendida exornat corona, fulgentibus gemmis 
mirifice illuminat; totam denique terram dulcissimo quodam 
replet suavitatis odore in conspectu Domini; quum econtra 
impuritas corpus animamque perdat, foedet, depravet, fundi¬ 
tus divinum evertat ordinem, ac Dei imaginem turpissime de¬ 
formet, hominem ornamentis bonoribusque omnibus spolians 
atque in aeternam detrudens et ignominiam et poenam. Jam 
vero inclyta castitatis virtus in anima tamquam in suo sedet 
solio, ex quo suaviter fortiterque omnibus animi motibus, cu¬ 
piditatibus, desideriis imperat sancteque regit corpus, ita ut 
rationi ac divinae voluntati obtemperet. In sacro animae re¬ 
cessu^ omnibus horis , coelestem Sponsum pretioso ungit nardo, 
« et domus », L o, corpus, « impleta est ex odore unguenti » 


Tract. II. De fundamentis vitae claustralis. 97 

(Joan. 12, 3). Apostolicum enim in memoria nostra haeret 
eloquium: « An nescitis , quoniam membra vestra templum 
sunt Spiritus Sancti, qui in vobis est, quem habetis a Beo, 
et non estis vestri ? Empti enim estis pretio magno. Glori¬ 
ficate et portate Beum in corpore vestro » (I. Cor. 6, 19 sq.). 

Unde, quantus castitati honos tribuendus sit, plane ap¬ 
paret. Ipsa dirum abs te removet jugum amplissimaque tibi 
affert gratiarum dona, unacum sapientia et sanctitate. Nam 
innumeris, quibus jactantur homines, curis te liberans, non 
modo expeditam tibi illustremque ad perfectionem viam ster¬ 
nit, verum etiam animum purissimis ac paene coelestibus per¬ 
fundit gaudiis. Quid vero de aeterna, qua tandem cumulatur, 
mercede dicam ? Cor mundum optimus ille ager est, qui cen¬ 
tesimum reddit fructum. « Virgines enim », ad sublimem 
evecti coelestis gloriae gradum, « sequuntur Agnum, quo¬ 
cunque ierit », et cantant « canticum » quod ;< nemo potest 
dicere, nisi » ipsi. « Sine macula enim sunt ante thronum 
Bei » (Apoc. 14, 3 sq.). Monachus igitur castus et virgo, 
inter angelicos summi Kegis milites aulicosque in terra adsci- 
tus, aliquando in aeternum triumphabit proximus immortali 
Duci candidumque sequens vexillum praeclarissimae virginum 
Reginae. 

Agedum, Frater, quam tutissima custodia ac fide serva, 
tuere, propugna gloriosam s. castitatis praerogativam, summo 
praecavens studio, ne quam, licet tenuissimam, jacturam subeat 
ullumve incurrat discrimen. Summa cautione devita, quaecun¬ 
que amabilissimam delicatamque hanc virtutem in periculum 
possint adducere, causas atque occasiones. Nam « qui amat 
periculum, in illo peribit » (Eccli. 3, 27). Virgini tota spes 
salutis in secessu, sola victoria in fuga est collocanda atque 
in humillima sui ipsius diffidentia. « Custodiens parvulos Do¬ 
minus ; humiliatus sum , et liberavit me » (Ps, 114, G). Car¬ 
nis enim stimulus appellatur «angelus satanae», spi¬ 
ritus istius, quem de coelo superbia praecipitavit. Ideo sae¬ 
culum fuge maximeque mulierem, saeculi quasi summum atque 

insidiosissimum pudicitiae scopulum. « Fugite, salvate animas 
vestras, et eritis quasi myricae in deserto (Jer. 48, 6). Homo 
sis continuati laboris, « mittens servum tuum malevolum in 
operationem, ne vacet » (Eccli. 33, 28). 

Ita extrinsecus vigilans atque intrinsecus (« de corde 
enim exeunt cogitationes malae'», Mattii. 15, 19 ), ora assi¬ 
due, pro certo habens, « quoniam aliter non possis esse con¬ 
tinens, nisi Deus det » (Sap. 8, 21). Praecipue omnia de prae¬ 
sidio spera Eucharistici Sponsi, sanctae et immaculatae Vir¬ 
ginis ejusque sponsi S. Josephi et beatissimi nostri Patris 
S. Francisci. Constanti dextera tene virginitatis lampadem , 
aeternas exspectans nuptias, ac die noctuque tamquam elee¬ 
mosynam petens coelestem gratiam, qua, velut oleo, pura ca¬ 
stitatis flamma nutritur. 

Ast haec omnia nondum sufficiunt ad custodiendum pre¬ 
tiosissimum hunc thesaurum conservandumque splendidissi¬ 
mum hoc animae ornamentum. Etenim Christus ipse discipu¬ 
lis suis non tantum dixit: « Vigilate et orate , ut non in¬ 
tretis in tentationem » (Matth. 26, 41), sed et specialiter de 
« spiritu immundo » k dixit illis: Hoc genus in nullo pot¬ 
est exire, nisi in oratione et jejunio » (Mare, 9 t 28). Sub 
«jejunio» autem juxta SS. Patres non solum abstinentia 
a cibis et a certa ciborum qualitate, sed corporis mor¬ 
tificatio in genere est intelligenda juxta monitum illud 
Apostoli: « Mortificate ergo membra vestra » (Coi. 3, 5); 
« qui enim Christi sunt, carnem suam crucifixerunt cum 
vitiis et concupiscentiis » (Gal. 5, 24). Et quod verbis do¬ 
cuit, etiam factis se comprobasse ostendit inquiens: « Castigo 
corpus meum et in servitutem redigo » (II. Cor. 9, 27). — 
Profecto, mortificatio quasi universa lex est, qua vita consti¬ 
tuitur christiana. Nam quamdiu in hac viatoris conditione 
versamur, « spiritus quidem promptus est, caro autem in¬ 
firma » (Matth. 26, 41), quoniam homo, ex quo summum 
Dei imperium impie detrectavit, sui ipsius imperium amisit. 
Est igitur « militia vita hominis super terram » (Job 7, 1) 

et, si effugere peccatum vult homo, sine intermissione pugnan¬ 
dum est ei contra perniciosas carnis cupiditates. « Regnum 
. coelorum vim patitur, et violenti rapiunt illud » (Matth. 

n, 12). 

Quae quidem se mortificandi lex quum cunctos comple¬ 
ctatur Evae filios, tamen praecipue pertinet ad monachum. 
Mortificatione enim ac poenitentia omnis nititur vita 
monastica. Universum sacrae cujuscunque Ordinis religiosi 
Regulae opus super castitatem sic constructum videtur, ut 
huic aeque nitatur ac tutamento sit. Nam ad puritatem po¬ 
tissimum corporis et animi juvandam tuendamque institutam 
esse religiosam seu monasticam mortificationis 
disciplinam, quis est, qui non videat? Nimirum omnia 
disciplinae monasticae praecepta id fere spectant, ut pura 
cordis et corporis castimonia incolumis servetur ejusque stu¬ 
dium ad altiorem in dies ascendat caritatis et contempla¬ 
tionis gradum. Ecce, tam manifeste sanctae puritatis « lilium 
inter spinas » (Cant. 2, 2) solummodo mortificationis floret, 
ut, quo quis castigatior, eo sit castior, et quo sanctior 
est coenobii disciplina, eo ill u strior appareat 
puritas monachorum. Corporis enim afflictatio et sa¬ 
piens quaedam vitae asperitas, sicuti via sunt ad castitatem, 
ita sepes, qua tuto cincta custoditur. 

Unde singulari et existimatione et amore sequere mona¬ 
sticam seu religiosam disciplinam, quae mortificationis exercitia 
non solum sancta dirigit norma, verum etiam eo, quod com¬ 
muniter fiunt, faciliora reddit sanctaeque obedientiae meritis 
mirifice auget. Ipsa operatur conversionem morum seu san¬ 
ctam illam animi puritatem, quae arctissime cum Deo jungit. 
Cui quidem disciplinae, qui totum se exhibens sedulo inservit, 
vere martyrium subit charitatis, quoniam omni hora vete¬ 
rem in se hominem mortis supplicio tradit judicans: « Tolle 
eum, crucifigatur »! Contra, Religiosus non mortificatus me¬ 
rito nihil nisi dealbatum censetur sepulchrum. — Apprehende 
itaque, dilecte Frater, ex amore Dei confirmato magnoque 

animo in Ordine tuo praescriptam religiosam chori, re¬ 
fectorii, cellae, silentii, conversationis, jejunii atque abstinen¬ 
tiae, vestitus, culparum etc., totius corporis animique habi¬ 
tus, totiusque vitae disciplinam. Haec ad servandum ca¬ 
stitatis thesaurum tibi erit « urbs fortitudinis » et tibi « po¬ 
netur in ea murus et antemurale » (Isai. 26, 1) ad repel¬ 
lendos inimicorum (mundi, carnis ac satanae) impetus atque 
insidias. Eo, quod disciplinae religiosae sedula observantia et 
mortificatio corpus ejusque cupidines in regalem spiritus do¬ 
minationem redigit, peccato mortem, animae autem veram af¬ 
fert divinamque vitam. Deinde futuram corporis redemptionem 
gloriamque inchoat quodammodo et informat, quia caro sub 
victricis gratiae imperium nutumque subjecta, in altiorem 
ascendit ordinem. Omni porro appetitu cum ratione composito 
fieri nequit, quin placidissima quaedam in anima pax domi- 
netur et floreat. E concupiscentiis enim oriuntur prope omnes 
perturbationes, aegritudines, angustiae, lites, ita ut, cohibitis 
illis ac sedatis, gratissima constituatur cum semetipso ac 
proximo concordia. Revera igitur mortificatio te reddit pla¬ 
catum, pacificum, amabilem ac gratiosum, teque a saeculi 
desideriis abstractum in perfectiorem semper libertatem filio¬ 
rum Dei attollit et tanta complet spirituali unctione, gaudio, 
consolatione totque coelestibus perfundit fidei ac sanctae con¬ 
templationis luminibus, ut intelligas, quam vera sit vox illa 
divina: «Beati, qui lugent » (Matth. 5, 5). «Sicut abun¬ 
dant passiones Christi in nobis , ita et per Christum abun¬ 
dat consolatio nostra » (II. Cor. 1, 5). 

Haec de mortificatione et disciplina religiosa ad servan¬ 
dam castitatem dicta hic sufficiant, cum de disciplinae reli¬ 
giosae utilitate, dignitate et suavitate in tractatu praecedenti 
jam fuit sermo, et de mortificatione externa infra fusius tra¬ 
ctabitur. Restat hic solummodo, ut ad haec de castitate et 
mortificatione dicta recorderis exempli S. P. N. Fran¬ 
ci sci. S. Bonaventura in «Legenda S. Francisci » (cap. V, 
n. 1 sq.X,ad hoc sequentia scripsit: 

« Cum igitur cerneret vir Dei Franciscus, suo exemplo 
ad crucem Christi bajulandam ferventi spiritu plurimos ani¬ 
mari ; animabatur et ipse tamquam bonus dux exercitus Chri¬ 
sti, ad palmam victoriae per culmen invictae pervenire vir¬ 
tutis. Attendens enim illud Apostoli verbum : Qui autem sunt 
Christi y carnem suam crucifixerunt cum vitiis et concupiscen¬ 
tiis; ut crucis armaturam suo ferret in corpore, tanta disci¬ 
plinae rigiditate sensuales appetitus arcebat, ut vix necessaria 
sumeret sustentationi naturae. Difficile namque fore dicebat 
necessitati corporis satisfacere, et pronitati sensuum non pa¬ 
rere. Propter quod cocta cibaria sanitatis tempore vix admit¬ 
tebat et raro, admissa vero aut conficiebat cinere, aut con¬ 
dimenti saporem admixtione aquae ut plurimum reddebat in¬ 
sipidum. De potu quid dicam, cum et de aqua, dum sitis 
aestuaret ardore, vix ad sufficientiam biberet? Modos adinve- 
niebat abstinentiae potioris et quotidie exercitatione crescebat; 
licetque jam perfectionis culmen attingeret, tamquam semper 
incipiens, aliquid innovabat, afflictionibus carnis puniendo libi¬ 
dinem. — Egrediens autem exterius propter verbum Evangelii, 
conformabat se suscipientibus ipsum in qualitate ciborum, 
cum tamen, ad interiora regressus, districte servaret rigidam 
abstinentiae parcitatem. Sicque seipsum austerum sibi, huma¬ 
num proximo, subjectum Evangelio Christi per omnia reddens, 
non solum abstinendo, verum etiam manducando praebebat 
aedificationis exemplum. Nuda humus ut frequentius lectus erat 
lassato corpusculo, et saepius sedens, ligno vel lapide ad caput 
posito, dormiebat, unica paupere contectus tunicula, in nuditate 
Domino serviebat, et frigore ». 

« Interrogatus aliquando, quomodo vestitu tam tenui se 
posset ab hiemalis algoris asperitate tueri, in spiritus fervore 
respondit: , Si supernae patriae flamma per desiderium conte¬ 
geremur interius, frigus istud exterius facile portaremus *. Ve¬ 
stis horrebat mollitiem, asperitatem amabat, asserens, propter 
hoc Joannem Baptistam ore divino fuisse laudatum. Si quando 
vero in data sibi tunica lenitatem sentiret, cordulis eam con- 

texebat interius, quia non in casulis pauperum, sed in pala¬ 
tiis principum juxta Veritatis verbum vestimentorum dicebat 
requirendam esse mollitiem. Experientia enim certa didicerat, 
daemones asperitate terreri, deliciosis autem et mollibus ad 
tentandum fortius animari. . . » 

« Rigidus in disciplina super custodiam suam stabat, cu¬ 
ram permaximam gerens de utriusque hominis puritate ser¬ 
vanda; quapropter circa conversionis suae primordia tempore 
hiemali in foveam glacie plenam se ipsum plerumque merge¬ 
bat, ut et domesticum sibi hostem perfecte subigeret et can¬ 
didum vestimentum pudoris a voluptatis incendio praeserva¬ 
ret. Tolerabilius viro spirituali fore incomparabiliter asserebat 
magnum sustinere frigus in carne, quam ardorem carnalis 
libidinis vel modicum sentire in mente ». 

« Cum autem apud eremum de Sarthiano nocte quadam 
orationi vacaret in cellula, vocavit eum hostis antiquus, tertio 
dicens: , Francisce, Francisce, Francisce ‘. Cui cum, quid quaere¬ 
ret, respondisset; fallaciter ille subjunxit: , Nullus est in mundo 
peccator, cui, si conversus fuerit, non indulgeat Deus. Sed qui¬ 
cunque semetipsum poenitentia dura necaverit misericordiam non 
inveniet in aeternum Statim vir Dei per revelationem cogno¬ 
vit hostis fallaciam, quomodo nisus fuerit eum ad tepida revo¬ 
care. Nam hoc sequens indicavit eventus. Continuo enim post 
hoc ad insufflationem illius, cujus halitus prunas ardere facit, 
gravis ipsum carnis tentatio apprehendit. Quam ut praesensit 
castitatis amator, deposita veste, corda coepit se verberare 
fortissime: , Eja, inquiens, frater asine, sic te decet manere, 
sic subire flagellum. Tunica Religioni deservit, sanctitatis si¬ 
gnaculum praefert, furari eam libidinoso non licet; si quo vis 
pergere, perge. Insuper et mirando fervore spiritus animatus, 
aperta cella, foras exivit in hortum, et in magnam demergens 
nivem corpusculum jam nudatum, septem ex ea plenis manibus 
coepit compingere massas, quas sibi proponens, suo sic exteriori 
homini loquebatur: , Ecce, inquit, haec major uxor tua est, 
quatuor istae duo filii et duae filiae, reliquae duae servus et 

ancilla, quos ad serviendum habere oportet. Festina igitur 
omnes induere, quoniam frigore moriuntur. Si vero eorum 
multiplex sollicitudo molestat, uni domino sollicite servi ‘. 
Illico tentator victus abscessit, et vir sanctus in cellam cum 
victoria rediit, quia, dum bene poenaliter alsit foris, ardo¬ 
rem interius sic extinxit libidinis, ut deinceps tale aliquid 
minime sentiret. Quidam autem frater, qui tunc orationi va¬ 
cabat, haec omnia, luna clarius incedente, prospexit. Comperto 
vir Dei, quod haec ille nocte vidisset, reserans ei tentationis 
processum, praecepit, ut, quamdiu ipse viveret, nulli viventi 
rem, quam viderat, propalaret». 

« Non solum autem mortificari debere docebat vitia car¬ 
nis et ejus incentiva frenari, verum etiam exteriores sensus, 
per quos mors intrat ad animam, summa vigilantia custodiri. 
Mulierum familiaritates, colloquia et aspectus, quae multis 
occasio sunt ruinae, sollicitius evitari jubebat, asserens, per 
hujusmodi debilem frangi et fortem saepe spiritum infir¬ 
mari. Harum contagionem evadere conversantem cum eis, nisi 
probatissimum virum, tam facile dixit, quam juxta Scripturam 
in igne ambulare et non comburere plantas. Siquidem ipse 
adeo averterat oculos suos, ne hujusmodi vanitatem viderent, 
quod sicut aliquando socio dixit, quasi nullam recognoscebat 
in facie. Non enim securum esse putabat, earum formarum 
introrsus haurire imagines, quae possunt aut edomitae carnis 
resuscitare igniculum, aut pudicae mentis maculare nitorem. 
Asserebat etiam, frivolum esse mulieris colloquium excepta 
sola confessione vel instructione brevissima, juxta quod et 
saluti expedit et congruit honestati. , Quae sunt, inquit, Re¬ 
ligioso cum muliere tractanda negotia, nisi cum sanctam poe¬ 
nitentiam vel melioris vitae consilium religiosa petitione de¬ 
poscit? ex nimia securitate minus cavetur hostis, et diabolus, 
si de suo capillum potest habere in homine, cito excrescere 
facit in trabem' » (S. Bonavent. 1. c.). 

Hujus Beatissimi nostri Patriarchae moniti atque exem¬ 
pli, dilecte Frater, semper memor sis in vita tua, juxta illud: 

« Audi , fili mi, disciplinam patris tui ... ne dimittas eam , 
et custodiet te: dilige eam , et conservabit te » (Proverb. 1, 
8—4, 6). Recordare cujusdam Ecclesiae Doctoris effati: «Sa¬ 
cerdotium ex virginum ordine praecipue constat; si innocentes 
non invenit (Ecclesia), castos poenitentes requirit » ; ac verbi 
S. Thornae de Villanova: «Sit humilis sacerdos — 
Religiosus —, sit devotus, — si non est castus, nihil est». 
Ergo « teipsum castum custodi » (I. Tim. 5, 22), ut possis 
aliquando animam castam commendare Deo, et corpus castum 
relinquere sepulchro. 


IV. FUNDAMENTUM. 

Spiritus orationis et s. obedimtia. 

« Homo nascitur ad laborem » sicuti « avis ad volatum » 
(Job 5, 7); et: «tulit Dominus Deus hominem et posuit 
eum in paradiso voluptatis , ut operaretur illum » (Uen. 2, 
15). Ergo operandi lex divinitus est in eum sancita finem, 
ut laborans homo tum corporis animique vires exerceat, con¬ 
firmet, adaugeat, tum ipsum Creatorem, cujus imaginem ex¬ 
primit (— vita divina purus actus est — ), imitetur Eique 
creaturae quasi tributa solvat. Quod quidem laborandi munus, 
jucundum primitus atque honorificum, per peccatum in poe¬ 
nam sic conversum est, ut « in sudore vultus sui » homo 
deinceps vesceretur pane suo. Unde jugum evasit atque onus 
cunctis impositum, quod, quamquam Salvator noster suave 
reddidit ac leve, honore ejus non solum restituto, sed etiam 
aucto, auferre tamen non voluit. Hinc monet S. Apostolus: 
« Si quis non vult operari , nec manducet » (II. Thess. 3, 
10); quamobrem « neque gratis panem manducavimus ab 
aliquo , sed in labore et in fatigatione , nocte et die operan¬ 
tes , ne quem vestrum gravaremus » (v. 8). 

Rectissime quidem. Nam otiosus quilibet, quum ab officio 
decedat quotidianum victum comparandi, gravius tamen delin¬ 
quit, si Religiosus est, quoniam toti, in quam receptus 

est, familiae monasticae et ignominiam inurit et onus mole¬ 
stiamque addit, vere fur et parasitus, culex fratrum dorsis 
insidens eorumque vivens sudore, vel cadaveris denique instar 
ad nihil aptus, nisi ut defodiatur. Istius speciem reddit « fi¬ 
cus», cui, quum nihil haberet praeter folia, Dominus male¬ 
dixit, ut « arida fieret a radicibus » (Mare. 11, 13—21). 
Hinc S. P. N. Pranciscus, « si quem cernebat otiosum et va¬ 
gum aliorum velle manducare labores, fratrem muscam nomi¬ 
nandum censebat, eo quod talis nihil boni faciens, sed bene¬ 
facta inficiens, vilem et abominabilem se omnibus reddat. 
Propter quod dixit aliquando: ,Volo, Pratres meos laborare et 
exercitari, ne otio dediti, per illicita corde aut lingua va¬ 
gentur* » (S. Bonav. Legenda S. Franc. cap. V. n. 6). 

1. Ast labor solus non sufficit; si intentione bona ca¬ 
ret, coram Deo pretium non habet. « Sive manducatis , sive 
bibitis , sive aliud quid facitis: omnia in gloriam Dei fa¬ 
cite » (I. Cor. 10, 31); et hoc mandatum ad omnes spectat 
homines Christianos. Beligiosus autem sanctioribus adhuc vin¬ 
culis ad illud tenetur, qui singulari prorsus ratione in Do¬ 
mini servitutem sese mancipavit, et quanto plus talentorum 
accepit, tanto plus fenoris debet lucrari. Hinc vetus clarissi- 
maque illa monachorum tessera: « Ora et labora »! Opus Dei 
atque opus laboris, en duplex Dominici servitii ratio, in Ma¬ 
ria ac Martha adumbrata, sive alae duae, quae ad altissimam 
attollunt perfectionem. Hanc intimam laboris cum oratione 
conjunctionem ac spiritum orationis vix ullus ex Ordinum Fun¬ 
datoribus sodalibus suis tantopere commendavit sicuti S. P. 
Franciscus verbo atque exemplo «super omnia» ad hoc 
filios suos etiam atque etiam admonuit. En ipsius verba in 
S. Begula (cap. 10): Fratres « attendant quod super omnia 
desiderare debent habere spiritum Domini et sanctam ejus 
operationem , orare semper ad eum ... ». Et cap, 5: « Fra¬ 
tres ... laborent fideliter et devote , ita quod... sanctae orationis 
et devotionis spiritum non extinguant , cui debent cetera tem¬ 
poralia deservire ». 

Profecto, spiritus orationis est fulcimentum 
regularis observantiae et veri Fratris Minoris virtus 
praecipua. « Nihil », inquit Gaudentius Kerckhove (in com- 
ment. in Gen. Stat. cap. 2, § 4), « magis necessarium est 
pro conservatione nostri Ordinis quam juge sanctae orationis 
exercitium; quo deficiente, omnia corruant necesse est. Quod 
sane multiplex Ss. Patrum comprobat auctoritas, quos vide 
apud Lezana» (De reformatione Regularium, tom. I. c. 3. et 4). 
Quibus consentit S. Bonaventura , qui (De perfectione vitae , 
cap. 5, n. 1) ait: «revera Religiosus... orationem non frequen¬ 
tans assidue, non solum est miser et inutilis, quinimo coram 
Deo mortuam fert animam in vivo corpore ». — David etiam 
de Augusta (De progress. relig. lib. 7. c. 11) sic loquitur: 
« Yita Religiosi sine studio devotionis internae est sicut favus 
sine meile, sicut murus absque temperamento, est sicut cibus 
absque condimento». Hinc iterum S. Bonaventura (De sex 
alis Seraphim } cap. 2, n. 10) ait: « Cavenda est perturbatio 
studii devotionis, ex qua fulcitur omnis vera Religio, et omne 
virtutis exercitium impinguatur. Arida est omnis Religio, quae 
non oleo isto saginatur. Instabilis est bonorum operum stru¬ 
ctura, quae devotae orationis frequentia non compaginatur, 
sicut paries lapidum sine caemento. In omni Religione, ubi 
devotionis fervor tepuerit, etiam aliarum virtutum machina 
incipit deficere et propinquare ruinae ». Ideo Ordinis Minister 
Generalis effectus, in Epistola ad quendam Provincialem di¬ 
recta, hunc per aspersionem Sanguinis Christi et per B. Fran- 
cisci stigmata rogat, ut ad orationis studium Fratres suae 
curae commissos efficaciter incitet, sentiens sane sanctus et 
religiosus praesul, religiosae Regulae observantiam statumque 
religiosum ex assidua oratione necessario pendere. Si igitur 
forte Ordinem aliquem deformatum, dyscolis, vagis ac inhone¬ 
stis Fratribus respersum conspexeris, propter orationis ege¬ 
statem vel penuriam hoc illi malum evenisse credas. At ubi 
Religiosos humiles, pauperes, pudicos, observantes, obedientes, 
temperatos, quietis amatores, fructum animarum zelantes, vir- 

tutibus plenos inveneris, hos ex eo tales putes, quod orationi 
mentali sedulo incumbant. « Quemadmodum » (ait S. Chry- 
sost. « De orando Deum » lib. 2.) « ubi regina quaepiam 
ingreditur civitatem, necesse est ut omnis opulentia pariter 
consequatur; sic videlicet postquam deprecatio venit in ani¬ 
mam, omnes virtutes simul ingrediuntur». 

Sit igitur nobis, maxime S. Francisci filiis, cura prae¬ 
cipua sanctae orationis frequentia. Ex mente enim 
S. Patris nostri debemus internae orationi specialiter studere; 
nam sic nos monet: « Attendant quod super omnia desiderare 
debent habere spiritum Domini et sanctam ejus operationem , 
orare semper ad eum puro corde; et ita suadet laborem 
manualem fidelem et devotum, ut tamen sanctae orationis et 
devotionis spiritum non extinguant , cui debent cetera tempo¬ 
ralia deservire ». Igitur oratio spiritualis debet Fratri Minori 
adeo esse propria, ut illam, juxta S. Patris mentem, primo 
intendere, illique cetera omnia postponere debeat. Voluit se- 
raphicus Pater, ut Fratres sui prae ceteris internum foverent 
spiritum, neque ita externis actionibus detinerentur, ut medi¬ 
tationi coelestium vacandi tempus necessarium deesset, quod 
non tantum de manualibus operibus, verum etiam de exter¬ 
nis exercitiis, quae spiritualia vocantur, duxit monendum. 
Quid enim magis spirituale dici potest, quam sacrarum Scri¬ 
pturarum studio vacare, aut in salutem animarum sacro se 
impendero ministerio? Et tamen hujusmodi munia vana esse 
et periculis plena asseruit S. Franciscus, nisi iis addicti plus 
temporis orationi quam studio aut praedicationi concedant. 
Audiamus hac de re ipsum S. Patriarcham Fratres suos mo¬ 
nentem. Quaerentibus aliquando Fratribus, utrum sibi place¬ 
ret, ut litterati jam ad Ordinem recepti intenderent studio 
sacrae Scripturae, respondit S. Pater: « Mihi quidem placet, 
dum tamen exemplo Christi, qui magis orasse legitur, oratio¬ 
nis studium non omittant». De iis autem, qui, studio oratio¬ 
nis relicto, sola scientiae curiositate ducuntur, ut docti fiant, 
aliquando dicebat: « In die tribulationis invenient manus suas 

vacuas. Ideo vellem eos magis roborari virtutibus, ut, cum 
tempus tribulationis venerit, secum haberent Dominum in an¬ 
gustia » ... « Multi Fratres, occasione aedificandi alios, di¬ 
mittent vocationem suam, videlicet sanctam humilitatem, pu¬ 
ram simplicitatem, orationem et devotionem, atque dominam 
nostram paupertatem. Et continget illis quod, unde putabant 
magis imbui devotione et accendi amore et illuminari Dei co¬ 
gnitione propter intellectum Scripturae, inde occasionaliter re¬ 
manebunt intus frigidi et vacui, et sic ad pristinam vocatio¬ 
nem redire non poterunt, quia tempus vivendi secundum suam 
vocationem in vano et falso studio amiserunt 

Quia tamen S. Franciscus scientiam Fratribus suis neces¬ 
sariam esse sciebat, utpote quibus incumbit sanam Ecclesiae 
doctrinam atque S. Scripturae arcana populis praedicare: hinc 
studium Ss . Litterarum non modo eis permisit, sed ad il¬ 
lud promovendum cathedras erexit, hac tamen sub cautela, 
ut curioso, vano et nimis avido studio spiritus devotionis non 
extingueretur; ut patet ex epistola quam S. Antonio Paduano 
scripsit, dum eum S. Scripturae Lectorem instituit: « Placet 
mihi », ait, « quod sanctae Theologiae litteras Fratribus in¬ 
terpreteris, ita tamen, ut neque in te neque in ceteris (quod 
vehementer cupio) extinguatur sanctae orationis spiritus, ju¬ 
xta Regulam quam profitemur ». — Studium orationis et san¬ 
ctae recollectionis eadem sollicitudine commendabat praedi¬ 
catoribus verbi Dei, dicens: « Prius praedicator haurire 
debet secretis orationibus, quod postea sacris ostendat sermo¬ 
nibus ; prius intus calescere, quam extra verba proferre. Lau¬ 
dandi sunt praedicatores illi, qui pro tempore sibi sapiunt si- 
bique gustant; illi vero male sciunt dividere, qui praedicationi 
totum, devotioni vero nihil impendunt ». 

Hujusmodi imprudentibus praedicatoribus ex mente S. 
Francisci aequiparari debent confessarii illi, qui praetextu 
salutis aliorum propriae perfectionis obliviscuntur, ipsamque 
propriam salutem in discrimen adducunt, orationis exercitium 
et communia officia negligendo. De his enim recte dicit S. 

Thomas a Villanova: « Videas Monachos aliorum negotiis non 
sine gravissimo lampadis propriae detrimento libenter impli¬ 
cari et indiscrete incumbere, suamque dispersionem caritatis 
zelo palliare. Non est haec caritas, sed grandis stoliditas: pro¬ 
priae vocationis terminos transgredi, propriam lampadem ex- 
tinguere, ut alienas accendant; seipsos damnationi exponere, 
ut alios salvos faciant ». 

Haec prae oculis habuerunt regularis observantiae pro- 
motores saeculo XV. (SS. Bernardinus Senensis, Joannes a 
Capistrano, Jacobus a Marchia, Marcus a Bononia etc.), dum 
orationis juge exercitium atque recollectionis spiritum, tam- 
quam reformationis initium et necessarium sustentaculum, omni 
modo promovere atque conservare studuerunt. — Huic dili¬ 
genti orationis exercitio atque devotionis studio tribuenda est 
mirabilis vitae sanctitas, quae inter zelantes hujus tem¬ 
poris Fratres Minores fulgebat. Haec fuit causa praecipua, 
cur aureo illo saeculo tot ex eis Beatorum atque Sanctorum 
catalogo fuerint adscripti; recollectionis spiritus atque vita 
cum Christo in Deo abscondita tantam eis populorum et prin- 
cipum existimationem et venerationem conciliarunt; huic de¬ 
mum imprimis tribuenda sunt egregia opera, quae saeculo XV. 
pro Ecclesiae splendore animarumque salute ab eis fuerunt 
exantlata. — Idem de devotionis spiritu judicium tulerunt 
quotquot posterioribus temporibus Ordinis gubernacula tenue¬ 
runt, ut manifestum est tum ex litteris eorum encyclicis, tum 
ex Statutis nostris Generalibus. 

Quum ergo nihil magis conservando Religionis fervori 
conferat, nihilque magis seraphici Patris filiis desiderandum, 
quam spiritus orationis, ultro sequitur, nil magis esse praeca¬ 
vendum, quam omne illud, quo devotionis spiritus extingui aut 
remitti contingit. Merito proinde S. Bonaventura de zelo Prae¬ 
latorum loquens (De sex alis Seraphim, cap. 2, n. 10), specia- 
tim eis commendat, ut praecaveant perturbationem studii devo¬ 
tionis, ex qua fulcitur omnis vera Religio, et omne 
virtutis exercitium impinguatur. Quemadmodum au- 

tem praecipua orationis fomenta et custodes sunt 
sacra solitudo, silentium, terrenorum contemptus et perfecta 
animae quies, sic e contrario praecipua orationis spiritus impe¬ 
dimenta sunt: inutilis et frequens egressus, cum saecularibus 
conversatio, multiloquium, amor creaturarum et immoderata 
in agendis sollicitudo. 

Quantum Religiosorum bonos mores corrumpere et fer¬ 
vorem extinguere soleat nimia, superflua, prorsus impertinens 
et vana extra monasteria vagatio, et per vicos et plateas 
civitatum inquieta circuitio, docent unanimiter SS. Patres, do¬ 
cet experientia. Sicut pisces, si tardaverint in sicco, moriun¬ 
tur, sic et Religiosi tardantes extra cellam, aut cum saecula¬ 
ribus immorantes, a quietis proposito et orationis fervore re¬ 
solvuntur. Oportet ergo sicut piscem in mare, ita et nos ad 
cellam recurrere, ne forte foris tardantes obliviscamur interio¬ 
ris custodiae et devotionis spiritum amittamus. 

Nec sola frequens et inutilis conversatio cum saeculari¬ 
bus studium devotionis perturbat, verum etiam multiloquii 
inquietudo in ipso conventu. «In nullo enim statu ,et Or¬ 
dine 4 , ait devotus Thomas a Kempis (Serm. 4. ad Novitios), 
stabit pax et disciplina, si non adsit censura silentii, quietis 
amica, quae est devotionis nutrimentum, contentionis obtura¬ 
tio, vanitatis fuga ». Et S. Bonaventura (De perfectione vi¬ 
tae ad Sorores, cap. 4, n. 1): « Certe », ait, « audeo dicere: 
frustra ille Religiosus gloriatur de possessione virtutis in corde, 
qui dissipat disciplinam silentii...». Et teste S. Jacobo (1, 26): 
« Si quis putat se religiosum esse, non refraenans linguam 
suam..., liujus vana est religio ». Quae autem bona et utilita¬ 
tes pariat silentium, accipe ex eodem S. Bonaventura (loc. 
cit.), et quae de hoc puncto Constitutiones Ordinis et Ordi¬ 
nationes provinciales habeant ex his tibi innotescunt. — Ita¬ 
que, dilecte Frater, excepta legitima loquendi facultate, stu¬ 
diosissime sanctum serva silentium, quippe quod spiritualis 
vitae doctores appellent firmamentum Ordinis, obrussam disci¬ 
plinae, elavem conversionis, fundamentum pietatis, adjumen- 

tum virtutum atque custodiam devotionis spiritus, sigillum 
coelestis Sponsi animae impressum. 

Tertium impedimentum spiritus orationis est quaevis erga 
res creatas inordinata affectio. « Nisi enim quis ab omnibus 
creaturis fuerit expeditus», ait Thomas a Kempis, «non 
poterit libere intendere divinis. Ideo pauci inveniuntur con¬ 
templativi, quia pauci sciunt se a perituris et creaturis ad 
plenum sequestrari». Et S. Bonaventura (De puritate con- 
scientiae , cap. 14) ait: «Quia multi afficiuntur nimis ad se- 
ipsos, quidam ad alias personas, quidam ad honores, quidam 
ad divitias temporales, et quia haec sunt sicut murus inter 
Deum et animum, ideo nullus hominum habens aliquid de 
praedictis, potest in via Dei proficere, nec habere puram ora¬ 
tionem, et maxime quando est carnalis affectio ad perso¬ 
nam .... etc. etc. » Gravia sunt verba, quibus S. Bonaven¬ 
tura loco citato ostendit, inordinatas ad res creatas, praeser¬ 
tim ad personas affectiones, maximas animae clades afferre et 
orationis spiritum penitus extinguere, cum instar muri libe¬ 
rum ad Deum accessum impediant. Haec sedulo recogitemus, 
qui, secundum S. Regulam, quam professi sumus, « super 
omnia desiderare debemus habere spiritum Domini et san¬ 
ctam ejus operationem , orare semper ad eum puro corde»; 
non enim possumus Deo vacare et in transitoriis pariter de¬ 
lectari, juxta illud Thomae a Kempis effatum : « Quamdiu 
res aliqua me retinet , non possum libere ad te volare ». 

Verum orationis spiritus non modo illicitis actionibus et 
affectibus praepeditur, sed etiam honestis occupationibus ex- 
tingui contingit, si nempe tam immoderatae sint, ut animae 
quietem perturbent, aut interioris vitae exercitia impediant. 
De hoc devotionis obstaculo saepius Fratres suos monuit Se- 
raphicus Pater, ut supra dictum est, et in ipsa Regula (cap. 
V) disertis verbis praecavendum illud esse docuit. — Immo¬ 
deratas actiones externas propriae perfectioni et praecipue 
orationis studio detrimentum afferre, aperte declarat S. Bona¬ 
ventura in opusculo « Quaestiones super Regulam », q. 19 , 

ubi inter causas, ob quas Ordines religiosi a fervore deficiunt, 
hanc inter alias memorat dicens : « Occupatio negotiorum fre¬ 
quenter emergentium ...corda distrahit, affectum devotionis ex- 
tinguit, mores alterat, interius occasiones vitiorum inducit, et, 
ne de sua correctione efficaciter cogitent, semper nova impedi¬ 
menta Religiosis innectit, donec tandem consuescant sola ex¬ 
teriora cogitare, et obscurato conscientiae oculo, etiam cum 
desunt, occupationum causas imprudenter quaerere, sicut Sam- 
son caecatus in carcere molam traxit ». 

Quis iis verbis vitam illorum inquietorum Religiosorum 
descriptam non videt, quibus solae externae occupationes pla¬ 
cent, quibus cella taedium parit, et orationis chorique exercitia 
nauseae sunt atque supplicio, quique propterea non raro eo 
tempore occupationes impudenter quaerunt, quo interiori ani¬ 
mae refectioni esset incumbendum. Eos propterea graviter mo¬ 
net idem seraphicus Doctor, ne sub praetextu procurandae 
aliorum propriae perfectionis obliviscantur, ipsamque propriam 
salutem ea ratione in discrimen adducant. «Sic», ait (Sti¬ 
mulus amoris, part. 2. cap. 11), « debet esse modus et forma 
praeparandi et disponendi se, ut possit quis fructificare in 
proximo sine sui detrimento; quia contingit et aliquando con¬ 
tingere potest, quod in procuranda aliorum salute propria ne- 
gligitur, imo propria suffocatur». (Conf. « Ordinationes », 
quas S. Joannes a Capistrano ad conservandum orationis spi¬ 
ritum pro religiosa sua familia in Monte Alvernae decrevit, 
et quae de eodem argumento egregie conscripsit Yen. Alvarez 
« De vita spirituali ejusque perfectione », lib. V. part. 3 
cap. 38, cui titulus est: « Beligiosus nimias occupationes 
timeat » ). 

Itaque, dilecte Erater, a juventute tua labori assuescere 
simulque monasticae tesserae « Ora et labora » et S. Patris 
tui de orationis ac devotionis spiritu conservando admonitio¬ 
nis semper recordare, spiritusque orationis impedimenta de¬ 
vita ! Ac tandem studiis diligentissime absolutis et bene prae¬ 
paratus vitae apostolicae curriculum ingressus, cave, ne nimia 

occupatione, etsi sancta caritatis opera exerceas, orationis ac 
devotionis spiritus in te exiinguatur. Memento: una omnibus 
operibus tuis communis est eaque indispensabilis conditio, ut 
omni ex parte cum minoritica vocatione' tua congruant neu 
sanctae orationis ac devotionis spiritum in te oxtingtmnt. Hic 
quoque divina valent eloquia: « Quid prodest homini , si mun¬ 
dum universum (pro Christo) lucretur , animae vero suae de¬ 
trimentum patiatur » ? (Mattii. 16, 26). :< Quaerite primum 
regnum Dei, et justitiam Ejus, et haec omnia adjicientur 
vobis » (Matth. 6, 33). « Qui sibi nequam est , cui alii bo¬ 
nus erit » ? (Eccli. 14, 5). 

2. Ast non sufficit, dilecte Frater, ut assiduus sit labor 
tuus bonaque intentione ac oratione non careat: s, obedientia 
omnes Religiosi labores coronare debet; sancta enim obedientia 
Religiosi operibus coram Deo verum tribuit pretium, virtutem 
ac dignitatem. « Sanctam » dico obedientiam, cujus S. Pa¬ 
triarcha noster perfectum exstitit exemplum sapientissimusque 
Magister; adeo enim s. obedientia proprium est ac peculiare 
Religiosi insigne, ut labor eo destitutus damnationi deputetur, 
non mercedi. Nimirum inter acta Religionis s. obedientia pal¬ 
mam tenet, quoniam, quum paupertas proprietati, castitas 
carni nuntium remittat, illa ipsam potius ejurat animam, et 
quidquid haec in se possidet. Revera igitur s. obedientia opti¬ 
mam eligit Deoque dicat partem, propriam nempe sui ipsius 
libertatem, licentiam ac dispositionem. Religiosa obedientia 
concludit coronatque monasticam professionem, medium ei im¬ 
ponens saxum, egregiumque holocaustum ita perficit, ut, una 
illa negata, totum invertatur sacrificium Religioque ex Ordine 
commutetur in sacrilegum Ordinis exitium. 

Porro obedientia, ceterorum scopus votorum, cum Deo 
sancte et arctissime jungit Monachum, voluntatem ejus vitam¬ 
que cum divina consocians, unde perfectus Dei filius evadit, 
amantissimis summeque obsequiosis studiis addictus coelesti - 
Patri. Sancta igitur obedientia norma est, qua haud ambigue 
aestimatur conversio morum, sanctitas omniumque virtutum 

progressus. Ideo symbolum praedicatur Religionis, ignea co¬ 
lumna, qua se Dei dominatio ac paterna providentia manife¬ 
stat, Monachi salus, unicum decus ac ministerium, totius de¬ 
nique vitae Religiosae fundamentum, anima, Alpha et Omega. 
Profecto « vir obediens loquetur victoriam » (Prov . 21, 28). 
Salvus quippe est ab omnibus propemodum peccatis. Nemo id 
quidem miretur, quoniam, ubi propria cessat voluntas, culpa 
tollitur et infernus. Humana enim voluntas donum est aeque 
timendum ac pretiosum, et mortis et vitae radix, mater tam 
amoris quam odii in Deum. Abyssum eadem aperit et coelum, 
hominem aut in Angelum aut in diabolum convertens. Atqui 
cessat bona esse voluntas, quando incipit esse propria. Quid 
igitur sapientius quidque securius, quam hujusmodi fatale in¬ 
strumentum manibus committere Dei, qui sapientissime eo ac 
sanctissime utatur, avertens voluntatem a simulatis falsisque 
bonis ? Qua quidem sui ipsius renuntiatione claustrum tamquam 
arca est, secure transferens ad coeleste litus, via quaedam 
triumphalis insidiis vacua, pretiosa Sponsi arrha confirmans, 
rem tuam in tuto esse collocatam. Nimirum divinae intime 
devinctus copulatusque voluntati, inexpugnabilis es, et im¬ 
peccabilem fere te dicere ausim. 

Hinc jam sequitur, s. obedientiam, quum peccata avertat 
armaque fortissima, imo ipsum Dei brachium praebeat ad ho¬ 
stes animae debellandos, etiam originem esse, custodem the¬ 
saurumque virtutum. Firmissimum efficitur quasi solum, quo 
ad perfectam caritatem proceditur, quum e contrario, qui obe¬ 
dientiam negligit, ipse se subtrahat gratiae. Eadem animo, 
dum vel occultissimas inde fibras superbiae evellit, exquisitam 
inserit humilitatem, seminarium illud omnis sanctitatis. Unde 
in dies magis filius ovisque efficeris divini Pastoris, qui san¬ 
cte te per sanctam obedientiam dirigit, pascit atque gubernat. 
S. Obedientia filialem tibi inspirabit fiduciam ineffabilemque 
animi tranquillitatem ac laetitiam. Nimirum vestis est nuptia¬ 
lis, qua indutus ad convivium intromitteris dulcissimae illius 
lucis internae, pacis ac securitatis, quae propriae sunt perfe- 

ctae libertatis filiorum Dei. Divina duce sapientia, sine metu 
ambulas, Deo acceptabilis ac dulcis hominibus, mirificeque mu¬ 
nitus contra dolosas propriae mentis et cordis fallacias. Ac 
profecto in mysticum te obedientia paradisum reducit, unde 
inobedientia misere hominem depulit. Qua quidem palmari or¬ 
natus virtute solamen eris tui Superioris, juxta illud Apostoli 
(Hebr. 13, 17): :< Obedite praepositis vestris et subjacete eis. 
Ipsi enim pervigilant, quasi rationem pro animabus vestris 
reddituri, ut cum gaudio lioc faciant et non gementes » , eris 
praesidium Fratrum, honor thesaurusque monasterii, omnium 
deliciae et gaudium. Accedit, quod obedientia, quaecunque agis, 
reddit meliora. Omnia reddit meritoria, perfecta, Deo accepta, 
uberrimeque tibi virtutes conciliat, perficit ac fecundat. Ita 
plane omnium bonorum ac meritorum est auctrix. Nam quid¬ 
quid regio consignat sigillo suo, id quasi divinum obtinet pre¬ 
tium, ut etiam levissimum servitiunculum semen sit aeternae 
gloriae et quilibet gressus in coelum directus. Itaque aurea 
Monachi est patena, in qua, si quid offert orationis, laboris, 
studii aut mortificationis, statim atque sine dubio summo Regi 
maxime jucundum acceptumque appareat. Porro, sanctae obe- 
dientiae si adhaeres, Deum semper praesentem conspicis, unde 
tanta perfunderis serenitate, ut ne mors quidem ullo pacto 
perturbare illam queat: quoniam vitae ratio minime tibi, sed 
illi potius reddenda erit, in cujus manu voluntas tua, Deo 
abs te dicata, divinitus reposita fuerit. 

Ut autem ad hanc sanctam perfcckmque obedientiam pro¬ 
grediaris et fructibus ejus gaudere possis, ante omnia necesse 
est, ut obedientia tua in fide firmiter sit radicata. «Qui 
vos audit, me audit» (Luc. 10, 16), dicit Dominus in 
Apostolis etiam ad omnes, qui in terra sicut illi ipsius vice 
funguntur; et cum « omnis potestas », quam in ordine sociali 
unus super alterum habet, « a Deo » sit (Rom. 13, 1), Apo¬ 
stolus fideles suos admonere potuit, « ut cum bona voluntate » 
servirent, « sicut Domino , et non hominibus » (Ephes. 6, 7). 

« Quodcunque facitis, ex animo operamini sicut Domino ) et 

non hominibus » (Coloss. 3, 23). Itaque quoad obedientiam 
religiosam principalis atque universalis ct in omnibus neces¬ 
saria praxis esse debet, ut Superiorem non tamquam purum 
hominem, sed ut Dei Vicarium ejusque vices gerentem, proin 
Dei loco praecipientem et disponentem respiciamus, indeque 
illius, etiam simplicia mandata, statuta, dispositionem et or¬ 
dinationem, quasi ea immediate a Deo provenirent, et tam¬ 
quam certam voluntatem divinam attendamus, universaliter 
ideo duntaxat agentes et agere intendentes, « quia Deus vult , 
quia Deo placet » etc., sicque semper ex perfectissima inten¬ 
tione procedamus; siquidem indubitanter inter omnes intentio¬ 
nes bonas incomparabiliter optima ac perfectissima est, agere, 
quia Deus vult, quia Deo placet, quae perfectissima intentio 
in nullo tam faciliter, secure et consolatorie haberi potest, 
quam in praestanda propter Deum Superiori obedientia, ei obe- 
diendo, quia loco Dei est. Hanc sanctam praxin S. Paulus 
(Eplies. 6, 5. 6 et 7) etiam carnalium dominorum servis, con¬ 
sequenter multo magis subditis Superiorum spiritualium me¬ 
rito commendat atque inculcat dicens: « Servi, obedite domi¬ 
nis carnalibus in simplicitate cordis vestri sicut Christo » ; 
quia Superiores loco Christi sunt, indeque eorum jussis, sicut 
Christo jubenti obediendum est: « non ad oculum servientes », 
pergit Paulus, quasi hominibus placentes, sed ut servi Chri¬ 
sti ». quia subditi Superiorum locum Christi tenentium, vere 
servi Christi sunt «facientes voluntatem Dei ex ani¬ 
mo», quia voluntas Superioris certa voluntas Dei est. Con¬ 
cludit Apostolus: € cum bona voluntate, servientes sicut Do¬ 
mino, et non hominibus », quia Superior vere loco Domini 
est eique uti Domino, non homini, obediendum. 

Hoc viva fide in corde tuo conserva, et obedientia etiam 
in difficillimis rebus facillima tibi erit. Propter Deum debe¬ 
mus obedire et hominem considerare noli: tunc obedientia no¬ 
stra « Deo placens », meritoria et « rationabile obsequium » 
(Korn. 12, 1) erit. 

In obedientissimum igitur suspice Jesum; Jesu Christi 

enim spiritus obedientiae est spiritus, quoniam ipse Salvator 
noster non desiit asseverare: « Descendi de coelo, non ut fa¬ 
cerem voluntatem meam». — « Non quaero voluntatem 
meam, sed voluntatem Ejus, qui misit Me ». — « Sicut 
mandatum dedit Mihi Pater, sic facio ». — « Meus cibus 
est, ut faciam voluntatem ejus, qui misit me, ut perficiam 
opus Ejus ». — « Non sicut ego volo, sed sicut Tu, Pater » 
(Joan. 6, 38; 5, 30; 14, 31; 8, 29; 4, 34;Matth. 26,39). 
Quae quidem verba vere adorandis ornavit atque confirmavit 
factis. «Subditus enim erat» non parentibus tantum, 
sed « omni humanae creaturae » (I. Petr. 2, 13). Nihil s. 
obedientia Ipsi carius, exoptatius, dulcius, donec cruci affixus, 
inter atrocissima mortis tormenta divinum caput in obsequii 
signum inclinavit, spiritum tradens in manus Patris. Quin 
etiam obediendi munus ne moriens quidem absolvit, quoniam 
continenter sub s. hostiae velamine omnino idem tibi exhibet 
obsequium, quod quondam purissimae maximeque benedictae 
Matri suae exultans praestitit. En, Frater, incomparabile ac 
gloriosum s. obedientiae exemplum, quod in Bethlehem ac Na¬ 
zareth, praecipue vero in monte Calvariae atque Altaris tibi 
monstratum et ad imitandum propositum tibi effulget. Noli 
illud omittere, imo constanter contemplare et tua exprime 
vita. 

Tandem semper memor esto formalis praecepti s. Regu¬ 
lae atque exempli S. Patris tui Francisci. Perfectam obe- 
dientiam, nempe cum plena indifferentia et universalitate ad 
omnia, ut omnes sui Ordinis Alumni habeant et jugiter in ea 
se exerceant, absolute et firmiter praecipit S. Franciscus 
in sua Eegula (c. 10) his verbis : «... subditi recordentur, 
quod propter Deum abnegaverunt proprias voluntates. Unde 
firmiter praecipio eis, ut obediant suis Ministris in omni¬ 
bus quae promiserunt Doynino observare, et non sunt con¬ 
traria animae et Regulae nostrae ». Notentur verba: «in 
omnibus », sine ulla exceptione. Hinc ait S. Pater in testa¬ 
mento suo: « Firmiter volo obedire Ministro Generali hujus 

Fraternitatis, et illi Gruardiano, quem sibi placuerit mihi 
dare; et ita volo esse captus in manibus suis, ut non pos¬ 
sim ire vel facere contra voluntatem suam, quia dominus 
meus est ». 

Audi jam ex S. Bonaventura (Legenda S. Francisci, 
c. VI, n. 4) exemplum et effata S. P. N. Francisci: « Ut 
autem », ait seraphicus Doctor, « pluribus modis negotiator 
hic evangelicus lucraretur ac totum praesens tempus conflaret 
in meritum, non tam praeesse voluit quam subesse, nec tam 
praecipere quam parere. Idcirco generali cedens officio, Guar- 
dianum petiit, cujus voluntati per omnia subjaceret. Tam enim 
uberem asserebat sanctae obedientiae fructum, ut eis qui jugo 
ipsius colla submitterent, nil temporis sine lucro transiret; 
unde et Fratri, cum quo erat solitus ire, semper obedientiam 
promittere consueverat et servare. Dixit aliquando sociis: , In¬ 
ter alia, quae dignanter pietas mihi divina concessit, hanc 
gratiam contulit, quod ita diligenter novitio unius horae obe- 
direm, si mihi Guardianus daretur, sicut antiquissimo et dis- 
cretissimo Fratri. Subditus, inquit, praelatum suum non ho¬ 
minem considerare debet, sed illum, pro cujus est amore sub¬ 
jectus. Quanto enim contemptibilior praesidet, tanto magis 
humilitas obedientis placet l . — Cum vero vice quadam quae¬ 
reretur ab eo, quis esset vere obediens judicandus, corporis 
mortui similitudinem pro exemplo proposuit. , Tolle, inquit, 
corpus exanime, et ubi placuerit, pone. Videbis non repugnare 
motum, non murmurare situm, non reclamare dimissum. Quod 
si statuatur in cathedra, non alta, sed ima respiciet. Si col¬ 
locetur in purpura, duplo pallescet. Hic, ait, verus obediens 
est, qui, cur moveatur, non dijudicat; ubi locetur, non curat; 
ut transmutetur, non instat; evectus ad officium, solitam 
tenet humilitatem; plus honoratus, plus reputat se indi¬ 
gnum 4 ». 

Sit ergo sancta, i. e. fide animata obedientia tua, sit 
simplex et humilis, prompta et expedita, perfecta et univer¬ 
salis, ad exemplum Jesu Christi et S. P. Francisci, et in te 

quoque implebitur Spiritus sancti verbum: « Vir obediens lo- 
quetur victoriam » (Prov. 21, 28). 

Ecce, haec sunt vitae claustralis fundamenta: Clausura, 
opus Dei in choro, vita communis seu s. paupertas, castitas 
disciplina religiosa et mortificatione servata, labor et opera 
charitatis cum spiritu orationis conjuncta et s. obedientia. 
Haec si fundamenta in juventute tua jeceris ac magis magis¬ 
que firmaveris, vita tua monastica erit « turris fortitudinis 
a facie inimici » (Ps. 00, 3), et « vocaberis civitas justi » 
(Isai. 1, 26) et « perfecti decoris » (Thren. 2, 15). Eja, di¬ 
lecte Frater, fiat, fiat, et claustrum tibi erit « mons, in quo 
beneplacitum est Beo habitare in eo .. . mons pinguis, mons 
coagulatus .. . etenim Bominus habitabit in finem » (Psalm. 
67, 16. 17). Atque in eodem « dies pleni invenientur » tibi 
(Ps. 72, 10), donec adveniat regnum Christi gloriosum, cujus 
non erit finis in saecula. 



TRACTATUS III. 


De Ordine Fratrum Minorum S. P. Francisci. 

§ l. 

Ad historiam Ordinis Fratrum Minorum. 

1. Fundator ac legislator Ordinis Fratrum Minorum ex- 
stitit gloriosus Christi Confessor S. Seraphicus P. Franciacus. 
Natus erat Assisii in Umbria, anno 1182 circa festum S. Joan- 
nis Baptistae, ideoque a matre prius « Joannes » vocatus, 
dehinc vero «Franciscus» a patre, ob innatum amorem 
erga Francos, quorum rex Philippus Augustus tunc ubique 
celeberrimus versabatur. Dum 24 esset annorum coepit ea, 
quae mundi sunt, spernere, solique Deo placere studens, ad 
supernae vocationis bravium sese ex animo accinxit, anno 1206. 
Verum majores futurae sanctitatis progressus in dies emit¬ 
tendo coelesti edoctus lumine, calceis protinus detractis, ba¬ 
culo, pera, pecunia, cunctisque pristini status exuviis deposi¬ 
tis, apostolicae perfectionis viam aggreditur et ad apicem 
usque auspicatur, solis tunica, caputio, femoralibus contentus 
et chorda, anno 1208. Quod vitae genus paulo post, anno 1210, 
Innocentius III. vivae vocis oraculo approbavit, et demum 
Honorius III. diplomate suo dato Lateranensi III. Kalendas 
Decembris Pontificatus sui anno 8. confirmavit, anno 1223, 
qui Institutum Fratrum Minorum, jam a se antecedenter ap¬ 
probatum, publicaverat in Generali concilio Lateranensi, anno 
1215. Postquam igitur Seraphicus Fratrum Minorum Patriar¬ 
cha, apostolicae perfectionis norma et exactum redivivi Chri¬ 
sti Salvatoris exemplar, per 20 annos in admiranda vitae ri¬ 
giditate, incomparabili poenitudine et sublimi sanctitate jugi¬ 
ter perseveraverat, postquam tres religiosos suos et vere apo- 
stolicos Ordines in Europa, Asia et Africa fundatos, dilatatos 

et gloriose solidatos vidit, postquam doctrinis et exemplis 
unam, sanctam, Catholicam et Apostolicam Ecclesiam repara¬ 
vit et aedificavit; postquam multiplices diabolorum insidias 
et insultus gloriose vicit, elusit, excussit: postquam sacris Sti¬ 
gmatibus, retroacto cuipiam saeculo haud concessis, insignitus 
effulsit et eminuit; postquam suscitavit mortuos, curavit in¬ 
firmos et innumera praestitit miracula; postquam coelestibus 
apparitionibus, exstaticis raptibus et supernis meritis abundans, 
heroicarum virtutum actibus excelluit speciosissimus: — tan¬ 
dem sanctissime exspiravit, integerrimum lilium castitatis, Do¬ 
ctorum ornatissima corona in devota psallentium Fratrum 
praesentia expalluit, Alvernaea Martyrum rosa decidit: « Pa¬ 
triae lux, forma Minorum, virtutis speculum, recti via , re¬ 
gula morum » Seraphicus Pater Franciscus inter coelitea 
translatus est, inter quos altero post obitum anno Gregorius 
IX. Summus Pontifex solemnissime ipsum annumeratum pu¬ 
blicavit. Magna profecto hujusce viri apud Altissimum esse 
debuit, et quidem ex speciali divinae praedestinationis abun¬ 
dantia derivata sanctitas, utpote cujus odorem unguentorum 
totus mundus prosequitur, et tota Ecclesia venerabunda su¬ 
spicit decorem apostolicae perfectionis ipsius. 

2. Pauperrimus a S. pauperum Patriarcha Francisco fun¬ 
datus Ordo Fratrum Minorum mirabiliter accrevit. In Capi¬ 
tulo Generali an. 1219 Assisii celebrato Seraphicus Pater jam 
vidit 5000 Fratres apud se congregatos et 500 Ordinis Can¬ 
didatos receptionem postulantes; et tempore obitus S. Patris 
(an. 1226) duodecim Ordinis Provinciae jam erant fundatae. 
Tempore S. Ministri Generalis Bonaventurae, 38 annis post 
obitum S. Fundatoris, juxta catalogum S. Praesulis jussu an. 
1264 exaratum 33 magnae Ordinis Provinciae et plures Or¬ 
dinis Vicariatus cum 230 Custodiis et 1400 Conventibus nu¬ 
merabantur: et iste numerus praesertim saeculo XV. et XVI. 
novis Ordinis Seraphici ramis seu familiis enascentibus mirum 
in modum ita quidem est auctus, ut post horribilem illam a 
Protestantismo saeculo XVI. et XVII. contra Ordinem Sera- 

phicum excitatam tempestatem, in qua multae Ordinis Pro¬ 
vinciae et innumeri Conventus interierunt, in Capitulo Gene¬ 
rali Mantuano (1762) Ordo Seraphicus adhuc habuit 167 Pro¬ 
vincias cum 1277 Conventibus et 67 879 Confratribus. Ast 
hic numerus valde diminutus est per revolutionem Gallicam 
et subsequentem sic dictam bonorum ecclesiasticorum saecula- 
rizationem et suppressionem Ordinis in Germania, Hispania, 
Portugallia, Italia, in America media ac meridionali. Sed et 
istae quamvis continuae tempestates Ordinem Seraphicum de¬ 
primere quidem, non autem destruere potuerunt; nam in Ca¬ 
pitulo Generali 1862 numeravit adhuc 91 Provincias, 1266 
Conventus et 226 Residentias seu Hospitia cum 20 859 Con¬ 
fratribus. 

3. Mirandum non est, quod Ordo Seraphicus in tanta 
Fratrum numerositate et tanta per totam Europam, per Asiam 
et Africam dilatatione primis tribus existentiae suae saeculis 
in his aut illis mundi regionibus (— totum enim Ordinis cor¬ 
pus disciplinae relaxatio nunquam infecit — ) quoad observan¬ 
tiam et disciplinam aliquam jacturam passus et splendor Or¬ 
dinis primaevus nonnihil obscuratus fuerit. Ast Optimus Deus 
S. Francisco in monte Alverniae promisit, Ordinem Fratrum 
Minorum usque ad finem mundi esse duraturum et nunquam 
esse defuturos Fratres, qui vitam juxta evangelicam pauper¬ 
tatem ducant, quique Regulam a se editam inviolate servent 
et collapsam observantiam in Ordine restaurent. Hujus divi¬ 
nae promissionis veritatem contestantur variae in Ordine Se- 
raphico exortae reformatae Congregationes seu Familiae , quae 
labentem disciplinam et illibatam Regulae observantiam in 
Provinciis aut nationibus suis iterum restituerunt. Tales Re¬ 
formationes erant: Caesarini, qui antesignanis S. Antonio Pa¬ 
tavino et B. Caesario Spirensi contra relaxationes Fr. Eliae 
regularem observantiam conservarunt. Coelestini seu Eremitae 
Domini Coelestini, qui an. 1294 ortum trahentes, paulo post 
suppressi, per B. Angelum de Cingulo, alias Clareno, an. 1302 
surgentes, sub nomine Clarenorum pia priorum vestigia pres- 

serunt. Accedunt ad hos Coletani (an. 1406 radices agentes), 
Ammuieiiac (an. 1460 exorti), Villocretiani etc., qui omnes 
pro puritate Regulae ac disciplinae decertarunt. Cunctis his 
Reformationibus palmam praeripuit Renovatio Observantina \ 
cui B. Joannes de vallibus 1334 praelusit et B. Paulus, seu 
Paulutius de Trincis, Fulginas, an. 1368 proprium initium 
dedit. Haec Reformatio intra Ordinem secunde incopta, felicius 
propagata, breve intra tempus, praesertim a SS. Bernardino 
Senensi, Joanne a Capistrano, Jacobo de Marcbia, B. Marco a 
Bononia etc. miro modo ampliata fuit. Sectatores ejus Fratres 
de Observantia ob exactam S. Regulae observantiam (nomine 
hoc a Concilio Constantiensi an. 1415 stabilito) nuncupari so¬ 
liti, Ministrum Generalem, immediatum S. P. Francisci Suc¬ 
cessorem, ceu Superiorem suum venerati sunt, et subin ad Ca¬ 
pitula Generalissima, a Conventualibus et Observantibus cele¬ 
brata, convocati. Anno 1517 in Capitulo Generalissimo Romae 
in Aracoeli habito Leo X. Ministrum Generalem ex Observan¬ 
tibus eligi jussit euraque immediatum S. P. Francisci Succes¬ 
sorem declaravit ac Sigillo Generali et Primatu totius Ordinis 
Fratrum Minorum insignivit. Dein Summus Pontifex Clarenos , 
Coletanos, Amadaeitas et Discalceatos Observantibus adjun¬ 
xit, liberum Conventualibus ad eos accessum indulgens. 

Postremo autem etiam inter Observantes exortae sunt 
Reformationes ex eo, quod non pauci Fratres piissimi S. Fran¬ 
cisci spiritum atque primaevum Ordinis splendorem, quem non¬ 
nihil obscuratum existimabant, strictiore observantia renovare 
conati sunt. Hinc Observantes secernebantur in Observantes Re¬ 
gulares et Strictiores , ea inter ambos differentia, quod hi sub 
rigidioribus, ac illi, Statutis militarent et proprias Provincias 
inter Observantes tenerent. Observantes strictiores autem sub¬ 
secabantur in Discalceatos , Reformatos et Recollectos , quos in¬ 
ter accidentalis item solummodo differentia in diverso proprio- 


1 Cum ex Constitutione Leonis X. («Ite et vos», IV. Calend. Jun. 
1517) fuit «Ordo ipse seipsum renovans». 

rum Statutorum rigore posita intercedebat. — Discalceati au- 
thore V. Joanne de Puebla an. 1487 primas radices fixerunt, 
exinde autem, quia nudis omnino pedibus incesserant, « Discal¬ 
ceati » audierunt. Primam hanc Observantiae reformationem 
(ab an. 1496) a V. Joanne a Guadalupe promotam, S. Pe¬ 
trus de Alcantara majorem ad rigorem numerumque evexit. 
— Reformati an. 1518 et seq. mundo jam celebres, a V. 
Stephani de Molina virtute et opera indeficiens sibi lumen 
et incrementa mutuarunt et ab Urbano VIII. (an. 1639) pro¬ 
prias Provincias erigendi facultatem receperunt. — Recollecti 
initium habuerunt in Hispania circa annum 1502. In quadam 
Congregatione, in Provincia Castellae celebrata, a R mo P. F. 
Martiali Boulier, Vicario Generali, ex Patrum consensu ordi¬ 
natum est: « ut in universis Hispaniae Provinciis aliquae do¬ 
mus humiliores designarentur, in quibus Fratres, qui arctioris 
vitae desiderio tenerentur, se recipere et vitam austeriorem 
servare possent ». Has domos Recollectas vocarunt, unde et 
illas inhabitantes Recollecti vocati sunt. Ad exemplum Recol¬ 
lectorum Hispaniae, ad finem saeculi XVI. in Galliam, saec. 
XVII. in Germaniam inferiorem et superiorem, in Angliam et 
Hiberniam prospere pervenit Recollectorum institutio, atque 
successu temporis hae Provinciae istam reformationem pro 
omnibus suis Conventibus receperunt et sic Provinciae Recol¬ 
lectorum factae sunt. — Hoc jam de Ordinis Seraphici Fa¬ 
miliis, quae in unum congregatae sub immediato S. P. Fran- 
cisci Successore. «Ministro Generali totius Ordinis 
Fratrum Minorum», Romae in Conventu Aracoelitano, 
residente — usque ad hujus Conventus destructionem an. 
1885 — militarunt. 

Unio Ordinis Fratrum Minorum S. P. Francisci. 

4. Verum ex tempore saeculi elapsi ad finem vergentis, 
Ordo Seraphicus gravissimis calamitatibus conquassatus est. 
Ex Gallia falsa philosophia ac haeresis jansenistica in omnia 

fere catholica Europae regna diffundebatur, et his principiis 
instantes principes etiam Ordines religiosos, tamquam juris ac 
legum expertes, aggressi sunt, prouti factum est in Austria 
sub male informato Imperatore Josepho II, qui non solum in 
externas Eegularium res, sed etiam in interna Religiosorum 
negotia, in eorum studia philosophica et theologica, in disci¬ 
plinam monasticam, imo et in sacra manum suam sacrilegam 
extendit. — Hanc procellam subsecuta est magna illa ac cru¬ 
entissima revolutio franco-gallica, quae tamquam tempestas 
magna omnes Ordines religiosos omniaque monasteria non so¬ 
lum in Gallia, sed etiam in omnibus a Gallis occupatis ter¬ 
ritoriis, in Hispania, Belgio, Italia etc. suppressit. Ad cala¬ 
mitatem hanc brevi (1802) accessit bonorum ecclesiasticorum 
in Germania s. d. saecularizatio, quae hisce in terris omnes 
Ordines religiosos abolevit. Pace vix restituta ac Ordinibus 
religiosis in aliquibus regnis aliqua ex parte restauratis novae 
procellae exoriebantur, quibus omnes Ordines religiosi omnia¬ 
que monasteria de novo suppressi sunt: in Polonia, in Portu- 
gallia (1834), in Hispania (1835), nostrisque diebus in sic 
dicto regno Italico, in regno Borussiae (1875), iterumque in 
Gallia (1880) etc. Profecto: «Misericordiae Domini, quia non 
sumus consumpti » ! (Jerem. Thren. 3, 22). 

Non mirum, quod in tantis calamitatibus continuisque 
procellis novique aevi conditionibus Ordinum religiosorum vi¬ 
res relaxatae eorumque monastica disciplina antiqua jacturam 
sit passa. 

Quapropter etiam in Constitutione Leonis XIII. « Feli¬ 
citate quadam» (4. Octob. 1897) sequentia legimus: «Certe 
quidem usus docet, studium virtutis perfectae, quod in ortu 
adolescentiaque Ordinum religiosorum tam solet esse seve¬ 
rum, paullatim relaxari, atque animi ardorem pristinum ple¬ 
rumque succumbere vetustati. Ad hanc senescendi collabendi- 
que caussam, quam afferre consuevit aetas, quaeque omnibus 
infcst coetibus hominum natura insita, altera nunc ab inimi¬ 
ca vi accessit extrinsecus. Scilicet atrox procella temporum, 

quae centum amplius annis rem catholicam exagitat, in ipsas 
Ecclesiae auxiliares copias, Ordines virorum religiosorum di¬ 
cimus, naturali itinere redundavit. Despoliatos, pulsos, extor¬ 
res, hostiliter habitos quae regio, quae ora Europae non vi¬ 
dit ? Permagnum ac divino tribuendum muneri, quod non 
excisos penitus vidimus. Jam vero duabus istis conjunctis caus¬ 
sis plagam accepere nec sane levem: fieri enim non potuit 
quin duplicato fessa incommodo compago fatisceret, quin vis 
disciplinae vetus, tamquam in affecto corpore vita, debilitare¬ 
tur. Hinc instaurationis orta necessitas...». 

Haec autem Ordinis Seraphici instauratio ad effectum 
adducta est praelaudata Constitutione Leonis XIII. « Felici¬ 
tate quadam », qua supramemoratae quatuor Ordinis nostri 
Familiae in unum atque unicum corpus revocantur et unum 
et unicum corpus efficiunt, prout S. P. N. Franciscus Ordi¬ 
nem suum fundaverat. Ait Summus Pontifex: 

« Atqui omnino postulare intelleximus, ut ad conjunctio¬ 
nem communionemque vitae priscam Ordo revocetur. Ita, amo¬ 
tis discidiorum et contentionum caussis, voluntates omnes 
unius nutu ductuque invicem colligatae tenebuntur, et, quod 
consequens est, erit ipsa illa, quam parens legifer intuebatur, 
constitutionis forma restituta ». 

« Quae cum ita sint, auctoritate Nostra apostolica, ha¬ 
rum virtute litterarum, Ordinem Minorum, variis ad hanc 
diem sodalitiis distinctum, ad unitatem communitatemque vitae 
plene cumulateque perfectam, ita ut unum atque unicum cor¬ 
pus efficiat, familiarum distinctione omni deleta, revocamus, 
revocatumque esse declaramus ». 

I. « Is, extinctis nominibus Observantium, Reformatorum, 
Excalciatorum seu Akantarinorum, Recollectorum, Ordo 
Fratrum Minorum sine ullo apposito, ex instituto Francisci 
Patris appelletur: ab uno regatur: eisdem legibus pareat: ea¬ 
dem administratione utatur, ad normam Constitutionum no¬ 
vissimarum, quas summa fide constantiaque ab omnibus ubi¬ 
que servari jubemus ». 

II. « Statuta singularia, item privilegia juraque singula¬ 
ria, quibus familiae singulae privatim utebantur, fruebantur, 
ac prorsus omnia, quae differentiam aut distinctionem quoquo 
modo sapiant, nulla sunto: exceptis juribus ac privilegiis ad¬ 
versus tertias personas: quae privilegia, quaeque jura firma, 
ut justitia et aequitas postulaverit, rataque sunto». 

III. « Vestitum cultumque eadem omnes forma induunto ». 

IV. « In gubernatione Ordinis universi, quemadmodum 
unus Minister generalis, ita Procurator unus esto: item Scri¬ 
ba ab actis unus : honorum coelestibus habendorum Curator 
unus » etc. etc. etc. — Pauca haec ad historiam Ordinis no¬ 
stri Seraphici. 

5. Quod tandem attinet seraphici Ordinis praestantiam , 
sufficiat tibi respicere fructus ejusdem. « A fructibus eorum 
cognoscetis eos » (Matth. 7, 16). Ecce, Ordinis ornamentum 
certe praeclarissimum est magnus Sanctorum numerus , qui 
ex ejusdem Regula traxit originem; « llegula enim et Vita 
minorum Fratrum liaec est, scilicet Domini nostri Jesu 
Christi sanctum Evangelium observare , vivendo in obedien- 
tia, sine proprio, et in castitate » (Reg. cap. 1). Ex Ordino 
Fratrum Minorum ante ejus divisionem, (i. e. ante Concilium 
Constantiense 1414) numerantur 16 Sancti, 38 Beati, in 
summa 54. — Post divisionem ex quatuor supra memoratis 
Ordinis Familiis prodierunt 29 Sancti, 49 Beati, insimul 78. 
— Secundus Ordo (S. Clarae) 5 Sanctas ac 17 Beatas pro¬ 
genuit. — In tertio Ordine S. P. Francisci, regulares et sae¬ 
culares vixerunt 36 Sancti et 55 Beati, non numeratis iis, 
qui tolerato tantum Cultu locali gaudent. His accedunt ultra 
1500 Martyres, ex quibus in sola Custodia «Terrae Sanctae » 
pro Christo sanguinem suum fuderunt plures, quam omnes 
Ordines catholici insimul Martyres enumerant; ac tandem ul¬ 
tra 5000 Servi ac Servae Dei, quos commemorat Ordinis Me- 
nologium et qui virtutibus, sanctitate et miraculis in vita sua 
singulariter claruerunt. — Et si totum Ordinem seraphicum 
respexeris, memoratis Sanctis atque Beatis Franciscanorum 


128 Pars prima. 

Ordinis adnumerari debent ex Conventualibus 1 Sanctas et 1 
Beatus, et ex Capuccinis 5 Sancti et 5 Beati, ut sic totus 
Ordo Seraphicus enumerat in summa c. 257 Servos ac Servas 
Dei, quorum festa ecclesiastice coluntur. — Ante paucos an¬ 
nos in S. Rituum Congregatione 27 Causae seu Processus 
Apostolici pro Beatificatione ex Ordine Pranciscanorum, 5 ex 
illo Conventualium, 10 ex illo Capuccinorum, 8 ex secundo 
Ordine S. Clarae ac 10 ex tertio Ordine S.‘P. Prancisci agendi 
erant propositi. — Memoratis Causis nuperrime plures novae 
accesserunt, inter quas etiam Martyres Angliae, qui saeculo 
XVI. et XVII. passi sunt et Martyres Damasci (1860). Quoad 
Ecclesiae dignitates, 5 Pratres ad Summum Pontificatum sunt 
elevati. Numerat Ordo seraphicus ultra 40 Cardinales, 14 
Patriarchas, ultra 4000 Archiepiscopos et Episcopos, et 290 
Legatos Apostolicos. In praesenti in eo adhuc numerantur 
42 Archiepiscopi et. Episcopi et unus S. Romanae Eccle¬ 
siae Cardinalis. — Et quod tandem scientiam sacram atti¬ 
net, incipiendo a S. Antonio Paduano (dicto « Arca Testa¬ 
menti »), Y. Alexandro Alensi (« Doctor irrefragabilis») et 
S. Bonaventura (« Doctor Seraphicus ») saeculo XIII. et XIV. 
circa 60 Confratres tamquam « Doctores » singulari epitheto 
a suis coaevis sunt decorati, et saeculo XVI. S. Franciscus 
Concilio Tridentino ultra 36 dedit Doctores. — Sufficiant tibi, 
dilecte Frater, pauculae hae de Ordine seraphico notitiae; 
plura ex ipsa Ordinis historia tibi depromas et supradicta tibi 
sequentia elogia confirment \ 


1 Fratribus nostris et praesertim Novitiorum et Studentium Magistris 
hic commendatur opus ab egregio L. De Kerval exaratum, post publica¬ 
tam Constitutionem Leonis XIII. « Felicitate quadam » et Ordinis nostri 
historiam exacte et breviter referens: « S. Fran^ois d’Assise et LOrdre Se- 
rapbique», Vanves pres Paris, imprimerie Franciscaine Missionnaire. — 
Invenitur hoc opus etiam apud Curiam generalitiam. 

§ 2 . 

Elogia in Regulam Fratrum Minorum. 

Nicolaus Papa III. 

« Haec est Miriorum Fratrum mitis et docilis in paupertate 
ac humilitate per almum Christi Confessorem Franciscum ra¬ 
dicata Keligio: qui ex illo vero semine germinans, germen 
illud per Eegulam sparsit in filios, quos sibi et Deo per suum 
ministerium in observantia Evangelii generavit. Isti sunt filii, 
qui docente Jacobo, Verbum aeternum Dei filium, insitum hu¬ 
manae naturae in horto virginalis uteri, potens salvare ani¬ 
mas, in mansuetudine susceperunt. Hi sunt illius sanctae Re¬ 
gulae professores, quae Evangelico fundatur eloquio, vitae 
Christi roboratur exemplo, fundatorum militantis Ecclesiae 
Apostolorum ejus sermonibus actibusque firmatur ». 

« Haec est apud Deum et Patrem munda et immaculata 
Religio, quae descendens a Patre luminum, per ejus Filium 
exemplariter et verbaliter Apostolis tradita, et demum per 
Spiritum sanctum beato Francisco, et eum sequentibus inspi¬ 
rata, totius in se quasi continet testimonium Trinitatis. Haec 
est cui, attestante Paulo, nemo de cetero debet esse mole¬ 
stus, quam Christus passionis suae stigmatibus confirmavit, 
volens institutorem ipsius passionis suae signis notabiliter 
insigniri » (Nicolaus III. in Declaratione sup. Regulam Fra¬ 
trum Minorum, num. 2. — « Seraphicae Legislationis Textus 
originales », pag. 182). 

Clemens Papa V. 

« Haec est illa coelestis vitae forma et Regula, quam 
descripsit ille confessor Christi eximius sanctus Franciscus, ac 
servandam a suis filiis verbo docuit pariter et exemplo » (Cle¬ 
mens V. in Declaratione Regulae Fratrum Min., n. 1. — 
Seraphicae Legislationis » etc., pag. 280). 


P. Gaudentius. Yol. I. 

S. Bona ventura. 

B. Franciscus « ad Regulae observantiam Fratres ferven¬ 
ter inducens, dicebat, se nihil ibi posuisse secundum industriam 
propriam, sed omnia sic scribi fecisse, sicut sibi fuerant di¬ 
vinitus revelata. Quod ut certius constaret testimonio Dei, 
paucis admodum evolutis diebus, impressa sunt ei stigmata 
Domini Jesu digito Dei vivi tamquam bulla summi Pontificis 
Christi ad confirmationem omnimodam Regulae et commen¬ 
dationem auctoris...» (S. Bonavent., Leg. S. Francisci, cap. 
IV. ad n. 11). 


S. Birgitla Vidua. 

«Christus inquit: ,Ipsius Francisci Regula, quam ipse 
incepit, non fuit dictata et composita ab ipsius humano in¬ 
tellectu et prudentia, sed a me, secundum voluntatem meam: 
quodlibet enim verbum, quod in ea scriptum 
est, a Spiritu meo ipsi fuit inspiratum; et postea ipse aliis 
Regulam illam protulit et porrexit; ita etiam omnes aliae Re¬ 
gulae, quas amici mei inceperunt, non fuerunt dictatae et compo¬ 
sitae ab ipsorum intellectu et humana sapientia, sed ab inspi¬ 
ratione ejusdem Spiritus sancti » (Lib. VII. Revelat, cap. 20). 

§ 3. 

Regula et Testamentum S. P. N. Francisci K 

Incipit Confirmatio Domini Papae Honorii III. supra 
Regulam Fratrum Minorum. 

Honorius Episcopus servus servorum Dei. Dilectis filiis 
fratri Francisco, et aliis fratribus de Ordine Fratrum mino- 


1 Ex novissimo opere: « Seraphicae Legislationis Textus origina¬ 
les* jussu Rmi Ministri Generalis totius Ordinis Fratrum Minorum in 
lucem edito (Quaracchi, 1897). 

rura, salutem et apostolicam benedictionem. Solet annuere 
Sedes apostolica piis votis, et honestis petentium desideriis 
favorem benevolum impertiri. Eapropter dilecti in Domini filii 
vestris piis precibus inclinati, ordinis vestri regulam, a bonao 
memoriae Innocentio papa praedecessore nostro approbatam, 
annotatam praesentibus, auctoritate vobis apostolica confirma¬ 
mus et praesentis scripti patrocinio communimus. Quae ta- 
lis est: 


In nomine Domini incipit Regula el Vita 
minorum Fratrum. 

CAPUT I. 

Regula et Vita minorum Fratrum haec est, scilicet Do¬ 
mini nostri Jesu Christi sanctum Evangelium observare, vi¬ 
vendo in obedientia, sine proprio, et in castitate. Frater Fran- 
ciscus promittit obedientiam et reverentiam domino papae 
Honorio, ac successoribus ejus canonice intrantibus, et Eccle¬ 
siae Romanae; et alii fratres teneantur fratri Francisco, et 
ejus successoribus obedire. 

CAPUT II. 

De iis qui volunt vitam istam accipere et qualiter recipi debeant. 

Si qui voluerint hanc vitam accipere et venerint ad Fra¬ 
tres nostros, mittant eos ad suos Ministros provinciales, qui¬ 
bus solummodo et non aliis recipiendi fratres licentia conce¬ 
datur. Ministri vero diligenter examinent eos de fide catholica 
et ecclesiasticis sacramentis. Et si haec omnia credant et 
velint ea fideliter confiteri et usque in finem firmiter obser¬ 
vare; et uxores non habent, vel si habent, et jam monaste¬ 
rium intraverint uxores, vel licentiam eis dederint auctoritate 
dioecesani Episcopi, voto continentiae jam emisso, et illius 
sint aetatis uxores, quod non possit de eis oriri suspicio, 
dicant illis verbum sancti Evangelii: quod vadant et vendant 

omnia sua, et ea studeant pauperibus erogare; quod si fa¬ 
cere non potuerint, sufficit eis bona voluntas. Et caveant 
Fratres et eorum Ministri ne solliciti sint de rebus suis tem¬ 
poralibus, ut libere faciant de rebus suis quidquid Dominus 
inspiraverit eis. Si tamen consilium requiratur, licentiam ha¬ 
beant Ministri mittendi eos ad aliquos Deum timentes, quo¬ 
rum consilio bona sua pauperibus erogentur. Postea conce¬ 
dant eis pannos probationis, videlicet duas tunicas sine ca- 
putio, et cingulum et bracas, et caparonem usque ad cingu¬ 
lum, nisi eisdem Ministris aliud secundum Deum aliquando 
videatur. Finito vero anno probationis, recipiantur ad obe- 
dientiam, promittentes vitam istam semper et Regulam ob¬ 
servare; et nullo modo licebit eis de ista Beligione exire, 
juxta mandatum domini Papae; quia secundum sanctum Evan- 
gelium: Nemo mittens manum ad aratrum et aspiciens retro 
aptus est Begno Dei. Et illi qui jam promiserunt obedien- 
tiam, habeant unam tunicam cum caputio, et aliam sine 
caputio qui voluerint habere. Et qui necessitate coguntur, 
possint portare calceamenta. Et Fratres omnes vestimentis 
vilibus induantur: et possint ea repetiare de saccis et aliis 
petiis cum benedictione Dei: quos moneo et exhortor ne de- 
spiciant neque judicent homines quos vident mollibus vesti¬ 
mentis et coloratis indutos, uti cibis et potibus delicatis; sed 
magis unusquisque judicet et despiciat semetipsum. 

CAPUT III. 

De divino Officio, et Jejunio; et quomodo Fratres 
debeant ire per mundum. 

Clerici faciant divinum officium secundum ordinem san¬ 
ctae Romanae Ecclesiae excepto Psalterio, ex quo habere po¬ 
terunt breviaria. Laici vero dicant viginti quatuor Pater no¬ 
ster pro Matutino; pro Laude quinque; pro Prima, Tertia, 
Sexta, Nona, pro qualibet istarum, septem, pro Vesperis au¬ 
tem duodecim, pro Completorio septem, et orent pro defun- 

ctis. Et jejunent a festo Omnium Sanctorum usque ad Na¬ 
tivitatem Domini. Sanctam vero quadragesimam, quae incipit 
ab Epiphania usque ad continuos quadraginta dies, quam 
Dominus suo sancto jejunio consecravit, qui voluntarie eam 
jejunant, benedicti sint a Domino, et qui nolunt non sint 
adstricti; sed aliam usque ad resurrectionem Domini jeju¬ 
nent. Aliis autem temporibus non teneantur nisi sexta feria 
jejunare. Tempore vero manifestae necessitatis non teneantur 
Fratres jejunio corporali. Consulo vero, moneo et exhortor 
fratres meos in Domino Jesu Christo, ut quando vadunt per 
mundum, non litigent, neque contendant verbis, nec alios ju¬ 
dicent; sed sint mites, pacifici et modesti, mansueti et humi¬ 
les, honeste loquentes omnibus sicut decet. Et non debeant 
equitare, nisi manifesta necessitate vel infirmitate cogantur. 
In quamcumque domum intraverint, primum dicant: Pax huic 
domui. Et secundum sanctum Evangelium de omnibus cibis 
qui apponuntur eis liceat manducare. 

CAPUT IV. 

Quod Fratres non recipiant pecuniam. 

Praecipio firmiter Fratribus universis ut nullomodo de¬ 
narios vel pecuniam recipiant per se vel per interpositam 
personam; tamen pro necessitatibus infirmorum et aliis fra¬ 
tribus induendis, per amicos spirituales, Ministri tantum et 
Custodes sollicitam curam gerant secundum loca et tempora 
et frigidas regiones, sicut necessitati viderint expedire: eo 
semper salvo, ut sicut dictum est, denarios vel pecuniam non 
recipiant. 

CAPUT V. 

De modo laborandi. 

Fratres illi quibus gratiam dedit Dominus laborandi, la¬ 
borent fideliter et devote, ita quod, excluso otio animae ini¬ 
mico, sanctae orationis et devotionis spiritum non extinguant, 

cui debent cetera temporalia deservire. De mercede vero la¬ 
boris, pro se et suis fratribus corporis necessaria recipiant 
praeter denarios vel pecuniam; et hoc humiliter, sicut decet 
servos Dei et paupertatis sanctissimae sectatores. 

CAPUT VI. 

Quod nihil approprient sibi Fratres, et de eleemosyna petenda, 
et de Fratribus infirmis. 

Fratres nihil sibi approprient, nec domum, nec locum, 
nec aliquam rem; et tanquam peregrini et advenae in hoc 
saeculo, in paupertate et humilitate Domino famulantes, va¬ 
dant pro eleemosyna confidenter; nec oportet eos verecun¬ 
dari ; quia Dominus pro nobis se fecit pauperem in hoc mundo. 
Haec est illa celsitudo altissimae paupertatis, quae vos, cha- 
rissimos fratres meos, heredes et reges Eegni Coelorum in¬ 
stituit, pauperes rebus fecit, virtutibus sublimavit. Haec sit 
portio vestra, quae perducit in terram viventium: cui dile¬ 
ctissimi Fratres totaliter inhaerentes nihil aliud pro nomine 
Domini nostri Jesu Christi in perpetuum sub coelo habere 
velitis. Et ubicumque sunt et se invenerint Fratres, osten¬ 
dant se domesticos invicem inter se. Et secure' manifestet 
unus alteri necessitatem suam: quia si mater nutrit et dili¬ 
git filium suum carnalem, quanto diligentius debet quis di¬ 
ligere et nutrire Fratrem suum spiritualem? Et si quis eo¬ 
rum in infirmitate ceciderit, alii Fratres debent ei servire, 
sicut vellent sibi serviri. 

CAPUT VII. 

De poenitentia Fratribus peccantibus imponenda. 

Si qui Fratrum instigante inimico mortaliter peccave¬ 
rint, pro illis peccatis de quibus ordinatum fuerit inter Fra¬ 
tres ut recurratur ad solos Ministros provinciales, teneantur 
praedicti Fratres ad eos recurrere, quam citius poterint sine 
mora. Ipsi vero Ministri, si presbyteri sunt, cum misericordia 

injungant illis poenitentiam. Si vero Presbyteri non sunt, 
injungi faciant per alios, Sacerdotes Ordinis, sicut eis se¬ 
cundum Deum melius videbitur expedire; et cavere debent 
ne irascantur et conturbentur propter peccatum alicujus: 
quia ira et conturbatio in se et in aliis impediunt charitatem. 

CAPUT VIII. 

De electione Generalis Ministri hujus Fraternitatis, et de 
Capitulo Pentecostes. 

Universi Fratres unum de Fratribus istius Keligionis te¬ 
neantur semper habere Generalem Ministrum et servum to¬ 
tius Fraternitatis, et ei teneantur firmiter obedire. Quo de¬ 
cedente, electio successoris fiat a Ministris provincialibus et 
Custodibus in Capitulo Pentecostes, in quo provinciales Mi¬ 
nistri teneantur semper insimul convenire, ubicumque a Ge¬ 
nerali Ministro fuerit constitutum: et hoc semel in tribus an¬ 
nis, vel ad alium terminum majorem vel minorem, sicut a prae¬ 
dicto Ministro fuerit ordinatum. Et si aliquo tempore appareret 
universitati Ministrorum provincialium et Custodum prae¬ 
dictum Ministrum non esse sufficientem ad servitium et com¬ 
munem utilitatem Fratrum, teneantur praedicti Fratres, qui¬ 
bus electio data est, in nomine Domini alium sibi eligere in 
Custodem. Post Capitulum vero Pentecostes, Ministri et Cu¬ 
stodes possint singuli, si voluerint et eis expedire videbitur, 
eodem anno in suis custodiis semel Fratres suos ad Capitu¬ 
lum convocare. 


CAPUT IX. 

De praedicatoribus. 

Fratres non praedicent in Episcopatu alicujus Episcopi 
cum ab eo illis fuerit contradictum; et nullus Fratrum po¬ 
pulo penitus audeat praedicare, nisi a Ministro Generali hu¬ 
jus Fraternitatis fuerit examinatus et approbatus, et ab eo 
officium sibi praedicationis concessum. Moneo quoque et exhor- 

tor eosdem Fratres ut in praedicatione quam faciunt sint 
examinata et casta eorum eloquia, ad utilitatem et aedifica¬ 
tionem populi, annuntiando eis vitia et virtutes, poenam et 
gloriam, cum brevitate sermonis, quia verbum abbreviatum 
fecit Dominus super terram. 

CAPUT X. 

De admonitione et correctione Fratrum. 

Fratres qui sunt Ministri et servi aliorum Fratrum visi¬ 
tent et moneant Fratres suos, et humiliter et charitative cor¬ 
rigant eos, non praecipientes eis aliquid quod sit contra 
animam suam et Regulam nostram. Fratres vero qui sunt 
subditi recordentur quod propter Deum abnegaverunt pro¬ 
prias voluntates. Unde firmiter praecipio eis ut obediant suis 
Ministris in omnibus quae promiserunt Domino observare, 
et non sunt contraria animae et Regulae nostrae. Et ubicum¬ 
que sunt Fratres qui scirent et cognoscerent se non posse 
Regulam spiritualiter observare, ad suos Ministros debeant 
et possint recurrere. Ministri vero charitative et benigne eos 
recipiant, et tantam familiaritatem habeant circa ipsos, ut 
dicere possint eis et facere sicut domini servis suis. Nam ita 
debet esse quod Ministri sint servi omnium Fratrum. Moneo 
vero et exhortor in Domino Jesu Christo, ut caveant Fratres 
ab omni superbia, vana gloria, invidia, avaritia, cura et sol¬ 
licitudine hujus saeculi, detractione, et murmuratione; et non 
curent nescientes litteras, litteras discere: sed attendant quod 
super omnia desiderare debent habere spiritum Domini et 
sanctam ejus operationem, orare semper ad eum puro corde, 
et habere humilitatem, patientiam in persecutione et infirmi¬ 
tate, et diligere eos qui nos persequuntur et reprehendunt et 
arguunt, quia dicit Dominus: Diligite inimicos vestros, et orate 
pro persequentibus et calumniantibus vos. Beati qui persecutio¬ 
nem patiuntur propter justitiam, quoniam ipsorum est Re¬ 
gnum Coelorum. Qui autem perseveraverit usque in finem, 
hic salvus erit. 

CAPUT XI. 

Quod Fratres nou ingrediantur monasteria Monacharum. 

Praecipio firmiter Fratribus universis ne habeant suspe¬ 
cta consortia vel consilia mulierum, et ne ingrediantur mo¬ 
nasteria Monacharum, praeter illos quibus a Sede Apostolica 
concessa est licentia specialis. Nec fiant compatres virorum 
vel mulierum, ne hac occasione inter Fratres vel de Fratri¬ 
bus scandalum oriatur. 

CAPUT XII. 

De euntibus inter Saracenos et alios infideles. 

Quicumque Fratrum divina inspiratione voluerint ire in¬ 
ter Saracenos et alios infideles, petant inde licentiam a suis 
Ministris provincialibus ; Ministri vero nullis eundi licentiam 
tribuant, nisi eis quos viderint esse idoneos ad mittendum. 
Ad haec per obedientiam injungo Ministris, ut petant a Do¬ 
mino Papa unum de sanctae Romanae Ecclesiae Cardinalibus, 
qui sit gubernator, protector et corrector istius Fraternitatis; 
ut semper subditi et subjecti pedibus ejusdem sanctae Ec¬ 
clesiae, stabiles in fide catholica, paupertatem et humilita¬ 
tem, et sanctum Evangelium Domini nostri Jesu Christi, quod 
firmiter promisimus, observemus. 

Confirmatio Regulae. 

*- 

Nulli ergo omnino hominum liceat hanc paginam nostrae 
confirmationis infringere, vel ei ausu temerario contraire. Si 
quis autem hoc attentare praesumpserit, indignationem Omni¬ 
potentis Dei, et Beatorum Petri et Pauli Apostolorum ejus, 
se noverit incursurum. 

Datum Laterani, tertio Kalendas Decembris, Pontificatus 
nostri anno octavo. 

Testamentum S. P. N. Francisci. 

In Nomine Domini incipit Testamentum Seraphici Pa¬ 
tris nostri Francisci. 

Dominus dedit mihi Fratri Francisco ita incipere facere 
poenitentiam: quia cum essem in peccatis, nimis mihi vide¬ 
batur amarum videre leprosos: ipse Dominus conduxit me 
inter illos, et feci misericordiam cum illis. Et recedente me 
ab ipsis, id, quod mihi videbatur amarum, conversum fuit 
mihi in dulcedinem animae et corporis. Et postea parum steti, 
et exivi de saeculo. 

Et Dominus dedit mihi talem fidem in ecclesiis, ut ita 
simpliciter adorarem et dicerem : Adoramus te sanctissime 
Homine Jesu Christe, hic , et ad omnes ecclesias tuas , quae 
sunt in toto mundo, et benedicimus Tibi, quia per sanctam 
Crucem tuam redemisti mundum. 

Postea dedit mihi Dominus et dat tantam fidem in Sa¬ 
cerdotibus, qui vivunt secundum formam sanctae Romanae Ec¬ 
clesiae, propter Ordinem ipsorum, quod si facerent mihi per¬ 
secutionem, volo recurrere ad ipsos. Et si haberem tantam 
sapientiam, quantam Salomon habuit, et invenirem paupercu¬ 
los Sacerdotes hujus saeculi, in ecclesiis, in quibus morantur, 
nolo praedicare contra voluntatem ipsorum. Et ipsos et omnes 
alios volo timere, amare, et honorare, sicut meos dominos. Et 
nolo in ipsis considerare peccatum, quia Filium Dei discerno 
in eis, et domini mei sunt. Et haec propter hoc facio, quia 
nihil video cof|)oraliter in hoc saeculo de ipso altissimo Filio 
Dei nisi sanctissimum Corpus et Sanguinem suum, quod ipsi 
recipiunt, et ipsi soli aliis administrant. Et haec sanctissima 
mysteria volo super omnia honorare et venerari, et in locis 
pretiosis collocare. 

Et sanctissima Nomina et verba ejus scripta, ubicumque 
invenero in locis illicitis, volo colligere, et rogo quod colli¬ 
gantur, et in loco honesto collocentur. 

Et omnes Theologos, et qui ministrant nobis sanctissima 
verba divina, debemus honorare et venerari, sicut qui mini¬ 
strant nobis spiritum et vitam. 

Et postquam Dominus dedit mihi curam do Fratribus, 
nemo ostendebat mihi quid deberem facere; sed ipse Altissi- 
mus revelavit mihi quod deberem vivere secundum formam 
sancti Evangelii. Et ego paucis verbis et simplicibus feci 
scribi, et Dominus Papa confirmavit mihi. 

Et illi qui veniebant ad recipiendum vitam istam, omnia 
quae habere poterant, pauperibus erogabant. Et eramus con¬ 
tenti tunica una, intus et foris repetiata (qui volebant), cum 
cingulo, et braccis, et nolebamus plus habere. 

Officium dicebamus nos Clerici secundum alios Clericos; 
Laici dicebant Pater noster. Et satis libenter manebamus in 
ecclesiis pauperculis et derelictis; et eramus idiotae, et subditi 
omnibus. 

Et ego manibus meis laborabam, et volo laborare; et 
omnes alii Fratres, firmiter volo quod laborent de labori- 
tio quod pertinet ad honestatem; et qui nesciunt, discant, non 
propter cupiditatem recipiendi pretium laboris, sed propter 
bonum exemplum et ad repellendam otiositatem. 

Et quando non daretur nobis pretium laboris, recurramus 
ad mensam Domini, petendo eleemosynam ostiatim. 

Salutationem hanc revelavit mihi Dominus, ut diceremus: 
Dominus det tibi pacem. 

Caveant sibi Fratres ut ecclesias, et habitacula, et omnia 
alia, quae pro ipsis construuntur, penitus non recipiant, nisi 
essent sicut decet sanctam paupertatem, quam in Regula 
promisimus, semper ibi hospitantes sicut advenae et pere¬ 
grini. 

Praecipio firmiter per obedientiam Fratribus universis, 
quod ubicumque sunt, non audeant petere aliquam litteram in 
Curia Romana, per se, nec per interpositam personam, neque 
pro ecclesia, neque pro aliquo loco, neque sub specie praedi¬ 
cationis, neque pro persecutione suorum corporum: sed ubi- 

cumque non fuerint recepti, fugiant in aliam terram ad fa¬ 
ciendam ibi poenitentiam, cum benedictione Dei. 

Et firmiter volo obedire Ministro Generali hujus Frater¬ 
nitatis, et illi Guardiano quem sibi placuerit mihi dare ; et 
ita volo esse captus in manibus suis, ut non possim ire vel 
facere contra voluntatem suam, quia dominus meus est. 

Et quamvis sim simplex et infirmus, tamen volo semper 
habere Clericum, qui mihi faciat Officium, sicut in Eegula 
continetur. Et omnes alii Fratres ita teneantur firmiter obe¬ 
dire Guardianis suis, et facere Officium secundum Eegulam. 

Et si aliqui inventi essent qui non facerent Officium se¬ 
cundum Eegulam, et vellent aliquo modo variare, aut non 
essent Catholici, omnes Fratres ubicumque sunt, per obedien- 
tiam teneantur, quod, ubicumque invenerint aliquem ipsorum, 
proximiori Custodi illius loci, ubi ipsum invenerint, debeant 
praesentare. Et Custos teneatur per obedientiam ipsum forti¬ 
ter custodire, sicut hominem in vinculis, die noctuque, ita 
quod non possit eripi de manibus suis, donec in propria per¬ 
sona ipsum repraesentet in manibus sui Ministri. Et Minister 
teneatur firmiter per obedientiam mittere ipsum, per tales 
Fratres qui die noctuque custodiant ipsum, sicut hominem in 
vinculis, donec repraesentent eum coram Domino Ostiensi, 
qui est Dominus, Protector et Corrector istius Fraternitatis. 

Et non dicant Fratres: Haec est alia Eegula; quia haec 
est recordatio, admonitio et exhortatio, et meum Testamen¬ 
tum, quod ego Frater Franciscus parvulus vester facio vobis 
Fratribus meis benedictis, propter hoc, ut Eegulam, quam 
Domino promisimus, melius catholice observemus. 

Et Generalis Minister et omnes alii Ministri et Custodes 
per obedientiam teneantur in istis verbis non addere vel mi¬ 
nuere. Et semper hoc scriptum habeant secum, juxta Eegu¬ 
lam. Et in omnibus Capitulis quae faciunt, quando legunt 
Eegulam, legant et ista verba. 

Et omnibus Fratribus mei Clericis et Laicis praecipio 
firmiter per obedientiam, ut non mittant glossas in Eegula, 

nec in istis verbis, dicendo: Ita volunt intelligi. Sed sicut dedit 
mihi Dominus simpliciter et pure dicere et scribere Regulam, 
et ista verba, ita simpliciter et pure sine glossa intelligatis, 
et cum sancta operatione observetis usque in finem. 

Benedictio S. P. N. Francisci. 

Et quicumque haec observaverit, in coelo repleatur bene¬ 
dictione Altissimi Patris coelestis, et in terra repleatur bene¬ 
dictione dilecti Filii sui, cum sanctissimo Spiritu Paraclito et 
omnibus Virtutibus coelorum, et omnibus Sanctis. Et ego 
Frater Franciscus, parvulus vester, et servus, quantumcumque 
possum, confirmo vobis intus et foris istam sanctissimam be¬ 
nedictionem. Arnen. 

Exhortatio Seraphici Patriarchae. 

0 dilectissimi Fratres, et in aeternum benedicti filii, au¬ 
dite me, audite vocem Patris vestri: 

Magna promisimus, majora promissa sunt nobis. Servemus 
haec, suspiremus ad illa. 

Voluptas brevis, poena perpetua. 

Modica passio, gloria infinita. 

Multorum vocatio, paucorum electio; omnium erit retri¬ 
butio. Arnen. 

S. Francisci maledictio in transgressores scandalosos. 

A Te, Sanctissime Pater, et a tota coelesti Curia, et a 
me pauperculo sint maledicti qui suo malo exemplo confundunt 
et destruunt quod per sanctos Fratres hujus Ordinis aedificasti 
et aedificare non cessas ! 

Verba S. Francisci: Laudes Regulae. 

Fratres mei, et filii charissimi, praeclare nobiscum actum 
est in concessione hujus Regulae. Haec enim, quae nobis pro¬ 
ponitur, Liber est vitae, spes salutis, arrha gloriae, medulla 
Evangelii, via Crucis, status perfectionis, clavis Paradisi, 

pactum aeterni foederis. Nemo vestrum est, qui ignoret quan¬ 
tum emolumenti conferat nobis sacra Religio, cum colluctator et 
adversarius noster ad omnes dolos, vel cogitandos, vel expli¬ 
candos mirus sit artifex, atque omnia, quae nocere possunt, 
pro laqueis habeat. Unde quamplures, nisi Religionis beneficio 
muniti essent, in summum discrimen adduxisset. Hanc ergo 
vestram Regulam scitote omnes, et in allevatione taedii, et 
memoria praestiti juramenti, cum interiori homine de ea con¬ 
fabulamini ; cum intentione eam adimplendi, semper prae oculis 
portate; immo et cum ipsa debetis mori. 

S. Francisci exhortatio ad observantiam Regulae. 

In nomine Dei Omnipotentis rogo omnes Fratres ut ad¬ 
discant tenorem et sensum eorum quae in ista vita ad salu¬ 
tem animae nostrae scripta sunt, et ista frequenter ad memo¬ 
riam reducant. Et exoro Deum ut ipse, qui est Omnipotens, 
Trinus et Unus, benedicat omnes docentes quae ibi ad salutem 
nostram scripta sunt. Et deprecor omnes, cum osculo pedum, 
ut multum diligant, custodiant et reponant; et ex parte Dei 
Omnipotentis et Domini Papae, et per obedientiam, ego, Fran- 
ciscus, firmiter praecipio et injungo, ut ex his quae in ista vita 
scripta sunt, nullus minuat, vel in ipsa scriptum aliquod de¬ 
super addat, nec aliam Regulam Fratres habeant. 

Laudes Testamenti S. Francisci (et S. Clarae) \ 

0 Testamentum pacis, Testamentum nulla oblivione de¬ 
lendum, nulla dedignatione spernendum, nulla superordinatione 
mutandum! Testamentum, inquam, non morte Testatoris, sed 
immortalis vitae condonatione sancitum! 


1 Quae a pag. 130, § 3. usque ad « Laudes Testamenti » posita sunt, 
ex novissimo opere: « Seraphicae Legislationis Textus originales s, jussu 
Rmi Ministri Generalis totius Ordinis Minorum in lucem edito (Quaracchi, 
1897), ad verbum sumta sunt. 

Beatus qui non spernit vel abjicit charitatis incorrupti¬ 
bile Testamentum, fertile humilitatis feudum, desiderabilem 
paupertatis thesaurum, tanti Patris sibi traditione legatum ! 

§ 4 . 

Summarium Praeceptorum Regulae. 

Praenotalio. 

Cum prae aliis Religiosis, Fratres, dum recipiuntur ad 
obedientiam, promittunt vitam istam semper et Regulam ob¬ 
servare, ac ideo Deo Omnipotenti vovent et promittunt toto 
tempore vitae servare Regulam Fratrum Minorum; et Cle¬ 
mens V. C. « Exivi », c. 1. n. 1 declaravit quod votum de¬ 
terminatum cuiuslibet habeat cadere sub certo , e Summorum 
Pontificum Nicolai III. et Clementis V. declarationibus in 
Regulam, excerpta sunt ea puncta, ad quae servanda obligan¬ 
tur professores sub gravi. 

Primum status nostri substantiale fundamentum est: Do¬ 
mini nostri Jesu Christi Evangelium observare: vivendo in 
obedientia, sine proprio, et in castitate (Reg. cap. 1). — Non 
quidem ad totum Evangelium servandum, sed « ex professione 
ejusdem Regulae Fratres ipsi ad ea tantum Evangelica ob¬ 
servanda consilia sunt adstricti, quae in ipsa Regula prae- 
ceptorie vel inhibitorie seu sub diversis aequipollentibus expri¬ 
muntur » (Nicolaus III. C. « Exiit », art. 1. n. 3). — Enim- 
vero, ut testatur Clem. Y. in C. « Exivi », art. 1. n. 2: « Vo¬ 
vens Regulam non potest dici teneri ex vi voti hujus ad ea 
consilia Evangelica, quae in Regula non ponuntur ». — 
Praeterea, * Fratres non solum ad illa tria vota nude et 
absolute accepta ex Professione suae Regulae obligantur, sed 
etiam tenentur ad omnia ea implenda, quae sint pertinen¬ 
tia ad haec tria praedicta, quae Regula ipsa ponit » . Alias 
«pro nihilo et vane proferrentur haec verba: Promitto me 
semper hanc Regulam observare: ex quo ex his verbis nulla 
obligatio nasceretur » (ibid. art. 2. n. 1). 

Unde assertive dicendum est, nihil esse in Regula, quod 
sub mortali culpa, virtute voti regularis, obliget professores, 
nisi id quod sub praeceptoriis verbis in ea ponitur, ut, Prae¬ 
cipio, Injungo per obedientiam; vel sub verbo habente vim 
praecepti, ut Teneantur; vel sub verbo inhibitorio seu prohi¬ 
bitorio, ut est illud c. YI. « Fratres nihil sibi approprient »; 
vel nisi sit de illis aequipollentibus, per Clementem V. 0. 
« Exivi » specificatis et expressis. 

Regula S. P. N. Francisci exinde apposite dividitur in 
tres partes principales : 

A. Puncta obligantia sub peccato mortali; 

B. Salutares exhortationes vitandi malum; 

C. Suaves admonitiones ad bonum faciendum. 

A. Puncta obligantia sub peccato mortali. 

Dividuntur 1. in vota essentialia Religionis; 2. in votum 
speciale S. P. Francisci; 3. in praecepta huic Regulae spe¬ 
cialia. 

§ I. Vota essentialia Religionis sunt tria sequentia, sic 
expressa : 

Vivendo in obedientia, 

Vivendo sine proprio, 

Vivendo et in castitate. Cap. I. 

§ II. Votum speciale S. P. Francisci sic sonat: « Fra¬ 
ter Franciscus promittit obedientiam et reverentiam Domino 
Papae Honorio, ac successoribus ejus canonice intrantibus, et 
Ecclesiae Romanae». Cap. I. 

§ III. Praecepta huic Regulae specialia distinguuntur: 
1. in praecepta formalia; 2. inhibitoria; 3. habentia vim prae¬ 
cepti; 4. aequipollentia. 

1. Praecepta formalia. 

I. Quod totus Ordo teneatur praestare obedientiam et 
reverentiam Domino Papae et Romanae Ecclesiae. Cap. I. 

2. Quod Fratres nullo modo denarios vel pecuniam reci¬ 
piant per se vel per interpositam personam. Cap. IV. 

3. Quod Fratres obediant suis Ministris in omnibus quae 
promiserunt Domino observare, et non sunt contraria animae 
et Regulae nostrae. Cap. X. 

4. Quod Fratres non habeant suspecta consortia vel con¬ 
silia mulierum. Cap. XI. 

5. Quod non ingrediantur monasteria Monacharum, prae¬ 
ter illos, quibus a Sede Apostolica concessa est licentia spe¬ 
cialis. Cap. XI. 

6. Quod non fiant compatres virorum vel mulierum. 
Cap. XI. 

7. Quod Ministri petant unum de sanctae Romanae Ec¬ 
clesiae Cardinalibus, qui sit Gubernator, Protector et Corre¬ 
ctor istius fraternitatis. 

2. Praecepta inhibitoria. 

1. Quod nullo modo liceat Fratribus de ista Religione 
exire. Cap. II. 

2. Quod Fratres nihil sibi approprient. Cap. VI. 

3. Habentia vim praecepti, 

etiam obligantia sub mortali, ex declaratione Pontificum. 

1. Quod Fratres teneantur recurrere ad Ministros Pro¬ 
vinciales pro casibus reservatis. Cap. VII. 

2. Quod Fratres habeant unum de Fratribus istius Reli¬ 
gionis in Generalem Ministrum etc. Cap. VIII. 

3. Quod Ministri et Custodes teneantur insimul convenire 
in Capitulo Generali, pro electione Generalis Ministri. Cap. VIII. 

4. Quod si aliquo tempore appareret universitati Mini¬ 
strorum Provincialium et Custodum, praedictum Ministrum 
non esse sufficientem, debeant eligere alium, etc. Cap. VIII. 

4. Aequipollentia ex declaratione Clementis V. 

1. Quod Fratres habeant unam tunicam cum caputio, et 
aliam sine caputio, qui voluerint habere. Cap. II. 


P. Gaudentius. Vol. I. 

2. Quod illi tantum, qui necessitate coguntur, possint 
portare calceamenta. Cap. II. 

3. Quod vilibus vestimentis induantur. Cap. II. 

4. Quod clerici faciant divinum officium secundum ordi¬ 
nem sanctae Romanae Ecclesiae, et Laici dicant Pater noster. 
Cap. III. 

5. Quod Fratres jejunent a Festo omnium Sanctorum 
usque ad Nativitatem Domini, sanctam Quadragesimam usque 
ad Resurrectionem Domini, et in Feriis sextis totius anni. 
Cap. III. 

6. Quod non equitent, nisi manifesta necessitate aut in¬ 
firmitate cogantur. Cap. III. 

7. Quod Ministri et Custodes sollicitam curam gerant 
pro necessitatibus infirmorum, et aliis Fratribus induendis. 
Cap. IV. 

8. Quod Fratres serviant Fratribus infirmis. Cap. VI. 

9. Quod Fratres non praedicent in Episcopatu alicujus 
Episcopi, cum ab eo illis fuerit contradictum. Cap. IX. 

10. Quod nullus Fratrum populo audeat praedicare, nisi 
a Ministro Generali hujus fraternitatis fuerit approbatus. 
Cap. IX. 

11. Quod ubicunque sunt Fratres, qui scirent et cogno¬ 
scerent, se non posse Regulam spiritualiter observare, debeant 
et possint ad suos Ministros recurrere. Cap. X. 

12. Omnia quae ponuntur in Regula, quoad formam ha¬ 
bitus, tam Novitiorum, quam etiam Professorum, et ad mo¬ 
dum receptionis ac professionis spectantia; in quo multae con¬ 
ditiones obligatoriae comprehenduntur. Cap. II. 

Haec omnia si simul jungantur, constat quod viginti 
quinque erunt obligatoria Regulae sub culpa mortali; septem 
scilicet praecepta formalia, duo inhibitoria, quatuor habentia 
vim praecepti, et duodecim aequipollentia; quae omnia viginti 
quinque sunt. Et licet secundum declarationes Nicolai III. et 
Clementis V. sint viginti octo, reducuntur tamen ad viginti 
quinque. Nam reliqua tria habentia vim praecepti includuntur 

in supradictis. Id enim quod dicitur in primo capite: quod 
Fratres teneantur obedire successoribus S. Francisci; et id 
quod dicitur capite octavo, quod teneantur obedire Generali 
Ministro, includuntur utique in illo praecepto, capite decimo: 
quod obediant suis Praelatis in omnibus, quae non sunt con¬ 
traria animae suae et Regulae nostrae. Illud autem quod di¬ 
citur de jejunio sextae Feriae, ad aequipollens reducitur, ubi 
agitur de jejunio. Illud vero duodecimi capitis de non eundo 
inter Saracenos sine licentia, et non mittendo, nisi idoneos; 
potius videtur praeceptum luris communis, cap. « Quam 
sit», de Judaeis et Saracenis, et Cap. «Cum ex injun¬ 
cto», de haereticis, quam particulare Regulae nostrae et ideo 
hic connumeratur. 

B. Salutares Exhortationes vitandi malum. 

In Regula quoque sunt quaedam exhortationes, quae do¬ 
cent Fratres malum fugere et peccatum praecavere, et sunt 
sex : 

1. Caveant Fratres et eorum Ministri, ne solliciti sint 
de rebus temporalibus intrantium. Cap. II. 

2. Moneo et exhortor, ne despiciant, neque judicent homi¬ 
nes, quos vident mollibus vestimentis et coloratis indutos, 
uti cibis et potibus delicatis, sed magis unusquisque judicet 
et despiciat semetipsum. Cap. II. 

3. Consulo vero, moneo et exhortor Fratres meos in Do¬ 
mino Jesu Christo, ut, quando vadunt per mundum, non li¬ 
tigent neque contendant verbis nec alios judicent. Cap. III. 

4. Et cavere debent (Ministri vel Presbyteri, qui poeni¬ 
tentiam injungunt), ne irascantur et conturbentur propter 
peccatum alicujus. Cap. VII. 

5. Moneo vero et exhortor in Domino Jesu Christo, ut 
caveant Fratres ab omni superbia, vana gloria, invidia, ava¬ 
ritia, cura et sollicitudine hujus saeculi, a detractione et mur¬ 
muratione. Cap. X. 

6. Et non curent nescientes litteras, litteras discere. 
Cap. X. 

C. Suaves admonitiones ad bonum faciendum. 

Praeterea in S. Regula sunt quaedam paternae et sua¬ 
ves admonitiones, sive quaedam virtutum salutares informa¬ 
tiones, quae docent Fratres bonum facere, et non cadunt sub 
praecepto, nec obligant sub mortali, et sunt numero duodecim: 

1. Sint mites, pacifici, modesti, mansueti et humiles, ho¬ 
neste loquentes omnibus sicut decet. Cap. III. 

2. In quamcunque domum intraverint, primum dicant: 
Pax huic domui. Cap. III. 

3. Fratres illi, quibus gratiam dedit Dominus laborandi, 
laborent fideliter et devote, ita quod excluso otio, animae ini¬ 
mico, sanctae orationis ac devotionis spiritum non exstin¬ 
guant, cui debent cetera temporalia deservire. Cap. V. 

4. Sed tamquam peregrini et advenae in hoc saeculo, in 
paupertate et humilitate Domino famulantes, vadant pro elee¬ 
mosyna confidenter; nec oportet eos verecundari. Cap. VI. 

5. Cui (paupertati), dilectissimi Fratres, totaliter inhae¬ 
rentes, nihil aliud pro nomine Domini nostri Jesu Christi in 
perpetuum sub coelo habere velitis. Cap. VI. 

6. Et ubicunque sunt, et se invenerint Fratres, ostendant 
se domesticos invicem inter se, et secure manifestet unus al¬ 
teri necessitatem suam. Cap. VI. 

7. Ipsi vero Ministri, si Presbyteri sunt, cum misericor¬ 
dia injungant illis (qui ad eos recurrunt pro peccatis publi¬ 
cis) poenitentiam; si vero Presbyteri non sunt, injungi fa¬ 
ciant per alios Sacerdotes Ordinis, sicut eis secundum Deum 
melius videbitur expedire. Cap. VII. 

8. Moneo quoque, et exhortor eosdem Fratres, ut in 
praedicatione, quam faciunt, sint examinata et casta eorum 
eloquia, ad utilitatem et aedificationem populi, annuntiando 
eis vitia et virtutes, poenam et gloriam cum brevitate ser¬ 
monis. Cap. IX. 


Tract. III. De Ord. Fratr. Min. S. P. Francisci. 149 

9. Fratres, qui sunt Ministri et servi aliorum Fratrum, 
visitent et moneant Fratres suos, et humiliter et charitative 
corrigant eos, non praecipientes eis aliquid, quod sit contra 
animam suam et Regulam nostram. Cap. X. 

10. Fratres vero, qui sunt subditi, recordentur, quod 
propter Deum abnegaverunt proprias voluntates. Cap. X. 

11. Ministri vero charitative et benigne eos recipiant; 
et tantam familiaritatem habeant circa ipsos, ut dicere pos¬ 
sint eis et facere sicut domini servis suis. Cap. X. 

12. Sed attendant, quod super omnia desiderare debent, 
habere spiritum Domini, et sanctam ejus operationem: orare 
semper ad eum puro corde, et habere humilitatem, patien¬ 
tiam in persecutione et infirmitate, et diligere eos, qui nos 
persequuntur et reprehendunt et arguunt. Cap. X. 

De Testamento S. P. Francisci. 

Testamentum S. P. N. Francisci non obligat nos ad sui 
observantiam. Quod et Gregorius IX. et Nicolaus III. ex¬ 
presse testantur. Ob reverentiam tamen Seraphici Patris de¬ 
cet nos illud pro virili observare. Nec ad alia consilia Evan- 
gelica tenentur Fratres, quam quae, ut dictum est, in Regula 
ponuntur. Eo tamen amplius tenentur quam ceteri Christiani, 
quo statum perfectionis profitendo, seipsos in holocaustum 
Domino obtulerunt per verum mundanorum omnium contem¬ 
ptum, et conari debent pro viribus, ut monent Nicolaus III. 
et omnes Doctores, ut ea observent, cum maxime serviant ad 
ipsam perfectionem assequendam. 

§ 5. 

Summa perfectionis Fratrum Minorum. 

Perfectio Regulae Fratrum Minorum consistit in sex alis 
seraphicis mystice complexa, videlicet: 

1. In omnimoda obedientia. 

2. In paupertate Evangelica. 

3. In castitate mundissima et immaculata. 

4. In humilitate profundissima et abjectissima. 

5. In simplicitate perfecta et columbina» 

6. In charitate Seraphica. 

§ 6 . 

Privilegia impetrata per B. P. Franciscum , et eidem 

pro Ordine suo, et eum diligentibus, a Domino Deo 

collata. 

Eefert Dominus Gregorius Papa IX. se audivisse a beato 
Francisco dum viveret, ipsum Sanctum a Domino Deo tria 
privilegia obtinuisse: 

Primum. Quod quanto plures Fratres essent in Ordine, 
et eorum numerus augeretur, tanto abundantius eis provi¬ 
deretur. 

Secundum. Quod nullus in habitu posset male mori. In- 
tellige sane videlicet, dummodo vita sit conformis habitui, 
quoad Fratres: et devotio erecta, et compuncta quoad sae¬ 
culares. 

Tertium. Quod quisquis Ordinem suum persequeretur, 
graviter a Domino puniretur, et dies suos in brevi et male 
finiret. 

Item dicit B. Franciscus, tria inter alia se habuisse 
privilegia a Seraph, sibi in monte Alverniae apparente , tem¬ 
pore stigmatizationis suae. 

Primum. Quod Professio Fratrum suorum, sive Ordo suus, 
durabit usque ad diem judicii. 

Secundum. Quod nullus, volens in Ordine male vivere, 
poterit ibi diu perseverare. 

Tertium. Quod quicunque ex corde diligeret Ordinem suum 
(quantumcunque sit peccator) misericordiam a Domino conse- 
quetur poenitendo. 

§ 7. 


Benedictiones sancti Patris nostri Francisci. 


Qui paupertatis et perfectionis Evangelicae apicem pe¬ 
tentibus et regulas et leges praescripsit, benedictiones etiam, 
quibus ardua procliviora fierent, adjecit. « Etenim benedi¬ 
ctionem » (ut in Ps. 83, 8 legimus) « dabit legislator, ibunt 
de virtute in virtutem, videbitur Deus deorum in Sion ». —- 
« Benedictio illius » (ut in Eccli. 39, 27, 28) « quasi flu¬ 
vius inundavit , quomodo cataclysmus aridam inebriavit », 
exstinxit flammas tentationum, rigavit mentis siccitatem, ut 
in his perspicere licet: 

I a Benedictio datur Fratribus habitum repetiantibus: « Et 
possint ea repetiare de saccis et aliis petiis cum benedictione 
Dei ». — Regula Cap. II. 

II* Impertitur Fratribus jejunium ab Epiphania obser¬ 
vantibus: «Sanctam vero Quadragesimam, quae incipit ab 
Epiphania U3que ad continuos quadraginta dies, quam Do¬ 
minus suo sancto jejunio consecravit, qui voluntarie eam je¬ 
junent, benedicti sint a Domino ». — Regula Cap. III. 

III 8 Conceditur Fratribus propter persecutionem ad aliam 
regionem demigrantibus: «...ubicunque non fuerint recepti, 
fugiant in aliam terram ad faciendam ibi poenitentiam cum 
benedictione Dei ». — Testam. S. P. Franc. 

IV a Datur iis qui observant Testamentum S. P. Franci¬ 
sci : « Et quisquis haec observaverit, in coelo repleatur be¬ 
nedictione altissimi Patris coelestis, et in terra repleatur be¬ 
nedictione dilecti Filii sui, cum sanctissimo Spiritu Paraclito, 
cui est honor et gloria nunc et in aeternum. Et ego, Frater 
Franciscus parvulus vester et servus quantumcunque possum, 
confirmo vobis intus et foris istam sanctissimam benedictio¬ 
nem, quam habeatis cum omnibus virtutibus coelorum et 
omnibus Sanctis, nunc et in saecula saeculorum. Amen ». 

V a Benedictio invenitur in peroratione Epistolae II. Ad 
universos Christi fideles a S. P. Francisco directae: 

« Ego Frater Franciscus minor servus vester, rogo et ob¬ 
secro in charitate, quae Deus est, et cum voluntate osculandi 
pedes vestros, quod haec verba et alia Domini nostri Jesu 
Christi cum humilitate et charitate velitis recipere, operari 
et observare. Et omnes illi, qui ea benigne recipiunt et in- 
telligunt, ea mittant aliis in exemplum. Si in eis persevera¬ 
verint usque ad finem, benedicat eos Pater et Filius et Spi¬ 
ritus Sanctus. Amen ». 

VI a Benedictio exstat in Epistola XI. Ad Capitulum 
Generale: « ...Et exoro ipsos, ut quae scripta sunt in eo, 
sollicite faciant custodiri ac diligentius observari. Et secun¬ 
dum beneplacitum omnipotentis Dei nunc semper, donec fue¬ 
rit mundus iste, benedicti vos a Domino, qui feceritis ista, 
in aeternum Dominus sit vobiscum. Amen ». 

VII a Benedictio in Epistola XIII. Ad universos Clericos 
sic sonat: « ...Hoc scriptum est, ut melius debeat observari; 
sciant se benedictos a Domino Deo, qui ipsum fecerint exem¬ 
plari. Dominus noster Jesus Christus omnes meos dominos 
sua sancta gratia repleat ac confortet ». 

YIII a Benedictio reperitur in Epistola XV. Ad populo¬ 
rum Rectores: «...Hoc scriptum qui apud se retinuerint 
et observaverint illud, a Domino Deo se noverint benedi¬ 
ctos ». 

IX a Benedictio elargitur Fratri Leoni in Epistola XVI: 
« In quocunque modo videtur tibi placere Domino Deo et sequi 
vestigia et paupertatem suam, faciatis cum benedictione Do¬ 
mini Dei et mea obedientia ». 

X a Benedictio elargitur zelantibus Regulam: « Et exoro 
Deum, ut ipse qui est omnipotens, trinus et unus, benedicat 
omnes docentes, addiscentes, recordantes et operantes ista, 
quoties repetunt, quae ibi ad salutem nostram scripta sunt ». 

XI a Benedictio invenitur in Coli. III. De religiosa habi¬ 
tatione in eremitoriis: « Illi Fratres, qui sunt matrimes, stu- 

deant remanere remoti ab omni persona, ut nemo possit eis 
loqui. Et isti filii non loquantur cum aliqua persona, nisi cum 
matribus suis et custode suo, quando placebit ei visitare ipsos 
cum benedictione Dei ... » 

XII a Benedictio datur Fratribus eleemosynam petentibus: 

« Ite ergo confidenter et animo gaudenti pro eleemosyna cum 
benedictione Dei » (Coli. VII). 

XIII a Benedictio in Coli. XVI. De tribulationibus Reli¬ 
gionis et Regulae sectatorum ita exaratur: «... Qui vero 
tunc temporis ad suscipiendum habitum Ordinis venerint, sola 
Sancti Spiritus operatione ducentur, et nullam in eis macu¬ 
lam caro impinget et sanguis, eruntque vere a Domino be¬ 
nedicti... » 

XIV a Fratri Leoni in monte Alverniae fortiter tentato, 
hanc benedictionem misit B. Pater, signans eam charactere et 
nota illa mysteriosa litterae Tau (quam semper magni fecit) 
sua manu exarata, qua eum ab omni absolvit tentatione: 

« Benedicat tibi Dominus et custodiat te: ostendat 
faciem suam tibi et misereatur tui. Convertat vultum suum 
ad te, et det tibi pacem. Frater Leo, T Dominus benedi¬ 
cat te ». 

XV a Benedictio sacri Conventus Alanquerae. — Quinque 
Martyres a Marochiis passi aliquo tempore in Conventu Alan¬ 
querae remanserunt. Quorum in optato martyrio expletis votis 
apud Marochios, ut eorum in fide constantiam, in martyrio 
fortitudinem, in sanctitate perseverantiam B. Pater audivit, 
in spiritu totus exultabandus, Conventum illum Alanqueranum, 
a quo ad tantam functionem perrexere, hac sacravit benedi¬ 
ctione : 

« Domus sancta, aedicula sacra, speciosa et jucunda flos- 
cella purpurei coloris, ac suavissimi odoris, per sanctum mar¬ 
tyrium Deo peperisti. Hi primitiae sunt et gloriosi flores Mi¬ 
norum, felices jam possessores regni coelorum. Nunquam in te 
(Domus Dei) deficiant perfecti Patres, qui devotissime obser¬ 
vent Evangelium...» 

XVI a Benedictio Civitatis Assisii . — Cum de palatio 
Episcopi Assisiatis ad aediculam S. Mariae de Angelis, jam 
ultimo morbo totus defectus deferretur, cum ad planitiem sub 
civitatis declivio, ex qua urbem commodius videre posset, per¬ 
venit, feretrum in quo portabatur, fecit ad urbem reflecti; 
quam ut vidit, flevit et postea hac munivit benedictione: 

« ...Benedicta tu a Domino, civitas Deo fidelis, quia per 
te et in te, multae animae salvabuntur, et in te multi servi 
Dei habitabunt, et de te non pauci justi eligentur ad regnum 
aeternum ». 

XVII 3 Benedictio Instituti Minoritici Zelatorum. — 
Cum sanctorum Fratrum per orbem dispersorum odorifera 
fama multos audiret ad viam veritatis induci, exultabat in 
spiritu, et benedictionibus omni acceptatione dignissimis illos 
cumulans, dicebat: 

« Benedicti vos a Domino, qui errantes peccatores ad 
Dominum reducitis, viam veritatis illis ostenditis et vos in 
sancta Evangelii observatione puros et sinceros custoditis. Qui 
vobis benedicit, a Domino benedicatur; qui vos fovet aut su¬ 
scipit mercedem recipiet sempiternam. Nullam in vobis po¬ 
testatem Satan exerceat, nec supra id quod potestis, tentet. 
Vobis super illum et suos sit imperandi facultas: portas illius 
possidete et spolia diripite. Patris vos adjuvet potentia, Filii 
vos dirigat sapientia et Spiritus sancti vos foveat clementia. 
Arnen ». 

XVIIP Benedictio Fratrum Minorum. — Gravi et 
molesto stomachi dolore semel laboravit ita, ut vitam pene 
exhalaret et Fratres jam de ejus vita desperarent. Quorum 
unus, timens ne subito e vivis raperetur propter varia et 
crebra cordis deliquia, ait: « Benedic nobis, Pater, et ceteris 
Fratribus, quos in Christo genuisti et aliquod memoriale relin¬ 
que nobis tuae voluntatis, quod Fratres in tui memoriam sem- 
per habeant secum ad majorem sui profectum».— Tunc, B. 
Pater paternos oculos in filios erigens: « Vocate », inquit, 
« mihi Fratrem Benedictum de Piratro (qui Beato Patri sem- 

per in infirmitate ministrabat et coram eo sacra faciebat), ut 
vobis benedicam ». — Quo accersito, ait: « Scribe, Sacerdos 
Dei, qualiter benedico omnibus Fratribus meis, qui modo sunt 
in religione, et qui venturi sunt usque ad finem saeculi. Quo¬ 
niam propter infirmitatem meam loqui non valeo, breviter 
voluntatem meam et intentionem in signum memoriae meae 
benedictionis et testamenti cunctis Fratribus praesentibus et 
futuris patefacio » : 

« ...Fratres semper se diligant ad invicem, sicut ego 
dilexi et diligo eos. Semper diligant et observent dominam 
meam paupertatem et semper Praelatis et Clericis Sanctae 
Matris Ecclesiae fideles et subjecti existant. Benedicat et 
custodiat eos Pater et Filius et Spiritus sanctus. Arnen ». 

XIX a Benedictio Bernardi de Quintavalle. — In obitu 
Beati Patris collacrymantibus omnibus Fratribus pro subtra¬ 
ctione tanti Patris et tam solliciti pastoris, ipse ait ad cir¬ 
cumstantes: « Ubi est primogenitus meus Frater Bernardus?» 

— Cui accedenti: « Veni », inquit, « fili mi, ut benedicat 
tibi anima mea, antequam moriar ». — Sed Bernardus pro 
sua humilitate, ne sibi videretur assumere quod pro officii 
dignitate et praefecturae eminentia putabat deberi Fratri Eliae, 
tunc Generali Ordinis Vicario et putativo beati viri successori, 
suggessit eidem, ut ad dexteram morientis accederet et obla¬ 
tam reciperet benedictionem. Quo ante Dei virum prostrato, 
ille, etsi prae lacrymarum assuetudine caecutiret, plenus ta¬ 
men prophetico spiritu, manus super caput ejus imposuit et 
dixit: «Hoc non est caput primogeniti Fratris Bernardi». 

— Et cancellatis in modum crucis manibus, velut alter Pa¬ 
triarcha Jacob, dexteram ponens super caput Fratris Ber¬ 
nardi, qui ad laevam, utroque flexo poplite, Patri assidebat, 
eum benedixit his verbis: 

« Benedicat te Pater Domini nostri Jesu Christi in omni 
benedictione spirituali in coelestibus in Christo. Sicut primus 
electus es in Ordine isto ad dandum bonum exemplum evan- 
gelicum, et ad imitandum Christum in evangelica paupertate, 

cui non solum tua liberaliter obtulisti, sed et temetipsum in 
odorem suavitatis contulisti: ita benedictus sis a Domino 
Jesu Christo et suo pauperculo servo benedictionibus sempi¬ 
ternis, ingrediens et egrediens, vigilans et dormiens, vivens et 
moriens. Qui benedixerit tibi, benedictionibus repleatur, et 
qui maledixerit tibi, non erit immunis. Esto Dominus Fra¬ 
trum tuorum, et tuo imperio cuncti subjaceant. Quoscunque 
volueris recipere ad Ordinem istum, recepti sint; et quos¬ 
cunque emittere volueris, emittantur. Nullus super te po¬ 
testatem habeat. Et quocunque volueris possis libere pergere 
et morari ». 

XX a Benedictio omnium Fratrum. Sui transitus hora 
propinquante fecit omnes Fratres existentes in loco illo S. 
Mariae de Angelis ad se vocari, et eos consolatoriis verbis 
pro suo demulcens paterno affectu ad divinum est hortatus 
amorem, ad patientiam, ad paupertatem, et ad sanctam Ec¬ 
clesiae Eomanae fidem servandam. Et adjecit: 

« Valete filii omnes in timore Domini et permanete 
in eo semper. Et quoniam futura tribulatio et tentatio ap¬ 
propinquant, felices qui perseverabunt in his, quae coepe¬ 
runt. Ego vero ad Deum propero, cujus gratiae vos omnes 
commendo. Ego, quod meum est, feci, quod vestrum est, edo¬ 
ceat Christus ». 


§ 8 - 


Praerogativae Ordinis nostri Seraphici. 

1. Eegula nostra ab ipso Christo Domino Sancto Patri 
nostro Francisco dictata fuit. 

2. S. P. N. Francisco quinque sacra stigmata in Monte 
Alverniae impressa fuerunt. 

3. S. P. N. Franciscus celebrem Portiunculae Indulgen¬ 
tiam immediate a Christo Domino obtinuit. 

4. Ordo Seraphicus durabit usque in finem mundi in 
subsidium Ecclesiae. 

5. Quanto plures erunt Fratres, tanto abundantius sus¬ 
tentabuntur. 

6. Qui hunc Ordinem ex corde dilexerit eique affectus 
fuerit, quantumcunque exstiterit peccator, poenitens misericor¬ 
diam consequetur et feliciter morietur. 

7. Econtra persecutores, osores, calumniatores ac hostes 
hujus sancti Ordinis a Deo graviter punientur et, nisi resi¬ 
piscant, praepropera ac mala morte extinguentur. 

8. Franciscani jam ultra 500 annos Terram Sanctam, 
seu Palaestinam, inhabitant et Sanctum Domini nostri Jesu 
Christi Sepulchrum aliaque Loca Sacra custodiunt. 

9. Cultus Sanctissimi Nominis Jesu per nostros Sanctos 
Bernardinum Senensem et Joannem Capistranum in Ecclesiam 
universam introductus fuit. 

10. Defensio Immaculatae Conceptionis B. M. Y. praeci¬ 
pue nostro Doctori Subtili, Joanni Duns Scoto et Scotistis 
attribuenda est. 

11. Devotionis SS. Viae Crucis primus et praecipuus pro- 
motor et propagator fuit Sanctus noster Leonardus a Portu 
Mauritio. 

12. In Coronatione Summi Pontificis tertia collecta est 
de S. P. N. Francisco. 

13. Ordinis Fratrum Minorum S. P. N. Francisci orna¬ 
mentum certe praeclarissimum est magnus Sanctorum et Bea¬ 
torum numerus y qui ex ejusdem Kegula traxit originem, prout 
jam supra (Tract. III.) dictum est. 

14. Omnes veri Fratres Minores et perfecti observatores 
sanctae Begulae in cunctis specialiter dirigentur a Spiritu san¬ 
cto ; praeservabuntur a mortalibus; adjuvabuntur in tenta- 
tionibus; salvabuntur sine purgatorio et denique sedebunt 
super duodecim sedes Apostolorum, judicaturi duodecim tribus 
Israel. 

Quae omnia ex variis Chronologiis et Scriptoribus Or¬ 
dinis nostri Seraphici excerpta, et hic pro rudi notitia posita 
sunto. 

§ 9 . 

Quomodo sancta Regula Fratrum Minorum sit divinitus 
revelata et facta \ a Christo in monte promulgata , et 
beato Francisco tradita . 

Beatus Franciscus post primam Regulam, quam fecerat, 
et ab Innocentio Tertio vivae vocis oraculo dumtaxat appro¬ 
batam, iterum aliam in melius aptavit, moderavit et fecit: 
quae tamen, tamquam nimis arcta, quibusdam Ministris, et 
pluribus Fratribus non placuit, et ideo ab iisdem Ministris, 
vel beati Francisci Vicario, caute destructa, vel per incuriam 
perdita fuit, prout plenius in S. Bonaventura, et in Chronicis 
Ordinis declaratur. Tandem B. Pater Regulam ipsam tertio in 
melius reparare et ordinare cupiens, ascendit in quemdam 
montem, dictum de Fonte Palombo, cum Fratre Leone de 
Assisio, et Fratre Bonicio de Bononia, et fecit aliam Regu¬ 
lam, firmissimam, humanam, atque perfectam, et hanc ex 
tunc semper tenuit et tenet Ordo, quam post multas preces 
et lacrymas ad Deum, multaque jejunia in pane et aqua, Spi¬ 
ritu sancto suggerente, et Christo dictante, scribi fecit, et a 
Domino Honorio, Papa III, confirmari voluit anno Pontifica¬ 
tus sui octavo. 

Congregati autem simul plures Ministri, dixerunt ad Fra¬ 
trem Heliam, tunc Vicarium B. Francisci: «Nos audivimus, 
quod iste Frater Franciscus facit unam novam Regulam: ti¬ 
memus autem, ne faciat eam nimis asperam, adeo quod non 
possimus illam observare. Volumus ergo, ut vadas ad eum, et 
dicas ei, quod nolumus esse obligati ad illam Regulam. Faciat 
illam pro se, et non pro nobis». Quibus Frater Helias re- 


1 Per lioc non asseritur, ut sit etiam inspirata, sicut est S. Scriptura. 
(Conf. doctissimum Tractatum in 2. edit. Lex. Ecclesiast. Friburg. Herder. 
«De revelationibus privatis». Tom. X. pag. 422. sqq.) 

spondit, quod nolebat ire sine ipsis, et tunc simul iverunt. 
Cumque essent prope locum ubi stabat beatus Franciscus; vo¬ 
cavit eum Frater Helias; quo respondente, et vidente Ministros 
praedictos, dixit beatus Franciscus: « Quid volunt isti Fra¬ 
tres »? Et Frater Helias ait: « Isti sunt Ministri, qui au¬ 
dientes quod tu facis Regulam novam, et timentes quod tu 
facias eam nimis asperam, dicunt et protestantur, quod nolunt 
esse obligati ad illam: facias eam pro te, et non pro illis ». 
Tunc beatus Franciscus vertit faciem suam ad coelum, et lo¬ 
quebatur Christo sic: 

« Domine, nonne bene dixi tibi, quod ipsi non crederent 
mihi » ? Tunc audierunt omnes vocem Christi respondentis in 
aere, et dicentis: « Nihil est in Eegula de tuo, sed meum est 
quidquid est ibi: et volo quod Regula sic observetur, ad lit¬ 
teram, ad litteram, ad litteram: sine glossa, sine glossa, sine 
glossa». Et addidit: « Ego scio quantum potest humana fragi¬ 
litas, et quantum volo juvare eos qui hanc Regulam ample- 
ctentur: qui ergo nolunt servare eam, exeant de Ordine ». 
Tunc B. Franciscus vertit se ad illos Fratres, et dixit eis: 
« Audistis? Audistis? vultis quod faciam iterum vobis dici » ? 
Tunc Ministri mirati, seipsos intuentes, confusi et territi re¬ 
cesserunt. 

Unde apparet evidenter, hanc Regulam et ordinatam et 
institutam fuisse a Domino nostro Jesu Christo. Apparet 
etiam, quomodo et facta et composita fuit, nimirum cum je¬ 
juniis et orationibus: et in quo loco, nempe in monte: et quis 
ejus fuerit auctor, Dominus scilicet noster Jesus Christus, qui 
eam revelavit beatissimo Patri nostro Francisco. Ex quibus vi¬ 
dere licet Regulam nostram datam ad eum modum, quo Deus 
dedit Legem Moysi in monte cum jejunio. Ad eum etiam mo¬ 
dum, quo Lex Evangelica data est a Domino nostro Jesu 
Christo docente in monte. Elucet etiam ex his hujus Regulae 
excellentia et praeeminentia. Ideoque nemo debet, eidern detra¬ 
hens, dicere eam esse impossibilem, et inobservabilem, cum 
Dominus Jesus, in quo sunt omnes thesauri sapientiae et 

scientiae absonditi, et qui novit omnia, eam ordinarit, et or¬ 
dinatam sic immutatam permanere voluerit. Nemo itaque eam 
debet habere pro falsa, aut suspecta, aut pro tali quae ho¬ 
minem ad perfectionem ducere non queat, quia Dominus Je- 
sus, omnis perfectionis Magister et caput, eam et composuit, 
et dictavit. Nemo debet eam abjicere, sed cum omni reveren¬ 
tia et amore amplecti; scilicet, ratione Auctoris, qui fuit Je- 
sus Christus; et Reformatoris, qui fuit B. P. Franciscus; ille 
enim eam recepit; et ratione Scribae, qui fuit Frater Bonicius 
vel Frater Leo. An a Christo data, non relinquitur dubita¬ 
tioni locus, cum declararit in praesentia tot Ministrorum, et 
affirmarit, quod in dicta Regula B. Franciscus nihil apposuis¬ 
set de suo. Eapropter, cum vellet Papa Honorius, qui Regu¬ 
lam confirmavit, unius Capituli aliquot verba mutare, et su¬ 
per hoc interrogasset B. Franciscum, respondit S. Pater: 
« Non ego inserui Regulae haec verba, sed Jesus Christus, qui 
novit quid expediat, quid sit utile ac necessarium saluti ani¬ 
marum ac Fratrum, cui etiam notum ac manifestum est omne 
quod futurum est, et in Ecclesia, et mea religione. Ideo nec 
debeo nec possum mutare verba Jesu Christi ». 

Exhortans beatus Pater Fratres suos ad observantiam 
Regulae, dicebat se nihil posuisse in Regula de suo vel ex 
sua industria, et se jussisse eam scribi, sicut Dominus ei re¬ 
velaverat. De hac Regula testimonium dant Frater Bonicius, 
et Frater Leo, qui praesentes erant, cum in monte eam re¬ 
ciperet B. Franciscus a Domino Jesu Christo: et cum eam- 
dem ei confirmaret Papa Honorius: dicuntque illum dixisse 
haec verba: Beatus ille, qui divina gratia confortatus, fideli- 
liter et devote custodierit hanc Regulam, quia omnia, quae 
continet, sunt sancta, catholica atque perfecta. 

Haec Regula est tota Evangelica et perfecta, in sacro 
Christi Evangelio ac ipsius Christi et Apostolorum ejus vita 
et doctrina fundata; observabilis, rationabilis, et humana: et 
ita per sacrorum Stigmatum Christi impressionem mirificam in 
corpore ipsius Institutoris B. Francisci, quasi sigillo et Bulla 

supremi Ecclesiae capitis et sponsi, atque Pontificis Christi, 
roborata. Et ita velut talis et tamquam legitima, et humanae 
conditioni proportionata, a sancta Sede Apostolica est multi¬ 
pliciter approbata; et Ordo iste confirmatus et approbatus, 
praesertim ab Innocentio III, et Honorio III, adhuc vivente 
sancto Francisco. Deinde a Gregorio IX, Alexandro IV, Inno¬ 
centio IV, et Nicolao III, prout diversae litterae apostolicae 
desuper sub plumbo datae testificantur, et prout etiam satis 
declaratur et exprimitur in Decretalibus, titulo De excessibus 
Praelatorum, Cap. Nimis prava, ubi Ordines et Regulae 
Fratrum Minorum et Praedicatorum specialiter ab Ecclesia 
susceptae et approbatae decernuntur. Et quod amplius est, in 
Sexto De Verb. significat, cap. Exiit qui seminat , et in Cle- 
mentinis, cap. Exivi de paradiso. Regula ipsa, et status 
Fratrum Minorum declaratur et firmatur, quod de nulla alia 
scriptum in jure sic habetur. 

Et quia haec sanctissima Regula taliter sub irrefragabili 
verbo veritatis et Evangelio sacro, ac vita Christi et Aposto¬ 
lorum ejus, in fide Ecclesiae sanctae, et ipsius munimine, tam¬ 
quam supra firmam petram fundata, et stabilita ac roborata 
existit; ideo usque in finem mundi necessario in sua perfe¬ 
ctione, in aliquibus veris observatoribus et defensoribus ipsius, 
sub regulari et perfecta ipsius Obedientiae, Paupertatis, et 
Castitatis forma perseverabit, dicente Christo (Matth. 24, 
Mare. 13, et Lucae 22): «Coelum et terra transibunt, verba 
autem mea non praeteribunt». Et ad hoc similitudinem ad¬ 
ducente de stabilitate domus, fundatae supra firmam petram, 
contra tempestates irruentes et fulmina (Matth. 7). Et ut 
idem dixit Petro (Luc. 22): « Rogavi pro te, Petre, ut non 
deficiat fides tua ». 

Et prout a principio Ordinis, quo Innocentius III. confir¬ 
mavit Regulam anno 1208, usque modo experientia certa, no- 
torie, palam et publice probavit et probat, quod numquam 
deseruit Deus, nec deseret istam plebem suam peculiarissi¬ 
mam, quin semper providerit, et providebit de aliquibus istius 

Regulae et Status veris observatoribus, zelatoribus, et defen¬ 
soribus ; non obstantibus tempestatibus molestationum aliquo¬ 
rum malorum Praelatorum, Fratrum et aliorum diversorum di¬ 
versi status persecutorum ac detractorum; et fluminibus relaxa¬ 
tionum, et dispensationum, partialitatum, aut inobedientiarum 
aliquorum- ac pluviis carnalium, glutonum, negligentium, 
mundanorum, superborum, tepidorum, aridorum, atque rela¬ 
xatorum Fratrum. 

Et ideo conformiter ad haec refert sanctus Bonaventura 
in Legenda majori, quod cum B. Pater Franciscus semel tur¬ 
batus malis exemplis aliquorum Fratrum, anxio spiritu mise¬ 
ricordem Patrem precaretur pro filiis, responsum hujusmodi 
reportavit a Domino: Cur tu pauper homuncio perturbaris ? 
An ego te super Religionem meam sic pastorem institui, ut 
me principalem nescias esse patronum ? Hominem simpli¬ 
cem ad hoc te constitui, ut quae in te fecero, non humanae 
industriae, sed supernae gratiae adscribantur. Ego vocavi, 
servabo, et pascam; et aliis excidentibus, alios subrogabo; 
ita quod si non fuerint nati, faciam illos nasci; et quantis- 
cunque impulsibus fuerit concussa haec paupercula Religio, 
salva semper, meo munere, permanebit. 

In hac perfectissima Regula sunt 12 Capitula, sicut Chri¬ 
stus habuit 12 Apostolos. 

Item sunt in ea versus 72 secundum numerum 72 Discipu¬ 
lorum Christi. 


§ 10 . 

Perfectiones S. P . N. Francisci, ad quas quilibet verus 
Frater Minor pro posse tendere debet. 

Prima: Quod toto conamine et viribus nitebatur ad do- 
lendum pro peccatis, et libenter confitebatur ea, et sine mora: 
et postea cavebat pro posse a relapsu. 

Secunda: Quod omnem creaturam supra se ponebat, et 
se subtus; et hoc, quia, ut dicebat, offenderat illum magnum 

Dominum, qui fecit omnem creaturam: et qui tantum hono¬ 
ravit nos, quod amore nostri assumpserat carnem humanam; 
qua assumpta, participavit omni creaturae. Ob hoc erat obe- 
diens bono corde et voluntate omnibus, non tantum majori, 
vel pari, vel minori, sed etiam omni creaturae, secundum 
quod poterat. 

Tertia: Quod cor suum ab omni mundana et humana 
creatura eradicabat, nec requiem inveniebat neque etiam fun¬ 
damentum aut radicem in alio figebat, quam in illo, quem 
habebat cordis et creatorem et inspectorem. Ob hoc consue¬ 
verat cor suum projicere in Christum, qui fecerat sibi cor, 
quod sine poena, quandocumque volebat, revertebatur cogi¬ 
tando et afficiendo erga illum qui fecit homini cor: unde erat 
semper Deo intentus in omni loco, et in omni tempore, prae¬ 
sertim in oratione; in qua aut dicebat culpam de malis per¬ 
petratis, aut desiderabat bona, quae ei deficiebant, aut de 
malis, et de tribulationibus, quae sibi eveniebant, quia beni¬ 
gnus Deus, ut credebat, propter castigationem suam illa si¬ 
nebat sibi evenire. 

Quarta: Quod erat tantae patientiae, quod illum, qui 
sibi malum faciebat, vel dicebat, conabatur plus diligere et 
amare, et ex toto corde, et ex bona voluntate et libentius 
servire sine omni amaritudine cordis: quia sicut Deus ex vera 
liberalitate omnia bona sibi tribuebat: ita omnia mala sibi, 
ut credebat, permittebat evenire, ut ostenderet sibi peccata 
sua, et ipse ea cognosceret et adverteret, ut in praesenti 
illum puniret. Illum igitur, qui sibi malum faciebat, vel de 
ipso malum dicebat, multum diligebat; quia mediante illo, 
tamquam nuntio, Deus magnum bonum sibi conferebat; et 
tamquam membrum et retinaculum, quo mediante Deus eum 
tergebat, et tamquam instrumentum et dolabram, qua eum 
Deus dolabat. 

Quinta: Quod diligebat omnes bonos, et omnibus malis 
compatiebatur, ac honorabat omnes, et se viliorem omnibus 
reputabat, etiam pessimis; et hoc quia nesciebat utrum bo- 

num, quod ipse faciebat, Deo placeret, aut utrum in eo per¬ 
maneret; nec similiter sciebat finem, ad quem alius deveniret. 
Ob hoc nullum in corde suo judicabat, nec de ore suo ma¬ 
lum de altero proferebat. Et quando malum alicujus audiebat 
ab aliquo, vel ipsum excusabat, vel hoc audiendo seipsum esse 
tristem ostendens tacebat, et verba dicentis sagaciter in aliam 
materiam vertebat. 

Sexta: Quod multum amabat reprehensionem, et illum 
qui eum reprehendebat. Et si aliquod malum de eo dicebatur 
illud concedebat; si vero bonum, quod in ipso esset se excu¬ 
sabat, et dicebat, quod nihil boni faciebat; in mente tenens, 
quod Deus omne bonum facit, et dat etiam voluntatem fa¬ 
ciendi. 

Septima: Quod omnibus libenter serviebat, et vix ab ali¬ 
quo sibi serviri acquiescebat, reputans se indignum omni 
servitio. Dicebat enim, quod Christus non venerat ministrari, 
sed ministrare. Si ergo aliquis serviebat ei in aliqua necessi¬ 
tate, in corde suo gratias agebat Deo, qui illi dederat volun¬ 
tatem sibi serviendi et posse. 

Octava: Quod studebat recogitare omnia beneficia sui, 
et aliorum, et animalium, et aliarum creaturarum, et pro 
omnibus gratias rependebat Deo, et postea humiliabat se, 
dicendo: Quis sum ego, qui pro aliis gratias refero, cum non 
sufficiam referre eas pro minima parte boni, quod mihi Deus 
fecit, et maxime cum sim tam parva creatura? Et sic anni¬ 
hilabat se. 

Nona: Custodia linguae, quae complementum erat omnium 
bonorum, et sine qua perditur omne bonum ; quia linguam 
suam custodiebat, non tantum a verbis malis, sive nocivis, 
falsis et inhonestis, sed etiam a superfluis et vanis, quae de¬ 
votionem cordis evacuant. Super omnia igitur sibi cavebat, 
ut in omni verbo ejus esset veritas, bonitas et humilitas; 
quia verbum hominis debet incipere a veritate, proficere in 
bonitate, et terminari in humilitate, et mensurari brevitate, 
quia verbum abbreviatum fecit Dominus super terram. 

§ II- 

Verba S. P. N. Francisci ad Humilitatem , Obedientiam , 
Devotionem et Patientiam conducentia. 

De humili servo Dei. 

Beatus ille servus, qui non tenet se meliorem, quando 
magnificatur et exaltatur ab hominibus, sicuti quando tene¬ 
tur vilis, simplex, abjectus et despectus: quia quantum est 
homo coram Deo, tantum est, et non plus. 

Vae illi Religioso, qui ab aliis positus est in alto, et 
per suam voluntatem non vult descendere. 

Et beatus ille servus, qui non per suam voluntatem po¬ 
nitur in alto, et semper desiderat subesse pedibus aliorum. 

De bono et vano Religioso. 

Beatus ille Religiosus, qui non habet jucunditatem et 
laetitiam nisi in sanctissimis eloquiis et in operibus Domini, 
et cum his perducit homines ad amorem Dei, in gaudio, et 
laetitia, et exultatione. 

Vae illi Religioso, qui delectatur in verbis otiosis et va¬ 
nis, et in his perducit homines ad risum. 

De correctione. 

Beatus servus, qui disciplinam, accusationem, et repre¬ 
hensionem ita patienter ab aliis sustinet sicut a semetipso. 

Beatus servus, qui reprehensus, benigne acquiescit, vere¬ 
cunde obtemperat, humiliter confitetur, libenter satisfacit. 

Beatus servus, qui non est velox ad se excusandum, et 
humiliter sustinet verecundiam et reprehensionem de peccato, 
ubi non commisit culpam. 

Quod servi Dei honorent Clericos. 

Beatus servus, qui portat fidem in Clericis, qui vivunt 
recte secundum formam sanctae Romanae Ecclesiae, et vae 

illis, qui ipsos despiciunt. Licet enim sint peccatores, tamen 
nullus debet eos judicare; quia ipse solus Dominus reservat 
sibi ad eos judicandum. Nam quanto major est omnibus ad¬ 
ministratio eorum, quam habent de sanctissimo Corpore et 
sanctissimo Sanguine Domini nostri Jesu Christi, quod ipsi 
recipiunt et aliis ministrant, tanto plus peccatum habent 
qui peccant in ipsis, quam in omnibus aliis hominibus istius 
mundi. 


De paupertate spiritus. 

Beati pauperes spiritu, quoniam ipsorum est regnum 
coelorum. Multi sunt qui, orationibus et officiis insistentes, 
multas abstinentias et afflictiones in suis corporibus faciunt, 
sed de solo uno verbo, quod viderint injuriam esse suorum 
corporum, vel de aliqua re, quae sibi aufertur, scandalizati 
continuo perturbantur. Hi non sunt vere pauperes spiritu: 
quia qui vere pauper est spiritu, seipsum odit, et alios dili¬ 
git, qui ipsum percutiunt in maxillam. 

De patientia in adversis. 

Servus Dei non potest cognosci, quantam habet patien¬ 
tiam et humilitatem in se, dum satisfactum est sibi. Cum 
autem venerit tempus, in quo illi, qui deberent satisfacere 
ei, faciunt sibi contrarium, quantam habet patientiam ibi et 
humilitatem, tantam habet et non plus. 

De perfecta obedientia. 

Dicit Dominus in Evangelio: Qui non renuntiaverit omni¬ 
bus quae possidet, non potest meus esse discipulus. Et qui 
voluerit animam salvam facere, perdet eam. Ille homo renun¬ 
tiat omnibus quae possidet, et perdit corpus suum, qui se¬ 
ipsum totum praebet ad obedientiam in manibus sui Praelati; 
et quidquid facit aut dicit, quod ipse sciat quod non sit con¬ 
tra voluntatem ejus dum bonum est quod facit, vera obe¬ 
dientia est. Et quando subditus viderit meliora, et utiliora 

animae suae, quam ea quae suus Praelatus praecipiat, suam 
voluntatem sacrificet Domino, et quae sunt Praelati opeie 
studeat adimplere. Nam haec est charitativa obedientia, quae 
Deo et proximo seipsum sacrificium facit. Si vero Praelatus 
praecipiat aliquid subdito contra animam suam, licet ei non 
obediat, tamen eum non dimittat. Et si ab aliquibus perse¬ 
cutionem ideo sustinuerit, magis illos diligat propter Deum. 
Nam qui potius persecutionem sustinet quam velit a suis 
Fratribus separari, vere permanet in perfecta obedientia, quia 
ponit animam suam pro Fratribus suis. Sunt multi Religiosi, 
qui sub specie videndi meliora quam quae sui Praelati prae¬ 
cipiunt, aspiciunt retro et ad vomitum propriae voluntatis re¬ 
deunt. Hi homicidae sunt, et propter sua mala exempla mul¬ 
tas animas perdere faciunt. 

Exemplum de perfecto et vero obediente. 

Cum aliquando quaereretur a B. Francisco, quis esset ju¬ 
dicandus verus obediens? corporis mortui similitudinem pro 
exemplo posuit. « Tolle, inquit, corpus exanime et ubi pla¬ 
cuerit, pone; videbis non repugnare motum, non murmurare 
situm, non reclamare dimissum; quod si statuatur in cathe¬ 
dra, non alta, sed ima respiciet; si collocetur in purpura, du¬ 
plo pallescet. Hic, ait, verus obediens est, qui, cur moveatur, 
non dijudicat, ubi locetur non curat, ut transmutetur non in¬ 
stat; evectus ad officium solitam tenet humilitatem, plus ho¬ 
noratus plus reputat se indignum » (S. Bonav. Legenda S. 
Francisci cap. VI. n. 4). 

Quod nemo supeibiat. 

Attende, o homo, in quanta excellentia posuerit te Do¬ 
minus, qui creavit et formavit te ad imaginem dilectissimi 
Filii sui secundum corpus, et ad similitudinem suam secun¬ 
dum spiritum. Et omnes creaturae, quae sub coelo sunt, se¬ 
cundum se serviunt, cognoscunt et obediunt melius Creatori 
suo, quam tu. Et etiam daemones non crucifixerunt eum, sed 

tu cum ipsis crucifixisti eum, et adhuc crucifigis delectando 
in vitiis et peccatis. Unde potes gloriari? nam si ita esses 
subtilis et sapiens, quod omnem scientiam haberes et scires 
interpretari omnia genera linguarum, et subtiliter de coelesti¬ 
bus perscrutari, in omnibus his non potes gloriari, quia unus 
daemon scivit de coelestibus magis, et scit de terrenis plus 
quam omnes homines, licet aliquis fuerit, qui summae sapien¬ 
tiae cognitionem a Domino receperit spiritualem. Similiter, si 
esses pulchrior et ditior omnibus, et etiamsi faceres mirabi¬ 
lia, ut daemones effugares: omnia ista tibi sunt contraria, et 
nihil ad te pertinent. In his nihil potes gloriari: sed in hoc 
possumus gloriari, in infirmitatibus nostris, et bajulare quo¬ 
tidie sanctam crucem Domini nostri Jesu Christi. 

De imitatione Domini nostri Jesu Christi. 

Attendamus, Fratres omnes, bonum Pastorem, qui pro 
ovibus salvandis crucis sustinuit passionem. Oves Domini se¬ 
cutae fuerunt eum cum tribulatione et persecutione, verecun¬ 
dia et fame, infirmitate et tentatione, et caeteris aliis: et de 
his receperunt a Domino vitam sempiternam. Unde magna 
verecundia est servis Dei, quod Sancti faciant opera, et nos 
recitando ea, volumus recipere gloriam et honorem. 

De castigatione corporis. 

Multi sunt, qui dum peccant, vel injurias recipiunt, saepe 
inculpant inimicum vel proximum; sed non est ita; quia unus¬ 
quisque habet in potestate sua inimicum suum, videlicet cor¬ 
pus, per quod peccat. Unde beatus ille servus, qui talem ini¬ 
micum traditum in sua potestate semper captivum tenuerit, 
et sapienter se ab eo custodierit: quia dum hoc fecerit, nul¬ 
lus alius inimicus visibilis ei nocere potest. 

De abscondendo bonum, ne perdatur. 

Beatus servus qui thesaurizat in coelo bona, quae sibi 
Dominus ostendit, et sub spe mercedis non cupit manifestare 

hominibus ; quia ipse Altissimus manifestabit opera ejus qui¬ 
buscumque placuerit. Beatus servus, qui secreta Domini obser¬ 
vat in corde suo. 

Haec igitur sunt verba vitae et salutis, quae si quis le¬ 
gerit et fecerit, inveniet vitam et hauriet salutem a Domino. 

§ 12 . 

De meditanda assidue Christi passione \ 

Semper ante oculos habete, fratres charissimi, viam hu¬ 
militatis et paupertatis sanctae crucis, per quam nos minavit 
Salvator noster Jesus Christus, considerantes, quod si ipsius 
sanctam majestatem oportuit pati et ita intrare in gloriam 
suam, quod multo magis oportebit nos peccatores adeo enor¬ 
mes per viam crucis et passionis incedere. Et certe, si ad 
tollendam crucem suam quilibet obligatur Christianus, potiori 
jure ad hoc tenemur nos, qui crucis vexillum sequi profite¬ 
mur, quam non solum vult Dominus, ut nos ipsi tollamus, 
verum et alios incitemus nostro exemplo et doctrina ad ean¬ 
dem tollendam ot nobiscum trahamus, ut simul cum ipsis 
Christum ducem nostrum sequamur, praesertim cum bona vo¬ 
luntas et desiderium imitandi passionem nostri Salvatoris sit 
peculiare donum, quod concedit Spiritus sanctus animae, quae 
vere Deum amat et eidem inservit; quia anima, quae propriis 
solum inhaeret affectionibus et se tantum diligit, non amat, 
imo abhorret hanc Spiritus sancti doctrinam nec ad perfectio¬ 
nem consequendam necessarium putat participem fieri Christi 
passionis. Imo majorem sibi promittens profectum, per alias 
vias, quae verae viae non sunt, sed occulta praecipitia, et fu¬ 
giens a felle tribulationis per cogitationes varias, humanas et 
voluntarias, infixum et obcaecatum habet cor suum in propriis 
affectibus, asseverans, quod in hujusmodi libertate vitae me- 

lins poterit inservire Deo. Nec aliquantulum curat de innu¬ 
meris delectationibus, quas interius recipit anima, quae tota 
absorpta est in hac contemplatione et compassione Domini 
sui; neque enim haec perfecte gustantur, nisi perpessa aliqua 
tribulatione pro Christo. Sed anima defaecata et exspoliata pro¬ 
priis affectibus se a Spiritu sancto duci humiliter permittit et 
ut ad suum beneplacitum in eadem operetur tanquam optimus 
magister singularis doctrinae, quam Dominus scriptam reli¬ 
quit in libris suae humilitatis, patientiae et passionis, quae 
securae sunt viae ad perfectionem Christianam. Unde illa 
anima, quae purificari obtinuit a Deo, vehementer cupit trans¬ 
formari in illos dolores, comparans omnes alias vias et conso¬ 
lationes cibis mortalibus, qui pereunt, et hanc unicam salu¬ 
tari pharmaco, cujus gustus acerbus, sed fructus suavissimus, 
quod in gustu amarum est, sed in operatione dulcissimum. 
Quare postponens gustum sanitati probat, quam admirabilis 
sit dulcedo vitae permanentis, quae despicit consolationem 
momentaneam et mortalem, et plane probat in nulla alia re 
perfectius requiescere amorem suum, quam in compassione 
charitativa Christi, et quod, quanto magis illa transformatur 
in Christum crucifixum, eo magis transforrnatmr in Deum 
excelsum et gloriosum. Non enim separatur humanitas a di¬ 
vinitate, et ipse Christus Patrem rogavit dicens: «Volo, ut 
ubi ego sum, et mei sint». Atque ita anima contemplatur 
utrumque Domini statum ad hoc, ut nunquam separetur ab 
illo. Nam si fugiat in passione, ab illo separabitur in gloria, 
juxta Pauli apostoli verba: « Si tamen compatimur, ut et con¬ 
glorificemur ». Contemplatur ergo anima Christum mortalem 
et immortalem, et horum statuum alter est eorum, qui adhuc 
currunt, alter eorum, qui jam acceperunt bravium. Unde, si¬ 
cut non datur pallium nisi currentibus, ita non datur coelum 
nisi tollentibus crucem, quia non debet esse servus potior 
domino nec discipulus super magistrum. Proinde videmus Deum 
communicare gratiam suam iis, qui hoc modo eum sequuntur, 
et e contrario auferre eam ab illis praesumptuosis, qui per alias 

chimaeras dicunt se velle ei uniri nec tamen a semetipsis un¬ 
quam recedunt, verum tandem misere abeunt in praecipitium. 

§ 13 . 

De sancta conversatione inter fideles 1 . 

In nomine Domini ite bini et bini per viam humiliter et 
honeste et maxime cum stricto silentio a mane usque post 
Tertiam, orantes Dominum in cordibus vestris. Verba otiosa 
et inutilia non nominentur in vobis; licet enim ambuletis, ta¬ 
men conversatio vestra sit ita humilis et honesta, sicut si in 
eremitorio aut in cellis essetis. Nam ubicumque sumus et am¬ 
bulamus, habemus semper cellam nobiscum. Frater enim corpus 
est cella nostra et anima est eremita, quae moratur in cella 
ad orandum Dominum et meditandum de ipso, unde si anima 
non manserit in quiete in cella sua, parum prodest religioso 
cella manufacta. Talis sit vestra conversatio inter gentes, ut, 
quicunque vos audiet vel videbit, gloriosum Patrem coelestem 
et Deum laudet devote. Pacem annuntiate omnibus dicentes: 
Dominus det tibi pacem. Sed sicut pacem annuntiatis ore, sic 
in cordibus vestris pacem et amplius habeatis. Nullus per vos 
provocetur ad iram vel scandalum, sed omnes per mansuetu¬ 
dinem vestram ad pacem, benignitatem et concordiam provo¬ 
centur. Nam ad hoc vocati sumus, ut vulneratos curemus, al¬ 
ligemus confractos et erroneos revocemus. Multi enim vobis 
videntur esse membra diaboli, qui adhuc discipuli Christi erunt. 

§ 14 . 

Rationes notabiles sex, ad quid Fratres Minores vocati 
et dati sunt huic mundo a Domino. 

Fratres Minores dati sunt, et vocati a Domino Deo, prae¬ 
cipue ut repraesentent Christum Jesum Dominum huic mundo, 

et tanta ipsius beneficia tunc a inundo jam quasi oblita, con¬ 
tempta, vel neglecta. Et propter haec ab ipso Filio Dei, Do¬ 
mino nostro Jesu Christo, postulati fuisse a Deo Patre suo 
referuntur, prout revelatum et ostensum fuisse legitur. 

Prima, ut verbo et facto sint testes et imitatores prae¬ 
cipui suae altissimae paupertatis, per altissimam et omnimo¬ 
dam abdicationem proprietatis et indebitae affectionis et cupi¬ 
ditatis terrenorum omnium, eorumque perfectum contemptum; 
ac per pauperem, humilem, atque moderatum usum rerum 
omnium temporalium. Quae quidem sanctae paupertatis virtus 
et affectio, ab omnibus ubique deserta et repudiata ac contempta 
videbatur, adeo quod amplius non inveniebatur, ubi perfecte 
et integre requiesceret pes ejus, donec B. Franciscus eam rece¬ 
pit, et sibi ac suis desponsavit, tam Fratribus, quam Sororibus. 

Secunda, ut verbo et facto sint testes et imitatores suae 
excellentissimae et perfectissimae obedientiae, qui non solum 
Deo Patri obediens factus est pro nobis usque ad mortem cru¬ 
cis, et etiam parentibus suis subditus esse voluit: sed, quod 
magis est, malis Principibus et Sacerdotibus obedire voluit, 
et docuit, cum censum Caesari reddidit, et reddendum docuit; 
et cum de Scribis et Pharisaeis malis, populum regentibus 
dixit: Quaecumque dixerint vobis, facite; secundum vero opera 
eorum nolite facere. Quia, juxta sanctum Bernardum: quanto 
contemptibilior praesidet, tanto magis obedientia subditi pla¬ 
cet, et obediens meretur, maxime si talis obediens, culpa sua, 
non sit causa promotionis, nec continuationis talis mali et in¬ 
sufficientis Praelati. Etenim perfectissimus et Evangelicus 
atque Apostolicus obediendi modus et gradus, est obedire pro¬ 
pter Deum non solum bonis, sed etiam, ut ait S. Petrus, dy¬ 
scolis ; non solum in his quae quis explicite promisit Deo ob¬ 
servare, sed etiam simpliciter obediendo in omnibus quae non 
sunt contraria animae et Regulae suae, sine alia limitatione, 
vel repressione facultatis, aut jurisdictionis, vel obedientiae 
regularium Praelatorum suorum, praesertim quoad Minores, 
juxta suae Regulae formam. 

Tertia, nt sint testes et imitatores sui despectus et hu¬ 
militatis, per contemptum omnium honorum et vanitatum 
mundi, ac per veram abjectionem, mortificationem, et contem¬ 
ptum sui ipsius et suorum, propter Deum. 

Quarta, ut sint testes et sequaces verbo et opere, suae 
tantae charitatis et affectionis, ad salutem omnium animarum, 
per mundum discurrendo, ac verbo et exemplo praedicando, 
et animas, ipsius Christi pretioso Sanguine redemptas, ad 
ipsum verum Creatorem, et Pastorem, ac Eedemptorem redu¬ 
cendo ; prout beatae Clarae, suisque Virginibus, et Beato Sil- 
vestro, Domini voluntatem super hoc, ad instantiam B. Pa¬ 
tris Franeisci, instantissime requirentibus, divinitus revelatum 
fuisse legitur. 

Quinta, ut consequenter sint testes et imitatores, atque 
annuntiatores verbo et exemplo, ceterarum omnium suarum 
virtutum moralium atque exemplorum, maxime suae perfectis¬ 
simae humilitatis, mortificationis, abjectionis, sobrietatis, vir¬ 
ginitatis, puritatis, patientiae, mititatis, condescensionis, mise¬ 
ricordiae, pietatis, jugis contemplationis, devotionis et oratio¬ 
nis, et hoc per humilitatis et charitatis opera, et exercitia 
continua: per frequentes orationes; per jejunia moderata et 
labores; per discursum in praedicationibus pro animarum fru¬ 
ctibus, ac exemplis virtutum; per aestus et frigora; per piam 
et charitativam sublevationem infirmorum et afflictorum; per 
receptionem et sanationem peccatorum; per reductionem et 
directionem pauperum ignorantium atque deviantium, et sic 
de aliis Christi et Apostolorum suorum exemplis et doctrinis, 
ad quorum sequelam verus Frater Minor pro posse studere 
et laborare debet, jugum Christi suave fideliter, strenue et 
impigre, alacri animo, usque ad mortem constanter et perse¬ 
veranter ferendo, ut tandem audire mereatur illam dulcissi¬ 
mam vocem Christi invitantis, et dicentis: Venite ad me omnes 
qui laboratis et onerati estis, et ego reficiam vos cum beatis 
meis, et Fratribus vestris mihi praedilectis et charis, atque 
propinquioribus imitatoribus, et sequacibus, et ministris, qui- 

bus locum non infimum, sed mecum repromisi, cum dixi: Et 
ubi ego sum, illic et minister meus erit. Et alibi: Sedebitis 
et vos super sedes duodecim, judicantes duodecim tribus Israel. 
Et alibi: Qui autem perseveraverit usque in finem, hic sal¬ 
vus erit. 

Sexta, ut sint testes et speciales contemplatores, et imi¬ 
tatores, ac verbo et exemplo praedicatores, et annuntiatores, 
atque repraesentatores suae tantae passionis et mortis, ac tot 
beneficiorum suae benedictae incarnationis, vitae et mortis 
ipsius, et tantae nostrae redemptionis, non solum per jugem 
et frequentem meditationem ac recordationem ejusdem vitae, 
passionis et tantorum dolorum interiorum et exteriorum Chri¬ 
sti, et piissimae Matris ejus; sed etiam per veram et spon¬ 
taneam tolerantiam omnium contrarietatum, tribulationum in¬ 
teriorum et exteriorum, vilipensionum et dolorum pro nomine 
sancto ejus; et consequenter per devotam et ferventem prae¬ 
dicationem ipsius: nam paulo ante tempora B. Francisci, ista 
tanta ipsius Christi Domini nostri beneficia, et maxime hujus¬ 
modi tantae passionis et mortis suae, videbantur quasi in 
mundo oblita: ideoque voluit Christus per ipsum Sanctum, 
et Fratres ejus, quodammodo ea in mundo, et mentibus ho¬ 
minum renovari, et rememorari attentius. Et propterea ipsius 
Ordinis primarium lapidem B. Franciscum voluit privilegio 
tam singulari et excellenti, videlicet passionis suae sacris sti¬ 
gmatibus, insigniri, sub cujus vexillo militarent omnes Mino¬ 
res et Christi imitatores, per veram et jugem recordationem 
et recollectionem tantae suae passionis, mortis, vitae, et con¬ 
templationis, et piae suae Matris; quae etiam, ut legitur in 
libro Conformitatum, propterea et ad hoc specialiter una cum 
filio suo Domino nostro Jesu Christo Ordinem istum, et Or¬ 
dinem sanctae Clarae, a Deo Patre postulavit et obtinuit. 
Beati igitur Fratres, et Sorores tam Minores et sanctae Cla¬ 
rae,'quam Tertiarii de Poenitentia, quam etiam quicumque 
alii cujuscumque status fuerint vel conditionis, qui, quantum 
in se erit, in his sequentur ipsum plagiferum et vexilliferum 


Tract. III. De Ord. Fratr. Min. S. P. Francisci. 175 

Patrem nostrum B. Franciscum; imo verius ipsum Jesum 
Christum, Dominum nostrum, et sacratissimam Matrem ejus 
in hac vita; quia in morte et in judicio, cum ipso Capitaneo 
suo, in acie et societate verorum Christi militum et specia¬ 
lium passionis suae, et vitae contemplatorum ac verorum imi¬ 
tatorum et annuntiatorum, gloriosiores omnibus mundi natio¬ 
nibus et tribubus merito apparebunt cum Christo et Aposto¬ 
lis ejus; id est, sententiam Judicis adprobantes, juxta verbum 
Christi: « Arnen dico vobis, quod vos qui reliquistis omnia, 
et secuti estis me, in regeneratione, cum sederit Filius homi¬ 
nis in sede majestatis suae, sedebitis et vos super sedes duo¬ 
decim, judicantes duodecim tribus Israel ». 



TRACTATUS IV. 

• De exercitio virtutum et de exstirpatione vitiorum. 

Supra (Tract. I. « De perfect. christian. » § 43 et 44) 
dictum est: « Auxilium ad statum divini amoris seu perfe¬ 
ctionis Christianae perveniendi proximum et immediatum est 
sedulum hujus amoris exercitium; cum enim felicissimus iste 
status consistat in habitu seu assuetudine; haec vero assue¬ 
tudo per frequentes actus comparetur, facile sequitur, talibus 
actibus hunc statum comparari. Et quod de frequentatione 
actuum dicendum, idem aeque, imo magis de difficultate eo¬ 
rundem tenendum. Assiduitas et asperitas in exercitatione di¬ 
vini amoris adhibita est illa vis, de qua loquitur Ven. Tho- * 
mas a Kemp. (lib. I. de imitat. Christi cap. ult.): « Tantum 
proficies, quantum tibi ipsi vim intuleris ». Et rursus (lib. II. 
cap. ult.): « Scias pro certo, quia morientem te oportet du¬ 
cere vitam . Et quanto quisque plus sibi moritur, tanto ma¬ 
gis Beo vivere incipit ». Et proximum proficiendi subsidium 
hoc est unicum » (1. c.). 

Itaque officium perfectionis seu divini amoris continuam 
sui ipsius abnegationem et mortificationem internam et exter¬ 
nam a nobis inevitabiliter expostulat, et hac ex causa ad ea 
quae supra (Tract. II. Eundament. III) de mortificatione jam 
dicta sunt, hic saltem principaliora internae et externae mor¬ 
tificationis capita ponuntur. 

CAPUT I. 

De mortificatione interna. 

§ I* 

Be mortificatione in genere . 

1. Mortificatio seu abnegatio sui ipsius est virtuosa ali¬ 
qua vis seu violentia, qua nosmetipsos adigimus ad agendum 

vel patiendum, quod nobis adversum, vel ad omittendum quod 
nobis acceptum est. Dicitur imprimis virtuosa aliqua: id est, 
ex fine supernaturali virtutis alicujus propter Deum facta; 
quia de hac sola violentia et mortificatione, non item de illa 
hic sermo est, quae ex motivo aliquo terreno, amore, vel in- 
teresse proprio, respectu aut timore humano, inani gloria etc. 
fit, prout multi multa faciunt et patiuntur mundani, qui ta¬ 
men propterea prorsus nullum meritum, sed demeritum po¬ 
tius habent. Martyres daemonis merito vocandi. 

2. Dicitur mortificatio ulterius: vis seu violentia; hoc 
ipso enim, quod per actum mortificationis id agamus, omitta¬ 
mus vel patiamur, quod perversae nostrae naturae ejusque 
malis passionibus et inordinatis affectibus contrarium est, na¬ 
tura in passionibus suis aliquo modo vim patitur, et passio¬ 
nibus illius vis seu violentia aliqua quodammodo infertur, dum 
actus mortificationis exercetur; hinc (Matth. 11, 12) dicitur: 
« Regnum coelorum vim patitur , et violenti rapiunt illud » ; 
id est, si agere, omittere, vel pati volumus id, quod ad con¬ 
sequendum regnum coelorum requiritur, nobismetipsis sive 
perversae naturae nostrae ejusque malis passionibus vim seu 
violentiam aliquam inferre oportet, quam dum inferimus, per¬ 
versam naturam et inordinatas passiones mortificamus et ab¬ 
negamus, utpote negantes seu omittentes agere, quod perversa 
natura affectat et appetit; vel eeontra agentes aut patientes 
id, quod non vult, sed aversatur tamquam sibi contrarium. 
Et in hac vi seu violentia virtuosa substantialiter consistit 
mortificatio seu abnegatio sui ipsius, quae in s. Scriptura pro 
synonymis habentur, et subinde etiam renuntiatio, item pugna 
et certamen spirituale vocatur juxta illud (II. Timoth, 2, 5): 
«Non coronatur , nisi qui legitime certaverit ». 

3. Dividitur mortificatio in activam et passivam. Illa est, 
quam ipsi voluntarie exercemus, nobismet eam inferendo. Haec 
vero est, qua adversitates, vel alia quaecumque tandem odiosa vel 
adversa ab aliis nobis illata, vel alia quacumque via, Deo disponen¬ 
te, vel permittente nobis obvenientia aequanimiter amplectimur. 

P. Gaudentius. Vol. I. 

4. Quaeritur: Quam praestans, utilis et meritoria sit 
mortiiicatio seu abnegatio sui ipsius? — Kesp.: Mortificatio 
quaevis, etiam minima, praesertim interna, valde praestans, 
Deo valde grata, nobisque mire meritoria et ad virtutes vi¬ 
taeque perfectionem acquirendam summe utilis est. Eesponsio 
magis patebit ex iis, quae in subsequentibus de quavis mor¬ 
tificatione in specie dicemus. Interea solum audiamus celeber¬ 
rimum Ascetam Blosiam (Instit. Spiritual. c. 2) « De inte¬ 
gra sui abnegationc atque mortificatione » sic scribentem: 
« Quando quis propter Deum sensualitati, voluntatique pro - 
priae, etiam in rebus minimis reluctatur ac se mortificat, 
rem ipsi Deo magis gratam facit , quam si multos mortuos 
ad vitam revocaret ». Declarat id exemplo sequenti: « Si duo 
homines in eodem itinere constituti, elegantem flosculum of¬ 
fenderent, quorum alter cuperet quidem illum decerpere, sed 
melius deliberans diceret sibi ipsi , dimitte eum propter Deum : 
alter vero nihil praemeditatus carperet florem, iste quidem 
simpliciter decerpendo non peccaret, sed ille propter Deum 
dimittendo florem, tantum prae decerpente obtineret meritum , 
quanta est distantia coeli a terra ». 

5. In vitis Patrum legitur, quod quidam ex antiquis Pa¬ 
tribus, ut nimiam sui mortificationem moderaretur, rogatus 
responderit: « Milii credite, filii! si locus, status et conditio 
Beatorum in coelis dolorem aliquem admitteret , profecto hoc 
unicum dolerent maxime, quod graviores affligendi se et mor¬ 
tificandi occasiones non quaesiverint ». 

6. Textus de praestantia et utilitate mortificationis tam 
ex S. Scriptura, quam Ss. Patribus copiose adferri possent, 
qui amore brevitatis hic omittuntur. « Hoc est salvationis no¬ 
strae principium (ait S. Bernardus Serm. 2 de Circum.), cum 
incipimus respuere, quod diligebamus: dolere, unde laetaba¬ 
mur: amplecti, quod timebamus: sequi , quod fugiebamus: 
optare, quod contemnebamus ». Idem pluribus in locis testa¬ 
tur Ven. Thomas a Kemp. (lib. I de imit. Christi, cap. 25): 
« Ibi homo plus proficit, et gratiam meretur ampliorem, 

ubi magis seipsum vincit et in spiritu mortificat ». Et lib. 
III cap. 44 inquit: « Verus profectus hominis est abnegat io 
sui ipsius ». 

7. Quod vero mortificatio tantopere Deo placeat, ratio 
est: quia, dum nosmetipsos propter Deum mortificamus et 
abnegamus, actum mortificationis exercendo re et effectu osten¬ 
dimus, nos Deum vere, sincere, et plus, quam nosmetipsos, 
vel alias creaturas amare, hoc ipso, quod ad beneplacitum et 
voluntatem ipsius adimplendam, seu ad placendum eidem, 
amore ipsius agamus, vel patiamur aliquid, quod nostrae per¬ 
versae naturae, vel amori proprio nostraeque passioni contra¬ 
rium, difficile et adversum est; vel econtra, quod vitemus, 
aut omittamus aliquid, quo amor proprius, sensualitas, pas¬ 
sio, affectus etc. fertur et inclinat: quod Deo utique summo¬ 
pere placet, et quidem eo magis, quo major difficultas in actu 
mortificationis ex natura rei invenitur; quia, quo haec major, 
eo majus etiam signum veri amoris erga Deum, majorque ab- 
negatio amoris proprii exhibetur: sic enim nos habendo eo 
ipso Deum appretiative plus, quam nosmetipsos, vel alias crea¬ 
turas aestimamus et amamus, eumque propterea nobis, et aliis 
proprioque amori et passionibus praeponimus. Unde in quavis 
mortificatione semper implicite includitur verus et realis amor 
Dei, trahens secum meritorum et aliarum gratiarum divina¬ 
rum retributionem; praesertim si praecise vel saltem princi¬ 
paliter propter Deum, vel ad ei placendum ejusque volunta¬ 
tem divinam adimplendam mortificatio seu abnegatio sui ipsius 
exercetur. 

8. Eatio autem, cur haec nobis adeo meritoria et utilis 
sit, inter alias potissimum duplex est: tum quia, quo magis 
aliquid Deo placet, eo magis nobis meritorium et consequen¬ 
ter cum juxta mox dicta, quaevis etiam minima mortificatio 
Deo summopere placeat, etiam maximopere nobis meritoria 
est: tum quia per frequentem mortificationem et abnegatior 
nem perversae nostrae naturae id, quod ad peccata potissimum 
nos pertrahit, et econtra a virtutibus, praesertim Dei amore 

et unione, potissimum impedit, inordinatas nempe passiones, 
voluntatem et amorem proprium subjugando debilitamus et 
successive eradicamus, sicque tum ad peccata vitanda, quam 
virtutes exercendas, consequenter ad perfectionem et unionem 
cum Deo acquirendam semper magis apti et habiles reddimur. 

9. Ex quo colligetis, Charissimi! quantum aestimare de¬ 
beatis quodvis etiam minimum mortificationis genus, et quan¬ 
tum laborare et pugnare vos oporteat, ut per actus frequen¬ 
tatos sanctam praxim et habitum acquiratis, saepius in die, 
etiam in modicis, vos mortificandi; praesertim cum plurimae 
occasiones quotidie se offerant tam internae quam externae 
mortificationis, et quidem exercendae absque omni indiscretione, 
sine ullo corporis vel sanitatis nocumento ac sine aliorum ne¬ 
gotiorum impedimento, nemine etiam advertente, dummodo pia 
sedulitate attendamus ac divinae inspirationi monitisque An¬ 
geli Custodis auditum praebeamus. 

10. Exempla practica mortificationis internae et externae 
plura adducemus per decursum: interea ex S. Dorotheo (Do¬ 
ctrina I. de renuntiat.) lubet adducere textum varimode nos 
instruentem de hac materia his verbis: « Obambulat aliquis, 
et quidpiam conspicatus persuadetur a cogitatione, ut id ad¬ 
vertat: at is cogitationi, et non bonae persuasioni repugnat. 
Rursum invenit quis nugis et variis rumoribus occupatos, 
persuadet, ut se quoque turbae immisceat et verba pariter 
inserat: negat id se acturum, et aversus alio propriam vo¬ 
luntatem abscindit. Item succurrit ulli, ut coquum adeat in- 
terrogetque, quid paret obsonii ? solicitatur interrogare, com¬ 
primit appetitum; sicque, dum parva quaeque praecidit, sen¬ 
sim quaecumque praecidere advenientia consuescit, et jam 
summa cum requie, quidquid factum fuerit, eo ita contentus 
est, ac si ad vota sua evenisset. Advertite igitur, quantum 
pusillum hoc proficere nos faciat ». 

11. Ex quo colligere est, quam varie et frequenter, grandi 
cum beneplacito divino, merito et utilitate vestra in obviis 
quibusque ac minimis vos, inclinationes passionesque vestras 


Tract. IV. De exercit. virt. et de exstirp. vitiorum. 181 

mortificare et abnegare possitis, dummodo amore Dei, sancta 
cura ac desiderio eidem placendi huic sanctae praxi attendatis- 

12. Quaeritur: An mortificatio aequa et rationabilis 
sit? Resp. Mortificatio et abnegatio sui ipsius suarumque 
passionum etiam summe aequa, justa et rationabilis est. Cum 
enim perversa nostra natura ejusque inordinatae passiones ex 
se inclinent et ferantur in id, quod malum, iniquum, rationi, 
virtuti et sapientissimae simulque justissimae legi, voluntati 
et beneplacito divino contrarium est; econtra vero declinent, 
abhorreant et aversionem habeant ab illo, quod bonum, re¬ 
ctum et justum, ac rationi, virtuti, legi et voluntati divinae 
conforme est; utique summe aequum, justum et rationabile 
est, ut per mortificationem, sive per virtuosam vim et violen¬ 
tiam cohibeantur ab illo, ad quod tam male inclinant et fe¬ 
runtur: econtra adigantur ad illud, a quo tam perverse de¬ 
clinant. 

13. Accedit, quod non sit major inimicus Dei et animae 
nostrae, quam perversa nostra natura cum suis inordinatis 
passionibus, utpote quae Deum toties ac tantopere offendit ac 
animae nocuit, prona semper Deum offendere, animae nocere 
eamque perdere. Ergo summe aequum, dignum et rationabile 
est, ut contra pessimum hunc inimicum pugnemus et certe¬ 
mus, eumque omnibus modis mortificemus et molestemus. 
« Cadat et conteratur (inquit ex S. Bernardo Alph. Rodri- 
guez part. 2. tr. I. cap. 4) inimicus iste, contemptor Dei, 
amator sui, amicus mundi, servus diaboli. Quid tibi vide¬ 
tur? Certe, si recte sentis, mecum dices: Reus est mortis, 
crucifigatur, crucifigatur » ! 

14. Quaeritur: An mortificatio, et qualiter sit neces¬ 
saria? Resp. Mortificatio et abnegatio sui ipsius, saltem in¬ 
terna, insuper absolute et inevitabiliter, et quidem quotidie 
saepius necessaria est, non solum ad virtutes, perfectionem 
religiosam veraraque animi quietem acquirendam, sed etiam 
ad peccata vitanda et praecepta servanda. Est hoc unanimis 
ac indubitata doctrina Ss. Patrum et Ascetarum patetque ex 

variis Scripturae textibus. Sic (Gen. 4, 7) Deus mandavit mor¬ 
ti fication&m inordinati appetitus, seu malae passionis illis ver¬ 
bis: « Sub te erit appetitus ejus, et tu dominaberis illius », 
mortificando scilicet et abnegando eundem. Christus quoque 
necessitatem hanc breviter ostendit illis summe ponderosis 
verbis (Luc. 9, 23): :< Si quis vult post me venire , abneget 
semetipsum, et tollat crucem suam quotidie, et sequatur me». 
Et (Mattb. 11, 12): « Begnum coelorum vim patitur , et vio¬ 
lenti rapiunt illud». Idipsum manifestat Paulus (Kom. 8, 
12 et 13): « Fratres, debitores sumus non carni , ut secun¬ 
dum carnem vivamus; si enim secundum carnem (id est se¬ 
cundum carnalia desideria, passiones et affectus) vixeritis, 
moriemini: si autem spiritu facta carnis mortificaveritis, vi¬ 
vetis ». Unde monet (ad Coloss. 3, 5): « Mortificate ergo 
membra vestra, quae sunt super terram ». Et de se ipso fa¬ 
tetur (I. ad Cor. 9, 27): « Castigo corpus meum et in ser¬ 
vitutem redigo, ne forte, cum aliis praedicaverim, ipse re¬ 
probus efficiar ». Ecce, timuit S. Paulus, se a Deo reproba¬ 
tum iri, nisi corpus ejusque inordinatos affectus castigaret et 
mortificaret. 

15. Eatio est, quia ex dictis natura nostra per peccatum 
Adae adeo perversa et inversa existit, ut ejusdem passiones, 
inclinationes, affectus et sensus a natura ferme omnes mali, 
vel inordinati sint ab eo, quod Deus, virtus et ratio exigit, 
abhorrentes, et econtra ad id, quod Deo et virtuti contrarium 
est, proclives; quippe « Sensus et cogitatio humani cordis 
in malum prona sunt ab adolescentia sua » (Gen. 8, 21) et 
incessanter ;< caro concupiscit adversus spiritum, spiritus au¬ 
tem adversus carnem » (ad Galat. 5, 17). Accedit, tum quod 
dicta perversa nostra natura insuper in plurimis male liabi- 
tuata et assueta sit: tum quia etiam malum exemplum alio¬ 
rum jugiter oculis oberrat et ad sequelam trahit: tum quia 
daemon incessanter nos tentat, et millenis occultis fraudibus, 
etiam sub specie boni, ad malum perducere conatur, ac econ¬ 
tra a bono retrahere. Quibus stantibus utique absolute et ine- 

vitabiliter necessarium est, quasi continuo, aut certe frequen¬ 
tissime attendere et pugnare contra daemonem et perversam 
naturam nostram, ejusdem malas passiones mortificando, ab¬ 
negando et vi quadam sancta subjugando. Hoc enim nisi ju¬ 
giter faciamus, procul dubio frequenter in noxia labemur, nec 
ad solidam virtutem, minus ad perfectionem religiosam per¬ 
tingere poterimus. Propterea recte dicit Job (cap. 7, 1): « Mi¬ 
litia est vita hominis super terram », quia videlicet semper 
pugnare et certare oportet, nosmetipsos abnegando et morti¬ 
ficando, prout nos Doctor gentium edocet admonetque (II. 
Cor. 4, 10), quippe « Semper mortificationem Jesu in cor¬ 
pore nostro circumferentes ». In hac vita corpus et facta 
carnis spiritu mortificare quotidie, affligere, fraenare etc., haec 
est actio nostra, haec militia nostra. 

Ne vero quispiam ab hoc necessario mortificationis jugi¬ 
ter faciendae exercitio absterreatur, 

16. Quaeritur: Num mortificatio insuper etiam sit 
facilis et jucunda? Eesp. Mortificatio et abnegatio sui ipsius 
non tantum summe praestans, Deo grata, nobis utilis ac ne¬ 
cessaria, sed insuper facilis et jucunda est, prout Magistri 
Asceseos passim docent, et fatentur ii, qui exercitio mortifica¬ 
tionis dediti sunt. Tametsi vero ab initio nonnihil difficilis et 
molesta appareat, successive tamen facilis et jucunda accidit; 
utpote consolationes, dulcem animi quietem, et gaudium spi¬ 
rituale permixta et subsequentia habens. Hinc verbum Jesu 
Christi, aeternae veritatis: « Jugum meum suave est et onus 
meum leve » (Matth. 11, 30); et dilectus Christi discipulus 
Joannes testatur (I. Epist. 5, 3): « Mandata ejus gravia 
non sunt». «Initium quidem mortificationis, ait Climacus 
(GracL 4), vel corporis membrorum, vel animae voluntatis 
labor est. Medium vero interdum labor, interdum requies . 
Finis autem jam omni motus perturbatione omnique labo¬ 
ris sensu vacat ». Et ut ait S. Cyprianus (lib. de Discipl. et 
bono Pudic.): x Voluptatem vicisse voluptas est maxima , nec 
ulla major est victoria, quam ea, quae e cupiditatibus re - 

fertur ». Siquidem « resistendo passionibus invenitur vera 
pax cordis, non autem serviendo eis », inquit Yen. Thom. 
Kemp. (1. I. c. 6). 

17. Quare, dilecti Fratres, nullatenus habetis, unde ab 
hoc animae plurimum consolatorio atque ad perfectionem re¬ 
ligiosam acquirendam adeo utili, et inevitabiliter necessario 
mortificationis ac propriae abnegationis frequenti, quin quoti¬ 
diano exercitio absterreamini. Credite firmissime, et pro certo 
infallibili principio menti bene imprimite illud Ven. Thomae 
Kemp. (1. I. c. 25): « In tantum proficies, in quantum tibi 
ipsi vim intuleris » (sive quod idem est), in quantum te mor- 
tificaveris et abnegaveris, tantum, nec plus nec minus in per¬ 
fectione et virtutibus progredieris. Nisi enim frequenter, et 
quasi continuo vos in mortificatione exercueritis, certo juxta 
inordinatas vestras passiones, inclinationes, affectus, pravos 
habitus, et malas consuetudines jugiter vivendo, in bono sem- 
per deficietis: econtra vero in vario malorum genere proficie¬ 
tis, si non graviter peccaminosi, saltem vere tepidi, et vel 
ideo ob magnum salutis periculum plane miseri; insuper omni 
vera pace et gaudio mentis destituti, spiritu afflicti, turbati, 
inquieti etc. Credite S. Paulo, nedum ad Romanos, sed ad vos 
quoque scribenti, « si secundum carnem (id est, secundum 
perversam carnalem naturam ejusque malas passiones) vixe¬ 
ritis, moriemini (morte scilicet animae); si autem spiritu fa¬ 
cta carnis mortificaveritis, vivetis » (Rom. 8, 13), videlicet 
vita animae per gratiam, quae in vobis erit eo amplior, quo 
magis mortificaveritis membra vestra. 

§ 2 . 

De mortificatione interna in specie. 

18. Mortificatio interna est illa, qua potentias internas, 
puta intellectum, judicium proprium, memoriam, voluntatem 
et amorem proprium, item internas malas passiones et inor- 

dinatos affectus, desideria, inclinationes, aversiones etc. mor¬ 
tificamus, seu rectae conscientiae et divinae voluntati subji¬ 
cimus. 

Quamvis omnis mortificatio juxta antecedenter dicta valde 
praestans, Deo grata, et nobis meritoria sit, ordinarie tamen 
et ceteris paribus loquendo, mortificatio interna incomparabi¬ 
liter praestantior, Deo gratior, et nobis magis meritoria est, 
quam externa pure et proprie talis. Ita unanimis et certa 
doctrina Ss. Patrum et Ascetarum. Eatio est: tum quia longe, 
imo incomparabiliter magis a nobis requirit Deus mortificatio¬ 
nem internam, quam externam corporis; quandoquidem haec 
ordinatur ad hoc, ut interior homo inordinatos affectus et ma¬ 
las passiones subjugando et refraenando debite se habere pos¬ 
sit ad finem suum, scilicet ad Deum amandum eique servien¬ 
dum : tum quia mortificatio interioris hominis longe magis, 
imo absolute, et quasi continuo necessaria est ad observanda 
sanctissima mandata legesque divinas et humanas, atque ad 
virtutes et perfectionem acquirendas: tum quia mortificatio 
interna magis tollit radicem quorumcumque malorum et defe¬ 
ctuum nostrorum, nec non impedimenta virtutum et unionis 
cum Deo, quae radices, et impedimenta sunt ipsae malae pas¬ 
siones, inordinati affectus, et desideria nostra. Quibus accedit, 
quod mortificatio interna ex se et natura sua longe difficilior, 
et perversae nostrae naturae magis molesta et contraria, quam 
externa, consequenter cum majori victoria fiat. Siquidem longe 
difficilius est cohibere passionem, e. gr. vindictae, ut inimico 
suo parcere, eum diligere, illique benefacere tunc, quando 
optima occasio se vindicandi adesset, ac nescio quam mortifi¬ 
cationem externam corpori inferre. Pariter longe difficilius est 
vehementer ebullientem irae, indignationis etc. passionem, ne 
erumpat, cohibere, quam cilicio vel flagellis corpus affligere etc. 
Quo autem ex se et natura sua difficilior propter Deum as¬ 
sumitur mortificatio, eo magis Deo erit grata et nobis meri¬ 
toria, ut per se clarum est. Porro, quae de mortificatione in¬ 
terna in genere hic dicta sunt, etiam de ea in specie, ut de 

mortificatione intellectus, et proprii judicii, propriae volunta¬ 
tis etc. intelligenda veniunt. 

19. Quamvis mortificatio interna perversae nostrae natu¬ 
rae sit molesta, et difficilis maxime ab initio appareat: ordi¬ 
narie tamen etiam internam consolationem secum, vel post se 
trahit, quae habitam momentaneam quasi et brevem difficul¬ 
tatem ac molestiam longe superat et abunde supplet, ut proin 
mortificatio interna etiam facilis et jucunda dici possit. Patet 
hoc tum ex supra (§ I. n. 16) adductis: tum continua expe¬ 
rientia, qua constat, quod quaevis sui victoria, seu quaevis 
mortificatio interna praeter magnum beneplacitum divinum, 
et ingens meritum nostrum semper secum trahat et relinquat 
consolationem animi, adeo quidem, ut etiam plures post an¬ 
nos adhuc consolatione anima in Deo frnatur ex eo. quod in 
hoc vel in illo se propter Deum mortificaverit et se abnega¬ 
verit. Quae consolatio longe major est, quam sentiunt, qui 
malae passioni indulgent; praesertim cum falsa et momenta¬ 
nea, aut brevis ejusmodi delectatio et consolatio praeter alios 
malos effectus econtra ordinarie secum trahat, vel paulo post 
adferat, et relinquat diuturnam desolationem, taedium, languo¬ 
rem et inquietudinem. Ex quo Ss. Patres merito inferunt, 
longe facilius et jucundius esse, malas passiones, inordinatos 
affectus etc. mortificare, quam omittendo internam mortifica¬ 
tionem eis indulgere; quando quidem mortificationi internae 
pie dediti, constanti, eaque vera et sancta pace, quiete, tran¬ 
quillitate et consolatione animi fruuntur, illis econtra, qui 
mortificatione hac neglecta, suis passionibus passim indulgent, 
nunquam vera, minus constanti consolatione gaudentibus. 

20. Quod tandem attinet necessitatem mortificationis in¬ 
ternae, dicendum: Mortificatio interna non tantum Deo gra¬ 
tissima, nobis utilissima, sed etiam absolute ac inevitabiliter, 
et quidem saepius quotidie est necessaria non solum ad vir¬ 
tutes et perfectionem religiosam, veram pacem, quietem, con¬ 
solationem animi acquirendam, sed etiam ad peccata vitanda, 
ad praecepta servanda, et salutem aeternam consequendam. 

Patet hoc ex textibus et rationibus supra (§ I. n. 14. et 15.) 
positis, utpote quae de interna mortificatione principaliter 
sunt intelligenda. Patet hoc ex directis admonitionibus divi¬ 
nis de mortificatione interna, e. gr.: « Sub te erit appetitus 
ejus (scii, peccati), et tu dominaberis illius » (Genes, 4, 7.); 
« Post concupiscentias tuas non eas, et a voluntate tua aver¬ 
tere » (Eccli. 18, 30); ;< Melior est patiens viro forti: et qui 
dominatur animo suo , expugnatore urbium » (Prov. 16, 32); 
Christus ipse ait: « Qui amat animam suam, perdet cum, 
et qui odit animam suam in hoc mundo, in vitam aeternam 
custodit eam» (Joan. 12, 25); « Omnia mihi licent», ait 
S. Paulus (I. Cor. 6, 12), « sed ego sub nullius redigar 
potestate». — His accedit, quod, cuin iuxta dicta et dicenda, 
potissimus et principalis labor, cura et conatus spiritualis 
consistat in exstirpatione malarum passionum, inordinatorum 
affectuum, pravorum habituum, seu vitiorum, ac econtra in 
implantatione virtutum, quatenus sic naturam nostram pec¬ 
cato originali corruptam, et malis passionibus repletam cor¬ 
rigamus, et ad eum statum, in quo per Deum ab initio creata 
fuerat (quippe natura nostra erat unius voluntatis et spiritus 
cum Deo, passionesque illius omnes rectae, ac ad omne bo¬ 
num, et beneplacitum divinum inclinantes), quantum possi¬ 
bile, redigamus, sicque impleamus, quod S. Paulus (ad Co- 
loss. 3, 9. 10) ait: « Exspoliantes vos veterem hominem cum 
actibus suis, et induentes novum » . In hac, inquam, exstir¬ 
patione passionum et vitiorum, ac econtra in virtutum im¬ 
plantatione cum potissimus et principalis noster labor, cura, 
et conatus spiritualis consistere debeat, palam est, quotidia¬ 
nam, eamquo frequentem mortificationem internam absolute 
esse necessariam, hoc ipso, quod in hac mortificatione consi¬ 
stat exstirpatio malarum passionum et vitiorum substantiali¬ 
ter, prout in sequentibus dicetur. 

Progredimur jam ante omnia praecipue ad mortificatio¬ 
nem trium potentiarum animae, intellectus videlicet, memoriae 
et voluntatis, eo quod, si hae bene regulentur suoque officio 

rite fungantur, reliqua mortificatio interna, nempe malarum 
passionum, inordinatorum affectuum et pravorum habituum, 
seu vitiorum ordinarie tam difficilis amplius non sit, sed fa¬ 
cile consequatur. 


§ 3. 

De mortificatione intellectus. 

21. Quamvis inter memoratas potentias Regina et Do¬ 
mina sit libera voluntas, nihilominus quia voluntas in se caeca 
est, indeque in omnibus ab intellectu dependet, ut ab eo il¬ 
lustretur circa eligendum bonum et evitandum malum, ac 
propterea ipsa voluntas nil eligat, nil velit, nil respuat etc., 
nisi sibi prius ut bonum, aut malum ab intellectu repraesen¬ 
tetur, juxta illud tritum : nil votitum , nisi praecognitum » ; 
ideo prae omnibus necessarium est, ut per mortificationem 
bene reguletur intellectus, praesertim vero ne sit, vel maneat 
in rerum scitu necessariarum vel utilium prava ignorantia, 
aut nocivus error. Hinc 

22. Mortificatio intellectus est illa, qua adigimus intel¬ 
lectum ad cognoscenda, ad discenda, ad consideranda illa, quae 
secundum Dei et Superiorum voluntatem intuitu status, con¬ 
ditionis, officii, et talentorum nostrorum scitu necessaria, vel 
utilia et proficua nobis ac aliis sunt, indeque custodiatur a 
prava ignorantia et errore; econtra ut cohibeatur ab illicitis, 
nocivis, curiosis, inutilibus etc. 

23. Mortificatio intellectus tam ad vitanda peccata, quam 
ad acquirendas virtutes et perfectiones, sicut ad exercendas 
alias mortificationes absolute necessaria est. Ratio est, quia 
natura hujus mortificationis duo puncta sive genera mortifi¬ 
cationum includit. Primum est, ut intellectus arceatur ab 
ignorantia et errore, ac compellatur ad cognoscenda et con¬ 
sideranda necessaria ac utilia: Secu/ndum vero est, ut cohi¬ 
beatur a curiosis, nocivis, inutilibus etc. 

24. Primum hujus mortificationis genus quod attinet, 
summa illius necessitas ex eo palam est, quia, si intellectos 
bonum aliquod ignorat, etiam voluntas illud non amabit nec 
appetet, cum juxta tritum « ignoti nulla cupido sit »: neque 
odio habebit, nec fugiet malum, si illud ut tale intellectus non 
cognoscit, vel viam, modum, et media malum fugiendi et bo¬ 
num prosequendi ignorat; vel si debitam horum notitiam qui¬ 
dem habet, ea tamen, sicut et motiva eorum raro, aut nun¬ 
quam considerat, nec voluntati exhibet. Adhuc magis in acti¬ 
bus suis deficiet et impinget voluntas, si intellectus non tan¬ 
tum ignorans, sed etiam positive errans est, et bonum pro 
malo, econtra vero malum pro bono apprehendit, viasque, mo¬ 
dos et media minus proficua, vel plus nociva, quam profutura 
voluntati exhibet. 

25. Dum econtra, si rerum veritates non prout ab oxtrin- 
seco apparent et sensibus nostris objiciuntur, aut prout eas 
mundus aestimat; sed prout secundum rectam rationem et vera 
principia supernaturalia bonae aut malae sunt, bene cognoscit, 
easque, sicut et motiva malas fugiendi et bonas prosequendi 
saepius et bene considerat, revolvit, et voluntati exhibet, vo¬ 
luntas quoque in actibus suis bene eliget. Dum enim intellectus 
frequenti consideratione perpendit ac voluntati proponit varia 
aeternae veritatis principia, fundamenta et doctrinas practicas, 
e. gr. omnia esse vanitatem et mendacium, praeter Deum 
amare et illi soli servire: cuncta, quae mundus et sensualis 
corrupta natura nostra adeo aestimat, appetit, et nescio qui¬ 
bus mediis et modis quaerit, veluti sunt honores, dignitates, 
divitiae, deliciae terrenae, nonnisi vanitatem et afflictionem 
spiritus parere: non solum summe aequum, justum et utilis¬ 
simum, sed etiam longe facilius et jucundius osse Deo servire, 
quam mundo, carni aut diabolo: unicam guttulam consolatio¬ 
nis divinae superaro omnes mundi delicias: injurias, ignomi¬ 
nias, vilipensiones, persecutiones, afflictiones, infirmitates, do¬ 
lores, et omnis generis adversitates a Deo immissas, aut per¬ 
missas esse inenarrabilia Dei dona, magis quam omnia mundi 


190 Pars prima. 

bona aestimanda: mortificationem malarum nostrarum passio¬ 
num etiam minimam, qua quis seipsum vincit, nobiliorem esse, 
quam si quis fortissima expugnaret moenia, imo quam si mi¬ 
racula patraret et mortuos suscitaret etc. Haec et similia, in¬ 
quam, dnm intellectus bene perpendit ac voluntati debite exhi¬ 
bet, mediaque, vias et modos ad agendum, vel omittendum ei 
proponit, procul dubio voluntas iis conformiter movebitur, re¬ 
solutiones, proposita, et actus imperabit et exercebit, atque 
juxta genuinas in Deo et in virtute fundatas veritates bene 
et ordinate procedet. 

26. Econtra vero si intellectas horum et similium ex 
ignavia ignarus, aut in iis nonnisi obiter versatus est, vel 
omnino erroneam de iis cognitionem habet, aut eorum bene 
equidem gnarus, illa tamen raro aut nunquam bene conside¬ 
rat ct revolvit: voluntas quoque nec ad faciendum bonum, nec 
ad malum vitandum et omittendum movebitur, neque bene 
aget, sed prout erroneus intellectus, sensus, sensualitas, incli¬ 
nationes, amor proprius, passiones, mala exempla aliorum, vel 
daemon res et objecta exhibent, male et inordinate procedet 
in suis actibus. Ex quibus abunde patet absoluta necessitas 
mortificationis intellectus. 

27. Quaeritur: In quibus, et quomodo in praxi 
exerceri debeat mortificatio intellectus quoad utrumque pun¬ 
ctum seu genus mortificationis (n. 23) allegatum ? — Ante 
responsionem notandum, omnem hominem ex natura sua ha¬ 
bere appetitum sciendi, seu naturalem inclinationem ad ha¬ 
bendam notitiam et cognitionem rerum, tametsi etiam non pau¬ 
cos invenire sit, qui ex ignavia et desidia debitam diligentiam 
et conatum ad comparandam ejusmodi cognitionem mimme 
adhibent. Porro, quia ferme innumera sunt objecta, quae sciri 
et cognosci possunt, debite mortificandus et coercendus est in¬ 
tellectus, ne in acquirenda scientia et cognitione rerum pro 
libitu vagetur, sed relictis aut postpositis aliis, illarum scien¬ 
tiam et cognitionem debitam sibi comparet, quae scitu magis 
necessaria et utilia sunt. Plures enim reperiuntur, qui tum 

ex corrupta natura, tum ex tentatione daemonis majorem sen¬ 
tiunt inclinationem et appetitum sciendi curiosa, inutilia et 
nociva, quam necessaria et utilia, imo ad debitam horum no¬ 
titiam et cognitionem acquirendam etiam taedium quandoque 
et quasi aversionem habent. His praenotatis 

Resp. Mortificatio intellectus circa primum punctum 
quoad praxim principaliter exerceri debet, ut cohibeatur et 
adigatur, quatenus dimissis vel postpositis aliis, ante omnia 
bene addiscat et cognoscat ea, quorum debitam scientiam seu 
notitiam exigentia status, conditionis, officii, obedientiae, qua¬ 
litatum et ingenii nostri a nobis requirit. Ratio est: quia ho¬ 
rum praecipue, et non aliorum scientiam et notitiam a nobis 
requirit Deus, sicut et de horum, et non aliorum scientia vel 
culpabili ignorantia nos aliquando judicabit, ac praemiabit, vel 
puniet Deus. Hinc dicitur (Eccli. 3, 2 sq.): « Altiora te ne 
quaesieris, et fortiora te ne scrutatus fueris y sed , quae prae¬ 
cepit tibi Deus, illa cogita semper, et in pluribus operibus 
ejus ne fueris curiosus. Non est enim tibi necessarium, ea 
quae abscondita sunt, videre oculis tuis. In supervacuis re¬ 
bus noli scrutari multipliciter , et in pluribus operibus ejus 
non eris curiosus ». Porro illa, quae necessario discere et 
scire debemus, sunt sequentia, et quidem 

28. a. Quivis Religiosus ratione status Christiani scire 
debet, quae sunt scitu necessaria necessitate medii, et scire 
debet etiam illa, quae sunt scitu et creditu necessaria neces¬ 
sitate praecepti. 

b. Ratione status Religiosi quivis tenetur scire, et bene 
considerare sui, quem professus est, s. Ordinis Regulam, prae¬ 
sertim in s. Religione nostra, ubi praeter tria vota essentialia 
continentur plura, sub gravi peccato obligantia. Huc etiam 
referri debet notitia Constitutionum Generalium sive Statuto¬ 
rum tam Generalium, quam, et praecipue quidem, Provincia¬ 
lium seu Provinciae suae. Cum enim in his norma recte vi¬ 
vendi a Superioribus, consequenter a Deo praescripta, quoad 
multa in iisdem contineatur, de horum quoque observantia, 

proinde et debite comparata notitia, aliquando coram Altissimo 
Religiosum respondere oportebit. 

c. Principaliter etiam Religiosus sufficienter addiscere et 
bene considerare debet ea, quae scitu necessaria, et magis 
utilia sunt ad acquirendam perfectionem religiosam tamquam 
praecipuum finem, ad quem Roligiosorum quivis tendere obli¬ 
gatur. Innuit id paucis verbis S. P. N. Franciscus in sua 
Regula cap. 10, ubi in Domino Jesu Christo serio et paterne 
admonet suos Fratres, ut sine inordinata cura acquirendi alias 
scientias « attendant , quod super omnia desiderare debent, 
habere Spiritum Domini » (i. e. sanctam, a Deo datam, se¬ 
riam voluntatem, fervensque desiderium ad perfectionem ve¬ 
niendi Deoque debite serviendi) « et sanctam ejus operatio - 
nem », hoc est, talem nostram cooperationem, ut bona volun¬ 
tas in effectum deducatur. Hinc licet ibi cap. 5 velit, ut Fra¬ 
tres etiam laborent, attamen eos laborare, et studiis ac scien¬ 
tiis vacare vult taliter solum, « ut sanctae orationis ac de¬ 
votionis spiritum non extinguant, cui debent cetera tempora¬ 
lia deservire ». Ut proin procul dubio graviter errent illi Re¬ 
ligiosi, qui otio culpabiliter dediti, vel aliis negotiis, aut stu¬ 
diis fere penitus immersi, nullam, vel nonnisi exiguam et 
prorsus insufficientem curam habent acquirendi, conservandi, 
ac in opus deducendi necessariam scientiam asceticam. ten¬ 
dendi et acquirendi perfectionem religiosam. 

d. Religiosus Clericalis Ordinis scire debet Rubricas Bre¬ 
viarii et Missalis; utpote quae sunt leges ecclesiasticae ad Of¬ 
ficium Divinum rite persolvendum, tremendumque Missae Sa¬ 
crificium debite peragendum praescriptae, etiam in conscientia 
obligantes. Huc etiam spectat debita notitia Ritualis Romani, 
Dioeceseos, Ordinis et Provinciae. Huc etiam spectat Studium 
Theologiae dogmaticae, moralis, juris canonici, S. Scripturae, 
aliarumque disciplinarum theologicarum. — Porro quivis scire 
debet, quae ratione sui officii requiruntur: sic Superior, Le¬ 
ctor, Director spiritualis, Magister, Confessarius, Concinnator, 
Operarius etc. scire debent, quae ad officium suum debite ob¬ 
eundum scitu necessaria sunt. 

e. Salvis obedientiae muneribus quivis conari debet acqui¬ 
rere scientiam et notitiam eorum, ad quae Deus specialia dona 
et ingenium sibi dedit. Cum enim infinite sapiens Deus non 
cuivis ad quodvis soleat dare dona et talenta, sed sapientis¬ 
sime et providentissime dividat singulis, prout vult; debet 
quivis secundum dona et talenta a Deo sibi data, quantum 
est in se, se applicare et operari, quatenus, uti Apostolus 
ad Eom. cap. 12. fere per totum pulcherrime demonstrat, 
scribens: « Sicut in uno corpore multa membra habemus, 
omnia autem membra non eundem actum habent » : ita et 
nos, qui « unum corpus sumus in Christo, singuli autem 
alter alterius membra » eundem actum habere nec debeamus, 
nec possimus, sed « secundum gratiam, quae data est nobis, 
differentes », ad eundem autem finem tendentes mutua cha- 
ritate et dependentia mutua operemur, ut, sicut « non potest 
oculus manui dicere, opera tua non indigeo, aut caput pe¬ 
dibus, non estis mihi necessarii » (I. Cor. 12, 21): ita nul¬ 
lus nostrum ad alterum dicat, opera tua non indigeo, cum 
quivis sit certum in corpore mystico membrum, certis a Deo 
gratiis, donis, aut talentis pro bono totius corporis dotatum, 
juxta quae proin, si se applicaverit et operatus fuerit, quan¬ 
tum est in se, sive magnum illud fuerit, sive parvum, sive 
honorificum, sive abjectum, Deo satisfacit, et consolatorie ali¬ 
quando dicere poterit: « Domine, unum, vel duo, vel tria, 
vel quinque talenta tradidisti mihi; ccce totidem alia lu¬ 
cratus sum ». Indeque audire merebitur: « Euge, serve bone, 
intra in gaudium Domini tui » (Matth. 25). Sicut econtra illi, 
qui dona vel talenta a Deo data ex ignavia vel socordia debite 
non applicant, nec operantur talentis suis conformiter, tam¬ 
quam abscondentes talenta sua in terram, gravissime aliquando 
judicabuntur a strictissimo Judice. 

Dicitur autem supra notanter: quantum est in se, id est, 
debet quivis quantum salvis aliis obedientiae muneribus pru¬ 
denter potest, juxta talenta sua operari, et qualificatum se 
reddere, ut, si Deus per Superiores velit illum ad munus ta- 

P. Gaudentius. Vol. I. 

lentis proportionatum applicare, debite dispositus existat, ita 
tamen, quod, si Superiores ex quacumque causa nolint, plena 
resignatione in divinam voluntatem omnino contentus esse 
velit; quia, quantum est in se, fecit, indeque merito apud 
Deum minime carebit. 

29. Circa secundum mortificationis punctum (vide supra 
n. 23) in praxi intellectus cohiberi debet: 

a. A lectione, studio, vel haurienda notitia illicitorum, 
qualia sunt lasciva, amatoria, detractoria: juratae, aut alias 
graviter debitae fidelitati, aut taciturnitati contraria; item ea, 
quae in libris prohibitis, in litteris secretis continentur etc. 
Unde, si intellectus hujusmodi legere, indagare, et scire ap¬ 
petit necessario mortificari debet. 

b. A nocivis, id est, quorum notitia vel cognitio non nisi 
mentis turbationem, varias inordinatas cogitationes, et sollicitu¬ 
dines aliosve malos effectus parit. 

c. A curiosis et inutilibus: tum quia similia multas dis¬ 
tractiones in oratione tam interna quam externa causant: 
tum quia, ubi horum species magis copiosae sunt, bonas co¬ 
gitationes obruunt, et spiritum devotionis extinguunt: tum 
quia tempus ad necessaria, obligatoria et utilia adimunt. 

d. A superfluis, id est, talibus, quae scire ex se quidem 
utile foret, tamen nobis scitu necessaria et utilia hic et nunc 
non sunt. Unde monet Apostolus (Rom. 12, 3): « Dico enim 
per gratiam, quae data est mihi , omnibus, qui sunt inter 
vos, non plus sapere , quam oportet sapere, sed sapere ad 
sobrietatem; et unicuique sicut Deus divisit mensuram fidei ». 

Porro, cum inter actus intellectus sit etiam proprium, 
necnon temerarium judicium, in quibus saepissime errat, con¬ 
sequenter mortificari debet; hinc ponitur, 

§ 4 . 

De mortificatione seu abnegatione judicii proprii ac temerarii. 

30. Mortificatio seu abnegatio proprii judicii est illa, qua 
subjicimus illud ac accommodamus judicio divino, Superiorum 

et aliorum. — 1Practice mortificatio haec, sive abnegatio pro¬ 
prii judicii potissimum in sequentibus est exercenda: 

a. Primo absolute necessaria est in materia et articulis 
Fidei, ita, ut, quamvis materia aliqua, vel articulus Fidei se¬ 
cundum rationes naturales intellectui nostro videatur impos¬ 
sibilis ac imperceptibilis, eisque uti et sensibus nostris omni¬ 
mode contrarius, nihilominus inteiioctuin et judicium nostrum 
abnegare et captivare necessario debeamus, credendo ex hoc 
motivo, quia infinitae veritatis Deus, qui nec fallere nec falli 
potest, vel immediate per se, vel per Filium suum, aut per 
infallibilem Ecclesiam Catholicam, aut per infallibilem Sum¬ 
mum Pontificem nobis ejusmodi veritatem revelavit. 

b. Omnino frequenter necessaria est mortificatio judicii 
proprii ad exercendam resignationem in divinam voluntatem, 
casu quo, ut non raro contingit, Deus disponit vel permittit, 
quae juxta judicium et opinionem nostram nobis vel aliis, aut 
etiam toti alicui Communitati, Provinciae, Regno, Ecclesiae etc. 
temporaliter vel spiritualiter nociva videntur: in quibus ca¬ 
sibus proprium nostrum judicium divino judicio humiliter sub¬ 
jicere oportet. 

c. Necessaria est abnegatio seu mortificatio judicii pro¬ 
prii in materia obedientiae, ita, ut quantumvis id, quod Supe¬ 
rior vult, praecipit, aut alias ex obedientia nobis incumbit, 
proprio judicio nostro adversum, inutile, imprudens, erro¬ 
neum etc. videatur (dummodo manifeste peccaminosum non 
sit), et econtra contrarium longe melius et utilius appareat, 
nihilominus juxta obedientiam jussa implere, ac propterea ju¬ 
dicium nostrum abnegare, illudque judicio Superiorum humi¬ 
liter accommodare semper oporteat. Pro cujus praxi juvat pro 
principio habere et in quovis emergenti casu cogitare: Supe¬ 
rior potest habere, et habebit suas causas, quas subditis di¬ 
cere non tenetur nec semper expedit. Neque decet, ut subdi- 
tus discutiat praecepta Superioris, sed ut illi loco Dei simpli¬ 
citer et caeco modo obediat; praesertim cum subditus errare 
non possit obediendo, dato etiam, quod Superior erraret prae- 

cipiendo, dum nil aperte peccaminosum mandat. Hinc bene 
ad propositum Cassianus scribit (lib. 4 Inst. c. 41): « Stul¬ 
tum te secundum Apostoli sententiam facias in hoc mundo, 
ut sis sapiens : nihil scilicet discernens, nihil dijudicans ex 
his, quae tibi fuerint imperata, sed cum omni simplicitate 
ac fide obedientiam semper exhibeas, illud tantummodo san¬ 
ctum, illud utile, illud sapiens esse judicans, quidquid tibi 
vel lex Dei, vel Senioris examen indixerit ». 

NJB. Contra hanc necessariam mortificationem proprii 
judicii plurimum errant, qui proprio judicio inhaerentes, illud, 
quod juxta propriam opinionem et judicium suum minus recte, 
minus utiliter, et imprudenter, aut alias inconvenienter prae¬ 
cipi sibi videtur, aut omnino non, aut imperfecte, vel nonnisi 
cum impatientia, taedio, vel murmuratione peragunt. Adhuc 
gravius errant, et pestis plane Religionis sunt, qui Supe¬ 
riorum praecepta et dispositiones proprio judicio et opinioni 
contrarias non tantum apud semetipsos, sed etiam apud alios 
vilipendunt, irrident, traducunt, male interpretantur ac ob¬ 
murmurant, indeque multis scandalum praebent. 

d. Toties necessaria est mortificatio proprii judicii et opi¬ 
nionis, quoties in discursu, in conversatione, consultatione etc. 
judicium et opinionem aliorum absolute veram, vel saltem ve¬ 
riorem, probabiliorem et meliorem nostra advertimus. Contra 
quod multi errant, qui suas opiniones, sententias, data con¬ 
silia etc. pertinaciter manutenere nituntur, etiamsi cognoscant 
et deprehendant, aliorum judicium et opinionem esse magis fun¬ 
data et verisimiliora. Quod manifestum signum superbiae est, 
qua erubescunt suam prolatam opinionem mutare aut revocare, 
ne videantur errasse, aut minus docti esse. Tales recordentur, 
non tantum humilis et virtuosi, sed esse etiam sapientis mu¬ 
tare consilium. 

e. Valde bona, ac virtuti humilitatis conveniens est mor¬ 
tificatio proprii judicii et opinionis in dubiis et obscuris, ne¬ 
glecto suo, aliorum etiam aequalium, aut minorum aliquando 
consilio se accommodare. — Eadem observanda est mortifi- 

catio, qua intellectus cohibetur, ne statim juxta opinionem et 
suum judicium proprium solum procedat, praesertim in rebus 
arduis, vel majoris momenti, sed prius etiam alios desuper 
consulat, juxta monitum Spiritus Sancti (Eccli. 32, 24): 
* Fili! sine consilio nihil facias , et post factum non poeni- 
tehis ». Et illud (Prov. 11, 14): «Salus, ubi multa consi¬ 
lia ». Consulendi autem prae aliis illi sunt, quibus respectu 
petentis consilium, aut materiae consilium dare ex munere vel 
officio convenit, uti respectu subditorum plerumque sunt Su¬ 
periores ac Confessarii, respectu Tyronum Magistri et Dire¬ 
ctores spirituales, respectu studentium aut juvenum Confessa- 
riorum in materia circa Confessionale Professores, sive Lecto¬ 
res, vel alii doctiores ac Seniores experti etc. 

De mortificatione judicii temerarii. 

31. Mortificatio judicii temerarii et suspicionis est, qua 
intellectus cohibetur, ne sine apertis, aut certo aperte suffi¬ 
cientibus rationibus, indiciis, aut conjecturis male de proximo 
judicet vel suspicetur: et econtra adigatur, ut vel factum 
ipsum, vel intentionem bene judicet, interpatetur, ac pro 
possibili excuset. Judicium temerarium seraper est peccami- 
nosum, et juxta Theologos in materia gravi mortale, si tale 
judicium, sententia, sive assensus sit firmus et vere deliberate 
voluntarius, atque ex insufficientibus indiciis, cognitis ut ta¬ 
libus, formatus. Pessimos secum trahit effectus, singulariter 
vero charitatem proximi, a Deo tantopere demandatam, quie¬ 
tem et sanctam pacem atque fraternam conversationem im¬ 
pedit et destruit. 

32. Terribilia sunt, quae contra judicium et suspicionem 
temerariam scribunt Ss. Patres, e quibus S. Dorotheus (Doctr. 
(S) inquit: x Nihil adeo provocat Deum, nihil adeo homi¬ 
nem spoliat, et fert in ambiguum, ut obloqui, ut judicare, 
ut spernere proximum ». Cui consonat noster Didacus Stella 
(in cap. 6 Lucae) ita habens: « Fieri non poterit, quin in 

manus divinae irae incidas, quandoquidem tam audax es, 
ut officium Dei fureris ». Yere enim anthoritatem et judicium 
divinum usurpat, qui proximum male judicat, cum solus Deus 
scrutetur renes et corda, ac cujusvis occultas causas, rationes, 
et intentionem solus cognoscat, indeque solus de homine recte 
judicare possit. Unde S. Paulus (Eom. 14, 4) in temere judi¬ 
cantem invehitur: <* Tu quis es, qui judicas alienum ser¬ 
vum » ? — Unde Christus (Matth. 7, 1 seq.) serio admonet 
omnes: « Nolite judicare, ut non judicemini; in quo enim 
judicio judicaveritis, judicabimini. Quid autem vides festu¬ 
cam in oculo fratris tui, et trabem in oculo tuo non vides » ? 
Quibus verbis videtur indicare, eos, qui male et temere de 
proximo judicant aut suspicantur, ipsosmet ordinarie malos, 
imo pejores esse eo, quem ut talem judicant. Et plerumque 
tales judicamus alios, quales nos sumus, ita ut, qui bonus, 
justus, fidelis, verax, sincerus etc. est, tales etiam alios re¬ 
putet; econtra, qui nequam, mendax, falsus etc. est, tales 
etiam reliquos facile judicet, ut proin vix certius mali homi¬ 
nis habeatur signum, quam illius, qui male de proximo judi¬ 
care ac suspicari solet, juxta illud S. Scripturae (Eccl. 10, 3): 
« In via stultus ambulans, cum ipse insipiens sit, omnes 
stultos aestimat », quod etiam S. Paulus (Kom. 2, 1) clare 
indicat illis verbis: « Propter quod inexcusabilis es, o liomo 
omnis, qui judicas; in quo enim judicas alterum, te ipsum 
condemnas; eadem enim agis, quae judicas » ; vult dicere: 
non ita temere'de proximo judicares, nisi eadem ageres. 

33. Mortificatio sive abnegatio judicii temerarii et suspi¬ 
cionis sequenti modo potissimum est exercenda: 

a. Universaliter cohibere intellectum, ne quis de ullo un¬ 
quam male judicet vel suspicetur, sed, si res aperte mala 
non est, eam bene interpretetur, bonaque ex intentione factam 
credat. Celebre et vere aureum ad hoc facit monitum S. Ber- 
nardi (in Eormula honestae vitae, post. cap. 25) illis verbis: 
« Quaecumque audis, vel vides in religiosis personis, puta 
bona intentione dici, vel fieri, etiamsi contraria videantur ». 

—- Si factum alterius aperte malum est, cohibe intellectum, 
ne de illo multum cogitet, sed (nisi quis sit Superior) quan¬ 
tum fieri potest, excuset et cogitet: hoc nil ad mc; « qui se 
existimat stare , videat , ne cadat » (I. Cor. 10, 12). 

b. Praecipue cavere et cohibere intellectum, ne facta il¬ 
lorum, erga quos odium, rancorem, aut aversionem quis sen¬ 
tit, male vel sinistre judicet, aut interpretetur. Quae mortifi¬ 
catio eo major, et quasi heroica, indeque Deo eo gratior est, 
quo magis natura perversa ad contrarium propensa est, et de 
inimicis vel adversariis nostris fere semper male interpretari 
solet. 

c. Omni modo praecavere, ne tempore persecutionum, ad¬ 
versitatum, tribulationum etc. in judicia et suspiciones teme¬ 
rarias contra quemcumque tandem labamur, neque illis immo- 
remur, aut in illis nos detineamus. Cum enim diabolus bene 
sciat, tali tempore corruptam naturam ad male judicandum 
et suspicandum esse ex se valde pronam, omnibus viribus et 
dolis eam inducere satagit, ac propterea excoquit, et suggerit 
intellectui varia argumenta, rationes et apparentias ad male 
judicandum et suspicandum, quatenus male judicantem et su¬ 
spicantem ad odium, vindictam, et aversionem erga proximum 
aliasque malas resolutiones et effectus perducat, ut proin tali 
tempore mortificatio temerarii judicii ac suspicionis plurimum 
sit necessaria. 

d. Oportet refraenare intellectum, ne unquam de Superio¬ 
ribus eorumque actis, vel factis, mandatis, ordinationibus etc. 
male judicet, suspicetur, vel ea sinistre interpretetur, sed de 
cunctis bene sentiat et judicet, aut certe ab omni judicio abs¬ 
trahens ubique caeco modo obediat, se accommodet, Superio¬ 
rem ut Dei vicarium consideret, ejus voluntatem tamquam 
Dei respiciat et exequatur, eo quod, licet omne temerarium 
judicium et suspicio de proximo sit mala Deoque multum dis¬ 
pliceat, tamen omnium pessima Deoque summe displicens sit 
illa, quae de Superiore locum Dei tenente concipitur, ob pes¬ 
simos, quos parit, effectus. 

e. Ne quis proximum ex sola facie, vel specie externa 
male judicet. — Ne ex uno facto aperte malo, proximus lia- 
bitualiter et absolute malus, vel ordinarie talis judicetur. — 
Ne ex delicto, vel etiam malo habitu unius personae totam 
communitatem talem esse judicemus vel suspicemur. — Tan¬ 
dem, ne saeculares praecise ex eorum vestibus, incessu, con¬ 
versatione, actione etc. male judicemus, cum in cunctis causae, 
rationes et intentiones nobis ignotae latere possint. Huc ser¬ 
viat, et bene observetur exhortatio S. Patris in s. Kegula 
(cap. 2), ubi ad fratres suos ait: « Moneo et exhortor , ne 
dcspiciant, neque judicent homines , quos vident mollibus 
vestimentis et coloratis indutos, uti cibis et potibus delicatis , 
sed magis unusquisque judicet et despiciat semetipsum ». 

§ 5. 

De mortificatione memoriae. 

34. Mortificatio memoriae est illa, qua hanc animae po¬ 
tentiam cohibemus a cogitandis aut rememorandis illicitis, no¬ 
civis, inutilibus etc., ac econtra adigimus eam ad cogitanda 
seu revolvenda necessaria, salutaria et utilia, atque exercetur 
in sequentibus : 

a. Ne unquam imaginetur, vel etiam simpliciter cogitet 
de objectis obscoenis, vel eorum olim auditorum, visorum etc. 
voluntarie memor sit; cum enim horum memoria semper se- 
cum trahat peccatum, aut periculum peccati, mortificatio illius 
omnino necessaria est. — Mortificanda est memoria, ut, dum 
exhibet species commissorum olim peccatorum delectabilium, 
statim, dum ultro incidunt, memoria illico vel penitus aver¬ 
tatur, vel dolor, aut contritio, aliique boni actus virtutum 
eliciantur, delectabili objecto totaliter rejecto. 

b. Mortificanda est memoria, ne sibi imaginetur honores, 
bonorum possessiones et delicias, quibus saeculares fruuntur; 
quia horum recordari mera vanitas et periculum est, mentem 

nocive distrahens, divinas gratias et delicias animae spiritua¬ 
les impediens apertumque praebens signum, quod quis ad 
hujusmodi adhuc inordinato affectu feratur. — Mortificanda 
est memoria, ne penitus inutilium, vel otiosorum, aut prorsus 
impertinentium recordetur, aut similia sibi imaginetur; quia 
sicut de verbo, ita et de cogitatione otiosa voluntarie habita 
aliquando reddenda erit ratio. 

c. Tenenda est mortificatio memoriae, ne quis tempore 
orationis, meditationis, et aliorum divinorum praefatis, vel 
aliis, etiam ceteroquin utilibus, e. gr. ad suum officium .per¬ 
tinentibus inhaereat, sed eas, quamprimum advertit, ocius di¬ 
mittat, firmiter credens, quod, si etiam illas, quae utiles vi¬ 
dentur, ex reverentia Deo sub oratione debita dimittat, Deus 
easdem, vel multo meliores congruo tempore sit immissurus; 
— excipe, si quis in oratione ad aliquid in officio suo agen¬ 
dum lumen aut auxilium peteret. 

d. Cohibenda est memoria, ne amplius recordetur injuria¬ 
rum, offensarum etc. sibi illatarum. Quodsi ultro aut subito 
incidant, cito expellantur, actusque humilitatis et charitatis 
exerceantur breviter orando, aut piam mentis elevationem etc. 
formando pro suo adversario, simulque cogitando, nullam sibi 
factam esse injuriam, sed haec et longe graviora adversa 
propter sua peccata se esse promeritum, indeque adversarium 
non nisi instrumentum justitiae divinae fuisse. — Econtra 
memoria adigenda est, ut saepius. recordetur, et memor sit 
propriae suae vilitatis, malitiae, tepiditatis, imperfectionum et 
peccatorum suorum, nec non defectuum in virtutibus; quate¬ 
nus inde quis magis ad propriam sui cognitionem descendat, 
ex hac vero ad sui vilipensionem et contemptum, sicque ad 
profundam Deo tam dilectam, nobisque summe necessariam 
humilitatem perveniat. 

e. Frequenter mentem subeat memoria quatuor novissi¬ 
morum, quia horum recordatio ad varia, praesertim autem ad 
vitanda peccata perutilis est juxta illud : « Memorare novis - 
sima tua, et in aeternum non peccabis » (Eccli. 7, 40). — 

Saepe memoria recordetur innumerorum quasi beneficiorum et 
gratiarum divinarum, praesertim creationis, conservationis, re¬ 
demptionis, vocationis, protectionis, mirabilis Dei circa nos 
dispositionis, et providentiae, infinitae misericordiae, aliorum- 
que tum communium, tum specialium, quae quotidie a Deo 
nobis conferuntur, beneficiorum. Horum enim memoria multum 
juvat non tantum ad summe debitam gratitudinem Deo exhi¬ 
bendam et augendum amorem erga illum, sed etiam nos cohi¬ 
bet ab offensa Dei, erga nos continuo et tantopere benefici. 
— Denique memoria frequenter reminiscatur divinarum Per¬ 
fectionum, ut infinitae Bonitatis, Omnipotentiae, Immensita¬ 
tis etc., quorum cognitio plurimum ad Dei amorem, et in cun¬ 
ctis perfecte agendum impellit. Praecipue vero Omnipraesen- 
tiae divinae, seu Dei semper, ubique, ut in omnibus praesen¬ 
tis saepius meminisse juvat. 


§ 6 . 

De mortificatione sive abnegatione voluntatis propriae. 

35. Mortificatio propriae voluntatis est illa, qua adigi¬ 
mus voluntatem nostram ad amplectendum, omittendum, et 
sustinendum illa, et taliter, quae, et qualiter vult Superior, 
vel alias disponit, aut permittit voluntas divina, quamvis pro¬ 
prio judicio et voluntati nostrae sint, aut videantur contraria, 
adversa, molesta, inutilia etc., econtra vero opposita, quae nos 
vellemus, juxta opinionem nostram, et judicium proprium ap¬ 
pareant justa, sancta, magis rationabilia, utilia etc. 

36. Mortificatio propriae voluntatis summe praestans, 
utpote Deo gratissima, animae maxime utilis et meritoria est. 
Ita concorditer Ss. Patres et Ascetae. Probatur responsio ex 
variis authoritatibus. Auctor Speculi Disciplinae (cap. 4. n. 1.) 
ait: « Tota Beligionis perfectio in voluntatis propriae abdi¬ 
catione consistit ». B. Climacus (grad. 4) dicit: « Beatus , 
qui voluntatem suam mortifcavit; nam ad Crucifixi dexte - 

ram constituetur ». Cassianus (1. 4. cap. 4) ait: « Mortifi¬ 
catione voluntatum exstirpantur atque marcescunt universa 
vitia ». Blosius (cap. 2 de Instit. spirit.): « Nihil Beo gra¬ 
tius offerri potest abnegatione propriae voluntatis » ; ratio¬ 
nem addit, « quia homini nil est carius ipsa voluntate et 
arbitrii libertate ». Porgit deiri: « quando quis propter Deum 
sensualitati, voluntatique propriae etiam in rebus minimis 
reluctatur, ac se mortificat , rem ipsi Deo magis gratam fa¬ 
cit, quam si multos mortuos ad vitam revocaret ». Similia 
sexcenta alia testimonia de grandi praestantia mortificationis 
et abnegationis voluntatis propriae in scriptis fere omnium 
Sanctorum inveniuntur. Quae omnia confirmat Christus suo 
sanctissimo exemplo et testimonio, dicens: « Non quaero vo¬ 
luntatem meam, sed voluntatem ejus, qui misit me » (Joan. 
5, 30). Et iterum (Joan. 6, 38): « Descendi de coelo, non 
ut faciam voluntatem meam, sed , voluntatem ejus, qui misit 
me ». Et, cum Patrem oravit, ut auferret a se calicem, ad 
eruditionem nostram addidit: « Verumtamcn non mea volun¬ 
tas, sed tua fiat » (Luc. 22, 42). 

37. Katio autem, cur haec abnegatio et mortificatio vo¬ 
luntatis propriae tam praestans Deoque adeo grata et nobis 
meritoria sit, jam tacta et allegata est ex Blosio num. praec., 
videlicet, quia homini nil carius est, quam libertas propriae 
voluntatis, praesertim si id, quod vult, aut desiderat, proprio 
suo judicio, tamquam summe justum, rationabile, sanctum, 
utile, simulque amabile et delectabile, contrarium vero impru¬ 
dens, irrationabile, inutile, simulque difficile et odiosum ap¬ 
paret. Proinde si, his non obstantibus, voluntatem et judicium 
proprium amore Dei abnegat, Deique et Superiorum voluntati 
se humiliter submittendo mortificat; procul dubio id in ma¬ 
ximum Dei beneplacitum et sui meritum cedit, cum in tali 
mortificatione ingens plerumque ex ipsa etiam rei natura re¬ 
pedatur difficultas, sicque magna sui victoria, teste Ven. 
Thoma Kemp. (lib. 3. cap. 49) ubi ait: « Vix est aliquid 
tale, in quo tantundem mori indiget, sicut videre et pati, 

quae voluntati tuae adversa sunt: maxime autem cum discon¬ 
venientia, et quae minus utilia tibi apparent, fieri jubentur ». 

38. Mortificatio seu abnegatio propriae voluntatis insuper 
absolute, et quidem frequentissime necessaria est tam ad pec¬ 
cata vitanda, quam ad acquirendas virtutes et perfectionem, 
ad pacem et quietem animi. Ita rursus Ss. Patres et Ascetae, 
quorum tot possent afferri testimonia, ut integer tomus im¬ 
pleri posset. Ratio responsionis est, quia voluntas propria 
radix innumerorum malorum et impedimentum bonorum est, 
ac idipsum, quod alias de se bonum esset, coinquinat; conse¬ 
quenter nisi jugiter mortjficotur T cuncta susque deque vertit. 
Audite, dilecti Fratres, solum S. Bernardum acrius ceteris 
invehentem in propriam voluntatem (Serm. 3, de Resurr. 
Dom.) ubi scribit: « Cesset voluntas propria, et infernus non 
erit. In quem enim ignis ille desaeviet, nisi in propriam 
voluntatem » ? * Propria siquidem (ait Serm. de Verb* Sap.j 
voluntas Deum impugnat et adversus cum extollitur . Ipsa 
est, quae paradisum spoliat et ditat infernum, quae San¬ 
guinem Christi evacuat, et ditioni diaboli subjugat mun¬ 
dum ». Dein (Serm. 27. de diversis): « Unde enim scandala 
(inquit), unde turbatio, nisi quod propriam sequimur volun¬ 
tatem, et temere quod volumus, in corde nostro definientes, 
si quo modo id prohiberi contingat, aut impediri, continuo 
etiam in impatientiam, in murmurationem, in scandalum 
proni sumus ». Et (ibid. Serm. 12): « Caveamus a propria 
voluntate tamquam a vipera pessima et nequissima, et quae 
sola deinceps damnare possit animas nostras ». Item (Serm. 
71. super eant.): « Grande malum propria voluntas, qua fit, 
ut bona tua tibi bona non sint; quia nihil omnino, quod 
propria inquinatum sit voluntate, gustabit is, qui pascitur 
inter lilia ». Haec autem omnia, similiaque et dissimilia mala 
ex una radice pullulant propriae voluntatis. 

39. Quaeritur jam: In quibus potissimum, et quomodo 
in praxi abneganda sit propria voluntas? Resp. In sequen¬ 
tibus, et quidem : 

a. Semper et in omnibus, quae facienda aut omittenda 
sunt juxta praescriptum obedientiae, ita, ut omnia sic agamus, 
quae ac prout S. Regula, Statuta, praecepta, decreta, jussa, 
mandata, et voluntas Superiorum statuunt, etiamsi ea quoad 
substantiam, vel modum, aut quoad utrumque proprio judicio, 
voluntati propriae, proprioque amori nostro summe forent 
contraria. Solet autem in his non raro diabolus, mala natura, 
et inordinatae passiones nostrae Religiosis subditis varias, 
easque grandes pro diversitate materiae difficultates et ima¬ 
ginationes intrudere et suggerere, in quibus reprimendis et 
superandis voluntati nostrae, et amori proprio procul dubio 
vi magna resistendum est, ut abnegata voluntate propria, 
alienam, Dei videlicet et Superiorum exequendo, id, quod obe- 
dientia, tamquam certa Dei voluntas praescribit, exacte adim¬ 
pleamus. Quodsi amore Dei, et ad obsequendum ejusdem san¬ 
ctissimae voluntati fiat, incredibili plane cum beneplacito 
divino et merito nostro mortificatio propriae voluntatis exer¬ 
cetur. 

b. Mortificanda est voluntas propria, ut quis juxta obe¬ 
dientiae praescriptum caeco modo se habeat nullatenus inda¬ 
gando, discutiendo, disputando, vel quaerendo, quare hoc, et 
non illud, quare tali et non alio modo, quare sibi et non al¬ 
teri fuerit demandatum. Insuper, ut prompte sine dilatione et 
tergiversatione voluntas se subjiciat, et patienter, sine interna 
et externa impatientia, sine querela et murmuratione. 

c. Est valde nobilis propriae voluntatis mortificatio, qua 
adigitur voluntas, ut non tantum nil agat, aut omittat contra 
voluntatem, obedientiam et praescriptum Superiorum, sed 
etiam ut prorsus nil velit, nil appetat, nihil eligat, aut re¬ 
spuat, sine obedientiae virtute, ac voluntate, aut consilio Su¬ 
periorum, vel Directorum animae, ita ut nec locum, nec offi¬ 
cium, nec aliud quodcumque demum, quis eligat, petat, aut 
procuret, nec extraordinaria opera pietatis aut devotionis per¬ 
agat sine praescitu et voluntate Superiorum, consequenter sine 
obedientiae virtute aut merito. Hanc propriae voluntatis mor- 

tificationem sancte practicarunt, eamque etiamnum practicant 
plerique amatores majoris perfectionis, et merito; tum quia 
tali modo in omnibus suis actionibus ab omni errandi peri¬ 
culo immunes, et securi sunt de certa voluntate et benepla¬ 
cito divino, quod in quovis obedientiae munere et actu, qui 
de mandato, aut saltem voluntate vel approbatione Superio¬ 
rum fit, infallibiliter invenitur: tum quia sic cuncta alias de 
se jam bona, meliora, Deo gratiora, et magis meritoria eva¬ 
dant. 

d. Sancta voluntatis propriae mortificatio est, qua adigi¬ 
tur voluntas nostra, ut casu et tempore, quo deficiunt, vel 
haberi non possunt Superiores, in rebus dubiis et quibusvis 
aliis indifferentibus aliorum potius, etiam aequalium, vel mi¬ 
norum, quam propriam quis sequatur voluntatem et judicium. 
Hanc mortificationem commendat auctor libelli « Remedium 
defectuum religiosi» (cap. 4.), ubi suadet: « In indifferenti¬ 
bus, alterius, quam suam, potius studeat adimplere volun¬ 
tatem, imo semper in exterioribus actionibus studeat abne¬ 
gare , aliorum beneplacita affectans cum omni vigilantia in 
licitis adimplere: et hoc circa omnes studeat observare ». 

e. Praeter mortificationem propriae voluntatis, prout haec 
opponitur voluntati Superiorum, in praxi frequentissime etiam 
exercenda est altera mortificatio voluntatis propriae, prout 
nempe haec opponitur resignationi in divinam voluntatem in 
omnibus, quaecumque ipsa disponit aut permittit. Hac itaque 
mortificatione adigatur voluntas nostra propria, ut se humil¬ 
lime resignet et subjiciat voluntati divinae, eam laudando et 
adorando, semper et in omnibus, quaecumque Deus circa nos 
vel alios disponit aut permittit, etiamsi talis dispositio aut 
permissio juxta humanum judicium rationesque naturales (quas 
pariter abnegare oportet) valde difficilis, aut etiam minus ju¬ 
sta et aequa videatur. Quantae vero praestantiae, utilitatis, 
et meriti haec mortificatio, seu abnegatio propriae voluntatis 
adeoque conformatio voluntatis nostrae cum divina sit, quan¬ 
tum Deo placeat, ac quantam animae quietem causet, ex se 

patet et in omnium vitae spiritualis magistrorum libris legi 
potest. 

40. Porro pro facilius exercenda et practicanda hac mor¬ 
tificatione seu abnegatione voluntatis nostrae propriae, juvat 
serio considerare mentique alte imprimere: quod prorsus nil 
fieri possit sine dispositione vel permissione divina, quae sem- 
per, et in omnibus quoad substantiam et modum sanctissime, 
justissime et providentissime procedit, ita, ut etiam ex malis, 
quae Deus permittit, sciat et intendat elicere bonum, illudque 
tempore sibi melius viso, actu eliciat, dummodo homo ipse 
malitiose non impediat, sed debite cooperetur, et humiliter se 
voluntati divinae resignet. Praeterea considerare oportet, quod 
finis et centrum creationis nostrae sit, ut ex amore erga Deum 
in omnibus faciamus, et adimpleamus sanctissimam ejus vo¬ 
luntatem, in cujus perfecta executione, et abnegatione nostrae 
voluntatis summa consistit perfectio et sanctitas. In praxi 
optime serviat ex Ven. Thoma Kemp. (lib. 3. cap. 15. n. 2) 
omni humilitate et plena resignatione in divinam voluntatem 
sequenti, aut simili modo cor et voluntatem nostram ad Deum 
dirigere: « Domine, tu scis, qualiter melius est: fiat lioc vel 
illud, sicut volueris. — Da quod vis, et quantum vis, et 
quando vis. — Fac mecum , sicut scis, et sicut tibi magis 
placuerit, et major honor tuus fuerit. — Pone me ubi vis, 
et libere age mecum in omnibus. — In manu tua sum, gyra 
et reversa me per circuitum. — En servus tuus ego, para¬ 
tus ad omnia : quoniam non desidero mihi vivere, sed tibi: 
utinam digne et perfecte » ! 

His de mortificatione trium animae potentiarum dictis 
progrediendum esset ad reliquam mortificationem internam, 
nempe malarum passionum, inordinatorum affectuum et pra¬ 
vorum habituum seu vitiorum; ast arctum libri spatium hoc 
non concedit, et insuper, si tres animae potentiae principales 
bene regulentur suoque officio rite fungantur, reliqua mortifi¬ 
catio interna ordinarie tam difficilis amplius non erit, sed fa¬ 
cile consequetur. Hinc sequitur : 

CAPUT II. 

De morlific.Uione externa. 

Praefatio. 

De mortificatione externa hac ex causa fusius hic tracta¬ 
tur, quia aevo nostro de hoc Asceseos puncto rarius tractari 
videtur, et non pauci Dei Sacerdotes et viri religiosi de lapsis 
in mollitiem saeculi moribus et de defectu spiritus poeniten¬ 
tiae conqueruntur, quin necessariae mortificationis Christianae 
remedii commemoretur, cum tamen nostri temporis calamita¬ 
tibus et vulneribus certe nil aliud possit mederi, quam vera 
hominum poenitentia et poenitens ad Deum conversio. 

Vix autem aliquod Asceseos Christianae caput difficilius 
est tractatu quam illud de mortificatione externa; siquidem 
non solum corrupta natura nostra ab omni sui abnegatione 
et mortificatione abhorret, et praeprimis sic dicta Ascesis mo¬ 
derna aevique nostri mollities non paucos quoad hoc punctum 
errores sparsit. Eheu, res jam eo devenit, ut verbum « mor¬ 
tificatio » proferri vix liceat, ut mortificatio externa non raro 
tamquam res omnino indifferens habeatur, et si de ea tracte¬ 
tur, id ita fiat, ut hujus virtutis exercitium nullam rigoris 
speciem prae se ferat. — Quam falsa autem sit talis saeculi 
moderni opinio et doctrina, benignissimus aevi nostri Asceta, 
P. Frid. Guil. Faber, te doceat 1 . 

Laudatus hic Asceseos Magister de hoc themate sequen¬ 
tia scripsit: « Verus et perseverans amor erga Deum dari 
nequit sine mortificatione externa: etenim quidam ejusdem 
gradus requiritur ad peccatum vitandum et praecepta Dei ob¬ 
servandum. Sine mortificatione externa porro etiam non datur 


1 In opere suo intitulato : «Progressus animae in vita spirituali», 
cap. XI. 

vera perseverantia in vita spirituali. Utique interna mortifi¬ 
catio praestantior est externa: sed mortificatio interna dari 
non potest sine mortificatione externa, et haec posterior prius 
accedere debet; uno verbo: ad vitam vere spiritualem morti¬ 
ficatio corporalis omnino necessaria est, estque error maximus 
credere, nos internam mortificationem exercere et proprium 
amorem propriamque voluntatem mortificare posse, nisi etiam 
corpus nostrum mortificemus ». — Haec celeberrimus Auctor 
nostris diebus non tantum pro Religiosis, sed etiam pro Fi¬ 
delibus in saeculo degentibus scripsit. 

Sed nos in exponenda hac de mortificatione externa do¬ 
ctrina sequamur Auctorem domesticum, S. P. Francisci Filium, 
qui secundum probatissimos Ordinis Auctores et Patres, prae¬ 
sertim ad mentem S. Bonavcnturae saeculo elapso Germaniae 
Franciscanis « Scholam religiosam seu Tractatum asceticum 
universalem, specialiter pro instructione et educatione Juven¬ 
tutis religiosae seraphicae » exaravit, quo plures Germaniae 
Franciscanae Provinciae in Juventutis suae institutione usi 
sunt tamquam duce ac norma. Iste Ven. Auctor, ter Minister 
et Provinciae Bavaricae Pater, non solum nobis ostendit, quid 
de mortificatione externa senserint Patres nostri, sed etiam 
quomodo Novitios et Clericos suos in eadem instituerint. 

Audiamus ergo praelaudatum Magistrum hanc doctrinam 
nobis exponentem. 


§ I* 

De mortificatione externa in genere. 

1. Quaeritur I. Quid sit mortificatio externa? — 
Rosp. Proprie loquendo mortificatio externa est illa, qua quis 
ex motivo supernaturali corpus suum affligit et castigat. Pa¬ 
tet definitio ex terminis. Dicitur autem proprie loquendo; 
quia, quamvis etiam quinque sensuum mortificationes passim 
dicantur externae, attamen non omnes proprie tales, i. o. ex- 

14 

ternae mortificationes dici possunt, eo quod, dum sensum ali¬ 
quem externum mortificamus, plerumque non tam ipsum sen¬ 
sum externum, quam internam passionem, inclinationem, af¬ 
fectum, vel aversionem et difficultatem utendi, vel non utendi 
sensu, v. gr. videndi, audiendi, tangendi etc. mortificemus, ut 
proin mortificatio externa proprie talis illa duntaxat sit, qua 
corpus affligitur et castigatur, e. gr. flagellis, ciliciis, rigidis 
vestimentis, vigiliis, jejuniis, calore, frigore etc. 

2. Dicitur autem ex motivo super natur ali , poenitentiae 
v. gr. vel ex amore Dei, aut timore peccati, ut si quis cili¬ 
cio corpus suum castigat, ut carnem rebellem coerceat, ne 
peccet, et infinite amabilem Deum offendat, vel si quis flagel¬ 
lis illud diverberat, ut ob peccata commissa poenitentiam 
agat etc. 

3. Quaeritur II. An et qualiter mortificatio externa 
sit utilis et necessaria? — Resp. Mortificatio externa, si 
debita cum discretione fit, Deo valde grata, et se mortificanti 
utilis, meritoria, ac nonnunquam etiam necessaria est; prae¬ 
sertim si ex praescripto Superiorum, vel saltem cum praescitu 
et consensu illorum, vel Confessarii fit. — Responsio patet 
ex supra dictis de utilitate etc. mortificationis in genere. Con¬ 
firmatur praeterea exemplis fere omnium Sanctorum, qui va¬ 
ria propter Deum mortificationis opera, et quidem nonnulli 
horrenda exercuerunt, ex motivo variarum virtutum, tum 
amoris Dei, praesertim etiam compassivi erga Christum pas¬ 
sum ; tum poenitentiae ob peccata sive aliena, sive propria, 
etiam minima; tum ad refraenandam petulantiam carnis, ne 
haec concupisceret adversus spiritum, idque cum magno me¬ 
ritorum et perfectionis incremento, ut uberius videre et legere 
est in vita Sanctorum. 

4. Dicitur in responsione notanter: ac nonnunquam 
etiam necessaria; cum enim nullus sine peccato sit, omnes- 
que jubeamur agere fructus poenitentiae, et quidem dignos, 
i. e., proportionatos peccatis commissis juxta illud (Luc. 3, 2): 
« Facite dignos fructus poenitentiae », ac praeterea gravio- 

res non nunquam, praesertim in juventute occurrant tentatio- 
nes carnis, per mortificationem edomandae ac repellendae, ne- 
cesse erit, ut subinde externam mortificationem adhibeamus. 
Hinc concludit et monet S. Paulus (ad Coloss. 3, 5): « Mor¬ 
tificate ergo membra vestra ». Et quod verbis docuit, etiam 
factis se comprobasse ostendit (II. Cor. 9, 27), inquiens: 

« Castigo corpus meum et in servitutem redigo ». Accedit, 
moraliter vix possibile esse, quin stante corrupta nostra na¬ 
tura, et fomite peccati in peccata varia, praesertim carnis la¬ 
batur ille, qui ex sensualitate et amore proprio corpus externe 
numquam mortificat, sed in omnibus universim, puta in victu 
et vestitu, in somno et quiete, ac aliis juxta sensualitatem 
delicate et molliter illud tractat: praesertim, cum hujusmodi 
multum sensualibus hominibus Deus copiosiores et speciales 
gratias subtrahat, daemon vero majorem potestatem in ipsos 
exerceat. Unde S. Theresia dixisse fertur, nullum etiam vale¬ 
tudinarium et debilem esse debere, qui non subinde aliqua 
(snbintellige cum debita discretione, et pro tali statu propor- 
tionata) mortificationis externae opera exerceat. 

5. Dicitur ulterius in responsione notanter: si debita 
cum discretione fiat: discretio siquidem in omnibus est ma¬ 
ter virtutum, quae ubi deficit, jam virtus esse desinit. Prae¬ 
cipue vero discretio adhibenda est, ne quis per graviora mor¬ 
tificationis externae opera sanitatem notabiliter destruat, vel 
se inhabilem reddat ad obedientiae et alia Religionis munera 
perficienda. Nec attendenda in hoc sunt exempla Sanctorum, 
extraordinaria mortificationis externae opera exercentium ; quia 
haec speciali instinctu Spiritus S. facta sunt: ut proin eorum 
opera in hoc ordinarie magis admiranda, quam imitanda sint. 

6. Additur denique: praesertim si ex praescripto Supe¬ 
riorum, vel saltem cum praescitu et consensu eorum , aut 
Confessarii fit , tum quia per hoc secure evadimus vitium in¬ 
discretionis, necnon deceptiones diaboli, quae subin in usu 
mortificationum ex propria voluntate assumptarum intercur¬ 
rere possunt; tum quia, quae de mandato vel voluntate Su- 

periorum ex virtute obedientiae fiunt, de certa voluntate di¬ 
vina fiunt, undeque Deo longe gratiora, et nobis magis meri¬ 
toria evadunt. — Ceterum, his de mortificatione externa in 
genere supra dictis, in hoc capite jam non de externa mor¬ 
tificatione proprie tali, quae, ut jam supra notavimus, dun- 
taxat illa est, qua corpus affligitur et castigatur, e. gr. fla¬ 
gellis, ciliciis, rigidis vestimentis, vigiliis, jejuniis, calore, fri¬ 
gore etc.; — sed de mortificatione externa in specie, videli¬ 
cet quinque sensuum externorum agimus. 

§ 2 . 

De mortificatione visus. 

1. Quaeritur I. Quid et quam utilis et necessaria 
sit mortificatio visus sive oculorum? — K©sp. l mo . Est oa, 
qua propter Deum oculos cohibemus a videndis illicitis, pe¬ 
riculosis, seu ad peccatum allicientibus, a foedis, item inde¬ 
centibus, curiosis, inutilibus, ac saepe etiam ab indifferentibus 
et secundum se licitis; vel econtra, qua oculos adigimus ad 
ea videnda, quae nobis sunt contraria, in se tamen licita. 
Descriptio haec ex se clara est, patebitque magis ex praxi, 
et actibus, quibus ejusmodi mortificationes exercentur, infra 
(a num. 6 et seqq.) adducendis. 

2. Kesp. 2 d0 . Mortificatio visus seu oculorum Deo grata 
nobisque meritoria, et saepe etiam obligatoria ac necessaria 
est. Patet responsio ex rationibus (cap. praeced. de morti¬ 
ficat. in genere, § 1) allegatis, quae omnia ibi dicta etiam 
de mortificatione visus, utpote specie illius, intelligenda sunt. 
Ulterior ratio est: quia oculus valde periculosum membrum 
est ad peccata, praesertim luxuriae, facile et frequenter alli¬ 
ciens, cum oculi et cordis magna mutuo sympathia sit, ita, 
ut ex visu facile oriatur concupiscentia: at vero « concupi¬ 
scentia, cum conceperit, par it mortem » (Jac. 1, 15), quod 
innumeri, etiam ex alias sanctis et piis animabus, lamenta- 

bili experti sunt exemplo. Profecto David, vir alias secundum 
cor Dei, tam turpiter non cecidisset: neque Salomon, nec 
Samson, nec depravati illi Senes (Dan. 13) in tantum prae¬ 
cipitium corruissent, si ille a femina alienigena, iste a Da- 
lila, hi vero a Susanna oculos cohibuissent. 

3. Accedit, quod per immortificatum, vagabundum, et li¬ 
berum oculorum usum in mente quasi innumerae vanae aliae- 
que variae generentur species, quibus illa mire distrahitur, 
a debita devotione retrahitur, ipsaeque cogitationes piae ita 
impediuntur, vel extinguntur, ut mens ab his abrepta ad 
pia cogitanda vel meditanda successive vix amplius habilis, 
nonnisi terrenis, vanis, curiosis etc. occupata maneat: ut proin 
David merito tam ardenter roget Deum: « Averte oculos 
meos , ne videant vanitatem » (Ps. 118. 37). 

4. Ob idem periculum et damnum incustodiae oculorum 
venit, quod nullus legatur Sanctorum, nec alius quisquam 
virtutum et perfectionis verus amator ac sectator fuisse, cui 
custodia et mortificatio oculorum cordi non fuerit, et curae 
maximae; inter hos non immerito adducitur S. Petrus de 
Alcantara, qui mortificationi visus adeo erat deditus, ut per 
integrum annum in quadam cella habitans ignoraverit, ex qua 
materia laquearia suae camerae essent, et post tres annos in 
Conventu emensos Confratres suos, quibus convivebat, non a 
visu, sed ex solo noverit auditu sive loquela. 

5. Quaeritur II. Qualiter et quando in praxi oculos 
mortificare et collibere oporteat? Iiesp. Quamvis ubique, et 
in quavis occasione oculorum mortificatio utiliter practicetur, 
in sequentibus tamen praecipue adhibenda est; videlicet: 

6. Primo. Cohibeantur oculi, ne unquam aspiciant in¬ 
honestas partes corporis, sive alterius, sive proprii sexus per¬ 
sonarum, etiamsi tenerae et innocentis aetatis forent. Hujus¬ 
modi enim partium plene deliberatus aspectus, si lascivo 
animo fit, semper peccatum grave est, si absque tali animo, 
ex levitate vel curiositate contingit, ordinarie peccatum leve 
est. 

7. Secundo. Ob eandem fere rationem cohibere et mor¬ 
tificare oportet oculos, ne memoratas partes etiam in statuis, 
picturis et imaginibus aspiciant; tales enim figurae sunt vera 
diaboli retia, ad capiendas incautas animas expansa: estque 
in illis tanta occulta vis ad malum inclinans, ut teste Ari¬ 
stotele (lib. 7 polit.) etiam ab ipsis Ethnicis prohibitae fue¬ 
rint imagines sive picturae, quae incitamento ad libidinem 
esse potuerunt. 

8. Tertio. Mortificandi sunt oculi, ne unquam etiam in 
proprio corpore hujusmodi partes sine vera necessitate et ra¬ 
tionabili causa aspiciant, idque ob rationem jam repetitam. 

9. Quarto. Quantum prudenter possibile, fugiendus est 
aspectus in faciem cujusvis etiam honestae feminae, praeser¬ 
tim formosae, juxta monitum Spiritus Sancti (Eccli. 9, 5): 
« Virginem ne conspicias ) ne forte scandalizeris in decore 
illius y>; est siquidem « mulierum aspectus », ait S. Nilus 
Abbas (Orat. 2 adv. vitia), « sagitta veneno illita , quae fe¬ 
rit animumet venenum immittit , et quo diutius manet, eo 
magis vulnus computrescit ». Mira sunt, quae Sancti de fu¬ 
giendo aspectu mulierum scripserunt, et in hoc genere mor¬ 
tificationis egerunt; aliqui per totam vitam alterum sexum 
secundum faciem non conspexerunt, aliis nec matrem pro¬ 
priam, nec sorores aspicere ausis. 

10. Quinto. Quamvis subinde mulierem aspicere, vel cir¬ 
cumstantiae prudenter admittant, vel occasionaliter, aut su¬ 
bito contingat, tamen indispensabiliter oculi in eo mortificandi 
et cohibendi sunt, ne unquam oculi figantur in faciem mu¬ 
lierum. Ita suadent et monent fere omnes Sancti, et Asceseos 
doctores, ac merito practicant cuncti virtutis, castitatis et 
honestatis amatores. « Oculi vestri (inquit S. Augustinus, 
Reg. ad Servos Dei) etsi jaciuntur in aliquam feminam, 
figantur in nulla ». Ratio est, quia, qui oculos in faciem 
feminae figit, ordinarie aliquale saltem periculum incurrit; 
ut proin in hoc oculi indispensabiliter mortificandi sint. Exem¬ 
plum insigne in hoc dedit S. Joannes Evangelista, qui D. 


Tract. IV. De exercit. virt. et de exstirp. vitiorum. 215 

Birgittae, iiitjminatiBSimos ad solis instar habens oculos, ap¬ 
parens dixit: se tantam oculorum claritatem ideo a Deo in 
coeleste praemium tulisse, quia illos nunquam in faciem B. V. 
Mariae fixerat a tempore, quo post ascensionem Christi eidem 
cohabitavit. 

11. Sexto. Valde utiliter et meritorie avertuntur oculi 
etiam a splendido ac ornato vestitu mulierum juxta monitum 
divinum (Eccli. 9, 8): « Averte faciem tuam a muliere 
compta ». 

12. Septimo. Arcendi sunt oculi a quibuscumque sordi¬ 
bus et rebus foedis ac turpibus, idquc non tam ex naturalis 
nauseae impulsu, quam honestatis etiam et puritatis amore. 

13. Octavo. Mortificandi sunt oculi, ne voluntarie cir- 
cumvagentur tempore Divinorum, celebrandae Missae, e. gr. 
recitandi Breviarii vel aliarum orationum intra et extra cho¬ 
rum ; quia voluntaria curiositas, et evagatio oculorum inter 
Divina voluntariam distractionem causat, indeque ejusmodi 
oculorum circumvagatio culpa non caret: estque insuper etiam 
contra reverentiam summe debitam divinae Majestati, cum 
qua tempore Divinorum agimus et loquimur. 

14. Nono. Singulariter mortificatos tenere debetis oculos, 
charissimi! in publicis processionibus, ac ejusmodi piis functio¬ 
nibus, sicut etiam, dum alias publice incedendum, aut coram 
religiosa Communitate comparendum est idque propter bonum 
exemplum, et ad magnam aedificationem proximi. 

15. Decimo. Valde meritorie cohibentur oculi a delibe¬ 
rato aspectu rerum mere curiosarum seu quas videre nulla 
necessitas, nec aliqua utilitas, vel ratio, sed mera curiosi¬ 
tas est. 

16. Undecimo. Grandi cum merito et beneplacito divino 
mortificantur oculi, si amore Dei cohibentur ab aspectu illa¬ 
rum, etiam solummodo indifferentium, et in se licitarum re¬ 
rum, ad quas videndas specialis pruritus et inclinatio natu¬ 
rae habetur, ac ex quorum visu gaudium et oblectamentum 
percipitur, estque mortificatio haec magis vel minus merito- 

ria, Deoque grata, quo est major vel minor inclinatio, pru¬ 
ritus, et desiderium ejusmodi objecta videndi, indeque secu¬ 
tura oblectatio, qua quis se privat ex virtute et propter Deum. 

17. Et, quoniam nemo est, qui non saepe, aut ferme quo¬ 
tidie aliquam ejusmodi inclinationem et impulsum hoc vel il¬ 
lud videndi, huc vel illuc circumspiciendi etc. sentiat; sane 
plurimae nobis suppetunt occasiones usum oculorum mortifi¬ 
candi, indeque Deo placendi, et merendi, variasque gratias di¬ 
vinas exinde acquirendi: quamvis enim ex bono fine, ut e. gr. 
ad refocillandam aliqualiter naturam, studio, labore etc. de¬ 
fatigatam, eamque aptam reddendam, vel conservandam pro 
debito Dei servitio obeundo etc. liceat subinde ac conveniens 
sit, sicut alios sensus, ita etiam sensum visus honesta oble¬ 
ctatione recreare; attamen extra has circumstantias plurimae 
aliae dantur occasiones mortificandi sensurn visus, et quidem 
absque omni indiscretionis vitio et sanitatis jactura, idque ne¬ 
mine sciente et advertente, consequenter magna cum securi¬ 
tate, absque omni vanae gloriae periculo, indeque purissima 
cum intentione soli Deo placendi. 

18. Jucundum profecto legere est, quam solertes in hoc 
fuerint, quantaque insuper sancta fraude usi sint veri amici 
Dei, fervidique virtutum et mortificationis amatores, qui ne¬ 
mine sciente et advertente, sed solo Deo et coelo spectante, 
varie sensum visus mortificarunt. Sunt, qui in venationibus 
ibi, ubi videre et aspicere summa foret jucunditas, amore Dei 
oculos claudunt; alii in comoediis et spectaculis tunc, quando 
visu magis dignum pulchrumque objicitur, oculos avertunt; 
alii accurrentibus ceteris ad fenestram praetereuntes, aliaque, 
quae forte accidunt, videndi causa, equidem accurrunt, sed ta¬ 
men se cohibent, ita ut ea non videant; alii inspectandis pa¬ 
latiis, aedificiis, hortis, et raritatibus circumeunt quidem cum 
reliquis, sed, ubi visu magis digna occurrunt, oculos avertunt; 
alii amore Dei aliquot certas horas, dies, vel septimanas per 
fenestras domus, vel camerae suae non prospiciunt; alii alios 
ejusmodi actus mortificationis, quos pie ingeniosus, et sancte 

astutus amor Dei ac desiderium eidem placendi facile sugge¬ 
runt faciunt magno cum beneplacito divino, magnoque sui 
merito nec sine magna animi consolatione, quae post factam 
mortificationem, et obtentam sui victoriam plerumque longe 
major sentitur, quam erat difficultas in mortificatione occur¬ 
rens; cum quamlibet passionum, et sensuum mortificationem 
certa sequatur consolatio, quae hoc ipso, quod spiritualis, et 
ab alto sit, sensualem difficultatem longe superat. 

19. Duodecimo. Denique valde bona est ea mortificatio 
oculorum, qua illos dirigimus ad videnda in se licita quidem 
et honesta, sed passionibus nostris et naturae adversa, e. gr. 
habes ab aliquo mentem ita aversam, ut illum nequidem aspi¬ 
cere te posse putes, tamen amore Dei, pacis, et charitatis be¬ 
nignis et pacificis oculis illum aspicis: ubi nonnunquam actus 
heroicus exerceri poterit. 


§ 3. 

De mortificatione auditus. 

20, Quaeritur I. Quid et quantae utilitatis et neces¬ 
sitatis sit mortificatio auditus. Resp. I. Est illa, qua aures 
cohibemus ab audiendis illicitis, periculosis, nocivis, inutilibus, 
curiosis, ac subinde etiam a licitis et indifferentibus; vel econ- 
tra, qua aures praebemus ad audiendum licitum et rectum, 
nobis tamen auditu difficile, vel taediosum. Definitio haec non 
indiget declaratione, quia ex terminis patet; patebitque adhuc 
magis ex praxi, et actibus (num. 23 et seqq.) paulo post ad¬ 
ducendis. 

21. Resp. II. Mortificatio auditus Deo valde grata, nobis 
utilis et meritoria, ac saepe etiam obligatoria ac necessaria 
est. Ratio responsionis eadem est, quae pro mortificatione vi¬ 
sus supra (num. 3) fuit assignata; enim vero sicut per visum, 
ita per auditum transeunt species ad sensum internum, ac 
mentem obruunt; consequenter si non debite mortificatur aut 

cohibetur auditus, sed pro libitu dictis et narrationibus obvie 
quibuscumque praebetur, mens innumeris quasi repletur spe- 
ciebus, quibus mire distrahitur, saepe turbatur, inquieta reddi¬ 
tur, atque a debita devotione et attentione inter orandum, 
meditandum etc. impeditur. Praeterea ex immortificato auditu 
persaepe excitantur passiones ad malum impellentes, et a bono 
retrahentes. 

22. Quaeritur II. In quibus , et quomodo mortifica¬ 
tio auditus sive aurium in praxi possit aut debeat exerceri ? 
Resp. Quamvis in plurimis magno cum beneplacito divino, 
et nostro merito mortificare possimus auditum, tamen specia¬ 
liter id practice fieri oportet in sequentibus. 

23. Primo. Quantum in potestate nostra est, cohibendae 
sunt aures, ne unquam audiant verba vel cantilenas amato¬ 
rias, aut discursus obscoenos, etiam jocose duntaxat, vel in¬ 
geniose tecto modo propositos; tales enim discursus audienti 
ordinarie, si non graviter nocivi, saltem graviter periculosi 
sunt, cum audientem peccati gravis reum faciant, si animo 
lascivo illis attendat. Unde et a SS. Patribus vocantur « ve¬ 
nenum animae ». Monet propterea Spiritus S. (Eccli. 28, 28): 
« Sepi aures tuas spinis , linguam nequam noli audire ». 
Quare, cliarissimi tyrones religiosi! si suo tempore cum et in¬ 
ter saeculares conversando, hujusmodi discursus moveri vobis 
contingat, vel omnino, si prudenter potestis, discedite, vel dis¬ 
cursum pia quadam dexteritate interrumpentes alio divertite; 
vel si neutrum potestis, dimissis verecunde oculis sanctam 
displicentiam ostenditote. 

24. Secundo. Necessario aures avertendae sunt a gravi¬ 
ter detrahentibus famae alterius, etiamsi res vera, occulta ta¬ 
men sit; quia juxta theologos audire talia peccatum est, nisi 
consilii, vel alia ex justa causa fiat. 

25. Tertio. Cohibendae sunt aures a murmurationibus, 
et male loquentibus de proximo, praesertim vero de Superiore; 
quia sicut ita loqui, ita etiam audire contra charitatem est, 
nisi ex justa et rationabili causa fiat. Optimum foret in tali 

casu, ut, si commode et prudenter potestis, apud ejusmodi 
oblocutores proximi facta vel dicta, aut saltem intentionem 
illius excusetis et bene interpretemini; secus vero discursum 
divertere, et ita vos exhibere studete, ut (servatis tamen mo¬ 
destiae et civilitatis legibus) alii advertant, vos illibenter au¬ 
dire male loquentes de proximo, sequentes exemplum Davidis, 
narrantis de seipso (Psalm. 100, 5): « Detrahentem secreto 
proximo suo, hunc persequebar ». 

26. Quarto. Insignis, et Deo maxime grata est ea audi¬ 
tus mortificatio, qua quis a male loquentibus de suo inimico, 
vel adversario aures avertit, et illum modo immediate dicto 
ex corde excusat vel defendit; cum enim perversae naturae 
nostrae summopere gratum sit, audire male loquentes de ini¬ 
micis nostris, utique Deo gratum erit, si in hoc mortificetur 
perversa natura, et demandata a Christo charitas etiam erga 
inimicos exerceatur. In quo praeclarum exemplum praebuit 
S. P. N. Franciscus, qui nunquam passus est, quod aliquis 
loqueretur sinistre contra inimicos et persecutores Ordinis sui. 

27. Quinto. Cohibere oportet aures ab adulantibus et 
laudantibus nos: hoc ipso enim, quod quis tales libenter au¬ 
diat, gloriam soli Deo debitam sibi quodammodo attribuit, 
quod admodum displicet Deo, dicenti: « Gloriam meam al¬ 
teri non dabo » (Isai. 42, 8). Quare, si laudamini, charissimi! 
vel aures avertite, vel discursum alio divertite, aut bene fa¬ 
cta vestra ex vera, non ficta humilitate extenuate, solique 
Deo in corde vestro laudem tribuite, cogitantes: « Soli Beo 
honor et gloria » (I. Tim. 1, 17). 

28. Sexto. Mortificandus est auditus eatenus, ne quis in¬ 
daget, vel secreto ad januas, vel alibi auscultet, quid alii, 
praesertim adversarii, de se locuti fuerint, vel loquantur; hoc 
enim semper periculosum est et ordinarie mentis turbationem ac 
amaritudinem aliasque varias cogitationes distrahentes parit. 

29. Septimo. Mortificandae sunt aures, ne pronae sint 
ad percipiendos cunctos saeculi rumores, novellas, et quaevis 
curiosa. Item avertendae sunt ab illis, quae mentem ex na- 

turali compassione, vel affectu erga nostros anxiam, sollicitam 
et inquietam reddunt, uti sunt persecutiones, adversitates etc., 
quas sustinere habent nostri propinqui et amici; ab bis enim 
qui aures prudenter non cohibet, fere nunquam mentem quie¬ 
tam et tranquillam, sed ordinarie inquietam, anxiam et solli¬ 
citam, vel certe varie et jugiter distractam, indeque ad per¬ 
cipiendas vel retinendas divinas inspirationes, spirituales con¬ 
solationes, ad debite orandum, meditandum, ac pie conversan¬ 
dum cum Deo inhabilem habebit. 

30. Octavo. Utilissime et singulari cum beneplacito di¬ 
vino mortificantur aures, non tantum, si cohibentur ab hacte¬ 
nus dictis, sed etiam, si a noxiis abstractae, patienter et hu¬ 
militer vertuntur ad pie audienda ea, quae sancta et utilia, 
quae Dei et virtutis sunt, praesertim monita et correctiones 
Superiorum, ac Directorum spiritualium; graviter enim errant, 
sibi et sacrae communitati nocent, suaeque tepiditatis et im¬ 
perfectionis evidens signum praebent, qui bonos, utiles et spi¬ 
rituales discursus fastidiunt, eosque audire nolunt, et, dum 
alii pias hujusmodi sermocinationes instituunt, illos irrident, 
ut devotulos contemnunt, hypocriseos arguunt, aut verbo et 
opere ita perterrefaciunt alios, ut hujusmodi discursus in po¬ 
sterum movere vix amplius audeant. 

31. Pariter adhuc gravius errant, qui dicta, monita, 
jussa, correctiones et instructiones Superiorum et Magistro¬ 
rum aversantur, illibenter et nonnisi fastidioso et impatienti 
animo audiunt, easque propterea mente, vel verbis sugillant, 
male arguunt, contra eos murmurant, aliosve murmurantes 
libenter audiunt. Hos graves errores, charissimi ! mediante 
mortificatione auditus caveatis, indeque sancta, et utilia, quae 
Dei, quae virtutis, quae observantiae et disciplinae regularis, 
quae aedificationis et boni exempli sunt, patienter et humili¬ 
ter audiatis, necesse est, praesertim dicta Superiorum et Ma¬ 
gistrorum : quia verba illorum magnam vim occultam habent; 
cum Deus per illos tamquam sui Vicarios loquatur, vocique 
illorum vocem virtutis suae addat, indubie magno cum fructu 

illorum, qui ea humili, patienti, benigna et obedienti aure 
percipiunt. 

32. Nono. Denique inter optimas, et quasi heroicas mor¬ 
tificationes est, patienter et tranquille audire, si laudantur ii, 
qui sunt, vel putantur inimici vel adversarii nostri; quod cor¬ 
ruptae nostrae naturae valde odiosum et durum accidit, sicque 
in re adeo difficili, et extraordinarie molesta fiet actus quasi 
heroicus, si quis adversariorum suorum laudes nedum patien¬ 
ter, pacate, et serena fronte audiat, verum insuper (uti ma¬ 
joris perfectionis amantes faciunt) hujusmodi laudes approbet, 
easquo ulterius augeat atque promoveat. 

§ 4 . 

De mortificatione gustus. 

33. Quaeritur I. Quid , quam utilis et necessaria sit 
mortificatio gustus? Resp. 1°. Mortificatio gustus est illa, qua 
hunc sensum cohibemus non tantum ab inordinato et illicito, 
sed subinde etiam licito usu cibi et potus. Definitio ex termi¬ 
nis est clara: solum notandum, eum usum cibi et potus esse 
et dici inordinatum, qui adhibetur contra finem a Deo inten¬ 
tum, vel contra legem Ecclesiae, Ordinis, vel Superiorum, sive 
dein in mensura et quantitate, sive in tempore et modo: finis 
autem comedendi et bibendi a Deo praefixus est, ut naturam 
ob deficientes vires tempore suo reficiamus, confortemus et 
conservemus: hinc, qui aliter, vel alio fine bibit et comedit, 
ut e. gi\, qui plus, quam natura exigit, qui tempore et modo 
inconvenienti, qui sumit cibos vel potum naturae nocivos, aut 
contra prohibitionem Superiorum, semper inordinate utitur 
cibo et potu. 

34. Additur autem in responsione « subinde etiam licito 
usu cibi et potus » ; siquidem virtutum et perfectionis reli¬ 
giosae amatores non tantum ab inordinato et illicito, sed 
etiam a licito usu cibi et potus amore Dei saepe se cohibent, 
ut patebit paulo post. 

35. Eesp. 2 dn . Mortificatio gustus Deo admodum grata, 
corpori et animae maxime utilis, atque ad acquirendam vir¬ 
tutem et perfectionem absolute necessaria est. Ita sentiunt 
et docent SS. Patres et Ascetae, adeo, ut plerique hanc mor¬ 
tificationem prae reliquis necessariam commendarint. Inter 
quos Cassianus (lib. V. de Inst. cap. 3) ait: « Primum no¬ 
bis ineundum certamen est adversus gastrimargiam , quam 
diximus gulae esse concupiscentiam ». Et juxta S. Gregorium 
(lib. 30. Moral. cap. 26): « Neque ad conflictum spiritualis 
agonis assurgitur, si non prius intra nosmctipsos hostis po¬ 
situs, gulae videlicet appetitus , edomatur ». Ratio, praeter 
■dicta de mortificatione in genere, haec est: quia, quando homo 
sine ulla mortificatione comedit et bibit, quantum, qualiter 
et quomodo vult, et prout sensualis ac inordinatus appetitus 
desiderat, plane corpus et naturam non reficit, sed destruit, 
multis morbis subjicit, seque ad munera vocationis, status, et 
officii inutilem, vel minus habilem efficit, animam vero pec¬ 
catis et imperfectionibus quotidie turpiter coinquinat, gratias 
divinas, et S. Spiritus dona ac charismata impedit, imo ad 
eadem recipienda, sicut et ad virtutes acquirendas, quasi pe¬ 
nitus ineptam reddit, et languidam, ac, quod dolendum, in 
illum statum se conjicit, ut nulla spes emendationis amplius 
superesse videatur; cum in gulae vitio semel inhabituati, ha¬ 
bitum hunc nonnisi per mortem relinquant, teste lamentabili 
experientia, de qua ita loquitur S. Basilius (De renuntiat, vi¬ 
tae): « Multos morbis occupatos ad sanitatem redire vidi; 
unum vero ex illis, qui clanculum edunt, aut gulosi sunt, 
non vidi » etc. Econtra si quis gustum per mortificationem 
ab inordinato usu cibi et potus debite cohibet, praeter glo¬ 
riam Dei, quam auget, et magnum ipsius beneplacitum meri¬ 
taque continua, animam donis et bonis cumulabit, corpus a 
variis infirmitatibus liberum et sanum servabit, atque ad sibi 
incumbentia munera pro Dei gloria, propria et aliarum ani¬ 
marum salute habilem se, et facilius aptum efficiet conserva- 
bitque. 

36. Quaeritur II. Qualiter et in quibus exerceri in 
praxi necessario debeat, vel utiliter possit mortificatio gu¬ 
stus? Resp. In sequentibus: 

Primo. Curare, ne quis ex solo naturali vel sensuali ap¬ 
petitu aut oblectamento, pecudum more, statim in cibum vel 
potum inhiet, sed prius breviter mentem ad Deum elevet, ei- 
que gratias ob paratam mensam agens, bonam intentionem 
comedendi faciat. 

37. Secundo. Cohibere appetitum, ne nimis avide et fe¬ 
stinanter alimenta sumantur, nec, dum unus bolus in ore ma¬ 
sticatur, jam manus pro alio extendatur: sed tarda, prudenti 
tamen, modestia cibi bene masticentur et sumantur; sic enim 
per mortificationis meritum multum consulitur corporis sani¬ 
tati, quae econtra praepropera ciborum non bene masticato¬ 
rum sumptione laeditur; unde monet Spiritus S. (Eccli. 37, 
32): Noli avidus esse in omni epulatione ». 

38. Tertio . Non nimium comedere et bibere, sed in ea 
quantitate, quae pro conservandis viribus naturae necessaria 
et sufficiens est. 

39. Quarto. Si plures, quam necessarii, apponuntur cibi, 
non de omnibus sumere, sed unum vel alterum relinquere in¬ 
tactum, juxta illud (Eccli. 37, 32. 33): « Non te effundas 
super omnem escam; in multis enim escis erit infirmitas ». 

40. Quinto. Non quaerere vel praetendere cibum lautio¬ 
rem vel delicatiorem, quam habet religiosa communitas, sed 
iis, quae apponuntur voluntariis Christi pauperibus, conten¬ 
tum esse; nisi ratione sanitatis consilium medici, aut manda¬ 
tum Superiorum aliud exigit aut permittit. 

41. Sexto. Ex cibis allatis illum sumere, quem consue¬ 
tus Religionis ordo porrigit, etsi forsan portio minor minus- 
que arridens foret. 

42. Septimo. Perpetua vel ad tempus, aut saltem subinde 
vel certis diebus abstinere a tali cibo, ad quem natura et ap¬ 
petitus maxime propendet, multum Deo grata, et nobis meri¬ 
toria mortificatio est. Ubi notandum, hanc mortificationem 

etiam in ceteroquin vilissimo cibo fieri posse, si nempe ad 
talem cibum appetitus magis, quam ad lautiores et pretiosos 
cibos fertur. Unde errant, qui putant, se nescio quam exer¬ 
cere mortificationem, quod a lautioribus cibis abstineant, dum 
tamen de reliquo se infarciunt cibis vilioribus, et in iis su¬ 
mendis appetitui plene indulgent. Hinc ad propositum bene 
scribit S. Gregorius (lib. 30. Moral. c. 27): «Neque enim 
cibus, sed appetitus in vitio est; unde et lautiores cibos ple¬ 
rumque sine culpa sumimus , et abjectiores non sine reatu 
conscientiae degustamus ». 

43. Octavo. Portionem nos contingentem non totam ab¬ 
sumere, sed aliquid saltem de illa amore Dei relinquere. 

44. Nono. Abstinere a primitiis frugum, herbarum, et 
aliorum ciborum, sive ab illis fructibus, qui prima vice ap¬ 
ponuntur, juxta illud (Ezech. 45, 1): « Primitias Domino ». 

45. Decimo. Eegulariter et ordinarie non comedere vel 
bibere extra tempus prandii, vel coenae, nisi necessitas aut 
alia rationabilis quandoque causa id permittat vel exigat. 
Sane S. Philippus Nerius hanc mortificationem adeo commen¬ 
davit, ut dicere non dubitaverit, neminem fore virum spiri¬ 
tualem, qui extra tempus prandii, vel coenae bibit aut come¬ 
dit. Cum itaque in plerisque sacris Religionibus laudabilis vi¬ 
geat consuetudo, qua propter diversam naturarum exigentiam 
post vesperas moderatus conceditur haustus, multum errant 
ii Religiosi, qui non ex vera necessitate, sed ex vitiosa bibu- 
lositate, vel garritus, aut taedii pellendi causa haustum ve¬ 
spertinum sumunt, indeque habitum plus, quam natura exi¬ 
git, bibendi successive contrahunt, et procul dubio sanitati 
corporali et spirituali exinde satis nocent; dum minus ferven¬ 
tes, et devoti, et econtra magis languidi cum neglectu tem¬ 
poris garrientes, et tepidi plerumque evadant; praesertim 
si majorem, quam concessam a Superioribus portionem su¬ 
mant. 

46. Undecimo. Nunquam conqueri contra substantiam 
vel qualitatem ciborum, aut malam sive defectuosam praepa- 

rationem eorum, sed ex virtute paupertatis et humilitatis pa¬ 
tienter sustinere defectum. 

47. Duodecimo. Attendere, ne in majoribus festis, con¬ 
viviis, et concessis recreationibus excedatur in cibo et potu, 
ubi plura apponuntur et conceduntur: hinc, ne tunc fiant ex¬ 
cessus, singulari vigilantia et mortificatione opus est. Et certe 
dolendum foret, si ex fraude diabolica, in ipsis majoribus fe¬ 
stis, ubi Deum magis honorare quemvis, maxime Religiosum, 
decet, per excessum in cibo et potu, indeque malas provenien¬ 
tes sequelas Deus magis offenderetur. 

48. Si objicis: ad quid ergo sunt convivia et recreatio¬ 
nes, si in illis non licet plus comedere et bibere? Resp.: ea 
inultis, iisque licitis ex causis institui; inter quas etiam est, 
ut animus suis temporibus honeste distrahatur, ac corpus 
modeste recreetur et reficiatur; unde ex praefato, aut alio 
bono fine licet, relictis aliis, lautiores et meliores cibos po¬ 
tumque sumere; nunquam tamen licet verum excessum fa¬ 
cere; cum omnis talis excessus sit leve, vel grave peccatum 
pro diversitate videlicet materiae, nempe quantitatis, secun¬ 
dum quam in cibis potuque exceditur. 

49. Praeter enarratas insuper etiam pro usu et praxi 
commendantur mortificationes et praxes illae, quae in capite 
sequenti (de modestia Religiosa § 4. de regulis in comedendo 
et bibendo) annotatae sunt. 

50. Denique sunt innumeri alii modi mortificandi gulam, 
quos amor Dei, et virtus facile invenit. Certe legimus de viro 
virtutibus famoso, quod in comedendo unico ovo ultra triginta 
vices, etiam nemine advertente se mortificaverit. 

§ 5 . 

De mortificatione linguae. 

Etsi mortificatio linguae in omni rigore fors non spectet 
ad mortificationem quinque sensuum; attamen jure merito 

P. Gaudentius. Vol. I. 

post materiam de mortificatione gustus, haec §. « de mortifi¬ 
catione linguae » ponitur, cum ad eundem sensum gustus et 
locutio reducantur, ut patet ex praxi Ecclesiae, quae in col¬ 
latione Sacramenti extremae Unctionis sensum gustus circa 
labia inungendo, hanc adhibet formulam: « indulgeat tibi 
Deus, quidquid per gustum et locutionem deliquisti ». 

51. Quaeritur I. Quid et quam utilis, ac necessaria 
sit mortificatio linguae? Resp. I. Est ea, qua cohibemus 
linguam ab omnibus illicitis, superfluis, inutilibus, indecenti¬ 
bus etc. verbis et sermonibus, ac econtra eam adigimus ad 
loquendum in cunctis recte. Patet descriptio ex terminis, et 
adhuc magis ex dicendis (num. 54 et sqq.). 

52. Resp. II. Mortificatio linguae non tantum multum 
utilis, sed absolute etiam necessaria est. Hinc de lingua, quae 
est omnium membrorum periculosissimum, inquit S. Jacobus 
Apostolus in sua Epist. catholica (3, 6. 8): « Lingua ignis 
est, universitas iniquitatis, . .. inquietum malum , plena ve¬ 
neno mortifero ». Proin, qui non jugiter cohibet, refraenat, 
mortificat linguam, saepissime ea delinquet, sibi ac aliis no¬ 
cebit, nec unquam ad virtutem et perfectionem, aut animi 
quietem pervenit. « Si quis putat », ait porro S. Jacobus 
(1, 26), x se religiosum esse, non refraenans linguam suam, 
hujus vana est religio ». Unde monet Ecclesiasticus (28, 28): 
« Ori tuo facito ostia et seras »; nam « os lubricum opera¬ 
tur ruinas » (Prov. 26, 28). 

53. Dum econtra, « si quis in verbo non offendit, hic 
perfectus est vir » (Jac. 3, 2); et « qui custodit os suum , 
custodit ab angustiis animam suam » (Prov. 21, 23), ducet- 
que dies ex omni parte bonos juxta illud (1. Petr. 3, 10) : 
« Qui enim vult vitam diligere et dies videre bonos, coerceat 
linguam suam » ; ut proin summe utilis et necessaria sit mor¬ 
tificatio linguae, et quidem quotidie, ac quasi in quovis ser¬ 
mone et discursu, cum continua pericula occurrant, in quibus 
lingua incaute custodita delinquere et impingere potest: quod 
bene norunt, et propterea in verbis admodum parci caute cu- 

stodierunt linguam suam, quotquot viam perfectionis ingressi 
sunt. Sic vir secundum cor Dei (Ps. 38, 1. 2) inquit: « Ut 
non delinquam in lingua mea , posui ori meo custodiam ». 
Divus etiam Petrus de Alcantara (ut de millenis aliis huic 
mortificationi deditis nihil dicam) per tres annos continuos 
in ore quosdam deferebat lapillos, ut a verbis otiosis disceret 
abstinere. 

54. Quaeritur II. In quibus potissimum et qualiter 
in praxi oporteat mortificare linguam? Eesp. I. Universa¬ 
liter mortificandam et cohibendam esse, ne unquam quid lo¬ 
quatur contra Deum, vel proximum, vel alias contra conscien¬ 
tiam, aut virtutem aliquam. Specialiter vero coercenda est lin¬ 
gua, ne transgrediatur regulas modestiae religiosae de debito 
usu linguae in discursu et conversatione (in capite sequenti 
§ 3 positas): ubi potissimos errores, quos lingua committere 
solet, adduximus, et regulas contra illos praescripsimus. 

55. Eesp. II. Ut praedictae et aliae regulae debite lo¬ 
quendi rite observentur, sicque ad hunc finem necessariae mor¬ 
tificationes linguae fiant, omnium maxime observatu necessa¬ 
ria est regula ista, ut peculiari vigilantia et sancto cum co¬ 
natu arcte cohibeatur lingua, ne statim ex pruritu, inclina¬ 
tione, affectu, aut passione naturali, vel alias inconsiderate 
aut superflue, sed considerate, caute et parce, bonoque ex fine 
et motivo loquatur; cum enim fere innumeri sint modi, qui¬ 
bus errare potest et solet lingua, impossibile est, quin non 
saepe delinquat, nisi prae omnibus piam consuetudinem et ha¬ 
bitum contrahat in cunctis semper considerate et parce lo¬ 
quendi ; quia « in multiloquio non deerit peccatum » (Prov. 
10. 19). 


§ 6 . 

De mortificatione odoratus. 

56. Quaeritur I. Quid sit mortificatio odoratus? 
Resp. Mortificatio odoratus est illa, qua hunc sensum seu 

nares cohibemus a percipiendis sine justa causa sibi gratis et 
odoriferis, et econtra ipsum adigimus ad sustinenda etiam sibi 
ingrata et foetida. Patet responsio ex terminis, et adhuc ma¬ 
gis patebit ex responsione ad quaesitum sequens. 

57. Quaeritur II. In quibus et quomodo mortificatio 
odoratus in praxi virtuose exerceri possit? Resp. Quamvis 
odoratus inter reliquos sensus sit innocentior, tamen in pluri¬ 
bus magno cum beneplacito divino, et proprio merito mortificari 
potest, et, ut mortificetur, decet, praesertim in sequentibus: 

58. Primo. Cavendo, ne linteola, vel alias vestes balsa¬ 
mo, oleo, aut aliis speciebus odoriferis inungamus ad hoc, ut 
nos et alii gratum odorem sentiamus, quod Religiosos dedecet 
maximopere, et plane turpissimum et aperte est signum ho¬ 
minis nimis sensualis et effeminati; indeque minime virtutis 
odorem, sed vitii foetorem apud alios diffundet, sequo non so¬ 
lum non acceptum, sed odiosum et contemptibilem apud alios 
merito reddet. 

59. Secundo. Cohibendo, ne quis flores in hortis decer¬ 
pat, eosve, vel alia odorifera circumferat, eisque identidem 
odoratum recreet. 

60. Tertio. Ne quis suffitu, praesertim nimis exquisito, 
in sua habitatione utatur, nisi necessitatis vel honestatis ratio 
aliud suadeat moderate faciendum. 

61. Quarto. Abstinendo a non necessaria sumptione ta¬ 
baci, utpote qui saepe saepius superflue, et non nisi ex mera 
consuetudine sumitur: vel, si verae necessitatis causa, aut ex 
praescripto medici illum sumere oportet, cohibendo se, ut nun¬ 
quam excessive, sed raro, et moderate sumatur. Pro ulteriori 
motivo sit, quod ii, qui semel, vel subinde duntaxat illum ab 
initio sumere inchoant, vix amplius cessent, sed potius succes¬ 
sive semper saepius, et ita frequenter sumant, ut paulatim 
contrahant sibi nocivum habitum, et ad excessum vix amplius 
deponendum deveniant. Sane satis superque experientia teste 
constat, omnino paucos hodie esse, qui tabacum sine excessu 
et abusu sumant, vel jam assuetum nimis excessive eundem 

sumendi modum iterum deponant; bene vero plerosque in eo 
inveterascere, indeque evenire, quod non pauci eorum (faten- 
tibus ipsismet, et dolentibus) excessu hujusmodi debilitent me¬ 
moriam, vocis bonitatem destruant, sanitatem diminuant, alia¬ 
que mala incurrant. 

62. Quodsi ad obviandum ejusmodi noxiis excessibus in 
aliqua religiosa communitate vel instituto ea foret laudabilis 
observantia, mos et constitutio, ut nulli Novitio vel Clerico, 
nisi de licentia medici, usus tabaci liceret, cavendum foret, ne 
fictis, vel insufficientibus rationibus a medicis consilium, vel 
attestatum de necessitate, utilitate, vel exigentia naturae su¬ 
mendi tabacum quispiam expracticet; praesertim cum medici 
in hoc passu faciliores sint, rationes in contrarium, quae apud 
Religiosos militant, forte minus pensando et attendendo. 

63. Quinto. Denique valde meritorie mortificatur odora¬ 
tus, graveolentiam et foetorem patienter et humiliter sine que¬ 
rela propter Deum sufferendo, casu, quo ob animarum salutem, 
vel aliud pium opus, aut ob aliam occasionem illum sustinere 
necesse sit. 


§ 7. 

De mortificatione tactus. 

64. Quaeritur I. Quid } et quam necessaria sit mor¬ 
tificatio tactus? Resp. I. Mortificatio tactus est ea, qua sen¬ 
sum tactus active et passive cohibemus ab illicitis, periculo¬ 
sis, inhonestis, indecentibus ac etiam subinde licitis: ac econ- 
tra adigimus ad sustinenda dura, dolorosa etc. Responsio ex 
terminis clara magis adhuc patebit ex subjungenda mox praxi, 
et variis modis hujus mortificationis. Solum notanda sunt 
verba: « active et passive »; quia sensus iste non tantum 
coercendus est, ne quid active male tangat, sed ne illicite, pe¬ 
riculose etc. ab aliis tangamur, adeoque ne etiam passive se 
male habeat. 

65. Resp. II. Mortificatio tactus non minus ac aliorum 
sensuum necessaria est. Ita communiter Ascetae. Ratio est: 
quia hic sensus ex periculosissimis est, proin cauta ac circum¬ 
specta vigilantia et custodia coercendus. Hic S. Rasilius (lib. 
de vera Yirginit.) scribit, esse: « Tactum omnium sensuum 
perniciosissimum, et saevissime blandientem , sensusque reli¬ 
quos ad voluptatis illecebras pellicientem. Hic enim , toto cum 
sit diffusus corpore , per omnem superficiem adversus animam 
saeve dominatur ». 

66. Quaeritur II. Qualiter in praxi mortificatio ta¬ 
ctus exercenda sit? Resp. Quamvis in plurimis mortificatio 
tactus fieri partim sanctissime possit, partim necessario de¬ 
beat; attamen specialiter in sequentibus exercenda est. 

Primo. Ne quis unquam nedum alterius cujuscumque se¬ 
xus, sed ne in proprio quidem corpore, partes inhonestas, 
praesertim nudas, sine vere coram Deo subsistente necessitate, 
tangat. Quae mortificatio apud Religiosum tam constans et 
firma esse debet, ut mori potius paratus sit, quam huic mor¬ 
tificationi contrarium agere unquam attentet. 

67. Secundo. Ne quis aliam personam, etsi proprii sexus, 
etiam in partibus honestis, e. gr. manu, aut facie, sine vera 
ac rationabili causa vel necessitate tangat. Hanc mortificatio¬ 
nem omnes veri amatores castitatis sedulo observant. 

68. Tertio. Constanter et inviolabiliter se cohibere, ne 
quis alterius sexus personas, quantumvis forent personae con¬ 
sanguineae, v. gr. matrem, sororem etc. etiam in partibus 
honestis, e. gr. facie, vel manibus tangat, vel ab eis se tangi 
permittat. Contrarium faciens, vel permittens minorem inte¬ 
gerrimae castitatis amatorem se exhibet. 

69. Quarto. Sub nullo etiam pietatis, devotionis, amici¬ 
tiae etc. praetextu manus alterius sexus comprimere, vel per¬ 
mittere, ut ab hoc id sibi fiat. Contrarium facientes periculo 
mali ordinarie et merito subjacent. 

70. Quinto. Magis se cohibere, ne quis sub quocumque 
tandem pietatis praetextu, feminam ad faciem, vel manum, 

quam diabolum osculetur; cum minus htmc q\nm illam oscu¬ 
lando periculum interveniret lascivitatis. 

71. Sexto. Omnibus modis cavere, ne quis sub quocumque 
tandem praetextu (etiamsi tantum joci causa id fieret) oscu¬ 
lum a muliere in facie recipiat. Contrarium voluntarie per¬ 
mittens, non tantum suspectus, sed et reus lascivae mentis 
ordinarie merito censendus est. 

72. Septimo. Quamvis subin mulieres devotae Sacerdotum 
et Eeligiosorum, praesertim Confessariorum suorum manus ex 
innocenti ductu pietatis, confidentiae et reverentiae erga cha¬ 
racterem sacerdotalem publice solean^ osculari; attamen san¬ 
cta, Deo valde grata, meritoria, ac integerrimae puritatis con¬ 
formior praxis ac mortificatio est, id debito modo cavere ac 
impedire, neque, ut fiat, permittere; prout a pluribus virtu¬ 
tum, praesertim vero castitatis singularibus cultoribus cum 
maxima aedificatione ac utilitate sancte practicatur. Quae cau¬ 
tela et sanctae mortificationis praxis et vobis cum tempore 
observanda, plurimum commendatur, charissimi! assecurando, 
inde non fore, quod notam inurbanitatis incurratis, vel con¬ 
fidentiam earundem erga vos in rebus conscientiae diminuatis. 
Certo hanc, et piam de vobis aestimationem adaugebitis, prae¬ 
sertim si cum modestia et prudentia id declinetis, vel etiam 
dicatis, vos id nunquam permissuros, eo quod Deo gratius, 
virtuti, et Sanctorum exemplis conformius sit, ejusmodi devo¬ 
tionem omittere. 

73. Praeter hactenus enarratas plurimae aliae possunt 
fieri mortificationes tactus, quibus modo ab hoc, modo ab illo 
tangendo, arripiendo etc. amore Dei abstinere possumus, quos 
modos memoratus Dei et virtutis amor homini bonae volun¬ 
tatis facile inspirabit et suggeret. 

74. Porro mortificatio tactus non solum in abstinendo 
consistit, sed etiam in adigendo eundem ad sustinenda dura 
et dolorosa, prout in responsione ad num. 64. data notanter 
expressum est. Qui mortificationis modus potissimum consistit 
in mortificatione corporis externa proprie tali, e. gr. usu fla- 

gellorum, cilicii etc., de qua mortificatione jam supra « de 
mortificatione, externa in genere » adnotanter actum est. 

CAPUT III. 

De modestia religiosa. 

Cum mortificatione interna et externa intime est conjun¬ 
cta «modestia religiosa», cujus juxta SS. Patres et Asce« 
seos Magistros notio est amplissima; etenim non est una quae¬ 
dam ex virtutibus Christianis, sed potius complexus multarum 
virtutum: scilicet in se continet decorem, pudicitiam, morum 
integritatem, internam et externam humilitatem, mansuetudi¬ 
nem, veracitatem, simplicitatem, prudentiam, gratam comrao- 
damque voluntatem officiosam, ac praesentiae Dei memoriam 
ejusque continuum exercitium. Modestia religiosa has virtutes 
secum non habens, aut est ficta seu simulata, aut certissime 
sine constantia et perseverantia. 

Ex dictis patet, fundamentum hujus modestiae esse quen- 
dam sanctum timorem et laudabilem verecundiam, quae ex in¬ 
terna mentis recollectione aut ex practica ardentique praesentis 
Dei memoria oritur ac precibus jaculatoriis piisque suspiriis 
nutritur et conservatur. — 


§ 1 . 

De natura, praestantia, utilitate et necessitate modestiae 
et civilitatis religiosae externae. 

1. Quaeritur I. Quid ad propositum, quam praestans, 
utilis et necessaria sit modestia, sive civilitas religiosa ex¬ 
terna ? Resp. I. Eam varie et nominari, et definiri a SS. Pa¬ 
tribus et Ascetis, ita tamen, ut cuncta nomina et definitiones 
fere idem significent: nam auctor ! Speculi disciplinae secun- 


1 Hic probabilissime fuit Bernardus a Bessa, Secretarius S. Bonaven- 
turae. 

dum Hugonem p. I. c. 7 vocat disciplinam , et sic definit: 
k Disciplina religiosa est omnium membrorum motus ordi- 
natus, et dispositio decens in omni liabitu et actione ». Ab 
aliis vocatur honestas et definitur: Honestas est spiritualis 
quaedam in actionibus pulchritudo et decor. Ab aliis appella¬ 
tur civilitas, et a nonnullis humanitas; communiter autem 
vocatur modestia religiosa, quae bene definitur dicendo: Mo¬ 
destia est verborum, actionum et motuum exteriorum totius 
corporis debita moderatio; vi hujus enim Religiosus non tan¬ 
tum in suis verbis, discursu et conversatione, sed etiam in 
aliis actionibus et motibus exterioribus ita se exhibet, ut nil 
inhonestum, aut inurbanum, nil dissolutum, nil scandalosum, 
aut indecens in eo externe, sed in cunctis modestus, verecun¬ 
dus, maturus, humanus, humilis et mansuetus: uno verbo, 
irreprehensibilis, indeque merito amabilis, et aedificativus ap¬ 
pareat, adeo, ut disciplina et modestia religiosa externa vere 
omnem externam virtutem, praesertim honestatem, verecun¬ 
diam, humilitatem, mansuetudinem, veritatem, sinceritatem, 
prudentiam, humanitatem et civilitatem comprehendat, uti ma¬ 
gis patebit ex sequentibus. 

2. Resp. II. Modestia, civilitas et reliqua disciplina 
religiosa externa, a communi Sanctorum Patrum et Asceta- 
rum consensu adeo semper fuit aestimata et commendata, ut 
una ex virtutibus non tantum Religioso, sed et toti Religioni 
summe proficuis, et necessariis tum ad propriam, tum aliorum 
salutem procurandam, merito reputetur. Rationem de propria 
salute allegat auctor Speculi disciplinae ex Hugone 1. c. c. 7: 
Quin « disciplina », inquit, :< est malorum desideriorum car- 
cer, frenum lasciviae, elationis jugum, quae domat intempe¬ 
rantiam, levitatem ligat, et omnes inordinatos motus mentis 
suffocat. Sicut enim de inconstantia mentis nascitur inordi¬ 
nata motio corporis; ita quoque, dum corpus per discipli¬ 
nam stringitur, animus ad constantiam solidatur, et paula- 
tim intrinsecus mens ad quietem componitur, cum per di¬ 
sciplinae custodiam mali motus foras fluere non sinuntur ». 

3. Ratio autem de salute proximi est: quia nulla virtus 
Religionem, et Religiosum adeo commendat, nulla aestimatio¬ 
nem, et famam ejus ita procurat, amorem et affectum conci¬ 
liat, nulla proximum ita aedificat, et ad imitandum disponit, 
ac modestia et disciplina religiosa externa; sicut econtra nil 
Religionem et Religiosos adeo contemptibiles, atque ad Dei 
gloriam, et salutem aliorum procurandam ineptos reddit, ac 
defectus disciplinae et modestiae externae, vel vitia ei oppo¬ 
sita, qualia v. gr. sunt dissolutio, scurrilitas, multiloquium 
vel stultiloquium, clamorositas, contentio, ira, falsa politica, 
inurbanitas, temeritas, jactantia etc. 

4. Experientia etiam constat, eam Religionem et Religio¬ 
sos magis aestimari et amari, indeque ad Dei gloriam et pro¬ 
ximi procurandam salutem magis idoneos esse, in quibus major 
viget modestia et disciplina religiosa externa; quia homines 
judicant, et moventur secundum ea, quae externe apparent, 
nec immerito; cum juxta S. Bonaventuram externa compositio 
corporis sit indicium devotae et compositae mentis, ac homi¬ 
nis interne bene disciplinati, eo quod homo interne male con¬ 
stitutus, aut indisciplinatus, externam disciplinam et mode¬ 
stiam, quantumvis velit, diu simulare non possit, quin interni 
defectus et mali affectus indisciplinatae mentis, inordinatorum 
affectuum, passionum, aut malorum habituum passim se pro¬ 
dant et externam disciplinam, ac modestiam, quam prae se 
ferre ad tempus videtur, commaculent. Hinc S. Bonaventura 
De sex alis Seraphim c. 2. n. 11. ait: « Cavenda est negli - 
gentia exterioris disciplinae, quae pro decore Religionis , et 
liabilitationc profectus spiritualis statuta est; cujus desertio 
signum est neglectae conscientiae , et interioris levitatis ». Pa- 
riformiter de praestantia, utilitate et necessitate modestiae et 
disciplinae externae loquuntur alii SS. Patres. 

5. Principaliter vero ipsa Scriptura Sacra, exemplum et 
doctrina Christi, B. Y. Mariae, S. P. Francisci, et aliorum 
praestantiam, utilitatem et necessitatem nobis innuunt, et ad 
eam amplectendam non tam movent, quam trahunt. « Induite 

vos », inquit Apostolus (Coloss. 3, 12), « sicut electi Dei, san¬ 
cti et dilecti, benignitatem, humilitatem, modestiam »; et ad 
Philipp. (4, 5): « Modestia vestra nota sit omnibus homini¬ 
bus » ,* item I. ad Thessal. (4,10 et 11): « Rogamus vos fratres, 
ut abundetis magis, et operam detis, ut quieti sitis, et ut 
honeste ambuletis ad eos, qui foris sunt ». Dein variis in lo¬ 
cis Doctor gentium commendat nobis humanitatem et urbani¬ 
tatem debitam (quae est pars modestiae, ac disciplinae reli¬ 
giosae), dum (Rom. 12, 10) vult, ut simus « Honore invicem 
praevenientes » : et reddamus debitum « Honorem, cui hono¬ 
rem » (ibid. 13, 7). Pariter mansuetudo, et humilitas tam¬ 
quam partes disciplinae et modestiae religiosae passim nobis 
commendantur; sic enim Ecclesiastes (3, 19) monet: « Fili , in 
mansuetudine opera tua perfice, et super hominum gloriam 
diligeris » ; Prov. (3, 24): :< Mansuetis dabit gratiam » : Ps. 
(36, 11): k Mansueti delectabuntur in multitudine pacis »; 
et Prov. (22, 4): « Finis modestiae, timor Domini, divitiae 
et gloria et vita ». 

6. Sane, Christus Dominus inter alias virtutes specialis¬ 
sime amabilem et imitabilem etiam externe se exhibuit in 
modestia, mansuetudine et humilitate, eaque homines ad sui 
amorem et imitationem efficacissime traxit, adeo, ut Aposto¬ 
lus aliquos serio adhortari, et convertere volens, credensque, 
non esse efficacius medium aliquem movendi et trahendi, quam 
per vel cogitatam duntaxat modestiam et mansuetudinem 
Christi, utatur illis verbis: « Obsecro vos per mansuetudinem, 
et modestiam Christi » (II. Cor. 10, 1). Porro amantissimus 
Salvator sicut factis, ita verbis modestiam, mansuetudinem et 
humilitatem nos docuit, signanter volens, ut has virtutes ab 
eo disceremus, dicendo: « Discite a me, quia mitis sum, et 
humilis corde, et invenietis requiem animabus vestris » 
(Matth. 11, 29). 

7. Mirabilia sunt, quae de modestia, mansuetudine, beni¬ 
gnitate et honestate externa B. V. Mariae scribunt SS. Pa¬ 
tres: paucis complectendo, erat perfectissima imitatrix mode- 


236 


Pars prima. 

stissimi et mansuetissimi Filii, ita, ut sicut ex hujus, ita etiam 
ex illius solo aspectu, ad amandam et imitandam amabilissi¬ 
mam modestiae virtutem homines moverentur. 

8. De S. Patre nostro constat, quod tantae fuerit mode¬ 
stiae, ut ex solo etiam illius aspectu magis conversi fuerint 
homines, quam ex condonatorum multorum eloquentia, prout 
et ipse modestum, ac exemplarem incessum, et vitam, concio¬ 
nem omnium optimam nominavit, et ita incedendo concionari 
se dixit. Unde virtutem modestiae et disciplinae externae 
summe aestimans, eam Pratribus suis in Eegula summopere 
commendavit, et observandam proposuit, volens expresse cap. 
3. Reg.: * JJt non litigent , neque contendant verbis , nec 
alios judicent , sed sint mites , pacifici , modesti , mansueti , et 
humiles , honeste loquentes omnibus , sicut decet». Quibus 
plane divinis verbis virtutem modestiae religiosae et discipli¬ 
nae externae, partesque illius pulcherrime expressit, et, ut 
servarentur, cordialissime et efficacissime rogavit, ac voluit, 
urgendo; « Consulo , moneo et exhortor Fratres meos»; et 
quidem: « in Domino JESU Christo , ut sint mites » etc. 

9. Quare, charissimi! si pacem et quietern animae vestrae 
cum ingenti merito habere, si Dei gloriam, et salutem pro¬ 
ximi efficaciter promovere, si Religionis, et vestram etiam fa¬ 
mam, ac honorem conservare, et promovere, si coram Deo et 
hominibus accepti esse velitis, semper et ubique maxime cordi 
habete, amate et observate modestiam, honestatem, mansue¬ 
tudinem, civilitatem et disciplinam religiosam externam: me¬ 
moriae alte imprimite, et in praxin ac habitum deducere stu¬ 
dete eas, quas tum generales, tum particulares subjungemus, 
regulas. 

10. Quaeritur II. Ubi, et a quibus modestia et di¬ 
sciplina religiosa sit observanda? Resp. L Ea semper qui¬ 
dem et ubique, etiam dum soli sumus, praecipue tamen in 
publico coram aliis, et ibi est studiose observanda, ubi negle¬ 
cta generat scandalum, vel custodita bonae imitationis exem¬ 
plum, prout recte docet Speculum disciplinae p. I. c. 7 di- 

cens: « Quamvis in nullo loco disciplinam suam homo dese¬ 
rere debeat, diligentius tamen, et magis sollicite ibi est ser¬ 
vanda, ubi neglecta generat scandalum, vel custodita bonae 
imitationis exemplum »; ubi postea merito subjungit: « saepe 
tamen etiam illa (ad modestiam et disciplinam externam spe¬ 
ctantia), quae in publico necessaria sunt, prius in secreto 
exercitationis usum exposcunt; quia, si prorsus ea in occulto 
negligimus, uti postmodum eis, dum opus est, in publico non 
valemus, et tunc aut prorsus a disciplina deficientes intuen- 
tibus scandalum facimus, aut inepte id, quod in nobis non 
est, simulare conantes, irrisionem excitamus». 

11. Quare in Christo admonemini charissimi, et in Do¬ 
mino rogamini, ut, dum etiam soli, et extra conspectum Su¬ 
periorum, vel aliorum estis, omnem modestiam, mansuetudi¬ 
nem, honestatem et disciplinam in verbis, moribus et actioni¬ 
bus externis juxta regulas infra ponendas observetis, honore, 
obsequio, et charitate invicem praevenientes etc., quia certum 
est, quod, qui in claustro immodestus et indisciplinatus esse 
assuescit, etiam coram aliis, et in publico, talis futurus sit. 

12. Resp. II. Disciplina et modestia religiosa externa 
ab omnibus et singulis, praecipue tamen a iuvenibus Religio¬ 
sis exacte est custodienda: quod ab omnibus, etiam seniori¬ 
bus et Superioribus sit observanda, suadent paulo ante dicta: 
quod vero specialiter a iuvenibus servari debeat, varie in Spe¬ 
culo disciplinae demonstratur, ubi inter alia p. I. cap. 5 di¬ 
citur : « Religionis confusio juvenis praesumptuosus et ef¬ 
frons » ; dum econtra de disciplinato, modesto et verecundo 
dicat S. Bernardus Serm. 87. super Cantica: «Quod amabi¬ 
lius verecundo adolescente ? quam pulchra haec, et quam 
splendida gemma, verecundia morum in vita, et vultu adole¬ 
scentis? quam vera, et minime dubia bonae nuntia spei? bo¬ 
nae indolis index? virga disciplinae, expunctrix malorum et 
propugnatrix puritatis innatae, specialis gloria conscientiae, 
famae custos, vitae decus, virtutis sedes, virtutum primitiae, 
naturae laus, et insigne totius honesti » ? Quis non moveatur 

a tanta laude, et fructibus modestiae et verecundiae in iu- 
vene Religioso ? 


§ 2 . 


De regulis modestiae , civilitatis, et disciplinae religiosae 
externae in communi. 


13. Apud omnes in confesso est, de modestia et disci¬ 
plina religiosa externa exactissime simul et sanctissime scri¬ 
psisse in suis opusculis Doctorem nostrum Seraphicum S. Bo- 
naventuram, adeo, ut plures Religiones spiritum, prudentiam 
et doctrinam hujus viri tamquam vere seraphicam, et divinitus 
inspiratam admirantes, ex dictis opusculis, necnon ex Speculo 
disciplinae ad Novitios Fr. Bernardi, formam et regulas mode¬ 
stiae, ac disciplinae religiosae externae pro suis alumnis desu¬ 
mant, eisque servandas praescribant: et merito, cum vix me¬ 
lius, perfectius et sanctius quid ad propositum excogitari possit, 
ac solidissima doctrina S. Bonaventurae, quam, sicut in aliis 
ejusdem tomis, ita in praefatis opusculis diu noctuque legens, 
et considerans, ac legendo nusquam satiari valens, celeberri¬ 
mus cancellarius Parisiensis Gerson plenus admiratione et 
aestimatione hujus viri dicere solebat: «Quanto diligentius in 
senectute mea sum revolutus ad studium ipsius, tanto confusa 
est garrulitas mea, dixique mecum, sufficit haec doctrina: ut 
quid stulto labore consumeris? quid dictas? quid scribis? mul¬ 
tiplicentur potius, et transcribantur opera Doctoris istius, qui 
verissimo nomine Seraphicus simul et Cherubicus est; quia 
inflammat affectum, et erudit intellectum ». Jam 

14. Quaeritur. Quae sint communes et universales , 
sive generales regulae modestiae, honestatis, civilitatis , et 
reliquae disciplinae religiosae externae? Resp. Prima ge¬ 
neralis et universalis regula est: Attente legere et relegere, 
bene imprimere, debite observare, et in praxin, seu habitum 
deducere regulas, et doctrinam, quam de hac materia in suis 


Tract. IV. De exercit. virt. et de exstirp. vitiorum. 239 

opusculis scripsit D. Bonaventura et auctor Speculi discipli¬ 
nae ad Novitios: quia hanc observantes eritis revera per¬ 
fecte modesti, civiles, et undique perfecte disciplinati Reli¬ 
giosi : unde, ut primam hanc universalem et principalem re¬ 
gulam observetis, consequenter, ut laudati S. Bonaventurae 
doctrinam, et in specie Fr. Bernardi Speculum disciplinae ad 
Novitios attente ac debite tempore a Superioribus praescripto 
legatis et relegatis, ac in praxin deducatis, nec tantum in 
Novitiatu et primis annis conversionis vestrae, sed et in qua¬ 
vis alia subsequenti aetate, statu, et officio deinceps constan¬ 
ter observetis, necessc est. Quippe non ideo ad Novitios in¬ 
scriptum est, quasi pro illis solis serviret, iliique soli illud 
servare deberent, sed ut ex illo Novitii, et alii iuvenes Re¬ 
ligiosi primis statim annis instruantur, et addiscant, qualiter 
reliquo vitae tempore in quocumque statu aut officio mode¬ 
stiam, civilitatem, et reliquam disciplinam religiosam exter¬ 
nam observare debeant. 

15. Ceterum, quia reliqua opuscula S. hujus Doctoris 
Ecclesiae et Fr. David de Augusta non omnibus sunt ad ma¬ 
nus, ex illis, et ex Speculo disciplinae regulas aliquas com¬ 
munes et particulares pro commoditate, et utilitate vestra 
compendiose extractae sunt: debita tamen lectio, et relectio 
Speculi disciplinae impense commendatur. 

16. Secunda regula universalis: Modestia et disciplina 
externa non tantum coram hominibus, sed etiam vel maxime 
coram Deo, et Angelo Custode exhibenda est, ita, ut solus 
existens tam disciplinate et caste te habeas in visu, gestu, 
tactu, gressu et omnibus aliis, ac si ab aliquo advertereris. 
Hanc regulam tradit Fr. David de Instit. Novit, p. I. c. 16, 
ubi etiam rationem refert illis verbis: « Quia SS. Angeli, qui 
nobiscum sunt, semper vident omnia opera, quae facimus, quo¬ 
rum aspectus debemus ubique vereri, et praesentiam revereri. 
Videt nos etiam ipse Deus et Judex noster; videt etiam nos 
ipsa conscientia nostra, testis eorum, quae facimus, et accu¬ 
satrix. Qui autem magis veretur hominum aspectus quam Dei, 

et conscientiae propriae, et SS. Angelorum, non est castus 
amator boni, et qui non declinat ex amore veri boni, sed ex 
timore detrimenti temporalis honoris, talis non est verus Chri¬ 
sti servus, qui adhuc magis placere cupit hominibus, quam 
Deo; unde Apostolus: si adhuc hominibus placerem, Christi 
servus non essem: cui enim plus doles displicere, ei plus ap¬ 
petis placere: , quamvis enim Deus cor potissimum respiciat 
omnino tamen decet, ut internae modestiae, reverentiae et di¬ 
sciplinae erga Deum, externa quoque correspondeat ». 

17. Accedit, quod, qui quovis etiam occulto in loco ob 
DEUM, et Angelum Custodem praesentes, in omnibus mode¬ 
stum, reverentialem et disciplinatum se exhibet, praesentis 
DEI jugiter recordari grandi cum utilitate spirituali assue¬ 
scat, ac insuper praeter magnum meritum, quod ex quolibet, 
etiam minimo actu modestiae aut reverentiae erga DEUM 
habet, id quoque obtineat, quod modestiam ac disciplinam ex¬ 
ternam facilius et perfectius etiam coram hominibus exerceat. 
Quare omnis gestus, actio, vel positio corporis, quae coram 
quocumque homine esset indecora, multo magis coram Deo et 
Angelis ob respectum et reverentiam erga illos cavenda erit, 
adeo, ut, licet ob necessitatem, infirmitatem, aut debilitatem 
naturae multa honeste fieri possint, quae honeste videri non 
possunt (ut ait S. Bonaventura), tamen etiam in his, ob prae¬ 
sentiam Dei et Angelorum, bene attendi debeat, ut, quantum 
possibile est, modestia, et honestas observetur. 

18. Errant proinde contra hanc regulam, qui, quando a 
conspectu hominum- remoti sunt, in situ, et compositione cor¬ 
poris et membrorum, ac in actionibus suis exterioribus solam 
sensualitatem, aut commoditatem suam attendentes, sine ullo 
respectu erga DEUM et Angelum Custodem praesentem, nul¬ 
las modestiae, honestatis, ac reverentiae leges observant, ne 
quidem in precibus et conversatione cum Deo. 

19. Tertia universalis regula est: Quivis modestiae, re¬ 
verentiae, ac disciplinae religiosae actus, sive coram solo Deo, 
sive coram hominibus fiat, ex serio, sincero animo, et eo fine, 

ac intentione procedat, ad quem a Deo, Superioribus, vel ipsa 
natura ordinatus est, ita, ut exterior actus cum interno cor- 
respondeat, et, ubi finis specialis non constat, saltem ex rno- 
tivo obedientiae (quia videlicet ita Superior, consequenter Deus 
vult, et praescribit) vel aedificationis, charitatis, pacis etc. fiat. 

20. Errant contra hanc regulam mundanorum plurimi, ubi 
quidem externos modestiae, urbanitatis, reverentiae, submissionis 
et sincerationis actus plurimos passim exercent, ac multiplicant, 
id tamen non sincero animo, nec debito fine, sed plerumque vel 
ex mera falsa politica, vel ex amore, ac interesse proprio id fa¬ 
ciunt, internis cum externis actibus minime correspondentibus. 

21. Errant, proh dolor! et plures Religiosi contra hanc 
regulam, qui ad imitationem saecularium saepe etiam externos 
aliquos modestiae, civilitatis, et humilitatis actus vel ex solo 
amore proprio, hypocrisi, vana gloria et ambitione, vel ex alia 
simulatione, aut falsa politica humana exercent, quam, tam¬ 
quam Deo summe odiosam, et animae perniciosam, ut tota 
vita omnibus viribus fugere studeatis, per omnia sancta et 
animae vestrae salutem enixe rogamini. 

22. Quarta regula universalis est: In exhibenda aliis, 
sive nostris sive alienis urbanitate et reverentia, non fiat ex¬ 
cessus, nec ad imitationem modi politici saecularis; quia ni¬ 
mia urbanitas, excessivae caeremoniae et complimenta sunt 
odiosa, et plerumque ex mente minus sincera prodeunt, et 
modus politicus saecularium Religiosum (praesertim pauperem) 
undequaque dedecet. Alia siquidem est schola urbanitatis sae¬ 
cularis, alia urbanitatis religiosae. Et saepe, quod in saecu¬ 
lari decorum est, in Religioso indecens foret. 

23. Quinta regula universalis, eaque bene imprimenda 
est: In omnibus actionibus nostris externis appareat una cum 
modestia maturitas, humilitas et benignitas. Haec regula tra¬ 
ditur lib. 3 de Profectu Religiosorum c. 11 illis verbis: «Mo¬ 
rum disciplina in Religiosis triplici colore decoratur: si sunt 
maturi, humiles et benigni. Maturi, ut non sint leves ad cur¬ 
rendum, nec proni ad risum, vel curiosi, vel verbosi, nec jocu- 

P. Gaudentius. Vol. 1. 

latores. Maturitas intus mentem componit, et totum corpus 
exterius ab insolentia custodit? caput regit, ne leviter hinc 
inde circumferatur; oculos, ne vagentur; aures, ne curiose 
auscultent, quae minus expediunt; linguam refraenat ab otio¬ 
sis et infructuosis verbis; manus ab inutilibus occupationibus; 
pedes a vanis deambulationibus et indecentibus divaricationi- 
bus, et totum corpus ab inquieto motu cohibet, nisi secundum 
quod ratio exposcit. Humilitas morum deprimit cervicem, hu¬ 
mile format responsum, gestus complanat, vestitum simplicem 
amat, sese inter novissimos locat, ostentationis declinat notam, 
singularitatem fugit, ad aliorum obsequia agilem se facit, ad 
opprobria tacitum, ad honores oblatos verecundum, promptum 
ad descendendum, difficilem ad indignandum. Benignitas facit 
amabilem, et compassivum afflictis, tractabilem et exorabilem 
et flexibilem ad consilia, communicativum sui et suorum, in 
bono hilarem, et modestum, et jucundum, fidelem et socia¬ 
lem, nullum spernentem, vel temere judicantem, gratum, be¬ 
neficum, omnibus gratiosum. Benignitas facit, ne austera et 
dedignabunda putetur. Econtra maturitas temperat benignita¬ 
tem, ne levis et carnaliter blandiens, vel adulatorie applau¬ 
dens aestimetur. Temperat humilitatem, ne nimis abjecta, vel 
affectata videatur. Humilitas reddit imitabilem, benignitas ama¬ 
bilem, maturitas venerabilem». 

24. Visis iis, quae de regulis generalibus modestiae re¬ 
ligiosae in communi disseruimus, recto ordine ad regulas etiam 
particulares, quibus juvenis Religiosus circa debitam composi¬ 
tionem totius hominis exterioris dirigitur, per subsequentes §§. 
progredimur; unde ponitur 


§ 3 . 

De regulis modestiae, mansuetudinis , urbanitatis , et discipli¬ 
nae religiosae externae in usu linguae, discursu et con¬ 
versatione cum aliis. 

25. Quaeritur I. Quae sint regulae modestiae, urba¬ 
nitatis et disciplinae religiosae externae in loquendo , seu dis- 

currendo observandae? Resp. De his bene agere Speculum 
discipl. p. I. c. 20 (cujus proin doctrinam attente legatis, 
bene imprimatis, et debite observetis, oportet, charissimi); pro 
majori tamen vestra commoditate ex doctrina S. Bonaventu- 
rae et aliorum certas quasdam regulas loquendi et discurrendi 
subjungimus, et sunt sequentes: 

26. I. Regula. Nulla locutio, vel discursus, quicumque 
tandem, fiat cum clamore, seu clamorosa et alta voce, sed cum 
quadam submissa et suavi, virili tamen, non effeminata, vel 
affectata voce. 

27. Hanc regulam fere omnes SS. Patres ac spiritualium 
rerum Magistri tradunt et summopere commendant, praeser¬ 
tim auctor Speculi discipl. c. 20. n. 1, ubi ait: « Loquentis 
sonus debet esse demissus pariter et suavis; quia clamositas 
et verborum asperitas locutionem Religiosi plurimum quidem 
et dedecet et deturpat». Et S. Bernardus ex S. Benedicto 
clamorosam vocem in loquendo inter gradus superbiae ponit. 

28. II. Regula. Quaevis locutio sit mitis et mansueta, 
id est, a quavis ira, indignatione et impetuositate totaliter 
aliena. Hanc regulam S. Scriptura et SS. Patres plurimum 
commendant, et in omni discursu erga omnes omnino obser¬ 
vari volunt. « Omnem ostendentes mmmmudimm ad omnes », 
scribit S. Paulus ad Titum 3, 2. Et S. Pater Franciscus in 
Regula sua expresse ordinat, ut Fratres in discursu sint mi* 
tes et mansueti ; ac Specui, discipl. 1. c. n. 7 hanc regulam 
maxime servari volens, ait: « Sive Fratri, sive extraneo, sive 
magno, sive parvo loquantur, semper in ore verbi dulcedinem 
habeant, omnem ad omnes, secundum Apostolum (Tit. 3, 2), 
mansuetudinem ostendentes ». 

29. III. Regula. Quaevis locutio sit pacifica, id est, 
sine litigiosa contradictione, vel irreligiosa contentione verbo¬ 
rum. Si de re aliqua diversa nobis opinio, sententia, vel scien¬ 
tia est, eaque manifestanda videtur, rationes modeste, humi¬ 
liter et charitative, absque altercatione proponantur, eo animo, 
ut suus veritati locus sit, non ut unus alterum confundat, vel 

convincat. Hujus regulae observantiam specialissime desiderat 
S. Pater Seraphicus in Christo JESU adhortans suos, « ne 
litigent , vel contendant verbis , sed sint mites, pacifici » etc. 
« Indignum penitus servis Dei (ait Specui, discipl. ibid. n. 6) 
muliercularum more contendere. Si resistentiae incidant verba, 
cedendum continuo resistenti. Honor est homini, qui separat 
se a contentionibus (Prov. 20, 3)... Non esse potest, quin 
contentio aliquid, quod contra conscientiam dicatur extorqueat. 
Ergo inter DEI servos collatio, non altercatio debet esse». 

30. Contra hanc regulam errant plures, etiam Religiosi, 
qui diversas inter se opiniones, vel sententias de eadem re 
pertinaciter tenentes, sine modestia, humilitate et charitate, 
clamorose ac irreligiose altercantur et verbis contendunt, ita, 
ut subinde in litigia et mutuas contumelias seandaiose decli¬ 
nent, etiam in casu, in quo de materia nullius prorsus mo¬ 
menti quaestio, vel sermo est. 

31. IV. Regula est: Omnis sermo sit charitativus, id 
est, ab omni detractione, contumelia, et alia quavis mala lo¬ 
cutione, vel murmuratione de alio (sive praesente, sive absente) 
penitus alienus; sicut etiam a verbis mordacibus, directe, vel 
indirecte punctoriis, aut ad alterius confusionem, irrisionem etc. 
tendentibus. Commendat hanc regulam Fr. David de Instit. 
Novit, p. I. c. 23 scribens: « Sic loquere de absente, ac si 
scires eum prope assistere et auscultare. Non timeat te quis¬ 
quam, quod in absentia sua famam ejus denigres: magnum 
vitium est Religioso, dicere de absente, quod erubesceret loqui, 
si audiret»; et cap. 22 ibid.: «Verba tua sint sine compun¬ 
ctione amaritudinis, et obliquae redargutionis, vel irrisionis». 
Et S. Pater Benedictus in Regula c. 34: « Murmurare, aut 
conqueri nesciant; ante omnia , ne murmurationis malum 
pro qualicumque causa, in aliquo qualicumque verbo, vel si¬ 
gnificatione appareat », uti citatur in Speculo disciplinae p. I. 
c. 20. 

32. V. Regula est: Quaevis locutio sit humilis, nullam 
redolens superbiam, praesertim vero omnis, quaecumque tan- 

dem jactantia, seu gloriatio de se, vel de suis, diligentissime 
caveatur. Jactantia siquidem Deo et hominibus multum exosa, 
privat bene facta meritis, et loco aestimationis, vel laudis, 
quam jactans intendit, despectum et vilipensionem certissime 
affert. « Jactantiam », inquit Fr. David de Instit. Novit, p. I. 
c. 25, « quam diligentissime cave, et nunquam des alicui in- 
telligere, quod aliquid sit in te commendabile: vix enim potest 
in te aliquid laudabile esse, quin etiam alii intelligant: et si 
tu taces et abscondis, plus placebis, si autem prodis et com¬ 
mendas, irrideberis et vilesces, et unde prius aedificabantur, 
inde postea despicient te ». 

33. VI. Regula est: Omnis locutio sit quieta, pacata 
et serena, eodem semper, eoque sereno vultu, sine ullo signo 
turbatae mentis, inordinatae commotionis, aut passionis, taedii, 
vel aversionis: sicut etiam sine inordinato membrorum, e. gr. 
capitis, manuum etc. motu. Haec regula tradit Specui, discipl. 
c. 20. dicens: « Modestiam debet habere gestus loquentis, ut 
nec inordinate, nec turbulente inter loquendum membra mo¬ 
veat, nec oculorum nutibus, labiorum contractione, vel alio 
non decenti alterationis modo vultus honestatem deformet, ... 
sed in eadem semper vultus constantia permanens, severita¬ 
tem benignam et constantem et quodam modo rigidam beni¬ 
gnitatem praetendat». Errant contra hanc regulam plures, 
qui plus manibus, quam ore loquuntur; item, qui tristi, vel 
melancholica facie apparentes, verba non nisi cum fastidio, 
vel impatientia proferunt, et inconstante vultu et affectu, mo¬ 
doque loquendi, internam inordinatam et inconstantem men¬ 
tem satis ostendunt. 

34. VII. Regula est: Sermo et discursus quivis omni 
cum sinceritate et veritate fiat, ita, ut non tantum ab omni 
politica falsitate, simulatione, adulatione, quovis mendacio, et 
duplicitate, sed etiam a quavis hyperbolica, ac exaggerativa 
locutione sit penitus alienus. Hanc regulam ipsemet commen¬ 
dat Spiritus Sanctus (Eccli. 37, 20): « Ante omnia opera ver- 
bum verax praecedat te »; et praeter alios SS. Patres auctor 

Speculi disciplinae, volens, ut ad eam observandam incerta et 
dubia non absolute proferantur pro certis, aut econtra, sed 
semper cum aliqua conditione, vel clausula veritatem tuitiva. 
« Non solum igitur mendacia (ait loco mox cit.), ... verum 
etiam locutiones hyperbolicas, et aliqua duplicitate notabiles, 
penitus vitent; loquentes de dubiis, aut futuris nunquam 
absolute loquantur, sed in hujusmodi omnibus semper condi¬ 
tionem apponant ». Haec regula eo cautius et exactius obser¬ 
vanda erit, quo magis ejus transgressio Religiosum reddit con¬ 
temptibilem et exosum, eiusque bonam famam et aestimatio¬ 
nem plurimum minuit; si enim etiam in saeculari mendacium, 
falsa, politica, vel affectata verba contemptum pariunt, famam¬ 
que et aestimationem minuunt, multo magis in Religioso id 
efficiunt, utpote in quo specialiter turpe esset, in verbis esse 
mendacem, affectatum, vel falsum politicum. 

35. VIII. Regula est: Omnis locutio sit huinana, et 
urbana, erga omnes, suum cuivis honorem deferens, ab omni 
rusticitate et verbis incultis aliena. Sic etiam vult S. Paulus 
ad Rom. 12, 10 absolute, « ut simus honore invicem prae¬ 
venientes » ; et S. Pater Franciscus in Regula, ut simus « ho¬ 
neste (id est, debita cum humanitate, urbanitate etc.) loquen¬ 
tes omnibus, prout decet», pro qualitate videlicet status et 
personae, cui loquimur. 

36. IX. Regula est: Omnis locutio sit seria, utilis, vel 
necessaria, a vaniloquio, nugis, jocis et verbis otiosis aliena. 
« Otiosa verba... », dicitur p. I. c. 20. Speculi discipl., « non 
conveniunt religiosae dignitati ». « Nugae », ut ait S. Ber- 
nardus lib. 2 de Considerat, c. 13. n. 22, « inter saeculares 
nugae sunt, in ore Sacerdotis aut Religiosi blasphemiae. In¬ 
terdum, si incidant, ferendae fortassis, referendae nunquam. 
Os talibus aperire illicitum, assuescere sacrilegium est; foede 
ad cachinnum moveris, foedius moves». Dissuesce a vanilo¬ 
quio linguam, qui ad profectum Religionis aspiras. Processu¬ 
rus in publicum, praemuni teipsum, et animo statue a ver¬ 
bis inanibus abstinere. Quod si subinde tempore recreationis, 

vel distractionis, aut ad exhilarandum proximum ex virtute 
eutrapeliae jocosum aliquid proferendum videtur, id parce 
omnino, modeste, honeste et charitative sine ullius offensa 
fiat. 

37. X. Regula est: Nulla locutio juramento firmetur, 
nisi Judicium vel obedientia id requirat. Nam, ut ait Specui, 
discipl. 1. c.: «Jurare vero nunc per caput, nunc per San¬ 
ctos, vel alio quovis modo, Christi (qui ait: sit sermo vester, 
est, est, non, non) discipulo minime congruit ». Accedit, quod 
illi, qui saepe jurat, minus credatur, utpote qui ita jurando 
ostendit, verba sua absque juramento veritatis incerta esse. 
Debemus esse ita veridici, ut nobis sine juramento credatur. 

38. XI. Regula est: Quaevis locutio fiat tarde, cum 
humili quadam modestia, et suavi gravitate religiosa sine ulla 
praecipitantia, vel celeritate verborum. 

39. XII. Regula est: Omnis locutio sit considerata, ma¬ 
tura ac parca, seu nunquam inconsiderate, imprudenter et su¬ 
perflue fiat. Haec regula ad debitam observantiam cujuslibet 
ex praecedentibus summe est necessaria; qui enim inconside¬ 
rate id statim, quod incidit, vel ad quod inordinatus affectus 
naturalis, aut passio inclinat, sine ulla consideratione effutit, 
unam vel plures regulas modestiae, urbanitatis et disciplinae 
religiosae ordinarie violabit, et alios errores cum suo et alio¬ 
rum damno committet; quia certum est, quod dicit Scriptura 
(Prov. 13, 3): « Qui inconsideratus est ad loquendum, sentiet 
mala ». Item (Prov. 10, 19): :< In multiloquio non deerit pec¬ 
catum »; hinc recte monet Speculum disciplinae cit. cap. 20: 
« Sapiens, quando tacendum, quando loquendum sit, pruden¬ 
ter considerat ». Est autem haec regula specialiter observanda 
a junioribus Religiosis; nam, ut dicitur in Speculo disciplinae 
(ibid.): x Junioribus fratribus fere semper inter seniores usque 
ad interrogationem tacendum ». « Adolescens », ait Scriptura, 
« loquere in tua causa vix, cum necesse fuerit; si bis inter¬ 
rogatus fueris, habeat caput responsum tuum » (Eccli. 32, 
11 . 12 ). 

40. Errant contra hanc regulam, qui statim, quod inci¬ 
dit, vel ad quod passio, aut affectus inclinat, sine ulla con¬ 
sideratione, sive materiae, sive personarum, locorum etc. ex 
garrulitate, vel inordinato affectu, aut passione, vel ex vana 
gloria, ut et ipsi aliquid scire videantur, imprudenter, vel 
praesumptuose effutiunt, praesertim, si etiam multum et su¬ 
perflue loquantur; qui etiam plerumque ex unico tali discursu 
suam aestimationem, si quam prius habebant, vel perdunt, 
vel certe plurimum minuunt. 

41. Quaeritur II. Quae aliae adhuc sint regulae di¬ 
sciplinae, modestiae et urbanitatis religiosae in discursu ei 
conversatione cum aliis? Eesp. Esse plures, quarum aliquas 
ex S. Bonaventura et aliis SS. Patribus, ascesis item, et di¬ 
sciplinae regularis Magistris, de verbo ad verbum quasi de¬ 
sumptas, hic subjungemus, ita tamen, ut ab eorum allegatione 
abstinentes, breviter tantum ipsam regulam adducamus, usum 
et praxin illarum vobis impense commendantes. 

I. Est, loquente alio nunquam loquaris, nec loquentium 
verba quovis pacto interrumpere praesumas. 

II. Cum qui narrare coeperit quidpiam, non ostendas 
narranti, te id ante jam scire; multo minus dicta illius cor¬ 
rigas, aut refellas, sed nec aliquibus signis, aut nutibus, et 
rem probe te intelligere, vane ostentes. 

III. Si in privato discursu loquenti cuipiam non proti¬ 
nus verba suppetant, quibus suum compleat sensum, tu non 
statim suppleas, velut loquenti subveniens, sed vel omnino 
tace, vel parum exspecta, quatenus interea ipsi narranti in¬ 
cidere valeant necessaria verba. 

IV. Si de te, vel tuis, et aliis simul quid narras, te, vel 
tuos ultimo adducito, v. g. dum Titius, Maevius, et ego era¬ 
mus ibi. 

V. Si dicat, vel committat aliquis quidpiam indecens, ve¬ 
recundiae illius consulens, dissimula te advertisse, et nullate¬ 
nus errorem commissum importune indica aliis, multo minus 
subsannando, vel subridendo excipe. 

VI. Secreto loquentibus ne te ingeras, vel appropies; sed 
nec, aliis praesentibus, cum uno illorum secretius ad aurem 
loquaris; hoc enim nimis offensivum aliorum est, qui te mi¬ 
nus sibi fidere exinde facile putant. 

VII. Vocaturus aliquem accedito propius ad ipsum ; turpe 
enim est, sibilo de longe, aut nutu manus vocare aliquem, 
praesertim si sit dignior; nisi nimia distantia, difficilis acces¬ 
sus, vel negotium admodum urgens aliud exposcat. 

VIII. Dum alios alloqueris, abstineas ab omni contactu, 
etiam ludicro et jocoso, non tantum vultus et manus, sed 
etiam vestimentorum, 

IX. Nullum Religiosum solo nomine suo appelles, dicendo 
v. g. Vite, accede , sed appone religiosae praenominationis in¬ 
signe v. g. Pater Vite , Frater Petre. Gravioribus vero, et 
in officio constitutis, titulum juxta leges Ordinis debitum prae¬ 
pone, et ipsum nomen personae omittens, nomen officii appone. 

X. Tuisationem et locutionem in secunda persona, tu, te, 
tibi respectu omnium tam extraneorum, quam confrafrum 
evita: et semper in plurali loquere, nisi puerulus forte sit, 
cui loqueris. Porro in numero plurali loquens, urbaniori modo 
utere, etiam inter confratres; consequenter non utaris germa- 
nico vocabulo Ihr, Euch, v. gr. Ihr sollt zu diesem gehen; 
thut Ihr das; ich will Euch’s sagen etc., sed adhibe vocabu¬ 
lum, Sie etc. 

XI. Solus tecum nec colloquere, nec ride, quia stultorum 
haec sunt signa. 

XII. Colloquens cum altero, vultui illius non nimium 
appropinqua, sed paululum dista; et diligentissime cave, ne 
halitus aspiratione in faciem illius insuffles, aut per halitum 
ipsum forsan foetidum ex indigesto cibo, vel potu, vel alias 
male constituto stomacho, aut ore provenientem, sensus et 
nares offendas, quod apprime cavendum. 

XIII. Nulli vitia exprobres, nec naturae quidem. 

XIV. Si alii de re aliqua contendunt, nulli, nisi quid co¬ 
gat, accedito; quod sentis, pertinaciter non defende. 


250 


Pars prima. 

XV. Somnia tua nemini, nisi fortasse ex causa rationa¬ 
bili intimis tuis familiaribus referto. 

XVI. Verbis linguae tibi ignotae, aut quam non bene 
calles, non loquere, nisi in re necessaria, aut ut animi tui 
sensum magis exprimas: vernacula utens, non inconcinne, ut 
rustici, aut plebeji, sed ut politiores, culte et eleganter, mi¬ 
nime tamen affectate, loquere. 

XVII. In conversatione non sis morosus et difficilis, sed 
comis, affabilis et liberaliter, modeste tamen et humiliter of¬ 
ficiosus. 

XVIII. Dum aliorum colloquio intervenis, non percontare, 
qua de re sit sermo, sed potius, si eos conticuisse senties, 
quia tibi referre cogitant, urbane et comiter precare, ut in¬ 
ceptum continuent; econtra, si tibi colloquenti quis intervenit, 
praesertim vir spectatus et gravis, decorum erit, sermonem 
habitum compendiose referre, et deinceps totum prosequi. 

XIX. Hominum cum hominibus comparationem devita, 
omnis enim comparatio odiosa: adeoque etiam tunc, si quis 
ob rem bene gestam, aut ob aliam virtutem laudatur, coram 
eo alterum de eadem virtute non laudes. 

XX. Lacessitus verbo, aut injuriose appellatus nec re¬ 
spondeas, neque te defendas, sed ex superno motivo vel tace, 
vel rem joco elide, ostendens, te illa modice tangi. 

XXI. A superfluis praeambulis et excusationibus de in¬ 
sufficientia tua ad dicendum abstine, et a re ipsa prudenter 
ordire, et sincere prosequere. 

XXII. Qui lingua minus expeditus, minusve eruditus est, 
ambitiose non semper loquatur, sed potius operam det, ut, 
quod linguae deest, silentio et auditione, vel modica, eaque 
prudenti, et modesta locutione suppleat. 

42. Quaeritur III. Quaenam insuper dentur regulae 
modestiae , honestatis et civilitatis religiosae quantum ad 
congressum et conversationem cum aliis? Eesp. Esse plures 
et inter alias etiam sequentes. 

I. Regula, bene imprimenda et observanda est: In omni 

actione et conversatione tna, quam cum aliis quibuscumque 
tandem habes, specimen animi, honorifice eos colentis, et quae¬ 
dam ex sincero animo procedens humilis civilitas et modestia 
religiosa appareat. 

II. In conversatione, vel in conspectu aliorum, etiam in¬ 
ter tua pietatis, et alia negotia aut labores, nullatenus tri¬ 
stem, tetricum, melancholicum, vel taediosum, sed ordinarie 
serenum, benignum, et modeste hilarem te exhibe. Nam, ut 
ait S. Leo Serm. 4. Quadrag.: « Religiosorum modestia non 
sit moesta , sed sancta » ; hinc tristitia est maxime in Con¬ 
ventu dissimulanda, et semper quaedam in facie hilaritas 
praetendenda. Eatio inter alias est: quia facies in cunctis se¬ 
rena et quodammodo hilaris, mire aedificat, conversationem 
humanam gratam, facilemque reddit et ad sanctam imitatio¬ 
nem trahit; dum econtra animus et facies, quae vel in con¬ 
versatione, vel etiam in suis actibus et exercitiis, quamvis 
alias piis et bonis, tristis, tetricus, vel taediosus apparet, ho¬ 
minem odiosum reddit et conversationem humanam gravem 
efficit. 

III. Quantum potes, cum maturitate, discretione, benigni¬ 
tate et sancta caritate, servatis modestiae legibus, omnibus te 
accommoda. Exemplo sit S. Paulus, qui, ut ipse scribit I. 
Cor. 9, 22 : « Omnibus omnia factus sum ». Pulchre in hanc 
regulam monet Speculum disciplinae 1. c. cap. 30 dicens: 
« Dabit congruum inter homines modum discretio personarum. 
Status et qualitas hominum differens differentiam exigit con¬ 
versandi. Habet se prudens cum differentibus differenter, cum 
omnibus tamen caute. Erit simplex, non stolidus; humilis, non 
dejectus; mansuetus, non blandus; hilaris, non lascivus; af¬ 
fabilis, non vaniloquus, aut scurrilis. Quin imo interest sa¬ 
pientis sic, si res exigat, a rigore interdum disciplinae remitti, 
ut modum tamen modestiae nec in ipsa remissione dimittat. 
Potest gravitatis censura remitti pro tempore, non dimitti. 
Imputanda tamen remissio, ubi nulla decentiae vel utilitatis 
intentio ». 

IY. Obdormiscere aliis loquentibus, sedere, dum stant, 
inambulare, dum immoti manent, loqui, dum tempus silendi 
est vel audiendi, res inurbanae sunt, atque indecorae. 

V. Inscitum et illiberale est, Magistro docente, legere 
alia, vel agere, sociosve, quo minus attente audiant, impedire. 

VI. Inter pares, aut pene pares locum ex omnibus com¬ 
modiorem tibi ne eligas: ad eum invitatus pugnaciter ne re¬ 
siste, utere illo modeste ac comiter et ostende, id obsequendi, 
et contentionibus occurrendi studio te facere, simulque gratias 
age. 

VII. Casu, quo aetate, vel dignitate valde antecellens 
domi suae, vel alibi digniorem locum defert, decet, ut valde 
minor id modeste recuset, et valde antecellens studiosius mi¬ 
norem non urgeat, nec plus quam semel vel bis ei digniorem 
locum deferat, ne magnitudo precum, et crebritas facere adi¬ 
gat, quod non decet. 

VIII. Inter aequales, vel fere aequales par est, domi suae 
alii honorificentiorem locum offerre, quem oblatum primo mo¬ 
deste recusare, iterata autem amici petitioni mox morem ge¬ 
rere decet. 

IX. In hominum doctorum, graviumque congressu, levi¬ 
cula in sermonem ne adducito: nec apud indoctos sublimiora, 
quam intelligant. 

X. Inter epulas, festave tempora, tristia ne facile com¬ 
memorato; non diritates plagarum, non immunditiarum spur¬ 
citias, nec mortis taedia, quin, si de his sermo aliunde indu¬ 
ctus erit, tu, si potes, industrie commutato. 

XI. Ubi risui locus non est, ibi cavillari, vel jocari velle, 
importunum est. 

XII. Neminem injuriose, neque joculo, neque extra jocum 
verbis perstringas. Neminem ludifices, hominum praesertim 
antecellentium, tametsi ab eo causam acceperis. 

XIII. De nullo, et nullius rebus, ulla ratione detrahe. 

XIV. Consiliis, colloquiisque ne te immisceas, quibus gra- 
tusne intervenias, tibi incertum est. 

XV. Tempori, vel auditoribus aliena ne dicito, neque de 
rebus, si auctoritate princeps non es, sententiam, vel opinio¬ 
nem tuam, nisi rogatus profer; praesertim in congressu, vel 
consessu hominum gravium, doctorum et te majorum: vel ubi 
nec tempus opportunum, nec spes utilitatis affulget. 

XVI. Intempestive velle adire et colloqui, perinde est, 
ac agendo nil agere; aut si quid agis, eos quos adis molestia, 
aut indignatione compellere. 

XVII. Dum quis alicui loquitur, cave, auditores tua causa 
ab eo defluant. Tu audi facilis et attentus, non oculos aliunde 
intorquens, nec aliud agens. 

XVIII. Nil oculis, ore, manibus faciendum indecore, quo 
res, quae dicitur, exprimatur. 

XIX. Si quid narras, longus ne esto, praesertim cum res 
parvi momenti est, aut sentis, eam parum auditoribus gra¬ 
tam esse. 

XX. Quod efficere, aut exequi non potes, in id operam 
tuam ne deferas; quod spopondisti vero, id serva, atque praesta. 

XXI. Quod certo non scis, tanquam certum nunquam as¬ 
severa. 

XXII. Si quid narrare coeperit quisquam, non obtundas 
narranti, te id jam scire, nec ei rem non rectissime narranti 
abnutes; neque contra nutes, multo minus dicas : Non sic 
res se habet , falleris , sic se habet. 

§ 4. 

De regulis modestiae, urbanitatis et disciplinae religiosae 
in comedendo et bibendo. 

43. De his regulis attente lege, et observa doctrinam et 
regulas praescriptas in Speculo discipl. p. I. c. 21 et 32. Ex 
quibus, uti et aliis sanctis Patribus, Asceseos et morum Ma¬ 
gistris sequentes regulae in specie desumptae, vobis utiliter 
observandae traduntur. Et quidem circa comestionem 

44. Quaeritur I. Quae sint regulae modestiae, urba¬ 
nitatis et disciplinae religiosae in comedendo? Resp. Inter 
alias esse sequentes. 

I. Ante omnia bona intentione, bonoque proposito et gra¬ 
tia divina comedendi, uti decet et Deo placet, breviter prae¬ 
missis, inviolabiliter observandum, ne nimis avide, ardenter 
et festinanter, sed tractim et tarde, ac modeste comedas, ita, 
ut, dum unum cibum adhuc masticas, aut in ore habes, pro 
altero manum non porrigas, nec dividas, vel praepares, multo 
minus in os immittas. 

II. Comedendo labiis sonum edere, et dum cibus mastica¬ 
tur, labia diducere, et os aperire, ita, ut ab aspiciente cibus cum 
nausea videri possit, turpissimum et summopere cavendum est. 

III. Inter comedendum nec caput, nec humeros, nec pe¬ 
ctus ad cibum incurves, aut inclines, neque pectus commodi¬ 
tatis causa pigre dimittas, sed capite et pectore erecto, po¬ 
steriore corpore ad parietem ita prope te colloces, ut erectus 
sedere valeas, capite nonnisi valde modice demisso. 

IV. Cave, ne manducans cubitos supra mensam ponas, 
vel etiam anteriorem partem brachiorum nimis ad mensam 
protendas, sed ita manus teneas, ut ultra primam juncturam 
illae ad mensam non extendantur. 

V. Non utaris omnibus digitis ad obsequium comestionis, 
sed indice solum, et pollice, ita tamen, ut alios interea velut 
alas ad volandum extensos, non extendas, illisque gesticule- 
ris; hoc enim vanam et muliebrem levitatem redolet. 

VI. Cave, ne nimis immundes digitos immittendo eos ci¬ 
bis liquidis, aut olera nudis articulis cochlearis vice piscando. 

VII. Inunctos digitos, vel cochlear, vel cultrum, aut fu¬ 
scinulam nimis extensa lingua non lambas, multo minus in 
vestimento, sed mappula abstergas, quam tamen, ne multum 
immundes (quod sedulo cavendum) ore, frustulo panis, vel in 
pane prius crassiores maculas cochlearis, cultri etc. abster¬ 
gas; ita tamen, ut partem, seu superficiem panis sic inunctas 
mox comedas, vel scutellae pro eleemosyna immittas. Inter 

honestatis, modestiae et urbanitatis defectus in comestione ca¬ 
vendos, numerat S. Bonaventura insuper sequentes. 

VIII. Ossa piscium, et similia ex ore super mensam proji¬ 
cere, cum haec digitis honeste excipi, et ad partem seorsim 
poni debeant. 

IX. Super potum, vel cibum quemlibet sufflare; offa enim, 
vel jusculum nimis calidum prius temperari potest, illud 
cochleari sensim modeste commovendo, si in scutella particu¬ 
lari solus habes, alias, donec cibi parum frigescant, paulisper 
exspectandum; nec olfacito cibum ad mensam, et, si quem 
forsan olfeceris, dehinc ceteris non appone. 

X. Os cibo copioso, vel bolo majori ita implere, ut tu¬ 
bam inflanti sit simile, et diutius incapax ad loquendum, si 
subito interrogetur. 

XI. Loqui, dum cibus adhuc in ore est. 

XII. Ossa radere, et dentibus carnem ossibus adhaeren¬ 
tem avellere, quod cultro faciendum. 

XIII. Dentibus quid avellere a pane, carne, caseo, vel 
alio cibo, etiam fructibus. 

XIV. Ante faciem simul sedentium pro sale, vel aliis ne¬ 
cessariis manum super mensam extendere et eorum cibum 
manicis et habitu tangere, cum distantia, ut ab aliquo por¬ 
rigantur, modeste rogari debent: salem propinquus ipse si 
accipis e salino, vide, ne cultro inuncto id facias. 

XV. Nuces alii, quam sibi dentibus frangere; imo caven¬ 
dum, ne unquam nuces super mensam dentibus frangantur, 
aut ossa, vel alii duri cibi ictibus sonoris concutiantur. 

XVI. Cave etiam summopere, ne jusculo, vel alio cibo 
cochlear ita oneres, ut ex utraque parte defluente cibo te et 
mappulam perfundas, et notam inurbanitatis incurras. Pro 
quavis macula magis cavenda, in sinistra manu bolum panis 
tene, in eaque cochlear cibo praesertim liquido oneratum, ne 
diffluat, aut decidat, paululum deterge, quo etiam ad oneran¬ 
dum cochlear, cibumque in eo componendum loco digitorum 
uti poteris, et debebis. 

XVII. Cochlear vel cultrum immundum in mappula non 
reponas, sed prius absterge. 

XVIII. Cave tamen, ne mappulam, seu mensale, frequenti, 
vel superflua detersione cultri, fuscinulae, cochlearis digito¬ 
rum etc. nimium deturpes, vel, quod penitus cavendum, pur¬ 
gandis dentibus applices; foedum enim est, mappas, vel ma- 
nutergia communia dentium fricatione foedare. 

XIX. Panem ne excortices; caseum ne excaveas. 

XX. l)e fragmentis et reliquiis, ut de pane, caseo et aliis, 
cave, non ultra accipias, ac temperate comedere intendis; de 
quolibet tamen ferculo semper aliquid in potagio, vel scutella 
relinquas, id tibi pauperum et temperantiae gratia subtrahens. 

XXI. Turpe est, pauperem quaerere cibaria lautiora, et 
appositis non esse contentum, vel de modo praeparandi inda¬ 
gare, aut disponere; aut potura vel cibum in specie laudare, 
vel contestari, aut ostendere, dapes, vel potum palato tuo egre¬ 
gie arrisisse: si de his interrogaris, modeste ac prudenter 
responde. 

XXII. Pro una vel altera buccella duntaxat sumenda, par¬ 
tem panis integram non scindas, praesertim, si apud socios 
jam fractum adhuc superest. 

XXIII. Partem ciborum tibi proximam cape, nec melio¬ 
res, aut majores portiones elige; hoc enim non sapit mortifi¬ 
cationem et charitatem erga alios et modicam praesentibus 
praebet aedificationem. 

XXIV. Ad honestatem quoque religiosam spectat, cibum, 
vel potum nunquam, nisi sedendo sumere. 

XXV. Fructus, seu aliud quidpiam post, vel universaliter 
sumere extra mensam, patens est gulositatis indicium: siqui¬ 
dem extra duas vices in die, nisi necessitate cogente, in domo 
vel extra comedere, puerorum, imo pecudum est. Senex legem 
in vicibus comedendi non servans, fertur ab Angelo asino 
comparatus; verba sunt cit. Speculi disciplinae cap. 21. 

XXVI. Valde turpe est, frusta carnis, pro suo gustu in 
patina nuda manu perquirere, et manu tactum ibidem relinquere. 

XXVII. Si assaturam, vel alium cibum scindendo dividis, 
noli partem pro te retinere, donec pro communitate totus ci¬ 
bus divisus fuerit appositus. 

XXVIII. Si panem majorem scindis, eum pectori, vel vesti 
sine interpositione mappulae non applica. 

XXIX. In mensa, quantum fieri potest, a tussiendo, ster¬ 
nutando et excreando abstinendum; quodsi ab horum aliquo 
abstinere nequeas, facie a mensa, vel saltem a digniori aversa, 
eaque per mappulam vel strophiolum quasi tecta, id facito. 

XXX. Indecorum est, sub mensa, nuda manu nares pur¬ 
gare, vel ea carnem nudam scalpere. 

XXXI. Oculos in mensa praecipue custodi, et ne curiose, 
vel imprudenter, quae apud alios aguntur, drcuinlustrando 
prospice, sed potius iisdem pudice demissis, ea tantum, quae 
tibi sunt apposita, attende. 

XXXII. Ossa, vel alia, non sunt dejicienda sub mensam, 
vel jactanda in terram, exceptis iis, quae tamquam nauseosa 
respuere necessitas cogit. 

XXXIII. Rusticum est, dentes digito, cultro, fuscinula, 
vel etiam dentiscalpio sub mensa purgare, turpius autem, id 
unguibus facere; omnium vero turpissimum, immunditiem ex 
dentibus extractam videntibus aliis olfacere. Post mensam vero, 
dum solus es, dentes dentiscalpio purgare, et strophiolo, vel 
aliis non videntibus mundare, utiliter et laudabiliter assuescis. 

45. Quaeritur II. Quae sint regulae modestiae , et 
civilitatis religiosae in bibendo ? Resp. De his quoque agere 
cit. Specui, discipl. cap. 21 et 32. Cujus proin doctrinam ut 
bene legatis, et observetis practice, ex eodem et aliis Patribus 
subjunguntur aliquae in specie. 

I. Turpe est, bibendo circumspicere. 

II. Vel bibendo sonum edere. 

III. Vel sorbere jusculum ex scutella, et non ex cochleari, 
illud per vices sumendo. 

IV. Vel bibere ex scypho aut vitro nimis repleto, ut 
sine diffluentia vix loco moveri possit. 


P. Gaudentius. Vol. I. 

Y. Vel, scyphus dum in manu tenetur, loqui. 

VI. Vel scyphum digitis immundis accipere, vel eidem 
pollicem immergere. 

VII. Si bibis, poculum utraque manu teneas, oculos non 
eleves, labia non immergas, nec rusticano modo nimium ex¬ 
porrigas, et os tam ante, quam post potum tergas. 

VIII. Si alii e vicino, praesertim dignior, aut superior 
bibunt, simul non bibas, sed tantisper exspectes, donec illi 
bibere cessarint. 

IX. Sane post refectionem ad potum redire non medio¬ 
cris vitii notam habet. Honestius ad mensam, quantum indi¬ 
ges, bibis, quam bibendo per diem meribibuli morem geris 
(ib. c. 21.). Ex quibus colligis, vitio non carere, etiam hau¬ 
stui vespertino, etsi alias concesso, se assuescere, econtra ab¬ 
stinere, virtutis esse; nisi specialis naturae constitutio, et 
necessitas aliud exigant. 

Potissimum vero apud saeculares habenda est semper 
temperantia in et circa potum; turpissimum enim est, si de 
nimia potatione notentur... Hoc vitium hominem coram Deo 
et hominibus vilem reddit. Ad notam hujus vitii fugiendam 
cavere debent, ne post refectionem, etiamsi vinum saepius 
offeratur, frequenter bibant, aut postquam in communi pota¬ 
tum est, scorsim sine urgente necessitate potum in privato 
requirant, nec omnino, quod potus, ubi dormitur, remaneat, 
patiantur. Post coenam non sunt ad verba et pocula vigiliae 
protrahendae. Specui, discipl. cit. cap. 32. 

§ 5 . 

De regulis modestiae religiosae circa ulteriorem 
compositionem hominis externi. 

4*i. Quaeritur I. Quae sint regulae modestiae , circa 
debite dirigendum caput? Resp. Inter alias esse sequentes. 

I. Caput nec sit nimis erectum, nec nimis pronum, seu 
demissum ; nec in alterutrum latus deflexum, sed ordinarie 

sempcr rectum et erectum ita teneatur, ut modica aliqua de¬ 
missio vel inclinatio illius appareat. 

II. Si reverentiae causa ob audita sacra nomina vel ob 
transitum coram sacra imagine, vel alicujus transeuntis caput 
inclinandum, id non veloci quodam motu, sed moderate liat, 
oculis in altum non erectis, sed potius demissis, ipsum etiam 
collum cum capite inclinando. 

III. Indecorum est, caput circumrotare undique, vel ni¬ 
mis frequenter movere; honestas enim exigit, ut ordinarie 
quietum teneatur. 

IV. Qui per aliquem a tergo vocatur, vel retrorsum vi¬ 
dere debet, non solum caput retorqueat, sed totum corpus 
convertat, idque non nimis festinanter, sed modeste et sedate 
praestet: quod ipsum universaliter est observandum, quoties 
caput movere necesse est. 

V. In aliorum praesentia, vel inter edendum fricare ca¬ 
put, denotat indecentiam. 

VI. Cave, ne cum comis ante vel retro erectis, in pu¬ 
blico compareas, indeque post somnum et alias, dum in pu¬ 
blico comparere intendis, manu comprimere satagas. 

VII. Si cum aliqua insigni persona agens, vel loquens 
advertis, illam caput detectum diutius tenere, licebit humili¬ 
ter rogare, vel submisse innuere, ut tegat; statim autem ma¬ 
jori te dicere, ut tegat, contra rationem decoris est. Si ae¬ 
qualis vel minoris authoritatis persona capite detecto tecum 
agit aut loquitur, roga et modeste urge, ut tegat, quia id 
omnino exigit humilitas religiosa. 

47. Quaeritur II. Quae sint regulae debitae mode¬ 
stiae et hcfriestatis religiosae circa faciem , seu vultum? Ante 
responsionem nota, quod, cum in vultu homo internus potis¬ 
simum resplendeat, specialiter deceat, eum recte esse compo¬ 
situm. Jam ad quaesitum Resp., praeter alias esse sequentes. 

I. Vultus non sit imaginosus, nec multum suspensus, 
velut grandibus cogitationibus intentus, vel penitus in alia 
distractus. 

II. Neque sit severus, nec moerore obductus, nec ullam 
animi perturbati significationem prae se ferat, nec multiplex, 
vel inconstans appareat: sed ut plurimum aequalis, atque 
ordinarie tranquillus et serenus, ita tamen, ut in rebus seriis 
non sit nimia hilaritate solutus, nec in communi vitae con¬ 
suetudine nimia subductus gravitate. Genas inflare semper 
indecorum. 

III. Frons, verecundiae sedes, non sit corrugata nec su¬ 
percilia nimis erecta. 

IV. Nasus contemptum, vel contumeliam non spiret, nec 
contrahatur ad derisionem, vel subsannationem. 

Y. Ad inhonesta dicteria, quantumvis lepida, non est 
honestum subridere, sed potius velut ignotum idioma, vel non 
intellectum dissimulare oportet: si vero honestum aliquid fe¬ 
stive et exhilarandi causa ab aliquo referatur, ne tantillum 
quidem subridere, minus conforme legi charitatis et humani¬ 
tatis videtur, et nonnunquam contemptum et rusticitatem 
sapit. 

YI. In publico, vel extra cellam cum scriptorio vel ca¬ 
lamo ori indito, vel auriculae imposito comparere, semper in¬ 
decorum reputes. 

VII. Cum nares emunguntur, id, quod elicueris, in stro¬ 
phiolo respicere, aut digitis vel manica mucum detergere, 
vel digitis nasum penetrare, vel converrere coram aliis, inde¬ 
corum est. 

48. Quaeritur III. Quae sint regulae honestatis et 
modestiae religiosae circa debitum usum oris, labiorum et 
dentium? Eesp. Esse a potiori sequentes. 

I. Os instar stupidi non est tenendum apertum. 

II. Oscitando ululare, vel nimis patulo ore oscitare, vel 
incoeptum sermonem sub occurrente oscitatione continuare, 
indecorum est; multum dedecens, et hinc valde cavendum est 
oscitare, dum alius loquitur; quia hoc taedii significationem, 
aut modicae observantiae in eos, quibuscum agitur argumen¬ 
tum est. Si potes, coram aliis ab oscitando semper abstine; 

si continere non potes, saltem ne loquere interea, nec osci¬ 
tando ulula, nec hianti ore oscita, sed pressa illud modeste, 
et manu et strophiolo objecto, vultu a circumstantium oculis 
modice averso. 

III. Cum tussis, vel sternutas, ne magno et vibranti 
sono incondite instrepa. 

IV. Si excreandum, vel exspuendum, non procul, quasi 
jaculo emisso, nec post humeros, nec alicui, qui simul adsit 
ex adverso, id faciendum, sed aversa ab aliis facie, longiu¬ 
scule et ad latus, si fieri potest, et vas sputi non aderit. 

V. De fenestra in subjectam viam despuere, vel in mal- 
luvium, ad quod os et manus abluuntur, exspuere, indeco¬ 
rum est. 

VI. Labia nec arctius comprimenda, nec pressa rursus 
inconcinne erigenda: nec distendenda vel exporrigenda, nec 
intra trahenda, nec dentibus mordenda sunt. 

VII. Dentes in conspectu aliorum defricare, vel dentis¬ 
calpio aut digitis ex dentibus ciborum reliquias extrahere, 
purgare, non decet; si quid eis inhaerens magis molestat, 
facie ab aliis aversa, vel, si haberi potest, strophiolo faciem 
obducente, breviter fiat. 

VIII. In ridendo, quantum potes, dentes occulta, exal¬ 
tationem vocis, nimiam deductionem labiorum et cachinnos 
devita; dicitur enim Eccli. 21, 23: « Fatuus in risu exaltat 
vocem suam, vir autem sapiens vix tacite ridebit », ot Specui, 
discipl. p. I. c. 24. ad propositum nostris ponit hanc regu¬ 
lam : « Non sint in risu faciles , nec in voce clamosi. Ca¬ 
chinnus praecipue gravitatem Religiosi plurimum dehonestat. 
Vile prorsus est, religiosum virum , ut puerum cachinnare. 
Non licet religiosum virum dissolutis labiis risum proferre , 
sed hilari vultu cordis hilaritatem praetendere ». 

49* Quaeritur IV. Quae sint regulae honestatis et 
modestiae religiosae in debito usu oculorum. Ante respon* 
sionem nota, non agi hic primario de summe necessaria cu¬ 
stodia oculorum et mortificatione ad declinanda varia pecca- 

torum pericula et virtutum impedimenta (de hoc enim sermo 
erat in capite praecedente de mortificatione quinque sensuum), 
sed de illorum custodia et mortificatione, quam exigit mode¬ 
stia et disciplina religiosa; in ordine ad quam Resp., prae¬ 
ter alias esse sequentes regulas. 

I. Universaliter loquendo oculi ab omni inordinata evaga¬ 
tione et exaltatione seu elevatione, praesertim in choro, mensa, 
in Communitate congregata, et quando publice per plateam 
incedendum, custodiendi et econtra humiliter demissi, cernui, 
quieti et in sereno vultu sint. Ita Specui, discipl. p. I. c. 15. 

II. Superbia, elatio et ferocitas oculorum, seu vultuosa 
facies summopere cavenda est; nam ut idem Specui, ait, sub¬ 
limiores oculi et facies vultuosa nudam superbiam clamant. 

III. Inter loquendum cum superioribus, vel senioribus, 
oculi in eorum vultum non defigantur. 

IV. Ab omni mulierum aspectu, qui in facies earum 
figatur semper et ubique, praesertim, quando ipsis loquimur, 
omnino fugiendum est. 

V. Modestiae et honestati religiosae maxime adversatur, 
aspicere rem aliquam, vel objectum foedum, praesertim casti¬ 
tati contrarium, uti inter alia sunt imagines quaecumque nu¬ 
dae, vel minus honeste formatae; nam impudicus oculus im¬ 
pudici cordis nuntius est. 

VI Nimia libertas in aspiciendo hinc inde ad quemvis 
strepitum, ad cujusvis ingressum, ad quemvis casum, primis 
rudimentis modestiae ac disciplinae religiosae adversatur. 

VII. Curiositas quoque irreligiosae et indisciplinatae men¬ 
tis turpe signum est, ad videndum quemvis retro sequentem, 
vel a latere progredientem retorto capite circumspicere. 

VIII. Indecorum valde est, dum quis tibi vicinus litte¬ 
ras, vel quid aliud legit, corporis appulsu, vel oculorum in¬ 
jectu ejus lectioni imminere. 

50. Quaeritur V. Quae sint regulae modestiae et 
honestatis religiosae in debito usu brachiorum et manuum? 
Resp. Praeter alias esse potissimum sequentes. 

I. Si brachia aut manus movenda sunt, excessus vitandus 
et favendum, ne coram aliis oscitando brachia extendantur. 

II. Manus, si non necessarie in aliquo occupantur, quiete 
inter manicas teneantur, praesertim inter loquendum, et finita 
(non autem durante) comestione. 

III. Inter manuales dissolutiones, modestiae et honestati 
adversas, numerat Specui, discipl. p. I. c. 24 etiam sequen¬ 
tes, videlicet: aliquem ad cingulum, vel manum sine neces¬ 
sitate prehendere; flores, fructus, vel baculum otiose gestare; 
cingulum, Rosarii globulos, aut aliud quidpiam rotare, aut in 
orbem agitare. 

IV. Manus in sinu, aut infra cingulum tenere, valde in¬ 
honestum est. 

V. A contactu mutuo, praesertim a contactu nudae car¬ 
nis alienae, etiam quoad honestas partes, v. g. manus, ot 
faciei abstinere, ac insuper tactum nudae carnis propriae vi¬ 
tare, honestas docet. 

VI. Animalia quoque, puta canes, aut catos demulcere, 
perfectae honestati contrarium est. 

VII. Si alterius vestibus sordidum quid adhaereret, vel 
oberrat, non illi alteri ve demonstres, sed quantum potes, sic 
concinne, atque industrie tolle, ut ne sentiat quidem; si alius 
simile quid tibi decusserit dempseritque, comem et gratum 
animum ei ostende. 

VIII. Turpe est manu sustentare caput aut faciem; tur¬ 
pius, sustentare mentum. 

IX. Indecens est digitis tundere, vel quatere aliquid more 
tympanizantium, vel organistarum. 

X. Cellam, vel cubiculum alterius ingressus, contra le¬ 
ges modestiae agis, si aliena scripta, libros, vel quodeumque 
occurrerit, contrectes, revolvas, inspicias. Cellam vel cubicu¬ 
lum alterius non ingrediaris, nisi prius modeste pulsans vo¬ 
catus et invitatus fueris: si prima vice pulsus tuus auditus 
non est, una vel altera vice illum repetere, non autem sae¬ 
pius licet, sed tunc abire decet. 

XI. Manus sordidas habere indecorum, et nimis nitidas 
procurare vanum est; lavandae igitur sunt manus, non ex¬ 
poliendae; abluendae ad munditiam, non ad nitorem. 

XII. Sicut indecorum est, ungues non praecisos habere, 
ita honestati adversatur, eos in conspectu aliorum subsecare, 
vel dentibus demordere. 

51. Quaeritur VI- Quae sint regulae modestiae et 
honestatis religiosae circa debitum incessum et usum pedum ? 
Resp. Praeter alias bene observandas, quas ad propositum 
tradit Specui, discipl. p. I. c. 23, esse sequentes, quae ex 
eodem Speculo discipl. et aliis SS. Patribus erutae sunt. 

I. Cavendum, ne sis de numero eorum de quibus ait 
Propheta Isalas 59 f 8 : « Non est judicium in gressibus eo - 
rum »; in eorum autem gressibus non invenitur judicium, 
qui nulla habita ratione necessitatis, occasionis vel ordinis 
tarde incedunt, quando est accelerandum; accelerant, quando 
est tarde incedendum. 

II. Incessus sit maturitate plenus, gravis, honestus, vi¬ 
delicet non fractis genibus ambules, aut scapulas dextrorsum, 
vel sinistrorsum vergendo; non erecta cervice, non prominente 
pectore, nec inclinato capite super humerum, nec vagabunde 
pendentibus manibus, nec ventilatione brachiorum. Sunt verba 
Speculi 1. c. 

III. Ordinarie loquendo incessus moderate, non nimium 
tardus, ab omni tamen festinatione alienus sit. 

IV. Ad horam officii divini, mox, ut auditum fuerit si¬ 
gnum, relictis omnibus... summa cum festinatione curratur, 
cum gravitate tamen, ut non scurrilitas inveniat fomitem. 
Sunt verba S. Benedicti (Regula c. 13). 

V. Universaliter etiam, ubi ex causa necessitatis celerius 
incedendum, id taliter fiat, ut religiosae gravitatis et decen¬ 
tiae ratio habeatur. 

VI. Incedendo non nimis breves, nec nimis latos, sed 
moderatos passus facias. 

VII. Dum incedis, pedum plantis terram, toturaque quasi 

aedificium non concutias, sed humilem, planum, pacatum et 
modestum incessum facias. 

VIII. Dum gradus scalae ascendis, vel descendis, non 
per plures simul saltes. 

IX. Actus modestiae religiosae quoque est, ascendendo 
scalam non se juvare apprehensione funis, vel ligni, nisi de¬ 
bilitas aut infirmitas aliud exigat. 

X. Si sordidum quid, v. g. purulentum sputum, in pro¬ 
gressu advertis, ex pio munditiei affectu et sacro quodam 
cultu religiosi domicilii, pede obtere, ne et aliis appareat, et 
nauseam Deo dicatis personis pariat. 

XI. Praefatae et aliae modestiae, honestatis ac discipli¬ 
nae religiosae regulae ad debite incedendum praecipue ob¬ 
servandae sunt, cum in publico per plateam incedendum, ac 
specialiter diligenterque cavendum, ne procaci, elata, aut af¬ 
fectata, nec veloci, sed humili cum gravitate et maturitate, 
non vagabundis, sed mortificatis oculis, non pendulis mani¬ 
bus, vel ventilantibus brachiis, sed manibus intra manicas 
contentis, non cum risu et facie aperta, competentem recta 
obviis exhibendo reverentiam vel civilitatem incedatur; talis 
enim incessus mire aedificat, ita, ut subinde loco concionis 
nonnullis serviat: praeterquam, quod famam Religiosi et Re¬ 
ligionis plurimum commendet, sicut econtra incessus irreligio¬ 
sus eam prostituit et pessumdat. 

XII. Dum stas, alteri pedi socorditer ne innitaris neve 
unum ante te exporrigas; minus pede pedem confrices. 

XIII. Dum sedes, pedem supra pedem ne ponas; nec 
crura transversim teneas. « Humilem fratrem ...», ait Specu¬ 
lum ilisdpl. c. 19, «pedes cancellare non decet». 

XIV. Sicut indecorum et molestum est, si quis aliquoties 
admonitus caput non tegat, sic idem est, si aliquoties moni¬ 
tus, ut sedeat, aut certe etiam honoratiorem locum occupet, 
id detrectet: ab eo, qui major te est, unam vel alteram, non 
item tertiam monitionem exspecta; ab aequali vel minori ad 
primam obsecundare potes. 

XV. In congressu hominum cave, ne cui tergum aut hu¬ 
meros obvertas. 

XVI. Si cum aequali graderis, in eum ne arroges tibi 
principatum, nec ambitionis delitias secteris, neve, si locus 
tibi pro dignitate delatus non erit, indolescas. Si dignior est 
comes dextram relinque, et dum una itis, cave, gradu eum 
praevertas; si cum duobus ambulas, digniori medium re¬ 
linque. 

XVII. Si domi solo comite uno spatiaris, atque is erit, 
cui honorem debeas, eum primo ambulationis gressu ad dex¬ 
tram colloca, et nisi ipse substiterit, non subsiste, nec prior 
ambulationem inverte; neque in conversione humeros aut ter¬ 
gum, sed vultum ad eum converte; durante ambulatione, jam 
dextram, jam laevam, ut sors tulerit, tene; ad finem tamen, 
dum dignior discedit, laevam elige. Si celsa erit, et illustri 
dignitate, gradum cum eo penitus aequare non decet, sed 
tantillum reductum tenere, sic tamen modice, ut tecum ser¬ 
monem commode conferat; si compar tecum ambulat, ambu¬ 
lationis spatia pari nutu cum eo dimetire, prior tamen ne 
semper te converte. 

XVIII. Ubi honoris causa in congressu quis tibi a si¬ 
nistris existenti dextram praebet, sic te ad hanc converte, ne 
tergum, sed faciem in convertendo ei exhibeas; si notabiliter 
dignior persona occurrit, praeter debitum reverentiae obse¬ 
quium subsistendum non nihil, aut regrediendum, maxime ad 
januarum ingressum, aut locorum angustias, dandusque ei 
locus, usque dum praetereat. 

52. Quaeritur VII. Quae demum sint regulae honc - 
statis et modestiae circa habitum religiosum? Kesp, 
iis bene agere, ac propterea bene legendum esse Speculum 
disc. p. I. c. 25, ex quo et aliis aliquae adducuntur regulae. 

I. Qualitas et forma habitus sit per omnia uniformis 
cum aliis juxta praescriptum Regulae et Statutorum. 

II. Religiosus nunquam, vel modicum, praesertim coram 
aliis, sine habitu degat, nisi necessitas cogat: « Quia saecu - 

laris personae nuditas , et Religiosus sine habitu comparan¬ 
tur ». Sunt verba praedicti libri 1. c. n. 7. 

III. Sicut foeditas et immunditia, sic nimius cultus et 
nitor, omnisque curiositas (inter quae merito numerantur ni¬ 
mis pretiosa, curiosa et ad solum nitorem ad cingulum pen¬ 
dentia rosaria et cruces) in et circa habitum vitanda est. 
«In vestimentis », ait S. Ambrosius lib. I. de Offic. c. 19, 
* nihil honestati desit , nec accedat nitori ». Et Speculum 
disci pl. 1. c.: « Culpatur et cultus munditiae nimius et ne¬ 
glectus » ; enimvero praeter latentem superbiam aliquam usu 
longo observatum est, in artificiali et naturali forma verificari 
illud: « Cum magna forma est lis pudicitiae , ita , ut quo 
magis quis comptus , eo minus probetur pudicus » . 

IV. Cinguli praecinctio non praelarga, nec praearcta, nec 
immodice intra alvum depressa, quod turpe admodum et in¬ 
disciplinatum; sicut etiam, si neglecta omni decenti et honesta 
habitus dispositione et adaptatione rugarum anteriorum et po¬ 
steriorum, vel ab anteriori alvus in plano prominet, vel a 
posteriori contra rationem decoris apparet. 

V. Contra modestiam et decentiam habitus delinquunt 
etiam juxta eundem auctorem 1. c. qui incedentes sinuoso 
syrmate terram verrunt, et retrosequentibus caudis, quocum¬ 
que perrexerint, quasi turbo tempestatis pulverem concitant; 
item, qui dominarum more tunicam a lateribus tenendo in¬ 
cedunt. 

VI. Caputio os, vel mentum abscondere, vel eodem non 
tantum caput, sed etiam faciem tegere tamquam indecens 
prohibet idem 1. c. dicens: ;< Non est caputium sive coram 
fratribus , sive coram extraneis nimis in capite sine ratio¬ 
nabili causa profundandum .... Decet caput in publico, non 
faciem operiri » ; hinc juxta dicta supra in publico cooperto 
capite, et facie aperta, demissis oculis, silenti ore, modeste 
incedere decet. 

CAPUT IV. 

Quaedam monita specialia pro viia quotidiana. 

1. De colloquio . 

Ante colloquium dic cum Psalmista: «Pone, Domine, 
custodiam ori meo, et ostium circumstantiae labiis meis, ut 
non declinet cor meum in verba malitiae » (Pa. 140). In¬ 
nova propositum singulare, quo adversus vitium linguae de¬ 
certare decrevisti. 

In ipso colloquio nota sequentia: 1. Nunquam oblivi¬ 
scere religiosae modestiae et gravitatis. 2. Nullius manum 
aut vestem, praesertim alterius sexus tange. 3. Da, quam 
cuique debes, reverentiam et honorem. 4. Familiaritatem ni¬ 
miam et cum fratre, et cum homine extero etiam sanguine 
tibi juncto, devita. 5. Esto tamen omnibus affabilis, comis in 
omnes. 6. Loquere, non clama; loquere absque cachinno: 
« Foede ad cachinnum moveris », ait S. Bernardus (de Con¬ 
siderat. ad Eugen.), « foedius moves ». 7. Non fige oculos 
tuos in facie eius, quocum loqueris, nec, dum loqueris, os ori 
admove. 8. Fuge tenebras, angulos, loca ab hominum consortio 
remota. 9. Cum devotis devota, cum gravibus seria, cum tri¬ 
stibus consolatoria, cum jucundis jucunda loquere; nunquam 
tamen sine condimento spiritualis doctrinae sparsim saltem 
admixtae. Sit autem haec doctrina circumspecta, sapida et so¬ 
lida. 10. Cum sociis levibus et dissolutis, cum inquietis et 
male contentis, qui fratribus et superioribus obmurmurant, 
cum scurris et nugatoribus nulla tibi aut brevissima sint 
colloquia. 11. Excusa, si potes et quantum potes, defectus, 
errores et culpas, quibus alii apud alios male audiunt. 12. 
Loquens circumforaneum declamatorem ne age, nec aliis lo¬ 
quendi libertatem praeripe. 13. Non compara, non praefer 
alios aliis. 14. Verbis non contende, sed sequere monitum s. 

Eegulae: « Esto mitis, pacificus, mansuetus, modestus et hu¬ 
milis, honeste loquens omnibus». 15. Offensus alterius verbis 
loquere quasi non infensus. 16. Domesticis negotiis aliorum 
te non immisce. 17. De moribus aliorum etiam isaecukrium 
pessimis non loquere sinistre coram hominibus. 18. Bumige- 
rulus non esto, aut verborum saecularium delator. 19. In 
colloquio tuo praefer semper signa sinceri animi et optimi 
erga omnes affectus. 20. Demum compendiosissima et optima 
recte loquendi regula est: parce loqui et amare silentium. 
« Tutius et humilius audis (verba sunt « Speculi disciplinae »), 
quam loqueris » (Cf. ad hoc ibidem c. 20 et 31). 

Operae pretium esse duco, si paucula de loquacitate lo¬ 
quar, paucula de silentio. Cape doctrinam 

2. De loquacitate. 

Est haec malus habitus, seu propensio et consuetudo mala 
ad inconsiderate, superflue, intempestive, et quod facile ex 
his sequitur, male loquendum. Malitiam et pestem huius vitii 
graphice depingit Spiritus Sanctus variis ijn locis: Eccl. 5. 
15: « Honor et gloria in sermone sensati, lingua vero im¬ 
prudentis subversio est illius » ; — ibidem 9, 25: :< Terri¬ 
bilis est in civitate sua homo linguosus et temerarius, in 
verbo suo odibilis erit » ; item 20, 8: ;< Qui multis utitur 
verbis, laedet animam suam » ; — Prov. 10, 19: « In mul¬ 
tiloquio non deerit peccatum » ; — Jac. S t 6 : « Lingua ignis 
est, universitas iniquitatis » ; et v. 8: « Inquietum malum, 
plena veneno pestifero » . — Sancti Patres uno quasi adver¬ 
sus loquacitatem classicum canunt. Unus alterve e millenis 
audiatur. S. Laurentius Justinianus (de disciplina et perfe¬ 
ctione monastica conversationes, c. 15) ait: « Nihil sic dissolvit 
mentes» compunctionem dissipat, confusionem adducit, denigrat 
honestatem, et interioris gustus dulcedinem tepefacit, sicut 
inanis et praesumptuosa loquacitas». — S. Bernardinus Se¬ 
nensis (tom. I. serm. 23. art. 7) apostolico fervore in linguam 

loquacem invehitur: » 0 lingua nequam! (verba sunt S. Con- 
fratris) o impia odii et invidiae proles! 0 pestifera lepra, tu 
es, quae discordias seminas, tu sola conculcas bonos, diffamas 
justos, paras scandala, perjuria, testimonia falsa, occasiones 
iniquas multiplicare non cessas. Tu lingua saeva punis in¬ 
sontes, inter conjuges scandala paris, infamas viduas, defloras 
virgines, simplices turbas, tu pias et religiosas conscientias 
confundis: tu rancores, tu jurgia, tu livores et iras, conten¬ 
tiones et rixas, contumelias et scissuras excitare non desinis, 
divisiones et particularitates nutris et lactas, tu sola prodi¬ 
tiones generas, incendia foves, homicidia patras, tu sola foe¬ 
dera frangis, in conjunctionibus occuparis, separas amicos, tu 
sola dissipas civitates, destruis regna, confoves tyrannides : tu 
charitatem extinguis, deprimis justos, magnificas impios, fidem¬ 
que destruis, ceterasque virtutes impia crudelitate perseque¬ 
ris». Haec S. Bernardinus. — Tot sunt vitia linguae, ut 
doctissimus et devotissimus Dexterius integrum eorum alpha¬ 
betum compilarit, omnia tamen alphabeti numero comprehen¬ 
dere nequierit. S. Augustinus ponderans illa verba S. Jacobi 
Apostoli, linguam nullum hominem domare posse effrenem, 
hujus membri licentiam a solo Deo domari posse asserit. « In- 
telligamus, charissimi! (audi Hipponensem praesulem de verb. 
dom. serm. 4. c. 2. profunde et pie docentem) si linguam 
nullus hominum domare potest, ad Deum confugiendum est, 
qui domet linguam nostram; si etiam tu eam domare volue¬ 
ris, non potes, quia homo es: linguam nullus hominum do¬ 
mare potest. Attende similitudinem ab ipsis bestiis, quas do¬ 
mamus ; equus non se domat; camelus non se domat; ele¬ 
phantus non se domat; apis non se domat; leo non se domat; 
sic et homo non se domat; sed ut equus dometur, quaeritur 
homo; ergo Deus quaeratur, ut dometur homo, et lingua 
hominis ». Quae veritas clarius explicari potest? Paucis rem 
totam absolvit cit. Apost. Jacobus, qui in epistola sua reli¬ 
giosis potissimum auribus acclamat: « Si quis putat, se re¬ 
ligiosum esse, non refraenans linguam suam , hujus vana 


Tract. IV. De exercit. virt. et de exstirp. vitiorum. 271 

est religio ». — Religiose Frater! non inulta, sed multum 
dixi: tibi haec sufficiant, ut cane pejus et angue vitium 
loquacitatis abhorreas et detesteris; — ames autem 

3. Silentium , 

quod, loquendo in genere, virtus est refraenans linguam seu 
appetitum loquendi, ne illicita, superflua, inutilia, otiosa, aut 
secreta proferas. Virtus haec praestantissima custodit hominem 
et praeservat ab innumeris linguae vitiis contra charitatem Dei 
et proximi, justitiam, veritatem, humilitatem, modestiam, ca¬ 
stitatem etc.; idcirco bene et optime laudatus saepius Apo¬ 
stolus silentiosum praedicat, dicens: « Si quis in verbo non 
offendit , hic perfectus est vir » (3, 2), et paucis multa Prov. 
lib. (13, 3): c< Qui custodit os suum , custodit animam suam ». 
— Linguam custoditam mille encomiis celebrat sanctissimus 
Venetorum Patriarcha Laurentius: « Lingua prudenter exer¬ 
citata », ait (c. 8 de instit. et regim. Praelatorum), «est 
decor animae, conscientiae speculum, index cogitationum, cha- 
ritatis vinculum, nutrimentum pacis, honor hominis, honestatis 
exemplar, morum decus, reconciliatrix hominum, amica sa¬ 
pientiae, spiritualis vitae magistra, fraternae dilectionis cu¬ 
stodia, nulli onerosa, omnibus semper amabilis, universis pro¬ 
ficua ». — S. Ambrosius (lib. 2 de Officiis) sententiose et 
pie ait: «Quam plures vidi loquendo in peccatum incidisse, 
vix quemdam tacendo; ideoque tacere nunquam est difficilius, 
quam loqui. Scio, loqui plerosque, cum tacere nesciant ». - 
Ipsi adeo ethnici primos detulere taciturnitati honores: Si¬ 
monides apud Plutarchum de tuenda bona valetudine libere 
fatetur: «Nunquam poenituit me tacuisse; quod locutus sim 
saepe». Idem alibi: « Magna est sapientia tempestivum silen¬ 
tium, et omni certe sermone praestantius ». Xenocrates cui¬ 
dam loquaci ait: «Audi melius; os unum a natura, aures 
duas aecepimus » ; et Seneca in prov.: « Tacere qui nescit, 
nescit loqui». — 0 sortem felicem et ter beatam hominis 

scientis silere, testante divino 'Spiritu (Prov. c. 25): « Vir , 
qui non potest loquendo collibere spiritum suum, urbs pa¬ 
tens est, et absque murorum ambitu » ; ita custodiens et re- 
fraenans linguam suam urbs munitissima est omnium hostium 
assultus retundendo par. Haec de silentio in genere. 

Silentium claustrale est virtus, qua Religiosi tempore 
et loco a Regula vel Statutis praescripto ab omni discursu 
et verbis ceteroquin bonis et licitis hic et nunc tamen non 
necessariis sicut et a quovis alio inconveniente strepitu absti¬ 
nent. De hoc silentio S. Bernardus (e pist. 89): «Silentium, 
dicente Isaia, cultus justitiae est » ; et « bonum exspectare, 
ut docet Jeremias, salutare Dei cum silentio». — Ad hunc 
ergo justitiae cultum, ad hanc omnium virtutum matrem, nu¬ 
tricem, custodem, et te et quicumque tui similes proficere cu¬ 
piunt in virtutibus, invito et provoco; quae bona ex hoc si¬ 
lentio nascantur, audi ex ore Kempensis de silentio (lib. II. 
c. 4) ita disserentis: « Silentium bene servando, obedientiam 
etiam servas, humilitatem retines, verecundiam adornas, se¬ 
nibus reverentiam exhibes, juvenibus exemplum praebes, le¬ 
vibus et dissolutis timorem inculcas, extraneis bonam famam, 
intraneis pacem et concordiam generas ». — «Ex quo prin¬ 
cipio natum », ait Dionysius Cartliusianus, « ut nulla sit 
Religio, quae in regulis suis silentium non praescriberet. Cura 
silentii claustralis anima est disciplinae monasticae et vitae 
religiosae; sancta communitas, ubi cura haec viget, et sancti 
Religiosi, qui ab hac cura non discesserunt». Terreant te, 
religiose Frater! et ad sedulam silentii observantiam te mo¬ 
veant verba Magistri divini apud Matth. 12, 26: « Dico au¬ 
tem vobis, quoniam omne verbum otiosum , quod locuti fue¬ 
rint homines, reddent rationem de eo in die judicii », — 
quodnam autem verbum magis otiosum, quam quod loco et 
tempore silentii dictum? 

Curam habe hujus sacrosancti silentii praecipue 1. in 
choro et templo Dei, ac sub officio divino. 2. Diebus sacrae 
communionis arctiorem ori tuo pone custodiam. 3. Tempus si- 

lentii a superioribus statutum exacte observa. 4. Quod de tem¬ 
pore, idem de loco nota. Sile, ubi scis, ex voluntate superio¬ 
rum tibi silendum esse. Consule, Frater neophyte! Speculum 
discipl.; leges ibi, coram superiore, maxime in capitulo, non 
loquendum tibi absque licentia, nonnisi praesente magistro, 
vel ejus substituto. Leges in eodem libello aureo (c. V. n. 5 
et 6): « in locutione omnem praesumptionem vitandam esse 
Leges ibi n. 6 citatum Bernardum haec asserentem : « Su¬ 
perbus prima die, qua ingreditur habitare, incipit leges dare». 
Leges citatum Eccli. (cap. 11): «In medio seniorum non 
praesumas loqui». Leges citatum S. Prosperum dicentem: 
« Temperantiae esse, quod praestamus loquenti seniori silen¬ 
tium, et quod ipsius ad loquendum praestolamur imperium ». 
Leges « Speculi discipl. » cap. 20 totum de disciplina in modo 
loquendi et cap. 31 de disciplina verborum inter saeculares. 
— Et quid demum leges in hoc speculo? Summam nempe 
hanc: Sermo Religiosi sit modestus, benigne rigidus, placidus 
et dulcis, sit parcus, verus, honestus. Absit clamor, contentio 
et dissolutio. Loquendum tarde et caute. Bis ad limam, ante¬ 
quam ad linguam. Junior usque ad interrogationem taceat; 
interrogatus seniori, si respondere velit, responsionem relin¬ 
quat. Vitanda omnis distractio, convitium omne, omnis nuga¬ 
rum congestio. Secreta Ordinis non evulganda; non extollatur 
Ordo religiosus cum injuria alterius; in loquendo utatur voce 
submissa. Haec, inquam, summa est doctrinae illius, quam 
citatus liber tironibus religiosis relinquit; summa, qua silere, 
et, quod consequens est, bene loqui docet. 

4. De refectione corporis ad mensam. 

Ad refectionem corporis confer te non captandae volupta¬ 
tis causa; dic animo saltem: « 0 quam suavis est, Domine, 
spiritus tuus , qui, ut dulcedinem tuam in filios demonstra - 
res, pane suavissimo de coelo praestito esurientes reples bo¬ 
nis, fastidiosos divites dimittens inanes » (Eccli.). 1. Comedo 

et bibe, ut vivas, et Deo vivas, non vive, ut comedas et bi¬ 
bas ; homo es, imago Dei es; creatura ad finem supernatura- 
lem condita es. 2. Appetitui tuo non indulgeas nimium, spu¬ 
rius is est, et plerumque ad superflua et deliciatoria tendit; 
natura paucis contenta, et pauperis non est in cibo et potu 
delectum quaerere. 3. Tempus refectionis sit et tempus mor¬ 
tificationis ; cur enim Jesus tuus et anima tua esuriat, cor¬ 
pore tuo saginato et impinguato? — Sat pro Jesu, sat pro 
anima tua, si vel bolum amore illorum tibi subtrahas. 4. Nun¬ 
quam ita in cibum potumque effundere, ut tibi cibus spiritua¬ 
lis, lectio sacra, non sapiat. Memento, quae pius poeta canit : 

Pane cibans ventrem, scriptura pascito mentem, 
Mensa tibi placeat sobria, parva, brevis. 

Preces mensales singulari devotionis affectu persolve: 
praemitte actioni ex se animali intentionem bonam, ut omnino 
pia et spiritualis flat. Eodem affectu dic gratias, quas nisi 
charitas aut obedientia aliud imperet, coram augustissimo Al¬ 
taris mysterio repetes. Ipsi refectioni immisce, quasi sacra 
condimenta, honestos et pios discursus, ac sub illa intentio¬ 
nem praemissam innova. — Ad amussim demum observa re¬ 
gulas illas, quas et schola urbanitatis et « Speculum disci¬ 
plinae » te docet. Cf. Speculum discipl. c. 21. 

5. In recreatione 

nota versus illos Ascetis commendatos: 

Daemonis atque Dei recreas dum membra, memento: 

Hi tua facta vident: hi tua facta notant. 

Hora recreationis non sit hora dissolutionis; eo ex fine, 
ea cum intentione accede ad recreationem, quacum accedis ad 
orationem. Ora, ut Deum honores, — et recrea te, ut vires 
ad honorandum Deum reficias. Fiat recreatio 1. modeste; 2. 
non protrahatur nimium; 3. effundi in risus, in cacchinnos, 

in gesticulationes, in clamores, in contentiones, in verba pun- 
ctoria, irritantia, illusoria non est recreare se. Dum excessus 
vitari jubes, et a defectibus cave. — Jucundare ergo 1. in 
Domino; 2. gaude cum gaudentibus, nec tetrico aut moroso 
discursu nubila effunde, ubi honesta gaudia serenum diem ex¬ 
plicant. 3. Evita singularitates et statuta recreationis hora 
compare. Finita recreationis hora mentem ad superna eleva; 
dic cum Paulo ad Philipp. 3: « nostra autem conversatio in 
coelis est », aut cum Psalmista (Ps. 110): « Ego vero delecta¬ 
bor in Domino et exultabo in Deo Jesu meo »; vel cum eo¬ 
dem (Ps. 16): « Satiabor , cum apparuerit gloria tua ) Do¬ 
mine ». 


G. De conversatione cum saccularihm, 

Religiose Frater! ab initio vitae tuae monasticae usque 
ad finem ejusdem noli oblivisci Ordinis Nostri Seraphici rela¬ 
tionis ad hoc saeculum seu homines saeculares. Profecto ad 
nullum alium Ordinem religiosum magis, quam ad nos Fra¬ 
tres Minores, respicit illud Spiritus S. verbum in epistola 
S. Pauli ad Corinthios (I. 4, 9 sqq.): « Fratres , spectaculum 
facti sumus mundo et angelis et hominibus . Nos stulti pro¬ 
pter Christum , nos infirmi , nos ignobiles .. . tamquam pur¬ 
gamenta hujus mundi facti sumus , omnium peripsema . .. 
Non ut confundam vos , haec scribo, sed ut filios meos cha¬ 
ris simos moneo in Christo Jesu » . Et illud divini Salvatoris 
verbum: « Luceat lux vestra coram hmmnibu$ f ut videant 
opera vestra bona, et glorificent Patrem vestrum , qui in 
coelis est». — Quam obligationem suis filiis intimare volens 
S. P. N. Franciscus in quodam opusculo, quod inscripsit: 
« Cur Fratres Minores dati sint mundo », hanc quartam 
causam ponit: « Ut sint », ait, « testes et sequaces verbo et 
opere tantae charitatis et affectionis Christi ad salutem 
omnium animarum: per mundum discurrendo, ac verbo et 
exemplo praedicando, atque animas ipsius Christi pretioso 

sanguine redemptas ad ipsum verum Creatorem et Pastorem 
ac Redemptorem animarum ducendo ». 

Haec sedulo perpendere debemus, quotquot per orbem 
universum sub S. Francisci militamus vexillo; non enim vo¬ 
cavit nos Deus, ut otio vacemus aut solius contemplationis 
quietem eligamus, sed ut pro modulo nostro proximum aedi¬ 
ficemus, eumque ad amorem Dei et observantiam mandatorum 
ejus verbo et exemplo inducere studeamus. Ab hac obligatione 
neminem excludit Seraphicus Pater; et quidem omnibus et 
singulis praecepit , ut saltem exemplo , honestis verbis sanctis- 
que colloquiis proximum aedificent. Hinc in prima, quam con¬ 
scripsit Regula, cap. XIV, expressum dederat mandatum, « ut 
omnes fratres operibus praedicent », et capite XXI. ejusdem 
Regulae, quod inscribitur « De laude et exhortatione, quam 
possunt facere omnes fratres », modum tradens, quo sanctis 
colloquiis proximum aedificare possint Religiosi, compendiose 
proponit exhortationes, quas omnes fratres, quandocumque pla¬ 
cuerit et inter quoscumque homines, instituere possint, dicens: 
« Et hanc talem exhortationem et laudem omnes fratres mei, 
quandocumque placuerit eis, annuntiare possunt, et inter quos¬ 
cumque homines, cum benedictione Dei. Timete et honorate, 
laudate et benedicite. Gratias agite et adorate Dominum Deum 
omnipotentem, in Trinitate et Unitate, Patrem et Filium et 
Spiritum Sanctum, Creatorem omnium. Facite poenitentiam, 
agite dignos fructus poenitentiae, quia scitote, quod cito mo¬ 
riemur. Date et dabitur vobis. Dimittite et dimittetur vobis; 
et si non dimiseritis, Dominus non dimittet vobis peccata 
vestra. Beati, qui moriuntur in poenitentia, qui erunt in re¬ 
gno coelorum. Vae illis, qui non moriuntur in poenitentia, 
qui erunt filii diaboli, cujus opera faciunt, et ibunt in ignem 
aeternum. Cavete et abstinete ab omni malo et perseverate 
usque in finem in bono » (verba S. P. Francisci in cap. XXI. 
Regulae primae). 

Haec eadem sunt, quae in capite tertio II' ,ae Regulae com¬ 
pendiosius expressit S. Franciscus, ubi ait: « Consulo vero, 

moneo et exhortor fratres meos in Domino Jesu Christo, ut, 
quando vadunt per mundum, non litigent, neque contendant 
verbis, nec alios judicent; sed sint mites, pacifici et modesti, 
mansueti st humiles, honeste loquentes omnibus sicut decet ». 
Huc etiam spectat haec, quae sequitur sententia S. P. N. 
Francisci: « Beatus ille Religiosus, qui non haurit jucundi¬ 
tatem et laetitiam nisi in sanctis eloquiis et operibus Domini, 
et per haec ipsa alios provocat ad amorem Dei cum gaudio 
et laetitia. Vae autem Religioso, qui delectatur verbis ina¬ 
nibus et otiosis, illis alios ad risum provocans » ! 

Fratres igitur omnes, tam clerici quam laici, memores 
instituti, quod profitentur, et expressae voluntatis S. Fran¬ 
cisci, virtutum omnium exempla praebeant mundo, splendentes 
in omni opere bono, tamquam luminaria posita super cande¬ 
labrum, ut luceant omnibus, qui in domo sunt: et boni, vi¬ 
dentes sanctam eorum conversationem, glorificent Deum; mali 
vero, qui nos calumniantur, tamquam malefactores, ex bonis 
operibus eos considerantes, et ipsi glorificent Deum et quem 
misit Salvatorem Jesum Christum, vel saltem obmutescant, 
ac desinant blasphemare Nomen sanctum ejus. Haec est prae¬ 
dicatio, quam omnibus fratribus injunxit Seraphicus Pater. 

Religiose Frater, ex dictis colligere potes, quomodo filius 
S. P. Francisci conversari debeat cum saecularibus, et jam 
ab initio vitae suae monasticae admonita beatissimi Patris 
exercenda assuefiat. Nota tibi, neophyte Frater, sequentia: 

In conversatione cum saecularibus sis rarus; quo rarior 
inter illos, eo carior eris, juxta proverbium: «Si vis esse 
carus, esto rarus». — Reliquisti mundum et ea, quae sunt 
in mundo, misisti manum ad aratrum, ut excoleres in te ipso 
terram bonam et fructum ferentem. Si vis ergo aptus esse 
regno Dei, non respice retro. Vix alia causa, nisi causa ani¬ 
mae, Dei honor, necessitas et vera utilitas a solitudine tua 
te avocet. Tene regulas in loquendo, quas supra ex Ascetis 
et S. Patre tuo Francisco audisti; cogita, S. Pauli Apostoli 
verba illa: « Modestia vestra nota sit omnibus hominibus » 

(ad Philipp. 4), Religiosis et animabus Deo sacris dicta velle. 
Saeculi inter tumultus solare mentem tuam, et dic tibimet- 
ipsi: «Melior est dies una in atriis tuis, o Deus! super 
millia millium dierum in tabernaculis hominum mundanorum » ; 
et jam a saeculo ad monasterium regressus dic pleno ore et 
corde S. Ignatii illud symbolum: « Quam sordet mihi mundus, 
dum coelum adspicio » ! 

In solitudine memento, te solum non esse; siste te prae¬ 
senti Deo. Huic, virgineae Matri et sancto Angelo tutelari 
saepius conloquere. Suspira ad Deum: « Domine , ostende fa¬ 
ciem tuam et salvi erimus » (Ps. 79). Suspira ad Matrem: 
« Tuo Filio nos reconcilia, tuo Filio nos commenda, tuo Filio 
nos repraesenta » ! Suspira ad Angelum custodem etc. etc. 
— Ad hoc capitulum lege ex « Speculo disciplinae » cap. 27, 
28, 29, 30, 31, 32. 

7. De lectione spirituali. 

Ante lectionem spiritualem vel instructionem erige te 
ad Deum, patrem luminum, orans: «Loquere, Domine, quia 
audit servus tuus et doce me facere voluntatem tuam ». Ad 
lectionem vel instructionem confer te cum desiderio audiendi 
voluntatem divinam, non ex curiositate, non tempus terendi 
causa. Elige, si penes te sit eligere, librum spiritu Dei ple¬ 
num, qui instruit intellectum, movet voluntatem, et media 
suggerit ad acquirendam virtutem illam, quam intendis acqui¬ 
rere. Tractim et cum pausis lege, ne mens obruatur cibo spi¬ 
rituali. Dum sentis motus pios, inhaere iisdem per preces 
jaculatorias. Juxta monitum S. Bonaventurae ex lectione ali¬ 
quid in ventrem memoriae reconde, ut habeas, quod alio ite¬ 
rum tempore cum fructu rumineris. Lege quotidie, terminato 
tempore et ordine. 

Libri Novitiis et Clericis professis pro lectione spirituali 
commendandi sunt, e. gr. « Sponsa Christi » a S. Alphonso 
Liguorio aliaque ejusdem S. Doctoris opera; « Instructio No- 

vitiorum» a Ven P. Joanne a Jesu Maria , Ord. Carni.; 
« Oratio et vita interna » a P. Theresio a Jesu , Ord. Carm.; 
Thomas a KempS. Franciscus Salcsius, Scupuli , P. Cras¬ 
set; Ludovici Granatensis et aliorum opera. — Ut autem spi¬ 
ritum seraphicum in te plantes et enutrias, lege iterum ite- 
rumque Ordinis nostri s. Regulam, eamque et Testamentum 
S. P. Francisci et praecepta Regulae ad verbum memoriae 
manda. Lege bonam et a superioribus commendatam s. Re¬ 
gulae expositionem , Statuta et leges disciplinares, easque ex 
amore Dei et ad animae tuae salutem exactissime observa. 
— Pro vita tua spirituali disce praeprimis ex opusculis no¬ 
stri Doctoris Seraphici, S. Bonaventurae. Novitiis et Clericis 
studentibus ante omnia sunt commendanda ejusdem S. Prae¬ 
sulis « Regula Novitiorum », « 25 Memorialia », « Epi¬ 
stola de imitatione Christi », ;< Itinerarium mentis ad 
Deum », x Duae Legendae de vita S. P. Francisci » , « De¬ 
cem opuscula mystica »; porro tres libros P. Davidis ab 
Augusta Vindelic., praesertim « De septem processibus Reli¬ 
giosorum», quae prius S. Bonaventurae adscribebantur, et 
« Opera S. Francisci collecta » (Colon. 1859). — Redeun¬ 
dum est nobis ad scolam et aurea litterarum monumenta 
priscorum Fratrum nostrorum, prout etiam praescribunt no¬ 
vissimae Ordinis nostri Constitutiones Generales sequentibus 
verbis: « Auctorum nostrorum documenta aurea, ea maxime, 
quae libello de Profectu Religiosorum et Speculo disciplinae 
continentur, frequenter ipsis (Novitiis) ingerantur » (Const. 
Gles. n. 40). — Ut amor erga Ordinem nostrum Seraphi¬ 
cum in te augeatur et disciplinae zelus fervescat, lege vi¬ 
tas Sanctorum Ordinis Seraphici, et inspice chronica et hi¬ 
storiam Ordinis nostri. Charissime Frater! profecto, si Novi- 
tiatus et Clericatus annos ad lectionem spiritualem et ad 
acquirendam scientiam Sanctorum bene impenderis, absoluto 
studiorum curriculo thesaurum tibi comparatum habebis pro 
tua aliorumque vita spirituali! — Cf. « Spocul. discipl. » 
cap. 13. 

8. De studiis litteralibus. 

Omnes omne tempus utiliter impendant, neque leve tem¬ 
poris spatium otiose praeterlabi permittant. Obolis etiam di¬ 
tescimus, si continuo plures accedunt. Nulla lineola legitur, 
cujus non aliquando sit usus. — Sed, « Novitii nullo modo 
probationis suae tempore studio litterarum attendant », prae¬ 
cipiunt cum Statutis Generalibus etiam Statuta antiqua Pro¬ 
vinciarum. — Incipit studium litterarum apud Clericos expleto 
Novitiatus anno et omni cum diligentia continuetur per Cle¬ 
ricatus annos et ultra. Quilibet enim homo ad laborem nascitur. 
Qui ex communi naturae utilitate participat, laboris quoque 
partem pro sua facultate ad eandem fideliter conferat. Multo 
magis Evangelium nobis et s. Regula laborem inculcant. Po¬ 
scit eum insuper observantia et gratitudo benefactoribus debita, 
qui laboriosos et non otiosos sustentare intendunt Religiosos. 
Sed etiam ipsi Ordini hoc officium debetur, qui juvenes alit 
et sustentat, ut ad varia munera subeunda se idoneos reddant. 
Quid demum tanta temporum acerbitas, quid tot animarum 
pericula requirunt ? Numquid homini in sortem Domini vocato 
otiosum spectatorem agere licebit? — Absit a nobis tantum 
et tam multiplex nefas! Unde sedulo laborent omnes Clerici 
studentes, ut tot titulis satisfaciant, et ad futura officia aptos 
sese et habiles efforment. Nec refert, ad quid postea quilibet 
applicandus, aut quid effecturus sit; sufficit tempus bene im¬ 
pendisse, et conatum sedulo adhibuisse. Plus non est in nostra 
potestate, qui aliquando non ex effectibus, quos produximus, 
sed ex conatu, quem adhibuimus, et ex recto, quem nobis 
praefiximus, fine judicabimur. — Sed hic solummodo notetur, 
quomodo, charissime Frater! litteris vaces, ne spiritus orationis 
in te minuatur vel extinguatur. 

Ad studia litteralia exora illuminantem Spiritus S. gra¬ 
tiam. Imbue te studiis libenter , diligenter et devote. Recor¬ 
dare saepius illius memoratu dignissimae epistolae S. P. 

Francisci ad S. Antonium Paduanum, quae sonat: « Charis- 
simo meo fratri Antonio frater Franciscus in Christo salutem ! 
— Placet mihi, quod Sanctae Theologiae litteras Fratribus 
interpreteris, ita tamen, ut neque in te, neque in ceteris (quod 
vehementer cupio) extinguatur sanctae orationis spiritus juxta 
Regulam, quam profitemur. Vale». — Ora saepius: «Do¬ 
mine! 0 ut te nossem, me nossem, quam doctus essem » ! — 
Imo teste Clemente Alexandrino omnium disciplinarum pul¬ 
cherrima est, se ipsum nosse; si quis se ipsum novit, Deum 
cognoscet. Fuge scientiam illam, quae (docente Apostolo ad 
I. Cor. c. 8) « inflat », per quam quidem multa scis, non 
tamen multum. Ama scire, non sciolus esse. Etsi multa mul- 
tumve scias, ama nesciri. — Tamquam scientiarum Patronos 
autem praeprimis venerare: B. V. Mariam, «Sedem Sapien¬ 
tiae », S. Catharinam Virg. et M., Doctorem Seraph. S. Bo- 
naventuram et Doctorem Angelicum S. Thomam Aquinatem. 


CAPUT V. 


De piis exercitiis quotidianis. 


1. De bona intentione. 


a. De bona intentione in genere. 


Cum intentio sit omnium actionum nostrarum pondus et 
mensura, et Deus non tam ad manus, quam ad mentem re- 
spiciat, ut patet ex justitia supremi Judicis, qui plus ponde¬ 
ravit duo minuta viduae pauperis bona intentione in gazo- 



^hylaceum posita, quam Pharisaeorum plurimam aeris mas¬ 
sam ex vana gloria oblatam: viam perfectionis ingredi cu¬ 
pienti ad omnes actiones bona intentio imprimis est neces¬ 
saria, qua minutissima quaeque et in se vilissima opera in 
Deum referat. Constat ergo bona intentio in eo, ut homo 
omne, quidquid cogitat, agit, dicit, omittit aut patitur, ad 
solum Dei beneplacitum dirigat, ut ametur, laudetur, glorifi- 


282 


Pars prima. 

cetur unice, qui unus omni amore, omni laude et glorifica¬ 
tione dignus est, vel per verba expressa dicendo e. gr. cum 
S. Ignatio Soc. Jesu fundatore: « Omnia ad majorem Dei 
gloriam » etc., vel tacite per piam mentis elevationem ad 
Deum juxta Davidis exemplum, qui de seipso testatur (Ps. 
44): « Dico ego opera mea regi », i. e., omnia opera mea 
(ergo minimas etiam actiones) Deo meo dedico, offero ac 
mente devota in eum refero; vel, ut exponit doctissimus 
Thomas le Blanc: « Dico ego opera mea regi », i. e., in ho¬ 
norem regis, nempe Christi, illum unum prae omnibus amans 
et propter eum omnia negligens; ille enim omnia: « finis et 
scopus mei hujus cantici atque operum aliorum ». — Ex hac 
intentione operatus est conditor universorum, qui universa 
propter semetipsbm operatus esse legitur (Prov. 16); ex hac 
intentione carnem induit, vitam pauperem et abjectam elegit, 
passus et mortuus est; ex hac intentione cuncta egit omnis 
sanctitatis norma et magister Christus Dominus; ait enim: 
« Quae placita sunt ei> facio semper » (Joan. 8); ex hac 
intentione ut operemur nos, omnimodis suadet et hortatur 
Paulus Apostolus (I. Cor. 1, 10): « Sive manducatis , sive bi¬ 
bitis , sive aliud quid facitis: omnia in gloriam Dei facite ». 
Non rejicienda equidem intentio illa, quam praevidimus ope¬ 
ribus nostris aut ex spe praemii, aut ex metu poenae. Ipse 
David, virorum perfectissimus, « inclinavit cor suum ad fa¬ 
ciendas justificationes Domini propter retributionem » (Ps. 
118), et S. Hieronymus, magnum illud Ecclesiae fulcrum, in¬ 
ter continua virtutum exercitia exclamasse fertur: «Ignem 
infernale timeo»: facile tamen operibus spe praemii aut 
metu poenae factis ob fragilitatem homini innatam et corru¬ 
ptionem naturae nostrae timor quidam naturalis aut amor 
proprius et commodi proprii studium admiscetur; operavero 
ex purissima intentione, ex solius Dei amore, et ob benepla¬ 
citum divinum facta libera sunt a quocumque timore naturali, 
a quocumque amore et studio commodi proprii, sicut tibi su¬ 
pra in tractatu I. propositum est. 


Tract. IV. De exercit. virt. et de exstirp. vitiorum. 283 

Intentio porro alia est actualis , qua quis cum actuali 
reflexione ad Dei amorem, laudem et gloriam agit; alia vir- 
tualis, vi cujus antecedenter ad opus elicitae ipsa actio po¬ 
nitur, ut, si intentio illi non praecessisset, etiam vel ipsa 
actio omitteretur, vel saltem non eodem modo poneretur. 
Intentioni generali mane factae tanta quidem vis inest, ut 
in omnes diei actiones virtualiter nimirum influat; at quam 
facile est homini labili, ab intentione actuali et generaliter 
facta aut per peccata scienter commissa recedere, aut illam 
virtutum tepore, timore naturali, vanae gloriae studio, re¬ 
spectu humano infirmare vel omnino amittere! — Consultum 
ergo erit, intentionem bonam interdiu renovare prece quadam 
jaculatoria (e. g. «omnia ad majorem Dei gloriam», vel: 
« propter Te, Domine », vel: « ex Tui tantum amore, o bo¬ 
num infinitum! et ea sanctissima intentione nunc cogitabo, 
loquar et operabor, qua tu mecum agis, de me cogitas, ad 
me loqueris: Tui solius beneplaciti causa»), aut simplici 
aliqua cogitatione ad Deum et explendum ejus beneplacitum. 

Est autem potissimum renovanda intentio: 

1. Ante quodcumque opus arduum et altioris momenti, 
aut longioris durationis. 2. Ante opera molesta, minus grata, 
vilia et abjecta: quo enim magis animali displicent homini, 
eo plus proderunt spirituali et placebunt Deo, si bona ad 
eum intentione elevantur. 3. Ante operationes sensualitati 
magis deservientes, uti sunt, comedere, bibere, dormire, se 
recreare. 4. Ante opera honorifica, proficua aut lucri vel 
commodi spem efficientia; facile enim in his homo sui amans 
finem falsum statuet, nisi bona intentione finem altiorem quaerit. 
Juvenis Seraphice! convertere expergefactus ad Dominum Deum 
tuum; aurea illa est hora, qua sementem optimam facis, qua 
thesauros tibi comparas incomparabiles, prudens et felix ne¬ 
gotiator, si lucris meritorum summo jam mane inhias. In¬ 
tentio bona clavis illa est, qua aerarium coelestium donorum 
tibi reseras: intentionem mane factam renova interdiu ante 
Missae sacrificium, ante preces tuas, praecipue canonicas, 

ante, sub et post mensam; ante labores et negotia tua, ante 
actum quemcumque publicum, ante egressum e cella tua, ante 
somnum, ad sonitum horae. Sint opera tua plumba et massa 
cruda: polientur intentione bona, argentum et aurum fient. 

Scire forsan petis, unde colligere liceat, an bona intentio 
informet actus nostros? Cape signa: 1. Si exercitia pia pri¬ 
vata et secreta eo cum fervore et spiritu devotionis peragis, 
quo peragere soles publica, bona est intentio tua. 2. Itidem 
bona est, si indifferens es ad vilia et honorifica, ad ardua et 
levia; Abraham sis, qui intentione illa, qua eduxit filium Isaac 
jamjam immolandum, reduxit a monte vivum. Joseph sis, qui 
in cisterna sua et in Pharaonis aula fidelis Deo servus per¬ 
manserat. 3. Bona est intentio tua, si aegre non fers, quod 
opera tua ad vota non succedant; aut si ex aliis laudem et 
aestimationem, quam sperasti, non capis. 4. Bona est, si lau¬ 
dibus aliorum non extolleris, vituperiis et contemptibus non 
deprimeris. 5. Bona est, si audiens, alios bene operari, lau¬ 
dari et aestimari, non tristaris, non conturbaris, sed animo 
adeo composito et quieto vivis, quasi tua forent, quae alii 
gloriose praestiterunt. 6. Bona est, si Deum propter Deum 
derelinquis, et ex praecepto charitatis aut obedientiae a bonis, 
etiam sanctissimis operibus te ad alia convertis. 7. Bona est, 
si in bonis operibus tuis soli Deo notis segnior non es, quam 
in publicis oculis omnium perviis. 

A7J. Notes tamen velim, intentionem illam purissimam, qua 
operamur ob Dei beneplacitum et ex solo illius amore, non 
excludere intentiones alias secundarias, quibus vel in adoratio¬ 
nem et laudem Dei, vel in gratiarum actionem pro beneficiis 
vel Sanctis aut nobis collatis opera offeruntur. Non obest in¬ 
tentioni purissimae, se in operibus tuis bonis fructus etiam 
meritorios, impetratorios et satisfactorios respicis; vult enim, 
ut operemur in vinea et ita mercedem mereamur; vult exorari, 
ut impetremus, vult satisfieri laesae justitiae, ut ita reddamus 
novissimum quadrantem. — En! praesto tibi statim praxin in¬ 
tentionum specialium in dies singulos hebdomadae. 


Tract. IV. De exercit. virt. et de exstirp. vitiorum. 285 


b. Bonae intentiones quotidianis quibusdam actionibus 
praefigendae. 

In supra dictis notavi ex Doctore nostro Seraphico, opti¬ 
mam Religiosi perfectionem esse, communia, quotidiana et 
conventu alia exacte observare: ausim etiam dicere, proposi¬ 
tionem hanc aeternae esse veritatis. Erras, Religiose frater! 
si gradum perfectionis tuae metiaris ab operibus magnificis, 
applausu populi dignis. Multum ascendisti, multum profecisti, 
si ad observantiam statutorum, consuetudinis et laudibilis or¬ 
dinis et ipsius Regulae attendis, et ad haec, quasi ad vitae 
tuae normam, singulas diei actiones dirigis. Ut opera tua rite 
perficiantur, cordi tuo impressa habe motiva illa et puncta, 
quae P. Crasset, in ascesi vir probatissimus, adnotat: «Me¬ 
mento, Religiose » ! monet Religiosus ille, « quae agas, dum 
agis; memento: 

1. Deus vult hac actione a me honorari. 

2. Deus exspectat, ut hac actione homagium servitutis 
meae eidem praestem. 

3. Gratiam suam huic actioni adpromisit et adfixit. 

4. Vult ex hac actione agnoscere, an et quomodo amem. 

5. Gloria Dei dependet ab hac actione. 

6. Sapientia Dei ordinavit hanc actionem. 

7. Majestas Dei pretium adscribit huic actioni. 

8. Sanctitas Dei consecrat hanc actionem. 

9. Voluntas Dei imperat hanc actionem. 

10. Providentia Dei dirigit hanc actionem. 

11. Magnitudo Dei illustrat hanc actionem. 

12. Amor Dei exposcit hanc actionem. 

13. Pax et tranquillitas cordis mei descendet ab hac 
actione. 

14. Meritum meum nascitur ex hac actione. 

15. Gradus perfectionis meae adnexus est huic actioni. 

16. Deus offenditur, aut saltem spem Dei mei et deside¬ 
ria non adimplebo, si deficiam in hac actione. 

17. Forsan et ipsa salus mea dependet ab hac actione ». 
Haec motiva, haec principia, quin vel unum alterumve 
horum si perpendas, fierine possibile est, ut aliter quam nisu 
alacri, ausu heroico et spiritu ferventissimo opus etiam quod- 
cumque aggrediaris? aut an devotiunculae et pia tantum ascc- 
tarum otia haec motiva et principia tibi esse videntur? par¬ 
cius ista: fundantur in infallibilibus et divinis effatis. Deut. 
16, 20 legis: «Juste, quod justum est , persequeris ». — 
Jerem. 4, 8: « Maledictus, qui facit opus Domini fraudio 
lenter » (legunt alii: « negligenter »). — Eccli. 33, 23: «In 
omnibus operibus tuis praecellens esto ». — Matth. 16, 27 
et alibi: « Reddet (Deus) unicuique secundum opera ejus ». 

— Eccli. 19, 1: ac Qui spernit modica , paulatim decidet ». 

— Luc. 16, 10: c< Qui fidelis in minimo, et in majori fide¬ 
lis est; et qui in modico iniquus est , in majori iniquus est ». 

— En! quantum commendetur cura operum etiam minimo¬ 
rum, quantum intersit, ut quaelibet, etiam modica et commu¬ 
nia exacte observemus, quam bene ergo et sancte illi agant, 
qui motiva et media suggerunt, ut bene curentur minima, ut 
exacte observentur quotidiana. 0 modica, minima, profecto 
magna sunt! a momento, a modico et minimo pendet aeter¬ 
nitas ; a modico et minimo ipsa salus. Torrentes et fluvii e 
rivulis et fonte parvulo oriuntur: arbores ex semine modicis- 
simo prodeunt, incendia e parva scintilla, et lapsus in pec¬ 
cata gravissima ex peccatillo. Horum sensa et placita pingui 
dextera et operibus grandibus saturantur; Deus et minima 
intuetur, intuetur etiam cor; Deus et minima nostra, sedulo 
ac rite praestita, acceptat. Cape fomenta piae intentionis, per 
quam communia et quotidiana ad gradum meriti et perfectio¬ 
nis elevantur. 

Ad sonum liorae dic: Maria, Mater gratiae, Mater mi¬ 
sericordiae, tu nos ab hoste protege et mortis hora suscipe. 

— Angele sancte Dei, qui Custos es mei, me tibi commissum 
pietate superna hodie custodi, rege et guberna. Ave Mu¬ 
ria, gratia plena etc. — Gloria Patri etc. — Credo in te, o 

veritas aeterna! Spero in te, o bonitas infinita! Amo te, o 
amor incomprehensibilis! abominor omnia peccata, doleo, et 
unice, quia te, o Deus, offendi! doleo; malo mori, quam foe¬ 
dari illo potissimum peccato N. (renova hic propositum par¬ 
ticulare). Omnia propter Te, et ad majorem tui, o Deus, glo¬ 
riam, et fidelium animae per misericordiam Dei requiescant 
in pace. Arnen. (Tunc signa te signo Crucis.) 

Ad lotionem: « Lava me, Domine, in Sanguine tuo, et 
per illam sanctificam lotionem, qua lavasti pedes discipulorum, 
lava me ab omni peccato, amplius lava me » ! 

Eundo per monasterium stude modestae compositioni 
membrorum. Tecto capite, ore quieto, pede non impetuoso, 
manibus intra manicas reconditis incede. Repete saepius in 
solatium defunctorum psalmum «De profundis», aut brevi¬ 
ter dic: « Per dolorosissimam Crucis tuae viam, o Jesu, da, 
ut veniam ad patriam meam ». 

Praetereundo imaginem Christi dic: «Domine Jesu! 
per amaritudinem illam passionis tuae, quam sustinuisti pen¬ 
dens in cruce: per sacratissimam horam illam, qua anima 
tua innoceritissima egressa est e corpore, miserere animae 
meae in egressu suo ». 

Transeundo imaginem JB. Virginis: « Ave Filia Patris, 
ave Mater Filii Dei, ave Sponsa Spiritus S., ave templum 
Deitatis » ! — aut dic: « Ave Maria » ete., vel: « Sub tuurn 
praesidium » etc. (Venerare osculo filiali imaginem Matris tuae). 

Cella egrediens aut eandem ingrediens: « Renovo inten¬ 
tionem bonam tibi, o Jesu, bonum infinitum! cui soli vivo 
et operor, me commendo totum; rege omnes sensus et cor 
meum; dirige omnia ad laudem et gloriam tuam. Omnia 
propter te, quia, quomodo et quae tu vis ». 

Conventu egrediens: «Benedic mihi, Domine Jesu! tu 
esto comes meus, tu dux meus. Custodi me per misericordiam 
tuam, et averte oculos meos, ne videant vanitatem. Dei ge¬ 
nitrix Virgo et sanctus angelus custos, defendant me ab hoste 
maligno ». 

Incedendo per plateas cogita, te spectaculum factum 
mundo, angelis et hominibus, etc: « Viam mandatorum tuo¬ 
rum curram, Domine, cum dilatasti cor meum amore tuo». 
Aut cum S. Augustino: « Coelum et terra clamant, Domine, 
ut amem te » ! — Memor esto exempli S. P. N. Francisci, 
quando in silentio et maxima cum modestia ibat cum Con- 
fratre per civitatem et exemplo suo praedicasse ajebat; et 
illius admonitionis in S. Regula (c. III): « Moneo et exhor¬ 
tor fratres meos in Domino Jesu Christo, ut, quando vadunt 
per mundum, non litigent, neque contendant verbis, nec alios 
judicent; sed sint mites, pacifici et modesti, mansueti et hu¬ 
miles, honeste loquentes omnibus, sicut decet». 

Intrando domum dic, quod s. Regula monet: « Pax huic 
domui et omnibus habitantibus in ea». 

Ad conventum reversus dic Ignatianum illud: «Quam 
sordet mihi terra, dum ooelum aspicio » : vel illud Davidi- 
cum: « Haec requies mea in saeculum saeculi, hic habitabo, 
quoniam elegi eam » . — In cella tua teipsum inspice et 
examina, qualis in mundo fueris. Si minor homo rediisti. dole; 
si verbo et exemplo profuisti, Deum lauda. 

Ad locum Capituli (ubi iste antiquus regularis disci¬ 
plinae usus adjuvante Deo adhuc conservatus fuerit) memento 
Christi tui ad iniquissimos judices raptati, accusati, coram 
iisdem confusi, ab iisdem condemnati. Propone, omnem humi¬ 
liationem, accusationem, ac poenitentiam amore Christi tui pa¬ 
tienter et cum gaudio sustinere; desidera etiam pati et con¬ 
temni, reprehendi et objurgari, dic: « Ne intres, Domine, in 
judicium tuum cum servo tuo». Si innocenter arguaris, dic: 
«In flagella paratus sum, o Deus! Quod tu pro me? Quod 
ego pro te » ? — Age in corde gratias et offer confusionem 
illam levissimam, quam reprehensus sustines, Deo Patri in 
unione cum confusione illa maxima, quam unigenitus Dei 
Filius ab iniquissimis judicibus pertulit. Agnosce in Superiore 
Christum judicem, eique te totum animo promptissimo submitte. 
Nota verba Seraphici P. N. Francisci: « Beatus servus », ait 

ille, « qui non est velox ad excusandam, sed sustinet humi¬ 
liter». — Dum alius reprehenditur, compatere, non gaude; 
nec contemne defectuosum, et te ea reprehensione, qua alius 
excipitur, centies et millies dignum reputa. Si factum fratris 
tui excusare non potes, excusa intentionem. « Saepius enim », 
teste S. Augustino, « species facti aliter se habet, et aliter 
facientis animus ». 

Tempore disciplinae. Uni illam cum flagellatione Christi, 
in gratiarum actionem pro cruentis illis et acerbissimis do¬ 
loribus, quos amore hominum flagellatus Jesus passus est: 
ad reparandas injurias illas, quibus et tua et aliorum homi¬ 
num vita voluptuosa innocentissima Jesu membra dilaceravit. 

Ecce, charissime Frater! tali modo ad omnes communes 
vitae quotidianae actiones bonas intentiones tibi comparare 
potes; non est enim locus in mundo, in quo piis ad coelum 
suspiriis, piis affectibus et precibus jaculatoriis locus non sit. 
Ubique ergo Deum ama, ubique Deum time (Cfr. « Speculum 
discipl. », c. 7, 10, 22, 26). 

c. Bonae intentiones pro singulis hebdomadae diehus. 

Pro die Dominica: 

tua bona opera singulariter intendas in honorem SS. Trini¬ 
tatis, in gratiarum actionem pro dono fidei et vocationis reli¬ 
giosae, pro conservatione et augmento S. Matris Ecclesiae. 

Die Lunae: 

in honorem SS. Angelorum, S. Michaelis, Raphaelis, Gabrielis 
et SS. Angelorum Custodum et reliquorum coelestium Spiri¬ 
tuum, ad obtinendam perseverantiam in bono, gratiam finalem 
ac beatam mortem, nec non pro fidelibus defunctis. 

Die M a r t i s: 

in honorem S. Patris Nostri Francisci, S. Antonii, S. Clarae 
et omnium SS. Ordinis Seraph., pro nostra Religione Sera- 


P. Gaudentius. VoJ. 1. 

phica, Superioribus Generalibus, Provincialibus et conventua- 
libus, pro Fratribus et Sororibus Ordinis, parentibus, prae¬ 
sertim etiam pro vivis et defunctis benefactoribus Ordinis no¬ 
stri, pro impetranda ac consequenda religiosa perfectione, hu¬ 
militate et paupertate, quae duae virtutes notae sunt cha- 
racteristicae Religionis nostrae, et generatim pro diversis 
intentionibus « Viae Unionis a S. Antonio 1 ». 

Die Mercurii: 

in honorem S. Josephi, Sponsi B. Y. M., SS. Apostolorum et 
eorum SS. Patronorum, quos tibi unquam specialiter delegeris, 
vel quorum nomina in sacro fonte vel Religione accepisti; 
item ceterorum omnium SS. Coelitum; pro Summo Pontifice, 
Clero et Ordinibus religiosis, nec non pro omnibus Christi 
fidelibus ad impetrandam gratiam verae devotionis et perfe¬ 
ctae obedientiae. 

Die .1 n v i s: 

in honorem Sanctissimi Sacramenti Altaris, in gratiarum actio¬ 
nem tum pro institutis, tum pro perceptis Sacramentis; item 


1 Omnibus Novitiis et Clericis omnibusquc Confratribus nostris valde 
commendata sit « Pia unio S. Antonii Patavini in Ecclesia Collegii S. 
Antonii de Urbe (via Merulana) canonice erecta». 

« Nota est omnibus singularis in S. Antonium de Padua universi populi 
Christiani devotio et fiducia, ejusque cultus ubique terrarum mirabili modo 
propagatus similiter patet. Hinc templa, vel altaria aut statuae in me¬ 
moriam ejus erecta, hinc imagines et picturae arte decoratae, Sancti effigiem 
varie illustrantes, hincque solemnia festa in ejusdem honorem ubilibet 
magno populi concursu concelebrata ». — «Causa tam vividae tamque 
diffusae erga Sanctum devotionis non aliunde procul dubio derivat, nisi 
ab ejusdem speciali privilegio, a Deo communicato, miracula operandi, 
favores innumerasque gratias dispensandi. Quae omnia in notissimo Ke- 
sponsorio « Si quaeris miracula » Seraphicus Poetor S. Bonavcntura 
paucis expressit et complexus est, unde Sanctus noster gloriosum Tliau- 
maturgi titulum in Ecclesia Dei quasi jure sibi acquisivit» (« Collectio 
luUHlgmUarnm » a P. Petro a Monsano, ex-Definitore Generali Ord. Min. 
et S. Congr. Indulg. Consultore disposita. Quaracchi 1897. nn. 2175-2179, 
pag. 1037-1047). 

pro institutione SS. Missae, in compensationem injuriarum 
Christo in Eucharistia illatarum (Cultus sanctissimi Cordis 
Jesu), pro haereticorum et infidelium conversione, ad obtinen¬ 
dam veram contritionem et horrorem peccati maxime mortalis; 
item pro impetranda puritate cordis, mentis illustratione, 
praesertim ad digne suscipienda Sacramenta. 

Die Veneris: 

in honorem, memoriam ac gratiarum actionem vitae et pas¬ 
sionis Domini N. Jesu Christi, pro constitutis in peccato 
lethali vel temporali calamitate, praesertim etiam pro illis, 
quibus aliquando scandalum, causam lapsus praebuisti; ad 
obtinendam gratiam compassionis, solidae passionis, perfecti 
amoris Dei et proximi. — Praecipuam autem venerationem 
et cultum singulis feriis sextis SS. Cordi Jesu praestabis. 

Die Sabbati: 

in honorem Immaculatae B. Virg. Mariae ejusque gaudiorum 
et dolorum, et SS. illorum, qui sunt de familia Christi; pro 
agonizantibus, operariis in negotio animarum, ad impetran¬ 
dam gratiam filialis pietatis erga B. V. Mariam et Sponsum 
ejus, pro dono castitatis et seraphici zeli. Plura suadebit pro¬ 
pria devotio, paesertim Sacerdotibus nostris, ut Missam voti¬ 
vam Immaculatae Conceptionis in Sabbato legant juxta pri¬ 
vilegium Ordini nostro concessum. 

2. De oratione vocali. 

Oratio vocalis est devota vocis et mentis ad Deum ele¬ 
vatio. Dicitur « vocis et mentis » ; non enim oratio est nuda 
labiorum commotio, verborum sacrorum recitatio: Deum inho¬ 
noramus, si sine mentis elevatione oramus. — Ad bonam 
orationem vocalem requiritur: 1. Status gratiae, 2. attentio, 
3. humilitas interna et externa, 4. fiducia, 5. ordo, 6. prae¬ 
paratio, 7. perseverantia. An nimium dico, dum haec ad bo- 



292 


Pars prima. 

nam orationem requiri dico ? — Quid rex, quid princeps a 
subdito exigit, ut litterae supplices placeant? Quantas sub¬ 
missiones, quantos honores, quantam titulorum congeriem jam 
frons libelli supplicis exhibeat necesse est! Kepulsam haberent 
preces, nisi cum omni modestia, reverentia, demissione et 
abjectione majestati proponerentur. Fusius de hac re loquendi 
materia abundant omnia ascetarum folia. Ora, Frater charis- 
sime! id est, ore et corde cum Deo tuo colloquere. 0 quot 
horas habes, queis colloquia isthaec miscere tibi datur! Ad 
libertatem spiritus tui incursas colloquia distrahentia et men¬ 
tem tuam alio avertentia. Sanctior non es Davide, et hic 
eandem querelam movet: « Cor meum dereliquit me » (Ps. 19) \ 
justior non es Job, et hic querulari auditur: « Cogitationes 
meae dissipatae sunt » (c. 17). Fac, quod tuum est, et oratio 
etiam inter evagationes mille, dummodo illas fortiter repellas, 
non erit mala oratio. Ne autem ullo modo voluntarie tibi 
sint, utere remediis, quae propono: 

1. Praeparatio, 2. jugis memoria praesentiae Dei, 3. sen¬ 
suum custodia, 4. loci et temporis convenientis electio, 5. cu¬ 
rarum superfluarum et inanium sepositio, 6. affectuum inordi¬ 
natorum moderatio, 7. tempore ipsius distractionis fortis animi 
resistentia et ad Deum praesentem conversio velox. 

Praeparatio ad orationem vocalem habeat actum humi¬ 
litatis, fidei vivae ac doloris de peccatis, et his actibus sal¬ 
tem oratiuncula: « Aperi Domine » addatur. Dum oras ad 
B. V. Mariam, dic saltem corde contrito et humiliato ac filiali 
affectu: « Dignare me laudare te, Virgo sacrata, da mihi vir¬ 
tutem » etc. Cura autem tibi sit maxima de 

3. Sacra Psalmodia , 

quae inter orationes primum locum tenet. Horae canonicae, 
quae sacram Psalmodiam constituunt, sunt preces publicae 
ac praescriptae ex sacrorum canonum decreto, a personis ec¬ 
clesiasticis nomine Ecclesiae coram Deo persolvendae. Sacro- 

sanctae preces: quas devote et studiose recitari praecipit La¬ 
teranense Concilium sub Innocentio III., «Devote», quoad 
officium cordis; studiose, quoad officium oris; integre, quoad 
materiam; rite, quoad formam sunt persolvendae. Dic preces 
tuas pronuntiatione vocali et integra, et implevisti officium 
oris: ora cum attentione et intentione, et satisfecisti officio 
cordis . Intende laudare Deum, ei placere, satisfacere praecepto 
Ecclesiae et regulae tuae. Intentionem habes optimam, si actua¬ 
lem. Non tamen nimium angere; si interrogatus, dum psallis 
et oras psallentibus et orantibus aliis, respondere poteris: 
laudo, adoro Deum, intentionem habes sat bonam, qua et 
Deo places et satisfacis obligationi; non satisfaceres autem, 
nec placeres Deo, si breviarium cantandi aut novi quid legendi 
gratia percurreres magis, quam orares. Attende, dum oras. 
Attentio triplex est: prima ad verba, ut haec distincte 
et reverenter ad Dei laudem pronuntientur; secunda ad 
sensum verborum; tertia ad pios virtutum actus, ad my¬ 
steria divina, ad Sanctos, ad ipsum Deum. Attentio haec ce¬ 
teris praestantior exercitatis potissimum in contemplatione 
animabus usu venit; nihilominus consultum cuilibet, imo etiam 
ad gradum contemplationis evecto, sub sacra Psalmodia exer¬ 
cere actus fidei, spei, charitatis, humilitatis, laudis Dei, implo¬ 
rationis divini auxilii, desiderii coelestis patriae, compassionis, 
admirationis, oblationis, resignationis, — ad quos aliosque 
actus etiam sola attentio ad sensum litteralem movet. Oras, e. 
gr. in Vesperis Psalmum: «Dixit Dominus Domino meo» etc. 
Attendis, ut verba rite et articulatim profeniri: adrertis lau¬ 
dari Deum, qualiter et ignarus latini idiomatis advertere de¬ 
bet: Dei ergo laudandi causa distincte adeo verba sacra pro¬ 
nuntias; et en! attentionem primam superficialem seu ma¬ 
terialem; attendis ad sensum verborum, intelligis haec loqui 
Patrem aeternum ad Filium suum unigenitum a passione glo¬ 
riosum, ad coelos reducem; et en! attentionem secundam 
litteralem. Attendis ad ipsum mysterium cum piis affectibus, 
congratularis Christo, suspiras, inclamas coelos, desideras ro- 

gasque consors fieri gloriae Filii divini; et en! attentionem 
tertiam spiritualem. —- Cape specialia quaedam intentionis 
et attentionis subsidia ad horas singulas canonicas. 

In Matutino ad invitatorium excita animum tuum ad 
fervorem et cogita, qua alacritate Christus ierit ad mortem; 
desidera cum omnibus Angelis praesentibus, quibus in choro 
commisceris, nempe tuo et tuorum confratrum Angelis custo¬ 
dibus Deum laudare. — Ad Gloria Patri: excita in te 
actum profundissimae reverentiae erga SS. Trinitatem, offe¬ 
rens Deo gloriam, quam ei praestat Filius et Spiritus San¬ 
ctus: Filio gloriam, quam ei reddit Pater et Spiritus S. etc.; 
porrige (ad exemplum S. Magdalenae de Pazzis) cervicem pro 
fide decollandam. — Horae canonicae recitari possunt in ho¬ 
norem et gratiarum actionem passionis Domini, cum refle¬ 
xione ad ejusdem mysteria, ut sequitur: 

Matutinum cum tribus Nocturnis in memoriam trinae 
orationis Christi in horto Gethsemani et ejusdem sanguinei 
sudoris. 

Laudes in memoriam comprehensionis Christi; Prima in 
memoriam deductionis ignominiosae ab uno tribunali ad aliud; 
Tertia in memoriam flagellationis; Sexta: spineae coronatio¬ 
nis; Nona: condemnationis et bajulationis; Vesperae: crucifi¬ 
xionis et mortis in cruce; Completorium: sepulturae Domini. 

Demum oranti tibi aut psallenti regula illa notis versi¬ 
culis comprehensa, mente nunquam excidat: 

Non vox, sed votum, non musica chordula, sed cor; 

Non clamans, sed amans cantat in aure Dei; (item:) 

Dirige cor sursum, bene profer, respice sensum; 

Inque choro non sis corpore, mente foris. 

Seu juxta supra dicta: 

Haec sunt septenis propter quae psallimus horis: 

Matutina ligat Christum, qui crimina tollit; 

Prima replet sputis, causam dat tertia mortis; 

Sexta cruci nectit, latus ejus nona bipedit; 

Vespera deposuit, tumulo completo reponit. 

NH. Ceterum, successu temporis et clericatus annis, lege 
et iterum perlege sequentia de Psalmodia et Breviario opera 
tractantia: Thalhofer , Expositio Psalmorum; P. Mauri Wolter. 
0. S. B , « Psallite sapienter » ; Amberger, De Breviario in tom. 
H* I beol. pastoral., et ante omnia tibi recommendatum sit egre¬ 
gium opus celeberrimi Abbatis Prosperi Gucranger « Annus 
ecclesiasticus ». In novitiatu etiam memoriae tuae manda, quae 
de divino officio dicuntur in « Speculo discipl. », cap. 14, 15, 16. 

4. De precibus jaculatoriis. 

Quid dicam ? Bene jaculatorias nominamus: sagittae enim 
sunt hae preces et jacula a corde nostro ad Cor divinum 
emissa. Dulcia vulnera, quae sagittis hisce et jaculis Cordi 
purissimo Sponsi nostri infiguntur; dulcia, inquam, quia vul¬ 
nera amoris. Ut ignis sarmentis et lignis fovetur, ita preces 
jaculatoriae ardorem spiritus nostri fovent nutriuntque. Sunt 
preces illae preces brevissimae, modo sola mente, modo corde 
et ore ad coelum factae. Domi forisque, in quovis negotio, 
quovis momento illis bene utimur, ut cor nostrum a fine suo 
ultimo non avellatur, aut frigescere incipiat. Duplicis autem 
sunt generis: quaedam sunt tantum affectuosae, consistentes 
solum in pio aliquo suspirio, absque relicto lumine ad vitan¬ 
dum vitium et virtutem amplectendam, quales sunt: «Amor 

meus, crucifixe Domine; amore tui vivam et moriar»! _ 

« Jesu mi dulcissime, spes suspirantis animae; te quaerunt 
piae lacrimae, te clamor mentis intimae». — «0 bone Jesu, 
exaudi me, intra tua vulnera absconde me, ne permittas me 
separari a te»! — «Diligam te, fortitudo mea, Dominus 
firmamentum meum et refugium meum et liberator meus »! 

« Cupio dissolvi et esse cum Christo »! — « Deus meus et 
omnia »! — « Domine, noverim te, noverim me, amem te, oderim 
me»! — «Hic ure, hic seca, hic non parcas, modo in aeter¬ 
num parcas»! — «Deus, propitius esto mihi peccatori»! — 

Hae preces nil nisi pium animi motum et affectum spi¬ 
rant. Sunt et aliae illuminativae, seu inductivae ad eradican¬ 
dum vitium, ad implantandam virtutem. Hoc genus oratio¬ 
num meditando addiscitur; meditatio enim, ut infra dicetur, 
pro fine suo fructum aliquem specialem efficit, et affectus ad 
amorem et consecutionem virtutis et vitii eradicationem im¬ 
pellit. Hi ipsi autem affectus precum jaculatoriarum loco tibi 
inserviant; et has repete, ut amor virtutis et vitii odium 
magis incalescat: studeas, e. gr. humilitati: meditaris de 
virtute hac et sub meditatione affectu et compassione move¬ 
ris ad Christum Jasum in terram usque ad pedes inimicorum 
suorum prostratum et humiliatum. Fructus meditationis sit 
studium humilitatis ardentius, amor intensior virtutis, odium 
et abominatio major superbiae; dices ex imo cordis tui ad 
Deum-Hominem amore tui adeo humiliatum: « Rex infinitae 
Majestatis! ad pedes vermiculorum, creaturarum tuarum, ho¬ 
stium et inimicorum tuorum provolveris, et quod pejus atque 
crudelius, pedibus eorundem conculcans: et ego miser homo, 
peccator, pulvis et cinis, exaltari, honorari, aestimari quae¬ 
ram, despici, contemni, vilipendi fugiam, aegre feram? Disci¬ 
pulus tuus non forem, nisi humilis forem; statutum est: elegi 
abjectus esse » etc. — Hos inter affectus finies meditationem 
tuam et his ipsissimis affectibus interdiu utere in aspectu 
Crucifixi, aut ad sonitum horae, aut tempore tentationis ad 
superbiam. — Praeprimis autem illarum precum jaculatoria¬ 
rum usui assuescas, pro quarum pia recitatione Summi Pon¬ 
tifices Indulgentias elargiti sunt, quia insuper etiam a Sede 
Apostolica approbatae sunt. Ejusmodi sunt, e. gr.: 

« Sanctus, Sanctus, Sanctus Dominus Deus exercituum: 
plena est terra gloria tua. Gloria Patri, gloria Filio, gloria 
Spiritui Sancto ». 

Clemens XIV. 1769. Indulgentia 100 dierum semel in die. 

Signum Crucis. 

Pius IX. 1863, omnibus Christifidelibus toties quoties corde 
saltem contrito se signabunt signo Crucis, simul invocando 

SS. Trinitatem verbis: « In Nomine Patris etc. » Indulg. 50 die¬ 
rum ; — et qui hoc fecerint aqua benedicta, tot. quot. 100 dierum. 

« Fiat, laudetur atque in aeternum superexaltetur justis¬ 
sima, altissima et amabilissima voluntas Dei in omnibus ». 

Pius VII. 1818. Indulg. 100 dier. semel in die. 

« Deus meus et omnia » ! 

Leo XIII. 1888. Indulg. 50 dier. tot. quot. 

« Eetribuere dignare, Domine, omnibus nobis bona facien¬ 
tibus propter nomen tuum, vitam aeternam. Arnen». 

Leo XIII. 1892. Indulg. 50 dier. bis in die. 

« Aeterne Pater, Tibi offero Sanguinem pretiosissimum 
Jesu Christi in satisfactionem peccatorum meorum, ac pro ne¬ 
cessitatibus sanctae Ecclesiae ». 

Pius VII. 1817. Indulg. 100 dier. tot. quot. 

« Mi Jesu, misericordia » ! 

Pius IX. 1846. Indulg. 100 dier. tot. quot. 

« Jesu Deus meus, super omnia amo Te » ! 

Pius IX. 1854. Indulg. 50 dier. tot. quot. 

« Domine Jesu, doce nos orare sicut Patrem orasti, ut 
omnes unum sint ». 

Leo XIII. 1893. Indulg. 100 dier. semel in die. 

« Dulcissime Jesu, non sis mihi Judex, sed Salvator » ! 

Pius IX. 1851. Indulg. 50 dier. tot. quot. 

« Laudetur et adoretur omni momento sanctissimum et 
divinissimum Sacramentum » ! 

Pius VII. Indulg. 100 dier. semel in die. 

« Ecce Crucem Domini, fugite partes adversae, vicit Leo 
de tribu Juda, radix David. Alleluja » ! 

Leo XIII. 1892. Indulg. 100 dier. semel in die. 

« Salvator mundi, miserere nobis » ! 

Leo XIII. 1891. Indulg. 50 dier. semel in die. 

« Adoramus te, sanctissime Domine Jesu Christe, benedici¬ 
mus tibi, quia per sanctam Crucem tuam redemisti mundum ». 

Leo XIII. 1882. Indulg. 100 dier. semel in die. 

« Ubique ametur sacratissimum Cor Jesu » ! 

Pius IX. 1860. Indulg. 100 dier. semel in die. 

« Jesu mitis et humilis Corde, fac cor meum sicut Cor 
tuum ». 

Pius IX. 1868. Indulg. 300 dier. semel in die. 

« Cor Jesu flagrans amore nostri, inflamma cor nostrum 
amore tui ». 

Leo XIII. 1893. Indulg. 100 dier. semel in die. 

« Dulcissime Jesu, da mihi fidei, spei et charitatis aug¬ 
mentum, cor contritum et humiliatum ». 

Leo XIII. 1893. Indulg. 100 dier. semel in die. 

« Laudetur, adoretur, ametur et glorificetur omni mo¬ 
mento Cor eucharisticum Jesu, in omnibus tabernaculis mundi, 
usque ad consummationem saeculorum. Arnen ». 

Pius IX. 1868. Indulg. 100 dier. semel in die. 

« Cor dulcissimum mei Jesu, fac, ut semper plus te 
amem ». 

Pius IX. 1876. Indulg. 300 dier. tot. quot. 

« Bone Jesu, rogo te per dilectionem, qua diligis Matrem 
tuam, ut sicut vere eam diligis et diligi vis, ita mihi des, ut 
vere eam diligam >». 

Leo XIII. 1884. Indulg. 100 dier. semel in die. 

« 0 clementissime Jesu, amator animarum, obsecro te, 
per agoniam Cordis tui sanctissimi et per dolores Matris tuae 
Immaculatae, lava in Sanguine tuo peccatores totius mundi 
nunc positos in agonia et hodie morituros. Arnen. ]t. Cor 
Jesu in agonia factum. Miserere morientium ». 

Pius IX. 1850. Indulg. 100 dier. tot. quot. 

« 0 Domina mea! 0 Mater mea! memento, me esse tuum. 
Serva me, defende me ut rem ac possessionem tuam ». 

Pius IX. 1851. Indulg. 40 dier. tot. quot. 

« Maria Mater Dei et Mater misericordiae, ora pro no¬ 
bis et pro defunctis ». 

Leo XIII. 1883. Indulg. 100 dier. semel in die. 

« 0 Maria sine peccato concepta, ora pro nobis, qui ad 
te confugimus ». 

Leo XIII. 1884. Indulg. 100 dier. semel in die. 

« Benedicta sit sancta et immaculata Conceptio beatissi¬ 
mae Virginis Mariae, Matris Dei ». 

Leo XIII. 1878. Indulg. 300 dier. tot. quot. 

« Cor dulcissimum Mariae, sis salus mea». 

Pius IX. 1852. Indulg. 300 dier. tot. quot. 

* Jcsus, Maria et Joseph, vobis dono cor et animam meam. 
Jesus, Maria et Joseph, assistite mihi in ultima agonia. Je- 
sus, Maria et Joseph, exspiret vobiscum in pace anima mea». 

Pius VII. 1807. Indulg. 300 dier. tot. quot. 

« 0 sancte Joseph, exemplar ac patrone cultorum san¬ 
ctissimi Cordis Jesu, ora pro nobis». 

Leo XIII. 1891. Indulg. 100 dier. semel in die. 

* Sancte Michael Archangele, defende nos in praelio, ut 
non pereamus in tremendo judicio ». 

Leo XIII. 1893. Indulg. 100 dier. seinel in die. 

« Angele Dei, qui custos es mei, me tibi commissum pie¬ 
tate superna illumina, custodi, rege et guberna. Arnen ». 

Pius VI. 1795. Indulg. 100 dier. tot. quot. 

Plures hujus generis preces jaculatoriae inveniri possunt 
in Raccolta Rom., in praelaudato opere « Collectio Indulgen¬ 
tiarum » a P. Petro a Monsano, aliisque de Indulgentiis tra¬ 
ctantibus libris. 

Religiose Frater! numquid ejusmodi affectus, ejusmodi 
preciunculae illuminant, ducunt ad virtutes et amorem Dei? 

■— Certe, neque via breviore de virtute in virtutem itur, 
quam mediante usu precum jaculatoriarum. 

5. De visitatione SS. Sacramenti. 

Dolenda res! hominem, lucris suis inhiantem et commodi 
sui studiosissimum, tot occasiones, tot vias et media ad com- 

parandas inaestimabiles gratiarum thesauros negligere, nec 
uti tempore illo, quo et serere et metere posset plenae mes¬ 
sis et innumeros meritorum manipulos. Pudenda res! sitibun- 
dum canem currere ad fontem, et homines sibi fodere cister¬ 
nas dissipatas, cisternas vanitatum et voluptatum, sitiri ve¬ 
nena et aquas pestiferas, fontem vero omnis boni derelinqui, 
x Quae alia natio tam grandis, quae habeat deos appropin¬ 
quantes sibi, sicut Deus noster adest nobis », gloriabatur 
Moyses (Deut. 4). 0 quae major gloria nostra, quibus ter 
Optimus Deus Maximus non adpropinquat modo, sed proxime 
et familiarissime cohabitat? Caeca tamen et perversa morta¬ 
lium voluntas convertitur ad nugas et quisquilias: aut oblita 
aut pertaesa Dei sui, mire adeo et amabilissime praesentis. 
— Devota anima! quae Deum amas, ama frequentiorem ad 
eundem accessum, adora eum sacratissimis speciebus conte¬ 
ctum, et quem ore manducare non conceditur, manduca spi¬ 
ritu et desiderio. Sternitur tibi mensa regia momentis singu¬ 
lis, et Deus eucharisticus carni tuae et affectibus tuis intimus 
fieri desiderat. 

Modus visitandi et adorandi SS. Sacramentum. 

Nec de necessitate, nec de gratiarum multitudine ex vi¬ 
sitatione Sanctissimi Sacramenti nobis redundantium hic sit 
sermo: sed solummodo de modo istius visitationis, quem ali¬ 
qua verba de ejusdem convenientia praecedant. Sicut jam su¬ 
pra dictum est, Moyses aliquando gloriam gentis suae prae¬ 
dicans: x Non esi, inquit, alia natio tam grandis, quae 
habeat deos appropinquantes sibi, sicut Deus noster adest 
cunctis obsecrationibus nostris » (Deut. 4). — Quid, quaeso, 
dicturus fuisset Moyses, si pro umbra, quam adeo veneraba¬ 
tur, rem et veritatem ipsam in ecclesia nostra vidisset inter 
nos assidue commorantem? — Sed quid dicere, quid cogitare 
debent sacerdotes et Religiosi, qui adeo familiari ipsius con¬ 
suetudine utuntur? Certe, non est alia natio, nec alia homi- 

num conditio tam grandis, tam honorata, tam beata, quae 
habeat talem ac tantum Deum sibi ita propinquum ? Sed quid 
inde? Nonne aequum est, ut ipsi jugiter assistant, qui in 
ipsorum domo habitare dignatus est ? Quod quia fieri non 
potest in hac vita, certe convenit, ut frequenter compareamus 
tamquam aulici coram Domino nostro obsequiaque ipsi prae¬ 
stemus et tamquam filii piissimi ad patrem amantissimum re¬ 
curramus etiam tempore, quo officium divinum nos ad eum 
non advocat. Quare: Accessurus ecclesiam Dei, cogita te au¬ 
lam supremi regis intrare. 0 quanta coram Majestate compa- 
rendum tibi! stupet orbis sedentem in throno Salomonem. 
« Ecce, plus quam Salomon hic » (Matth. 12). Ad thronum 
venis Dei viventis, stipatum Angelorum millibus, fulgentem 
a majestate deifica, a plenitudine gratiarum. Ad hunc in spi¬ 
ritu humilitatis te confer, adora in spiritu et veritate Deum 
praesentem : 


Actus salutationis et adorationis. 

« Laudetur Sanctissimum Altaris Sacramentum! laudo et 
adoro, o Deus abscondite, potentiam tuam; plus dare non po¬ 
tuisti ! laudo et adoro sapientiam tuam; plus dare nescivisti! 
millies laudo et adoro amorem et benignitatem; plus nunquam 
dedisti, quam cum te sub minima panis mica, sub vini gut¬ 
tula recondere voluisti. 0 Jesu! Offer te Deo Patri pro debi¬ 
tis meis, sicut te in cruce pro peccatis totius mundi obtuli¬ 
sti. Offero tibi, o Pater aeterne! hunc Filium tuum in juge 
propitiationis sacrificium, in laudis tuae holocaustum perenne, 
Filium, in quo tibi semper complacuisti, dilectissimum. Me¬ 
mento copiosissimae illius satisfactionis, quam tibi pro pecca¬ 
tis nostris morte sua acerbissima exsolvit. Salve, pretiosissi¬ 
mum amoris lytrum, vera hostia in cruce immolata; adoro te, 
sicut humanitas tua adorat divinitatem, sicut chori Angelo¬ 
rum et Sancti onmes te adorant. Coram te, Rex immensae 
Majestatis! procidens, corde et ore credo et confiteor tuam 

veram, vivam et personalem praesentiam. Ades Homo-Deust 
ita fides, quam aeterna veritas revelasti, me docet. In hac 
fide vivam et moriar. Spero in te, o misericordissime, qui 
tanta mira nostri causa voluisti facere, et usque ad consum¬ 
mationem saeculi manere nobiscum; quid negabis, qui sic ama¬ 
sti, ut teipsum dares? sperare me et bonitas, et fidelitas, et 
potentia tua jubent. Amo te, o amor unice! et posthac in ae¬ 
ternum te amabo ; amorem tuum et teipsum in augustissimo 
Sacramento legasti mihi; o pium, o sacrosanctum legatum! 
tenebo hoc nec unquam dimittam. Irreverentias et injurias 
omnes, quibus in te peccavi, deprecor et defleo. Amo Te; et 
amoris mei tessera sit: centies et millies laudetur Sanctissi¬ 
mum Altaris Sacramentum. 

NB. Varios alios in te potes excitare affectus juxta exempla 
in Evangelio tibi praesentata: 

1. Accede ad Dominum Jesum eadem fide et devotione, 
qua Pastores et Magi ad eum recens natum festinantes vene¬ 
runt, et procidens ante eum, in cujus Nomine omne genu fle¬ 
ctitur, in actus humilitatis, fidei, spei, charitatis, oblationis, de¬ 
precationis etc. erumpe. 

2. Accede sicut Publicanus in animo contrito et confusione 
sauciato, prae dolore singultiens et pectus prae amaritudine 
percutiendo actus cordis tui dicens. Hoc sacrificio spiritus tui 
contribulati ac cordis tui contriti et humiliati mirifice delecta¬ 
tur Dominus Jesus, et te justificatum in pace dimittet. 

3. Centurionis humilitatem indue, — aut divinum hunc 
Sponsum et animarum zelotem velut Magdalena contemplare. 

4. Adeas cum fiducia ut caecus, ut leprosi et alii aegro¬ 
tantes; et quamvis velut importunus increperis, multo magis 
clama, — et aperi divino medico tuas infirmitates spirituales: 
hanc superbiam, hunc teporem etc. 

5. Expedit etiam, ut Mariae instar, quae monita salutis 
a Domino Jesu petit, sedeas secus pedes ejus, ut pariter audias 
loquentis intus veritatem et documenta; — sed attente audi 
et docibili corde custodire contende, quid per suam gratiam 
in conscientia tua loquatur praeceptor bonus. 

0. Multum proderit, ut instante tentationum procella, ad 
eum cum Apostolis trepidus confugias; — sed praesertim ac¬ 
cede et festina, oraturus fidenter cum Chananaea, et avide 
pete quod Dominus Jesus tibi magis expedire scit ad suam 
gloriam et tuam salutem. 

7. Recogitans in amaritudine animae tuae, quam juste 
iram Patris aeterni, ejusque flagella propter nimia peccata tua 
merueris, offer illi dilectum Filium in propitiationem delicto¬ 
rum tuorum et in plenam cum illo reconciliationem. 

8. Praesertim feria VI. cujuslibet hebdomadae operae pre¬ 
tium erit incumbere satisfactioni et deprecationi ad Sanctissi¬ 
mum Cor Jesif. In genua ergo ante altaris Sacramentum pro¬ 
volutus et reconciliationem pro te et populo facturus, animo 
contrito ingemiscens ora veniam; et sicut Dominus Jesus ora¬ 
tiones suas, dicta, facta et seipsum Deo Patri jugiter offere¬ 
bat, fac tu idem in unione ejusdem intentionis Sanctissimi Cor¬ 
dis Jesu. 

Peracta salutatione et adoratione Sanctissimi Sacramenti 
devotissime suscipe dulcissimum tuum Jesum per communionem 
spiritualem in cor tuum, eliciens congruos affectus. 

NB. 1. Formulae pro Communione spirituali adsunt per¬ 
multae; elige, quae animae tuae Jesum amanti placuerit. — Ad 
finem visitationis Sanctissimi Sacramenti semper ex toto corde 
saluta B. V. Mariam, dilectissimam Matrem tuam, et tandem 
ab altari nonnisi aegre discessurus, posce a Salvatore tuo be¬ 
nedictionem, sicut Jacob ab Angelo poposcit. 

2. Ceterum credere noli, supra dictum modum visitationis 
SS. Sacramenti unicam esse methodum S. Eucharistiam visi¬ 
tandi. Proverbium: « Praxis est multiplex», etiam quoad hoc 
pietatis exercitium applicandum. Poteris pro hoc exercitio ora¬ 
tiones tuas variare (sed boc semper posito, ut precationes ctc., 
tuae semper ad SS. Sacramentum sint directae). Lege visita¬ 
tiones S. Alphonsi, et multa invenies huic exercitio inservientia. 
Recita cantica e. gr. « Adoro te devote, latens Deitas » — « Q 
Deus, ego amo te » — « Pange lingua » — « Lauda Sion » 
— «0 salutaris hostia » et similia; aut Litanias : de SS. Sa¬ 
cramento — de sacratissimo Corde Jesu — de SS. Nomine 
Jesu etc. 

6. De veneratione et cultu B. V. Mariae. 

Per amicos et aulae proceres accessus subdito ad regem 
patet. Regis regum amici et ministri aulici coelites sancti 
sunt. Inter hos locum primum tenet Regina sanctorum omnium 
B. V. Maria; haec Mater, sponsa, domina et Regina tihi sit 
cordi; hanc ama et cole, secutus exemplum Seraphici Patris 
tui, qui purissimae Virgini totus devotus et Ordinis sui fun¬ 
damenta non in alia aedicula, quam Mariae sacra (Portiun¬ 
cula) ponere voluit. Quis non amet? Quis non colat Mariam? 
Moveant te ad ejusdem amorem et cultum prae millibus aliis 
verba solius S. Ignatii ^Martyris, qui ait: «Quos non salvat 
Dei justitia, salvat sua intercessione MARIAE misericordia ». 
Non autem salvat Mariae misericordia inertes ac viles ani¬ 
mas, quae salvari non cupiunt, sed animas salutis studiosas, 
animas devotas, animas patrocinio materno dignas. Hoc patro¬ 
cinio dignum te redde, Frater Mariophile ! filiali et constanti 
amore, ac cultu Virginis Deiparae. Ama et cole MARIAM, 
si te et salutem tuam amas. Cultus praecipue Conceptionis 
immaculatae Virginis Mariae decus et ornamentum tuum sit, 
quo te super alios Mariae clientes efferas. Toto cordis affectu 
ama et cole Virginem sine labe conceptam. « Beatus homo », 
inquit ipsissima Mater gratiae (Prov. 8), « qui vigilat ad 
fores meas quotidie ». Quaenam hae « fores » ? — Exordia 
vitae Marianae sunt: conceptio ejusdem, interpretantur Se¬ 
ptuaginta : Beatus, qui devotas agit vigilias ad colendam Vir¬ 
ginis conceptionem; qui excubat et zelo ardet pro defendendo 
et promovendo honore conceptionis immaculatae. 

Omni die dic Mariae laudes, Mariophile. In cultu Mariano 
nota sequentia: 

1. Antequam oras ad Virginem Mariam, ore et corde hu¬ 
miliato dic: «Dignare me laudare te, Virgo sacrata! Da mihi 
virtutem * etc. 

2. Nomen ejus suavissimum cum reverentia profer, scribe 
et audi. 

3. Officium seu Cursum Marianum, nisi charitatis obsequiis, 
aut obedientiae officio impediaris, ora quotidie. 

4. Singulis etiam diebus Rosarium seraphico-marianum (se¬ 
ptem nempe decadum) recita. 

5. Devota interdiu fige oscula imagini Sanctissimae Vir¬ 
ginis, et ab ea benedictionem maternam exora, dicendo: «Ave 
Maria » etc., aut saltem: « Me cum prole pia » etc. 

6. Frequentius meditare gaudia et dolores, aliaque sacra 
Marianae vitae mysteria. 

7. Saepius eidem congaude et adgratulare ob praerogativas 
et virtutum, quibus excelluit, splendorem. 

8. Sabbato aliisque diebus ejus honori sacris, aut saltem 
in pervigilio eorum specialem quendam mortificationis aut de¬ 
votionis actum exerce. 

9. Toti Familiae Marianae addictus esto. Venerare cultu 
singulari beatissimum Sponsum Josephum et parentes B. V. M. 
S. Joachim et Matrem Annam, S. Joannem Ecangelistam, omnes 
demum Sanctos, qui Mariae singulari cultu et affectu adhae¬ 
serunt. 

10. Cultum ejusdem apud alios promove, loquendo in ejus 
laudem, verbo et exemplo ad ejus amorem et imitationem alios 
inducendo. 

11. In periculis, in angustiis, in rebus dubiis Mariam co¬ 
gita, Mariam invoca (S. Bern.). 

12. Ad Deum orans pro impetranda gratia, confuge etiam 
ad Dei Matrem: «Totum enim Deus nos habere voluit per 
Mariam » (Iterum S. Bern.). 

13. Si contra propositum generale aut particulare deliquisti, 
precare etiam veniam errati a Matre sanctissima, et juxta do¬ 
ctrinam a Christo Domino S. Birgittae traditam, ora in satis¬ 
factionem saltem unum «Ave Maria». 

14. Ad signum salutationis angelicae, quasi ad alloquium 
reginae vocatus, verba illa divina et angelica reverenter et de¬ 
vote profer. 

15. Mane, vespere, imo horis singulis in ore et corde tuo 
sit laus Virginis. 

16. Ascende ad gradum devotionis Marianae praestantissi- 
mum, imitationem nempe vitae et virtutum Marianarum . 


P. Gaudentius. Vol. I. 

« Quicumque Mariae optat praemium, imitetur exemplum », 
hortatur S. Ambrosius (in lib. de Virg.). Speculum omnium 
virtutum Maria est; inspice: exhibeo tibi in illo praestantiores, 
quibus effulsit electa ut sol, evangelicas nomine, eo quod illa¬ 
rum vestigia in Evangeliis invenire sint. 

l a est virginalis illa et summa castitas, qua major (teste 
S. Anselmo) sub Deo nequit intelligi : « Quomodo fiet istud, 
quoniam virum non cognosco » ? 

2 a humilitas profundissima: « Ecce ancilla Domini # ! 

3 a perfectissima resignatio in‘divinam voluntatem: «Fiat 
mihi secundum verbum tuum ». 

4 a gralitudo erga Deum pro acceptis beneficiis et laus Dei 
animo ferventissimo persoluta: «Magnificat anima mea Domi¬ 
num » . 

5 a Paupertas altissima: « Reclinavit eum in praesepio, 
quia non erat eis locus in diversorio». 

6 a Obedientia exactissima: « Tulerunt illum in Jcrusalem, 
ut sisterent eum Domino, sicut scriptum est in lege Domini» 
(Luc. 2). 

7 a Patientia invictissima: «Ecce, pater tuus, et ego dolen¬ 
tes quaerebamus te » (Luc. 2). 

8 a Caritas proximi: « Vinum non habent » (Joan. 2). 

9 a Fortitudo et magnanimitas: « Stabat juxta crucem Jesu 
mater ejus » (Joan. 19). 

10* Oratio constans et devotissima, interna: « Maria con¬ 
servabat omnia verba haec conferens in corde suo » (Luc. 2), 
et externa: «Erant perseverantes unanimiter in oratione cum 
Maria matre Jesu » (Act. 1). 

Mariophile! unum verbum: ama, ama Mariam, Matrem 
tuam. Ingeniosus est amor filiorum; hic ad colendam Matrem 
tuam, ad imitandum Matris virtutes plura te docebit. 

7. De cultu Sanctorum. 

Post Mariam Matrem angelos tutelares singulari amoris 
et devotionis cultu prosequere. 0 quanti hi custodes! Deus 
ipse mandavit, ut custodiant te in omnibus viis tuis. « Fi- 

deles sunt», ait mellifluus Bernardus, «prudentes sunt, po¬ 
tentes sunt»; «in quovis ergo diversorio», monet idem 
sanctus Doctor, « in quovis angulo angelo tuo reverentiam 
habe». Time et ama angelum; delicatus est spiritus; S. 
Francisca Romana, quae familiari angeli consuetudine frueba- 
tur, dulci hoc solatio semetipsam ob levem defectum privabat. 
Est benignus, misericors spiritus, in manibus portabit te. 
Memento ubique praesentis angeli tui, imo non angeli tantum, 
sed angelorum; in medio enim angelorum es, quoties in medio 
hominum es. Sunt angeli provinciarum, locorum, ecclesiarum, 
angeli personarum honore omni et veneratione dignissimi. Sa¬ 
luta mane, saluta vespere custodem tuum, et quavis hora 
saluta. Quantulum est ad sonitum horae dicere: « Sancte an¬ 
gele Dei, qui custos es mei » etc., — et hoc quantulo, quan¬ 
tum eidem places! 

Prae reliquis Sanctis honorem defer Patri Seraphico et 
fundatori Ordinis , Sancto Francisco. 0 qualos ei debes gra¬ 
tias, maximas profecto ob vocationis tuae gratiam, ad quam 
interventu suo promotor erat. Ora ab eodem quotidie gratiam 
perseverantiae in bono, gratiam illam summe necessariam, 
quacum fructus vocatione tua dignos proferas. 

Dies nulla transeat, qua homagium devotionis non prae¬ 
stes Sanctis illis , quorum nomen aut a baptismo aut reli¬ 
gione sacra inditum habes: Sanctis, ad quos fiducia major et 
affectus tenerior te trahit: sanctis Provinciae et Conventus 
tui Patronis. Quodnam autem devotionis homagium Sanctis 
acceptissimum ? 

1. Imitatio eorundem vitae. «Imitari non pigeat», ait S. 
Augustinus, « quod celebrare deiectut 

2. Saepius Deo gratias age pro gratiis Sancto concessis. 

3. Venerationem et cultum exhibe etiam imaginibus San¬ 
ctorum. 

4. Offer bona opera tua in honorem Sancti. 

5. In ejusdem honorem cave a peccato, in quod procli¬ 
vior es. 

6. Mortificationem aliquam in honorem Sancti aut internam 
aut externam subi. 

7. Litanias de sanctis Patronis quotidie recita. 

8. Diem demum sancto Patrono sacrum quasi diem nu¬ 
ptialem et scaenopegiam cole: devotionis et pietatis studio to¬ 
tum te die illo impende. «Filii Sanctorum sumus» (Tob. 2); 
amemus ergo, veneremur Sanctos; instemus eorum vestigiis, si¬ 
mus sancti filii! 


8 . De Indulgentiis. 

Propter magnum Indulgentiarum numerum, quibus Summi 
Pontifices Ordinem nostrum Seraphicum ditarunt, illarum enu¬ 
merationem specialem cum particularium tura plenariarum 
omitto, et solummodo nonnullas ex praestantissimis infra 
adscribam. Eeliquas ex elencho a S. Congregatione Indulgen¬ 
tiarum adprobato et in multis Ordinis Serapbici libris tibi 
occurrente cognoscas. — Pro primo autem hic nonnulla verba 
de S. Indulgentiis earumque lucratione adponam. 

Recogita fontem indulgentiarum. «Indulgentiae fiunt», 
ait ven. Doctor noster irrefragabilis Alexander Halensis. « de 
meritis supererogationis membrorum Christi et maxime de 
infinitis supererogationibus meritorum Christi, quae sunt spi¬ 
ritualis thesaurus Ecclesiae » (Summ. P. IV. quaest. 23). 

Indulgentia ipsa autem est poenae temporalis, peccato 
quoad culpam dimisso debitae, remissio; plenaria, quae totam 
remittit poenam, partialis, quae partem poenae. Requiritur 
l mo ad lucrandam indulgentiam status gratiae; poena enim, 
quae per indulgentiam remittitur, non remittitur, nisi deleia 
culpa gravi. Culpa venialis non impedit, quin pro aliis pec¬ 
catis jam deletis indulgentiam consequi possis. Statum gratiae 
acquiris aut per confessionem, quae ad lucrandas indulgentias 
saepius exigitur (ita constituentibus Summis Pontificibus) 
etiam a nullius peccati gravis reo, aut per contritionem. 2 d0 
Intentio lucrandi Indulgentias , saltem habitualis in recipiente, 
virtualis in operante. Si indulgentia sit applicabilis defunctis, 

et his succurrere intendas et intentionem tuam determines ad 
hanc, aut ad illas animas. Plures quandoque dies una habet 
Indulgentias, quae minus notae nobis, aut quarum non re¬ 
cordamur; ut et hujus thesauri particeps fias, consultissimum 
erit, juxta exemplum S. Leonardi a Portu Mauritio precibus 
matutinis addere intentionem generalem, lucrandi hodie piis 
operibus et orationibus tuis omnes indulgentias lucrabiles, tibi 
et animabus defunctorum; 3"° Operum et precum praescri¬ 
ptarum per se, non per alium perfecta per solutio* Ad ordi¬ 
narias Indulgentias sufficit orare septem (aut saltem quinque) 
Pater et Ave; orentur autem in loco, tempore et intentione 
per Breve aut Bullam Apost. designatis. Locus est ille, ubi 
est Indulgentia; tempus, quod per Bullam designatur; in¬ 
tentio pacificatio Principum Christianorum, exstirpatio haere- 
sum, exaltatio S. M. Ecclesiae, et si alia pro speciali casu 
foret intentio, non errabis, si preces persolvas ad mentem 
Ecclesiae aut Summi Pontificis. 

Quoad lucrandas Indulgentias tria puncta sequentia sae¬ 
pius recogita: 

1. Quam pretiosus thesaurus spiritualis nobis per S. In¬ 
dulgentias a S. Matre Ecclesia est oblatus, ut tam facili 
modo pro peccatis nostris satisfacere et post mortem statim 
aut quantocius ad sempiterna gaudia pervenire possemus. 
Poenae purgatorii: quales et quantae! 

2. Indulgentias plenarias lucraturus, memento: hoc impos¬ 
sibile esse, nisi in corde tuo adsit status gratiae, verum odium 
omnis peccati voluntarii (etiam minimi voluntarii peccati venia¬ 
lis) et spiritus poenitentiae; nam « vere contritis » solummodo 
Mater Ecclesia thesauros suos distribuit. Insuper opera a Sum¬ 
mo Pontifice praescripta accuratissime et summa cum diligentia 
juxta verba Brevis Apostolici persolvi debent. Si tali modo 
Indulgentias lucrari studueris, easdem certe etiam lucraberis, 
et insuper spiritus pietatis et devotionis in te augebitur. 

3. Tandem recogita, quam magnum adjutorium animabus 
in purgatorio detentis praestare possis Indulgentiis iisdem 

adplicatis, et quanti momenti etiam pro propria nostra pie¬ 
tate et salute aeterna sit devotio et misericordia erga has 
pauperrimas animas! — Cogitatio de purgatorio nonne con¬ 
tinua praedicatio est nobis, ut nos praeservemus ab illo ? Quanta 
autem gloria externa Deo Patri et Filio et Spiritui Sancto 
in coelo resultat ex unius animae liberatione?! Quot gaudia 
exinde B. V. Mariae, Angelo custodi, sanctis Patronis totique 
Curiae coelesti! — Quam gratitudinem animae, quarum libe¬ 
rationem aut acceleravimus aut perfecimus nobis praestabunt, 
intercedentes pro nobis apud Optimum Deum, ad cujus visio¬ 
nem et fruitionem beatificam nos eas perduximus! Inde vetus 
illud proverbium et axioma: «Nullibi tanta gratitudo, quam 
in purgatorio et apud animas aliorum adjutorio ex illo libe¬ 
ratas ». — Quapropter, charissime Frater, erga animas in 
purgatorio detentas semper misericordem te exhibe et pro illa¬ 
rum liberatione indefesse ora et labora. Hic videtur esse 
locus, ut in favorem animarum in purgatorio detentarum 
subsidium tibi ostendam, quo maximum eisdem animabus so- 
latium procurare poteris, et hoc subsidium est: 

Actus heroicus charitatis erga animas in Purgatorio 
detentas. 

Actus heroicus charitatis erga animas in Purgatorio de¬ 
tentas in eo consistit, quod Christifidelis, sive aliqua adhi¬ 
bita formula, sive etiam tantummodo mente , offerat Det* 0. 
M. pro animabus Purgatorii omnia opera satis factoria, quae 
ipse, quoad vixerit, peraget: necnon omnia suffragia , quae 
post mortem quomodocumque ei obvenire poterint. Multi Chri- 
stifideles B. Virgini Mariae devotissimi, auctore aut suasore 
b. m. Gaspare Oliden ex Ordine Clericorum Regularium Thea- 
tinorum, consueverunt hujusmodi opera satisfactoria et suf¬ 
fragia in manus quodammodo B. Virginis deponere, ab eadem 
pro suo beneplacito distribuenda in favorem animarum Pur¬ 
gatorii. 

Hic actus heroicus eharitatis iterum ac saepius ab Apo- 
stolica Sede fuit approbatus atque Christifidelibus commendatus; 
imo, ut defunctis evaderet utilior, a Benedicto XIII. a. 1728 
indulgentiis fuit ditatus auctique privilegiis, qui illum emi¬ 
serunt, quae omnia confirmata fuerunt a Pio VI. a. 1788. 
Rursus Summus Pontifex Pius IX. a. 1852 non modo favores 
omnes confirmavit, verum etiam voluit, ut infra declarare: 

1. Quod Sacerdotes ipsam Oblationem profitentes induito 
altaris privilegiati personalis gaudere possint singulis anni 
diebus. 

2. Quod omnes Christifideles, qui idem Votum 1 seu Obla¬ 
tionem emittunt, indulgentiam plenariam fidelibus tantum 
defunctis applicabilem lucrari queant quocumque die ad sa¬ 
cram Communionem accesserint, et qualibet anni feria se¬ 
cunda sacrum Missae sacrificium in suffragium eorundem de¬ 
functorum fidelium audierint, dummodo in utroque casu ali¬ 
quam ecclesiam, seu publicum oratorium visitaverint, ibique 
per aliquod temporis spatium juxta mentem Sanctitatis Suae 
oraverint. 

3. Quod ipsis Christifidelibus omnes et singulas indul¬ 
gentias quocumque modo concessas, vel in posterum conce¬ 
dendas, quas lucrari possunt, animabus pariter defunctorum 
applicare liceat. 

Ecce, quot et quanta Privilegia concessa sunt iis, qui hunc 
heroicum eharitatis actum emiserunt! — Lege de hoc the¬ 
mate in libro P. Guilielmi Faber « Omnia pro Jesu » (Alles fiir 
Jesus) (cap. II. § 4, et cap. IX. §§ 6 et 7); P. A. Maurel S. J. 

« Indulgentiae » (P. I. n. IV. et VI.) et « Collectio Indulgen¬ 
tiarum » a P. Petro a Monsano (P. II. cap 1. pag. 212-214). 

Noli timere, talem propriorum meritorum cessionem pro 
te futurum esse damnum; econtra: S. Theologia, exempla et 


1 Quamvis actus heroicus eharitatis designetur aliquando nomine voti, 
certum est tamen, ipsum nullatenus ohligare sub peccato (Raccolta Rom. 
pag. 455). 

doctrina Sanctorum te docent, lianc r©signationem et condo¬ 
nationem tibi ipsi maximae esse utilitati ac lucro. Etenim per 
actum heroicum charitatis Christifidelis offert, ut ex supra- 
posita definitione patet, omnia opera satisf'actoria .... quae 
ipse peraget, necnon omnia suffragia, quae post mortem ei 
obvenire poterunt. Non ergo per hujusmodi actum offertur 
fructus operum, in quantum haec sunt meritoria: talis fru¬ 
ctus alteri applicari nequit, sed operanti remanet, quem Deus 
in coelo superabundanti compensat praemio. Nec pariter per 
eundem actum charitatis vis impetraioria nostrarum precum 
impeditur, sed quisque liber est tum pro se, tum pro aliis 
orare ad aliquem favorem obtinendum. Per praefatum actum 
igitur offertur animabus Purgatorii fructus specialis ac per¬ 
sonalis, qui nobis provenit ex nostris operibus, quatenus haec 
sunt satis factor ia, et ex suffragiis, quae nobis post mortem 
applicantur. Est revera eximiae charitatis actus, quem Deus 
justus magno compensabit praemio in coelis \ 

Ora ergo et labora pro fidelibus defunctis. Offer pro illis 
opera poenitentiae, abstinentiae, tui ipsius abnegationis alia¬ 
que opera bona; offer pro iisdem S. Missae sacrificia, S. Com¬ 
muniones, Indulgentias; adhibe pro his animabus pauperrimis 
aquam lustralem aliaque Sacramentalia, et semper memor esto 
illius verbi Salvatoris: « Videte, quid audiatis. In qua mensura 
mensi fueritis, remetietur vobis, et adjicietur vobis » (Mare. 
4, 24). 

Jam ex praestantissimis et innumeris fere Ordini Seraphico 
concessis Indulgentiis plenariis nonnullas tibi adponam: 

1. Indulg. Plen. in die Induitionis, Professionis et primae 
Missae. 

2. Omnes Indulg. plenarias partiales omnium ecclesiarum, 
basilicarum et Sanctuariorum Romae, Jerosolymis, Portiunculae 
et S. Jacobi Compostellae toties lucrari possumus, quoties de¬ 
voto corde contriti et in statu gratiae, in quocunque loco et 


* < Collect. Indulgent. » cit. pag. 214. 

tempore 6 Pater et Ave cum 6 Gloria Patri recitamus ad uti¬ 
litatem Ecclesiae et juxta intentionem Summi Pontificis. 

3. Omnibus fere Ordinis Seraphici festis, i. e. Sanctorum 
et Beatorum Ordinis nostri, expletis conditionibus consuetis 
possumus Indulg. plen. lucrari. 

4. Quoties nobis tribuitur sic dicta absolutio generalis, si 
vera dispositione eam recipimus, Indulg. plen.; et aliam Indulg. 
plen., si una cum Benedictione Papali eam recipimus. 

5. Indulg. plen. lucrari possumus, toties quoties sic dictam 
a Goronam Domini nostri » (et ad finem hujus Rosarii unum 
Pater et Ave ad intent. Papae), et toties quoties sic dictum 
« Rosarium Franciscanum » (et ad finem ejusdem unum Pater 
et Ave et Gloria Patri ad intentionem Papae) devote recitamus. 

Per singulas Rosarii Franciscani decades unum ex septem 
gaudiis Immaculatae Patronae nostrae pie est meditandum, 
quem in finem nostris in Regionibus Salutationi Angelicae 
post verbum « Jesus» ad singulas decades sequentia addi 
solent: 1. Quem Virgo, Immaculata, cum gaudio de Spiritu S. 
concepisti. 2. Quem Virgo, Immaculata, cum gaudio ad Elisa- 
beth portasti. 3. Quem Virgo, Immaculata, cum gaudio pepe- 
risti. 4. Quem Virgo, Immaculata, cum gaudio tribus Magis ad 
adorandum exhibuisti. 5. Quem Virgo, Immaculata, cum gaudio 
in templo invenisti. 6.- Quem Virgo, Immaculata, cum gaudio 
prima a mortuis resuscitatum vidisti. 7. Qui te, Virgo Imma¬ 
culata, cum gaudio in coelum assumpsit et Reginam coeli et 
terrae coronavit. 

fi. Indulg. plen.: toties quoties Officium defunctorum aut 
7 Psalmos poenitentiales, aut Psalmos graduales pro fidelibus 
defunctis devote recitamus. 

7. Deinde, quam multae Indulgentiae nobis sunt oblatae 
ex pia et devota gestatione quadruplicis aut quintuplicis Scapu¬ 
laris, scii. Scapularis Carmelitarum, nigri, caerulei, albi ac 
rubri! — Et tandem 

8. Via S. Crucis ! Quanta utilitas spiritualis cuivis animae 
fideli ex meditatione Passionis Domini nostri Jesu Christi, quae 
est essentia hujus pietatis exercitii; et quot S. Indulgentiae 
(animabus fidelium defunctorum applicandae), quas per hoc 
s. exercitium lucrari possumus, si devoto corde et juxta Sum¬ 
morum Pontificum mentem id perficimus! P. Franciscus Qua- 

resmius (in suo opere: « Elucidatio Terrae Sanctae», tom. I. 
p. 448) 49 plenarias et 140 partiales Indulgentias (7 annorum 
et 7 quadrag.) enumerat; simulque loca sacra designat, pro 
quorum visitatione datae sunt; pro sola civitate S. Jerusalem 
20 Indulg. plenarias! 

Et omnes has Indulgentias per exercitium Viae S. Crucis 
lucrari possumus juxta Constitutionem Papae Benedicti XIII. 
« Inter plurima » (3. Martii 1727), qua laudatus Summus Pon¬ 
tifex declarat: « Propterea (viam S. Crucis visitantes) frui et 
gaudere Indulgentiis ac Privilegiis, quae Romani Pontifices 
locis sanctis ac illorum Stationibus intra et extra Jerusalem 
largiti fuerunt, perinde ac si exercitium praedictum (scii. Viae 
S. Crucis) ibidem peragerent ». Hanc Bullam confirmaverunt 
Summi Pontifices Clemens XII. (1731), Benedictus XIV. (1741.) 
et Pius IX. 

Nola. Hic silentio praeterire non possumus quaestionem: 
« An Indulgentiae exercitio Viae Crucis adnexae pluries in die 
lucrari possint » ? 

Praeclarus Auctor iterato citati ac commendati operis 
« Collectio Indulgentiarum » (— quod opus S. Congregatio In¬ 
dulgentiarum ipsa adprobavit, testans, « nihil in eo fuisse re¬ 
pertum, quod minus conforme habeatur sive Constitutionibus 
RR. PP. sive Decretis, etiam recentissimis, necnon Rescriptis 
hujus S. Congr. » — ) P. Petrus a Monsano, ipse Consultor S. 
Congregationis Indulgentiarum, firmissimis rationibus defendit 
sententiam affirmativam eamque ad evidentiam demonstrat. 
Et sane: 

1. Hanc sententiam suadet pius et singularis favor ipsius 
Apostolicae Sedis in piissimum Viae Crucis exercitium. Summi 
enim Pontifices tum Bullis tum Brevibus singularem semper 
sollicitudinem ostenderunt in eo per Paroecias, per ecclesias, 
per aliaque loca propagando; sapientes regulas ac monita sta¬ 
tuerunt tam pro canonica erectione stationum, quam pro di¬ 
rectione fidelium in devoto exercitio peragendo; innumeris fa¬ 
voribus coelestibus ditarunt ad alliciendos Christifideles ad 
illud frequentandum. 

2. Favet huic opinioni communis persuasio fidelium, qui 
iterantes pium Viae Crucis exercitium, non dubitant easdem 
denuo acquirere indulgentias. 

3. Probatur ex communi traditione in Ordine Fratrum Mi - 
norim, in quo semper creditum est, indulgentias Viae Crucis 
toties acquiri, quoties sanctum exercitium iteratur. 

4. Probatur auctoritate Scriptorum, qui communiter hanc 
sententiam tuentur. Omissis antiquioribus sufficiat commemorare 
inter recentiores clarum P. Lehmkuhl S. J., qui in sua Morali 
vol. II. n. 559 pag. 394, n. 2, edit, sexta, postquam dixisset, 
quod ex responsione S. Congregationis (— « Ex documentis non 
constat, indulgentias pro pio exercitio Viae Crucis concessas 
toties lucrari, quoties praefatum pium exercitium iteratur » diei 
7 et 10 Sept. 1885 —) modo citata, res neque a/firmatur, neque 
negatur, sed relinquitur objective dubia, subjungit: Inclino tamen 
in eorum opinionem, qui putent, illas pluries, i. e. toties quoties 
acquiri posse etc. — Quibus addere placet testimonium P. Po- 
gerii Abbanii a Solerio, qui in sua Historia .... Viae Crucis, 
edita Fulginiae an. 1867, a S. Congregatione Indulgentiarum 
approbata, ita scribit pag. 226 n. 562: «Indulgentiae Viae Cru¬ 
cis semel tantum applicari utiliter possunt viventibus; nam se¬ 
mel remissa poena temporali plenariae indulgentiae acquisitione, 
nil ulterius remittendum restat. Defunctis autem sunt applicabiles 
toties quoties visitatur exercitium ipsum dolorosum: quod enim 
nunc prodest defuncto, in reiteratione prodest alteri, et quo 
plus repetitur exercitium eo magis augetur numerus fidelium 
paradiso inserendorum ». 

5. Probatur argumento desumpto ex authentico Summario 
Indulgentiarum seraphicae Chordigerorum Archiconfraternitati 
concessarum. Ibi haec leguntur: 

« Confratribus igitur et consororibus, ex praedictis Sum¬ 
morum Pontificum concessionibus et Previ etiam « Exponi no¬ 
bis » ven. Innocentii XI. (15 Maji 1688) communicantur, praeter 
alias multas nostratibus assignatas, indulgentiae pro recitatione 
Coronae septem Gaudiorum B. Mariae Virginis, pro statione SS. 
Sacramenti, et pro exercitio Viae Crucis: quae praecipuae haben¬ 
tur ac pretiosissimae, et a Tertiariis etiam et Chordigeris omni¬ 
bus in gratia existentibus toties quoties lucrari possunt, et 
Purgatorii animabus applicari » (Rescr. auth. Summ. 23. pag. 
434 et seq. n. XII). 

Meminisse quoque juvat, post editum responsum S. Con¬ 
gregationis supra relatum, nempe: Ex documentis non con - 

stat etc., accessisse ad Rmum P. Ministrum Generalem Eernar- 
dinum a Portu Romatino quendam pium et doctum Consultorem 
S. Congr. Indulgent., qui eidem P. Ministro Generali declara¬ 
vit, mentem S. Congregationis in hujusmodi negotio minime 
fuisse aliquid decidere, vel negare indulgentias Viae Crucis 
pluries in die lucrari posse, sed tantum declarare ex docu¬ 
mentis ab ea hucusque examinatis non constare: ideo autem 
hoc modo respondisse, ut sibi relinqueret viam ad aliter defi¬ 
niendum, si forte in posterum aliquod favorabile vel contrarium 
documentum occurreret. De boc, quod asserimus, extat brevis 
memoria in Actis Ordinis Minorum an. 1886, pag. 54 in nota, 
quae sic se habet: 

« Ex praefato Decreto S. Congregatio declaravit tantum¬ 
modo, non constare ex documentis indulgentias Viae Crucis 
exercitio adnexas toties in eadem die lucrari posse, quoties illud 
iteratur; sed minime decidere voluit fideles easdem revera non 
lucrari, juxta explicationes Rmo nostro Ministro Generali viva 
voce datas. Multa etenim documenta, indulgentias Viae Crucis 
concernentia, temporum injuria vel diversis causis periisse 
compertum est. Fideles ergo pluries in die pium exercitium per¬ 
agere possunt cum intentione indulgentias lucrandi, sicut in 
universo Ordine Fratrum Minorum et mente et praxi semper 
creditum est 1 ». 

Requisita autem ad obtinendas has Indulgentias sunt: l mo 
Status gratiae; 2 d0 Intentio lucrandi Indulgentias (unam pro 
se, alias pro anima N. N. aut pro fidelibus defunctis); 3 ti0 S. 
Viae Crucis visitatio corporalis, nisi infirmitas seu alia ratio¬ 
nabilis causa aliud postulet; 4 t0 Erevis consideratio mysterii 
qualibet statione exhibiti. 

Religiose Frater! Rogantur a Superioribus et monentur 
Novitii et Clerici, ut quotidie, si fieri potest, viam S. Cruci9 
obeant et Rosarium Franciscanum recitent; haec enim pietatis 
exercitia Ordini Serapliico peculiaria sunt, et a viris Ordinis 
nostri pietate celeberrimis semper quam maxime culta et com¬ 
mendata. — Ceterum quoad S. Indulgentias tu ipse majorem 
de iis cognitionem tibi comparare debes, quam hisce pagellis 


1 « Collectio Indulgentiarum » P. II. § 11. pag. 543-547. 

fieri potest, inspice libros de iis tractantes, ut easdem lucrandi 
conditiones bene cognoscas. 

CAPUT VI. 

De conscientiae examine particulari et vespertina. 

A. De conscientiae examine particulari. 

1 . De examine particulari in genere. 

Qnemlibet Religiosum sub mortali obligatum esse ad ma¬ 
jorem perfectionem tendendam, nullus est Religiosus, qui igno¬ 
ret. Medium autem principale illuc facili perveniendi multos 
latet. Fingunt enim laborem in praecepto, et illic trepidant 
timore, ubi non erat timor. Culmen perfectionis inaccessibile 
putant, quia viam ignorant, cum tamen illud conscendendi 
variae reperiantur viae, inter quas principem locum tenet 
examen particulare. Hoc est enim via regia, et facilis, imo 
facillima cito ad perfectionem deveniendi juxta illud Ven. 
Thomae Kempensis: «Si omni anno unum vitium exstirpa¬ 
remus, cito viri perfecti efficeremur » ; hoc autem principa¬ 
liter intendit examen particulare, et huc colliniat, ut unum 
certum vitium post alterum funditus eradicetur, et una vir¬ 
tus post alteram profunde implantetur, et ideo examen par¬ 
ticulare dictum ad distinctionem examinis generalis seu no¬ 
cturni, quod circa totius diei varios commissos errores ver¬ 
satur, et generaliter emendare proponit. Est autem iste 

2 . Modus examinis particularis. 

1. Accipe ab initio cujuslibet mensis certum vitium aut 
punctum, ad quod proclivis es, eradicandum: virtutem quoque 
certam elige implantandam. 

2. Bis in die ad minimum, ante prandium scii, et post 
coenam, fac examen supra vitium et virtutem. Supra vitium, 

an vitaveris, supra virtutem autem, habens occasionem exer¬ 
cendi illam, an omiseris. 

3. Utrumque numerum commissionum scii, et omissionum 
tuarum circa praefixum vitium aut virtutem adnota. 

Secundum methodum seu instructionem a S. Ignatio traditam 

examen particulare consistit in quinque actibus: 

1. Concipe mane firmum prppositum nunquam admittendi 
defectum illum, quem ope examinis particularis emendare de¬ 
sideras : idem propositum renova tempore meditationis. 

2. Si lapsus contingat, admota pectori manu concipe do¬ 
lorem de errato addito cautius in posterum procedendi decreto. 

3. Sub vesperam discussa generali examine conscientia, 
oculum fige in defectum illum, quem exstirpare specialiter pro¬ 
posuisti; ac de admisso peculiarem elice dolorem ac proposi¬ 
tum firmius innova; adnota errorum numerum; duc, e. gr. in 
charta tot lineas, quot dies hebdomas habet; nota ad quam¬ 
libet lineam defectuum numerum punctulo aut alio signo (vide 
infra talem figuram). 

4. Post hebdomadam, aut etiam plurium hebdomadarum 
lapsu, inspice numerum collectum tuorum peccatorum; com¬ 
para diem cum die, hebdomadam cum hebdomada, et diligenter 
observa, num in studio tuo processeris, aut potius defeceris. Si 
progressum perspicis, humiliter age Deo gratias ; si defectum, 
de novis remediis applicandis cogita. Consule confessarium, ac 
eidem in sacro tribunali de defectu tuo exactam rationem redde. 
«Fortius insta, et contra audentior ito». 

5. Juxta admissorum peccatorum seu mendorum numerum 
qualitatemque tibi ipsi impone opus quoddam mortificationis, 
ac salutarem poenitentiam. Possunt autem poenitentiae esse 
hae vel similes : 

1. Jejunare aliquo die; 2. abstinere a certo ferculo appe¬ 
titui magis placito; 3. durius cubare vel cilicium portare; 4. 
expansis manibus aliquot Pater et Ave recitare; 5. extra tempus 
chori chorum frequentare, praesertim eo tempore ad modicum 
tempus SS. Sacramentum visitare, quo alii recreationibus inte- 
rim vacant (si hoc sine laesione fraternae charitatis fieri potest ; 

6. benefacere proximo et maxime inimico; 7. certas preces pro 

conversione obstinatorum haereticorum vel peccatorum fundere: 
item pro defunctis orare; 8. per integrum diem exactum silen¬ 
tium servare etc. 

Nota tamen, ne rigidiores poenitentiae actus (ut sunt durius 
cubare, cilicium portare, per integrum diem jejunare etc.) sine 
praevio Magistri aut Confessarii consensu facere praesumas. 

Sequitur figura pro examine particulari juxta instructionem 
S. Ignatii: 

Feria II. | 

Feria III. j 

Feria IV. j 

Feria V. | 

Feria VI. j 

Sabbato, j 

Dominica, j 


Antemerid. » 
Pommerid. » 
Antemerid. » 
Pommerid, » 
Antemerid. » 
Pommerid. » 
Antemerid. » 
Pommerid. » 
Antemerid. » 
Pommerid. » 
Antemerid. » 
Pommerid. » 
Antemerid. » 
Pommerid. — 


Haec eadem figura etiam applicari potest pro exercenda 
virtute ejusque exercitii omissione 


3. De quibusdam virtutibus et vitiis principalioribus 
per examen particulare exacte cUscutiendis* 


Unacum Apostolis suis nobis quoque Keligiosis Salvator 
noster Jesus Christus inculcavit verbum illud: « Estote ergo 
perfecti, sicut et Pater vester coelestis perfectus est ». — 
Enimvero quia perfectum esse non est in potestate nostra, et 


1 Religiose Frater! noli hanc examinis partiri! Utria praxin tamquam 
rem minutiam aut novam vilipondere vel despicere; S. Ignatius, S. Al- 
phonsus Liguori, Ycn. Alphons. Rodriguez aliique praeclarissimi vitae spi¬ 
ritualis Magistri hanc methodum docuerunt ac recommendarunt; innumeri 
Sancti eam in usu Imbuerunt, nostrique Patres antecessores eandem nobis 
sequendam reliquerunt, uti ex manuscriptis eorum videndum. Idcirco tu 
quoque perseveranter eadem utere, ejusdemque in te experieris effectum. 

solum perfectum fieri velle nostrae subjacet voluntati, atque 
ad perfectionem perveniendi facillimam viam dixerim esse 
examen particulare circa vitia eradicanda et virtutes implan- 
tandas: hinc perfectionis cupido tyroni religioso insinuare 
consultissimum judico quasdam virtutes ac vitia quaedam, in 
quorum exstirpatione, ac illarum acquisitione principalius eidem 
insudandum. Itaque prima et principalis virtus est 

1. Humilitas. 

quae juxta S. Laurentium Justinianum est virtus, qua homo 
verissima sui cognitione sibimetipsi vilescit. 

Hujus virtutis gradus seu actus principaliores secundum 

S. Benedictum et S. Thomam sunt duodecim sequentes: 

1. Seipsum apud seipsum vere despicere: hic actus ex 
ipsa humilitatis definitione in tribus patet: 

2. Sibi ipsi diffidere; juxta illud Christi apud Joan. 15: 
« Sine me nihil potestis facere ». 

3. Se omnium minimum reputare, ut dicit Thomas Kem- 
pensis (1. II. c. 2): «Non reputes te aliquid profecisse, nisi 
omnibus inferiorem te esse sentias ». 

4. Se divinis donis indignum judicare, prout fecisse legi¬ 
tur centurio Capharnaiticus gratia a Christo sibi oblata indi¬ 
gnum se reputans dicendo: « Domine, non sum dignus, ut 
intres sub tectum meum etc. ». 

5. Nolle laudari et honorari: nam teste S. Bernardo 
« verus humilis vult vilis reputari, non humilis judicari ». 

6. Cupere ab aliis contemni: hinc S. Bernardus dicit: 
« Non est tantae virtutis honores contemnere, quam contem¬ 
ptum appetere ». 

7. Defectus proprios libenter detegere; unde S. Gregorius: 
« Haec sunt verae humilitatis testimonia, iniquitatem suam 
agnoscere, et cognitam voce confessionis aperire, et enuntia¬ 
tam poenitentiae satisfactione delere ». 

8. In omnibus dispositioni divinae se subjicere. De hujus 
gradus excellentia legitur in S. Bernardo: «Totius humilitatis 

summa in eo videtur consistere, si voluntas nostra divinae, 
ut dignum est, subdita sit voluntati», sicut ait Propheta: 
« Nonne Deo subdita sit anima mea » ? 

0. Proximo libenter se subjicere, ut monet S. Petrus 
(I. Epist. cap. 2): « Subditi estote omni humanae creaturae 
propter Deum ». Hinc bene S. Ambrosius: «Vera humilitas 
est, quando cedimus iis, qui nobis videntur minores». 

10. Humilia officia appetere, exemplo Christi Domini, 
qui elegit Parentes pauperes et officium fabri lignarii subire 
voluit. 

11. Se ad omnia inutilem reputare, hinc Christus Apo¬ 
stolos monuit dicens: «Et si feceritis omnia, quae praecepta 
sunt vobis, dicite: servi inutiles sumus, quod debuimus fa¬ 
cere, fecimus ». 

12. Silentium in accusationibus et increpationibus servare, 
etsi innocenter accusatus vel increpatus fueris: unde S. Am¬ 
brosius: «Justus accusatus tacet, laesus remittit, dissimulat 
lacessitus ». 

Hi sunt principaliores humilitatis gradus, quos si vere et 
non ficte possederis, vere humilis dici poteris. Vere , inquafn, et 
non ficte possederis; attendendum namque diligenter est, ne 
fictam pro vera quis humilitatem eligat. Nam, ut bene S. Hie¬ 
ronymus dixit: « Multi humilitatis umbram, veritatem pauci 
sequuntur; perfacile est aliquem habere vestem contemptam, 
salutare submissius, manus et genua deosculari, inclinato in 
terram capite oculisque dejectis humilitatem atque mansuetu¬ 
dinem polliceri, lenta voce tenuique sermones infringere, suspi¬ 
rare crebrius, et ad omne verbum peccatorem sese ac miserum 
proclamare: sed si vel levi sermone offensus fuerit, continuo 
videbis attollere supercilium, levare cervicem et delicatum illum 
oris sonum insano clamore repente mutare » etc.; haec S. Hie¬ 
ronymus. Hoc ergo ut caveas, illos ut data occasione exerceas 
neve quidquam eorum intermittas per examen particulare pro¬ 
curabis. 

Secunda virtus per examen particulare implantanda est: 


P. Gaudentius. Vol. I. 

2. Fraterna charitas. 

Inter omnia enim, quae Christus Dominus praecepit, 
nihil ita eminet, quam charitas fraterna. Apostoli nihil ita 
inculcant ac explicant, quam sanctam charitatem: hanc enim 
nominant « plenitudinem legis », ac tantae faciunt dignitatis 
ac valoris, ut sine ea omnis eloquentia, sapientia, prophetia, 
miraculorum donum, liberalitas in pauperes, paupertas, pa¬ 
tientia, et omne quod speciosum est in mundo, nihil sit. Di¬ 
ligere siquidem proximum tamquam seipsum majus est omni¬ 
bus holocautomatibus et sacrificiis, ut dixit legis peritus ad 
Christum Dominum (Mare. 12, 33). 

Gradus autem vel actus principaliores sincerae charitatis 
fraternae sunt sex: 

1. Sincerum cordis affectum gerere erga confratrem suum 
propter Deum; est enim haec definitio charitatis fraternae, 
quod scii, sit virtus, qua proximus diligitur propter Deum. 

2. Ipsi ex corde optare omne bonum: etiam temporale, 
quatenus sc-il. conducit ad consecutionem boni aeterni. «Non 
enim » (ut loquitur S. August.), « diligis proximum sicut tei- 
psum, si non ad id bonum, ad quod ipse tendis, adducis». 

3. Ipsi omnia bona procurare per media proportionata; 
econtra damna studiose avertere; aut ubi proximus jam in¬ 
currit, iterum reparare, quia « omnia, quaecunque vultis, 
ut faciant vobis homines, et vos facite illis», dixit Christus 
(Matth. 7). Hinc in veteri Testamento sancitum est: «Non 
videbis ovem fratris tui aut bovem errantem, et praeteribis, 
sed reduces fratri tuo». Ergo a fortiori, si videris fratrem 
tuum errantem non praeteribis, sed eundem reducere co¬ 
naberis. 

4. Jucundam, affabilem et gratam cum fratre tuo con¬ 
versationem instituere, atque adeo sedulo cavere, quae hanc 
impedire possent, qualia sunt: contemptus, suspiciones, te¬ 
meraria judicia etc.: hinc et actiones et dicta illius quantum 
potes in bonam partem interpretaberis, imo si nulla ratione 

factum excusare potes, saltem intentionem excusa, ut monet 
S. Bernardus. 

5. Perfectam cum ipso concordiam tenere, ejusque defe¬ 
ctus patienter sufferre; « charitas enim patiens est, benigna 
est, non aemulatur, non agit perperam, non inflatur, non est 
ambitiosa, non quaerit quae sua sunt, non irritatur, non co¬ 
gitat malum, non gaudet super iniquitate, congaudet autem 
veritati, omnia suffert, omnia credit, omnia sperat, omnia su¬ 
stinet», ut ait Apostolus. Haec omnia punctatim in conver¬ 
satione fraterna observabis. 

6. Compati infirmitatibus illius, et afflictum, tentatum, 
infirmum solari; unde monet Ecclesiasticus (c. 7): « Non 
desis plorantibus in consolatione et cum lugentibus ambula; 
non pigeat te visitare infirmum; ex his enim in dilectione 
firmaberis » . 

Hi sunt dilectionis fraternae gradus principaliores. Cave 
autem, ne ex nimia charitate fraterna oriatur amor inordinatus, 
qui ex hoc facile dignoscitur, si in tantum amas fratrem, ut 
amore illius dimittas legem patris, transgrediendo scii, prae¬ 
cepta Dei vel Regulae, aut Majorum et Superiorum tuorum 
leges et statuta; « ut enim perfecta fiat justitia in dilectione 
proximi, Deum in causa habere necesse est», inquit S. Ber¬ 
nardus, « alioquin proximum diligere pure non potest, qui Deum 
non diligit. Oportet ergo Deum diligere prius, ut in Deo dili¬ 
gatur et proximus » ; sic S. Bernardus. — Hinc tertia virtus 
per examinis particularis diligens studium acquirenda, est 

3. Spiritus devotionis, 

seu devota per frequentem orationem mentis elevatio ad Deum. 
Difficulter enim poterit quis in virtutum exercitio perdurare, 
qui devotione tamquam confortativa unctione caruerit. Ideo 
bene S. Bernardus: «Non est familiaris Deo, qui non est 
amicus orationis ». Et S. P. N. Eranciscus in sua S. Regula 
(cap. 5) cavet, ne fratres sinant extingui per otiositatem, aut 
labores excessivos spiritum devotionis, cui debent cetera tem- 

poralia deservire. Est autem spiritus devotionis impulsus qui¬ 
dam religiosus et suavis ad colendum Deum maxime per actus 
eum immediate respicientes et honorantes; quales sunt: 

1. Eeverenter persolvere officium divinum ad nonnam 
supra (in cap. Y.) fusius traditam, scii, attente, devote etc.: 

« Deus enim est spiritus et eos , qui adorant eum, in spi‘ 
ritu et veritate oportet adorare », dicit Apostolus (Joan. 
4. 24). 

2. Orationi mentali, seu meditationi de rebus divinis (et 
praesertim passionis dominicae) sedulo incumbere (de qua fu¬ 
sius in Parte III.), «quia», ut ait Psalmista, «in medita¬ 
tione mea exardescet ignis». 

3. Colere Sanctissimum Eucharistiae Sacramentum, illud 
saepius per diem, et praesertim post mensam devote visitando; 
per talem enim conversationem magis cognoscitur ejus ama¬ 
bilitas, dignitas, infinitus amor, animaque vicissim ad amorem 
mutuum incitatur. Hinc S. Catharina Senensis intuens S. Ho¬ 
stiam videbatur intueri fornacem ardentem ad inflammandos 
eos, qui propius accessissent. 

4. Ad minimum unum saltem Sacrum audire quotidie, et 
diebus festivis ac dominicis haud minus quam duo. eo quod 
nullo sacrificio honorificentius laudetur Deus, quam per Alta¬ 
ris immaculatam hostiam, « quam praecipue ob divinae lau¬ 
dis exhibitionem complendam Ecclesiae suae offerendam Chri¬ 
stus instituit», ut dicit S. Laurentius Justinianus. 

5. Specialem devotionem erga B. V. Mariam gerere, fre¬ 
quenter scii, cum illa tum per quotidianas et magno cum af¬ 
fectu peractas preces, tum per constantem et filialem prorsus 
fiduciam, vel in templo ejus honori specialiter dicato, vel certe 
coram pia quadam et ad affectum reverentiae amorisque ex¬ 
citandum idonea imagine de suis negotiis ac necessitatibus col¬ 
loqui et tractare. Dici quippe vix potest, quantum ex tali fa¬ 
miliaritate incrementum capiat Marianus amor, et spiritus de¬ 
votionis; de ipsa enim apte explicatur illud Proverb. (c. 8): 
« Beatus homo, qui audit me, et vigilat ad fores meas quo- 

tidie, et observat ad postes ostii mei: qui me invenerit, in¬ 
veniet vitam et hauriet salutem a Domino ». 

6. Semper orare; id est per preces jaculatorias et bonas 
intentiones piasque aspirationes frequenter mentem ad Deum 
levare: « quodsi enim teipsum » (ut cum S. Chrysostomo lo¬ 
quar) « destitueris precatione, perinde feceris, ac si pis.cem 
ex aqua extraxeris; ut enim pisci vita est ex aqua, ita tibi 
deprecatio frequens ». 

Hi sunt spiritus devotionis principaliores gradus: tu solum 
caveas, ne eis adeo pertinaciter inhaereas, ut data forsan occa¬ 
sione obedientiam Superiorum exinde negligas, aut communia 
negotia, quae dilationem non patiuntur, omittas, ut tuis priva¬ 
tis devotionibus commodius insistere valeas. Talis enim spiri¬ 
tus non est spiritus devotionis, sed spiritus privatus, qui ex 
Deo non est, sed ipsi displicet, quia ipse dixit: «Melior est 
obedientia, quam victimae » (cf. Speculum discipl. c. 12). 

Hae tres virtutes, si firmas in te radices posuerint, secun¬ 
dum omnes actus suos et gradus, sufficiens fundamentum sunt, 
ut de virtute valeas ire in virtutem. Oportet ergo hoc facere, 
sed oportet et alterum non omittere, i. e., oportet sese occu¬ 
pare in studio acquirendarum virtutum, sed non intermittenda 
diligentia eradicandi vitia. Quid enim juvaret te esse humilem, 
si non es temperans? quid prodest diligere proximum, si tu 
otio putrescis? et quid valet oratio frequens ad Deum, si ne¬ 
scis perfecte obedire Superioribus, qui sunt loco Dei? — Ergo 
praeprimis desudabis in eradicandis vitiis principalioribus* quae 
sunt: 

4. Intemperantia in cibo et potu. 

Non est hic sermo de gula et ebrietate, in quantum pec¬ 
catum mortale et capitale constituunt, bibendo scii, usque ad 
rationis, vel etiam sensuum externorum privationem: vel com¬ 
edendo et ventrem cibis replendo usque (sit venia) ad vo¬ 
mitum et sanitatis destructionem. De his enim non in exa¬ 
mine particulari tractandum; quoniam per confessionem sa- 
cramentalem et firmissimum emendationis propositum serio 

tolli debent; — sed solum hic agendum de excessu in bibendo 
et edendo, ita, ut in illo ratio quidem non tollatur, sed ta¬ 
men aliqualiter perturbetur, in isto vero sanitas corporis ma¬ 
nifeste quidem non destruatur, mens tamen ad spiritualia se¬ 
gnis reddatur. Horum autem actus principaliores sunt: 

1. Ante tempus comedere vel bibere, de quo Eccl. (c. 10): 
« Yae tibi terra, cujus rex puer est, et cujus principes mane 
comedunt». — Hinc bene S. Philippus Nerius dixit: «Certe 
neminem fore virum spiritualem, qui extra tempora prandii 
vel coenae aliquid bibit et comedit ». 

2. Nimis lautos et delicatos cibos aut potum appetere: 
« qui enim », ut ait S. Ephrem, « corporis sui carnes deli¬ 
cate nutrit, concupiscentias malas pascit » ; « quare (ut cum 
Petro Blessensi loquar) plerumque evenit, ut vitium gulae 
meritum eorum destruat, qui viam religionis elegerunt». «Il¬ 
lud prae ceteris (prosequitur idem Petrus Blessens.) mihi do¬ 
loris materiam importat, quod hodie viri religiosi et s. Ordi¬ 
nis professores de ferculorum numerositate contendunt». — 
Addo et ego: et haustus vini frequentiores cum excessu re¬ 
petunt. « Omne siquidem bonum », dicit Bellovacensis, « omne, 
inquam, bonum spirituale dissipant ebriosi seu meribibuli; 
quia ebrietas (et consequenter etiam excessus in vino) est 
mors omnium virtutum et morum; ebrietate fit jactura omnium 
bonorum. Si habet homo humilitatem, mansuetudinem, pru¬ 
dentiam etc., omnia projicit in pelagum iniquitatis; et sicut 
ebrii saepe vestibus suis materialibus spoliantur, quin adver¬ 
tant, sic eorum animae inadvertenter virtutibus denudantur » ; 
hoc Bellovac. 

3. Nimis comedere et bibere. Contra hujusmodi conqueri¬ 
tur Apostolus ad Philipp. (c. 3): « Multi ambulant, quos saepe 
dicebam vobis (nunc autem flens dico) inimicos crucis Christi; 
quorum finis interitus, quorum Heus venter est ». De hac ven¬ 
tris ingluvie inquit S. Gregorius: «Inepta laetitia, scurrili¬ 
tas, immunditia, multiloquium, hebetudo sensuum circa illegi¬ 
tima propagantur et quae Dei sunt, obliviscuntur ». — Unde 

Propheta Oseas bene de talibus: «Juxta pascua adimpleti 
sunt et saturati sunt; elevaverunt cor suum, et obliti sunt 
mei » (hoc Propheta in persona Dei). 

4. Nimis ardenter cibum aut potum appetere; « quod 
enim », ut ait S. Chrysost., « necessitatem in edendo excedit, 
id non alimentum, sed pestis est; satietas morborum omnium 
origo » ; — et S. Gregorius: « Edacitas usque ad luxuriam 
protrahit; quia dum de satietate venter extenditur, aculei li¬ 
bidinis excitantur». — Hinc monet Ecclesiasticus (c. 37): 
« Noli avidus esse in omni epulatione, et ne te effundas su¬ 
per omnem escam ». 

5. Studiose nimis praeparatum alimentum appetere, aut 
electuariis et stomachalibus in cibo vel potu inhiare. Bene 
contra hoc vitium infert doctissimus Josephus Mansius: « Ad 
quid ars coquorum nobis prodest: imo vero, ad quid non 
obest, cum tam corpori quam animae non mediocriter officiat»? 
— Imo comedere et bibere usque ad satietatem ob solam vo¬ 
luptatem (etsi non obsit valetudini) ut peccatum ab Innocen- 
tio XI. Summo Pontifice damnatum fuit. Ubi autem magis 
quaeritur voluptas, et quandoque sola voluptas, quam in ele¬ 
ctuariis, et nimis delicate praeparatis cibis? — « Sit ergo vi¬ 
lis et vespertinus cibus », suadet S. Hieronymus; « qui Chri¬ 
stum desiderat illo pane vescitur; non quaerit magnopere, 
quem pretiosis de cibis stercum faciat». 

Hi ergo sunt principaliores excessus, qui in cibo et potu 
committi possunt. Tu vero, religiose Frater! ex consideratione 
gravissimorum damnorum corporis et animae ex his excessi¬ 
bus provenientium per diligens examen particulare illos evi¬ 
tare summopere studeas: « et si gulam in hoc vitio continue¬ 
ris, paradisum habitabis», inquit S. Basilius Magnus. 

Secundum vitium eradicandum erit: 

5. Otium. 

Quod communiter definitur, quod sit cessatio seu vacatio 
ab utili negotio. Hic ergo non tractamus de otio spirituali, 

seu acedia, cujus actus principaliores essent: meditari sine 
fructu, orare sine devotione, conscientiam suam c-ursim exa¬ 
minare, legere, quae delectant, non quae moveant, in confes¬ 
sione durum, in sacra communione lapideum et sine sensu 
existere: in exhortationibus spiritualibus sponte ad alia dis¬ 
trahi, in bonis propositis inconstantiam, et in obligatoriis 
nauseam ostendere: — de hoc, inquam, otio spirituali hic non, 
sed de corporali sermo movetur, cujus actus sunt: 

1. Somno plus temporis tribuere, quam recta ratio po¬ 
stulat: «pigredo enim», inquit Sapiens (Prov. 19), «immit¬ 
tit soporem ». — Hinc idem Sapiens (in Prov. 6, 9 sqq.) in¬ 
vadit pigrum dicens: « Usquequo, piger, dormies? quando con¬ 
surges e somno tuo? Paululum dormies, paululum dormita¬ 
bis, paululum conseres manus, ut dormias: et veniet tibi quasi 
viator egestas, et pauperies quasi armatus vir. Si vero impi¬ 
ger fueris, veniet ut fons messis tua, et egestas longe fugiet 
a te ». — « Certe », dicit S. Leo, « ad dormientes non venit 
Regnum coelorum; nec otio desidiaque torpentibus beatitudo 
aeternitatis promittitur». 

2. Otiosis et inutilibus cogitationibus se occupare, nego¬ 
tia belli tractare, Imperatorum et Magnatum secreta et ar¬ 
cana rimari, de politicis sapienter nimis velle scire et discur¬ 
rere, in ephemerides inhiare, novellas ter quaterque revolvere 
et ruminare etc. —; his omnibus tamquam otiosis dici potest 
illud evangelicum: « Quid hic statis tota die otiorsi » ? et il¬ 
lud Ecclesiastici (c. 7): « Fecit Deus hominem rectum, et ipse 
se infinitis immiscuit quaestionibus ». 

3. Otiosis et inutilibus verbis tempus terere: contra quos 
Christus in Evangelio: « Dico autem vobis, quoniam omne 
verbum otiosum, quod locuti fuerint homines super terram, 
reddent rationem de eo in die judicii ». 

4. Operibus inutilibus se occupare; quando scii, varia 
quidem negotia tractant, sed tempori, loco, personae non ac¬ 
commoda, vel inutilia et nociva. Hi enim sicut pueri in con¬ 
struendis casulis luteis, aut in arundine equitando per inte- 

grum diem occupatissimi sibi videntur, cum tamen nostro ju¬ 
dicio nonnisi nugas tractent. 

Sic omnes occupationes terrenae, in quibus Dei gloria, 
vel salus proximi aut nostra non quaeritur, etsi nobis seriae 
et graves videantur, Deo tamen et Angelis ejus displicent, ac 
sapienti cuique inane otium et nugae videntur; unde recte 
concludit Seneca, totam fere hominum vitam otiosam esse, 
dum ait: « Si volueris attendere, magna vitae pars elabitur 
male agentibus: maxima nihil agentibus, tota aliud agentibus ». 

Hi sunt otiosorum principaliores actus. Tu vero hos omnes 
per diligens examen particulare declinare elaborabis; hujusce¬ 
modi enim negotia non sunt labores, sed otia; et « talis otiosi 
hominis mens », inquit Ven. Cassianus, « nil aliud cogitare no¬ 
vit, quam de escis et ventre, donec inventa quadam societate 
aequali torpore torpente rebus eorum ac necessitatibus invol¬ 
vatur, et ita paulatiin reddatur noxiis occupationibus irretitus, 
ut tamquam serpentinis spinis obstrictus nunquam deinceps ad 
perfectionem professionis suae se valeat enodare». Haec Cas¬ 
sianus. Facito ergo aliquid operis utilis, ut te semper diabolus 
inveniat occupatum; « otium enim », ut ait S. Dernardus, « ten- 
tationum omnium et cogitationum malarum est colluvies >, 

Tertium vitium eradicandum venit: 

6. Irreverentia et inobedientia erga Superiores. 

Definitur hoc malum, quod sit vitium, quod renitentem 
aut tardatu reddit hominis voluntatem ad adimplendam volun¬ 
tatem praecipientis. Cujus actus potiores sunt: 

1. Per verba expressam voluntatem Superioris legitimi 
voluntarie transgredi vel non implere mandatum. Contra hos 
scribit Apostolus ad Thessal. (II. 3, 14): « Quodsi quis non 
obedit verbo nostro per epistolam, liunc notate, et ne com¬ 
misceamini cum illo , ut confundatur ». 

2. Impositum a legitimo Superiore negotium sine suffi¬ 
cienti ratione recusare; «non enim Superiorem, sed seipsum 
fallit Religiosus, qui per nolle dicit se non posse ». Sic S. 
Bernard. 

3. Mandatum seu praeceptum Superiorum impatienter, 
cum taedio, tarde, luride et perfunctorie, aut contemptibiliter 
exequi. 

4. Examinare rationes, cur hoc vel illud tibi et non al¬ 
teri praeceptum fuerit. 

5. Jussa Superiorum in corde despicere, vel in Superio¬ 
ribus praecipientibus non respicere personam Dei. 

6. Contra dispositiones Superiorum murmurare, illas im¬ 
mutare, aliis imponere negotia tibi commissa. 

7. Displicentiam contra Superiorem praecipientem verbis 
punctoriis, impetuosis etc. vel moroso intuitu aut averso vultu, 
irreverenti gestu, vel alio indecenti signo ostendere. 

8. Superiorum actiones et vitam disquirere, eorum defe¬ 
ctus et vitia aliis propalare, aut Superiores non magnificare. 

Hi sunt potiores actus inobedientis vel irreverentis filii, 
aut Religiosi erga Superiores suos legitimos: quos actus ex op¬ 
positis verae obedientiae notis facilius colligere poteris, quae 
juxta S. Bonaventuram in his verbis sunt comprehensae: «Ut 
obedientia Religiosi Deo sit grata et acceptabilis, debet esse 
prompta sine dilatione, devota sine dedignatione, voiiintnrnt sine 
contradictione, ordinata sine deviatione, jucunda sine turbatione, 
strenua sine pusillanimitate, et universa sine exceptione ». Unde 
8. Bernardus: «Vere obediens nescit moram, mandatum non 
procrastinat, sed statim parat oculos visui, aures auditui, lin¬ 
guam voci, manus operi, pedes itineri et totum se interius col¬ 
ligit, ut imperantis faciat voluntatem ». 

Hic alia duo pro Novitiatus et Clericatus annis puncta 
maximi momenti adjici debent, scii. 

7. Quoad modestiam religiosam. 

Quia autem de his alibi fusius tractatur, pro examine 
particulari puncta capitalia hic tibi in memoriam revocasse 
sufficiat. 

1. Quoad modestiam religiosam. Memento, vir¬ 
tutem istam complexum esse multarum virtutum; continet 
enim in se: decorum clericale, pudicitiam, humilitatem, exer- 

citium praesentiae Dei, mansuetudinem, veracitatem, simplici¬ 
tatem, prudentiam, officiosam voluntatem et comitatem. Si de¬ 
sunt modestiae religiosae istae virtutes, aut simulata et ficta 
est, aut saltem non diuturna. — Virtutis hujus necessitas ex 
respectu triplici patet, scii, a) confessionis Christianae, h) 
finis Ordinis religiosi, c) ejusdemque bonae famae. 

a) Hac ex causa Salvator dicit: « Discite a me, quia 
mitis sum et humilis corde » (Mattii. 11, 29). S. Paulus (ad 
Cor. II. 10, 1): «Obsecro vos per mansuetudinem et mode¬ 
stiam Christi » ; et ad Coloss. 3, 12: «Induite vos ergo sicut 
electi Dei, sancti et dilecti ... benignitatem, humilitatem, 
modestiam »; « Rogamus vos, Fratres ... ut honeste ambu¬ 
letis ad eos, qui foris sunt» (I. Thess. 4, 11); dein simpli¬ 
citer praecipit Apostolus: « Modestia vestra nota sit omni¬ 
bus hominibus » (Philipp. 4, 5). 

b) Quoad finem Ordinum religiosorum; ad quos enim 
magis spectat illud Christi verbum, quam ad nos Religiosos: 

« Vos estis lux mundi. Luceat ergo lux vestra coram homi¬ 
nibus, ut videant opera vestra bona et glorificent (non nos, 
sed) Patrem vestrum, qui in coelis est». 

c) Tandem: quid S. P. N. Franciscus de hoc puncto no¬ 
bis commendat? — Taceam hic de Regula prima; sed ex Re¬ 
gula secunda sequentia tantum verba adponam (cap. III): 
« Moneo et exhortor Fratres meos in Domino Jesu Christo, 
ut quando vadunt per mundum . .. sint mites, pacifici, mo¬ 
desti, mansueti et humiles, honeste loquentes omnibus, sicut 
decet ». 

2. Quoad exercitium virtutis hujus univer¬ 
salis te examines: 

a) De conversatione cum aliis; cum saecularibus et con- 
fratribus tuis. — Quomodo te geris? potesne Angelo custodi 
placere hac et illa conversatione? Et quid dices de benepla¬ 
cito Dei? — Num familiaritatem contraxisti cum quodam 
Confratre (aut quibusdam Confratribus), quae odio est com¬ 
munitati? Quomodo cum omnibus Confratribus tuis pacem, 

concordiam et mutuam dilectionem conservas? — Quaenam 
est modestia tua in choro, in dormitorio, in refectorio, in cella 
tua, in schola ? 

b) Quomodo te geris in colloquio cum confratribus tuis 
et saecularibus? — Docetur in «Speculo disciplinae» (c. 20 
n. 1.): « Loquentis gestus debet esse modestus et humilis, 
sonus demissus et suavis. Modestiam debet habere gestus lo¬ 
quentis, ut nec inordinate, nec turbulente inter loquendum 
membra moveat, nec oculorum nutibus, labiorum contractione, 
vel alio non decenti alterationis modo vultus honestatem de¬ 
formet, aut faciem ipsam mollitie quadam resolvat humilita¬ 
tis ostentu; sed in eadem semper vultus constantia permanens, 
severitatem benignam et constantem, et quodam modo rigidam 
benignitatem praetendat». 

Loquere de seriis, utilibus et necessariis rebus*, wXvm 
enim colloquia displicent Deo. Si aliquando leporis seu eutra- 
peliae usus convenit ad aliorum hilaritatem, non excedat mo¬ 
dum et sit sale evangelicae sapientiae aut saltem rationali 
doctrina conditus. — Absit a colloquiis tuis omnis litigatio, 
calumnia, ignominia, objurgatio, murmuratio, superbia, rusti¬ 
citas, ruditas, inurbanitas etc.; quemque juxta ipsius statum 
et dignitatem decenti reverentia tracta. — (Lege de modestia 
in loquendo « Specui, discipl. » c. 20 « de disciplina in lo¬ 
cutione servanda»; et c. 31 «de disciplina locutionis»). 

c) Examina te de modestia tua ad mensam: Quomodo 
te geris in actionibus tuis et gestibus externis ? Quid dicen¬ 
dum de temperantia tua in cibo et potu? Quaenam attentio 
tua ad pias lectiones mensales? Quid de silentio tuo etc.? — 
Tandem te examina de modestia tua in ecclesia, in conventu, 
in dormitorio, in cella tua. Quomodo te geris coram SS. Sa¬ 
cramento ? — Observasne praeceptum silentium; vitasne stre¬ 
pitus et tumultus januas aperiens vel claudens, scalas descen¬ 
dens vel ascendens etc.? — In cella tua: Esne munditiei 
studiosus? suntne omnia ibidem ordinata: supellectilia, ve¬ 
stes, libri etc.? — Suntne gestus et habitus corporis tui. 



Tract. IV. Dc exercifc. virt. et de exstirp. vitiorum. 333 

quando solus in cella permanes, tam honesti et decentes, prouti 
esse decent ex reverentia praesentis Dei et Angeli custodis? 
— An forsan sine necessitate vel rationabili causa et sine 
Superioris licentia aliorum cellas visitas? — In quiete no¬ 
cturna in strato tuo esne semper honeste coopertus et in ho¬ 
nesto et casto corporis situ, habitu saltem et cingulo vestitus 
ac castitati magis quam commoditati intentus ? 

De his aliisque modestiae religiosae punctis te examines 
et exempli D. N. Jesu Christi, S. Patris N. Francisci San¬ 
ctorumque Ordinis Nostri Seraphici recorderis (Cf. « Specu¬ 
lum discipl. » cap. 1, 5, 6, 18, 19, 23, 24, 25). 

8. Quoad observationem legum disciplinarium: 

te examines de earum observatione in ecclesia, in choro, in 
sacristia, in cathedra; de ceremoniis ibidem, e. gr. de prae¬ 
paratione ad officia Versicularii etc., de praelegendo, de psal¬ 
lendo, de inclinationibus, de mansione in pavimento, in sedi¬ 
libus, de orando flexis genibus et expansis manibus, de se¬ 
dendo, de oculorum custodia, de orandi modo externo etc. — 
Quomodo te geris dormitorium transiens, Superioribus, Patri¬ 
bus curatis, aliis conlratribus aut notis saecularibus obve¬ 
niens etc. An statim et ad nutum obedire paratus audito 
campanulae sono te conferas ad officium tuum in choro, in 
sacristia, in ecclesia, in schola, ad studia, vel ad mensam in 
refectorio; aut pro consuetudine tua ad haec et illa nimis 
tarde et sero venis? — Quomodo te geris in refectorio ante 
et inter preces mensales, in servitio ad mensam; postea in vi¬ 
sitatione SS. Sacramenti in ecclesia, in choro? — Quomodo 
te geris erga Superiores, Magistrum et Lectores, erga condi¬ 
scipulos tuos, in schola, tempore recreationis, solus deambu¬ 
lans in horto etc. ? Quomodo in his et aliis ritus, ceremonias, 
leges et consuetudines Ordinis Nostri Seraphici observas? — 
Qnaenam erga illas veneratio et aestimatio in corde tuo? — 
Memento: sacras ceremonias et consuetudines Ordinis Nostri 
venerabiles esse et antiquissimas, ac fere omnes descendentes 

a tempore fundationis ejusdem per S. P. N. Franciscum, ut 
dicit S. Bonaventura. Qua aestimatione et veneratione, quo 
zelo et diligentia easdem semper observarunt omnes pii et 
sancti Confratres, et quantum adjumentum ex earundem dili¬ 
genti observatione liausit Ordo Seraphicus pro ipsius S. Re¬ 
gulae observantia? Sequere ergo piorum sanctorumque C 011 - 
fratrum exempla 1 * * ! — (Cf. de « Speculum discipl. » cap. 2, 
3, 4 et 16.) 


1 Atqui non defuerunt suo modo prudentes, qui non paucas discipli¬ 
nae regularis consuetudines pias, ritus et ceremonias antiquas tamquam 
res minutias saeculique moderni ingenio inconvenientes vilipenderunt et il¬ 
luserunt; hisce auctor « Speculi disciplinae » (Prolog, n. 2) minimos vi¬ 
tae monasticae ritus piasque consuetudines exercendas Novitiis proponens, 
respondet; «Primus autem ad profectum gradus est defectus cognitio, nin- 
gnaque omnino prudenti securitas vivendi modum novisse congruum pro 
varia rerum et accidentium qualitate, nec minimum est contemnere mi¬ 
nima, quae non minimam moribus maculam eo turpius, neglectui habita, 
ingerunt, quo vitari facilius cognita valuerunt. Proinde qui Spiritu Dei 
aguntur (Rom. 8, 14), moralibus documentis intendunt; quae tamen su¬ 
perbi et fatui contemnentes, nunc superstitiones, nunc ceremonias vocant, 
aut certe calumniis fucatis impugnant; , nec enim stultus verba pruden¬ 
tiae recipit, nisi ea dixeris, quae versantur in corde ejus 4 (Prov. 18, 2)». 

« Infirma haec parvulis exprimens, grandium oscilla non vito, sed ubi hu¬ 

milis proficit, parvi ducendus est illusor» (Spec. discipl. c. 26 ad fin.). 

Tu autem, charissime Frater! memoriae manda, quae iu jiriH&eimu « Spe¬ 
culi discipl. » scripta sunt: « Speculum disciplinae ad honesta tendentes im¬ 
primis necessarium habent, ut per exercitium cognitae disciplinae virtutis 
titulum citius apprehendere possint. Nam, ut ait Hugo de S. Victore (De 
Institut. Novit. Prolog.),.... , exercitium disciplinae esse debet inchoatio, 
virtus perfectio, praemium virtutis aeterna beatitudo — Verum qui di¬ 
sciplinam in novae conversationis initio negligit ad eam postmodum diffi¬ 
cile applicatur, et formam, quam primo quis recipit, vix deponit. , Adole¬ 
scens namque juxta viam suam, etiam cum senuerit, non recedet ab ea ‘ 
(Prov. 22, 6)» (Prolog, n. 1). — Quare, quidquid in exercitio disciplinae 
monasticae tibi agendum, ex recto fine et unice propter Deum agere stude. 
Sic etiam actus, qui leves videntur, magni momenti sunt coram Deo. Viva 
fides ex vita, passione et morte Christi copiosa semper et ignea motiva 
homini religioso suppeditabit, ne ex consuetudine tantum aut necessitate 
aut inanium ceremoniarum instar monasticos ritus observet. Exercitationes 

Haec pro materia principaliori ad examen particulare se¬ 
dulo deducenda sufficiant. Hoc tamen notes velim: ut exami¬ 
nando vitia, vel virtutes earumque actus percurrendo non omnes 
simul eradicare vel implantandas intendas; sed sicut virtutem 
post virtutem, aut vitium post vitium ad examen trahis, sic 
in utrisque actum post actum principaliter evellere vel implan- 
tare studiosius incumbas. Fructus siquidem erit major et ma¬ 
turior: radix firmior in virtute ac minora zizania remanebunt 
de' vitio. — Post hoc examen petitio veniae et emendationis 
propositum, ut supra. 

A7>. ad hoc confer indicem copiosiorem materiae pro exa¬ 
mine particulari et generali ex Ven. P. Alphonsi RotlrUjuez 8. 
J. Parte I. « Exercitium perfectionis», tract. VII. c. 5. — Con¬ 
fer etiam: Ven. P. Joan. a Jesu Maria, Ord. Carm., Disc. « In¬ 
structio Noviliorum » Pars II. de virtutibus (a cap. 1 usque ad 
cap. 24), p. 81-382. 

B. De conscientiae examine vespertino. 

1. J)e examinis vespertini necessitate. 

An nunquam observasti, Frater mi! curam illam et di¬ 
ligentiam, qua pater familias subditam sibi domum regit? 
Administrum suum singulis diebus ad se vocat, indagat ex¬ 
pensas, quae factae sunt, et accuratam earundem rationem 
exigit; tum vero ipsas has expensas solerter discutit, num 
superfluae immodicaeque, aut e contrario nimium parcae fue¬ 
rint, ut nil expendatur superflui, nec circa necessaria quid- 


istae, o. gr. coram Superiore se prosternere, osculari humum, culpam di¬ 
cere, et quae sunt hujusmodi, praeter quam, quod nos Christi Salvatoris 
nostri commonefaciunt, qui humiliavit se usque ad mortem Crucis, etiam 
ex eo commendationem merentur, quod sensus et affectus naturales com¬ 
pescant et mitigent, sicque mens ferocitate affectuum compressa ad magis 
ardua praeparetur et disponatur ad adimplendum Apostoli verhum: « Absit 
mihi gloriari, nisi in cruce Domini nostri Jesu Christi, per quem mihi 
mundus crucifixus est, et ego mundo » (Gal. 6, 14), et ad unicum finem 
nostrum, qui est: se totum Deo tradere, — juxta ignitum Seraphici Pa¬ 
tris Nostri verbum: « Deus meus et omnia » ! 

quam desideretur. Latebras et angulos domus suae perlustrat, 
et si furunculum aut suspectae fidei hominem offendat, con¬ 
vocato etiam grege domestico ejicit. Ita et nobis in animae 
nostrae regimine procedendum. Ratio dominatur; potentiae et 
sensus servi sunt et administri, qui obedire et subesse te¬ 
nentur. Potentiae ergo quotidie in jus vocandae, ac ad red¬ 
dendam rationem adigendae sunt. Reposcatur ab intellectu 
ratio cogitationum, discutiaturque, num fuerint vanae, super¬ 
bae, queribundae, indignabundae, inhonestae aut fraternae 
charitatis oblitae; num voluntariam aut negligentem in iis 
moram traxerimus. Ad judicium citetur voluntas, ineaturque 
cum ea ratio affectionum: num peccaminosae aut imperfectae, 
praestitusque eisdem quidam consensus. Rationes suas edere 
jubeantur omnes sensus : exquiratur ab oculis, quales eorum 
obtutus fuerint, num curiosi, immodesti, liberi, aut licentiores, 
quam par est. Exigatur a lingua, qualia ejusdem verba fue¬ 
rint, num injuriosa, insolentia, iracunda, otiosa, charitati aut 
honestati repugnantia. In exactam actionum suarum rationem 
inducantur aures, tactus, ac gustus. Excutiantur anguli; fures, 
praedones, latrones habes, quotquot peccata per diem com¬ 
missa habes: ejiciantur maligni hospites. « Completo jam 
die », monet S. Rasilius (serm. de instit. monach.), « omnique 
opere tum corporis, tum etiam spiritus absoluto, praeclare fiet, 
si diligenter unusquisque, antequam cubitum eat, cum animo 
suo conscientiam suam exquirat». Examinanda necessario est 
conscientia, ut major in dies de miseria et infirmitate propria 
adfulgeat cognitio. Languet vitae emendatio, virtutum pro¬ 
fectus, cordis compunctio sine examine conscientiae. Ex omis¬ 
sione examinis vespertini oritur 1. gratiarum generalium per 
totam vitam a Deo collatarum et beneficiorum particularium 
per diem ab eodem exhibitorum ingrata oblivio. 2. Defectuum, 
etiam quandocunque gravium contemptus, aut vilipensio. 3. 
Emendationis leve, et tendendi de die in diem ad majorem 
perfectionem nullum propositum, et consequenter perfectionis 
taedium, et tandem mors animae. 



Tract. IV. De exercit. virt. et de exstirp. vitiorum. 337 

Complectitur hoc examen quinque partes seu puncta: 
1. gratiarum actionem pro omnibus beneficiis toto vitae tem¬ 
pore, praesertim autem die illa a benignissimo numine acce¬ 
ptis. 2. Petitionem luminis, et invocationem divini auxilii ad 
cognoscenda rite peccata, et eliciendum dolorem verum. 3. Di¬ 
ligentem inquisitionem in omnia peccata, quae conscientiam 
remordent. «Constituto in corde judicio», ait S. Augustinus 
(homil. Quadrag. ex 50. hom. c. 6), «adsit accusatrix cognitio, 
testis conscientia, carnifex timor: et ascendat homo adversum 
ser tribunal mentis suae». 4. Actum doloris. « Eeminiscens 
peccatorum tuorum », inquit S. Chrysost. (in psalm. 50. 
hom. 2), « effunde lacrymas, et poteris in lectulo tuo positus 
ea delere ». 5. Propositum firmum, Deum nunquam amplius 
offendendi. — Itaque, dum cubitum te confers, prius diligenti 
et accurato examine conscientiam tuam discute, quid per in¬ 
tegrum diem boni malive cogitaveris, dixeris, feceris etc., 
quod, ut cum fructu fiat et ordinate sequens observa di- 
stichon : 

Solve Deo grates, pete lumen, discute mentem, 

Delicti veniam posce, rescinde malum. 

Pro cujus clariori intelligentia sit expositio sequens 
2. De quinque punctis examinis vespertini* 

1. Solve Deo grates. Imprimis Domino Deo debitas gra¬ 
tias reddere debes pro omnibus beneficiis generalibus et par¬ 
ticularibus, communibus et specialibus, tibi toto tempore vitae 
tuae et praesertim hac die liberaliter et paterne concessis, 
hoc vel simili modo: 

Oratiuncula. Redemptor amantissime! osculor vulnera 
dexterae tuae! 0 vulnus mille osculis dignum! Ah vulnerari 
non debuisset manus illa, quae alias et hodie praecipue ad 
benefaciendum mihi extenta erat. 0 sacra manus! quae bona 
in me a te profluxerunt! quot et quanta mala avertisti, e qui- 

n 

bus periculis et occasionibus me eripuisti! Misericordissime 
Jesu! laudetur et exaltetur paterna tua in me benevolentia! 
subscribo nunc corpus et animam meam in gratiarum actio¬ 
nem: at quam sero eheu, subscribo! quid reddidi tibi usque 
in horam hanc? teneor, cogor fateri: malum pro bono, odium 
pro dilectione! 

2. Pete lumen. Invoca Spiritum S., ut mentem tuam il¬ 
luminare et memoriam excitare dignetur, ut recordari possis 
eorum, quae per diem cogitatione, verbo et opere commisisti 
vel omisisti; quomodo et quam exacte, qua intentione etc. 
perficienda perfeceris; quam prompte et resolute omittenda 
dimiseris etc. 

Oratiuncula, Ah quid? malum pro bono? odium pro 
dilectione? — Oro te supplex, Jesu mi! per vulnus sinistrae 
tuae. Intellectum illumina, ut ingratitudinem meam et peccata 
mea agnoscam ; affectum inflamma, ut illa detester; cor con¬ 
tere, ut illa defleam, vitamque meam emendem. Emitte Spi¬ 
ritum tuum! Veni, veni S. Spiritus! — (Pater et Ave). 

3. Discute mentem. Examinabis tuam conscientiam to- 
tiusque diei decursum repetes: ubi fueris, quibuscum egeris, 
quid cogitaveris, dixeris, feceris, perpendes. Memento pro ra¬ 
tione status, officii, et vocationis tuae examen instituere, et 
sic facile quid commissione, quid omissione peccaveris, agfio- 
sces. Antequam autem ad actum examinis progrederis, hanc 
dicas oratiunculam: 

« 0 Scrutator cordium et renum Deus! infelix ego pec¬ 
cavi hodie in coelum et coram te, qui praevidisti omnes vias 
meas et intellexisti cogitationes meas de longe. Quid faciam 
tibi, o custos hominum! heu mihi, Domine, peccavi et delicta 
mea ante te non sunt abscondita, sed etsi memetipsum diju¬ 
dicavero, tamen reprehendet me cor meum in his maxime». 

NB. Hic conscientiam tuam examina. Pro juvanda memoria, 
saltem primo novitiatus tempore, poteris inspicere sequentem 
catalogum peccatorum, ut eum facilius memoria teneas eumque 
in posterum conscientiam tuam examinans sequaris. — Hoc 

persuasum tibi habeas, religiose Frater! Quousque specialiori 
et firmae cuidam conscientiae examinandae methodo assuetus 
non fueris, quotidianum conscientiae examen speratum fructum 
tibi non feret; et si in tirocinio tuo non assueveris, vix aetate 
provectiore huic assuesces. 

o. Catalogus peccatorum pro examine vespertino vel 
confessione instituenda . 

Ut actuale conscientiae examen, tam pro confessione sa- 
cramentali faciendum, quam pro exacte discutiendis nostris 
totius diei actionibus, accuratius fiat, attendas velim ad omnes 
tuas cogitationes, verba et opera, quid eisdem contra Deum, 
proximum et teipsum illo die, vel ab ultima confessione pec¬ 
caveris. Cum autem memoria quandoque sit labilis, aut quivis 
super omnia adeo exacte reflectere sese non valeat, sequens, 
ut jam supra dictum, attextus est catalogus peccatorum eorum, 
quae communius fieri solent aut possunt. Tu selige ea tantum, 
quorum conscientiam habes, omissis aliis, de quibus leviter 
tantum suspicaris. 

I. Circa curam officiorum erga Optimum Deum. 

Mane e lectulo surgens, eratne prima cogitatio mea ad 
Deum directa ? Quomodo persolvi prima mihi proposita diei 
exercitia pia? — Preces matutinas? bonam intentionem etc.? — 
Quomodo me praeparavi ad Officium divinum in choro? quo¬ 
modo illi interfui ? — Num Breviarii recitationem consideravi 
ut magnam strictissimamque obligationem meam ? — An reci¬ 
tavi Breviarium digne, attente, devote et cum observatione ce¬ 
remoniarum nobis pro choro praescriptarum ? — Nonne dis¬ 
tractionibus ansam praebui ? — Quomodo interfui S. Missae 
sacrificio ? — Preces quotidianae , quot ? quomodo ? — Meditatio 
quotidiana : quomodo me ad eam praeparavi; quomodo in ipsa 
meditatione me gessi; quemnam fructum ex ea percepi? — (Si 
es Sacerdos) Praeparatio ad Missam remota et proxima ? in 
ipsa Missae celebratione, qualis intentio ? attentio ? devotio ? 
an fideliter servatae rubricae? quaenam gratiarum actio post 

Missam ? — Quomodo me praeparavi ad S. Confessionem ? Num 
confessus sum vera cum sinceritate, contritione et emendationis 
proposito ? etiam circa venialia, quae confessus sum ? Quomodo 
me praeparavi? — Quomodo me praeparavi ad S. Communio¬ 
nem ? quomodo gratias egi, quomodo interdiu ejusdem sum re¬ 
cordatus? — Lectio spiritualis : quomodo hanc tractavi? — Vita 
in praesentia Dei ? quaenam conversatio mea interna cum Deo, 
Jesu Christo, B. V. Maria et Sanctis ? — Oratio vocalis ? — 
Preces jaculatoriae interdiu ? — Visitatio SS . Sacramenti , com¬ 
munio spiritualis; quomodo haec perfeci? Num bonam intentio¬ 
nem per diem pluries renovavi etc. etc. ? 

II. Quoad Confratres et proximos meos. 

Si contrariis tuis factis proximo ex professo molestus fui¬ 
sti; — si cum eo rixas habuisti; — si ad simplicem usum 
eidem concessa tibi sine licentia Superiorum appropriaveris; 

— si de communitate comestibile aut potabile quid clam sur- 
ripuisti; — si pravo tuo exemplo proximum ad malum induxisti; 

— si invidiam vel odium erga illum factis ostendisti; — si par¬ 
ticularia vel communia charitatis officia et signa eidem non ex¬ 
hibuisti; — si Superioribus debitam obedientiam denegasti, 
aut tarde et impatienter adimplesti. 

III. Circa reliquam vitam meam quotidianam. 

Fides: Cogitationes? Colloquia? lectiones? studia? — Tria 
vota monastica: Obedientia: quomodo obedivi Superioribus meis? 
Quomodo eosdem veneratus sum? vel in corde meo indignatio¬ 
nem, vel quod pejus foret, odium enutrivi adversus eos? — Num 
murmurationis reum me feci ? — Quomodo observavi s. Regu¬ 
lam et Statuta Provinciae? — Quomodo leges disciplinares in 
choro, in dormitorio, in refectorio, in schola, in cella mea, ad 
mensam, in conversatione cum confratribus, in recreatione? 
Quomodo praescriptum s. silentium observavi? — Quomodo 
pretiosum tempus adhibui ? Num satisfeci diligenter officio meo 
in schola, in studio etc.? — Quare non? — Castitas: cogitando? 
non repellendo tentationes ? desiderando? loquendo? legendo? 
videndo? tangendo? — Temperantia: in cibo, potu, ad pran¬ 
dium, ad coenam, ad merendam, extra monasterium? somno? 

lusu? relaxatione animi? recreatione? — Mortificatio : An et 
quosnam actus hodie perfeci ? quomodo ? — Modestia religiosa: 
in ecclesia, in choro, in dormitorio ? quando solus in cella per¬ 
mansi? in conversatione cum confratribus? cum sacciilarlbtui? 
Exercitium praesentiae Dei et Angeli Custodis ? — S. Pauper¬ 
tas: eramne contentus in iis rebus, quas Superiores ad simpli¬ 
cem usum mihi assignarunt ? in cibo ? potu ? vestibus ? uten¬ 
silibus etc. ? — Num saepius illius verbi S. Patris Francisci 
recordor: ut simus « tamquam peregrini et advenae in hoc sae¬ 
culo? » — Sustinuine Seraphicae paupertatis molestias patien¬ 
ter et ex amore Dei ? — Quaenam verba, opera et desideria 
mea in puncto paupertatis Seraphicae ? — Quomodo in virtuti¬ 
bus hodie me exercui: in humilitate, in patientia, in resigna- 
tione in voluntatem divinam etc. etc.? — Quomodo et qua in¬ 
tentione hoc examen incepi? 

NB. Tali vel simili modo te examines generaliter; dolorem 
propter offensionem summi boni elicias, et emendationem effi¬ 
caciter proponas. 


CAPUT VII. 

De Confessione generali* 

Admonent novissimae Constitutiones Generales (n. 24.): 
« Ante habitus susceptionem candidatus faciat Confessionem 
generalem, nisi Confessario ab ipso electo aliter visum fuerit». 
Hac ex causa adjecta est haec: 

§ 1 - 

Methodus examinandi conscientiam suam , semetque in sacro 
poenitentiae tribunali de peccatis accusandi pro matu¬ 
rioribus adolescentibus Confessionem generalem insti¬ 
tuere volentibus. 

Priusquam methodum hancce apponam, monere oportet, 
quod, si commissa peccata mortalia sint, necesse sit declarare 

illorum numerum, item illorum speciem, et circumstantias 
aliud peccatum mortale in se complectentes. Cum autem non 
tenearis ad illorum peccatorum confessionem, quae tantum 
sunt venialia, illorum numerum et circumstantias posses qui¬ 
dem omittere; omni modo tamen tibi suadeo, ut de illis ve¬ 
nialibus te saltem accuses, quae sunt commissa majore cum 
malitia, addito etiam illorum numero etc. Ex hac spontanea 
accusatione multum utilitatis colliges, si id non fiat mera ex 
consuetudine, sed vero cum dolore serioque proposito emenda¬ 
tionis. — 


Contra primum pTaeceptum Decalogi. 

Cogitationibus contra fidem voluntarie immoratus fui, vel: 
negligens fui in repellendis tentationibus fidei adversantibus. 

Aliquem fidei articulum credere pertinaciter nolui, vel vo¬ 
luntarie dubitavi de aliqua veritate fidei catholicae. 

In corde meo propter adversitatem aliquam contra Deum 
murmuravi. 

De certi peccati remissione et emendatione, de salute con¬ 
sequenda ter vel quater desperavi. 

Valde negligenter repuli cogitationes desperationis atque 
blasphemiae. 

Nimirum praesumpsi de misericordia Dei, vel ex praefiden¬ 
tia, aut praesumptione quadam de misericordia Dei licentius 
peccavi, distulique emendationem. 

Ob patratum a me gravius peccatum delectatus fui. 

Opem daemonis optavi, vel invocavi. 

Auguriis et somniis fidem certam habui, vel tantum le¬ 
vem. 

Verbis sacrae scripturae et Ecclesiae ceremoniis abusus 
fui ad jocos turpes, facetias, scurrilia. 

Valde tepidus fui in obsequio divino. 

Ex respectu humano potius, quam ex motivo amoris Dei 
actiones meas peregi. 

Preces consuetas ex devotione, vel ad quas teneor, luride 
et accediose persolvi. 

Inter precandum immodestus fui. 

Sub oratione occasionem dedi oculorum curiositate distra¬ 
ctionibus, quas miglirmter repuli, vel quibus deliberate sat diu 
inhaesi. 

Pias imagines, vel alias res sacras irreverentiis affeci. Vel 
aliquam contumeliam Sanctis ex contemptu intuli, vel ex joco 
tantum, non deliberate. 

Irrisi, vel contempsi personas Deo dicatas, Eeligiosos, Sa¬ 
cerdotes. 

Longe magis de corpore, quam de salute animae meae sol¬ 
licitus fui. 

Legi scienter libros haereticos, quos usque modo habui. 

Aqua lustrali, rcbusque aliis benedictis non usus fui debita 
cum reverentia. 

Superstitionibus usus fui, magicisque carminibus ad malum 
tollendum, iisque fidem habui; ad talem usum alios induxi, 
quamvis scirem, esse prohibitum. 

Ex vultus signis atque manuum lineis curavi mihi prae¬ 
dici futura ex curiositate tantum, vel fidem certam his prae¬ 
dictionibus habens. 

Studui malis et prohibitis artibus (Declara, quales hae 
artes fuerint). 

Sacrum Poenitentiae tribunal accessi conscientiae meae 
examine non sufficiente praemisso, vel absque requisita contri¬ 
tione, vel non elicito firmo proposito vitandi hoc peccatum. 

Ex praeparationis defectu ad confessionem oblitus sum 
hujus N. peccati, vel, ex pura oblivione in prioribus confessio¬ 
nibus, me non accusavi de isto N. peccato. 

Ex industria talem Confessarium elegi, a quo non cogerer 
ad emendationem, vel fugi meum ordinarium Confessarium, 
ne etc. 

Sciens ac volens ex damnoso pudore hoc peccatum N. re¬ 
ticui inter confitendum; et hoc factum est jam duobus abhinc 
annis. Interea confessus sum singulis mensibus, et sacram sv- 
naxin, etiam tempore paschali, sacrilege recepi. 

Studio malitioso inter confitendum submisse locutus fui, in 
re gravi mentitus sum, commissa peccata extenuavi, verum il¬ 
lorum numerum gravesque circumstantias voluntarie non ex¬ 
pressi (Nota: quod omnes Confessiones sacrilegae repetendae 
sint). 

Injunctam a Confessario hanc N. poenitentiam valde dis¬ 
tracte et inadvertenter quidem, vel non integre peregi, vel ad¬ 
implere omnino neglexi, vel nimium distuli. 

Ex desidia necdum executus fui, quae Confessarii mihi prae¬ 
scripserunt, v. gr. non satisfeci proximo pro damno illato ipsius 
honori, bonis etc., quamvis potuissem facile. 

Grave scandalum, vel inimicitiam, quamvis ad id tenerer, 
non sustuli, proximas peccandi occasiones non fugi, quamvis 
potuissem. 

Ex curiositate voluntaria confitentium peccata audivi, ea- 
que manifestavi aliis. 

Confessarium meum apud alios traduxi et diffamavi. 

Mensam Eucharisticam accessi exigua cum devotione et 
praeparatione. 

Non horrui percipere divinam hostiam cum dubia, vel cum 
certa conscientia peccati mortalis, vel quamvis jejunus non 
essem. 

Post sacram Communionem dedi valde breve tempus gra¬ 
tiarum actioni. 

Plerumque tempus diei Communionis colloquiis vanis, risui, 
lusui, rebus profanis etc. impendi. 

Consuetas preces matutinas, vespertinas, vel devotionis li¬ 
berae ex supina negligentia omisi. 

(Si ad certas preces ex voto, vel alia de causa teneris, hanc 
obligationem declarare oportet). 

Multas actiones peregi inordinate et praecipitanter, non 
facta praevia intentione. 

Perraro gratias Deo meo peregi pro beneficiis ab eo ac¬ 
ceptis. 

In observandis factis piis propositis valde inconstans et 
negligens fui. 

In eliciendis actibus amoris Dei, spei, fidei, aliarumque 
virtutum Christianarum valde negligens fui. 

Ex pravo motivo alteri dissuasi ingressum in Keligionem. 

Malitiose impedivi proximum ab exercitio bonorum ope¬ 
rum. 

Peccandi graviter occasiones proximas, quamvis a Confes¬ 
sario monitus, ex desidia non fugi. 

Supina ex negligentia, vel ex contemptu sacras indulgen¬ 
tias lucrari non conatus fui. 

Contra secundum praeceptum Decalogi. 

XB. Ut peccata contra istud peccatum distinctius digno¬ 
scantur, sciendum est, quod jurare sit vocare Deum in testein 
alicujus rei, quae affirmatur. Quod fieri potest duobus modis, 
scilicet expresse, ut fit, quando quis per Deum jurat, altero 
vero modo tacite, ut cum juratur per Sanctos, per animam 
suam, vel aliam creaturam, quatenus in ea relucet divina bo¬ 
nitas. Non tamen est juramentum, si dicas haec: «Vere, cer¬ 
tissime, in veritate». 

Deum in testem accepi unius rei, quam sciebam falsam, 
vel quam sciebam dubiam (Ita jurare deliberate semper est 
mortale peccatum). 

Juravi per Deum, per animam meam equidem cum veri¬ 
tate, sed absque necessitate. 

Ex prava consuetudine per Deum, per animam meam sin¬ 
gulis diebus frequenter juravi, nunquam perpendens, an verum 
vel falsum esset. 

Juravi et promisi quidpiam vetitum facere (Si quis pro¬ 
misso stat, duplex committit peccatum). 

Cum juramento aliquid promisi, sed absque animo illud 
adimplendi. 

Neglexi adimplere promissa juramento facta hominibus. 

Coram judicibus false scienter juravi cum damno proximi, 
vel in perturbatione animi falsum juravi etc. 

Deo meo vovi aliquid absque voluntate illud adimplendi. 

\ ota Deo meo legitime facta deliberate violavi. 

lacta vota exsolvere sine justa causa nimium distuli. 

Contra Deum et Sanctos scienter et deliberate voces blas¬ 
phemas protuli, vel ex ira praecipiti. 

(Blasphemia est contra Deum vel Sanctos aliquid dicere 
contumeliosum, ut quando quis Deo vel Sanctis maledicit, 
Deum immisericordem, injustum esse, non curare humana etc., 
aut cum quis in indignatione Christi et Sanctorum membra 
contumeliose nominat. Haec autem peccata sola cogitatione, 

sed cum deliberato consensu, possunt committi, optando, v. gr. 
ut Deus peccata nostra nesciat, non sit justus etc.). 

Jurando cum veritate, vel contra veritatem, ex inconside¬ 
rantia, vel deliberate imprecatus fui, ut Deus me damnet, dae¬ 
mon me auferat, mors vitam mihi capiat etc. 

Pro ludibrio SS. Nomina Jesu, Mariae etc. invocavi. 

Contra tertium praeceptum Decalogi. 

Die festo vel dominico per plures horas opus servile absque 
legitima causa exercui. 

Impuli proximum sine sufficienti necessitate ad opera ser¬ 
vilia mei causa exercenda (Opera servilia vocantur, quae ad 
artes mechanicas fabrorum, sutorum etc. pertinent). 

Dies festos et dominicos ludendo, saltando, potando etc. 
consumpsi. 

Diebus festis absque legitima excusatione Missae non in¬ 
terfui, vel notabilem ejus partem ex desidia omisi. (Juxta ple- 
rosque doctores notabilem partem Missae ille omittit, qui pri¬ 
mum comparet post Evangelium, vel, qui ante Sacerdotis com¬ 
munionem recedit). 

Sub Missae Sacrificio valde notabili tempore, vel modico 
temporis spatio voluntarie, vel semiplene distractus fui. 

Durante Missa res profanas legi, studui, nugatus fui, ocu¬ 
lis per templum vagatus sum vel fabulatus, et ad id alios induxi. 

Sacras aedes accessi mala intentione, ex curiositate etc 

Cum aliorum scandalo fui in iis immodestus, hoc N. pec¬ 
catum commisi. 

Ex pura negligentia diebus festis et dominicis non interfui 
officiis divinis, concioni etc. 

Ex verbo divino aliisque spiritualibus instructionibus nul¬ 
lum animae fructum propria culpa collegi. 

A Sacro audiendo etc. diebus festis proximum impedivi. 

Contra quartum praeceptum Decalogi. 

Majores natu, Ecclesiasticos, Deo sacratas personas, prae¬ 
ceptores, parentes, aliosque Superiores ineos in animo despexi. 
Vel gravem rancorem et aversionem contra eos fovi. Ipsis grave 

malum, mortem ctc. in animo imprecatus fui. Ipsos audientes 
maledictis lacessivi. 

Eorum defectus ipsis exprobravi. Eos non honoravi, eos 
irrisi, explosi eorum dicta. 

Eos contristavi illis obloquendo, dure respondendo, vel pra¬ 
vis meis moribus. 

Malitiose ipsis causam dedi irascendi, jurandi, imprecandi. 

Eorum salutaria monita legesque observare neglexi. Sine 
justa causa de illis conquestus sum. Ipsos, quamvis innocentes, 
in re satis gravi apud plures diffamavi. 

Eorum mores aegerrime tuli. 

Debitum honorem et reverentiam ex contemptu vel vin¬ 
dicta ipsis non exhibui. Eos contumelia affeci. 

Eorum, qui mihi praesunt, justis mandatis in re notabili 
vel levi non obtemperavi (Declaretur, an ex contemptu factum 
sit). Vel, me meis Superioribus refractarium, obstinatum, iin- 
morigerum exhibui. 

Ex vindicta damnum, contemptum ipsis procuravi. 

Manum elevavi ad eos percutiendos. Ipsos graviter per¬ 
cussi. 

Ipsos oculo obliquo cum indignatione aspexi. 

Parentibus meis opitulari neglexi, quamvis potuissem. 

Meis parentibus, Superioribus, benefactoribus malum pro 
bono rependi. 

Pro ipsis vix unquam Deum oravi. 

Me meorum parentum ex superbia puduit, eo quod essent 
pauperes. 

Meos praeceptores aliosve superiores falsis dictis in odium 
apud socios vocavi; eos concitavi ad contemnenda eorum man¬ 
data, eos irridendos etc. 

Contra quintum praeceptum Decalogi. 

Ex subito irae motu, vel serio et deliberate grave malum 
mihi vel meo proximo imprecatus sum, ut fulmen, mortem, 
diabolum etc. 

(Maledictio, vel imprecatio in materia gravi serio prolata 
contra creaturam aliquam rationabilem est grave peccatum). 

Vindictam contra proximum meditatus fui cum voluntate 
ipsi graviter nocendi; et hanc pravam voluntatem renovavi 
toties . . . 

Diu in animo fovi gravem, vel levem inimicitiam, vel aver¬ 
sionem animi contra meum proximum (Declara istius inimici¬ 
tiae malos effectus ct num in ea perseveres adhuc). 

Verbis mordacibus, foedis agnominibus, conviciis, dictis 
acerbis et aculeatis etc., proximum meum insectatus sum. 

Calumnia, vel contumelia gravi, vel levi proximum offendi. 

Ex mero contradicendi studio cum proximo litigavi, alter¬ 
catus sum etc. Ipsi suos defectus, paupertatem etc. exprobravi 
in ira. 

Indignis modis ex inimicitia proximum habui, gravi cum 
ejus offensione, diffamatione (tunc teneris ad reparationem ho¬ 
noris). 

Cum aliis studiosis rixatus sum, vel pugnis contendi, vel 
proximum percussi in iracundia etc. (Declara, num illatum 
malum sit grave, et an is, quem percussisti, sit Clericus, Re¬ 
ligiosus etc.) 

Repetitis helluationibus non leve damnum valetudini meae 
intuli. 

Immoderate studendo ex motivo superbiae meae sanitati 
graviter nocui. 

Memet exposui gravi periculo submersionis in balneationeetc. 

Dedi auxilium, consilium, favorem ad alios verberandos etc. 

Ex inimicitia, vel quodam rancore nolui proximum allo¬ 
qui, eum salutare, ipsi ignoscere, quamvis veniam petierit. Ve¬ 
niam petere ab illo detrectavi, quem graviter offenderam. 

Inter studiosos iras, vindictas, rixas induxi. Vel inimici¬ 
tias, discordias seminavi veris, vel falsis delationibus (Declara, 
quale malum inde secutum fuerit). 

Alium provocavi ad pugnas, rixas, digladiationem. 

Humano ex respectu meos contubernales a peccato non 
averti, quamvis sat facile id praestare potuissem. Vel, peccantes 
non corripui, quamvis ad id obligarer. 

Meo pravo exemplo satis advertenter proximum induxi ad 
peccatum committendum. Ipsum seduxi etc. (Si grave sit pec¬ 
catum, in quod tua culpa proximus lapsus est, id declarare 
oportet). 

Alieni peccati particeps factus sum, illud imperando, sua¬ 
dendo, id Superioribus non manifestando, illud approbando, lau¬ 
dando etc. 

Pacem inter rixantes, verbis contendentes 'etc. cum facile 
potuissem, procurare non studui. 

Pauperes personas acerbe repuli, quamvis ipsis opitulari 
facile potuissem. 

Contra sextum praeceptum Decalogi. 

NB. (Circa cogitationes et tentationes huic praecepto ad¬ 
versantes nota sequentia: Vel illas habuisti omnino inadver- 
tenter ad peccati malitiam, aut voluntate fortiter renitente, 
tunc nullum est peccatum. Vel his cogitationibus semiplene 
advertens te inhaesisti, tunc est veniale peccatum. Si vero hi¬ 
sce cogitationibus delectatus es, plene advertenter ad gravita¬ 
tem peccati, voluntate approbante, tunc peccasti mortaliter). 

Segniter restiti, vel curiosius inhaesi cogitationibus casti¬ 
tati contrariis. 

Impuris cogitationibus scienter et voluntarie sat longo tem¬ 
pore delectatus fui. 

Vel timeo, ne impugnatus carnis tentationibus gravibus 
consensum illis dederim; accuso me sub dubio, prout coram 
Deo reus essei possum. 

Proposui advertenter, vel desideravi opere ipso peccare 
contra castitatem; hanc perversam voluntatem renovavi toties 
. . . quaesivique occasionem graviter peccandi (Declara quale 
peccatum committere statueris, quoties pravam voluntatem re¬ 
novaveris, circa quod objectum). 

Scurriles et crassas voces, verba impudica protuli, vel can¬ 
tiones impudicas ex joco tantum animique levitate cecini. Vo¬ 
ces impudicas ex prava consuetudine toties . . . usurpavi, iisque 
voluntarie delectatus sum. Vel colloquia impura, quibus dele¬ 
ctatus sum, ipse incepi perversa intentione, multis audientibus 
personis, quibus non levi scandalo advertenter fui, vel nihil de 
scandalo, quod dabam, cogitans. 

In templo, vel in scbola valde immodestus et petulans fui 
non sine condiscipulorum indignatione. 

E lecto surgens, vel iens cubitum coram contubernalibus 
valde indecore corpus denudavi. 

Pars prima. 

Consortia non fugi perversorum sociorum, quamvis pro- 
pterea saepius monitus fuerim, iliaque fuerint mihi occasio 
proxima peccandi. 

Cum altero sexu nimium familiariter et libere egi. 

In quaedam objecta turpia ex sola curiositate, vel animo 
lascivo conjeci oculos. 

Contra castitatis virtutem opere ipso graviter peccavi. 

(Plura alia peccata, quae committi possunt contra istud 
sextum et nonum praeceptum, hic adnotare studio nolui, sciens, 
qu^d haec materia picis speciem habeat, quae, quomodocunque 
tangatur, inquinat, quod odorem foedum etiam remotis afflet. 
Contra haec praecepta peccantes, remordente conscientia, satis 
ista intelligunt. — Tu vero, religiose tyro ! Si quoad hoc pun¬ 
ctum adhuc innocens es, fac, ut, divina ardenter petita gratia 
tuaque cooperatione integer vitae scelerisque purus semper il¬ 
libatam vitae conserves innocentiam, sic [extra studium Theo¬ 
logiae moralis] te non oportebit scire, quidnam sit istud pec¬ 
catum, de quo Apostolus monet: « Nec nominetur in vobis » ; 
peccatum in animam et corpus secum innumera mala eaque 
gravissima invehens: peccatum quod in saeculo plures ex ado¬ 
lescentibus in infernum praecipitat, quam reliqua omnia pec¬ 
cata, quamvis simul sumpta; peccatum animae adeo pernicio¬ 
sum, ut omnis delectatio per illud plane voluntarie admissa 
ipsi animae mortem infinite deflendam inferat. Ceterum si con¬ 
tigerit, quod Deus a te avertat, ut, pro innata homini fragili¬ 
tate, hujus abominabilis peccati, etiam una tantum cogitatione 
voluntaria, reus aliquando fias, quam primum recurre ad sa¬ 
cram confessionem, in qua humiliter confitere conscientiae tuae 
arbitro, honestis, sinceris simulque claris terminis hoc pecca¬ 
tum tuum, prout coram Deo te reum in conscientia agnoscis. 
0 quot, praesertim in saeculo, confessiones invalidae sacrilegae 
ab adolescentibus fiunt, qui rei facti istius pudendi peccati ex 
damnabili pudore atque superbia id celant confessarium, quos ta¬ 
men minime puduerat coram oculis divinis abominabilia patrare)! 

Contra septimum praeceptum Decalogi. 

Alienas opes injuste appetivi. 

Determinatam voluntatem habui proximum decipiendi, 
damnum ei inferendi, debita contracta quamvis possem, nun- 

quam solvendi, aliquid furandi etc. (Si damnum, quod inferre 
statueras, sit grave, id manifestare oportet). 

Toties . . . iteravi lianc perversam voluntatem damnum 
inferendi, illudque exequi tentavi. Majus damnum, illo a me 
illato, si potuissem, intulissem. 

Emi vel vendidi rem, quam sciebam furto sublatam fuisse. 

In emptione, vel venditione fraudibus usus sum. 

Illicite usurpavi rem alienam. Vel iteratis furtis proximo 
sustuli rem magni, vel rem parvi pretii (Exprime, num alicui 
templo damnum illud intuleris). 

Pauperibus personis plurimum nocui. 

Damnum grave, vel leve bonis alienis injuste intuli, ut 
hortis etc. 

Praeceptoris domestici officio mihi concredito negligenter 
functus fui. 

Falso sigillo, fictis litteris damnum intuli proximo. 

Res notabilis valoris, vel, exigui pretii inventas retinui, 
quamvis mihi constaret, ad quem hae spectarent, vel quamvis 
id rescire facile potuissem. 

Ab aliis studiosis vestes et alia emi, quamvis praeviderim 
solutum pretium ab illis impensum iri ad instituendas compo¬ 
tationes. 

Periculo me exposui, chartis ludendo, gravem pecuniae 
summam perdendi. 

Res mihi commodatas notabiliter destruxi, vel non restitui. 

Pecunias, ad solvendum meum convictum, vel ad necessa¬ 
ria emenda mihi a parentibus submissas lusu et compotationi¬ 
bus impendi. 

Mala fide pecuniam mutuatus sum, vel debita contraxi 
animo nunquam solvendi, vel quamvis praeviderem illa non 
expunctum iri. 

Toties . . . neglexi uti commoda occasione damnum pro¬ 
ximo illatum resarciendi, ablata restituendi etc., quamvis po¬ 
tuissem; ex quo novum damnum proximo creavi. 

Nummos adulterinos empta solvendo sciens expendi. 

Juniorem studiosum instruendum suscepi, quamvis ad id 
munus me non idoneum scirem. 

Ex aedibus paternis res parvi, vel magni pretii alienavi, 
vel aliis donavi absque licentia. 

Sumptus propter ine a parentibus factos mea in studiis 
supina negligentia tot . . . annis reddidi inutiles. 

In vestes etc. sumptus inutiles, vel immoderatos feci. 

Contra leges ludentium cum gravi damno proximi fraudes 
adhibui. 

Utendo fraudibus inter ludendum aliis occasionem dedi al¬ 
tercandi et imprecandi. 

Ab imperitis ludendi notabilem summam injuste lucratus 

sum. 

Furti alieni participem me reddidi, suadendo aliis furtum 
gallinarum etc., furantes juvando, furta custodiendo, partem 
ablatorum mihi reservando, cum furibus compotando, qui ex 
rebus ablatis cauponi satisfaciebant, vel alios laudando ob in¬ 
geniosa furta. 

Notabile damnum proximi non impedivi, quamvis id valde 
facile praestare potuissem. 

Alterius lucrum ex odio impedivi. 

Porrecta stipe pauperes, quantum tenebar, non juvi. 

Charitatis officia, atque auxilia proximo non exhibui, quam¬ 
vis potuissem, isque summopere indigeret auxilio. 

Contra octavum praeceptum Decalogi. 

Aversas cogitationes contra honorem proximi valde negli- 
genter repuli. 

Sinistris suspicionibus, vel male fundatis dubiis adversus 
famam proximi in rebus magni momenti diu voluntarie inhaesi. 

Absque ulla ratione, vel ex conjecturis levibus dicta et 
facta proximi ob odium, invidiam etc. in pessimam partem in¬ 
terpretatus fui. Vel: 

Certo et definite apud me statui facto judicio omnino te¬ 
merario, quod proximus meus graviter peccasset. 

Bonis actionibus proximi ex odio, vel ex animi levitate 
intentionem perversam attribui. 

Mea dubia, judicia temeraria, measque suspiciones aliis ma¬ 
nifestavi non sine detrimento famae alienae (Temerarium judi¬ 
cium in re gravi est mortale peccatum; si autem mera fuerit 
suspicio, vel dubium plerumque erit tantum veniale peccatum). 

Voces ambiguas, aequivocas, fraudulentas animo decipiendi 
protuli. 

Ex prava consuetudine plurima jocosa et officiosa menda¬ 
cia protuli. 

Vel notabile damnum mendaciis prolatis meo proximo 
creavi: ista mendacia etiam jurando, Deum in testem vocando 
et pertinaciter defendi. 

In narratione exaggeravi nonnulla contra veritatem. 

Verbis fallacibus et adulatoriis frequenter usus sum, alio¬ 
rum favorem mihi conciliaturus. 

Culpam injuste a me amoliturus falsas adhibui excusatio¬ 
nes non sine damno proximi. 

Inter confitendum in re gravi, vel levi mentitus sum. 

Coram judicibus falsum testimonium scienter dedi, quod 
meo proximo grave vel leve damnum intulit. 

Praeceptores meos, patremfamilias etc. apud meos parentes, 
vel alios falsis delationibus ex odio diffamavi (In tali casu teneris 
modo efficaci cuncta retractare, si dictis tuis fides adhibita sit). 

Innocentes studiosos etc. ex odio accusavi apud Superiores 
meos, vel gravem turpitudinis notam ex aliqua invidia aliis 
injuriose aspersi atque effeci, ut graviter punirentur. 

Alienae famae ex odio detraxi, grave vel leve quodpiam 
crimen, sed adhuc occultum aliis pluribus manifestando, falsa 
spargendo, nimium exaggerando proximi delicta etc. 

(Universim nota circa detractiones, quod declarare opor¬ 
teat, utrum bae fuerint in materia gravi vel levi; utrum illud, 
quod asseruisti, fuerit notorium, vel non; num detraxeris co¬ 
ram uno vel pluribus; utrum res sit vera vel falsa, dubia vel 
certa; utrum detractio damnum intulerit proximo et quale; an 
hanc detractionem protuleris animo in aliquem offenso, vel ex 
inconsiderantia. Etiam advertas velim, non parvam esse illo¬ 
rum illusionem existimantium, quod manifestare proximi deli¬ 
ctum nullo modo sit vetitum, modo illud sit verum. Insuper 
sciendum, quod famae laesores damnum honori illatum resar¬ 
cire teneantur, quamvis non malo animo illud intulissent, prae¬ 
sertim, quando id facile fieri posset; quanto major erit ista 
obligatio, si injustum grave damnum proximi honori malitiose 
illatum fuerit). 

Alterius repertam scriptam confessionem legi, aliisque com¬ 
municavi. 


P. Gaudentius. Vol. I. 

Pars prima. 

Injuriam mihi illatam cum auxesi divulgavi atque de illa 
conquereris proximum infamavi. 

Detractionibus, murmurationibus etc. faciles aures praebui 
ex curiositate tantum, vel ex odio in meum proximum. Vel ad 
magis detrahendum proximo dedi occasionem, approbando di¬ 
cta, provocando ad peragendum etc. 

Absque ratione sufficienti fidem detractoribus habui. 

Detractiones auditas ulterius vulgavi. 

Contra detractores famam alienam tueri neglexi ex hu¬ 
mano respectu, quamvis ad id tenerer, vel quamvis id facile 
potuissem efficere. 

Contra datam fidem juramento firmatam secretum non 
observavi. 

Susurrationibus, falsis delationibus rixas suscitavi, discor¬ 
dias seminavi. 

Foeda et probrosa agnomina meis Superioribus, studiosis etc. 
imposui. 

Meos Superiores praesentes contumeliis conviciisque impe- 
tivi: contra eos murmuratoribus, vel obstinatis etc. applausi. 

Ex odio conatus fui laudem impedire proximi. 

Veros vel falsos defectus meo proximo coram pluribus in 
faciem exprobravi ex irae impetu vel ex malitioso odio ad ipsum 
confundendum. 

Hypocrisi conatus sum hominibus imponere. 

Meos Superiores, quamvis ab iis interrogatus ex humano 
respectu proximi delicta, quae scire debuissent celavi. 

Induxi alios ad mentiendum, decipiendum, calumniam 
struendam. 

NB. Peccata contra 9 ,u et 10 u ' praeceptum Decalogi re- 
peries in 6 t0 et 7 in0 . 

Contra praecepta Ecclesiae. 

(Supposito examine circa Dei mandata tantum sequentia 
occurrunt consideranda). 

Omisi confessionem et communionem, ad quam eram obli¬ 
gatus. 

Diebus ab Ecclesia statutis non jejunavi, gulae satisfa¬ 
cturus. 

Extra consuetae refectionis tempus absque necessitate ali¬ 
quid comedi. In collatione nocturna levem excessum commisi, 
cibos prohibitos, ut carnem etc., absque dispensatione et ne¬ 
cessitate comedi. 

Pravo meo exemplo alios induxi ad frangendum jejunium, 
carnem comedendam etc. 

Ecclesiae censuras, excommunicationem etc. contempsi. Pec¬ 
cata commisi sciens, quod censurae iis essent annexae etc. 

Circa peccata Capitalia. 

Circa superbiam. Superbas cogitationes habui, quibus vo¬ 
luntarie delectatus fui. Ab aliis laudatus vane mihi complacui. 

Ex superbia nimium pertinax in mea opinione fui. 

Ex vana mei aestimatione despexi alios; de illis et cum 
illis contemptim locutus sum. 

In vestibus meis aliisque rebus nimium fastum habui. 

Jactanter de meis rebus, quandoque etiam mendacia im¬ 
miscens, locutus sum. 

Modo feroci et arroganti egi cum proximo, me pluris aliis 
aestimans. 

De rebus malis, commissis peccatis me ex superbia jactavi. 

Proximum laudavi ob perversa ejus facta, ut ab eo aestimarer. 

Stimulante superbia ea in me suscepi, quibus par non eram. 

Ex humano respectu multas actiones feci, vel vanae osten¬ 
tationis causa etc. 

Proximum irrisi, atque contempsi ob ejus defectus. 

Officia honorifica ex superbia ambivi. 

In studiis meis tantummodo vanam laudem et aestimatio¬ 
nem quaesivi. 

Superbia impellente alicui studioso praemium furtivo the¬ 
mate surripui. 

Virtuti meae nimium confidens me in periculum conjeci 
graviter peccandi. 

Aliorum consilium de me superbe praesumens, acceptare 
nolui. 

Irrisiones hominum metuens pias actiones omisi. 

Circa avaritiam. Pluris pecunias feci bonaque temporalia 
quam spiritualia. 

Nimia sollicitudine pecunias corrasi illasque asservavi. 
Ludendo ex avaritia magis lucro inhiavi, quam recreationi 
honestae. 

Ob spem hereditatis mortem parentibus optavi. 

'Ex avaritia nullam stipem erogavi, non solvi debita; egi 
immisericorditer cum meis debitoribus etc. (Vide 7 m prae¬ 
ceptum Decalogi. 

Circa luxuriam. (Vide 6 m praeceptum Decalogi). 

Circa invidiam. Proximo invidi bonum, quo ipse careo. 

Graviter tristatus fui, quod ipsi studia feliciter succederent, 
quod ob suas virtutes laudaretur et amaretur, quod Deus ipsi 
plus gratiarum, quam mihi contulerit "etc. 

Ex maligna invidia gavisus fui vehementer de gravi malo 
proximi, de ejus infortunio, de minus prospero in studiis suc¬ 
cessu, de ipsius contemptu et humiliatione, de ejus lapsu pu¬ 
dendo in aliquod peccatum etc. 

Ex invidia de proximo male locutus sum, ipsum diffamavi, 
impedivi ejus laudes, ipsum ad peccandum induxi, ne ita dili¬ 
geretur a suis Superioribus etc. 

(Vide 8 m praeceptum Decalogi). 

Circa gulam. Cibos exquisitos atque superfluos nimis solli¬ 
cite et avide ex gula appetivi. 

Ex immoderato cibi appetitu preces consuetas ante refe¬ 
ctionem neglexi. 

Gratiarum actionem ex negligentia post refectionem omisi. 

Saepe alimenta sumpsi non praevia recta intentione, sed 
ex sensualitate. 

Cibos ex gula nimis avide comedi, vel extra consuetum 
tempus etc. 

In cibo et potu intemperans fui, vel bibendo et comedendo 
excessum levem, vel notabilem commisi cum damno valetudinis. 

Magno periculo ebrietatis me voluntarie exposui (Quamvis non 
factus fuisses ebrius, tamen peccasti, sic te periculo exponens). 

Frequentavi hospitia contra Superiorum prohibitionem alios- 
que studiosos ad idem induxi. 

Me voluntarie inebriando rationem oppressi, vel inebriatus 
fui, quin id intenderem, vel praeviderem, sed tamen fortassis 
ex aliqua mea culpa. 

Alios studiosos ad potandum provocavi, et inebriare studui, 
vel me incitante alius inebriatus fuit. 

Gloriatus fui, quod proximum induxissem ad ebrietatem. 

Circa iram. Impatientiae, irae, indignationis motus valde 
negligenter suppressi. 

Verbis iracundis, acerbis, injuriosis ineam impatientiam 
prodidi, vel ex subito irae motu non perpendens, quid profer¬ 
rem, invectus sum in proximum verbis contumeliosis, amaru¬ 
lentis exprobrationibus, conviciis etc. 

Ex ira et impatientia mihimetipsi, vel proximo lingua 
praecipiti diversa gravia mala imprecatus fui. 

Rebus parum ex animi sententia fluentibus ex iracundia 
grandinem, fulmina etc. labori meo, bestiis etc. imprecatus 
fui. ># 

Ira diuturna et gravi commotus serio et deliberate mihi, 
vel proximo imprecatus fui mortem, diabolum etc. 

Ex iracundia milii ipai, vel proximo grave aliquod da¬ 
mnum intuli, aliquid frangendo, laedendo etc. (Nota, quod si 
grave damnum, p»lt6sertim deliberate, alteri intulisti, ad hu- 
jusce damni reparationem tenearis, quod ultro promittendum 
confessario). 

Importunis vexationibus, foedis agnominibus alios ad iram 
advertenter provocavi. 

Meo proximo pertinaciter contradicendo fui in causa, cur 
in graves imprecationes etc. eruperit. 

Nullum adhibui conatum, quamvis a confessariis saepius 
monitus, ad tollendam pravam consuetudinem meam irascendi, 
imprecandi etc. 

Circa accediam. Officiis pietatis et religionis valde ignave 
et tepide functus sum. 

Valde inconstans fui in observandis factis piis propositis, 
vel facta pia proposita ex incuria supina omnino intermisi. 

Ex nausea et taedio in obsequio divino preces consuetas, 
examen conscientiae, lectionem spiritualem etc. omisi. 

In colenda Deipara aliisque Patronis valde negligens fui. 

Quae sunt mei officii praestare neglexi (Examina te circa 
tui status et officiorum obligationes. Vide, num tua negligentia 
damnum spirituale, vel temporale alicui intuleris). 

Tempus deperdidi res inutiles agendo, vel operando abs¬ 
que recta intentione, vel nugas tractando, confabulando, dor¬ 
miendo immoderate. Vel ex pigritia somnum matutinum pro¬ 
duxi ultra necessitatem. Vel studiorum tempus lusui etc. im¬ 
pendi. 

Injuncta themata aliis furatus fui, vel tantum tumultuarie 
absque fructu composui. 

Potiori anni parte otio totus deditus ita neglexi studia, 
ut me indignum ascensu reddiderim. 

In rebus discendis saluti necessariis negligens atque in- 
curius fui. 

Saepe neglexi occasionem rudes instruendi, alienos errores 
corrigendi etc. 

In proximo periculo peccandi constitutus, auxilium divinum 
implorare neglexit 

NB. Si alia peccata forte commisisti, quae sint graviora, 
et non reperiantur in hoc catalogo, remorsus conscientiae du¬ 
rante examine tibi haec manifestabunt. 

Hoc examen, ut jam dixi, est pro maturioribus adolescen¬ 
tibus confessionem generalem instituere volentibus. 

Excussa sufficienter tua conscientia, cave, ne diabolus tuae 
salutis acerrimus hostis tibi suis fraudibus imponat. Cum non 
ignoret, quod sacra confessio sit fons gratiarum Dei, ex quo 
peccatores salutem consequuntur, omnem conatum impendit, quo 
nobis hunc salutarem fontem pessumdet, praesertim nos indu¬ 
cendo ex damnabili timore ad subreticenda pudenda quaedam 
graviora peccata, si in ea lapsi simus. 0 quot millia superbo¬ 
rum adolescentum nunc in infernalibus flammis cruciantur, 
quia isti perniciosissimae tentationi misere succubuerunt! Si 
quando te adverteris illa impugnatum, mox ad preces recurre, 
Refugii Peccatorum, B. V. Mariae, tuorumque Patronorum 
opem ardenter implora, atque ante effigiem Christi e Cruce 
pendentis prostratus sequentem considerationem lente et attente 
legas, tibi persuasum habens, quod tuae salutis sitientissimus 
Jesus ad cor loqui ipse dignetur, quo fortiter animeris ad te 
ipsum, et pudorem pravum strenue vincendum. 

8 2 . 

Efficacia motiva , quibus adolescens candidatus vel tyro re¬ 
ligiosus induci potest ad vincendum pudorem ante con¬ 
fessionem generalem. 

Uti modo supra dixi: B. V. Mariae tuorumque Patrono¬ 
rum ope ardenter implorata, atque ante effigiem Christi Cru¬ 
cifixi prostratus sequentem considerationem lente et attente 
legas, quasi revera Christum patientem et morientem et ad 
te loquentem audiens his verbis: « Infelix peccator, miserande 
adolescens! ecce, sto ad ostium tui per peccatum vulnerati 
cordis: id aperi mihi tuo Salvatori sua merita, suam gratiam 
et misericordiam tibi offerenti, si ea nunc utaris pro tua sa¬ 
lute. Ah! noli me repellere. Vide torrentem sanguinis e tot 
meis vulneribus tui causa erumpentem, in eo salutem quaere. 
Quam primum accede sacrae Poenitentiae tribunal, tamquam 
pretiosum animae balneum. Time ali! time, in diem crastinam 
istud rejicere. Commissorum peccatorum integram veniam ho¬ 
die tibi offero, modo tantum illa corde sincere contrito integre 
confitearis. Pro tanta gratia quid minus petere possem? Ecquis 
erit laesae majestatis reus, qui tergiversetur sua confiteri cri¬ 
mina, si pro certissimo habeat, quod ista confessione veniam 
atque gratiam a Eege sit obtenturus? Morbi tui fatalis sta¬ 
tum perito medico aegrene panderes, si hac declaratione in¬ 
tegrae valetudini certo certius restituendus esses? Cur igitur 
statum miserandum, in quo nunc es, tuo confessario a me 
constituto tuae animae medico aperire horres, quamvis tibi 
constet, hanc confessionem tibi futuram aeternae vitae, atque 
sanitati? Tua superbia, fateor, hinc humiliabitur; sed nonne 
justissimum est, qui toto coelo spectante turpissima peccata 
absque rubore patrasti, ad pedes Confessarii, mei locum te¬ 
nentis, prostratus, qui fortassis te non novit, modicum nunc 
erubescas? Si te non puduit te peccato denigrare, quare te 

lavando erubescere deberes? Tibi persuasum habe, quod ego 
tuus Redemptor sacrum tribunal occupem; utique culpam fa¬ 
teri, aliunde jam mihi cognitam, non tergiversaberis, cujus 
confessionem tantummodo peto, ut tibi ignosci possit? 0 
quanto pudore tunc perfusus fui, cum spoliatus vestibus co¬ 
lumnaeque alligatus cruentis flagris laniatus fui, cumque 
coronatus spinis, probrosae cruci nudus affixus sum innumeris 
hominibus tunc inspectantibus, mihi conviciantibus. Ergo Dei 
tui et Redemptoris exemplum, tui causa usque ad crucis pro¬ 
brum humiliati, te non inducere poterit ed brevem hanc con¬ 
fessionem Christiane subeundam, qua toti coelo summopere 
placebis, sanctamque filiorum aeterni Patris libertatem recu¬ 
perabis? 

Sed quid cogitabit sacerdos tuorum scelerum confessionem 
audiens? 

Scito et pro certo crede, quod ille, meo animatus spiritu, 
corde paterno et compatiente tuis miseriis, te sit excepturus; 
industrie te juvando ad confessionem integram, tuam conabitur 
minuere difficultatem. Sibi persuasum habens, quod ipsemet 
in longe graviores culpas, quam sint tuae, lapsurus sit, nisi 
eum mea gratia sustentem, non audebit cor contritum et hu¬ 
miliatum spernere, cor, quod est charum objectum et mei 
amoris et meae aestimationis. Cum ipsi jam compertum sit, 
quod humilis confessio graviorum peccatorum sit actus tam 
heroicus, ut vix ullus in hac vita excelsior illo exerceri possit, 
eo pluris te faciet, teque dilaudabit, tuam fortitudinem admi- 
rans, qua sanctos Davidem, Paulum, Augustinum, aliosque 
poenitentes imitatus fueris, qui ex humilitate suorum pecca¬ 
torum spontaneam notitiam toti orbi dedere. Quantum ipsi 
tum placebis tuae animae salutem illius curae concredens, 
eique occasionem optatam praebens sui zeli exercendi meritis¬ 
que ditescendi ? Sciens, quam severa sit illa ratio, quam de¬ 
bebit aliquando de pretiosa tua anima mihi reddere, ipsi a 
me commissa, te piis monitis atque consiliis paterne juvabit 
iste tuus Director; Missas, preces et alia pia opera pro tua 

salute milii saepius offeret. 0 quanta cordis sui voluptate sa¬ 
cram absolutionem ex me tibi impertiet! Te non aspiciet am¬ 
plius, qualis accessisti, nigrum, deformem, ipsoque daemone 
horribiliorem, sed ut appares coram me post confessionem, 
candore nivibus, splendore Angelis nihil cedentem. Nec time 
postea, ne tuorum peccatorum notitia abutatur. Confessionis 
sigillo lingua ejus erit adeo stricte ligata, ut crudelissima tor¬ 
menta eam non valitura sint solvere. Ne quidem vel ullum 
edere signum audebit, quod tuorum peccatorum ullam memo¬ 
riam conservet, quamvis de lucrando toto mundo ageretur; 
nam ipsum non latet, quod ob fractum hoc sigillum poenis 
sempiternis a me in inferno puniendus esset. 

Et quamvis sat certus fores, quod confessarius te spre¬ 
turus esset, tene propterea perdere animam tuam oportet? 
Ergone unius solius hominis vana aestimatio erit praeferenda 
supremi Numinis, atque omnium Sanctorum aestimationi et 
amicitiae? Integra confessione peracta, o quanto gaudio, quanto 
solatio eris delibutus! «Deo sint aeternae laudes», gaudio 
exultans dices, primos victoriae tuae fructus gustando: « Deo 
sint aeternae laudes, conscientiae meae tortura tandem sublata 
est, omnia peccata milii remissa sunt, o quam horribili pon¬ 
dere sum liber! Nunc est conscientia pacata, divina gratia 
est recuperata, mortis et inferni timor me cessant angere; 
majorem spem nunc habeo, quam prius unquam, fore, ut coe¬ 
lesti beatitudine potiar. O quam tranquillus, quam felix nunc 
est meae conscientiae status! ad fruendum tanta interna bea¬ 
titudine, cur tamdiu exspectavi » ? Totum coelum interea, An¬ 
geli et Sancti ob tuam conversionem festum celebrabunt, te- 
que ad cantandas cum ipsis meae erga te bonitatis laudes in¬ 
vitabunt. 

Ex adverso considera, in quale barathrum malorum tan¬ 
dem lapsurus sis, nisi praeteritam in peccando audaciam ma¬ 
ture expiaveris, injustam, quam habes, a confessionibus aver¬ 
sionem generose superando, quamvis tibi constet, quod quivis 
peccator, sive sit Rex, vel Pontifex, non sit minus ac tu lege 

confitendi obstrictus. Quamvis vel unicum peccatum grave ce¬ 
lares, nullum tibi remittitur, quin evadis magis reus, cum sa¬ 
crilegium horribile committas, peccatum millies severius ple¬ 
ctendum, quam sit illud, quod tegis scelerato silentio. 

Hoc fatali lapsu facto longe graviores difficultates con¬ 
trahes integram instituendi confessionem, cum non solum opor¬ 
tebit peccatum omissum pandere, sed et sacrilegium commis¬ 
sum. Daemon interea suam tjrannidem firmabit; mea, qua 
summe indiges, gratia, minus efficax evadet; tuus vero pudor 
atque confitendi horror tantopere crescet, ut impossibilis tua 
conversio tibi visura sit. Itaque desperabundus catenam ne¬ 
ctes sacrilegiorum ex tuis confessionibus et communionibus. 

Sed quale gaudium, qualem quietem habere poteris vi¬ 
vens in adeo deplorando statu? Lusui tunc vaca, canta, curre, 
quo lubebit tibi, omnibus oblectamentis repertu possibilibus 
fruere, haec tamen omnia tuam conscientiam pacare nequi¬ 
bunt, scelerum tuorum terrifica imago in medio voluptatum 
te constanter lancinabit; laesae conscientiae remorsus crude¬ 
les te comitabuntur ubique et immisericorditer torquebunt. 
Constanter interim timebis, ne tuis sacrilegiis, meaeque pa¬ 
tientiae abusu lassatus et irritatus, furoris mei fulmina tristi 
quodam casu morteque subitanea tandem exonerem, quae te 
in inferni flammas pro meritis praecipitet, uti multis quotidie 
minus te reis accidit. 

Fortasse sperabis, fore, ut aliis viis quam confessione 
meae justitiae abunde satisfacias: sed quam fallax est talis 
spes! — Jejuna severissime plurimis annis integris, carnem 
tuam quotidie dilacera flagellis, immensas opes inter egenos 
disperge, hisce piis operibus nihil mereberis, obligatus semper 
ad confitendum manebis; vel isti obligationi satisfaciendum 
erit, vel aeternum pereundum. 

« Certe confitebor», inquies, «et integre confitebor morte 
imminente». Ah insane; quantopere tibi ipsi sic imponis! 
futuro tempori ad te non spectanti noli confidere; tempus est, 
quod non mereris, si mea patientia et tempore abutaris. Mor- 

tem omni hora, quin omni momento time; nam quo minime 
putabis tempore, certo certius veniet. Et quamvis per me tibi 
revelatum esset, quod non subitanee, sed post diuturnum mor¬ 
bum in lecto moriturus sis, qua ex ratione spe tibi blandiri 
potes, quod doloribus oppressus, mortis metu perturbatus, in¬ 
tegris legionibus diabolorum impugnatus, qui tuorum pecca¬ 
torum horrificum catalogum ob tuos oculos ponentes, omnem 
impendent conatum, quo te in desperationem adigant; qua ex 
ratione, inquam, tuta spe laetari potes, fore ut tunc illam 
vim singularem animi, et praesentiam habeas summopere ne¬ 
cessariam ad tot, tam potentes hostes superandos, ad integre 
obeundam ultimam confessionem, quae omnes defectus tollat 
in prioribus commissos, quae singula manifestet patrata sa¬ 
crilegia aliaque innumera a te commissa peccata, tu qui modo, 
quamvis sanus, in unico manifestando tantam difficultatem 
habes? Crede mihi, vix poteris unius contritionis verum actum 
dicere, longe minus operosam hanc confessionem integre per¬ 
agere, idque ex propria culpa tua non poteris, cum ipsa im¬ 
potentia morae culpatae, tuaeque negligentiae futura sit effe¬ 
ctus, qua non excusaberis coram tribunali meo. Hinc omnino 
de salute tua desperabis; morieris in peccato, prout in pec¬ 
cato vixeris. 

Ergo tibi, onerato tot pudendis sceleribus coram supremo 
divino judicio, cui nihil est absconditum, judice tunc inexora¬ 
bili et absque misericordia, quem tuis peccatis graviter irri¬ 
taveris, comparendum erit? 0 quanto pudore tunc suffunde¬ 
ris, cum cunctae infames tuae actiones, tot abominanda sce¬ 
lera, tot sacrilegia patrata in tuis confessionibus et commu¬ 
nionibus, detecta patebunt cunctorum oculis, cum omnibus et 
singulis turpibus circumstantiis. 0 quanta tua erit confusio 
et ignominia, quando, universali instituto judicio, tot mil- 
liones coelestium spirituum atque hominum, quos inter erunt 
tua hypocrisi decepti confessarii, quando, inquam, illi omnes 
in tua conscientia scelerum tuorum turpissimum catalogum 
grandi charactere a daemonibus conscriptum clarissime intue- 

buntur? Tu, qui vel levem contemptum tantopere horres, quo¬ 
modo diras imprecationes audire poteris, quas singulae crea¬ 
turae in te evibrabunt? Tunc, sed frustra, petes, ut montes 
super te cadant, quo tantam ignominiam et execrationem vi¬ 
tare valeas. Quid cogitabis, quid dices, ex ore divini judicis 
ira implacabili adversus te inflammati hujus sententiae fulmen 
proferri audiens: «I maledicte, i sacrilege profanator mei 
fusi in cruce Sanguinis, in ignem aeternum; a me in sempi¬ 
ternum recede, tuus esse pater nunc cesso, faciem meam di¬ 
vinam in aeternum non videbis » ! — 0 sententiam horren¬ 
dam, terribile decretum ex eo maxime, quod sit irrevocabile. 
Tum vero daemones, tamquam feroces belluae, in te ingenti 
rabie irruent, atque catenis constrictum ad inferos raptabunt. 
Ibi infinita justissimae meae irae potentia in caput tuum sce¬ 
leratum effundetur, quandoquidem in vita tibi a me oblatam 
paternam misericordiam divinamque bonitatem obstinate con¬ 
tempseris. Ibi totus quantus ignito mari immersus patieris 
omnes possibiles dolores atque cruciatus excogitabiles durante 
tota immensa aeternitate absque ullo solatio, ullaque inter¬ 
missione, poenas tam immanes atque horribiles, ut omnia tor¬ 
menta, quae unquam homines ac martyres passi sunt, in unum 
collecta, poenarum umbrae vocari debeant, si cum inferni cru¬ 
ciatibus comparentur. 

Nunc edic mihi sincere, miserande adolescens! credisne 
omnino, fore, ut haec sempiterna tormenta perpeti possis, tu, 
qui tantopere horres vel unicum momentum in aqua fervida 
digitulum detinere? Interim te oportebit in hoc igne infernali 
inter catenas et ungues daemonum tota aeternitate, toto cor¬ 
pore, tota anima torqueri: quamdiu in coelo permanebo Deus, 
tamdiu a diabolis in carcere infernali captivus detineberis: 
nunquam, nunquam, nunquam exinde liberaberis! — 0 quo¬ 
ties ejulabis, immani rabie in te ipsum fremens et incassum 
dicens: «Eheu, quid infelix feci! quo miser sponte deveni? 
tam facile potuissem meam operari salutem, paradisi claves 
jam in manibus habebam, liberrimum mihi erat coelesti bea- 

titudine aeternum perfrui, atque inter Sanctos feliciter re¬ 
gnare ; et nunc orci mancipium sum inter damnatos sine fine 
cruciandus. Ad salutem operandam tantum oportebat brevem 
pudorem vincere, peccatum hoc confidendo: ad istud praestan¬ 
dum me Deus, Angeli, mea propria conscientia vehementer 
impellebant: centenae occasiones mea rumpendi vincula obla¬ 
tae mihi fuerunt, quas tamen omnes stultissime neglexi! Cur 
meam confessionem ad mortis tempus distuli? Eheu me! eheu 
me! eheu me! perdidi omnia: tempus, occasio, coelum, gratia 
divina, propria anima, cuncta ista sunt perdita, nulla mihi 
est spes reliqua, in aeternum perii! 0 millies et millies male¬ 
dictus pudor! 0 millies et millies maledicta superbia! 0 millies 
et millies maledictum silentium! vos estis causa unica meae 
damnationis » ! — 

Haec, o formidolose juvenis! pro tua salute, quae mihi 
tanto Sanguine, tanto dolore, tanto pretio constitit, tibi pro¬ 
ponere volui. Eloquere nunc sincere, quid tibi videtur ? Quam 
partem amplecti praestat? hic modo stans delibera; alterutra 
tibi est inevitabilis. Vel haec difficultas, quae te torquet, con¬ 
fitendi nunc superanda est, vel ille acervus malorum, eorum- 
que aeternorum simul et temporalium, impendet tuo capiti; 
vel tua peccata in poenitentiae sacro tribunali sunt integre 
confitenda, vel haec coram meae justitiae tribunali, coram 
universitate et Angelorum et hominum manifestanda sunt; 
vel ad pedes unius benigni Confessarii modicum erubescendum 
est, vel ad pedes luciferi in aeternum ardendum. Ah, fili mi! 
noli diutius haesitare. Dei tui amore aude aliquid fortiter, tuum 
hunc horrorem vince et daemonem confunde, tui timoris aucto¬ 
rem, juratum illum et mei honoris et tuae animae hostem. 
Nullam mihi gratiorem tibique utiliorem offerre potes satisfa¬ 
ctionem, quam hanc tui victoriam. Quo difficilius erit pro te 
vincendo certamen, eo dulciores erunt victoriae fructus, eo 
gloriosior erit tuus in coelis triumphus. 

Ecce, incipis nunc vitam monasticam: o quanta gaudia 
spiritualia, quaenam gratiarum copia et quinam in virtutibus 


366 


Pars prima. 

progressus te exspectant, si omnibus peccatis tuis sincerissima 
confessione generali confessis et coram Coelo deletis, puro corde 
incipis vitam vere Serapliicam! Quam facilis tibi erit vita mo¬ 
nastica et quam jucunda, si istam inceperis et continuaveris 
conscientia pura et quieta! — Veni ergo intrepide in Con- 
fessarii persona ad me tuum Redemptorem Patremque tuae 
salutis amantissimum et cupidissimum. En, cerne mea brachia 
in cruce nunc expansa, qucis te revertentem paterne comple¬ 
ctar, queis te poenitentem potenter tuear. — Vel, si mavis, 
in Cor meum audacter penetra; tibi apertum est, tibi totum 
est paratum. Veni, o fili mi! ali veni ocius»! — 

§ 3 . 

Exempla quaedam memorabilia de sacra Confessione. 

1. Obstrinxerat se quidam gravi peccato, votum violando 
pridem a se conceptum, neque ullo pacto inducere se poterat, 
ut pro sacro tribunali commissam noxam sacerdoti aperiret. 
Cum hac difficultate atque confessionis horrore jam sat diu 
laboraret, recurrit ad Divinum B. V. M. Sponsum Josephum, 
novendiali devotione in ipsius honorem instituta, ut eo juvante 
impium istum pudorem tandem exueret. Simul explevit nu¬ 
merum horumce novem dierum, simul sensit, sibi addi novos 
ac meliores animos ad manifestandum pio Sacerdoti sincero 
candore vitae suae statum, quo dein praestito Divi Josephi 
ope, probiorem vitam imposterum vixit (Barry et Iwaneck, 
S. J, in « Lilio Josephino »). 

2. In fastis Benedictinis Pelagii nomen est valde celebre, 
cujus vita non dissimilis uni tragoediae fuit, quae primos 
actus laetos et felices habuit, finem vero tristissimum. Hic a 
piissimis parentibus progenitus, optimis moribus imbutus fue¬ 
rat. Aetate crescens virtute non minus crescebat, assiduus in 
templis, deditus orationi omnisque generis piis operibus, donec 
parentibus morte e vivis sublatis mundo valedicere statuit. 

Quare suis divitiis inter egenos generose distributis in eremum 
fugit vitam angelicam in terris ducturus. Ibi, sibimet con¬ 
structo tuguriolo, in eoque altariolo, totos fere dies contem¬ 
plationi et orationi dabat, tantaeque virtutis coelestem odorem 
spargens a viciniae incolis tamquam Sanctus habebatur. 

Daemon, ipsi tam felicem in virtutis via progressum in¬ 
videns, coepit eum partim vi, partim fraudulentis tentationi- 
bus vehementer impetere, ipsius mentis oculis foeda et abo¬ 
minanda quaeque identidem objiciens. Sed cum Pelagius has 
impugnationes viva fide, jejuniis et orationibus fortissime re¬ 
pelleret, diabolus ira frendens socios in opem vocat, quibuscum 
pium juvenem molestis et vehementibus tentationibus die 
noctuque impetit, ut tandem manus victas ipsi dederit impura 
cogitatione voluntarie oblectans. Vix isti consensum dederat, 
cum tanto moerore mox correptus fuit, ut pacem nullibi in¬ 
venire posset. Nonnunquam humi prostratus dicebat suspirans: 
«0 Pelagi! quid fecisti? unde cecidisti? ah miser! a coelo 
in infernum dilapsus es; eras paulo ante dilectus Dei filius, 
nunc es mancipium Satanae! Heu, unico consensu totius trans¬ 
actae vitae merita perdidi! Sed quomodo Dei vindicantis iram 
vitare potero? Si hoc pudendum peccatum cuiquam confessus 
fuero, sanctitatis famam ingenti labore paratam eodem mo¬ 
mento deperdam ». 

Hisce turbulentis cogitationibus actus cellulae januam 
aperit, e qua peregrinum videt illuc transeuntem, ipsumque 
sic alloquentem: «Pelagi, eccur nocuae melancholiae praeda 
fis? quisquis Deo infinite bono servit, nunquam tristis esse 
debet: si forte peccasti, an ideo cares omni remedio mali? 
Fac. poenitentiam, tum vero priorem pacem recuperare pote¬ 
ris». Attonitus eremita ad blandas adeo hujus peregrini voces, 
ad ipsum accedit, sed cum ex ejus oculis subito evanuisset, 
exindeque agnosceret, quod is haud dubie monens Angelus 
fuisset, firmiter statuit agere poenitentiam. Quare istud pro¬ 
positum executioni daturus se confert ocius ad quoddam S. 
Patris Benedicti coenobium, atque ad Abbatis pedes humillime 

prostratus eum pro susceptione in sacrum Ordinem rogat, 
quam gratiam facillime ob sanctimoniae famam a Praesule 
obtinuit. Exprimi sat nequit, quanta exactitudine Neoreligio- 
sus regulas constanter observaverit, quanta humilitate in vi¬ 
lissimis etiam muniis cunctis inservierit, quantoque rigore in 
propriam carnem cruentis flagellationibus, assiduis jejuniis, 
horridisque ciliciis quotidie saevierit. 

Verum his omnibus Deo parum gratus erat, quia peccati 
venenum e conscientia ad Confessarii pedes necdum ejecerat. 
Plures annos Pelagius in Monasterio transegit a suo primaevo 
externo rigore nihil unquam remittens, frequenter obiens san¬ 
ctissima Sacramenta, sed nunqam pudorem sacrilegum vin¬ 
cens. Tandem gravissimo morbo corripitur ex austeritatibus 
contracto, jubeturque a medicis se ad mortem praeparare, cum 
pharmaca nulla morbi vim frangere possent. Ergo Pelagius 
extremis Sacramentis muniri flagitat; quae ut reciperet majore 
cum fructu, Superiorum suasu anteactae vitae noxas omnes 
in confessione aperire statuit. Verum miser sacrilego silentio 
assuetus suum impuritatis peccatum hac in confessione reve¬ 
lare non ausus est, quamvis jamjam moriturus, seseque for¬ 
tius solito sentiret a gratia divina ad se vincendum impelli. 
Igitur sacrilege, ut alter Judas, sacrum Viaticum recipit, 
atque paulo post moritur in oculis Dei tanquam induratus 
peccator, sed apud homines in opinione magnae sanctitatis. 
Quare singulari cum veneratione sepultus est a Monachis, de¬ 
functo beatam mortem sortemque invidentibus. 

Sed, o rem inexspectatam! nocte insequente cum Sacri- 
stanus per templum transiret, signum campanis ad matutinum 
daturus, advertit, jacere demortui cadaver extra suum sepul- 
chrnm. Ad hoc spectaculum supra modum attonitus sibique 
persuadens, quod errore quodam defuncti corpus terrae non 
recte mandatum fuisset; illud denuo sepelit, nulli hunc even¬ 
tum aperiens. Verum cum idem cadaver extra sepulchrum 
denuo sequente altera nocte repertum fuisset, clare agnovit, 
quod illud a terra non casu ejectum fuisset. Tunc enimvero 

ingenti horrore correptus ad Abbatem currit, cui totum rei 
eventum aperit. Ille convocatis omnibus Monachis recte se ad 
templum confert, Deoque fit cum illis supplex, ut suam vo¬ 
luntatem ipsis aperire dignetur, num fortasse velit, ut sui 
fidelis servi sacrae reliquiae in honorificentius sepulchrum ab 
iis transferantur. Tum ad cadaver conversus voce elata dixit: 
«0 Pelagi, serve Dei! qui vivens meis mandatis tam obediens 
fuisti, ut mihi edicas, jubeo, num divina sit voluntas, ut cor¬ 
pus tuum in magis decenti loco quiescat » ? — Et en ! ad istud 
mandatum defunctus se movet atque terrificum edens suspi¬ 
rium elata voce dicit: «0 me infelicem ! o me infinite mi¬ 
serum, poenis sempiternis in inferno cruciandum, eo quod 
impurum quodpiam desiderium, cui adolescens consensi, confi¬ 
teri noluerim; propterea in orci flammis sacrilegus sepultus 
sum, absque ulla spe liberationis: quamdiu Deus permanebit 
Deus, tamdiu manebo infelix damnatus. Ut fides detur hisce 
meis dictis, accedite, et cernite maledictum corpus meum». 

Abbas accedit, videtque cadaver candentis ferri instar 
totum rubere. Quo perterrefactus mox recedit. At infelix Pe¬ 
lagius : « Hinc, o Pater, non abeas, quin antea illud sustu¬ 
leris, quod supra linguam habeo». Denuo accedit Abbas, 
videtque sacram Hostiam, quae morienti porrecta fuerat ad 
animae Viaticum, in ore mortui integram adhuc jacere: hanc 
manu tremente extrahit curatque in loco decenti asservari ad 
lamentabilis hujus facti memoriam. Tunc Pelagius subjunxit 
terrifica voce: « Dei voluntas est, ut illud meum execrabile 
corpus non sit in posterum in loco sacro sepultum; exinde 
raptetur tamquam emortuae bestiae cadaver, atque inter sor¬ 
des extra monasterium lateat, donec jubetur uniri animae 
aeternum cum ipsa in inferno puniendum » (Vega de Conf. 
c. 13. — Eossignoli « Veritates aeternae »). 

3. Inciderat quidam in enormia scelera, quae plurimis 
annis ex mala verecundia in confessione sacrilege tacuerat, 
verum suo malo; nam post talem factam confessionem se mox 
pati sensit morbo gravissimo, atque ad extrema deduci. Cum 

anxia cogitatione secum perpenderet, quid tandem coelo vindice 
ipsi eventurum esset, ecce has voces percepit: «Haec, sce¬ 
lerate, pateris ob admissa peccata; illa confitere omnia et 
morbo liberaberis». Paruit ille quam citissime, et en! simul 
atque animae contritae per integram confessionem sua est 
reddita sanitas, sua quoque est reddita morbido corpori, ut 
inde nosceret, illius aegritudinem etiam in hoc derivatam 
fuisse. Ex quibus alieno doctus malo, adolescens candidate et 
religiose tyro! tibi bene consule, et fac, ut os tibi non sit 
claustrum, sed ostium, quod scilicet aperiatur ad peccata con¬ 
fitenda, et claudatur ad illa excusanda vel pallianda (Lob- 
betius Dom. 15. post Pent.) 



TRACTATUS V. 


Regulae vitae apostolicae observandae. 


Pro Patribus junioribus, qui absolutis studiis theologicis 
Clericatus Magisterio valedicentes curam animarum 
suscipiunt. 


CAPUT I. 

De filiali amore, summa obedienlia ac omnimoda subje¬ 
ctione Fratris Minoris erga S. Matrem Romanam 
Ecclesiam. 


§ 1 - 

Primum pro apostolica Fratris Minoris vita caput et re¬ 
gula principalissima esse debet filialis amor, summa obedientia 
ac omnimoda subjectio erga S. Matrem Romanam Ecclesiam; 
etenim ipsa est corpus Christi mysticum, sponsa Salvatoris 
nostri, tabernaculum Spiritus Sancti; sanctissima a Spiritu S. 
animata, inhabitata, inspirata, edocta et directa indeque in¬ 
fallibilis, catholica et apostolica Magistra divinae veritatis ad 
vitam aeternam. 0 magna ac tremenda, simulque omni con¬ 
solatione divina plena fidei nostrae mysteria! Jesus, Dei 
Filius, praesens in Sanctissimo Sacramento! Christus « caput 
supra omnem Ecclesiam, quae est corpus ipsius, et plenitudo 
ejus, qui omnia in omnibus adimpletur » (Kphes. 1, 22. 23), 
et Spiritus Sanctus inhabitans in Ecclesia Ronuino-Cjitholica H 
— Virtutibus, donis, effectibus suis et praesentia sua Spiritus 
S. omnia in et pro Ecclesia Dei ordinat, dirigit atque gu¬ 
bernat, ita quidem, ut, qui dixerit verbum contra Ecclesiam, 
hoc dixerit contra Spiritum Sanctum, qui in Ecclesia pecca¬ 
verit, aut eidem, quae est corpus Christi mysticum, non obe- 


372 Pars prima. 

dierit aut vim fecerit, hoc fecerit contra Spiritum S., et qui 
Ecclesiam contristatus fuerit, Spiritum S. contristetur. - 
Hinc illa alias mitissimi Salvatoris nostri verba tremenda: 

« Quicunque dixerit verbum contra Filium hominis, remit¬ 
tetur ei: qui autem dixerit contra Spiritum Sanctum, non 
remittetur ei neque in hoc saeculo, neque in futuro » (Mattii. 
12, 32). Nonne hoc dictum est de Spiritu S. in S. Ecclesia 
operante? Quapropter verbum: Qui «autem Ecclesiam non 
audierit, sit Ubi sicut ethnicus et publicanus » (Matth. 18, 
17); et factum illud ac verbum in historia Ananiae et Sa- 
phirae (Act. 5, 1—11); « Anania, cur tentavit Satanas cor 
tuum, mentiri te Spiritui Sancto, et fraudare de pretio 
agri?... Non es mentitus hominibus, sed Deo. Audiens 
autem Ananias haec verba, cecidit et exspiravit - Et fa¬ 

ctus est timor magnus in universa Ecclesia, et in omnes, 
qui audierunt haec ». 

Es hac adoranda Spiritus Sancti inhabitatione in Ecclesia 
Dei sequitur continua per eundem Ecclesiae conservatio usque 
ad consummationem saeculi, quidquid portae inferi contra 
eandem moliri tentaverint; inde venit visibilis Ecclesiae ca¬ 
pitis absoluta infallibilitas in doctrina fidei et morum cum 
gubernatione mirabili Ecclesiae Summique ejusdem Pastoris: 
« Ego rogabo Patrem, et alium Paraclitum dabit vobis, ut 
maneat vobiscum in aeternum, Spiritum veritatis;... ille 
vos docebit omnia, et suggeret vobis omnia, quaecunque di¬ 
xero vobis» (Joann. 14, 16. 17. 26); exinde unitas et san¬ 
ctitas Ecclesiae cum omnibus donis ac proprietatibus, quae 
Sponsam Jesu Christi exornant in Liturgia. Disciplina, Sa¬ 
cerdotio, Magisterio et Imperio ecclesiastico, ita quidem, ut 
temerarium esset discernere velle, quaenam in S. Ecclesia sint 
plane supernaturalia atque divina, et quae plane naturalia 
atque humana; est enim Ecclesia juxta usitatissimum S. Lucae 
Evang. verbum 1 « plena Spiritu Sancto ». 


■ Act. 2, 4; 4, 8; 81, 5; 32, 6. 8. 10 etc. 

Hoc dogma de Ecclesia Dei et Spiritu Sancto in eadem 
inhabitante : nonne fons est omnis consolationis praeprimis in 
diebus nostris? — Haec de S. Ecclesia recogitantes nonne 
cum patriarcha Jacob exclamabimus: « Vere Dominus est in 
loco isto, et ego nesciebam; pavensque: Quam terribilis est, 
inquit, locus iste! non est hic aliud nisi domus Dei et porta 
coeli » (Genes. 28, 16. 17). 

Immensitate igniti sui amoris Spiritus S. Ecclesiam sem- 
per circumdat et amplectitur. Diligit Ecclesiam immenso, 
activo aeternoque amore, quia est tertia SS. individuae Tri¬ 
nitatis persona; diligit Ecclesiam, et quidem intimo amore, 
quia est Ecclesia Christi ejusque sacramentale habitaculum 
usque ad consummationem saeculi; etenim ipsius ineffabili 
obumbratione sanctissima humanitas Christi fuit formata; 
habitavit in sanctissimo Corde Jesu, sicut in nulla alia re 
creata; explicavit in sanctissima anima Jesu omnem suorum 
donorum gratiarum que gloriam, prout nullibi easdem explicare 
potest; erat ipsi gaudium super gaudia omnia, quod Jesus 
voluerit, ut veniret et opus suum continuaret, et quasi ipsius 
esset successor in officio suo pro Ecclesia, non pro triennio 
tantum, sed usque in aeternum. — Quomodo autem Jesus 
Spiritum S. dilexit ac diligit, patet ex illis verbis ignitis si- 
mulque tremendis s « Qui autem verbum dixerit contra Spi¬ 
ritum Sanctum, non remittetur ei, neque in hoc saeculo, 
neque in futuro » (1. supr. cit.). 

Quid autem dicam de operatione et amore Spiritus Sancti 
erga nos miseros? — x Nescitis, quia templum Dei estis, 
et Spiritus Dei habitat in vobis » (I. Cor. 3, 1G)? — « Nemo 
potest dicere, Dominus Jesus, nisi in Spiritu Sancto » 
(I. Cor. 12, 3). — « In quo (Christo) et credentes signati 
estis Spiritu promissionis Sancto, qui est pignus liaereditatis 
nostrae, in redemptionem acquisitionis, in laudem gloriae 
ipsius » (Ephes. 1, 13. 14). — x Non enim accepistis spiri¬ 
tum servitutis iterum in timore, sed accepistis Spiritum ado¬ 
ptionis filiorum, in quo clamamus; Abba (Dater). Ipse enim 

Spiritus testimonium reddit spiritui nostro , quod sumus filii 
Dei » (Rom. 8, 15. 16). — En, charissime Frater! hisce 
verbis Spiritus S. ipse suum erga nos testatur amorem; de 
hoc autem jam non sit sermo. 

Sed praedictam mirabilem adorandamque S. Spiritus in¬ 
habitationem operationemque in S. Romano-Catholica Ecclesia 
tecum recogita ac mente revolve, et intelliges, cujus momenti 
pro interna et externa vita sacerdotali sit summa obedientia 
ac amor filialis erga S. Matrem Ecclesiam, et qua ex causa 
Sancti Dei tantam ac tam stupendam reverentiam in iis quo¬ 
que, quae minima esse videntur, eidem exhibuerint; cur S. 
Therem dixerit, :< se propter minimam ab Ecclesia prae¬ 
scriptam ceremoniam mori esse paratam » ; cur S. Cardus 
Borromaeus dicere solitus fuerit, « se minimum a Sede Apo- 
stolica provenientem nutum tamquam pro verbo a coelo 
emisso habere » ; cur S. Ignatius in libro suo de « Exercitiis 
spiritualibus 1 » summam reverentiam atque obedientiam erga 


1 «Exercitia spiritualia S. Ignatii » . Regulae S . Ignatii ad sen¬ 
tiendum cum Ecclesia. Dr. Alois Schlor, Der « Kloriker in der Einsam- 
keit», oder « Ignatianische Exercitien », Graz, Kienreich, 1884, S. 296. 

« Ad sentiendum vere, sicut debemus, in Ecclesia militanti, serventur 
regulae sequentes: 

Prima: Deposito omni judicio proprio, debemus tenere animum pa¬ 
ratum et promptum ad obediendum in omnibus verae Sponsae Christi, 
Domini nostri, quae est nostra sancta Mater Ecclesia, Hierarchica, quae 
est Romana. 

Secunda: Laudare (commendare) confessionem, quae fit sacerdoti, et 
susceptionem Sanctissimi Sacramenti semel in anno, et multo magis quovis 
mense, et multo melius octavo quoque die, cum conditionibus requisitis 
ac debitis. — 

NB. Nota, quod S. Ignatius his similibusque monitis praesertim in¬ 
digentias sui temporis respiciat; attamen quisque has regulas attente le¬ 
gens ex iis id addiscet, quod iisdem intendit S. Ignatius, scii. « sentire 
cum S. Ecclesia » . 

Tertia: Laudare (commendare) Missae auditionem frequentem, item 
cantus, psalmos et longas orationes in templo et extra illud; item horas 

S. Ecclesiam tantopere commendet suo modo fortiter dicens: 
« Deposito omni judicio (proprio) debemus tenere animum 


ordinatas tempore destinato ad omne officium et ad omnem orationem et 
omnes horas canonicas. 

Quarta: Laudare multum Religiones, virginitatem et continentiam, 
et non tantopere matrimonium, quantopere ullum ex istis (praedictis sta¬ 
tibus). 

Quinta: Laudare vota Religionis, obedientiae, paupertatis, castitatis 
et aliarum perfectionum supererogationis. Et advertendum est, quod, cum 
votum sit circa res, quae propius accedunt ad perfectionem evangelicam, 
in iis, quae ab illa recedunt, non debet fieri votum: v. gr. de negotia¬ 
tione exercenda, vel de matrimonio ineundo etc. 

Sexta: Laudare Reliquias Sanctorum, praestando illis (Reliquiis) ve¬ 
nerationem, et faciendo orationem ad illos (Sanctos); laudando stationes, 
peregrinationes, indulgentias, jubilaea, Cruciatas et candelas accendi so¬ 
litas in ecclesiis. 

Septima: Laudare statuta (Ecclesiae) circa jejunia et abstinentias, ut 
Quadragesimae, Quatuor Temporum, Vigiliarum, Feriae sextae et Sabbati; 
item poenitentias non solum internas, sed etiam externas. 

Octava : Laudare ornamenta et aedificia ecclesiarum, item imagines, 
easque venerari secundum id, quod repraesentant. 

Nona: Laudare denique omnia praecepta Ecclesiae, animum gerendo 
promptum ad quaerendas rationes in eorum defensionem, et nullo modo in 
eorum impugnationem. 

Decima: Debemus esse magis prompti ad probandum et laudandum 
(quam ad reprehendendum) tam statuta et commendationes, quam mores 
nostrorum Superiorum, quia, etiamsi aliquando ea non sint vel non essent 
talia (i. e. laude digna), tamen loqui contra illa, sive praedicando in 
publico, sive sermonem habendo coram personis ex vulgo, generaret potius 
murmurationes et scandalum, quam utilitatem; atque ita indignaretur po¬ 
pulus contra Superiores suos, sive temporales, sive spirituales. — Verum* 
tamen, sicut damnosum est, male loqui ad plebem de Superioribus absen¬ 
tibus, ita potest utile esse loqui de malis (eorum) moribus ad illas ipsas 
personas, quae possunt iis remedium afferre. 

Undecima: Laudare doctrinam tum positivam tum scholasticam, quia, 
sicut magis proprium est Doctorum positivorum, ut S. Hieronymi, S. Au¬ 
gustini, S. Gregorii etc. movere affectus ad amandum in omnibus Deum 
Dominum nostrum, eique serviendum; ita est magis proprium Scholastico¬ 
rum, ut S. Thomae, S. Bonaventurae et Magistri Sententiarum etc. res 
ad salutem aeternam necessarias definire vel declarare pro nostris tempo- 

paratum et promptum ad obediendum in omnibus verae 
Sponsae Christi Domini nostri, quae est nostra sancta Ma¬ 


ribus et ad magis impugnandum et declarandum omnes errores et omces 
fallacias; quia Doctores scholastici, cum sint recentiores, non solum fru¬ 
ctuose utuntur vera intelligentia S. Scripturae et scriptis positivoruci ac 
ss. Doctorum, sed etiam ipsi illuminati cum sint et illustrati virtute di¬ 
vina, auxilium sumunt a Conciliis, Canonibus et Constitutionibus S. Ma¬ 
tris nostrae Ecclesiae. 

Duodecima: Debemus attendere in faciendis comparationibus eorum, 
qui adhuc nobiscum vivunt, cum Beatis vita functis, quod non parum in 
hoc erratur, v. gr. cum dicitur; iste plus scit quam S. Augustinus; est 
alter vel major quam S. Franciscus; est alter S. Paulus virtute, sancti¬ 
tate etc. 

Decima tertia: Ut in omnibus veritatem assequamur, debemus sem- 
per (fixum) tenere, ut album, quod ego video, credam esse nigrum, si Ec¬ 
clesia hierarchica ita illud definiat, credendo inter Christum Dominum no¬ 
strum, Sponsum, et Ecclesiam, ejus Sponsam, eundem esse Spiritum, qui 
nos gubernat et regit ad salutem animarum nostrarum, quia per eundem 
Spiritum et Dominum nostrum, qui dedit decem mandata, regitur et gu¬ 
bernatur S. Mater nostra Ecclesia. 

Decima quarta: Licet verissimum sit, neminem posse salvari, quin 
sit praedestinatus, et quin habeat fidem et gratiam, tamen valde atten¬ 
dendum est in modo loquendi et disserendi de his omnibus. 

Decima quinta: Non debemus loqui multum de praedestinatione per 
modum consuetudinis; sed si aliquo modo et interdum sermo de illa habebi¬ 
tur, ita habeatur, ut plebs non veniat in errorem aliquem, ut quandoque 
solet, dicendo: si debeo salvari vel damnari, jam determinatum est, et 
propter mea bona vel mala opera jam non potest aliud evenire; et inde 
detorpescentes negligunt opera, quae conducunt ad salutem et profectum 
spiritualem animarum suarum. 

Decima sexta: Eadem ratione advertendum est, ne multum loquendo 
de fide, et cum multa intensione sine ulla distinctione et declaratione, oc¬ 
casio detur plebi torpescendi et pigritandi in operando, sive ante fidem 
charitate formatam, sive post. 

Decima septima: Item non debemus loqui tam copiose, insistendo 
tantopere gratiae, ut generetur venenum (i. e. error), quo tollatur liber¬ 
tas. Itaque de fide et gratia potest sermo haberi, quantum fieri potes 
cum auxilio divino, ad majorem laudem divinao suae Majestatis, sed non 
ita, neque iis modis, maxime in nostris temporibus tam periculosis, ut 
opera et liberum arbitrium capiant detrimentum aliquod, vel pro nihilo 
habeantur. 

ter Ecclesia hicrarcJiica, quae est Romana » (Rog. !)• « In 
omnibus veritatem assequamur , debemus semper (fixum) te¬ 
nere , ut album , gwod ego video , credam esse nigrum, si Ec¬ 
clesia liierarchica ita illud definiat , credendo inter Christum 
Dominum nostrum , Sponsum , d Ecclesiam , ejws Sponsam , 
eundem esse Spiritum, qui nos gubernat et regit ad salutem 
animarum nostrarum » (Reg. 13). — En, charissime Frater! 
hic est senSus Sanctorum erga Ecclesiam Dei; sic non solum 
Sacerdotes, sed omnes vere Catholici de Sanctissima Matre 
sua, de Ecclesia liierarchica, quae est Romana, sentiant; et 
hoc quidem non tantum quoad dogmata fidei et morum, 
sed quoad omnia, etiam minima, quae Ecclesia ordinat ac 
praecipit in Cultu, Disciplina, in Sacerdotio et Imperio suo; 
nam « Ecclesia plena est Spiritu Sancto » . 

Hoc autem si pertinet ad omnes vere Catholicos; quanto 
magis ad Fratres Minores, Filios S. P. Francisci, cujus Re¬ 
ligio, Ordo Seraphicus, tam miram intimamque relationem 
habet ad S. Romanam Ecclesiam; nam etsi omnium Eccle¬ 
siarum, Ordinum, Congregationum Mater sit S. Catholica, 
Apostolica, Romana Ecclesia: « Ad quam (ut inquit S. Ire- 
naeus, 1. III. c. 3) propter potiorem principalitatem necesse 
est omnem convenire Ecclesiam , hoc est eos , qui sunt undique 
fideles » ; Romanam tamen Ecclesiam specialissimam Ordinis 
Fratrum Minorum parentem esse omni titulo, omni respectu 
et relatione, omni officio, ab illius origine usque ad mundi 
finem, probant quae eidem Ordini respectu tantae Matris ex 


Decima octava: Licet super omnia aestimandum sit servire multum 
Deo Domino nostro ex puro amore, tamen debemus multum laudare timo¬ 
rem suae divinae Majestatis, quia non solum timor filialis est res pia et 
sanctissima, sed etiam timor servilis, si quid aliud melius et utilius homo 
non assequatur; juvat enim multum ad emergendum ex peccato mortali, 
et postquam ex hoc emersit (homo), facile pervenit ad timorem filialem, 
qui omnino acceptus et gratus est Deo Domino nostro, quia est simul 
(i. e. conjunctus) cum amore divino». 

natura regenerationis cujusdam spiritualis conveniunt, quod 
tibi ostendam in sequenti paragrapho. 

§ 2 . 

1. Ante omnia memineris, cliarissime Frater! Ordinem 
Fratrum Minorum esse sobolem singularem Matris Ecclesiae, 
ratione originis singularis, et imaginis ac similitudinis ad 
Christum l . — Omnes quidem filii Matris Ecclesiae Romanae 
sumus, quotquot ex illustrissimo illo matrimonio, quod est 
« in Christo et Ecclesia , ex aqua et Spiritu Sancto renati 
sumus ». Quotquot ex uxore illa, quae est « sicut vitis abun¬ 
dans in lateribus domus suae » regenerati sumus, et « sicut 
novellae olivarum filii sumus in circuitu mensae ejus » (Ps. 
127, 3), de pane filiorum nutriti, sive ab Oriente sive ab Oc¬ 
cidente colligamur: filii namque Ecclesiae etiam « de longe 
veniunt , et filiae ejus de latere surgunt » (Isai. 60, 4). In¬ 
ter hos autem Ecclesiae filios non infimum gradum tenent 
Fratres Minores cum Patriarcha suo, qui quidem ex communi 
fidei thalamo in spem vivam regenerati, Fraternitatis catho¬ 
licae communem sortem adepti, ad generationis superioris gra¬ 
tiam evocati, cum eis computati sunt, de quibus Isaias (56, 5) 
ait: « Dabo eis in domo mea, et in muris meis locum , et 
nomen melius a filiis et filiabus , nomen sempiternum dabo 
eis , quod non peribit ». 

De hac generatione testimonium dat Ecclesia in oratione 
solemnitatis S. Francisci: « Deus », ait, « qui Ecclesiam 
tuam B. P. Erancisci meritis foetu novae prolis amplificas ». 
Novus ergo foetus, nova proles, Ecclesiae adveniens, speciali 
generationis ordine progenita, Ordo Minorum est. 

Haec porro generatio sublimior desumenda est a semine 
excellentiori; etsi enim omnes ex utero Matris geniti agnoscan- 


1 R. P. Fr. Petri Marchantii, Ord. S. Fr. « Fundamenta duodecim 
Ord. Fratrum Minorum ». Tit. XI. Fundam. XI. P. II. p. 38-48. 

tur semine evangelicae fidei et veritatis, et ceteri Regulares 
semine evangelicorum consiliorum: Ordo tamen Fratrum Mi¬ 
norum agnoscendus est natus semine apostolicae et evange¬ 
licae supremae perfectionis. Hoc praeclaris elogiis (omissis 
multis aliis testimoniis) declarat Pontifex Nicolaus III. in Con¬ 
stitutione « Exiit qui seminat », ubi, postquam ex semine 
Christi evangelico Fratrum Minorum Religionem germinasse 
docuit, ad analogiam spiritualis generationis alludens, ait: 
:< Isti sunt filii, qui docente Jacobo, Verbum aeternum Dei 
Filium, insitum humanae naturae in horto virginalis uteri, 
potens salvare animas, in mansuetudine susceperunt ». Infra: 
;< Haec est apud Deum et Patrem munda et immaculata 
Religio, quae descendens a Patre luminum per ejus Filium 
exemplariter et verbaliter Apostolis tradita, et demum per 
Spiritum Sanctum B. Francisco et eum sequentibus inspi¬ 
rata, totius in se quasi continet testimonium Trinitatis ». 
Et haec fuit substantia parabolae, quam de divite rege cum 
muliere formosa et paupere matrimonium contrahente gratan¬ 
ter, et de prole suscepta praeferente regis generantis imagi¬ 
nem, Beo inspirante Innocentio III. S. Franciscus proposuit, 
in cujus virtute approbationem hujus vitae et Regulae impe¬ 
travit, sicut testatur S. Bonaventura: « Hanc ergo parabo¬ 
lam et intellectum ipsius Christi Vicarius cum diligenter 
audisset, miratus est valde, et indubitanter Christum locu¬ 
tum in homine recognovit » (Vita S. Franc. cap. 3. n. 10) \ 
Ex quibus patet modus singularis nativitatis familiae Se- 
raphicae Fratrum Minorum ex utero Ecclesiae Matris; etsi 


1 Scribit Doctor Seraphicus S. Bonaventura (Vita S. Fr. c. 3. n. 10): 
« Cum parabolam de divite rege cum muliere formosa et paupere contrahente 
gratanter, et de prole suscepta praeferente generantis regis imaginem, ac 
per hoc educanda de mensa ipsius, sicut a Deo acceperat, retulisset; ex 
illius interpretatione subjunxit: , Non est formidandum, quod fame pereant 
aeterni Regis filii et haeredes, qui ad imaginem Regis Christi per Spiritus 
Sancti virtutem de paupere matre nati et ipsi per spiritum paupertatis 
sunt in Religione paupercula generandi * » (1. c.). 

enim aliae Religiones Ecclesiae postea aggregatae sint, in ipso 
tamen exordio ab Episcopis tantum approbatae fuerunt, et 
Ecclesiae postea velut arrogatae: Religio autem Fratrum Mi¬ 
norum primo a Spiritu Sancto inspirante, a Christo Regulam 
dictante cfformata, in uterum Ecclesiae Matris effusa, Vicarii 
Christi velut obstetricante manu educta est: Matre Dei Maria, 
et Apostolis Petro et Paulo velut parentantibus. Constat enim 
et Virginis Matris misericordiae meritis Franciscum concepisse 
ac peperisse spiritum evangelicae paupertatis: cui etiam cum 
Fr. Massaeo oranti (referente Pisano, Conform. 16) Apostoli 
Petrus et Paulus de Dei mandato apparentes in Ecclesia S. 
Petri, cum gratulatione benedictiones amplas futurae genera¬ 
tioni attulerunt. Soboles itaque Christi et Ecclesiae Matris 
speciali titulo Ordo S. Francisei dici debet, quippe qui in ipso 
S. Sedis utero Christi semine conceptus, ad imaginem et si¬ 
militudinem Christi Crucifixi per omnia prodiit, et gremio ma¬ 
terno exceptus paternis manibus Vicarii Christi traditus fuit. 
In cujus utique manibus S. Franciscus et socii duodecim pri¬ 
mae Regulae professionem nullo medio seu immediate emise¬ 
runt, unde energice amicus S. Bonaventurae, Hugo de Bina 
(f 1285) in cap. ult. Regulae dicit ad distinctionem aliorum 
Ordinum: Ordinem Fratrum Minorum esse « Ecclesiae Ro¬ 
manae singulariter commissum , singulariter ab ipsa Ecclesia 
ordinatum , et specialiter in ipsa fundatum ». 

2. Ordo Fratrum Minorum porro soboles singularis 
est S. Matris Ecclesiae Romanae, ratione filialis obedientiae 
et omnimodae subjectionis. — Nunquam filius ita subjectus 
patriae potestati, quin ab ea certis eventibus emancipari pos¬ 
sit, utique praevalente secundum leges aetate, statu etiam 
mutato, aliisve eventibus jure expressis juxta regionum mo¬ 
res: tanta autem est obedientia, tanta subjectio Ordinis Mi¬ 
norum ad Matrem Ecclesiam Romanam in omnibus, ut nullis 
conditionibus Frater Minor quocunque respectu ab illa eman¬ 
cipari queat. Haec est obedientia interminata, qua se et suos 
S. Franciscus a prima sui origine Matri Ecclesiae filiali jure 

allegavit: « Frater Franciscus (ait in Regulae cap. 1) pro¬ 
mittit obedientiam et reverentiam domino Papae Honorio, 
ac successoribus ejus canonice intrantibus et Ecclesiae Ro¬ 
manae ». Et ut omnimodam dependentiam profiteretur (cap. 
12), ait: « Ad haec per obedientiam' injungo ministris , ut 
petant a domino Papa unum de S. Romanae Ecclesiae Car¬ 
dinalibus, qui sit gubernator, protector et corrector istius 
Fraternitatis, ut semper subditi et subjecti pedibus eiusdem 
sanctae Ecclesiae, stabiles in fide catholica, paupertatem et 
humilitatem, et sanctum Evangelium B. N. Jesu Christi, 
quod firmiter promisimus, observemus ». Unde Hugo de Dina 
(in cap. 1. S. Reg.): « Perfectus Evangelii observator Petro 
Apostolo in successore suo, cui a Christo Ecclesia est com¬ 
missa, se suosque in se speciali obedientiae et reverentiae 
promissione subjecit. Unde Summo Pontifici sanctaeque Ro¬ 
manae Ecclesiae sunt Fratres specialiter tam ex singulari 
hac sponsione, quam etiam ex speciali ejus ad ipsos cura 
et defensione adstricti etc. » . Quae omnia referens in genera¬ 
tionis principium, subdit: « Praesertim cum Ordo per ipsam 
velut in ejus sinu, formae, roboris et incrementi susceperit 
accrementum, ut quasi proprius filius ipsius Ecclesiae dici 
possit ». 

En patriae potestatis perpetua agnitio, per interminatam 
obedientiam, quae nullis clauditur terminis, ita ut quemadmo¬ 
dum Apostolus de vero Christiano loquens (ad Rom. 14, 7) 
ait: «Nemo nostrum sibi vivit, et nemo sibi moritur: Bo- 
mini sumus » : ita ex vi filialis hujus obedientiae ab origine 
hujus religiosae vitae, Ecclesiae Matri advenientis mors et 
vita Fratris Minoris in manu Matris Ecclesiae reposita sit, eo 
quidem vinculo, ut :< neque mors, neque vita, neque Angeli, 
neque Principatus, neque Virtutes, neque instantia, neque 
futura, neque altitudo, neque profundum etc.y> (Rom. 8, 38), 
possit ab hac obedientia ad Romanam Ecclesiam verum Fra¬ 
trem Minorem emancipare aut liberare. Quod amplius ex se¬ 
quentibus patebit. 

3. Non defuerunt nationes, apud quas potestati paternae 
subjiciebatur vita filiorum, ita ut etiam parentes filios morti 
tradere possent. Haec a nativitate Ordinis Fratrum Minorum 
potestas in eosdem Fratres Ecclesiae Matri advenit. Qua ra¬ 
tione S. Bonaventura (in cap. 2. Regulae) venientes ad Ordinem 
tanta fidei obedientia Matri Ecclesiae junctos vult, ut etiam 
Ecclesia mandante martyrium subire debeant: « Ex quo (inquit) 
vere patet, quod recipiendi ad Ordinem istum debent parati 
esse ad martyrium ». Et haec potestas respectu Fratrum Mi¬ 
norum Ecclesiae Matri advenit ex natura rei. Cum enim ex 
vi status Fratres Minores ad praedicandum Evangelium Regni 
in universo orbe, si mittantur, obligentur; consequenter adve¬ 
nit Matri Ecclesiae, ut mittere valeat Fratres Minores, uti 
Christus Apostolos : « Sicut oves inter lupos », sive « in me¬ 
dio luporum » (Matth. 10, 16) eorum crudelitati exponendos; 
adeoque Frater Minor Ecclesiae eum amandanti ad infideles, 
haereticos, et saevissimos hostes etiam cum vitae dispendio 
parere tenetur, quin etiam tempore gravissimarum calamita¬ 
tum, negantibus pastoribus, illa est sors sanctae et fidelis ad 
Matrem Ecclesiam obedientiae, ut vel ad nutum Fratres Mi¬ 
nores se hactenus exposuerint et exponant, vitam suam pro 
Christo et Ecclesia prodigentes: in hoc agniti veri tantae Ma¬ 
tris filii, et spiritus apostolici cohaeredes. Quae omnia claris¬ 
sime expressit Regula prima S. P. N. Francisci (cap. 16): 
« Recordentur », ait, « Fratres, quod dederunt se et relique - 
runt corpora sua, propter Deum Domino nostro Jesu Chri¬ 
sto, et pro ejus amore debent sustinere tribulationem, per¬ 
secutionem et mortem, quia dicit Dominus: Qui perdiderit 
animam suam propter me, salvam faciet etc. Dico autem 
vobis amicis meis , ne terreamini ab iis, qui occidunt cor¬ 
pus ». Sic hunc textum refert Hugo de Dina in expositione 
cap. 12. S. Regulae. S. Bonaventura in cap. 1. S. Reg. n. 5. 
describens obedientiam Fratrum Minorum: reducit illam ad 
abnegationem supremam, « quae vitam propriam (ait) expo¬ 
nit pro gloria Conditoris ». Et ibidem n. 4: qua Frater Mi- 

nor « Beo obedit non tantum in necessariis t verum diam h. 
operibus super erogationis et divinis inspirationibus universis, 
quantumcunque difficilibus et arduis , illius exemplo, qui 
factus est obediens usque ad mortem ». 

4. Tandem Matris Ecclesiae in filios suos Fratres Mi¬ 
nores tanta est patria potestas, ut quidquid Fratri Minori 
advenit, illud patriae potestati acquiratur et cedat , solo sim¬ 
plici usu necessario Fratri Minori velut hlio familias re¬ 
lido. — Jure quidem communi filiusfamilias ante omnem 
emancipationem sub paterna cura degit, paterna benevolentia 
alitur et conservatur: quidquid vero acquirit, parentum dispo¬ 
sitioni acquirit etiam in adventitiis bonis, excepto peculio ca¬ 
strensi, aut quasi castrensi. Sed major sane patria potestas 
Ecclesiae in filios Fratres Minores: quippe quibus nec ca¬ 
strense nec quasi castrense, nec labore aut industria quaesi¬ 
tum aliquid jure cedit, sed omnia in dominium Matris Ecclesiae 
veniunt, ita, ut Frater Minor, etiamsi pane coeli pastus, et pro¬ 
videntia aeterna vestimento circumdatus ab eo, qui lilia agri et 
foenum majori gloria quam Salomonem vestit, omnia accipiat: 
ille tamen pane, aut vestimento, aut tecto non utitur, nisi jure 
Matris Ecclesiae suo filiofamilias necessaria indulgentis. Haec 
est Pontificia confessio et declaratio Nicolai III. « Exiit qui 
seminat » (Art. IV. n. 1.): « Ad hoc, (inquit) cum Fratres 
ipsi nihil sibi in speciali acquirere , vel eorum Ordini pos¬ 
sint,, etiam in communi; et cum aliquid propter Beum ipsis 
offertur , conceditur, vel donatur, ea, si secus non exprimat , 
offerentis , concedentis verisimiliter fuisse credatur intentio, 
ut rem hujusmodi oblatam, concessam vel donatam perfecte 
concedat, donet et offerat, a se abdicet, ac in alios transferre 
cupiat propter Beum; nec sit persona, in quam loco Bei 
congruentius hujus rei dominium transferatur , quam Sedes 
praefata , vel persona Romani Pontificis Christi Vicarii, qui 
pater est omnium, et Fratrum Minorum nihilominus spe¬ 
cialis: ne talium rerum sub incerto videatur esse dominium , 
cum patri filius suo modo, servus domino et monachus mo- 

nasterio res sibi oblatas, concessas vel donatas acquirant: 
omnia utensilium et librorum ac eorum mobilium praesen¬ 
tium et futurorum, quae et quorum usum, facti scilicet, Or¬ 
dini vel Fratribus ipsis licet liabere..., ad Nos et ipsam 
Ecclesiam plene et Ubere pertinere hac praesenti constitu¬ 
tione in perpetuum valitura sancimus ». — Ac postmodum 
de locis, b abi lationibus, ecclesiis idem decrevit. In quibus ver¬ 
bis rationem hujus dominii patenter refundit in rationem pa¬ 
triae potestatis respectu filii, quia (inquit): « Sedes praefata 
vel persona Romani Pontificis Christi Vicarii, pater est 
omnium et Fratrum Minorum nihilominus specialis », et fi¬ 
lius Minor quidquid acquirit, parenti acquirit. 

Ex hac autem Fratris Minoris totali dependentia a Matre 
Ecclesia, reciproca oritur inter Ecclesiam Matrem et Fratrem 
Minorem obligatio. Obligatur namque Ecclesia Mater Fratribus 
Minoribus de necessariis providere, quod facit in dies, per¬ 
mittendo illis per mendicata humiliter, oblata liberaliter, ac¬ 
cepta pro mercede laboris, suis vitae necessitatibus congrue 
satisfacere, et ad haec fideles invitat. Obligatur Frater Minor 
nutui et imperio Matris Ecclesiae filiali fidelitate in omnibus 
morem gerere; obligatur et Mater Ecclesia Fratribus Minori¬ 
bus juxta eorum statum providere. Nec Fratrem Minorem 
ullus status ab Ecclesiae obedientia liberat; quippe qui im¬ 
mediate gubernationi, protectioni et regimini illius subjacet. 
Unde S. Bonaventura in 2. cap. Regulae (n. 15): de iis, qui ad 
episcopalem dignitatem assumuntur : « Si, coacti (ait) per Ec¬ 
clesiam, inevitabili necessitate suscipiant regimen animarum, 
non sunt reputandi ab Ordine egredi », utique quia obedien- 
tiae Matris subjecti, votis suae Regulae satisfacere possunt. 
Addit: « Si, quantum in ipsis est, semper appetant in sinu 
Ordinis confoveri ». Subjungit autem horribilem sententiam 
de aliis: « tyuodsi (inquit), vocati ad episcopalem gradum nec 
coacti, ad eundem aspirant, ut fugiant aerumnas pauperum 
et Ordinis disciplinam; credo, eos in illius partem cessuros, 
qui dixit (Isai. 14, 13) s’ , Sedebo in monte testamenti in 
lateribus aquilonis ‘ » . Haec S. Bonaventura. 

Hoc thema de Fratrum Minorum erga S. Matrem Ec¬ 
clesiam Romanam filiali obedientia et omnimoda subjectione 
facile continuare possemus, dicendo: qualiter gubernationi, 
protectioni et correctioni Ecclesiae Matris Ordo Minorum ut 
filius immediate sit subjectus; dicendo de oeconomia ratio¬ 
nali omnium Provisionum Apostolicarum, quas Mater Ec¬ 
clesia Ordini Fratrum Minorum concessit, quae sub nomine 
privilegiorum venditantur; dicendo de Provisionibus concer¬ 
nentibus votum Obedientiae et de exemptione Fratrum Mino¬ 
rum a jurisdictione Episcoporum etc., — sed necesse non est; 
ex huc usque dictis cuilibet S. P. Francisci filio satis patebit, 
Fratris Minoris esse, ut inter omnes Christi fideles corde, 
verbo et opere emineat atque praecellat filiali amore, summa 
obedientia ac omnimoda subjectione erga S. Matrem suam 
Romanam Ecclesiam. Hunc ergo sensum erga S. Matrem tuam 
Romanam Ecclesiam, charissime Frater! verbo et opere ostende 
in apostolica et pastorali vita tua. Ostende filialem amorem 
tuum erga S. Romanam Ecclesiam fundendo frequentes preces 
pro exaltatione et triumpho S. Matris Ecclesiae; defendendo 
Summos Pontifices eorumque jura contra quoscunque calu¬ 
mniatores et Ecclesiae inimicos; Christi fideles excitando et 
adhortando ad auxilium ferendum pro indigentiis et necessi¬ 
tatibus Summi Pontificis et Ecclesiae Matris; ostende sum¬ 
mam obedientiam tuam erga Ecclesiam Romanam non solum 
quoad ejusdem decreta dogmatica, sed etiam quoad omnia, 
minima quoque, quae S. Mater Ecclesia et Summi Pontifices 
disposuerunt, mandarunt atque praescribunt pro Ecclesiae Di¬ 
sciplina et cultu, in Rituali et Ceremoniali; « profecto (aiebat 
quoad hoc Reverendissimus Minister Generalis noster P. Ber- 
nardinus in litteris encyclicis ad Provinciam nostram 2. Aug. 
1872) decet , ut Nos qua Begulares et Fratres Minores ce¬ 
teris praeeamus in obedientia et reverentia erga Summos 
Pontifices et Ecclesiam Bomanam ». Paucis: semper, ubique 
et in omnibus omnimodam atque humillimam subjectionem 
exhibe S. Matri tuae Romanae Ecclesiae; hoc pro vita tua 

apostolica ac pastorali primum sit caput et regula principa¬ 
lissima. 


CAPUT II. 

De obligatione Fratrum Minorum animarum salutem 
promovendi et Ecclesiam Christi sustentandi. 

§ 1 - 

Parum prodesset Instituti Serapliici fini sanctam et stu¬ 
diosam ducere vitam, nisi pari diligentia et zelo strenuam 
operam impenderent Religiosi animarum saluti et Ecclesiae 
fulcimento. Non enim hunc Ordinem elegit Deus, ut Fratres 
sibi solis viverent, sed ut Christo lucrarentur animas, ad 
exemplum illius, qui unus pro omnibus mori dignatus est. 
Hunc sibi finem proposuisse Deum, dum S. Franciscum su¬ 
scitavit, satis ex S. Patris vita patet, et ex dicendis lucidius 
patebit Unde sequitur, verum Fratrem Minorem dici non 
posse, qui hanc duplicem obligationem sedulo adimplere non 
studet. 

Inter ea igitur, quae ad conservandum et renovandum 
spiritum seraphicum necessaria censenda sunt, illud non mi¬ 
noris momenti est habendum, ut scilicet omnes pro gratia 
sibi data proximi aedificationi, animarum saluti et Ecclesiae 
sustentationi consulere studeant, et alta mente reposita ha¬ 
beant verba, quibus olim Serapliicus Pater Fratres suos af¬ 
fatus est, dicens : « Consideremus, Fratres charissimi, vocatio¬ 
nem nostram, qua vocavit nos misericorditer Deus, non tantum 
pro nostra, sed pro multorum etiam salute, ut eamus per 
mundum exhortando omnes, plus exemplo quam verbo, ad 


1 Conf. A. R. P. Bernardi van Loo, Ord. Fratrum Minorum, « Sti¬ 
mulus Seraphicae Conversationis». Ed. 2. Lovanii, J. C. Fonteyn, 1862 
p. 324, sqq. 

agendam poenitentiam de peccatis suis, et ad habendam me¬ 
moriam mandatorum Dei ». Ad hoc igitur ex mente S. Fran- 
cisci vocati sumus, ut propriae perfectioni et simul aliorum 
saluti vacemus, et in nobis compleamus illud Apostoli Pauli 
dictum : « Attende tibi et doctrinae, insta in illis; hoc enim 
faciens , et teipsum salvum facies et eos, qui te audiunt ». 

Ut hanc duplicem status nostri obligationem alacriter 
impleant zelosi Religiosi, et ut ii, qui a spiritu Seraphico 
alieni vitam in otio traducunt, e mortifero somno excitentur, 
opportunum videtur, varia incitamenta proponere, quae ad 
sanctum animarum zelum stimulare nos debent. Quum autem 
primaria apostolici zeli motiva, amor scilicet Dei et proximi, 
et passio ac exemplum Jesu Christi, in multis libris pie et 
docte pertractentur, ea solum incitamenta adducam, quae statui 
nostro magis sunt propria. Haec porro sunt: Exemplum S. 
P. N. Francisci, apostolica missio Fratribus Minoribus divi¬ 
nitus concredita et a Seraphico Patre enixe commendata, 
attenta consideratio eorum, quae Majores nostri praestiterunt 
pro salute animarum et Ecclesiae utilitate, ac tandem grati 
animi et justitiae debitum, quo erga proximum et Ecclesiam 
adstringimur. 

1. S. Bona ventura de charitate S. Francisci erga pro¬ 
ximum et fervido ejus zelo loquens, haec inter alia refert: 
« Sic autem eum charitatis excessiva devotio sursum in di¬ 
vina ferebat, ut ejusdem affectuosa benignitas ad naturae con¬ 
sortes et gratiae dilataret. Quem enim creaturis ceteris ger¬ 
manum pietas cordis effecerat, mirum non est, si Creatoris 
insignitis imagine et sanguine redemptis Auctoris germanio¬ 
rem Christi charitas faciebat. Non se Christi reputabat ami¬ 
cum, nisi animas foveret, quas ille redemit. Saluti animarum 
nihil praeferendum esse dicebat, eo maxime probans, quod 
Unigenitus Dei pro animabus dignatus fuerit in cruce pen¬ 
dere » (Vita S. Franc. cap. 9. n. 4). — « Pietas vera, quae 
secundum Apostolum ad omnia valet, adeo cor Francisci re¬ 
pleverat ac penetraverat viscera, ut totum videretur virum 

Dei in suum dominium vindicasse. Haec est, quae ipsum per 
devotionem sursum agebat in Deum, per compassionem trans¬ 
formabat in Christum, per condescensionem inclinabat ad 
proximum et per universalem conciliationem ad singula re¬ 
figurabat ad innocentiae statum. Cumque per hanc pie mo¬ 
veretur ad omnia, specialiter tamen animas Christi Jesu 
sanguine pretioso redemptas cum cerneret inquinari aliqua 
sorde peccati, tanta miserationis teneritudine deplorabat, ut 
eas tamquam mater in Christo quotidie parturiret. Et haec 
penes ipsum causa praecipua venerandi verbi Dei ministros, 
quod semen fratri suo defuncto (Deut. 25, 5), Christo videlicet 
pro peccatoribus crucifixo, per ipsorum conversionem, et pia 
sollicitudine suscitent, et sollicita pietate gubernent. Istiusmodi 
miserationis officium Patri misericordiarum omni sacrificio 
firmabat acceptius, maxime si studio fuerit perfectae cbaritatis 
impensum, ut ad id laboretur magis exemplo quam verbo, 
magis lacrimosa prece quam loquaci sermone ». 

« Cum igitur animarum .salutem viscerosa pietate appe¬ 
teret, et fervida aemulatione zelaret, suavissimis se dicebat 
repleri odoribus et quasi unguento pretioso liniri, cum san¬ 
ctorum Fratrum per orbem distantium odorifera fama multos 
audiret ad viam veritatis induci. Ex talium auditu exultabat 
in spiritu, benedictionibus omni acceptione dignissimis Fratres 
illos accumulans, qui verbo vel opere ad Christi amorem in¬ 
ducerent peccatores» (S. Bonav. Vit. S. Franc. cap. 8. n. 1. 3). 

Hisce tenerrimis verbis describit S. Bonaventura eximiam 
pietatem S. Francisci erga proximum, cujus salutares effectus 
et admirabiles fructus quis enarrare sufficiet? Hoc charitatis 
incendio flagrans, ab initio conversionis suae coepit vir Dei 
divino instinctu evangelicae perfectionis aemulator existere 
et ad poenitentiam ceteros invitare. Erant autem ipsius elo¬ 
quia non inania, nec risu digna, sed virtute Spiritus Sancti 
plena medullam cordis penetrantia, ut in vehementem stupo¬ 
rem audientes converterent. Vix tribus acceptis discipulis, op¬ 
pida et castella Marchiae Anconitanae circuibat, et salutaribus 


Tract. V. Regulae vitae apostolicae observandae. 389 

et simplicibus verbis omnes hortabatur ad Dei amorem et 
poenitentiam peccatorum. Septimo autem admisso discipulo, 
propositum suum de mittendo illos in quatuor Orbis partes 
aperuit, et cum uno sociorum versus unam partem perrexit, 
reliquis sex ad modum crucis tribus aliis mundi partibus de¬ 
putatis. Postea vero, crescente numero discipulorum et fervore 
charitatis in dies augente, totam Italiam sancti zeli aemula¬ 
tione complexus est. Ad omnes dein Europae nationes evan- 
gelicos suos discipulos misit. Ac tandem universum mundum 
fidei veritate illuminare et amoris igne accendere cupiens, ad 
omnes fere Orbis partes instituti sui operarios destinavit. Ipse 
vero, tamquam strenuus dux apostolicae hujus militiae, fra¬ 
tribus suis praeire voluit exemplo, non tantum in missionibus 
apud fideles, sed etiam apud infideles susceptis. Hinc sexto 
conversionis suae anno desiderio martyrii flagrans, ad prae¬ 
dicandam fidem christianam et poenitentiam Saracenis et aliis 
infidelibus ad partes Syriae transfretare voluit. A quo quidem 
itinere divina dispositione impeditus, et in Slavoniam ventis 
contrariis actus, nihilominus rursus Marochium versus iter 
arripuit, ut Miramolino magno Muhamedanorum regi et genti 
ejus Evangelium Christi praedicaret. A qua expeditione iterum 
divina providentia per infirmitatem, qua in Hispaniam per¬ 
veniens detinebatur, repulsus, Italiam repetere cogitur; donec 
tandem, charitatis ardore et spiritus victricibus flammis ur¬ 
gentibus, tertia vice, velut Sanctissimae Trinitatis virtute et 
nomine, pro cujus fide sanguinem paratus erat effundere, pro¬ 
vectus, tertio decimo suae conversionis anno ad partes Syriae 
perveniens, Soldani Babyloniae (alias Aegypti) praesentiam 
adiret, et intrepide illi ac populo suo Evangelii Christi fidem 
praedicaret. — Tantus erat viri Dei zelus et fervor, ut nullis 
infirmitatibus, nullis periculis, nullis difficultatibus ab hoc 
apostolico munere posset averti. 

«Eadem mentis constantia », ait S. Bonaventura (Vit. S. 
Erane, cap. 12. n. 8), « magnis loquebatur et parvis eadem- 
que spiritus jucunditate paucis loquebatur et multis. Omnis 

aetas omnisque sexus properabat virum novum mundo coelitus 
datum et cernere et audire. Ipse vero per diversas regiones 
progrediens evangelizabat ardenter, Domino cooperante et ser¬ 
monem confirmante sequentibus signis. In virtute namque 
nominis ejus veritatis praeco Franciscus ejiciebat daemonia, 
sanabat infirmos, et, quod majus est, sui sermonis efficacia 
obstinatorum mentes ad poenitentiam molliebat simulque sa¬ 
nitatem corporibus reddebat et cordibus** — Postquam vero 
sacris redemptionis nostrae pignoribus decoratus gravissimis 
coepit languere doloribus, nihilominus ab incepta praedica¬ 
tionis via non destitit, sed, ut ait idem Seraphicus Doctor 
(ibid. c. 14 n. 1), « Christo igitur jam cruci confixus Fran¬ 
ciscus tam carne quam spiritu, non solum seraphico amore 
ardebat in Deum, verum etiam sitiebat cum Christo crucifixo 
multitudinem salvandorum. Faciebat proinde, quoniam propter 
excrescentes in pedibus clavos ambulare non poterat, corpus 
emortuum per civitates et castella circumvehi, ut ad crucem 
Christi ferendam ceteros animaret... Proponebat, Christo duce, 
se facturum ingentia, et fatiscentibus membris, spiritu fortis 
et fervidus novo sperabat certamine de hoste triumphum. 
Neque enim languor vel desidia locum habet, ubi amoris sti¬ 
mulus semper ad majora perurget » (S. Bonav.). 

Quid plura? Igne divini amoris et animarum zelo totus 
accensus Franciscus, cum omnium hominum sitiret salutem, 
nec tamen omnes praesentia sua posset adire, quatuor con¬ 
scripsit litteras encyclicas, easque ad omnes homines totius 
mundi direxit, enixe eos deprecans, ut Deum ex toto corde 
diligerent, et in observantia mandatorum et status sui obli¬ 
gatione fideles existerent. Eodem charitatis incendio flagrans 
nunquam destitit pro conversione peccatorum lacrimosa prece 
Deum exorare, pro iisque obtinuit celebrem indulgentiam « Por¬ 
tiunculae » dictam, quum ei in hujus nominis aedicula Chri¬ 
stus, cum Virgine Matre ac multitudine Angelorum, apparens, 
eum his verbis dignatus est alloqui: « Plurimum , o Fran - 
cisce , cum tuis sollicitus es pro animarum salute; itaque tibi 

conceditur postulare aliquid a me pro communi hominum 
consolatione et salute, ac mei Nominis honore, quia datus es 
in salutem gentium atque Ecclesiae meae reparationem ». 

En, dilectissimi Fratres! exemplum charitatis et zeli, 
quod nobis imitandum proponitur. Franciscus enim Ordinem 
suum tamquam sacram militiam instituit, ut cum discipulis 
suis opus diaboli in tot iniquitatibus quibus mundus abundat, 
destrueret, et ut ad Dei timorem et amorem revocaret, qui 
peccatis facti sunt longinqui. Ipse primus in aciem descendit, 
nulli unquam pepercit labori, nullis periculis cessit; sed pro¬ 
priam vitam jugiter pro animarum ponens salute, se pro ipsis 
usque ad ultimum vitae halitum impendit et superimpendit, 
ut filios suos exemplo suo doceret, quam strenue et quam 
solerter proximi salutem curare et promovere deberent. Quam 
probrosum esset nobis huic sacrae militiae nomen dedisse et 
S. Francisci habitum sumpsisse, si Seraphici Patris exemplum 
recusaremus imitari, ut proprio nostro commodo aut utilitati 
propriae unice intenti essemus! 

2. Talis ignavia eo minus excusabilis foret, quod nobis 
quemadmodum sancto nostro Patriarchae apostolica praedicandi 
et in vinea Domini laborandi missio divinitus fuerit concredita, 
ut modo cum Marchantio nostro ostendemus, qui hanc rem 
sequentibus verbis exponit \ 

« Sane monitus coelitus Innocentius III. visione hominis 
pauperculi Ecclesiam Lateranensem dorso sustinentis a Deo 
profectam hujus viri missionem agnovit: « Hic est (ait Pon¬ 
tifex viso paupere Francisco) ille, qui opere et doctrina 
Christi sustentabit Ecclesiam ». Unde, nec dubius de oraculo, 
nec incertus de coelesti nuntio, agnoscens divinam dispositio¬ 
nem, sententia apostolica « approbavit (ait S. Bonav., Vit. 
S. Erane, cap. 3. n. 10) Regulam, dedit de poenitentia prae¬ 
dicanda mandatum et laicis Fratribus omnibus, qui servum 


1 R. P. Petrus Marchantius, « Fundam, duodecim Ordinis Fratrum 
Minorum », Tit. I. Fundam. I. § VIII. 



392 


Pars prima. 

Dei fuerant comitati, fecit coronas parvulas fieri, ut verbum 
Dei Ubere praedicarent ». Quid tam subito, tam efficaciter ad 
missionem simplicium et idiotarum pro poenitentia annuntianda 
Supremum Ecclesiae Antistitem movere potuisset, nisi illam 
divinitus confirmatam, sub Spiritus Sancti directione agnovis¬ 
set? Certe Honorius III., Innocentii successor, anno tertio 
sui Pontificatus litteris ad universos Ecclesiae Archiepiscopos, 
Episcopos et Praelatos directis, approbatam divinitus a S. 
Romana Ecclesia hanc missionem denuntiat his verbis: « Cum 
(inquit) dilecti filii Fr. Franciscus et socii ejus de vita et 
Religione Minorum Fratrum, abjectis vanitatibus hujus 
mundi, elegerint vitae viam a Romana Ecclesia approbatam, 
ac serendo semina verbi Dei , Apostolorum exemplo, circum¬ 
eant nationes, mandamus, ut ipsos recipiatis sicut catholicos 
et fideles, eis ob reverentiam divinam et nostram exhibentes 
vos favorabiles et benignos ». Notanda verba •:< ob reverentiam 
divinam et nostram », quibus aperte Pontifex illam missionem 
divinam declarat, ob cujus reverentiam utique istis missiona- 
riis exhibenda mandatur charitas Ecclesiae decreto. Gregorius 
IX., Honorii successor, ejusdem « divinae missionis » non in¬ 
gratam commendationem facit in Bulla, quae incipit: « Cum 
messis multa », data Pontificatus anno septimo, in qua Fra¬ 
tribus Minoribus ad terras Virgianorum et Paganorum pro¬ 
ficiscentibus sic loquitur: « Cum messis multa, et operarii 
pauci, Evangelicus ille Pater familias adhuc mittit operarios 
in vineam suam , et eos in hac quasi hora undecima vineae 
suae novos deputat vinitores, quorum laborem pari cum pri¬ 
mis denario compenset ». Quae prosequens addit: « Illis ad 
terras Virgianorum, Saracenorum et aliorum infidelium pro¬ 
ficiscentibus animarum sollicitudinem commissam, illius ope¬ 
rante clementia, qui de lapidibus potest filios Abrahae su¬ 
scitare». Et tandem monet Fratres, ut ministerium suum, 
utique a I)eo sibi commissum, diligenter implentes, se opera¬ 
rios inconfusibiles exhibeant. Idem Pontifex in Bulla, quae 
incipit: « Cum qui recipit prophetam », de Fratrum Minorum 


Tracfc. V. Regulae vitae apostolicae observandae. 393 

vocatione esse affirmat: « More Apostolorum serendo semina 
verbi Dei diversas circuire regiones ». Alexander IV. in Bulla, 
quae incipit: « Si novae», Pontificatus anno primo, Ordinem 
S. Francisci vocat: k Novam militiam militaris Ecclesiae ». 
Idem in Bulla, quae incipit: «.Patris aeterni benignitas », 
declarat: % Fratres Minores et Praedicatores Patris aeterni 
benignitate pro sui Nominis attollenda gloria, et fidelium 
procuranda salute , inter personas plurimas divinis obsequiis 
deputatas, in Ecclesia sua sancta constitutos ». Urjdo ibidem 
infert: ■:< Hi sunt dilecti Deo et hominibus Fratres Ordinis 
Minorum et Praedicatorum, qui suum semper affectum ad 
amorem coelestium dirigentes, virtutem divini Nominis per 
Orbem terrarum publicant, et Christianae Beligionis am¬ 
pliando cultum vigili attentione desudant . Hi sunt , qui vi¬ 
tam et merita beatissimi Pauli Apostoli contemplantes, glo¬ 
riantur in sola cruce Domini, spernendo mundi solatia pro 
deliciis paradisi. Hi sunt, qui hostes animae per scutum 
fidei, loricam justitiae, gladium spiritus, salutis galeam, 
hastam perseverantiae debellantes, obtinere satagunt, ut ca¬ 
tholicis universis fidei, spei et charitatis augmenta proveniant, 
ac perfidis veritatis via pateat et haereticae pravitatis insa¬ 
nia evanescat ete . ». Unde mandat Pontifex, ut omnia, quae 
sunt opportuna pro animarum salute, eis liberaliter ab omni¬ 
bus Archiepiscopis, Episcopis et Ecclesiarum Praelatis conce¬ 
dantur. Idem in Bulla, quae incipit: « Non sine multa cordis 
amaritudine », asserit: «Duos illos Ordines Fratrum Mi¬ 
norum et Praedicatorum esse velut eminentia candelabra , 
et duo magna luminaria in Ecclesia Dei posita, ut sacrae 
doctrinae lumen diffundatur, et ubique per orbem Christi 
Evangelium ardenter et efficaciter praedicetur ». Deficeret 
charta, si ea, quae in probationem hujus « divinae missio¬ 
nis » Fratrum Minorum a Summis Pontificibus sunt veraciter 
mundo publicata, referre deberemus ». Hucusque Marchantius. 

Haec sufficiant, ut manifestum sit, Ordinem Seraphicum 
contraxisse obligationem subministrandi Ecclesiae concionatores 

tam ad infideles quam ad fideles. In vim enim missionis 
divinae, S. Francisci Ordini concreditae, Fratribus liberum 
non est a praedicatione abstinere, quam Christus Regulae di¬ 
ctator eis commisit; ita ut si vere ex virtute suae missionis 
S. Paulus (Rom. 1) fateatur « Graecis et Barbaris , sapien¬ 
tibus et insipientibus se debitorem », non minus id ex vi sta¬ 
tus Frater Minor dicere possit. Cujus Ordini, mediante Su¬ 
periorum obedientia, intemerata praedicandi missio a Christo 
(in Cap. IX. Regulae) ad omnes concredita est; ad Saracenos 
autem et alios infideles missio specialis, etiam Ministris Pro¬ 
vincialibus in cap. ultimo demandata. Quam obligationem suis 
filiis intimare volens S. Franciscus in oratione quadam ad 
quaestionem: « Cur Fratres Minores dati sint mundo», 
hanc quartam causam ponit: « Ut sint (ait) testes et se¬ 
quaces verbo et opere tantae charitatis et affectionis Christi 
ad salutem omnium animarum; per mundum discurrendo, 
ac verbo et exemplo praedicando , atque animas ipsius Chri¬ 
sti pretioso Sanguine redemptas ad ipsum verum Creatorem 
et Pastorem ac Redemptorem animarum ducendo \ 

Haec sedulo perpendant, quotquot per orbem universum 
sub S. Francisci militant vexillo; non enim nos vocavit Deus, 
ut otio vacemus aut solius contemplationis quietem eligamus, 
sed ut pro modulo nostro proximum aedificemus, eumque ad 
amorem Dei et observantiam mandatorum ejus verbo et exem¬ 
plo inducere studeamus. Ab hac obligatione neminem excludit 
Seraphicus Pater; et quidem omnibus et singulis praecepit, 
ut saltem exemplo, honestis verbis sanctisque colloquiis pro¬ 
ximum aedificent. Hinc in prima quam conscripsit Regula, 
cap. 14, expressum dederat mandatum, ut « omnes fratres 
operibus praedicent », et cap. 21 ejusdem Regulae, quod in¬ 
scribitur « Be laude et exhortatione, quam possunt facere 
omnes fratres », modum tradens, quo sanctis colloquiis pro- 


1 Beati Patris Francisci Assisiatis opera omnia». Coloniae, J. M. He- 
berle, 1849, p. 304. 



Tract. V. Regulae vitae apostolicae observandae. 395 

ximum aedificare possint Religiosi; compendiosas proponit 
exhortationes, quas omnes fratres, quandocunque placuerit et 
inter quoscunque homines, instituere possint, dicens: «Et 
hanc talem exhortationem et laudem omnes fratres mei, quan¬ 
docunque placuerit eis, annuntiare possunt, et inter quoscun¬ 
que homines, cum benedictione Dei. Timete et honorate, lau¬ 
date et benedicite. Gratias agite et adorate Dominum Deum 
Omnipotentem, in Trinitate et Unitate, Patrem, et Filium et 
Spiritum Sanctum, Creatorem omnium etc. etc. ». — Haec 
eadem sunt, quae in capite 3. secundae Regulae compendio¬ 
sius expressit S. Franciscus, ubi ait: « Consulo vero, moneo 
et exhortor fratres meos in Domino Jesu Christo, ut, quando 
vadunt per mundum, non litigent, neque contendant verbis, 
nec alios judicent; sed sint mites, pacifici et modesti, mansueti 
et humiles, honeste loquentes omnibus sicut decet ». Huc 
etiam spectat haec quae sequitur sententia S. N. Patriar¬ 
chae : « Beatus ille Religiosus, qui non haurit jucunditatem 
et laetitiam nisi in sanctis eloquiis et operibus Domini, et per 
haec ipsa alios provocat ad amorem Dei cum gaudio et lae¬ 
titia. Vae autem Religioso, qui delectatur verbis inanibus et 
otiosis, illis alios ad risum provocans ». 

Fratres igitur omnes, tam Clerici quam Laici, memores 
instituti, quod profitentur et expressae voluntatis S. Francisci, 
virtutum omnium exempla praebeant mundo, splendentes in 
omni opere bono, tamquam luminaria posita super candela¬ 
brum, ut luceant omnibus, qui in domo sunt; et boni, viden¬ 
tes sanctam eorum conversationem, glorificent Deum; mali 
vero, qui nos calumniantur tamquam malefactores, ex bonis 
operibus eos considerantes, et ipsi glorificent Deum, et quem 
misit Salvatorem Jesum Christum, vel saltem obmutescant, 
ac desinant blasphemare Nomen sanctum ejus. Haec est prae¬ 
dicatio, quam omnibus Fratribus injunxit Seraphicus Pater. 
Verum cum apostolicam vitam in Ordine suo renovare vellet, 
omnia, quae ad animarum salutem promovendam necessaria 
et opportuna sunt, discipulis suis injunxit, ut scilicet illi, qui 

habiti fuerint idonei, per praedicationes formales, confessiones 
et alia pia opera saluti animarum incumbant. Officium enim 
praedicationis in cap. IX. Regulae imponitur, et cap. ultimo 
Missio ad infideles absolute concredita est. « Ex quo patet», 
ait S. Bonaventura (Expositio super Regulam FE. Minorum, 
cap. 9. n. 13), « quod Fratres ex sua professione habent 
praedicare ». Quod etiam Gregorius IX. praeter alios Ponti¬ 
fices superius relatos expressit in Bulla, quae incipit « Quo¬ 
niam abundavit iniquitas », in qua per apostolica scripta 
mandat Arcltteptecopta, ut « dilectos Fratres Minores... ad 
Officium praedicandi, ad quod sunt ex Professione sui Or¬ 
dinis deputati, benigne recipi procurent, ac populos sibi com¬ 
missos, ut ex ore ipsorum verbi Dei semen devote suscipiant, 
admoneant, et in suis necessitatibus personaliter assistant ». 
Addit: « Nec impediant, quin illi, qui ad praedicationes 
eorum accesserint, possint eis confiteri ». 

Quum igitur Fratres Minores Patris aeterni benignitate 
pro sui Nominis attollenda gloria et fidelium procuranda sa¬ 
lute in Ecclesia Dei constituti sint, quumque Seraphicus Pater 
Fratres omnes tam enixe hortatus sit, ut semper parati in 
obsequium Evangelii, imbres divini sermonis ubique effundant, 
eaque omnia exequantur, quae animarum saluti prodesse pos¬ 
sint : sequitur, a spiritu S. Francisci longe alienos fore Reli¬ 
giosos illos, qui praedicationis exercitium negligerent et exci¬ 
piendis confessionibus sese omni die et hora paratos non exhi¬ 
berent. Hinc, quantum per nos licet, nulla dies festiva prae¬ 
termittatur, quin verbum Dei in omnibus nostris ecclesiis prae¬ 
dicetur, aut familiaris solidaque quaedam instructio populo 
tradatur. Non enim doctas et exquisitas conciones a filiis suis 
exigit Seraphicus Pater; sed eos tantum monet, « ut in prae¬ 
dicatione, quam faciunt , sint examinata et casta eorum elo¬ 
quia, ad utilitatem et aedificationem populi, annuntiando 
eis vitia et virtutes, poenam et gloriam, cum brevitate ser¬ 
monis ». Quae verba Concilium Tridentinum sua faciens, prae¬ 
dicatoribus praecipit (Sess. 5, c. 2), ut « plebes pro sua et 

eorum capacitate pascant salutaribus verbis, docendo, quae 
scire omnibus necessarium est ad salutem, annuntiandoque eis 
cum brevitate et facilitate sermonis vitia, quae eos declinare, 
et virtutes, quas sectari oporteat: ut poenam aeternam eva¬ 
dere, et coelestem gloriam censequi valeant». Hunc praedi¬ 
candi modum a Regula nostra et Ecclesia praescriptum ser¬ 
vemus, et, omni data occasione, populo studeamus exponere, 
explicare et inculcare, quae maxime scire et exercere debent, 
ut vitam consequantur aeternam. Et certe Apostoli ac eorum 
successores, qui gentilitatem totam doctrinis Christi funditus 
imbuerunt, non alta praedicarunt, sed catechistas egerunt, ut 
de se fatetur Apostolus Paulus (I. Cor. 2): «Sermo meus 
et praedicatio mea non in persuasibilibus humanae sapien¬ 
tiae verbis , sed in ostensione spiritus et virtutis, ut fides 
vestra non sit in sapientia hominum, sed in virtute Dei ». 
Et de omnibus Apostolis testatur S. Gregorius (Mor. lib. 17. 
cap. 31. n. 36): « Curaverunt summopere rudibus populis 
plana et captabilia , non summa atque ardua praedicare ». 
Quos quia praedicatores modernos aliquibus in locis imitari 
pudet, ideo modicum vel nullum multiplicibus concionibus re¬ 
ferunt fructum. 

In hac igitur apostolica praedicatione assiduo zelo ver¬ 
sentur sacerdotes Ordinis Seraphici, et pro instituto quod pro¬ 
fitentur, et munere quod exercent, ita pie sancteque vivant, 
ut, quos erudiunt verbo, pascant exemplo; et in eis implebi¬ 
tur sequens benedictio S. P. N. Francisci: « Benedicti vos a 
Domino, qui errantes peccatores ad Dominum reducitis, viam 
veritatis illis ostenditis, et vos in sancta Evangelii observa¬ 
tione puros et sinceros custoditis ». 

§ 2 . 

Quamvis considerationes praecedentes abunde sufficiant, 
ut veri Fratres Minores ardenti charitate in proximum et 
sancto desiderio sustentandi Ecclesiam Christi accendantur, 

ne tamen ullus stimulus desit, quo eorum zelus excitetur, bre¬ 
viter memorare seu potius indicare intendimus egregia facta, 
quae majores nostri exantlarunt pro animarum salute et Ec¬ 
clesiae fulcimento. Horum sane memoriam recensere, non modo 
perquam jucundum et gloriosum, sed utile simul et proficuum 
erit, ut illorum provocemur exemplis et trophaeis. Licet enim 
omnium magnorum virorum rebus praeclare gestis et exemplis 
ad imitationem virtutum mire excitemur; fit tamen, ut effi¬ 
cacius et multo citius nostros moveant animos eorum egregii 
labores, qui nostrae religiosae familiae sodales exstiterunt. 

Quisquis Ordinis Seraphici Annales vel leviter delibaverit, 
apprime novit, quam verum sit testimonium, quod de Instituto 
nostro suo tempore dedit Hieronymus Piatus, ubi dixit: « Non 
modo aetas illa, qua primum hic Ordo prodiit, mirabiliter ejus 
opera adjuta et illuminata est, sed totis quadringentis annis, 
quibus deinceps stetit, hoc semper egit, ut Ecclesiam Dei 
quasi fulciret ». Quam laudem non immerito ad omnia Ordinis 
saecula ad nostra usque tempora extenderis. 

1. Coarctatum hujus libri spatium non concedit ampliori 
de apostolicis discipulorum S. Erancisci laboribus tractatui 
locum dare; meminisse hic sufficiat, Provinciarum catalogum 
in secundo Capitulo Generali Assisii (1219) celebrato jam 
Graeciae, Barbariae (seu totius Africae), et Syriae cum Aegypto 
et annexis Provinciis exhibere 1 ; et anno 1220 quinque Ss. 
Confratres a S. P. Francisco fidei praecones in Marrochium 
missos tamquam Protomartyres Ordinem Seraphicum sanguine 
suo consecrasse, quos alii septem Confratres Missionarii glo¬ 
rioso martyrio secuti sunt Septae seu Ceuttae in Africa. 
Profecto: ad filios quoque S. Francisci spectat verbum Psal¬ 
mistae (18, 5): « In omnem terram exivit sonus eorum, et 
in fines orbis terrae verba eorum »; quod testatur Ale- 


1 «Breviarium historicum Ordinis Minorum», auct. Fr. Petro van 
den Haute, Ord. Min. S. Franc. Recollect. Romae 1777. p. 166—167. 
Fr. Luc. Waddingi Annales Minorum. Tom. IV. p. 331 sqq., 369 sqq. 

xander IV. in Bulla sua (a. 1258), qua Fratribus Minoribus 
in universas ferme infidelium terras se diffundentibus, fidem 
disseminaturis, multa et magna privilegia elargitur. Incipit 
vero haec Bulla sequentibus verbis: « Dilectis Filiis Fra¬ 
tribus de Ordine Minorum in terris Saracenorum, Pagano¬ 
rum, Graecorum, Bulgarorum, Cumanorum, Aethiopum, Syro¬ 
rum, Yberorum, Alanorum, Gazarorum, Gothorum, Zichorum, 
Ruthenorum, Jacobitarum, Nubianorum, Nestorianorum, Geor- 
gianorum, Armenorum, Indorum, Moscelinorum, Tartarorum, 
Hungarorum, Majoris Hungariae, Christianorum captivatorum 
apud Tureas, aliarumque infidelium nationum Orientis, seu 
quarumcunque partium proficiscentibus etc. 1 » — In Provin¬ 
ciarum catalogo tempore generalatus S. Bonaventurae in Ca¬ 
pitulo Generali Narbonnae in Gallia (1260) exarato, non so¬ 
lum in omnibus Europae terris et regnis Seraphici Ordinis 
Provincias invenimus, sed novas etiam inter Asiae et barbaras 
gentes, e. gr. Vicariatum Bosnae cum 8 Custodiis, Bulga- 
riae, Russiae etc.; Vicariatum Orientis, cum Custodiis Con- 
stantinopoli, Trapezunti, Sinope etc.; Vicariatum Aquilonis 
cum 2 Custodiis, Gazariae, Sarajae; Vicariatum Tartariac 
in Asia interiore; item ibidem Vicariatum Ardbelecli vel 
Catliai etc. etc. — Ecce, jam hoc tempore, 34 an. post obi¬ 
tum S. P. Francisci, Ordinem Seraphicum totam Europam, 
totam fere Asiam septentrionalemque Africam in Christo am- 
plectentem errantesque ad unicum Christi ovile reducere co- 
nantem! — Anno 1291 Ven. P. Joannes a Monte Corvino 
cum nonnullis Fratribus per Persidem in Indiam Orientalem 
pervenit (anno 1321 Tanae in India Orientali quatuor Fra¬ 
tres Minores martyrio coronati sunt. Anno 1295 autem P. 
Joannes a Monte Corvino in regnum Mongolicum (hodiernam 
Chinam) penetravit, ac in ejusdem metropoli Cambalu (hodie 
Peking) non solum coetum Christianorum collegit, sed etiam, 


1 Fr. Luc. Wadding., Annales Minorum. Tom. II. ad an. 1258. p. 169. 

a Clemente V. (1307) Legatus totius Orientis proclamatus et 
a subsequentibus Confratribus Episcopis Archiepiscopus Cam- 
balucensis consecratus, plures Episcopatus et Vicariatus Sera- 
phicos in Tartaria et China fundavit. Obiit 1330, missioque 
haec perduravit usque ad eversionem regni Tartarici. — Sed 
respiciamus ad Ordinis Nostri Seraphici saeculum tertium et 
quartum (Ecclesiae XV. et XVI.). 

2. Quae Regularis Observantiae Sodales pro Ecclesiae 
subsidio et splendore unimani mque salute saeculis memoratis 
praestiterunt, tam conspicua et stupenda sunt, ut nascentis 
Religionis Seraphicae heroes in multis superasse, et primorum 
Apostolorum spiritum, virtutem atque fortitudinem accepisse 
videantur. Graviora Sedis Apostolicae negotia etiam apud re¬ 
ges ac principes, tum fideles tum infideles exequenda, Obser¬ 
vantibus ab initio continua serie commissa, mira felicitate 
peracta, qui legunt admirantur, B. B. Albertum a Sarthiano, 
Thomam de Scarlino, Jacobum de Marchia, Jacobum de Pri- 
maditiis Bononiensem, Bernardinum Feltrensem, Angelum de 
Clavasio, Ludovicum Bononiensem, aliosque quam plurimos 
citra et ultra montes ad regum componenda bella, ad tuen¬ 
dam Sedis Apostolicae dignitatem, ad reducendos in obsequium 
Christi et Ecclesiae Romanae Maronitas, Jacobitas, Nestorianos, 
Graecos, Armenos, ipsos etiam Aethiopes, ad exstirpandos 
Eraticellos, Manichaeos, Hussitas, ceterosque illorum temporum 
haereticos, ad propugnanda in oecumenicis Conciliis dogmata 
catholica *, comperimus passim fuisse destinatos. Griffonis de 


1 Concilio Lugdunensi II. (an. 1274) ex Ordine S. Francisci 
adfuerunt duo Cunliiiftles* S. Bonavenlura, Card. Albanensis, et Guiliel- 
mus de Yte&dUBlill«s t Card. Prauneatmus, cum pluribus ejusdem Ordinis Epi¬ 
scopis. Ex mandato Gregorii X. S. Bonaventura praesedit privatis Con¬ 
gregationibus tamquam praeparatoriis ad sessiones publicas, jusseratque 
Summus Pontifex, ut Doctor Seraphicus praecipua Concilii negotia tractaret, 
eique assisterent Odo Rigaldus, Archiepiscopus Rothomagensis et Paulus 
Episcopus Tripolitanus ex Ordine Minorum assumpti. — In hoc Concilio 
totius Ecclesiae gaudio etiam conclusa est Unio Graecorum cum Ecclesia 

Flandria, et Antonii Trojani post Griffonem, ea fuerunt pro 
augmento Ecclesiae Romanae apud Maronitas virtutis opera, 

latina, quam Unionem multis laboribus cum Fratribus suis praeparavit 
B. Joannes Parmensis totius Ordinis S. Francisci Min. Generalis, quem 
Innocentius IV. sub titulo « Angeli pacis » scriptis ad Imperatorem et 
Patriarcham Constantinopolitanum epistolis insigniter commendavit, Grae- 
cique summa reverentia exceperunt. Nec mirum, cum, ut S. Antoninus et 
alii referunt, Graeci tanta in viro Dei sanctitatis et divinae sapientiae 
signa viderent, ut non jam putarent se hominem quempiam prudentem et 
eruditum videre, sed ex antiquis Patribus et Doctoribus unum, sive ali¬ 
quem ex Christi discipulis. — Fr. Hieronymus Asculanus, qui paulo post 
Ordinis Seraph. Generalis, dcin Cardinalis factus sub nomine Nicolai IV. 
ad Summum Pontificatum assumptus est, et Fr. Bonagratia Dalmata ad 
annum 1274 cum Graecorum Plenipotontiariis et viris primariis ad Conci¬ 
lium Lugdunum pervenerunt, ibique suorum ex annis laborum, sudoris ac 
sanguinis fructum in unione peracta viderunt (Fr. Luc. Wadding., « An¬ 
nales Minorum». T. II. ad an. 1274 p. 382—404. Fr. Bernard. van Loo, 
Exdefinit. General. Ord. S. Franc., « Conspectus praecipuarum Missionum 
Ord. S. Franc. » Lovanii 1863. p. 113—115). 

Concilio Constantiensi (ab anno 1414—1418) cum Ministro Ge¬ 
nerali Fr. Antonio a Pireto adfuerunt 53 Ordinis S. Francisci celebres 
Theologi, ex quibus 15 Magistri et 33 graduati Theologiae Doctores, con¬ 
tra haercsim et pro Sede Apostolica strenue certantes (cf. P. Fortunati 
Huber, Chronica Franciscana. Monachii 1686. p. 183—207). 

Concilio Ferrariensi - Florentino (1438—1439) intererant ex 
Franciscanis non pauci potentes opere et sermone viri; in primis Fr. Gui- 
lielmus de Casali, Minister Generalis, cui cum decem Patribus ad hoc 
electis doctrinales concursus ad unionem cum Graecis necessarios Pontifex 
demandaverat; Fr. Ludovicus de Pyramo, Episcopus Foroliviensis primarius 
Concilii orator, et inter sex latinos disputatores tertius deputatus, qui 
adpositionem verbi « Filioque » ad Symbolum tam prospere ac egregie 
contra Graecos defendebat, ut Concilii Patres eum singulari laude et gra¬ 
tiarum actione dignum judicarent, et mirarentur etiam ipsi Graeci, qui 
cum eo disputabant. Intererant praeterea: Fr. Gundisalvus a Villabona, 
Episcopus Granatensis; Fr. Elias de Bourdeille, Episcopus Petrigoricensis, 
aliique ex Ordine S. Francisci S. Theologiae insignes Doctores; ex Fa¬ 
milia regularis Observantiae vitae sanctimonia et scientia illustres S. Ber • 
nardinus Senensis, S. Joannes Capistranus , S. Jacobus de Marchia, 
Ven. Fr. Albertus de Sarthia7w ) cum Graecis ex Oriente reversus, in¬ 
terpretis munere functus, utpote latina et graeca eloquentia clarus; Ven. 
Fr. Bartholomaeus de Fano, cum dicto Alberto in Oriente Eugenii IV. 

P. Gaudentius. Vol. I. -_'ii 

ut Sixti IV. decreto sancitum fuerit, ut Nuntius et Comuiis- 
sarius Apostolicus in perpetuum ad Maronitas ex Observan¬ 
tium familia sit destinandus. S. Joannis Capistranensis in 
Italia contra haereticos, ultra montes ad varia Pontificum 
obsequia, in Germania, in Bohemia, in Hungaria, in Polonia, 
totoque illo Septentrionali districtu contra Manichaeos, contra 
Hussitas, ceterosque haereticos, ad praecipua regum et Impe¬ 
ratoris negotia, ad scribendos atque ducendos Cruce signato¬ 
rum exercitus, denique ad Tureas jam victoriis insolentes, 
Europaeque universae ruinam minitantes, dissipandos, tales 
ac tantae fuerunt gloriae, ut ex his solis glorificari possit in¬ 
tegra Religio. 

Eugenius IV. Romanus Pontifex super humeros Capistra¬ 
nensis ejusque sociorum se requiescere familiariter dicebat. 
Idem ad Capitulum Generale Observantium scribens, sic man¬ 
davit: k Segregate mihi viros in obsequium Sedis Apostoli- 
cae ab omni Ordinis officio liberos ». Hoc idem post Euge* 
nium Nicolaus V. et Calistus III. ad eorundem Observantium 
Capitula scribere solebant. Idque pauperculi Fratres, Sedi 
Apostolicae speciali voto obligati, summa laetitia et tota prom- 
ptitudine exequebantur, apostolicos viros tum doctrina, tum 


Legatus etc. ... 5. Bernardinus Senensis in hoc Concilio colloquiis pri¬ 
vatis et publicis praedicationibus Graecos ad Unionem exhortabatur, hocque 
mirabile de illo fertur, quod, cum Graecum idioma non calleret, in fervore 
spiritus Deum deprecatus sit, ut qui Apostolis linguarum donum ad con¬ 
versionem gentium distribuerat, Graecis saltem eorum, quae dicturus erat, 
intellegentiam praeberet: auditus est a Graecis Graece de catholica fide 
praedicans, tanta quidem energia, ut non solum tamquam nativus Graecus 
audiretur, sed et corda Graecorum mirabiliter penetraret. Sic Graeci in hoc 
Concilio ad Unionem redierunt (Epitome Annalium Ordinis Minorum, auct. 
Fr. Franc. Haroldi, 0. S. F. Romae, Ang. Tinassi, 1662. Sect. II. p. 11. 
Fr. Luc. Wadding., «Annales Minorum», T. V. ad ann. 1438. p. 327). 

Concilio Tridentino (1545 — 1563) adfuerunt Episcopi ac Theo¬ 
logi Franciscani quinquaginta sex (cf. Epitome Annalium, Annales Mino¬ 
rum sup. cit. Fr. Bcrn. van Loo, 0. S. Fr., « Stimulus Seraphicae con¬ 
versationis ». Lovanii 1862. p. 360). 



Tract. V. Regulae vitae apostolicae observandae. 403 

prudentia, tum sanctitate valde conspicuos ad specialia Ro¬ 
mani Pontificis mandata segregando. — Tantus fuit Fratrum 
Minorum in convertendis haereticis istis temporibus virtus, 
ut Thomas Episcopus Farensis, et in regno Bosnae Aposto¬ 
licae Sedis Legatus, in epistola, quam ad B. Joannem Ca- 
pistranum dedit Farae 19. Febr. 1451, eum invitans, ut Fa- 
ram veniret et Fratres suos laborantes contra haereticos adju¬ 
varet, sic scribat: «Hoc», inquit, «mirabile dico Pater¬ 
nitati vestrae et valde notandum, quod in locis occupatis 
per haereticos, statim ut Fratres adsunt, evanescunt haere¬ 
tici sicut cera a facie ignis, et si tot essent Fratres boni, 
ut occuparent loca principalia regni, indubie non manerent, 
nec invenirentur haeretici ». 

Non minoribus laudibus Observantium familiam extollit 
Aeneas Sylvius, Episcopus Senensis et Apostolicae Sedis apud 
Caesarem Legatus, qui postea Petri Cathedram ascendit sub 
nomine Pii II., in epistola sua ad Cardinales Curiae Romanae 
(10. Januar. 1455), in qua sequentibus verbis egregia facta 
Observantium commemorat: « Sicut pavidi et pusiliaTiimflfi iit 
proelio saeculari milites fortium virorum virtute salvantur, 
ita et in beati Petri navicula prudentes ac animosi nautae 
vecordes atque ignavos servant remiges. Facit hoc Religio 
beati Francisci, quae apud Observantes habetur; haec enim 
veluti lectissima militum manus undique Christianorum lu¬ 
strat exercitum; nunc istam, nunc illam partem tuetur; arcet 
insidias, impetum frangit hostium; semper armata, semper in 
vigilia, semper in negotio est, nobis ut ostium pariat. Scimus, 
quantum sub Bernardino Senensi, jam supernae Jerusalem 
Curiae, haec Religio Ecclesiae catholicae profuerit, quantumque 
modo sub Fratre Joanne de Capistrano utilitatis attulerit. Et 
quid haec Religio aliud agit quam quae jubere novimus Evan- 
gelium? Sentes ac tribulos ex agro Dominico divellit, semen 
bonum seminat, zizaniam ac lolium sarculo veritatis praecidit; 
exterminat avaritiam, pellit libidines, fulminat illecebras, vo¬ 
luptates strangulat, ambitiones et odia fugat, ignaviae ac so- 

cordiae stimulum adigit; et aperiens in Ecclesia diebus sin¬ 
gulis os suum, poenitentiam suadet, et viam Domini in ve¬ 
ritate docet. Haec sunt opera Fratrum, qui de Observantia 
nuncupantur ». 

Hoc illustre Aeneae Sylvii testimonium confirmant egregia 
portenta atque mirabiles fructus praedicatorum apostolicorum, 
quos Ecclesiae catholicae parturiit Regularis Observantia. An¬ 
tonium Paduanum in exordio Ordinis Seraphici fuisse praedi¬ 
catorum prodigium atque sanctitatis portentum, proclamat 
orbis universus. «Nec tamen in hyperbolas excederem », ait 
De Gubernatis, « si plures Antonios exstitisse Observantiae 
Regularis exordio dicerem: Bernardinum Senensem, Joannem 
de Capistrano, Jacobum de Marchia, Bernardinum de Feltre, 
Jacobum et Marcum Bononienses, Albertum de Sarthiano, 
aliosque plurimos, qui petentibus regibus, principibus urbi¬ 
busque primariis per litteras Apostolicas deputati, hinc inde 
sine requie discurrentes, sanctificabant orbem, ditabant empy- 
reum, exspoliabant avernum 1 ». Nolo specialia adducere ex 
apostolica vita S. Bernardini Senensis, S. Joannis a Capi¬ 
strano, S. Jacobi de Marchia, qui posterior totalem Fraticel- 
lorum exstirpationem in Italia et illius vicinia procuravit, et 
in sola Hungaria 50 000 haereticorum conversionem. Morienti 
P. Cherubino Spoletano occurrerunt animae 66 000, per illius 
praedicationes aeternam salutem consecutae, prout ex revela¬ 
tione in publico sermone affirmavit B. Bernardinus de Fel- 
tria 2 ; P. Theodoricus a Monasterio in Westphalia, anno 1489, 
Bruxellis pestilentia grassante ac mortuis animarum pastori¬ 
bus solus in urbe pastor relictus, per biennium, quo lues 
grassabatur, triginta duobus hominum millibus morientium 
sacramenta tam exacte administravit, ut coelesti revelatione 
cognoscere meruerit, duos tantum eorum aeterna morte peri- 


1 De Gubernatis, Historia Orbis Seraphici I. VI. cap. XIV. 

2 Fr. Luc. Wadding., Annales Minorum. T. VII. ad ann. 14S4. n. 21. 

p. 168. 

isse: alterum quod confiteri peccata noiueritt alteram quod in 
exitu vitae desperaverit \ 

3. Hi sunt selecti quidam fructus ex innumeris aliis, 
quos Ordo S. Francisci, spiritu vere Seraphico accensus, in 
Ecclesiae utilitatem et gloriam protulit saeculo XV. Nec mi¬ 
nus Ecclesiae Dei profuerunt Fratres Minores de Observantia 
saeculo XVI., dum in Gallia, Germania et Belgio invalue¬ 
runt haereses Calvini et Lutheri, et dirum schisma Insulas 
Britannicas invasit 1 2 . Quanto zelo se illis erroribus opposue¬ 
rint Franciscani, patet ex prodigioso numero illorum, qui cun¬ 
ctis rebus fuerunt spoliati, in exilium missi, ergastulis inclusi, 
crudeli morte affecti. Quod ad Galliam attinet, quanta feri¬ 
tate, quam inaudita superioribus saeculis immanitate Catholi¬ 
cos omnes, ipso rege non excepto, fuerint persecuti haeretici, 
cruentissima bella, feralia incendia, urbium et pagorum depo¬ 
pulationes et devastationes, regni totius vix non exterminium, 
ecclesiae dirutae aut a fundamentis eradicatae, Sanctorum re¬ 
liquiae simul et imagines fimo pejus conculcatae, persecutio 
singularis in sanctissimum Crucis vexillum, profanata brutis¬ 
que animalibus assignata sacra gynaecea. Sacerdotes Dei, Re¬ 
ligiosi omnes et sacrae Virgines ad internecionem quaesitae, 
omnia denique sacra et profana impiissime conculcata lacry- 
mabili nimium testimonio comprobarunt; quia vero majorem, 
ut timebant, in Religiosis viris regulam zelumque Dei profi- 
tentibus resistentiam inveniebant, impetu majori eos vel ad 
se trahere vel morti dare procurarunt. 

Cum vero Franciscanos prae ceteris omnibus, odio et 
rabie omnino singulari, internecione delere pro viribus ubique 


1 P. Fortunati Huber 0. S. Fr., Menologium, 2. Febr. n. 9. p. 495. 

2 Secundo saeculi XVI. dimidio Societas Jesu etiam in Germania pro¬ 
pagari coepit et fundabantur ejusdem Societatis Collegia: Coloniae (anno 
1556), Monachii (1559), Treviris (1561), Moguntiae (1562), August. Vin- 
delic. et Dillingae (1563), Paderbornae (1585), Monasterii et Salisburgi 
(1588), Antwerpiae, Pragae, Posnaniae (1571) etc. Dr. Alzog, Universal- 
geschichte der christl. Kirche. Sechste Aufl. Mainz 1855. S. 841. 

molirentur, Franciscanos fuisse Catholicorum singulare patro¬ 
cinium atque praecipuum contra haereticam perfidiam propu¬ 
gnaculum non dubitamus. — Omitto viros maximo numero 
et ingenio praestantes ex singulis Seraphicae Religionis fami¬ 
liis, qui doctissimis et solidissimis editis lucubrationibus ca¬ 
tholicam veritatem defendere, novatorum errores convellere, 
Catholicos in sancto proposito confirmare, seductos ad ovile 
Christi reducere, non sine commendatissimo fructu studuerunt, 
quorum longissimam seriem edidit Waddingus in Indice Scri¬ 
ptorum Ordinis Minorum. Eos autem, qui haereticali rabie 
morteque sua contempta, cum proprii sanguinis effusione con¬ 
tra novatores sese pro domo Dei murum opposuerunt, ultra 
ducentos in Syllabo Martyrum nostri Ordinis in sola Gal¬ 
lia Waddingus ipse dinumerat, qui omnes paucis exceptis, 
fuerunt de Observantia Regulari. 

Hanc mirabilem constantiam atque in tuenda et defen¬ 
denda fide catholica indefessum zelum fovebat in eis non so¬ 
lum gloria Dei atque animarum salus, verum etiam Regulae 
quam professi erant perfecta observantia. Ordinem sub fidei 
catholicae Romanae vexillo S. Franciscum instituisse, Regula 
ipsa (cap. 2) in receptione Novitiorum manifeste declarat, 
dum primam conditionem ingredientis ad Ordinem ponit, ut 
Ministri candidatos x examinent de fide catholica et ecclesia¬ 
sticis sacramentis ». Nec illos admittant, nisi « haec (inquit) 
omnia credant et velint ea fideliter confiteri , et usque in 
finem firmiter observare », etiam, ut explicat S. Bonaventura, 
x usque ad martyrii testimonium et sanguinis effusionem » . 
Hinc fidei catholicae propugnandae haeresibusque exstirpandis 
omni tempore adlaborarunt filii S. Francisci, ii praesertim 
qui, vero spiritu Seraphico repleti, in sancta paupertate re¬ 
rumque omnium mundanarum contemptu perfecti Regulae suae 
observatores exstiterunt. 

Tales autem erant tunc temporis Observantes non modo 
in Gallia, sed in Bosnia , Albania et Dalmatia , in Austria f 
Hungaria et Polonia , in Thuringia, in utraque Saxonia, 

in Dania, Suecia et adjacentibus regionibus, in tota denique 
Germania inferiori et superiori, in quibus regnis innumeri 
erant Observantium conventus. Quid iis in locis pro fidei ca¬ 
tholicae conservatione et restitutione gloriose peregerint, qua¬ 
lia toleraverint, quomodo ad mortem usque pro Ecclesia Ro¬ 
mana profuso sanguine decertaverint, quomodo doctis volumi¬ 
nibus ad puritatis catholicae fidei defensionem contra impias 
heterodoxorum novitates sancte laboraverint, testatur horum 
regnorum historia; ut merito dici possit, conservationem fidei 
maxima ex parte filiis sancti Francisci grato animo tribuen¬ 
dam esse \ 

Simile testimonium dandum esse non dubitamus de In¬ 
sulis Britannicis , de Belgio et Hollandia, ic variis Germa¬ 
niae partibus, ubi quinimo Franciscani non modo tempore sae¬ 
vientis persecutionis generose pro fide ad sanguinem usque 
decertarunt, verum etiam post Conventuum suppressionem 
continuas et fructuosas missiones non sine vitae periculo illis 
in partibus conservarunt. Ita Hibernica Provincia, etsi de¬ 
structi essent Conventus, nunquam tamen hanc Insulam re¬ 
liquit, sed admiratione praegrandi Catholicos in sancta perse¬ 
verantia confortavit, lapsos ad salubrem poenitentiam erexit, 
et contra novatorum errores, contempto mortis periculo, tum 
voce, tum atramento, tum sanguine gloriose decertavit. An- 
glicana non dissimiliter omnium stupore inter gravissimos 
persecutionum rigores nunquam a particularibus missionibus 
desistens, etsi extincta, semper tamen aliquos habuit, qui ad 
spiritualem fidelium occultorum consolationem, imo et neces¬ 
sitatem, mortis horrorem semper prae oculis habentes, re- 


1 Hoc historicum argumentum inter alios tractavit Petrus Marehan- 
tius in libro, quem suo tacito nomine inscripsit: « Lucerna fidei per Fra¬ 
tres Minores Regularis et Strictioris Observantiae in Palatinatu et non¬ 
nullis Provinciis Germaniae accensa», in quo ampla et authentica te¬ 
stimonia exhibet Principum, Archisatrapiarura, oppidorum etc., quibus con¬ 
versiones totius populi ab haeresi data fide adseribuntur Fratribus Mino¬ 
ribus, et conversiones plurium ministrorum describuntur. 

gnum percurrere non cessarunt. — Nec minus periculosae ac 
simul fidei et Ecclesiae honorificae et utiles fuerunt missiones, 
quas Fratres nostri in Hollandia exercuerunt. Dum septeni 
provinciae seu status foederati a fide Romano-catholica et Hi- 
spaniarum rege defecissent, Regulares omnes sunt in exilium 
vel in carcerem missi, atque verus Dei cultus penitus fuit in¬ 
terdictus. Sola Provincia Fratrum Minorum de Observantia, 
dicta Germaniae Inferioris, in illis partibus amisit 19 Con¬ 
ventus ; ac permultos tunc Fratres perdidit, occisos in odium 
fidei et Ecclesiae Romanae, dum illi nolebant oves relinquere 
absque pastore et pabulo, et omnes conabantur in avita fide 
retinere. — Memento hic 19 SS. Martyrum Confratrum Gor- 
comiensium (1572), et aliorum Confratrum, qu: hoc tempore 
in Hollandia a perfidis Geuseis in odium fidei catholicae oc¬ 
cisi sunt. — Sed, licet vitae periculum in istis regionibus es¬ 
set continuum et apertum, Fratres Minores nunquam tamen 
destiterunt illuc ire ac ibi morari, soli animarum saluti in¬ 
tenti 1 . 

Longius protraheretur sermo, si omnia Europae regna 
percurrendo omnia Observantium apostolica opera et egregia 


3 Quantus fuerit hujus Provinciae zelus in promovenda animarum sa¬ 
lute, pulchre describit P. Henricus Sedulius, hujus Provinciae Germaniae 
inferioris alumnus, in libro suo: « Commentaria ad vitam S. Francisc.i 
ad cap. JF». — Iste Venerabilis ac doctus Confrater Henricus Sedulius 
(cujus memoria in benedictione est) « tunc temporis ex Provincia inferio¬ 
ris Germaniae propter infestissimos illos tumultus bellicos illic exortos 
exui, vi Brevis Apostolici et a Reverendissimo Ministro Generali P. Fran- 
cisco Gonzaga delegatus, ad voluntatem Serenissimi pariter ac pientissimi 
Ferdinandi, Imperatoris Ferdinandi I. filii, Archiducis Austriae ac Tirolis 
Comitis, Conventus Oenipontanum, Friburgensem, Bulsanensem et Sebaten- 
sem; item monasteria Clarissarum Brixinae et Friburgi ac Conventum Fra¬ 
trum Tertiariorum Bornstein, anno 1580 in unam Provinciam de Regulari 
Observantia redegit erexitque, et a Summo Pontifice Gregorio XIII. pri¬ 
mus Min. Provincialis neoerectae Provinciae Tirol. D. Leopoldi 1580 est 
denominatus». Obiit Antverpiae 26. Febr. 1621 (Cf. P. Fr. Franc. Gon¬ 
zaga, Min. Generalis, « De origine Seraphicae Religionis etc. » Venetiis 
1603. Pars II. p. 610 sqq.). 

facta recensere vellem. Infinitus autem essem, si de gloriosis 
et sanctis eorum per orbem universum laboribus et missioni¬ 
bus narrationem aggrederer. Hanc provinciam aliis relinquen¬ 
tes, hoc unice advertimus cum Waddingo ad annum 1524, 
scilicet: de Observantiae, tum Regularis, tum Strictioris indif¬ 
ferenter altissimis gloriis magna concordia proclamantes au¬ 
dire possumus Occidentales Indias et Orientales; ad quas 
utrasque ex Observantia Franciscanos, singularissima gloria 
omnium primi catholicae fidei lucem ut inveherent, fuisse 
prae ceteris electos legimus in omnibus historiis; pondus diei 
portarunt et aestus, efferatas gentes primi emollierunt, et 
praedicationis januas ceteris aperire meruerunt 1 . 

4. Si jam oculos convertamus ad ea, quae Fratres nostri 
praestiterunt apud populos fideles, tot testimonia apostolici 
eorum zeli occurrunt, quot inveniuntur coenobia pro ipsis ex¬ 
structa. Quid enim populos adduxit, ut tot Conventus aedifi- 


1 Usque ad initium saec. XVII. in America septentrionali et meridio¬ 
nali jam decem Provinciae Seraphicae erant erectae, ex quibus primae: 
Provincia S. Crucis in Hispaniola (1505); Provincia S. Evangelii de Me- 
xico (1534), Prov. duodecim Apostolorum de Lima (1553), Prov. S. Jos. 
de Yucatan (1559); sequuntur dein Provinciae: de Mechoacan, de Guate- 
mala, in Nova Granada, de Quito, de Chile, S. Antonii Charcarum, de 
Nicaraguas; his ab anno 1603-1675 accesserunt Prov. Zacatecas, Prov. 
Discalc. de Mexico, Prov. Xalisco, in Florida, Assumptionis de Paraguay, 
duae Provinciae Discalc., Immaculatae conceptionis et S. Antonii in Bra- 
silia. — Accrevit Ordo Seraphicus in America et in India orientali ad 22 
Provincias cum 500 Conventibus multisque collegiis et scholis ad erudien¬ 
dam Indianorum juventutem. Saltem mentio hic fiat de Fratribus ex Or¬ 
dine S. Francisci in conversione Americae, Indiae Orientalis etc. praecla¬ 
ris, e. g. B. Martini a Valentia, Mexici apostoli (f 1534), Ven. 
Fr. Joannis Albuquertii, per 25 annos Episcopi Goani (f 1556), ad 
quem venit S. Franciscus Xaverius; S. Francisci Solani, apostoli 
Americae meridionalis (f 1610) etc. (Cf. P. Fr. Arthuri a Monasterio 
« Martyrologium Franciscanutn », ed. 2. Parisiis 1653. p. 418—426. P. Fr. 
Petr. van den Haute, « Breviarium historicum Ordinis Minorum » p. 170. 
«Monumentum Gloriae Sernphicae», auct. P. Franc. Caccia, 0. S. Fr., 
Viennae 1692. p. 22—27). 

carent, nisi quia compertum habebant, Fratres Minores spiri¬ 
tuali proximi bono sedulo incumbere et plurimum conferre, 
eosque indefesso fervore ubique verbum Dei seminare, zizania 
evellere, atque ad singulos pastorum nutus animarum salutem 
studiosissime procurare? Pervolve omnium Provinciarum Chro¬ 
nica, nec aliam invenies rationem, ob quam tot exstructa sunt 
coenobia, nisi quia Religiosi, primaevo Ordinis fervore in eis 
perdurante aut feliciter restituto, non minus animarum saluti 
quam propriae suae sanctificationi vacarent. 

Nec alia desunt monumenta, quae id iueutent&r testan¬ 
tur. Leviter enim consideremus, quid pro exstirpandis vitiis 
et devotione fidelium adaugenda praestiterint, quibus miseri¬ 
cordiae operibus dediti fuerint, et qualiter Ecclesiae necessi¬ 
tatibus et splendori omni tempore providerint, et ubique se 
prodet eorum indefessus zelus et eximia in proximum charitas. 

Si de vitiis populorum agatur, quibus exstirpandis in 
Ecclesia Dei specialem manum adhibuit Ordo Fratrum Mino¬ 
rum, illud imprimis memoratu dignum est, in Instituto Se- 
raphico omnibus saeculis vaj:ios exstitisse viros illustres, qui 
apostolico zelo repleti, verbum Dei praedicantes, Domino coo- 
perante et sermonem confirmante sequentibus signis, pro con¬ 
versione peccatorum mirabilia operati sunt, et integra regna 
ad meliorem frugem reduxerunt, uti Ordinis nostri annales 
luculenter testantur et patet ex vitis Sanctorum, e. gr. S. 
Antonii Paduani, Fr. Bartholomaei Bohemi, Fr. Bertholdi 
Ratisbonensis, Fr. Antonii a Neapoli, S. Bernardini Senensis, 
S. Joannis Capistrani, S. Jacobi a Marchia, Jacobi de Prima- 
ditiis, B. Marci Bononiensis, B. Bernardini de Feltria, B. Che- 
rubini a Spoleto, Theodorici a Monasterio, Fr. Bartholomaei 
a Middelburgo, S. Leonardi a Portu Mauritio, ut sexcentos 
alios silentio praetereamus, quorum sermones divina pleni 
erant foecunditate, quibus lapidea quaevis corda colliquescerent 
et emollirentur, ad agendam cum acerba animi contritione ve¬ 
ram poenitentiam, pii vero omnes divino amore inflamma¬ 
rentur. 

Etsi stupendi illi poenitentiae fructus non ubique colli¬ 
gerentur, in eo tamen omnes veri Fratres Minores studia sua 
et sollicitudinem semper posuerunt, ut peccatoribus conver¬ 
sionis remedia praeberent et exstirpandis vitiis omni industria 
adlaborarent. Hoc probant tot Apostolicae litterae, in quibus 
Fratrum Minorum zelus summopere laudatur et propter eo¬ 
rundem opera spirituales gratiae fuerunt concessae. Idem te¬ 
stantur omnium Provinciarum Chronica, quae Religiosorum 
gloriosa gesta et fructus commemorant. — Hoc etiam de 
Provincia S. Leopoldi testatur R. P. Vigilius Grciderer in 
praestantissimo opere suo « Germania Franciscana » (2 Tomi 
in fol. Oeniponte, Trattnern, 1777), ubi (Tom. II. cap. VII. 
et VIII. a pag. 162 — 236) agit « De dignitate Provinciae 
Tirolensis S. Leopoldi FF. Minorum Reformatorum ex virtute 
manante », et « De dignitate ejusdem ex titulis a virtute di¬ 
stinctis » : et sat multa invenies, quae de aliis Provinciis su- 
pradicta tibi confirment, et ad sequenda majorum nostrorum 
vestigia te excitabunt. 

Uno verbo, majores nostri, memores vocationis suae et 
expressae voluntatis S. Francisci, omnem semper operam adhi¬ 
buerunt, ut animas Christi Sanguine redemptas converterent, 
quibus mundus abundat. Nec minus solliciti fuerunt, ut pii 
omnes divino amore inflammarentur et devotionis fervor ubi¬ 
que accresceret. Hoc testantur innumera pietatis exercitia, 
quae Fratrum nostrorum opera introducta aut promota fue¬ 
runt; quaedam saltem nomine attingam. Ecce, Ordini Mino¬ 
rum testante historia ecclesiastica, concredita fuit a Deo spe¬ 
ciali privilegio renovatio Dominicae Passionis in 
Ecclesia militante, ut ait Alexander IV. (in Bulla, quae in¬ 
cipit: « Benigna opera »), de hoc privilegio S. N. Patriar¬ 
chae loquens: « Quia videbatur extincta memoria Passionis 
Christi in mentibus hominum prae tepiditate eorum , voluit 
Dominus excitare et incalescere hanc recordationem per ma¬ 
nifestam cicatricum impressionem in corpore B. Francisci ». 
— Nec minor est fructus, qui ex Ordine Minorum in San- 

ctissimae Eucharistiae Sacramenti et Sacrificii 
cultu in Ecclesiam derivavit. Verba S. P. N. Francisci in 
Testamento ipsius filios semper inflammarunt ad devotionem 
erga SS. Sacramentum propagandam; hinc illa Confraternitas 
«Trium Devotionum B. Virginis», quae testante Leone X., 
tanta praestitit pro cultu SS. Sacramenti; hinc ille zelus, 
quo B. Cherubinus a Spoleto erat incensus et per totam vi¬ 
tam suam apostolicam adlaboravit societates instituens, ut 
quoties SS. Sacramentum efferendum esset, hoc solemnissimo 
modo fieret et prima Dominica cujuslibet mensis solemne Sa¬ 
crum de Augustissimo Eucharistiae Sacramento cantaretur et 
processio per templum institueretur. Etiam preces quadraginta 
horarum dictae, quae in multis locis introductae fuerunt, pri¬ 
mum institutae leguntur a P. Josepho a Fermo Minorita in 
Ecclesia Cathedrali Mediolanensi. Ex Ordine Seraphico per S, 
Leonardum a Portu Mauritio prima Confraternitas perpetuae 
Adorationis SS. Sacramenti originem traxit et saeculo elapso 
ex tertio Ordine S. Francisci novus Ordo perpetuae Adorationis 
Romae prodiit. — Si vero de devotione erga SS. Nomen Jesu 
agatur, toti orbi notum est, exaltationem adorandi Nominis 
Jesu Ordini S. Francisci et praecipue S. Bernardino Senensi 
et S. Joanni a Capistrano singulariter fuisse reservatam. — 
Nec minus contulerunt Fratres Minores, ut honorem Dei¬ 
parae Matris promoverent et exaltarent. B. V. Mariam 
Immaculatam 1 tamquam Ordinis sui Patronam principalis¬ 
simam sibi elegit S. Franciscus; in B. Virginis ecclesia S. 
Mariae de Angelis apud Assisium Ordinis sui fundamenta 


1 Ven. Joannes Duns Scotus primus B. V. Mariae Immaculatam Con¬ 
ceptionem defendit. — Sed II. Capitulum Generale Assisii 1219, sub Ge¬ 
nerali S. P. Francisco, praesente Cardinali Protectore Hugolino, pro primo 
hujus Capituli statuto jam publicaverat, « ut quolibet Sabbato solemniter 
sacra fierent in Immaculatae Virginis Mariae honorem » (Vid. Sta¬ 
tuta omnium Capitulorum Generalium in opere « Chronologia historico-le- 
galis Seraphici Ordinis Fratrum Minorum». Neap., Typ. Camilli Cavalli, 
1650. Tom. I. pag. 11). 

jecerat: « quo loco », ut ait Seraphicus Doctor (Legenda S. 
Francisci cap. 2. n. 8), « humiliter coepit , virtuose profecit , feli¬ 
citer consummavit; et illum locum in morte Fratribus tam¬ 
quam Virgini charissimum commendavit ». Inde Ordo ille, 
tamquam singularis Virginis foetus, ipsi maxima semper de¬ 
votione conglutinatus est; illumque divina Providentia sele¬ 
ctum fuisse, ut Deiparae Matris honorem promoveret et exal¬ 
taret, ejusdem heroicae doctrinae et actiones Christianae pie¬ 
tatis in honorem Immaculatae Conceptionis Beatissimae Vir¬ 
ginis Mariae per sex saecula satis ostendunt. — Sed dum his 
omnibus pietatis exercitiis fidelium devotionem fovebant et 
augebant Fratres Minores, simul etiam solliciti erant, ut 
selectas quasdam animas in via perfectionis conducerent et 
ad arctam crucis sequelam invitarent. Hunc in finem Tertium 
Ordinem S. Francisci ubique propagabant, et huic sese 
adseriberent, « qui, ut loquitur Gregorius IX., novissima sua 
provide memorantes, derelictis saeculi vanitatibus, poenitentiam 
in corde contrito et humiliato spiritu agere in domibus pro¬ 
priis vel alibi statuunt». Quantum autem hoc Institutum 
sanctitati fidelium contulerit, his verbis declarat Clemens VII. 
in Bulla « Ad uberes » : « Hic sacer Ordo de poenitentia, 
quem Seraphicus ille hominum vere piscator, ut animas omnes 
lucrifaceret Creatori, nemoque se absconderet a charitatis ca¬ 
lore, Spiritu Sancto illuminatus B. Franciscus instituit, uberes 
fructus in horreum Domini hactenus adduxit, et in dies ferti¬ 
liori manu afferre non cessat ». Tot Sanctos et Sanctas in 
gloria Sanctorum protulit, ut praeter canonizatos vix ulla dies 
sit in anno, in qua non reperiantur plures ex isto Ordine 
vita et miraculis clari. — Haec inter alia sunt, quae majores 
nostri praestiterunt ad exstirpanda vitia et fidelium devotionem 
augendam. 

Verum cum charitas ad omnes proximi necessitates se 
extendat, hinc semper Ordo fuit sollicitus, ut corporalibus 
etiam operibus misericordiae eum juvaret ad 
exemplum S. P. X. Francisci, cujus pietatem describens S. 

Bonaventura (Vit. S. Francisci, cap. VIII. n. 5) ait: «Af¬ 
flictis quoque qualicunque corporali molestia mira compassionis 
teneritudine condescendens, si quid penuriae, si quid defectus 
in aliquo cerneret, pii cordis dulcedine regerebat in Christum. 
Sane clementiam habebat ingenitam, quam superinfusa Christi 
pietas duplicabat. Itaque liquescebat animus ejus ad pauperes 
et infirmos, et quibus non poterat manum, exhibebat affectum ». 
Et hanc quidem haereditatem reliquit Fratribus suis, charita- 
tem scilicet ad pauperes, infirmos et afflictos, sive quacunque 
tribulatione affectos; unde et prima Regula, cap. 8, permit¬ 
tebat, ut in manifesta leprosorum necessitate Fratres possent 
pro eis quaerere eleemosynam. Et cap. 9: «Debent», ait, 
« Fratres gaudere, quando conversantur inter viles et de¬ 
spectas personas, inter pauperes et debiles, infirmos et lepro¬ 
sos ». Inde ista charitatis opera ab initio Ordinis Fratres 
Minores singulariter praestiterunt, ut infirmos visitarent, af¬ 
flictos consolarentur, incarceratis et ad mortem damnatis as¬ 
sisterent, imo et peste infectis, contempto infectionis periculo, 
magno affectu inservirent. Ut ex hujusmodi charitatis operibus 
innumeris unum alterumve recenseam, memorare juvat illud, 
quod in omnium admiratione exstat exemplum B. Mem. P. 
Theodorici a Monasterio, jam supra a nobis relatum, dum in 
lue pestifera, quae Bruxellanam civitatem invaserat, solus, 
cum pastores ipsi mortui essent, triginta duobus hominum 
millibus Sacramenta tum Poenitentiae, tum Eucharistiae, tum 
Extremae Unctionis ministravit. Ibidem ex conventu Gandensi, 
anno 1625, quatuor magnae pietatis sacerdotes, qui nimio 
fervore non tantum Sacramenta infirmis ministrabant, sed et 
agonizantibus assistebant, eadem lue correpti, coelo animas 
suas consecrarunt. Hoc namque privilegium peste infectis in¬ 
servientium a Beo confirmatum videtur, ut morientes recta 
ad coelum comitantibus Angelis deducantur, ut ex Eusebii 
Hist. Eccles. (lib. 7, c. 16 et 17), et ex Martyrologio Ro¬ 
mano, ad 28. Februarii, de illis presbyteris et clericis, qui 
tempore Imperatoris Valeriani pestiferis inserviebant, constat. 

Simili modo in Annalibus nostris, ad annum 1445, n. 12, 
viginti Fratres Minores in Insubria prope Mediolanum, dum 
peste infectis ministrant et opitulantur, eadem lue mortui, 
visi sunt a B. Ladislao ab Hungaria et B. Francisco Papiensi 
in coelum ascendere sertis et coronis gloriae redimiti. Hoc 
pacto suprema illa cliaritas, qua animas pro fratribus ponunt, 
gloriae mercede compensatur. 

Habes igitur, Fratrer charissime, qua benefica pietate, 
quanto compassionis affectu et quibus charitatis et misericor¬ 
diae operibus Ordo Fratrum Minorum fidelibus Christianis sem- 
per adfuerit; quae omnia hic saltem indicare volui, ut pateat, 
quo spiritu animari debeat verus filius S. Francisci, et ut 
majorum suorum motus exemplis, ad eadem charitatis opera 
praestanda et proximi bonum omni sollicitudine curandum, 
toto se animi vigore accingat. — Haec sunt, dilectissimi 
Fratres, quae majores nostri praestiterunt pro salute anima¬ 
rum et Ecclesiae fulcimento. De Ordine igitur Seraphieo vere 
dicere potuit Innocentius III. in persona S. Francisci: « Hic 
est qui opere et doctrina Christi sustentabit Ecclesiam ». 
Hoc clamant omnia, quae Fratres Minores pro conversione in¬ 
fidelium, schismaticorum et peccatorum per sex saecula operati 
sunt; hoc clamant innumerae devotiones, quae eorum opera 
in Ecclesia introductae aut promotae fuerunt; hoc ostendunt 
tot Sancti et Beati ex eorum gremio in coelesti curia assumpti, 
tot insignes Scriptores, qui litterarum studia excoluerunt et 
eruditis, doctis laboriosisque operibus humanarum divinarum¬ 
que rerum scientiam illustrarunt; hoc denique orbi universo 
manifestum reddunt tot difficiles labores, tot illustria officia 
in obsequium Ecclesiae ab ipsis exercita et felici successu 
completa. — Multa gloriosa ex istis his pagellis tibi obiter 
saltem indicavi, et — Deus scit — hoc factum non ex ja¬ 
ctantia aut vanae gloriae cupiditate, quasi S. Ordinem no¬ 
strum Seraphicum et praeclara a Nostris opera in Ecclesia 
peracta super opera aliorum extolleremus; etenim ad nos Fra¬ 
tres Minores prae omnibus spectat illud Salvatoris monitum, 

ut « novissimum locum» nos eligamus (Lue. 14); ad nos 
spectat illud Apostoli verbum: « Milii autem absit gloriari, 

nisi in cruce Domini nostri Jesu Christi, per quem mihi 
mundus crucifixus est et ego mundo » (Gal. 6, 14); ad nos 
illud S. P. N. Francisci (S. Bonavent. Vit. S. Franc, cap. VI. 
n. 3): «In hoc gloriandum, si suam Domino gloriam reddi¬ 
mus, si fideliter servientes, ipsi quidquid donat, adseribimus », 
— sed: 

Haec egregia opera, hos exantlatos labores in omni hu¬ 
militate et cum gratiarum actione erga Optimum Deum mento 
volvero debemus, ut eorum attenta consideratione ardenti ac¬ 
cendamur desiderio majorum nostrorum sequendi exempla, et 
Ecclesiae utilitatem et splendorem animarumque salutem toto 
animi vigore promovendi. Sancta repleamur verecundia, dum 
eorum zelum et uberrimos fructus cum actionibus nostris com¬ 
paramus, at simul in spem et fiduciam erigamur, perpen¬ 
dentes, Patres nostros iisdem quibus nos abundamus opibus 
magna quaeque et humanis viribus impervia exeeutioni man¬ 
dasse. Quid enim eos ad tam praeclara peragenda opera aptos 
effecit, nisi stricta S. Regulae observantia , mundi contem¬ 
ptus, rerum divinarum assiduum studium et zelus gloriae 
Dei et salutis animarum? — Sanctam eorum imitemur con¬ 
versationem, studiis indesinenter vacemus, et, prout Ordinis 
nostri finis requirit, ad omne opus bonum simus parati cum 
sancta indifferentia ad ea omnia peragenda eaque adeunda 
loca, quae nobis a Superioribus assignari contigerit: ut hac 
ratione, unitis viribus unoque spiritu, communi Religionis 
nostrae bono, animarum saluti et Ecclesiae profectui efficaciter 
consulamus. 

Haec a nobis expostulant exemplum S. P. N. Francisci, 
missio apostolica nobis divinitus concredita, majorum nostro¬ 
rum indefessi labores et gloriosa portenta; id tandem a nobis 
exigit justitiae et grati animi debitum, quo erga Ecclesiam 
et proximum adstringimur. Dignum quippe est, ut qui tot 
spirituales favores, tantam protectionem et tam maternam 


Tract. V. Regulae vitae apostolieae observandae. 417 

sollicitudinem a Sponsa Christi accipimus, obsequium ei no¬ 
strum pro viribus rependamus, atque ejusdem defensioni et 
filiorum suorum saluti omni nos cordis alacritate addicamus. 
Haec servitutis nostrae obsequia eo libentius eoque majori 
constantia fidelibus praestare debemus, quod ipsi nos alant 
omnibusque corporis necessitatibus provideant; aequum pro¬ 
inde et justum est, ut spirituales consoiatioims, verbum vitae 
aeternae et omnia salutis subsidia eis semper exhibere simus 
parati, ne sanguinem animarum otiose comedere convincamur, 
sed ut tamquam fideles operarii cibo nostro digni habeamur, 
et in nobis glorietur Ecclesia, quod per nostram sanctam 
conversationem et indefessum nostrum zelum saluberrime fru¬ 
ctificet ad conversionem, profectum ac beatitudinem pluri¬ 
morum. 


CAPUT III. 

Regulae vitae apostolieae observandae speciales. 

Primum ergo pro Fratris Minoris vita apostolica caput 
et regula principalissima esse debet: filialis amor, summa 
obedientia et reverentia ac omnimoda subjectio erga S. Matrem 
Romanam Ecclesiam; pro secundo: filius S. Francisci ex in¬ 
timo corde sit commotus atque persuasus de obligatione Fra¬ 
tris Minoris, animarum salutem promovendi et Ecclesiam 
Christi pro viribus sustentandi. Haec in duobus capitibus an¬ 
tecedentibus generaliter proposita sunt, tamquam fundamenta 
vitae apostolieae Fratris Minoris. — Quaeritur jam, quaenam 
sint regulae speciales pro variis officiis, negotiis, conditioni¬ 
bus etc. vitae apostolieae Fratris Minoris observandae? — 
Hujusmodi regulas modo tibi proponam, non quidem arbitrio 
meo compositas, sed illas, quas jam majores nostri Patribus 
junioribus, qui absolutis studiis theologicis Clericatus magi¬ 
sterio valedicentes curam animarum suscipiebant, tamquam 
libellum memorialem tradere consueverunt. Sunt sequentes: 


P. Gaudentius. Vol. I. 

De servitio divino quotidiano. 

« Fratres illi, quibus gratiam dedit Dominus laborandi, 
laborent fideliter et devote, ita quod, excluso otio animae ini¬ 
mico, sanctae orationis et devotionis spiritum non exstinguant, 
cui debent cetera temporalia deservire» (S. Regula, cap. V.). 
— Hinc novissimae Constitutiones Generales: « Divinis officiis 
mentalis oratio jungi debet, qua ad virtutum incitamenta nihil 
opportunius, nihil ad retinendam, vel etiam restaurandam re¬ 
gularis vitae disciplinam magis necessarium credimus. Nec 
sane religioso nomine vere dignus est, qui sanctae orationis 
studio non fervet » (C. G. n. 160). 

Regula 1. 

Omnes et singulae orationes, quae Dei servitium spectant, 
fiant studiose et devote; absit incuria, absit torpor, ubi Ma¬ 
jestati summae deservitur. 


2 . 

Inter curas et negotia locum primum habeat cura divi¬ 
norum. Orationis enim et devotionis spiritui, ut habet S. Re¬ 
gula (cap. Y), « cetera temporalia debent deservire ». 

3. 

Studium sacrae meditationis prae omnibus tibi cordi sit. 
Diem illum, quo meditatus non es, inter dies steriles et per¬ 
ditos numera. Piscis es, et meditatio quotidiana sit tibi aqua, 
secus actum de vita tua. 

4. 

Diebus singulis saltem particulam temporis lectioni spi¬ 
rituali impende. Lectio spiritualis non ultimum inter alimenta 
spiritualia; corpori tuo nullo non die cibum potumve praebes, 
et cur anima famem aut sitim patiatur? 


Tract. V. Regulae vitae apoatolicae observandae. 419 

5 . 

Non attende, quid fecerint alii, qnid alii faciant, liberta¬ 
tem et laxitatem spirantes: sed qnid, nt facias, Dens exigat, 
quidqne alii Deum amantes faciant; tua te conscientia, tna 
te opera aut condemnabunt, aut salvabunt. 

In servitio altaris et ministerio . 

« Sacrae functiones et divinum officium peragantur omnino 
ad praescriptum nostri Missalis, Breviarii, Ceremonialis ac 
Ritualis: neque pietatis etiam intuitu novum aliquid intro¬ 
duci permittatur» (Constit. Genles n. 129); juxta illud S. Re¬ 
gulae: «Clerici faciant- divinum officium secundum ordinem 
sanctae Romanae Ecclesiae » (cap. III.). 

6 . 

Aestimatio de dignitate et charactere sacerdotali in li¬ 
mine religioso imbibenda animo. Reverentia, honor cuilibet sa¬ 
cerdoti exhibendus: sit dyscolus, sit impius sacerdos, character 
est divinus. 


7. 

Ora et obsecra Deum, ut te, quem prae millibus elegit, 
dignum efficiat mysteriorum suorum dispensatorem et mini¬ 
strum. Horrendum illud: « 0 pastori o idolum » ! (Zach. 
11, 17). 


8 . 

Servitia altaris, quaecunque demum, rite, accuratissime 
juxta Rubricas, reverenter et devote obeunda: Angelorum ser¬ 
vitia sunt. 


9. 


Promovendus ad Ordines sacros cogita, te gradum con¬ 
scendere ad potestatis divinae solium, te atrium Sanctuarii 

intrare. Praemitte studinm Litterarum, Eituum et Ceremonia¬ 
rum, excole mentem fervore et pietate. Audies alias: « Amice, 
quomodo huc intrasti , non habens vestem nuptialem » ? (Matth. 
22 , 12 ). 

10 . 

Intentio suscipiendi sacros ordines alia non sit, quam pu¬ 
rissima, implendi nimirum Dei voluntatem ejusque placitum, 
promovendi honorem Dei. Ita eris « vocatus a Beo , tamquam 
Aaron » (Hebr. 5, 4). 


11 . 

Factus sacerdos cogitationes tanto charactere dignas fove ! 
Gravis sis; munus enim, quod geris, divinum est. Superbus 
non sis, quia, quod es, non ex tuis meritis es. Illud in te nun¬ 
quam verum sit: « Sicut populus, sic sacerdos » (Isai. 24, 2). 

12 . 

Munda sit et crystallina sacerdotis conscientia; non edat 
de pane illo, nec de calice illo bibat nisi seipsum probaverit. 
Purissimus Dei, Deique gloriae amor sacris te altaribus ad¬ 
moveat. « Filii Heli, filii Belial, nescientes Dominum, neque 
officium sacerdotum » (I. Eeg. 2, 12), qui altari adstant tur¬ 
pis lucri gratia, et ut sibi vivant et bene sit. 

13. 

Sacerdos ad aram serva gravitatem ex incessu, ardorem 
in verbis, affectum in mente. Eubricas diligentissime et accu¬ 
ratissime observa, omnes, etiam minimas, sine ulla exceptione; 
S. Mater Ecclesia harum observationem diligentissimam tibi 
praecipit. Praecipit nobis etiam S. P. N. Franciscus, ut, « fa¬ 
ciamus officium secundum Ordinem S, Romanae Ecclesiae», 
et postulat a nobis, ut simus semper subditi et subjecti pe¬ 
dibus S. Romanae Ecclesiae. 

14. 

Sacerdotis est alios etiam ad fervidam adorationem, et 
dignam sumptionem sanctissimi Mysterii instruere et adhor¬ 
tari. Si '< maledictus ille , qui abscondit frumenta in popu¬ 
lis » (Prov. 11, 26), quale judicium illis fiet, qui panem, ci¬ 
bum animae, negant famelicis ex fastidio modici laboris ? 

15. 

Procul a sacerdote respectus humanus. Pilati sunt illi, 
qui ne gratia aut benevolentia excidant, sanguinem innocen¬ 
tem tradunt, SS. Sacramenta illis administrant, quos ob im¬ 
poenitentiam, aut poenitentiam mere simulatam, ob infamiam 
vitae, nunquam serio emendatae, a sanctis sanctorum arceri 
oporteret. 


16. 

Sacrilegam Communionem inter mala orbis ultima numera. 
Gravissimum peccatum Judae, qui osculo Filium hominis tra¬ 
didit: quale illorum erit, qui ore sacrilego Jesum tradunt 
cordi sordido et impio ? 

17. 

Ad mensam Domini non accede, nisi animo ad devotio¬ 
nem tenerrimam fervente. Deum tentat ille (teste Eccli. 18, 
23), qui ad orationem accedit non praeparans animam suam; 
et quid erit assidere mensae angelicae, non praeparato, non 
disposito corde ? 


18. 

A convivio divino ad gratiarum actionem fervidam, nec 
momentaneam tantum, convertere. Impudens ille, qui surgens 
a mensa regali, in conspectu regis siliquis et naeniis delecta¬ 
tur. Ingratus ille, qui laute saginatus deterso ore tergum ver¬ 
tit domino, apud quem epulabatur. 

19. 

Cave, tentator sis, et alios sacrae mensae cupidos, devote 
ad eam accedentes, devote ab illa recedentes distrahas, irrideas 
et contemnas. Linque mella, quae nondum gustasti, piis api¬ 
culis. 0 si illa jam gustasses! 

Pro conversatione apostolica. 

« Consulo vero, moneo et exhortor fratres meos in Domino 
Jesu Christo, ut quando vadunt per mundum, non litigent, ne¬ 
que contendant verbis, nec alios judicent; sed sint mites, pa¬ 
cifici et modesti, mansueti et humiles, honeste loquentes omni¬ 
bus, sicut decet» (S. Regula, cap. III.). — De his S. Regulae 
verbis docuit S. P. N. Franciscus fratres suos dicens: «Verba 
otiosa et inutilia non nominentur in vobis: licet enim ambule¬ 
tis, tamen conversatio vestra sit ita humilis et honesta, sicut 
in eremitorio aut in cella essetis. Nam ubicunque sumus et am¬ 
bulamus, habemus semper cellam nobiscum. Frater enim corpus 
est cella nostra, et anima est eremita, quae moratur in cella 
ad orandum Dominum et meditandum de ipso. Unde si anima 
non manserit in quiete in cella sua, parum prodest Religioso 
cella manufacta. Talis sit vestra conversatio inter gentes, ut 
quicunque vos audiet vel videbit, gloriosum Patrem coelestem 
et Deum laudet devote 1 ». 


20 . 

Memento, te abnegasse voluntatem propriam eo ipso mo¬ 
mento, quo te sacrae obedientiae voto obstrinxisti. Alius jam 
te ducet, quo tu non vis. Obediens non es, nisi universaliter, 
alacriter et humiliter obedias. 


1 « Expositio Regulae Fratrum Minorum ab ipso Ser. P. S. Fran- 
cisco ejusdem legislatore, verbis, factis, exemplis tradita». Opera et stu¬ 
dio Rmi P. Petri Manero, Min. Generalis concinnata. Nova editio. Trudo- 
nopoli, 1889. pag. 23. 

21 . 

Pauper paupertatis etiam incommoda sentias oportet. Me¬ 
mento paupertatis, si corpori male aut gustui tuo non satis 
bene sit. Milleni sunt, quibus tamen multo pauperior es, qui 
pane et aqua contenti vivunt. Cura ventris sit cura ultima. 

22 . 

Cura, quae tua sunt. Negliguntur propria, si utroque 
oculo alienis invigiles. Quid ad te judicare de iis, qui foris 
sunt? (I. Cor. 5). 

23. 

Modestia tua nota sit omnibus hominibus, domesticis et 
externis; cor, os, manus et omnia membra tua sacrasti Deo, 
acceptabile Deo et Angelis sacrificium otferes, quamdiu ea, quae 
sacrasti Domino, effusa licentia non profanes. 

24. 

Gemma cordis tui sit fraterna charitas, quae docente Re¬ 
gula nostra Seraphica major esse debet dilectione matris in 
filium suum. Charitas haec spiritualis non carnalis et natura¬ 
lis sit. Unum corpus sumus, alter alterius membra in Christo 
Jesu Domino nostro (Rom. 12). Cave partium studia, foedera 
societatis et familiaritatis nimiae, ob carnem et sanguinem 
aut naturae caecum motum inita. 

25. 

Non defende causam contra Confratrem, aut Superiorem 
conquerentium. Charitas non cogitat malum. Si tuum sit deci¬ 
dere, cave sententiam feras, causa adhuc dubia, nondum dis¬ 
cussa et examinata. Schola Christi et amoris docet, ut instes, 
argues, et obsecres, ut in pace componantur omnia, et pars 
parti, membrum membro uniatur. 

26. 

Inscribe cordi aureas illas regulas: « Quaecunque vultis , 
ut faciant vobis homines, et vos facite illis » [Matth. 7, 12), 
et « quod tibi non vis fieri, alteri ne feceris » (Tob* 4* 16). 
Notatu etiam dignum illud poetae religiosi: 

Spernere mundum, spernere nullum, spernere sese, 

Spernere se sperni: quatuor ista beant. 

Pro conversatione apostolica cum exteris. 

27. 

Ut Religiosus foris sis, irreligiosus non esto domi. Lo¬ 
queris coram exteris verba vocatione et professione tua digna, 
si prius tuos inter confratres bene silueris. « Ille loqui vera¬ 
citer (et religiose) novit , qui prius bene tacere didicit », ait 
S. Gregorius (libr. 1. in Ezech. hom. 11. n. 3). Apostoli pleni 
Spiritu S. et in concilio et egressi spirabant ea, quae Spiritus 
divini erant, et loquebantur undique magnalia Dei. 

28. 

Absit ab religioso corde affectus nimius ad conversandum 
cum exteris; hirundo non sis, quae sic afficitur tecto, ut sub 
illo nidificet. Esto avis praetervolans, quae dulcissimo ore ad 
momentum audientem mulcet, magno sui desiderio relicto. 

29. 

Conversatio non sit frequens. Verissimum illud: « quoti¬ 
diana (imo et frequentia) vilescunt ». 

30. 

Conversatio sit brevis: « In multiloquio non deerit pec¬ 
catum » (Prov. 10, 19). Quid si horis integris duret sermo 
tuus, etiam sanctissimus ? « Saturitas fastidium parit ». 

31. 

Conversatio sit seria; relinque vana vanis. Optime ait 
S. Pater noster: « Vae illi Religioso, qui delectatur in verbis 
otiosis et vanis, et in his perducit homines ad risum». Con¬ 
versatio tamen haec jucunda modestia et modesta eutrapelia 
condiatur. Sit locus argutiis, parabolis et historiis, quae de¬ 
lectant et docent. Facetiae illae sint procul, quae Religiosum 
mimum faciunt. Quid? quod et Christus, magister noster, nun¬ 
quam risisse, nec alios ad risum movisse dicatur. 

32. 

Conversatio sit circumspecta. Attende, quod, quomodo, 
quibuscum loquaris. Bis ad limam verba, antequam ad lin¬ 
guam. Cogita, salem terrae, et lucem mundi te esse. 

33. 

Negotia aliena, oeconomiae, justitiae commutativae et 
distributivae, dilectionis animarum tibi non concreditarum etc. 
te non angant. Christus tibi, quod Petro, dicit in aurem: 
* Quid ad te? tu me sequere »/ (Joan. 21, 22). 

34. 

Discursus de sponsalibus, de amasiis, de casibus lepidis 
sponsos inter, vel conjugatos contingentibus aut jam factis, nu¬ 
gae sunt in ore saecularium, in ore Religiosorum blasphemiae. 

35. 

Omnibus cum Apostolo debitores, sapienti et insipienti, 
nobili et plebejo, diviti et pauperi, sano et'aegro. Omnium te 
servum fac cum eodem Apostolo, ut plures Christo lucrifacias. 
Jucundare in Domino cum jucundis, compatere afflictis, cum 
viris tracta gravia, cum feminis pia. Compesce praesumptuosos 
minis, rudes pasce doctrina, litteratos sententiis et eruditione, 
solida fragiles, inflamma tepidos, emolli duros, dirige pios. 

36. 

Conversatio sit spiritualis. Cavendum tamen, ne nauseam 
creet sermo spiritualis; insipidus fit cibus, si sal et aromata 
affundantur magis, quam aspergantur. Nota, Christum Do¬ 
minum commendasse Petro oves suas, verbis tertio repetitis: 
« Pasce oves meas » (Joan. 21, 17); pasce verbo, pasce opere, 
pasce exemplo. Si verba non placeant, aut prosint, placebunt 
aut proderunt opera et exempla. 

37. 

Curae animarum expositus non frangere laboribus aut 
molestiis, non deterrere incommodis, dicteriis, ipsis etiam per¬ 
secutionibus. Apostolus, missionarius es. « Ibant Apostoli gau¬ 
dentes » (Act. 5, 41). 


38. 

Nil promitte, quod difficulter, aut omnino non servabis. 
Displicet Deo (quidni et hominibus) stulta et infidelis pro¬ 
missio. 

39. 

Praesente mare non plus cum femina loquere, praesen¬ 
tibus feminis pluribus non plus cum juniore et formosiore, 
non plus cum liberis, aut ancillis, quam cum patre aut matre 
familias. Time mundi, oculis lynceis in te defixi, scandala et 
suspiciones, quas facile movere poteris. Time daemonis tenta- 
tiones, quae facile exsurgunt. Time infirmitatem tuam, quae 
tanta est, ut spiritu etiam coepta carne consummentur. 

40. 

* 

Laudare semetipsum, se, suaque super astra afferre, sor¬ 
det in aure aliorum. « Quid habes , quod non accepisti » ? 
(I. Cor. 4, 7). 

41. 

Non ride semifatuos, simplices, defectuosos etc., facilius 
alii his offenduntur. « Fatuus statlm indicat iram suam » 
(Prov. 12, 16). 

42. 

Non ride, nisi risus causa praesentibus innotescat; offen¬ 
sam alias vix evitabis. « Sapiens vix tacite ridebit » (Eccli. 21). 

43. 

De statu conventus et confratrum tuorum moribus altum 
sile: « ex multa enim loquela tentabit te (lirandus) et sub¬ 
ridens interrogabit de absconditis tuis (Eccli. 13, 14). 

44. 

Jocis praesertim minus honestis, non redde jocos, sed 
aut discursum immutando, aut alteri colloquendo joculatorem 
corrigo. Imo si persona gravior scurrilia effutiat, satis erit 
avertere aut immutare faciem: « per tristitiam enim vultus 
corrigitur animus delinquentis » (Eccle. 7, 4). 

45. 

Non extolle nimium beneficia aliorum, ne offendas be¬ 
nefactorem praesentem: nec tamen deprime illa, ne ingratus 
videaris. 

46. 

Non procura munera, ne mercenarius audias, qui lanam 
magis quam ovem quaerit: et in acceptandis illis cautus esto; 
quo plus acceptaveris, eo plus de tuo amittes, aestimationem 
nempe, et sanctam loquendi libertatem. 

47. 

Non utere modo loquendi nimium compto, nimium affe¬ 
ctato: utere populari et tibi conveniente. « Laetetur homo 

in sententia oris sui y et sermo opportunus est optimus » 
(Prov. 15, 23). Superbia « perdes pulchros sermones tuos » 
(Ibidem cap. 23, 8). Vitia tamen linguae et barbarismos illos 
nationales, qui te risum et ludibrium exteris, operam et con¬ 
versationem tuam infructuosam faciunt, dediscere stude. 

48. 

Discursus de materia indifferenti inceptos fac spirituales, 
e. gr. quam pretiosa sit bona intentio, quomodo impedienda 
scandala, quae vita christiani etiam medium inter mundum 
malignum viventis, quanti intersit prolem christiane educare, 
vivere cum paucis, Deum amare, ut verum sit illud: « Con¬ 
summatio autem sermonum , ipse (Deus) est in omnibus ». 
(Eccli. 43, 29). 


49. 

Prudentis non est (minus Religiosi erit) ad saeculares 
loqui de oeconomia aliorum saecularium. Quis te constituit 
judicem, ut discernas, qua in domo major, in quanam minor 
cura habeatur ? Venator animarum es, non examinator ollarum. 

50. 

Si contentiones, lites, causas forenses, quibus impliciti 
sunt, tibi proponunt saeculares, noli patronum, noli judicem 
agere; docere tamen poteris, licere jus suum prosequi, com¬ 
mendandam Deo causam, rancorem, odium nullum in proxi¬ 
mum fovendum esse etc.: « quia vidi contradictionem in ci¬ 
vitate , ecce! elongavi fugiens , et mansi in solitudine », dic 
cum Davide (Ps. 54, 8. 10). 

51. 

Si conquerantur contra proles, subditos etc., compatere; 
si licet et expedit, ignorantiae prolium, aetati infirmae, rudi¬ 
tati subditorum etc. culpam adseribe. Commenda et effer me¬ 
ritum bonae educationis, curae et vigilantiae. Suggere ad hanc 

suavia et paterna media, nonnisi consultus tamen et ro¬ 
gatus. 

52. 

Custodi linguam, et vita pocula, quae linguam in vanos, 
multoties etiam in malos garritus solvunt. « Vinum potantem 
decipit » (Hab. 2, 5). 

53. 

Gloria Dei, salus animarum, et sacra obedientia te a 
cella tua avocent. Exi et redi ut Frater Minor, sed cave, ne 
minor homo redeas. « Mihi oppidum carcer est, et solitudo 
paradisus », ait S. Hieronymus (epist. 125. n. 8). 

54. 

Gratitudo pro acceptis beneficiis, conservatio amicorum, 
solatium in necessitatibus, compensatio spiritualium obsequio¬ 
rum pro temporalibus superiorem, rarius subditum egredi 
jubent. Etsi hi fines etiam te foras trahant, nota, quae 
Paulus Ephesiis (5, 15) dicit: » Videte fratres , quomodo 
caute ambuletis , non quasi insipientes, sed ut sapientes, 
redimentes tempus , quoniam dies mali sunt ». 

55. 

Examina saepius intentionem et finem, ob quem amicos 
et cognatos invisis. « Saepe videtur charitas } et est magis 
carnalitas » (Thom. Kemp. 1. I. c. 15. n. 2). 

56. 

In visitatione amicorum et benefactorum observa regulas 
jam traditas. Esto humilis, non tamen adeo dejectus, ut cha¬ 
racter Sacerdotii, quem habes, aut Eeligionis sacrae vilescat. 
Esto promptus ad obsequia, non tamen jumentum publicum, 
quod modo huic, modo illi ad servitia praestat, nisi obedientia 
tali muneri te destinet. Non te ipsum intrude in servitium 

aut obsequium. « Unusquisque , in qua vocatione vocatus est, 
in ea permaneat ». — « Unusquisque proprium donum ha¬ 
bet a Beo » (I. Cor. 7, 7. 20). 

57. 

Amicus, aut benefactor etiam maximus, iratus, nimium 
afflictus, non invisatur, nisi motu passionis aliquantum re¬ 
mittente. Ad quid enim tua visitatio? Sibilus blandi zephyri 
furente borea non auditur, non sentitur; et « sermo durus 
suscitat furorem » (Prov. 15, 1), (oleum igni affundet). 

58. 

Conversatio cum amicis ea semper sit, ut, si inimici 
etiam nostri fierent, nihil haberent, quod in nobis reprehen¬ 
derent. 


59. 

Semel invitatus, non ocius sequere vocem invitantis; nec 
in ejusdem domo illico compare; invitatio enim seria repeti¬ 
tur. « Advocatus a potentiore discede; ex hoc enim te magis 
advocabit » (Eccl. 13, 12). 


60. 

Non moveat, non terreat te rigor impetuosus nobilium; 
memento, te pauperem et Fratrem Minorem esse; serva, of¬ 
fensus etiam, modestiam Religioso dignam. Memento doctrinae 
a Christo Domino Apostolis traditae: « Non est servus major 
domino suo; si me persecuti sunt, et vos persequentur » (Joan. 
15, 20). 


61 . 

Frange panem esurienti, nobili da solatium et instructio¬ 
nem de exemplis s. Scripturae, SS. Patrum, virorum gravium 
tam veteris quam novae legis, e. gr. Davidis, Jobi, Ezechiae etc., 
Constantini et Caroli M., S. Elzearii, Conradi, Aloysii, Caroli 

Borr., Leopoldi etc., SS. Elisabethae, Franciscae Romanae, Del- 
phinae, Ludovicae, Blancae etc. 

62. 

Non facile aliis exora gratiam (offenduntur non raro hac 
voce patronorum etiam alias tibi summe affectorum aures); 
commendare tamen, et modeste diviti et nobili insinuare po¬ 
teris miseriam, paupertatem etc. proximi; audies, an facilior 
et promptior sit animus illius ad praestandam, an ad negan¬ 
dam gratiam. 


63. 

Homines negotiis aut labore manuum distentos non invise 
(si alioquin tuum esset invisere) tempore illo, quo eos a ne¬ 
gotiis aut labore impedis suscepto. Aut si homines ejusmodi 
invisi debeant, esto brevis: « Ego misi vos metere », dicebat 
Christus (Joan. 4, 38) Apostolis suis, « quod vos non laborastis , 
alii laboraverunt ». Quomodo autem metes, si alios, quorum 
laborare, seu seminare est, abstrahas ? minus autem suadenda 
festivis diebus horum hominum visitatio; timendum enim, ne 
debitum honorem Deo fureris, die Deo sacro accedendo domos 
opificum etc. 


64. 

Parcus esto in invisendo mulieres; « a muliere initium 
factum est omnis peccati » (Eccli. 25, 33). 

65. 

Maritatae non invisantur invito marito; neque invise uxo¬ 
rem, maxime juniorem, absente marito, ne suspicionum et 
scandalorum semina jaciantur. Rogatus a marito peregre pro¬ 
fecto, ut solatium feras uxori relictae, fer et invise eam, at 
socio tuo semper praesente (qui et alias mulieres invisenti tibi 
adstet); continens enim animus vult ubique testem continen¬ 
tiae suae. 

66 . 

Custodi sensus tuos, oculos praecipue et manus, coram 
muliere : « Propter speciem mulieris multi perierunt » (Ec- 
cli. 9, 9). 


67. 

Vide, cui fidas, dum mulieri fidis. Examinata et casta sint 
tua cum illa colloquia. Quid ? si hodie mulieri in aurem a te 
dicta cras in foro proclamentur ? « Mulier stulta et clamosa » 
(Prov. 9, 13). 


68 . 

Mulieri accusanti maritum, aut contra eundem querenti 
non praebe aures credulas: « Qui respicit illam (mulierem), 
non habebit requiem » (Eccli. 28, 26); quanto plus molestiae 
et turbarum facesset mulier audita, si respecta quietem tur¬ 
bat ? — Si tamen querelae respondendum, responde paucis et 
prudenter. 

69. 

Solus cum sola non loquere, nisi in causa animae. Tre¬ 
pidavit Virgo Virginum, et turbata est in sermone, sola a 
solo Angelo salutata. « Trepidare Virginum est (verba sunt 
S. Ambrosii, in Luc. lib. 2. n. 8), et ad omnes viri affatus 
pavere ». Quidni et trepidare virorum sit, et ad omnes mu¬ 
lieris, solius praesertim, affatus pavere ? 

A. Signa suspecti consortii et malae conversationis. 

« Praecipio firmiter Fratribus universis, ne habeant suspecta 
consortia vel consilia mulierum » (S. Regula, c. XI.). — Et Con¬ 
stitutiones Generales: «Cum non a malo tantum, sed a mali 
etiam specie cavendum nobis sit, praecipimus omnibus et sin¬ 
gulis, ut studiose declinent consortia, familiaritates et conver¬ 
sationes mulierum, imo et virorum et puerorum, ex quibus mali 

suspicio esse potest; tametsi candido animo ac bona mente 
fiant » (C. Gr. n. 676). 

Signa autem suspecti consortii et malae conversationis 
sunt: 1. Prequentior et longior conversatio praesertim cum 
juniore; 2. liberior ac fixior aspectus mutuus; 3. verba ni¬ 
mis suavia, blanda, aequivoca et aenigmatica, adeo etiam, ut 
praesens alius illa non capiat; 4. actiones aliae licentiores; 
5. joci et risus familiares; 6. locus solitarius; 7. suspectum 
tempus; 8. furtiva litterarum commercia, modus etiam et sti¬ 
lus, quo exarantur litterae, nimium affectum spirans; 9. datio 
et acceptio iterata donorum qualiumcunque; 10. motus incli¬ 
nationis et affectus ad personam vehementes, sub oratione, 
etiam sub schemate pietatis exorti; 11. major animi laetitia 
praesente persona, tristitia major absente; 12. studium et de¬ 
siderium placendi personae; 13. actionum, sermonum et ipsius 
personae intensa et frequentior memoria; 14. desiderium 
sciendi et indagatio, qui se habeat, ubi sit persona etc. 

Pro conversatione operariorum apostolica in genere. 

70. 

Nunquam temetipsum in munus operarii intrude: grande 
enim est et honorificum. Intrusus audire aliquando habebit: 
« Amice , quomodo huc intrasti » ? (Matth. 22, 12). 

71. 

Rubricae Missalis et Ritualis praesertim operario scitu 
necessariae sunt, ut officia singula graviter et devote obean- 
tur. Vocem indevoti, incuriosi, negligentis pastoris aut non 
audiunt bonae oves, aut nonnisi coactae et respectu humano 
ductae ad illius pascua veniunt. « Si quis autem ignorat (ait 
Apostolus de operariis parum sollicitis de comparanda sibi 
necessaria scientia, I. ad Cor. 14, 38), ignorabitur ». 

P. Gaudentius. Vol. I. 

72. 

Hinc multo magis volvendi et revolvendi libri, qui ea, 
quae confessarii, oratoris, catechistae, pastoris animarum et 
ascetae sunt, solide et clare docent. Miles, qui in aciem de¬ 
scendit, armis assuetus sit oportet, et in palaestra exercitatus. 

73. 

Non tamen erubesce, juvenis operarie ! instructionem ul¬ 
teriorem ab operario, viro usu praestante, imo etiam ab extero 
e. gr. parocho zeloso humiliter petere, et datam humiliter ac¬ 
ceptare, « Audite filii, disciplinam patris » (Prov; 4, 1). 

74. 

Benedictiones, si quae adhibendae sint, ab Ecclesia appro¬ 
batas, communes Missali aut Rituali Romano insertas, praefer 
omnibus aliis. Exorcismis autem publicis, conjurationibus, aut 
aliis quibuscunque solemnitatibus contra maleficia, praestigia 
nunquam utere, nisi requisito loci pastoris, et Superiorum tuo¬ 
rum consensu. 


B. Virtutes in operario requisitae. 

1. Ardentissima et purissima in Deum et proximum cha- 
ritas; 2. silentium de defectibus confratrum tuorum; 3. mo¬ 
destia religiosa; 4. humilitas, qua bonum' omne et fructum ex 
operatione tua soli Deo adscribis; 5. patientia et constans 
animus ad molestias, difficultates et incommoda infractus; 6. 
circumspectio et prudentia, ne in vitiosam calliditatem trans¬ 
eat, Christianae simplicitati juncta; 7. temperantia et sobrie¬ 
tas; amica et humilis gravitas morum; 8. devotio in B. V. 
Mariam et Angelos custodes. S. Rupertus adpropians loco No¬ 
men Domini et Sanctorum patrocinium super illum invocabat, 
offerens Deo per manus B. V. Mariae apostolicum conatum 
suum. Seraphicus P. N. Franciscus formabat super locum 

evangelicae praedicationi electum s. crucem praecipiens in No¬ 
mine Jesu spiritibus immundis, ut fugiant, ac sibi et Spiritui 
Sancto locum cedant. 

Ut operarius forensis etiam foris claustraliter vivat: 

75. 

Exacte S. Regulam et Constitutiones Ordinis observet. 

76. 

Sedulo et devote, et ordinate mentaliter et vocaliter oret. 

77. 

Conscientiam examinet. 

78. 

Custodiat sensus. 


79. 

Fugiat suspecta consortia. 

80. 

A jocis, nugisque licentiosis sibi caveat. 

81. 

Religiosae modestiae ubique et semper memor sit. 

82. 

A curis saecularibus et negotiis forensibus totus sit alienus. 


Pro conversatione operariorum apostolica in specie. 

83. 

Locum operationis apostolicae, e. gr. domum parochialem, 
ob causam frivolam, spem e. gr. melioris victus, majoris in 
te affectus, pinguiorum beneficiorum, ad declinandas molestias 
non muta. 

84. 

Benefactores non invise, nisi praesciente et approbante 
domino parocho, cui a servitiis es. 

85. 

Ad domum parochialem redi mature, ne suspectus fias 
de evagationibus, aut aliis familiaritatibus, Religiosum non 
decentibus. 


86 . 

Ad obeunda quaevis munia, nisi omnino viribus tuis im¬ 
paria, promptum et paratissimum te exhibe. 

87. 

Acriores controversias et disputationes modeste evita, aut 
opiniouem tuam simpliciter et absque pertinaci contradictione 
manifestando, aut discursum invertendo. 

88 . 

Parochianos apud proprium parochum non accusa, ut mi¬ 
nus instructos, christiani dogmatis ignaros, sed ipsos prius 
instrue, doce, erudi; si tamen minus habentes repereris, aut 
doctrinae traditae resistentes, tum exigit salus animarum, ur¬ 
get charitas et munus tuum, ut tales proprio pastori deferas, 
sed animo ab omni sinistra intentione aut passione libera. 

89. 

De auditis in confessionali, aut resolutionibus tuis altum 

sile. 

90. 

Non sis delator rumorum, non refer parocho, quae pa¬ 
rochiam contra ipsum, nec parochianis, quae ille contra hos 
habeat. 

91. 

Peractis peragendis repete conventum tuum, nec retineat 
te in saeculo studium placendi, amor amicorum, commodi pro¬ 
prii, libertatis, aut facta quaedam in faciem tuam magis, quam 
ex corde invitatio. Religioso cella coelum sit, et mundus car- 
cer; et quid tum, si te ad monasterium et cellam tuam ad¬ 
volantem carpant, aut irrideant male feriati? Praestat, ut 
amator domus religiosae, quam fori saecularium audias. 

In diversoriis. 

92. 

Noli molestus esse domesticis, exigendo aut etiam prae¬ 
tendendo, ut sua tibi obsequia et servitia praestent. Pauper, 
Frater Minor es, et discipulus illius magistri, qui venit mini¬ 
strare, non ministrari. 

93. 

Interdiu, nisi urgente infirmitate aut gravi defatigatione, 
non dormi: nec, si dormiendum, aliter somnum cape, nisi ser¬ 
vatis religiosae modestiae terminis, et a pede saltem usque 
ad cingulum stragula tectus. 

94. 

Si exuendus aut mundandus sit habitus religiosus, per¬ 
lustra locum, in quo exuis aut mundas et vide, an nulla cu¬ 
riositati fenestrella, foramen, vel rima pateat. Multa possunt 
honeste fieri, sed non honeste videri. 

95. 

Loca suspecta et periculosa caute declina, scandala etiam 
pusillorum Religioso cavenda. Sic e. gr. ancilla cubiculum 
tuum ingressa, ut lectum componat, egredere: sic discursus 
longiores etiam in causa animae, cum persona alterius sexus, 
sana, non aegrotante, abbrevia etc. 

96. 

Si noctu exeundum, non exi absque lumine et socio: 
« Vae soli»! (Eccl. 4, 10). 

97. 

Vitandae cum domesticis confabulationes nocturnae et 
longiores, quam maxime autem cum iisdem compotationes. Ita 
« non timebis a timore nocturno » (Ps. 90, 5). 

98. 

Nec ope domesticorum esculenta aut poculenta, minus 
alia tibi procura: « Habentes alimenta (necessaria) et quibus 
tegamur, his contenti simus » (I. Tim. 6, 8). 

99. 

Cubile, in quo dormis, sit obseratum. Holofernes manu 
feminae non occubuisset, si in cubiculo clauso solus dormiisset. 

100 . 

Confessiones mulierum, nisi infirmarum, mutarum aut 
surdarum, non excipe in loco clauso. 

In cathedra sacra. 

« Moneo quoque et exhortor eosdem Fratres, ut in praedi¬ 
catione, quam faciunt, sint examinata et casta eorum eloquia, 
ad utilitatem et aedificationem populi, annuntiando eis vitia 
et virtutes, poenam et gloriam, cum brevitate sermonis, quia 
verbum abbreviatum fecit Dominus super terram » (S. Regul. 
c. IX.). — Hinc Constitutiones Generales pro omnibus praedi¬ 
catoribus sequentia tradunt monita: «Contionatores omnes ge- 
neratim admonemus, ut quae sacris canonibus, ac praesertim 
sacri Concilii Tridentini et S. Congregationis Episcoporum et 
Regularium decretis bac de re sancte praescripta sunt, invio¬ 
late servent. Caveant, ne quidquam contra sanctae Romanae 


Tract. V. Regulae vitae apostolicae observandae. 439 

Ecclesiae libertatem aut dignitatem praedicare, vel ecclesiasti¬ 
cis personis detrahere, vel doctrinis a S. Sede reprobatis fa¬ 
vere, vel scandalum contra clerum excitare, vel Ordinem ali¬ 
quem aut Institutum religiosum criminose nominare praesu¬ 
mant ». — « Demum Praedicatores quoscunque vehementer in 
Domino hortamur, ut pro Instituto, quod profitentur et apo- 
stolico munere, quod exercent, ita pie sancteque vivant, ut quos 
erudiunt verbo, pascant exemplo, ne cum aliis praedicaverint, 
ipsi reprobi fiant, et quorum vita despicitur, eorum praedicatio 
contemnatur». (C. G. nn. 644 et 645). 

101 . 

Sequere monitum Seraphici Patris: « sint casta et exa¬ 
minata eloquia tua » ; casta, non sapiant immunditiam, scur¬ 
rilitatem et vanitatem, excludant etiam corruptam intentionem, 
juxta illud Apostoli (II. Cor. 2, 17): « Non enim sumus 
sicut plurimi, adulterantes verbum Dei, sed ex sinceritate, 
sed sicut ex Deo, coram Deo, in Christo loquimur ». — Exa¬ 
minata, idest docente S. Bonaventura, non temere ac sine deli¬ 
beratione prolata. « Ad utilitatem et aedificationem populi » , 
non ad fastum, non ad ostentationem, non ad quaestum pro¬ 
prium. « Annwitiando eis vitia et virtutes, poenam et glo¬ 
riam ». «In hujusmodi », ait Hugo noster, « sunt homines 
maxime instruendi, non in subtilitatibus et curiositatibus de¬ 
tinendi. Haec praecipue (intelligit de poena et gloria) torpen¬ 
tium hominum corda movent». « Cum brevitate sermonis ». 
« Haec brevitas », ait S. Bonaventura (Expositio super Regul. 
FF. Min., cap. IX. n. 12), « excludit verborum ambages et 
sententias involutas, verba etiam ardua supra capacitatem 
audientium.... Prolixitas generando fastidium auditores retra¬ 
hit pluries ab auditu » . 

102 . 

Non sis personarum acceptor; sed cum Apostolo prom¬ 
ptus sis omnibus evangelizare, nunquam erubescere Evange- 
lium. 

103. 

Claude aures garrulis illis, qui, ut cuti suae parcatur, 
neque vitia illa, in quibus ipsi insordescunt, perstringantur, 
in vitia alia invehi oratorem volunt, instant urgentque. Co¬ 
gita, verbum Dei non esse alligatum. Si tamen a prudenti et 
zeloso viro audias, grassari vitia publica, peccata quaedam, 
non levia, frequentius et quasi impune committi, exere gla¬ 
dium, et ita stringe, ut rei non te, sed Spiritum Patris di¬ 
vini ex te loquentem audiant. 

104. 

Thema sermonis tui ordinarie ex Evangelio festi pete. 
Exordium sit breve. Propositio sit clara. Ratiocinationes et 
conclusiones mere syllogisticae sint rariores; nec, quae con¬ 
fundunt, non docent intellectum, nimiae divisiones sint et sub¬ 
divisiones. Doctrinas morales ex Evangelio, doctrina Christi et 
Apostolorum, ratione naturali, communi vivendi modo, ex ca- 
techismo et theologia morali desume. Adhibe etiam historias 
sacras et profanas, non tamen nimium prolixas. Doce; verba 
tua sint pia, aliena nempe vel ab umbra inhonestatis, spiran¬ 
tia spiritum Domini. Sint sana, certa et approbata, ac prin¬ 
cipiis laxis depurata. Sint utilia, ad vitam Christianam, ad 
reformationem morum, ad virtutum et Dei amorem inducen¬ 
tia. Sint solida; bene defini, bene divide, bene infer, bene con¬ 
futa, bene revela. Delectare, utere stilo copioso, non nude 
rem eloquendo; utere numeroso, ut verba cum gravitate et 
suavitate auri illabantur; utere figuris verborum et senten¬ 
tiarum, clare tamen et reflexe ad auditorium. Move temeti- 
psum prius per meditationis exercitium, antequam alios mo¬ 
veas. Move ad compunctionem, ad amplectendam veritatem, 
non ad risum, non ad applausum, neque etiam ad tristitiam 
nimiam aut desperationem. Move insinuando pium et since¬ 
rum ad auditores affectum tuum: praeparando etiam animos 
illorum, quorum conditiones et mores perspectos habes, ut in- 

telligant, te bene de ipsis sentire, bene te ipsis velle. Move 
per spectacula, per descriptiones, per narrationes oratorias et 
amplificationes, per similitudines et comparationes, per obse¬ 
crationes et obtestationes. Nobili propone honorifica, generosa 
ab antiquitate, legi naturali et divina tradita, plebejo dome¬ 
stica, simplicia et communia, commodum et lucrum afferentia. 
Peccatores etiam gravissimos dum arguis, obsecra, in spem 
veniae erige, Christi promissionibus, misericordia Dei et lon¬ 
ganimitate solare etc.: ita benevolum habebis auditorium. Be¬ 
nevolentia hac aliquando obtenta sume gladium Apostoli, 
stringe acrius in vitia magis lubrica, pestifera, scandalosa*; 
adde ut bonus Samaritanus oleo vinum; percute corda lo¬ 
quendo de justitia Dei, de morte, de judicio, de inferno, de 
necessitate poenitentiae verae. Conclude autem quemlibet ser¬ 
monem rogando magis et obsecrando, quam terrendo et mini¬ 
tando. 

105. 

Praedicato verbo Dei non depraedica temetipsum populo : 
« Non enim nosmetipsos praedicamus*, ait Apostolus (II. 
Cor. 4, 5). 


100 . 

Vita praedicatoris utpote personae publicae universim 
apostolica sit. Exemplum praedicet, quod verbum docuit; alio- 
quin scriba et pharisaeus fores, de quibus Christus (Matth. 
23, 3): « Quaecunque dixerint vobis, servate et facite; secun¬ 
dum opera vero eorum nolite facere; dicunt enim et non 
faciunt ». 


In instructione catechetica. 
107. 


Rituale resp. Dioeceseos consule, et nisi usque aliter ob¬ 
tineat, juxta illud doctrinam catecheticam propone. Si Rituale 

praxim nullam suggerat, suadeo (salvo meliori judicio), lege 
catecheses E. Dom. L. Mehler, « Declarationem Catechismi 
Catholici » E. P. Deharbe S. J. aliosque approbatos auctores, 
et materiam secundum ordinem catechismi per interrogationes 
et responsiones ab illis auctoribus discussas populo explica. 

108. 

Modus loquendi in catechesibus sit communis et ad vul¬ 
garem populi sensum. Imo cum parvulis loquere quasi ut 
parvulus; in hunc finem lege praeprimis « libros catecheticos 
(theoreticum et practicum) » Eeverendissimi Celsissimi Ar- 
chiepisc. Salisburg. Augustini Gruber. 

109. 

In quaestionibus, quas ad adultos facis, verbis utere pa¬ 
ternis et charitate plenis, sciens cum Apostolo compati infir¬ 
mitatibus, et ut eorum rubori ac honori parcas, adjuva in¬ 
scientiam eorum ipse respondendo, aut saltem per quaestiones 
iteratas et clarificas ad respondendum eosdem inducendo. Eu- 
des tamen ex affectata malitia « argue , obsecra, increpa in 
omni patientia et doctina » (II. Tim. 4, 2). 

110 . 

Ad rite obeundum catechizandi munus invoca Spiritum S., 
excita in temetipso fervorem et zelum animarum, memor il¬ 
lius fervoris et zeli, qui dixit: « Sinite parvulos venire ad 
me » (Mare. 10, 14). 

Pro conversatione apostolica in collectura eleemosynae. 

111 . 

Collector in Theologia, praecipue morali, non sit pere¬ 
grinus, sed versatus optime, ne aqua haereat, dum consilium 
ejus requiritur, aut, quia leviter tinctus, male consulat. 

112 . 

Instructus sit supellectili sacra, vel concionibus una al- 
terave, vel pluribus; saepius enim praedicatoris sacri perso¬ 
nam agere debebit, aut rogatus a parochis, aut tentatus; item 
libello benedictionum. 


113. 

Sit humilis, demisse de se sentiens, nec glorietur de modo 
aut arte lucrandi eleemosynam, quam prudens benefactor non 
dat loquaculo collectori, sed egenti conventui. 

114. 

Sit invictae patientiae: :< Foris enim pugnae, intus ti¬ 

mores » (II. Cor. 7, 5). 

115. 

Mentem a Deo suo inter labores, incommoda et defati¬ 
gationes nunquam avellat, memor juratae Deo paupertatis 
suae, et illius « altissimae », quam nascens et moriens pro¬ 
fiteri voluit Rex regum et Dominus dominantium. 

116. 

Religiosam morum compositionem, modestiam illam, adeo 
ab Apostolo commendatam, virtutem characteristicam Sacer¬ 
dotis et Religiosi maligno in mundo viventis, collector nun¬ 
quam exuat. 

117. 

Custos sit linguae suae: « Qui custodit os suum , custo¬ 
dit animam suam » (Prov. 13, 3), custodit et honorem suum: 
« Stultus » enim, teste Salomone, « verba multiplicat » (Eccle. 
10, 14); k qui autem moderatur labia sua, prudentissimus 
est». Facta aliorum, praecipue Religiosorum, parochorum etc. 
crisi mala explosa, in meliorem, quantum fieri potest, partem 

vertat; non contemnat, non vilipendat alias familias religio¬ 
sas; non revelet secreta sui Ordinis; non deferat audita de 
domo in domum; pauperum etiam aliorum in praejudicium 
nil loquatur. 

118. 

Seligat sibi materiam, vel puncta piarum cogitationum, 
quibus etiam iter agendo inhaereat, quaeve spiritum Domini 
in corde aut accendant, aut conservent. Haec sunt ligna illa, 
quae, ut samper ardeat « ignis et nutriatur, Sacerdos subji¬ 
cere tenetur » (Lev. 6, 12). 

119. 

Habeat secum reculas benedictas, e. gr. numismata, schedu¬ 
las Immac. Concept., pulverem herbarum contra maleficia etc.; 
alia etiam donaria sacra non pretiosa, non vanitatem, non 
curiositatem redolentia. Non tamen haec projiciat, sed ita 
largiatur, ut eleemosynam emendicare, non emere videatur; 
non enim benedictio Dei descendet super eleemosynam illam 
collectam et collatorem illum, qui ob profusam donariorum 
distributionem laesae paupertatis se reum fecit. Probitas vitae, 
amor usus parci et pauperies rerum omnium, sponsio precum, 
et sacrae ad aras memoriae magis commendant Keligiosum, 
quam profusio donariorum. 

120 . 

Omnium primo sistat se parocho loci, ubi colligit. Si ex 
consuetudine alibi quam in ejus parochialibus diversorium eli¬ 
gendum, eligat monasterium prae domo saeculari, domum ho¬ 
nestam prae suspecta, domum patroni aut amici mediis con¬ 
gruentibus provisi prae alia vix necessariis in alendam vitam 
propriam instructorum, etsi alioquin misericordium. 

121 . 

Ante collecturam longius durantem conscientiam expli¬ 
cet suam sacra exliomologesi: secreta sub sigillo sacramentali, 

vel naturali, si quae habet in cella sua, aut flammis det, aut 
custodita, ne aperiantur, obsignet; quae ab aliis accepit, red¬ 
dat, aut cujus sint notet. Clavem cellae Superiori, aut non¬ 
nisi cum ejus consensu alteri consignet. 

In modo colligendi. 

122 . 

Humiliter amore Dei roga, tuas tuique Conventus preces 
adpromitte: saluta perhumaniter benefactores, tessera illa 
Christianis familiari «Laudetur Jesus Christus». Collector 
sis, non exactor, parce asperis verbis et minis. 

123. 

Animo reluctante, ore obmurmurante, manu tenaci elee¬ 
mosynam largientibus candide et mansuete explica mentem 
tuam; dic: te non exigere, sed rogare eleemosynam, stare in 
eorum arbitrio, an et quantum dare velint, sibi ipsis omnis 
meriti obicem ponere, si inviti eleemosynam dent etc. 

124. 

Eleemosynam roga simpliciter, et verbis illis, quae Reli¬ 
giosum mendicum et prudentem virum decent, absque simu¬ 
latione, aut hyperbolica exaggeratione indigentiae Conventus, 
quasi extrema hic necessitate laboraret. Non determina elee¬ 
mosynae portionem. 

125. 

Etiam minimum gaudenter accepta: non respue vilia. 
Grates refer, quas debes, et exsolvis pro pingui beneficio; so¬ 
lare minus habentes, quibus non voluntas benefaciendi, sed 
bona voluntati deficiunt, exemplo mulieris evangelicae, cujus 
duo minuta in gazophylacium missa prae opibus aliorum re¬ 
spexit Dominus (Luc. 21, 3). 

126. 

Si trahenda necessario mora, catechiza parvulos, com¬ 
menda adultis intentionem bonam, orationis studium, actus 
ihoolQgicarum virtutum, devotionem in B. V. Mariam, — patri 
aut matri familias curam prolium, subditorum, meritum et 
fructum hujus et bonae educationis, damna malae, persolu- 
tionem certarum precum quotidianarum etc.; haec et similia 
discursu quodam amicabili in medium proferre juvabit. Ita 
sequimur consilium Apostoli, qui vult (I. Cor. 9, 11), ut 
dum carnalia metimus, spiritualia seminemus. 

127. 

Si ad fores rogans non audiaris, si improperia, vel verba 
saltem duriora audire cogaris, iram et impatientiam omnem, 
ad quam natura movet, refraena. Memento paupertatis tuae 
et legis charitatis, quae non amicos tantum et illos, qui nos 
diligunt, sed et inimicos diligi imperat. Precare quaeque bona 
et fausta, et totus consolatus et contentissimus discede. « Lin¬ 
gua mollis confringet duritiem » (Prov. 25, 15). Frater Minor 
es; cui Pater tuus in aurem dicit: « Attendant.. . habere spi¬ 
ritum Domini, ... et diligere eos, qui nos persequuntur et 
reprehendunt et arguunt ». Si ob injuriam illatam a te, aut 
confratribus tuis, aut aliis Religiosis offensos audis conqueri: 
conare animos ira succensos placare; et si culpa tua, aut 
tuorum confratrum fuerit, deprecare et veniam exora; si 
culpa aliorum, ad veniam dandam verbis optimis et paternis 
adhortare; excusa intentionem, quantum potes, si non potes 
excusare factum. Si times oleum affundi igni longiore sermone 
tuo, parce verbis, dic vale humiliter, et domo egredere. 

128 . 

Et ingressus et egressus e domo benefactorum non tan¬ 
tum sis pacificus, sed religiosus. Saluta eadem tessera bene¬ 
factores in egressu tuo, qua in ingressu eosdem salutasti. Ul- 

timo benedic domui et domesticis, et relinque odorem bonae 
famae et existimationis. 


129. 

Interrogatus ab aliis, qui in collectura tua successerint, 
fueritne pinguis vel tenuis? lauda beneficia tibi impensa, piam 
hominum voluntatem, affectum bonum. « In omnibus gratias 
agite » (I. Thess. 5, 18), quoniam bonus, quoniam semper 
misericors ille, qui etiam de quinque panibus 5000 ora famen- 
tium satiare novit. 

Ad conscientiam collectoris 

130. 

Spectat, ut fideliter et sedulo munus suum obeat, ut in 
locis assignatis colligat, eleemosynam collectam aut ad Con¬ 
ventum dirigat et remittat, aut fideli amico, per quem remit¬ 
tatur, concredat. Peccaret, si triduo aut quatriduo otiosus 
(sine causa) quiesceret, aut recreandi causa alio evagaretur, 
famulo interea, aut alio substituto eleemosynam colligente; 
peccaret, si administratorum aut procuratorum modo eleemo¬ 
synam daret aliis aut venderet; peccaret, si eleemosynam su¬ 
spectae aut malae notae homini concrederet; peccaret, si ex 
negligentia sua pars notabilis eleemosynae corrumperetur etc. 
Citra culpam tamen, ubi mos fert pro mercede laboris ex 
collecta eleemosyna bajulis fit solutio. 

Pro casibus infirmitatis tempore collecturae . 

131. 

Si parochus aut alia persona, cui speciali titulo obligatur 
Conventus, infirmetur, et servitia spiritualia a collectore sibi 
impendi* velint, urget charitas, justitia et aequitas, ut colle¬ 
ctor inserviat infirmo; certiorem tamen de servitiis hisce aut 
socium collecturae aut Conventus Superiorem reddat. 

132. 

Si alios tempore collecturae offenderit infirmos, exquirat 
statum morbi, aut an signa periculi cujusdam adsint, advertat. 
Quodsi periculum subesse reperit, aut dubitet prudenter de 
periculo, necdum etiam Ecclesiae Sacramentis muniti illi fue¬ 
rint, urgeat susceptionem SS. praesidiorum tum apud aegros, 
tum apud alios domesticos: moneat ipsum loci pastorem de 
periculo oviculae, aut moneri faciat. 

133. 

Si periculum in mora, aut desperata omnino infirmi sa¬ 
lus, infirmum disponat ipse, ejusque confessionem excipiat. 
Consultum tamen erit insinuare domino parocho, aut per alios 
significare, aegrum confessum esse, curet in hoc casu animam 
aegri, non collecturam suam. 

134. 

Si periculum omne absit, soletur aegrum, resignationem 
in voluntatem divinam, spem in Deum commendet, ad pa¬ 
tientiam excitet, praemii et coronae patientibus amore Dei et 
usque in finem perseverantibus adpromissae ac reservatae 
magnitudinem et excellentiam proponat, exemplo Christi et 
Sanctorum animet ad eliciendam bonam intentionem, ad actus 
theologicos adhortetur. Tandem data benedictione sacerdotali 
et facta piae ad aras memoriae promissione relinquat aegrum. 

135. 

Si collector ipse gravi corripiatur infirmitate, neque spes 
supersit attingendi Conventum, neque copia aut occasio confi¬ 
tendi confratrum uni, confiteatur sacerdoti extero; et charitas 
animae propriae et aliarum animarum (quae omissa aut dilata 
etiam in his circumstantiis confessione non leve scandalum 
paterentur) confessionem hanc imperat. Petat Viaticum et 
Unctionem extremam sibi administrari, ac sacramenta haec 

illo mentis ardore et spiritus devotione, quae Religioso con¬ 
veniunt, suscipiat. 

136. 

Patienti animo conferat morbi incommoda et dolores, 
humilem, mansuetum et gratum sese inservientibus sibi exhi¬ 
beat ; protestetur tamen contra frequentiores visitationes et 
omnino arceat a cubiculo suo feminas. 

137. 

Si quae secreta secum haberet, quae scire aut recipere 
solius esset Superioris, roget fidelem et prudentem virum, ut 
ipse illa obsignare, et ita obsignata ad conventus Superiorem 
transferre, aut remittere velit. Si secreta sint tantum cordis, 
quae ori ab ore concredi debent, eligatur itidem vir, qui sub 
sigillo illa excipiat, ac nullius, nisi Superioris, aut ejus, cujus 
est scire, in aurem revelet. 

138. 

Si infirmitas sit ad mortem, disponat se ad eandem, ut 
intelligat et videat mundus, non hominem tristi necessitate 
adactum, invitum et querulum naturae debitum solvere, sed 
Religiosum humilem, pauperem et poenitentem, et unice cum 
Christo esse, et dissolvi cupientem mori. 

Pro conversatione apostolica iter ingrcdientium. 

139. 

Obedientiae, quae te foras mittit, humili et alacri animo, 
pia etiam intentione te subjice. Scito, Apostolos gaudentes ini¬ 
visse in ignotissimas et dissitas regiones, ad barbaras et in¬ 
cultas gentes. Muliebris est affectus ille, quo loco, officio, et 
personis adeo adhaeres, ut avelli ab illis sine dolore nequeas. 

140. 

Ut angelico comitatu dignus sis, conscientiam munda, 
priusquam iter instituas, et in itinere constitutus, modestiam 

P. Gaudentius. Vol. I. 

praefer angelicam, nunquam praesentiae Angeli tui tutelaris 
immemor. 


141. 

Xetfrfsaria pro itinere praevie praeparanda. Eelinque 
minus utilia, minus necessaria. Penus pauperis sit pauper et 
curta. 0 quam alia paupertas Apostolorum iter agentium a 
paupertate nostra! Ibant illi sine sacculo, sine pera, sine cal¬ 
ceamentis ! 


142. 

Valedicens Conventui vale etiam dic fratribus tuis, illis 
praecipue, a quibus offensus es, aut quos natura tua abhor¬ 
ruit. Si alios a te offensos scis, reconciliare illis; «sol enim», 
hortante Apostolo (Eph. 4, 26), « non occidat super iracun¬ 
diam nostram »; neque occidat amaro fratris animo nondum 
dulcorato. 

143. 

Parcius saecularium domos valedicendi gratia percursitet; 
Maledicat illis, quibus titulo gratitudipis obligatur, ne crudus 
et inurbanus audiat. Alios commendet Deo, ne plus saeculo, 
quam cellae suae affectus videatur. Parcissimus sit in relin¬ 
quendis sexui alteri mnemosynis; Religiosi non est icones, mu¬ 
lieris nomine signatas accipere, nec Religiosi est icones suo 
signatas nomine mulieribus relinquere. « Salutem in Domino » 
relinquit Paulus Apostolus in epistolis suis viris et devoto 
sexui, non icones aut donaria alia. 

In ipso itinere. 

144. 

Curam prae omnibus pensi canonici habe; nunquam, nisi 
charitate aut necessitate alia urgente ejus persolutionem usque 
in seram noctem differ. 

145. 

Neque omittendae aliae preces consuetae. Primitias diei, 
quo iter agis, Deo consecra: vires ipsae corporis nondum de¬ 
fatigatae, illo praecipue tempore, ad orationis fervorem mul¬ 
tum conferunt. Neque a meditationis exercitio in itinere te 
exemptum habe: aurora aurea hora, qua iter agere, et ani¬ 
mam tuam cibo meditationis pascere poteris. Proficiscere in 
silentio, et Deo tuo colloquere. Materiam meditationis dabunt 
lectiones Breviarii, vel vita Sancti, cujus festum agitur, vel 
passio Domini, vel fixus in machinam hujus universi, aut alia 
creata mirabilia obtutus. « A magnitudine enim speciei et 
creaturae cognoscitiliter poterit creator horum videri » (S&p. 
13. 3)* 

140. 

Errores socii, si quos notas, prudentiae et patientiae pal¬ 
lio obtege, tuoque bono exemplo magis quam verbo corrige. 

147. 

Parce verbis nimium vanis, otiosis, saecularibus; cave 
multiloquium: « Adolescetis! loquere in causa tua vix, cum 

necesse fuerit » (Eccli. 32, 10). 

« 

148. 

In itinere religiosam serva modestiam, saepius jam com¬ 
mendatam. Non clama, non contende verbis, non canta etc.; 
an nunquam audisti, etiam nemora, prata et agros aures et 
oculos habere? 


In diveisorio. 

149. 

Diversorium, si optio penes te, quaere et pete in domo 
sacerdotis, aut in monasterio, prae alia domo saeculari. 

150. 

Ingressus domum dic ex Regula: « Pax huic domui »! 
et cum sub conspectum domesticorum venisti, dic devotissi¬ 
mum illud: c< Laudetur Jesus Christus » / 

151. 

Senior seu ductor reget diversorium, prandium aut coe- 
nam, verbis pauperi Religioso convenientibus, non comptis, 
non superfluis, non jocosis: « Pauper ambulans in simplici¬ 
tate sua » (Prov. 28, 6). 


152. 

Non determina species ciborum aut potus, nisi rogatus 
aut jussus determinare; non conquerere contra coquos aut co¬ 
quas de cibis insipidis, ad gustum tuum non adparatis etc.: 
« Minimum pro magno placeat tibi, et improperium pere¬ 
grinationis non audies » (Eccli. 29, 80). Conjice saepius ocu¬ 
los in vestem tuam et pauperrimam conditionem et scito: 
* Panis egentium vita pauperum est » (Eccli. 34, 25). Die¬ 
bus tamen jejunii regularis praemone benefactorem, et roga, 
ut velit cibos esuriales parare. 

153. 

Cave excessum, praecipue in potu, quo scandalo fis aliis, 
tibi ipsi oneri: ;< Operarius ebriosus non locupletabitur » 

(Eccli. 19, 1). 

154. 

Loquere, quod Regula vult, « honeste omnibus, sicut de¬ 
cet ». « Christi bonus odor sumus » (II. Cor. 2, 15). 

155. 

Si diversorium caupona aut taberna sit, non commisce 
te turbis potantium, edentium et ludentium: « Noli esse in 

conviviis potatorum , nec in comcswtionibus eorum » (Prov. 
23, 26). Non ede aut bibe, quasi pro symbola tua adfores. 
sed ut pauper alumnus. Non da cibos tibi appositos aliis, non 
aliis (nisi ipsis benefactoribus, qui, ubi mos fert, oblatum sibi 
calicem acceptant) da haustum tibi infusum. Si bajulus tecum, 
benefactorem seu patrem domus illico conveni, ac ab eodem 
cibaria bajulo tuo exora. 


156. 

Precando intrasti diversorium, gratias agendo egredere. 
Nil iniquum, sed neque ingratum quod nominetur in aut de 
nobis; « sed magis gratiarum actio » (Eph. 5, 4). Domesti¬ 
corum uni alterive, liberis etiam in testimonium gratitudinis 
relinque quidquam ex sanctuariis tuis, impensam tibi benefi¬ 
centiam lauda; et preces tuas adpromitte. 

Salutato Conventu tuo. 

157. 

Ingressus monasterium, siste te ocius Superiori tuo, pete 
ab eo prostratus benedictionem. Honora, venerare hunc, sicut 
tuum dominum, cogita Deum te audire, dum Superiorem au¬ 
dis. Nunquam in personam, in dotes, in virtutes Superioris 
respice, quasi in objecta amoris et reverentiae tuae, quam in 
persona Superioris soli Deo debes. Neque defectus, quos lyn- 
cei oculi tui in Superiore notant, hujus personam tibi vilio¬ 
rem faciant. Soli et lunae maculae adhaerere videntur: lumi- 
naria tamen sunt orbis, et princeps planetarum ille, haec re¬ 
gina noctis. 


158. 

Ut reverentiam Superiori, ita charitatem et benevolentiam 
cuique Fratri debes. In osculo sancto, in visceribus Jesu Chri¬ 
sti dilexit fratres suos Apostolus: ita dilige; placebis Deo et 
hominibus; ita diligeris. Nescit verus et purus amor blandi- 

menta, simulationes, nugas et jocos. His corda mundana, non 
religiosa inescantur. Ingressus monasterium excipe fratres, et 
notos et non notos eadem charitate. 

159. 

Ut vinculum charitatis mutuae firmetur magis, et in pace 
sit locus tuus, esto sedulus in laboribus et exercitiis commu¬ 
nibus. ;< Frater, qui adjuvatur a fratre, quasi civitas firma » 
(Prov. 18, 19). 

160. 

Ne gloriare de praestitis servitiis tuis, de ingenii tui fa¬ 
cilitate, capacitate etc.; humilis esto, et aliorum defectibus ac 
infirmitatibus compatere. « Alter alterius onera portate, et 
sic adimplebitis legem Christi » (GaL il, 2). 

161. 

Obsequia charitatis, quae vires tuas non excedunt, nulli 
denega, quin ultro eadem offer. Ut sis apostolus, omnibus 
omnia cum Apostolo esto (I. Cor. 9, 22). 

162. 

Ama silentium et solitudinem; et si haec relinquenda, 
esto inter fratres tuos ut fratrum minimus, reverens in 
omnes: « honore invicem praevenientes » jubet Paulus Ro¬ 
manos esse (cap. 12, 10) et in Romanis omnes vitae Chri¬ 
stianae (quanto magis apostolicae) sectatores. 

Haec si observaveris, salutans tuos et Conventum tuum: 
o quam pacificus, quam acceptus erit ingressus tuus! et haec 
observa, ut verum sit illud: « Ecce quam bonum et quam 
jucundum habitare fratres in unum » (Pls. 132, 1). 

Regulas alias (tyroni enim hae pagellae conscriptae sunt, 
vitam apostolicam in limine salutanti, non viro apostolico) 
confessario moribundis assistenti, vicario parochiali observandas, 
lectio sedula, studium indefessum, fervens meditatio, et praxis 
solida dabunt. 

Confrater charissime! tibi haec sufficiant, et hisce, quasi 
viatico instructus, egredere schola tyrocinii tui, et apostolicis 
gressibus terram peregrinationis tuae obambula. Cape docu¬ 
menta haec, « ne recedant ab oculis tuis » ; « custodi ea in 
medio cordis tui; vita enim sunt invenientibus (et tenenti¬ 
bus) ea , et universae carni sanitas » (Prov. 4, 21. 22). 

CAPUT IV. 

De Missionibus inter Saracenos et alios infideles. 

De requisitis qualitatibus et de obligationibus Missionarii 
Franciscani. 

« Quicunque Fratrum divina inspiratione voluerint ire inter 
Saracenos et alios infideles, petant inde licentiam a suis Mi¬ 
nistris Provincialibus; Ministri vero nullis eundi licentiam tri¬ 
buant, nisi eis, quos viderint esse idoneos ad mittendum » (S. 
Regula, cap. XII). 

Constitutiones Generales vero de hoc capite sequentia 
tradunt: « Quia ex sancto Evangelio, quod specialiter in Re¬ 
gula profitemur, Apostolorum exemplo quasi haereditario jure 
nobis congruit catholicae fidei propagatio; ut hac etiam in 
parte Instituti nostri teneamus rationem, simulque Seraphici 
Patris nostri mandatum de Fratribus idoneis ad infideles 
mittendis pie exequamur, rogamus omnes Praelatos Generales 
et Provinciales, ut omnes Missiones Ordini nostro a S. Sede 
commissas et committendas, singulari favore et sollicitudine pro¬ 
sequi nunquam omittant. 

« Qui ad Missiones destinari peroptant, nonnisi implorato 
primum per humiles preces divino lumine et adhibito propriae 
conscientiae moderatoris consilio, litteras obedientiales per suos 
Provinciales a Ministro Generali petant. Quod si Minister Pro¬ 
vincialis renuat, etiam directe ad Ministrum Generalem scri¬ 
bere poterunt. Minister vero Generalis solummodo illis obe- 

dientias mittat, quos post exactas informationes a Ministris 
Provincialibus receptas, dignos et idoneos invenerit. 

« Ministri Provinciales, posthabito quocunque alio re¬ 
spectu, sinceras exhibeant informationes, memores judicii Dei, 
cui de bono non promoto, et de malo non impedito ob am¬ 
biguas informationes reddituri sunt ». — « Nemini liceat illos, 
qui sanctae vocationis signa dederint, et a Ministro Generali 
litteras obedientiales obtinuerint, a suo sancto proposito sub 
ullo praetextu dimovere». — « Missionarii Statuta peculiaria 
pro respectiva missione praescripta, necnon S. Congregationis 
de Propaganda Fide decreta 1 ad amussim observare tenen¬ 
tur ». (Const. Genles. cap. XII. nn. 701 — 705). 

Sed negari non poterit, haud raro accidere, ut juveniles 
animi egregiis a majoribus nostris exantlatis laboribus moti 
et inflammati, sine sufficienti ulteriori deliberatione ad Mis¬ 
siones vocatos se credant, sicut et hoc possibile esse posset, 
ut quidam minus probatus et dyscolus frater « eundi licen¬ 
tiam » speret aut petat, eum in finem, ut suo tempore vin¬ 
culis monasticis solutus liberius vivere possit. Hac ex causa 
haud abs re erit, quaedam hic ex R. P. Bernardi van Loo 
libello « de Missionibus nostris » et ex Expositione S. Regulae 
R. P. Alberti a Bulsano (Ord. Min. Capucc.) subjungere de 
conditionibus , requiruntur , ut quis cum fructu et sine 

propriae salutis detrimento missiones inter infideles suscipere 
possit. — Solide et breviter ad rem nostram scribit laudatus 
auctor P. Albertus: « Ut praestantissimum Missionarii munus 
semper in Ordine Seraphico debito modo suscipiatur, S. Pater 
pro illis, qui ad fidem catholicam propagandam « voluerint 
ire inter Saracenos et alios Infideles », tria requirit \ l" 10 , ut 
sint divinitus vocati seu « divina inspiratione » commoti ad 
hoc munus suscipiendum; 2' 1 °, ut sint «idonei», ac nocessa- 


1 Conf. opus nuper editum: « Collectio Decretorum a S. Congr. de 
Propaganda Fide», in quo compendiantur S. Sedis decisiones apostolicis 
Missionariis convenientes. 

riis pro tanto munere qualitatibus instructi; et 3 li0 , ut « pe¬ 
tant » et obtineant « licentiam a suis Ministris Provincia¬ 
libus », qui eam solummodo idoneis concedere possunt». 

Ad primum. « Sapientissime sane S. Pater pro Missio- 
sionariis ante omnia exigit , divi nam inspirationem 4 , 
seu vocationem, sine qua gratiae divinae, ad tam arduum et 
periculosum munus exercendum necessariae, exspectari non 
possunt. Divina vero inspiratio, seu vocatio praecipue ex mo- 
tivo cognoscitur, ex quo quis ad Missionarii munus suscipiendum 
se incitatum sentit, et quod nullum aliud esse debet, quam 
ardens desiderium gloriam Dei et salutem animarum promo¬ 
vendi. Qui ergo ex levitate et mobilitate animi nunquam de 
suo statu contentus, vel ex curiositate novas regiones novas- 
que gentes videndi, vel ex ambitione sibi nomen aliquod aut 
conspicuam dignitatem acquirendi, vel ex desiderio jugum obe- 
dientiae excutiendi et disciplinam regularem fugiendi, vel ex 
aliis non satis honestis motivis ad Missionarii munus susci¬ 
piendum incitaretur, jam prima et maxime necessaria condi¬ 
tione, ab ipsa Regula requisita, careret, et ideo, ut recte ob¬ 
servat Politius, ab immaturo suo consilio desistere deberet, 
ne tum suam, tum aliorum salutem maximo periculo exponat. 
Qui autem putat, se nonnisi ex optimo fine munus Missiona¬ 
rii desiderare, caute tamen procedat, et vocationem suam at¬ 
tente examinet, juxta monitum Apostoli: ,Probate spiritus, si 
ex Deo sint 4 (I. Joan. 4, 1). Per fervidas ergo preces a Deo lu¬ 
men imploret, per quod divinam inspirationem ab impulsibus 
naturae et a suggestionibus daemonis, qui haud raro in An¬ 
gelum lucis se transfigurat, recte secernere valeat. — Dein nul¬ 
latenus suo unice judicio confidat, sed intimos sensus suo Con- 
fessario candide manifestet, ejusque judicium audiat: quodsi 
Confessarius minus doctus aut expertus sit, valde consultum 
erit, ut deliberatio tanti momenti viro docto, pio et experto 
manifestetur, ejusque judicio subjiciatur». 

Ad secundum. « S. Pater Franciscus vult, ut nonnisi 
,idonei‘ seu necessariis qualitatibus instructi ad Saracenos 

ant alios Infideles mittantur. Ut vero Fratres ad tam arduum 
munus idonei reputentur, S. Bonaventura (Expositio vsuper 
Kegul. FF. Minorum, cap. XII. n. 2.) quatuor qualitates re¬ 
quirit; ait enim: l n,n . Sint robusti corpore; nam, qui 
debiles et infirmi sunt, vel de sua salute corporali nimis an¬ 
xios et sollicitos se ostendunt, et omnia sanitatis laedendae 
pericula reformidant, apti non sunt ad famem, sitim, frigus, 
aestum, itinera per aquas, glacies et nives aliasque Missiona- 
riorum molestias perferendas. 2 d0 . Sint constantes in 
fide, i. e. tali circa veritates fidei scientia instructi, ut non 
solum ignorantes recta docere, sed etiam aliter sentientes et 
dogmata catholica impugnantes refellere possint, ac praeterea 
in animo tam firmam de fidei veritatibus persuasionem et in 
corde talem erga catholicam Religionem affectionem habeant, 
ut pro hac etiam sanguinem effundere parati sint. (Pro de¬ 
fensione fidei, peculiaris regionis, ad quam destinantur, er¬ 
rores eosque confutandi modum rite cognoscant; quum autem 
communis nostri temporis error sit rationalismus, praecipuum 
controversiae studium circa illum versetur necesse est). 3 ,i0 . 
Sint probati virtute, i. e. non solum nullum vitium 
morale, quod dominetur, in ipsis appareat, sed potius sint 
humiles, mansueti, sobrii, orationis exercitio dediti, cliaritate 
erga proximum ferventes. Maxime autem opus est, ut sint 
probati virtute castitatis; nam, qui in hoc puncto fragiles 
sunt, nullatenus se plurimis, quae in Missionibus occurrere 
solent, periculis exponere possunt. 4 t0 . Sint sewper irrepre - 
hensibiliter conversati; qui enim inter monasteriorum moenia 
laudabilem vitam non agunt, regularem disciplinam non ob¬ 
servant, Superioribus non obediunt, aut alio modo reprehen¬ 
sibiles se ostendunt, idonei censendi non sunt pro Missionarii 
munere, in quo libertate, qua potiuntur, nimis facile in de¬ 
trimentum animae suae, in scandalum aliorum et in Religio¬ 
nis dedecus abutuntur. Pisanus adhuc plura, quam Seraphicus 
Doctor, pro Missionario exigere videtur; ait etiam: ,Idoneitas 
attendenda est in litteratura, in personae sanctitate, religio- 

sitate et vita, ac fidei zelo et fervore, mundi et sui perfecta 
abnegatione 4 ». 

Ad tertium. « Qui se ad Missionarii munus suscipiendum 
vere a Deo vocatos putant, debent juxta clara S. Regulae 
verba ad hoc perficiendum ,a suis Ministris Provin¬ 
cialibus licentiam petere 4 . Hi vero obligantur caute 
inquirere, an postulans necessariis ad tam arduum munus 
qualitatibus praeditus sit an non; quoniam a S. Regula pro¬ 
hibetur, aliis petitam licentiam concedere, quam illis, quos 
ad Missionarii munus idoneos cognoverint. Si viderint eos 
idoneos ad mittendum, dent ,eis licentiam et non contradi¬ 
cant^ ut in expressis verbis mandavit S. Franciscus in prima 
Regula cap. XVI. , Graviter enim, ut multi volunt, peccaret 
Min. Provincialis , si eum, quem coram Deo idoneum cogno¬ 
vit, absque gravi causa, a Min. Generali dijudicanda, a Mis¬ 
sionibus retinere vel retrahere conaretur 4 ». 

NB. Notandum vero est, juxta recentiorem Ecclesiae disci¬ 
plinam, totum de Missionibus et Missionariis negotium ad S. 
Congregationem de Prop. Fide et simul ad Ministrum Genera¬ 
lem pro Ordine Seraphico spectare. Porro, quamvis Minister Ge¬ 
neralis variis missionibus idoneos Religiosos mittere debeat, 
non tamen tuto obligare potest renitentes ad munus Missiona¬ 
rii apud infideles suscipiendum cum tanto periculo animae et 
corporis. Aliter sentiendum est de missionibus, quae in regio¬ 
nibus haereticorum et schismaticorum habentur, ac inter limi¬ 
tes Provinciae continentur, et quibus Minister Provincialis ido¬ 
neos Fratres providere debet. Ad has missiones suscipiendas 
Ministri Provinciales subditos suos vi obedientiae obligare pos¬ 
sunt, quia Provinciae alumni se per professionem jam quodam¬ 
modo obligant ad ejusdem Provinciae onera ferenda. 

Hisce de qualitatibus in Missionario requisitis ex P. Al- 
berto a Bulsano supra adductis, opportunum erit quaedam 
deliberaro de quaestione, * an scilicet Regulares in missione 
degentes obligentur ad observantiam Regulae suae et Con¬ 
stitutionum » ? 

Pro solutione hujus quaestionis praemittere libet ea, quae 
S. TJiomas habet (2, 2. q. 185. a. 8), ubi inquirit: «an Be- 
ligiosi, qui promoventur in Episcopos , teneantur ad obser¬ 
vantias regulares »? Et respondet: « Affirmative », quantum 
ad illa, quae non impediunt Pontificale officium, sed magis 
valent ad perfectionis custodiam, sicut est continentia, pau¬ 
pertas et alia hujusmodi, ad quae remanet Religiosus, etiam 
factus Episcopus, obligatus. Si igitur Religiosus factus Epi¬ 
scopus ab observantiis regularibus, quae non impediunt mu¬ 
nus suum, non absolvitur, id fortiori jure dicendum est de 
Religioso facto Missionario. Si enim conducit observantia re¬ 
gularis tamquam dispositio ad perfectionem status episcopa¬ 
lis, non minus conducet ad perfectionem apostolicae missionis; 
ac proinde, si dispositio illa non tollitur, perfectione adve¬ 
niente in Episcopo, multo minus tolli debet, adveniente mu¬ 
nere missionis. Unde recte concludit P. Gaudentius Kerckhovc, 
positam quaestionem solvens (Com. in Stat. Gen. cap. 3. § 2. 
n. 31): «Fratres Missionarii, sicut manent veri Fratres 
Minores, manent per se obligati instar aliorum Fratrum 
ad praecepta Regulae, quantum ea possunt consistere cum 
functionibus, ad quas missi sunt » . 

Quaestio haec tandem extra omnem controversiam posita 
est per Decretum S. Congregationis de Propaganda Fide 
de die 5. Junii 1852 a Sanctissimo Domino Pio IX. ap¬ 
probatum, quo norma procedendi praescribebatur in conden¬ 
dis statutis pro Missionariis Provinciae Germaniae inferioris; 
quod documentum, cum ad omnes Missionarios spectare nobis 
videatur, partim hic referendum esse duximus. Praemissis iis, 
quae in peculiaribus Conventuum statutis observanda erant, 
sequentia monita dedit S. Congregatio quod pertinet ad sta¬ 
tuta pro Missionariis condenda : 

« Cum magna pars Religiosorum Provinciae ex Missiona¬ 
riis constituatur, peculiari cura studeant iidem statutorum 
conditores, ut ordo diurnus et exercitia spiritualia in communi 
peragenda ipsis praescribantur, legesque sapientes et saluti- 

ferae statuantur, quibus et ipsi possint in medio mundo pravo 
et perverso spiritum religiosum conservare, et juxta Regulae 
Seraphicae sanctiones evangelicam ducere vitam. Sciant pro- 
pterea Patres Missionarii, sese ad Regulam, quam sunt pro¬ 
fessi, et ad illa statuta Ordinis generalia, quae muneri mis¬ 
sionis non repugnant, esse adstrictos, ac Provinciae Superio¬ 
ribus (pro Missionariis inter infideles intelligas « Ordinis Su¬ 
perioribus y>) in omnibus, quae ad regularem disciplinam per¬ 
tinent, manere subjectos, non secus ac ceteros Conventuum 
alumnos. Insuper, cum omnia et singula, in Decretis S. Con¬ 
cilii Tridentini (de reform. Regularium, sess. 25) contenta, 
observari S. Synodus praecipiat in omnibus coenobiis ac mo¬ 
nasteriis, collegiis ac domibus quorumcunque Monachorum ac 
Regularium, prae oculis jugiter teneant, ut clausurae lex, ac 
praesertim vita communis, in omnibus servanda praecipiatur, 
et ab omnibus fideliter observetur, juxta cap. I. ejusdem Ses¬ 
sionis. Item, ut omnis proprietas prohibeatur (juxta cap. II) 
et remedia contra proprietatis spiritum valitura Religiosis 
praescribantur. Ut autem sancta paupertas, Ordinis Seraphici 
decus et fundamentum, inviolate custodiatur, attendant, Reli¬ 
giosorum supellectilem statui paupertatis, quam professi sunt, 
consonam esse debere, nihilque superflui in ea sit, nihil etiam, 
quod necessarium sit, iis denegetur. Tandem quoniam ea, quae 
S. Synodus (in ead. sess. 25. cap. I: « Optandum est») pro 
disciplina ecclesiastica restituenda statuit, ab omnibus Missio¬ 
nariis regularibus fortiore jure veniunt observanda, solliciti 
sint statutorum conditores, ut ea praecipiantur ac prohibean¬ 
tur, quae in memorato Decreto injuncta aut vetita reperiun- 
tur. Ea demum ordinanda ac praefinienda, quae peropportuna 
aut necessaria videantur Missionariis injungenda, ut missionis 
munia digne impleant, et uberiores in vinea Domini fructus 
colligere queant» (Sic Decretum S. Congr. de Propaganda 
Eide, 5. Junii 1852). 

Haec ergo sunt decreta fundamentalia, seu certa prin¬ 
cipia, quae S. Congregatio prae oculis haberi voluit in con- 

dendis statutis pro Missionariis Provinciae Germaniae inferio¬ 
ris. Quamvis ad nos non pertineat declarare, eadem pro omni¬ 
bus Ordinis nostri Missionariis valere, hujus tamen sunt na¬ 
turae, ut cuivis attendenti apparere debeant tamquam ad 
omnes Missionarios spectantia. Quae enim in hoc Decreto 
observanda praescribuntur, vel ipsi juri naturae, vel S. Con¬ 
cilii Tridcntini praescriptis, vel indubitatis obligationibus re - 
ligiosi status innituntur. Optandum proinde nobis videtur, 
ut juxta praefatum Decretum varia pro variis missionibus 
condantur statuta, horumque observantiae sedulo invigilent 
Superiores, ut Missionarii in medio mundo pravo atque per¬ 
verso spiritum religiosum conservare et juxta Regulae Sera- 
phicae sanctiones evangelicam ducere possint vitam, et ita 
missionis munia digne valeant implere et uberiores in vinea 
Domini fructus colligere queant. 

Quis enim dubitat, a sancta Missionariorum conversatione 
plurimum pendere fructus laborum et salutem animarum? 
Quamvis gratiae coelesti tribuendae sint peccatorum conver¬ 
siones, divina tamen providentia fit, ut eorum praecipue fru¬ 
ctificent labores, qui per vitae sanctitatem animaeque purita¬ 
tem intime Deo manent conjuncti. Hi sunt, per quos salus 
fit in Israel, prout ipse Salvator testatus est, dicens: « Ego 
sum vitis, vos palmites; qui manet in me et ego in eo, hic 
fert fructum multum, quia sine me nihil potestis facere » 
(Joan. 15, 5). Haec palmaris veritas non solum Ordinis no¬ 
stri Seraphici, sed omnium saeculorum confirmatur experien¬ 
tia. Apostoli enim, et qui post eos integra regna converte¬ 
runt Christo, non sublimitate sermonis aliisque humanis ad¬ 
miniculis, sed virtute Dei, humili prece sanctaeque vitae ra¬ 
tione tot tantaque mirabilia operati sunt. Ut ad nostros ve¬ 
niam Missionarios, omissis omnibus aliis innumeris fere mis¬ 
sionibus nostris, solummodo de Missione nostra in Mexico re¬ 
cogitetur, et intelligetur, quare primi operarii Franciscani pau¬ 
cis annis fere integram illam regionem Christi jugo subjece¬ 
rint. Nec de fructibus in Japonia a Franciscanis relatis ullus 

mirabitur, si attendatur, quanta austeritate, quam exacta Re¬ 
gulae observantia, quibus virtutum exemplis inter infideles 
emicuerint. De primorum Missionariorum sancta conversatione 
et fructiferis laboribus egregium testimonium reliquit F. Jocin- 
nes a Zamora, dictus « Pauper », in sequenti relatione, quam 
scripsit P. Ludovico Maldonato, a quo in Japoniam missus 
fuerat, ut canonicam ibidem visitationem institueret, et quam 
ad omnium aedificationem hic referendum curavi: 

« Mi chare Pater! Talia tamque mirabilia vidi in istis re¬ 
gionibus, ut vel durissimus quisque ea recogitans non moveri 
non possit. Vidi etenim Religiosos magnae sapientiae genufle- 
xos ad pedes leprosorum, propriis manibus eos lavantes, eo¬ 
rum ulcera curantes et amore Dei tenerrime osculantes: quod 
certo melius, quam ipsa miracula eorum sanctitatem testatur. 
Pauca dicunt, sed stupenda sunt, quae complent opera pro 
servitio Dei et spirituali proximi utilitate; et quod majori ad¬ 
huc laude dignum est, juxta Seraphici Patris nostri manda¬ 
tum tam pauperem, humilem et poenitentem vitam ducunt, 
ut vestigiis primorum sociorum S. Prancisci perfecte inhae¬ 
reant. S. Patriarcham in omnibus imitari studentes ecclesiam 
suam dicarunt Sanctae Mariae Angelorum. Exsurgit haec in¬ 
ter 2000 circiter templa paganorum, in medio magnae civi¬ 
tatis de Meaco: quae facta est centrum religiosum omnium 
regnorum Japoniae ad instar urbis Jerosolymitanae, quam in 
medio terrae sitam esse dicunt. In hac ecclesia fratres no¬ 
stri excubias agunt contra infanda opera Bonzonum, quorum 
plus quam 20000 in hac civitate numerantur. 

« Religiosi sequentem ordinem exercitiorum observant. 
Media nocte semper surgunt ad Matutinum, quod minori aut 
majori solemnitate pro festorum ratione recitant: quo abso¬ 
luto, diu adhuc in ecclesia remanent, corpus suum disciplinis 
castigantes longasque trahentes orationes. Sub aurora alias 
absolvant horas canonicas, Missaeque offerunt sacrificium; dein 
usque ad prandium in xenodochiis curant leprosos, confessio¬ 
nes excipiunt, verbum Dei annuntiant, baptizant et linguam 

Japonicam addiscunt. Hora secunda pomeridiana dicuntur Ve¬ 
sperae; post quas redeunt ad xenodochia usque ad horam 
octavam, qua necessariae se committunt quieti, ut media nocte 
surgere et die sequenti consuetos labores valeant explere. Haec 
omnia propriis oculis vidi, sed plura his tibi Maniliae coram 
narrabo ». 

En quibus mediis sancti Ordinis Seraphici Missionarii 
millenos infideles Christo pepererunt atque immortale sibi no¬ 
men compararunt! Haec stupenda virtutum exempla stimulo 
sint Juvenibus nostris, qui ad exteras Missiones inter infideles 
vocatos se sentiunt, ut ante omnia cum omni conatu in vir¬ 
tutibus se exerceant, virtutibusque monasticis, continuis pre¬ 
cibus et sedula in scientiis diligentia ad tam arduum simul- 
que meritorium munus cum divina gratia se praeparent, uti 
fecerunt sancti et beati Confratres Joannes de Prado, Odo- 
ricus a Forojulio, Franciscus Solanus, Martyres Japonenses, 
aliique innumeri sancti et pii Missionarii Ordinis nostri Se¬ 
raphici: sed stupenda haec virtutum exempla stimulo sint 
etiam ceteris evangelicis nostris operariis in Missionibus 
jam occupatis, ut spiritum religiosum conservent et obliga¬ 
tiones sui status religiose adimpleant. Saepius proinde reco¬ 
gitent, curam propriae salutis et perfectionis omnibus aliis 
negotiis anteponendam esse, dicente Salvatore: « Quicl prodest 
liomini, si mundum universum lucretur, animae vero suae 
detrimentum patiatur » ? atque eas tantum diei horas sacro 
ministerio impendant, quae supersunt post expleta exercitia 
spiritualia. Hoc postulat vera charitas, quae a semetipso in¬ 
cipere debet; hoc proximi etiam suadet utilitas; qui enim sibi 
nequam, cui bonus? — Contra quo intimius quis Deo conjun¬ 
gitur, et virtutes Jesu Christi perfectius imitari studet, eo 
majores fructus e sacro suo referet ministerio. Hoc sancti 
Missionarii probe scientes, tantum temporis orationi propriae- 
que sanctificationi, quantum proximi dabant utilitati, et inde 
tot fructus salutis in animabus reportabant. Utinam saperent 
et intelligerent omnes Missionarii, sibique non minus, quam 

aliis viverent atque proficerent; tunc certe Deus ipsorum bene¬ 
diceret laboribus atque in eis impleretur sequens benedictio 
sancti Patris nostri Francisci: 

« Benedicti vos a Domino , qui errantes peccatores ad 
Dominum reducitis, viam veritatis illis ostenditis, et vos 
in sancta Evangelii observatione puros et sinceros custo¬ 
ditis ». 



TRACTATUS VI. 

De meditatione sive oratione mentali. 

caput i. 

De praestantia et utilitate meditationis. 

1. Quaeritur primo: quid et quotuplex sit oratio 
mentalis? Besp. Omnis illa oratio, quae absque usu linguae 
et labiorum motu, sola mente seu animo et cogitatione fit, 
oratio mentalis est et dici potest; a mente enim, seu animo, 
quo solo fit, mentalis dicitur. — Oratio mentalis duplex est: 
una est, qua Deum absque praecedenti, vel sine admixta me¬ 
ditatione seu consideratione, sola mente rogamus, invocamus, 
gratias agimus etc., sive dein id breviter, sive longius fiat: in 
quo sensu etiam breves orationes, seu preces jaculatoriae 
quaevis, sive longior sive brevior petitio ac invocatio gratiae 
et auxilii divini, ac quaevis recursus ad Deum, sola mente 
factus, oratio mentalis est. 

2. Altera oratio mentalis, et quidem proprie talis , ac ad 
nostrum propositum est, quae ex praecedenti, seu mediante 
attenta, et seria alicujus rei meditatione seu consideratione 
sequitur, utpote ex qua consideratione voluntas movetur ad 
varios pios affectus et actus virtutum, variasque petitiones et 
proposita pro diversitate rei consideratae gratiaeque divinae 
illuminantis ac moventis, interne producenda, seu elicienda, 
consequenter ad orationem mentalem (quae in praefatis piis 
voluntatis actibus et affectibus principaliter consistit) facien¬ 
dam. Et haec oratio mentalis communiter vocari solet Me¬ 
ditatio. 

3. Est ergo meditatio: attenta et seria aliqua alicujus 
rei , seu materiae , prius jam determinatae et praeparatae 
consideratio ad hoc , ut bene cognoscatur ct imprimatur , in - 

deque voluntas moveatur ad varios pios affectus et actus 
virtutum, petitionum et propositorum, pro diversitate rei 
consideratae gratiaeque divinae illuminantis et moventis pro¬ 
ducendos; vel brevius: Meditatio est attenta rei alicujus 
consideratio ad hoc, ut voluntas ad eliciendos pios affectus 
et actus et facienda bona proposita moveatur. Utraque haec 
moiiitationiB descriptio ex terminis patet ex eaque praestantia 
et utilitas meditationis facile conjici potest. 

4. Etenim tanta est praestantia et utilitas meditationis 
seu orationis mentalis, ut nec calamo exprimi, nec verbis de¬ 
clarari valeat. Ascetae et SS. Patres, quamvis mire extollant 
meditationem seu orationem mentalem, et in demonstranda 
illius praestantia et utilitate maxime se diffundant, fatentur 
tamen, linguam et calamum sibi in hoc deficere. Id fatentur 
etiam omnes orationi mentali debite incumbentes, utpote qui 
multiplices et mirabiles effectus ac fructus illius jugiter per¬ 
cipiunt quidem, et sentiunt, illos tamen sufficienter explicare 
nequaquam valent. Nimis longum foret et integrum librum 
requireret, si vel decimam partem eorum, quae de praestantia 
et utilitate orationis mentalis scripserunt SS. Patres et rerum 
spiritualium Magistri, adducere vellemus. Scribit de medita¬ 
tione S. Laurentius Justinianus (de casto Connubio cap. 22): 
:< Nihil aptius mentem refraenat, quam attenta meditatio, 
quae in oratione proponitur: haec quidem ab exterioribus 
cor amovet, et ad se redire compellit. Haec est disciplina 
mentis , spiritualis paedagogus, orationis funiculus , incipien¬ 
tium eruditio et intentionis mentis provida gubernatrix. Ex 
ipsius assiduitate stabilitur mens, cogitationes purgantur, so¬ 
litudo sapit, delectat Deus, ingenium acuitur, castificantur 
sensus, illustratur ratio, loquela restringitur et animus ud 
alta suspenditur. Ipsa est spiritualis janua orationis, per 
quam verbum ab ingredientibus agnoscitur et puris muneri¬ 
bus honoratur ». — Nec discrepat S. Bernardus, qui (lib. I. 
de considerat, c. 7) meditationis fructus allegans, ait: « Men¬ 
tem, de qua oritur, purificat consideratio. Deinde regit af- 

fectus, dirigit actus, corrigit excessus, componit mores, vi¬ 
tam honestat et ordinat. Haec est, quae agenda praeordinat, 
acta recogitat , ut nil in mente resideat aut incorrectum, aut 
correctione egens ». « Omnis profectus », inquit S. Isidorus 
(lib. 3. de summo Bono c. 8), « ex lectione et meditatione 
procedit; quae enim nescimus, lectione discimus, quae autem 
didicimus, meditationibus conservamus ». 

Alii SS. Patres incredibilem praestantiam et utilitatem 
meditationis seu orationis mentalis breviter, universaliter et 
efficaciter demonstrare volentes, jure merito ei tribuunt, quod 
ex meditatione vel maxime vera generetur sapientia, id est, 
scientia et cognitio Dei atque divinorum. Ex hac cognitione 
amor illorum et affectus erga illa, cum isto autem omne aliud 
bonum: ut proin, sicut de sapientia, ita de meditatione tam¬ 
quam matre et radice sapientiae, proprie et verissime dici 
possit illud (Sap. 7, 11); « Venerunt mihi omnia bona pa¬ 
riter cum illa, et innumerabilis honestas per manus illius ». 

5. Batio autem, quod tot tantique fructus ex meditatione 
sequantur, praeter alias potissimum triplex est, et quidem 
Prima: qui frequenter meditatur, et res secundum substan¬ 
tiam, proprietates et effectus considerat et expendit, necessa¬ 
riam in cunctis, ac sufficientem boni et mali notitiam perfe- 
ctamque rerum, de quibus meditatur, cognitionem successive 
acquirit, accedente praesertim divino lumine, quo Deus in me¬ 
ditatione subinde ita docet et illustrat, ut unica meditatione 
major et utilior rerum acquiratur cognitio, quam per longi 
temporis studium. Ex qua cognitione voluntas faciliter, et 
quasi necessario movetur ad bonum cognitum amandum et 
eligendum, malum vero odiendum et fugiendum, aliosque vir¬ 
tutum actus, resolutiones et proposita, pro diversitate rei 
consideratae elicienda et repetenda. 

Altera ratio est: Quod, qui frequenter meditatur, medi¬ 
tando non tantum necessariam rerum notitiam et cognitionem 
acquirat, sed eam menti et memoriae etiam bene imprimat, 
indeque voluntas non tantum tempore meditationis ad conve- 

nientcs virtutum actus et proposita moveatur, sed etiam tem¬ 
pore occasionis ad eadem observanda et exequenda fortiter et 
efficaciter incitetur, hoc ipso, quod rationes et motiva, prius 
per meditationem cognita et proposita propterea facta menti 
etiamnum oberrent, ac sicut prius ad faciendum, ita nunc ad 
exequendum moveant. Quis enim, quaeso, voluntarie peccare 
audeat, si etiam occasione oblata, ac tentatione urgente, bene 
recordetur eorum, quae de gravi malitia et damnis peccati 
prius clare cognovit? Quis jactare se audeat, si reminiscitur, 
quod, uti in meditatione plene cognovit, per vanam jactan¬ 
tiam Deo plurimum displiceat, peccati damna et effectus in¬ 
currat, meritum suorum laborum perdat, et loco illius poe¬ 
nam contrahat, simulque causet, quod Deus imposterum in 
simili gratiam minuat vel deneget. Et sic de ceteris, v. gr. 
de motivis patiendi propter Deum, amandi Deum, confidendi 
in Deo; horum enim si quis tempore occasionum recordatur, 
esse non potest, quin saepe malum omittat et bonum faciat, 
quod alias non faceret, si memoriam illorum non haberet, 
quam per meditationes comparavit. 

Tertia, et omnium maxima fructus et utilitatis ratio est, 
quia in meditatione seu oratione mentali discimus et assuesci¬ 
mus varios bonos affectus virtutum, petitionum et bonorum 
propositorum actus ingenti cum beneplacito divino nostroque 
merito et fructu, emendationis praesertim et progressus in 
virtute ac perfectione elicere. Item per eosdem actus discimus 
et assuescimus Deo uniri, cum eoque loqui, seu conversari, et 
ipsum ejusque inspirationem audire, cognoscere et sequi. Qui 
fructus major est, quam dici et explicari potest; tum, quia 
radix plurimorum aliorum fructuum est; tum, quia unionem, 
adhaesionem et conjunctionem cum Deo et cum hac omne bo¬ 
num successive causat, summum beneplacitum et gaudium, 
quod Deus habet, videlicet esse et conversari cum homine, 
juxta illud (Prov. 8, 31): « Deliciae meae esse cum filiis 
hominum », in meditatione seu oratione mentali potissimum 
acquirit, dum homo ex instituto notabile tempus ad hanc so¬ 
lam sanctam conversationem applicat. 


470 


Pars prima. 

6. Sane homini per varias inspirationes, monitiones, et 
lumina Deus saepe loquitur et adhuc saepius loqui, ac am¬ 
plius omnis generis dona et gratias dare vellet; sed multi 
non praebent aures, nec audiunt ipsum, vel, si audiunt, non 
cognoscunt vocem ipsius, et propterea plurimas gratias et in¬ 
spirationes negligunt, transire permittunt nullumque inde fru¬ 
ctum hauriunt: dum econtra illi, qui frequenter meditantur, 
voces et inspirationes audiunt, cognoscunt et magno cum fru¬ 
ctu sequuntur, etiam extra meditationem hoc ipso, quod in 
hac ipsum audire et cognoscere jam didicerint et assueverint. 
Puer Samuel vocem Domini bis sibi loquentis audivit quidem, 
sed non cognovit, quia, ut Scriptura dicit: « Samuel necdum 
sciebat Dominum » (I. Reg. 3, 7), nondum didicerat, nec as¬ 
sueverat loqui Domino, vel audire illum; at, ubi desuper in¬ 
structus, Deo loqui, et eum audire didicerat, vocem illius 
optime audivit, eamque audiens et sequens ingentes semper 
retulit fructus. Sic contingit illis, qui prius meditationi non 
addicti, meditari incipiunt et continuant. 

7. Tantam igitur ob praestantiam et utilitatem, medita¬ 
tionem omnes Patres et Ascetae, omnesque perfectae animae 
summe semper aestimarunt, diligentissime practicarunt et no¬ 
bis commendarunt. Inter quos in specie adducitur sanctus ille 
vir secundum cor Dei David, utpote qui quasi continuo in 
meditatione legis divinae existens, fructus illius mire extollit, 
omnesque beatos et in cunctis felices proclamat, qui medita¬ 
tioni sunt addicti, ut passirn constat ex Psalmis illius. In 
primo siquidem statim incipit: « Beatus vir , qui etc . in lege 
ejus meditabitur die ac nocte » (v. 2); audi fructum (v. 3): 
« Et erit tamquam lignum, quod plantatum est secus decur¬ 
sus aquarum, quod fructum suum dabit in tempore suo . Et 
folium ejus non defluet, et omnia, quaecunque faciet , pro¬ 
sperabuntur ». Et (Ps. 118, 2) ait: «Beati, qui scrutantur 
testimonia ejus ». De seipso dicit (eodem Ps. 118, 117): 
« Meditabor in justificationibus tuis semper » ; audiamus fru¬ 
ctus illius (v. 99): « Super omnes docentes me intellexi »; 
quare? « quia testimonia tua meditatio mea est». 

8. Seraphicus sanctus Pater Franciscus assiduus et mi¬ 
rabilis erat in meditatione, ita, ut etiam integram noctem 
consumpserit meditando sola verba: « Deus meus et omnia » ! 
Ob ingentem aestimationem et amorem meditationis voluit, ut 
fratres ipsius orationi, praecipue vero mentali, seu medita¬ 
tioni, sedulo essent addicti: ob quod ordinavit in Regula (cap. 
V), ut laborare etiam et studere valeant, ita tamen, ut « san¬ 
ctae orationis (mentalem liic praecipue intelligit) et devotio¬ 
nis spiritum non extinguant , cui debent cetera temporalia 
deservire ». Sancti Patris verbum et exemplum secuti sunt 
omnes, quotquot habuimus in Ordine nostro sanctos et per¬ 
fectos viros, utpote qui omnes excellentes et frequentes in me¬ 
ditatione seu oratione mentali, eadem mediante incredibiles 
fructus retulere, et ad tantum virtutum et perfectionis api¬ 
cem pervenerunt, prout videre et legere est in Prooem. Me¬ 
ditationum Vitae Christi falso S. Bonaventurae adscriptarum. 

9. Ex his collige: a) Quantopere per totam vitam qui¬ 
vis aestimare semper, amare et frequentare debeat meditatio¬ 
nem. — b) Quam male sibi consulant, quantum errent, quan¬ 
toque fructu se privent, qui ex frivolis, fictis et quaesitis cau¬ 
sis meditationem, ubi possunt, fugiunt, declinant et decurtant, 
vel ad eam sero veniunt, aut eandem abbreviant. — c) Etiam 
illos sibi pessime consulere et graviter errare, si externis, etsi 
bonis, et ad salutem utilitatemque proximi ordinatis actibus, 
operibus et negotiis, totos se, vel in tantum impendunt, ut 
tempus meditandi sibi non sumant vel relinquant. 

CAPUT II. 

De necessitate et facilitate meditationis. 

A. 1. Quaeritur: Quanta sit necessitas meditationis? 
Resp. Ad superandum, debite mortificandum et eradicandum 
malas passiones et inordinatos affectus; item, ad acquirendum 
solidas virtutes et veram perfectionem, sive Christianam sive 

religiosam, omnino et absolute necessaria est frequens medi¬ 
tatio seu oratio mentalis, adeo, ut sine frequenti meditationis 
seu mentalis orationis usu, nullus veram et solidam aliquam 
virtutem, multo minus perfectionem obtenturus, vel certe non 
diu in ea perseveraturus sit, sed malis passionibus ac inordi¬ 
natis affectibus subjectus permansurus, et tempore suo, ten- 
tationis praesertim, vel alia data occasione suas certo imper¬ 
fectiones ac virtutum defectum in effectu proditurus sit. Ita 
unanimiter iterum conclamant omnes SS. Patres et Ascetae, 
praeeunte Spiritu Sancto (Jerem. 12, 11) lamentante et di¬ 
cente: « Desolatione (spirituali nempe ob abundantiam mali¬ 
tiae et perversionis) desolata est omnis terra »; audiamus 
causam: « quia nullus est, qui recogitet corde », id est, qui 
mysteria, principia et doctrinam fidei et salutis nostrae, de¬ 
bite consideret, meditetur et revolvat mentique imprimat, in- 
deque ad perfectam illorum cognitionem et frequentem memo¬ 
riam, ex liac ad aestimationem ac amorem, ex isto autem ad 
sequelam et observantiam deveniat. Sanctus David ingenue 
fassus est (Ps. 118, 92): «Nisi quod lex tua meditatio mea 
est, tunc forte periissem in humilitate mea », id est, in per¬ 
versa, corrupta et mala natura mea. 

2. Confirmat hoc Bartholoraaeus Riceius ex S. Cliryso- 
stomo (Serm. I. et II. de Orat.), dicens: Quod oratio men¬ 
talis tam necessaria sit animae ad vitam spiritualem con¬ 
servandam, quam necessaria est anima ad naturalem vitam 
corpori subministrandam et conservandam, quod fuse dedu¬ 
cit in Instruet, de modo recte meditandi P. I. c. 1. — Con¬ 
testantur S. Theresia, S. Alphonsus Lig., Yen. Rodriguez alii¬ 
que vitae spiritualis doctores, quod sit meditatio seu oratio 
mentalis pro Religioso « conditio sine qua non » ad tenden¬ 
dum ad perfectionem. 

3 Confirmatur responsio etiam experientia, qua constat, 
quod nullus hucusque attigerit solidam aliquam et constan¬ 
tem virtutem, multo minus perfectionem vel sanctitatem, qui 
non frequenter se exercuerit in meditatione seu oratione men- 

tali. Econtra vero eadem experientia constat, illos, qni medi¬ 
tationi addicti non sunt, eamque absque justa causa passim 
negligunt et omittunt, aut tepide et negligenter peragunt, 
plerumque plenos esse malis passionibus atque continuo sub¬ 
jacere pravis habitibus et vitiis, si non gravibus, saltem le¬ 
vibus, vitamque ducere vere tepidam, et hoc ipso summe pe¬ 
riculosam. 

4. Ratio responsionis praeter alias potissimum triplex 
est, eaque immediate opposita tribus rationibus supra ad 
mini. 5 positis; seu potius est defectus illarum rationum, ob 
quas meditationem tam praestantem et utilem diximus. JPrima 
est: Quia, qui non vacat meditationi, debitam et sufficientem 
cognitionem boni ac mali, aliarumque rerum ad salutem scitu 
necessariarum non habet, indeque nec ad amandum et prose¬ 
quendum bonum, nec ad aversandum ac fugiendum malum 
voluntas illius sufficienter movetur, nec ipse efficacia propo¬ 
sita elicit, hoc ipso, quod voluntas non feratur in incognitum: 
k Cum nil votitum, quin praecognitum », et: « Ignoti nulla 
cupido ». Quantum autem animae damnum afferat isthaec ex 
neglectu meditationis proveniens ignorantia rerum spiritua¬ 
lium, satis explicare non possunt SS. Patres et Ascetae. 

5. Secunda ratio est: Quod, licet etiam multi eorum, 
qui raro aut nunquam meditantur, ex lectione, studio, con¬ 
cionibus et discursibus acquirant et habeant rerum spiritua¬ 
lium aliquam cognitionem et notitiam, ea tamen ordinarie satis 
imperfecta et insufficiens, vel saltem menti et memoriae satis 
impressa non haeret; praesertim, cum paucae illae, debiles 
ac imperfectae rerum spiritualium species a passionibus, cura 
et sollicitudine hujus saeculi terrenisque cogitationibus et spe- 
ciebus, quibus meditationi non addicti plerumque referti sunt, 
obruantur ac exstinguantur, vel ita debilitentur, ut parum 
aut nihil prosint etiam illis, qui bona mente ac voluntate 
eas ab initio susceperunt, teste Evangelio (Luc. c. 8), ubi 
aperte testatur Christus, plures quidem esse, qui verbum Dei 
ac necessaria et utilia salutis hinc inde audiunt, vel legendo 

percipiunt quidem; sed quia cogitationem illorum et notitiam 
satis radicatam ac bene impressam (quae meditando acquiri¬ 
tur) non habent, ab inordinatis, quibus omittentes meditatio¬ 
nem abundant, curis, sollicitudinibus, terrenisque et profanis 
speciebus, tamquam spinis, brevi ita obruuntur et suffocantur, 
ut necessarium fructum afferre non valeant, eo quod tempore 
occasionis, aut tentationis, omnino non, vel obiter tantum, 
obscure et in sufficienter recordentur illorum, quae ad decli¬ 
nandum a malo, ac faciendum bonum, voluntatem movere 
possent et deberent; quod ipsum una ex principalibus causis 
ruinae spiritualis est. Hinc multi ex SS. Patribus existimant, 
omnes hominum imperfectiones omniaque eorum peccata pro¬ 
venire ex defectu verae fidei, non quidem, quasi non crede¬ 
rent (innumeri enim sunt, qui mysteria, articulos et principia 
fidei firmiter credunt), sed quia illorum, uti deberent, prae¬ 
sertim tempore occasionis et tentationis non recordantur, nec 
ea debite considerant; hoc enim si facerent, certissime aliter 
viverent et tot peccata non committerent. 

6. Tertia ratio est: Quod, qui raro, aut nunquam me¬ 
ditantur, non discant, minus assuescant, consequenter nec 
bene sciant, nec bene possint, indeque nunquam, aut raro, 
vel certe nonnisi imperfecte soleant per internos bonos affectus 
et virtutum actus cum Deo conversari et agere; nec reciproce 
audiant, neque intelligant, adeoque nec sequantur, sed ncgli- 
gant ipsius vocem, illuminationes et inspirationes, ex quo non 
potest non ingens sequi jactura ac ruina; si enim in medita¬ 
tione per internos actus, sanctamque cum Deo conversationem 
et unionem homo nunquam ardescit, nec conservatur et nu¬ 
tritur ignis devotionis, necessario frigescit charitas, tepescit 
anirnus, spiritus devotionis et fervoris deficit vel exstinguitur, 
taedium fastidiumque rerum spiritualium introducitur, omnis 
consolatio et gaudium in Domino perit, cessat, totaque vita 
et exercitia pia desipiunt, indeque vel omittuntur, vel negli- 
genter peraguntur. Sed et multae imperfectiones, laxitates, 
dissolutiones aliaque illicita committuntur, mali habitus con- 

trahuntur, et, quia omnis interna consolatio et quies in Do¬ 
mino abest, ad solatiuncula externa recurritur, malisque pas¬ 
sionibus et inordinatis affectibus habenae laxantur, indeque 
sequitur, quod continuetur vita, si non graviter mala, saltem 
totaliter tepida, ita, ut anima tandem deveniat ad magnum 
totalis ruinae periculum, praesertim, quia imperfectum ac pe¬ 
riculosum hunc vivendi modum deponendi, aut emendandi 
nulla, aut certe nonnisi tepida et inefficacia fiunt proposita, 
hoc ipso, quod voluntas nec a majori et clariori, bene fun¬ 
data et impressa (quae frequenter meditando acquiritur) re¬ 
rum notitia, nec ab inspiratione ac illuminatione divina, quam 
juxta dicta vel non agnoscunt, vel non audiunt, vel non se¬ 
quuntur, efficaciter ad illa moveatur. 

7. Ex his, dilecti fratres, colligetis primo: Non velle 
sedulo frequentare meditationem, esse idem, ac non velle ten¬ 
dere ad solidam virtutem ac perfectionem, cum haec sine illa, 
tamquam medio necessario, obtineri non valeat. — Colligetis 
secundo: Velle vitare, fugere, aut declinare meditationem, vel 
se eidem subducere, esse idem, ac velle subjacere suis malis 
affectibus, utpote qui sine illa eradicari non valent. — Colli¬ 
getis tertio: si de aliquo cum veritate dicitur, quod non aesti¬ 
met, non amet et frequentet meditationem, de eodem etiam 
cum veritate, et absque scrupulo dici possit, quod nulla in eo 
sit solida virtus, et multo minus aliqua in illo reperiatur 
perfectio. — Colligetis tandem quarto: Eeligionem, Provin¬ 
ciam, aut Conventum, in quo meditatio non aestimatur et 
debite non frequentatur; vel communitatem, ubi eadem a 
quovis passim et libere negligitur, vere esse, omnique jure 
dici posse miseram et penitus imperfectam, utpote quae Dei 
famulis aut famulabus, solida virtute et perfectione praeditis 
ordinarie caret; econtra imperfectis, tepidis etc. semper abun¬ 
dat, et a qua nec pro Dei gloria, nec aliorum salute insignis 
aliquis fructus sperari potest, sicut ait S. Bonaventura (De 
sex alis Seraphim, c. 2. n. 10): « Arida est omnis Religio , 
quae non oleo isto saginatur; instabilis est bonorum operum 

structura , quae devotae orationis frequentia non compagina - 
tur, sicut paries lapidum sine caemento. In omni Religione, 
ubi devotionis fervor tepuerit , etiam aliarum virtutum ma¬ 
china incipit deficere et propinquare ruinae ». 

Propter hanc absolutam meditationis necessitatem omnia 
Ordinis nostri Seraphici Statuta Generalia inde ab Ordinis no¬ 
stri exordio usque nunc promulgata ad mentem S. P. N. Fran- 
cisci ante omnia urgent orationem mentalem, idemque, sed 
majori adhuc rigore Reformatarum Ordinis Familiarum Consti¬ 
tutiones Generales, Statuta Provincialia respectivis Familiis ac 
Provinciis inculcabant. 

Audi Statutorum Generalium (an. 1827. cap. III. § VI. n. 
209—213. p. 30) admonitionem: «Divinis officiis mentalis ora¬ 
tio jungi debet, qua nimirum ad divinos hauriendos fulgores 
et ad virtutum incitamenta nil opportunius, nihil ad retinen¬ 
dam regularis vitae disciplinam et ad conservandam, vel etiam 
instaurandum Religionis institutum magis necessarium' credi¬ 
mus. Nec sane Religiosi nomine vere dignus est, qui sanctae 
orationis (mentalis) studio non fervet». — «Fratres itaque 
omnes congruis temporibus et locis, juxta laudabilem et proba¬ 
tam cujusque Provinciae consuetudinem, simul convenientes, 
diebus singulis saltem per horam orationi incumbant, praemissa 
moderata lectione libri, qui vernacula lingua mysteria fidei 
contineat et explicet, in praeparationem et argumentum secu¬ 
turae contemplationis. Speciali huic obligationi satisfieri non 
possit per processiones intra ecclesiam vel claustra, sive per 
recitationem Stationis SS. Sacramenti, vel quid aliud simile». 

« Qui interesse neglexerit, coram Fratrum capitulo disci¬ 
plinae poenam subeat; et si admonitus in contumacia persti¬ 
terit, suffragiorum jure triennio careat, atque etiam carcerc pu¬ 
niatur Provincialis arbitrio » . — « Superiores locorum de hoc 
sancto exercitio sint maxime solliciti. Fratres suos incitent 
verbo et exemplo, negligentes statutis poenis coerceant; quodsi 
et ipsi super his culpabiles fuerint, privatione officii, vel gra¬ 
vius puniantur pro negligentiae modo, Provincialium arbitratu. 
Provinciales ipsi saluberrima haec de oratione decreta totis in 
Christo viribus ac studiis servari curent. Si fecerint, nihil se 

aut Deo gratius, aut Religioni fructuosius fecisse sciant » (Stat. 
Gen. 1. c.). 

Statuta Generalia Barchinonensia (pro Recollectis et Discal¬ 
ceatis) sequentia habebant: «Monemus Fratres omnes, ut con¬ 
gruis horis sanctae devotionis et mentalis orationis studio se 
exercere conentur; animadvertentes, nihil magis necessarium 
esse pro conservanda nostra Religione, quam juge sanctae ora¬ 
tionis exercitium, quo deficiente omnia corruant necesse est » . 

— « Atque adeo secundum antiquam nostrae Religionis con¬ 
suetudinem post Completorium omnes, tam Clerici quam Laici 
per spatium horae dimidiae orationi mentali devote insistant». 

— « Post Matutinum similiter per id temporis spatium orationi 
vacent; idque observandum erit per totius anni circulum omni¬ 
no » (Chronol. hist.-legal. t. I. p. 609). 

Statuta et Constitutiones generales Familiae Cismont. Ord. 
S. Franc. Minorum Reformatorum : « Infallibiliter fiant duae 
horae, in communi, orationis mentalis singulis diebus, una hora 
semper post Completorium, vertendo clepsydram ad , Nunc di¬ 
mittis 1 et alia post Nonam » (Const. General. Reform. cap. III. 
n. 11 et 12). 

Idem legebatur in Statutis Provincialibus: 

« Oratio mentalis singulis diebus bis instituatur, juxta De¬ 
creta Pontificia et Statuta Generalia: Matutina aestivo tem¬ 
pore fiat ante Primam, ab hora quinta usque ad sextam; po- 
meridiana autem semper absolvatur post Completorium. Et qui¬ 
dem ad priorem clepsydra vertatur, dum Litaniae de omnibus 
Sanctis inchoantur, ad posteriorem vertatur ad initium Can¬ 
tici , Nunc dimittis ‘ ». — « Omnes omnino ad orationem utram¬ 
que conveniant, nisi fuerint gravissime impediti, ... et etiam 
Fratres itinerantes semper curent meditationem absolvere» 
(Statut. Prov. Reform. S. Anton. Majoris Poloniae an. 1662. 
c. III. p. 34). 

« Tempore matutino, dictis Litaniis omnium Sanctorum, 
duret meditatio media duntaxat hora et finita meditatione be¬ 
nedicantur omnes a Superiore aut digniore Chori ...» « Post 
Completorium per integram horam ad clepsydrae fluxum duret 
meditatio vespertina » . — « Declaramus, a meditatione prae¬ 
sertim vespertina, neminem prorsus cujuscunque sit conditionis 

aut dignitatis esse exemptum, unde omnes ad eam comparere 
teneantur, etiam Laici necessario et urgenti labore non impe¬ 
diti. Exeuntes a meridie ad eam reverti obligantur, nisi spe¬ 
cialiter pro illa vice emanendi licentiam habeant, vel salus ani¬ 
marum aliud exposcat sub poena panis et aquae» (Statut. 
Prov. Reform. S. Crucis Croatiae-Carnioliae. an. 1719. c. III. 
p. 18. n. 18, 20). 

« Mandamus, ut meditationi detur integra hora a quinta 
usque ad sextam, hiemali vero tempore post Matutinum . . . 
Post Completorium fiat recollectio usquedum detur signum 
collationis vel coenae. Ad hanc recollectionem domum reverti 
teneantur, quicunque extra Conventum fuerint, nisi specialem 
licentiam habeant, vel salus animarum aliud requirat, sub 
poena jejunii in pane et aqua » (Statut. Prov. Reform. S. Ma¬ 
riae Hungariae an. 1659. c. III. § 2. p. 22. n. 1—3). 

Ejusdem quoad meditationem seu orationem mentalem te¬ 
noris erant etiam ceterarum Provinciarum Statuta antiqua. 
Eadem quoad orationem mentalem etiam novissimae « Consti¬ 
tutiones Generales Fratrum Minorum » (an. 1897, pag. 33. n. 
161) praecipiunt sequentibus verbis : 

« Fratres itaque omnes congruis temporibus et locis, juxta 
probatam cujusque Provinciae consuetudinem simul convenien¬ 
tes, diebus singulis saltem per horam, orationi mentali incum¬ 
bant, praemissa moderata lectione libri, qui vernacula lingua 
mysteria fidei explicet. Ubi viget, consuetudo diutius meditandi 
retineatur. Speciali huic obligationi satisfieri non possit per 
processiones, sive per recitationem stationis SS. Sacramenti vel 
per quid aliud simile. Fratres, qui extra Conventum degunt, 
ab oratione mentali aliisque exercitiis pietatis non eximuntur. 
— Superiores de hoc sancto exercitio sint maxime solliciti: 
Fratres suos incitent verbo et exemplo, et negligentes poenis 
coerceant». 

Ex his colligite, dilecti Fratres, quanti momenti Ordo Se- 
raphicus semper habuerit orationem mentalem, et quantopere 
Patres nostri omnimodis contenderint et contendunt, ut per hoc 
medium ad mentem S. P. N. Francisci semper in Religione no¬ 
stra conservaretur et conservetur anima Ordinis nostri Sera- 
phici, id est, spiritus sanctae orationis ac devotionis. 

B. 8. His de necessitate meditationis dictis, jam de fa¬ 
cilitate meditationis est agendum. Consulto et necessario po¬ 
nitur praesens punctum ad detegendam et tollendam falsis¬ 
simam et maxime nocivam apprehensionem ac opinionem, qua 
plurimi putant, meditari esse rem valde difficilem et abstru¬ 
sam, altam insuper, sublimem, et nescio quam artificiosam, 
adeo, ut a solo nomine terreantur, ac de ea horrorem et fa¬ 
stidium habeant, indeque vel omnino fugiant et omittant, vel 
ubi et quantum possunt, declinent, praesertim, quia opinantur, 
et, ut dicunt, experientia probatum habent, se non posse 
utiliter meditari, consequenter melius esse, si tempus, medita¬ 
tioni alias deputatum, aliis iisque utilibus operibus, e. gr. ora¬ 
tioni vocali impendant, quam quod inter continuas distractiones 
cum taedio ac fastidio, sine fructu meditari frustra conentur. 

Gravissimus hic error et falsissima imaginatio a grandi 
fraude daemonis provenit, qua non tantum saeculares a po- 
tiori, sed etiam non paucos Religiosos a frequentanda medi¬ 
tatione deterret, et maximo cum detrimento illorum spirituali 
avertit. Ad hanc itaque falsissimam opinionem et nocivam 
meticulositatem detegendam et tollendam 

9. Q u a e r i t u r: An et quam facilis sit meditatio ? R e s p. : 
Meditatio seu oratio mentalis facillima est, ita, ut quivis ra¬ 
tionis compos faciliter meditari valeat, dummodo, quod in se 
est, humiliter ac simpliciter faciat, ac pauca quaedam eaque 
facilia observet. Cum enim juxta supra (n. 3) dicta meditari 
aliud non sit, quam assumere et proponere sibi materiam ali¬ 
quam certam, illamque juxta naturam illius, proprietatem, 
circumstantias, effectus, causas etc. intellectus attente consi¬ 
derare et bene expendero, ad hoc, ut animus, seu voluntas 
moveatur ad convenientes virtutum actus et affectus, resolu¬ 
tiones et proposita facienda, quivis fateri debet, hoc facillimum 
esse, hoc ipso, quod semper in cujuslibet potestate sit, sibi 
proponere et assumere certam aliquam materiam eamque at¬ 
tento considerare, et circumstantiate bene expendere (quis enim 
prohibetur, aut impeditur ab hoc?). Si autem, ut facile potest, 

hoc facit, convenientes, considerataeque et bene cognitae ma¬ 
teriae proportionati affectus et actns, resolutiones et proposita 
animi, seu voluntatis, naturaliter et necessario quasi sequun¬ 
tur; cum animus et voluntas nostra ex natura moveatur 
actusque ac affectus, resolutiones et proposita eliciat, juxta 
quod intellectus rem bonam, aut malam cognoscit, eique ut 
talem exhibet: ita, ut, si intellectus rem aliquam cognoscit 
voluntatique repraesentat ut malam, turpem, nocivam, odio¬ 
sam, dolorosam ctc., voluntas necessario moveatur ad illius 
odium ac aversionem, resolvatque et proponat eam fugere et 
declinare, ac insuper sollicita sit de mediis eam avertendi; 
econtra vero, si intellectus rem cognoscit, ac voluntati reprae¬ 
sentat vel exhibet ut bonam, utilem, jucundam, honorificam etc. 
moveatur ad amorem et desiderium illius, resolvat, et proponat 
eam comparare, sollicita sit et indaget de mediis illam acqui¬ 
rendi, eaque applicare resolvat. Videtis ergo, non difficile, sed 
facile esse meditari. 

10. Quod ut adhuc magis capiatis, scire et notare debe¬ 
tis, dilecti fratres, in anima nostra tres potentias esse seu 
facultates: memoriam videlicet, intellectum et voluntatem , 
per quas potentias homo interne operatur et suos actus pro¬ 
ducit. Per memoriam reminiscimur, seu recordamur rerum 
praeteritarum, vel eas ut praesentes, aut futuras nobis sim¬ 
pliciter tantum repraesentamus. Per intellectum vero illas, 
quas nobis objicit aut exhibet memoria, magis consideramus, 
expendimus, ruminamur, desuper ratiocinamur etc. Per volun¬ 
tatem denique circa ea, quae intellectu expendimus, varios 
affectus et actus pro diversitate rei consideratae, et cognitionis 
habitae, elicimus; illa, quae bona cognovimus, amando v. gr., 
desiderando, resolutiones pro ea assequenda faciendo, media 
ad illa necessaria determinando, impedimenta amovendo, alios- 
que convenientes actus exercendo; illa vero, quae per consi¬ 
derationem mala cognovimus, odio habendo v. g. timendo, ob 
ea jam fricta dolendo, resolutiones et proposita do illorum 
fuga in futurum faciendo etc. 

11. Hae itaque tres potentiae seu facultates animae ad 
quamlibet meditationem concurrunt, per easque quaelibet no- 
cessario fieri debet, et pro cujusvis libitu facillime fieri pot¬ 
est, praesertim cum praefatae potentiae naturali quadam con¬ 
nexione ac subordinatione subsequantur, et sese invicem suis 
in officiis juvent, unaque alterius actus naturaliter secundet 
ac facilitet. — Sic enim per memoriam recordamur rei, de 
qua meditari volumus, ac eam breviter repraesentamus, seu 
proponimus intellectui, quod utique facile est. Intellectus 
dein rem, sive materiam a memoria sibi propositam et ex¬ 
hibitam incipit et continuat attente considerare, exacte per¬ 
pendere, desuper ratiocinari, memoria interea identidem, et 
quasi inadvertenter subministrante et suggerente nunc hanc, 
nunc illam rei meditandae partem, vel proprietatem, circum¬ 
stantiam, aut etiam aliam ad propositum servientem mate¬ 
riam, quod, cum naturaliter seu juxta connaturalem modum 
naturae rationalis, et quotidie a quovis fiat, nullam etiam in 
se difficultatem continet. Et quoniam ex hujusmodi attenta et 
sedula rerum consideratione et perpensione major illarum co¬ 
gnitio naturaliter et necessario sequatur, pariter ex naturali 
quasi consequentia consequitur facilitas meditationis. _ De¬ 

nique etiam voluntas operatur suos affectus, et actus, resolu¬ 
tiones et proposita, pro diversitate materiae consideratae, ac 
cognitionis inde habitae elicit, hoc ipso, quod voluntas, utpote 
potentia caeca, in suis operationibus ab intellectu principali¬ 
ter dirigatur ab eoque dependeat, ita, ut tales actus et affe¬ 
ctus taliter circa rem aliquam eliciat, qualiter intellectus eam 
cognoscit, et ut eam cognitam exhibet, ipso intellectu et me¬ 
moria eandem voluntatem ad memoratos suos affectus et actus, 
nova consideratione, vel recordatione intermedia ac intermixta, 
ubi ac quando indiget, denuo excitante, stimulante ac quasi 
adigente. 

12. Confirmatur tandem meditandi facilitas evidenti ex¬ 
perientia quotidiana, qua constat, quod omnes homines ratio¬ 
nis compotes, viri et mulieres, juvenes et senes, docti et in- 

docti, etiam simplices et rustici, per dictas tres potentias saepe 
et absque difficultate facillime et verissime meditcntur, hoc 
ipso, quod nullus sit, qui non saepe, dum alicujus rei per 
memoriam recordatur, illam postea per intellectum attente 
consideret, ruminet, secundum circumstantias expendat, desu¬ 
per deliberet, ac prout dein rem cognoscit, affectus, actus, 
resolutiones et proposita in animo ac voluntate eliciat, me¬ 
diaque ad illa exequenda quaerat et assumat; quod a parte 
rei profecto nil aliud est, quam meditari. 

CAPUT III. 

De variis meditandi methodis. 

1. Meditationem seu orationem mentalem adhuc facilio¬ 
rem nobis reddunt certae meditandi methodi. Quamvis enim 
ars bene meditandi sit ars coelestis, in qua potius a Spiritu 
Sancto quam ab hominibus instrui debemus, tamen doctrina 
illuminatorum et in rebus spiritualibus peritorum magistro¬ 
rum, praesertim Sanctorum, maximae est utilitati. Tamquam 
probati duces in viis absconditis orationis mentalis accuratis¬ 
simam nobis praebent directionem, qua facillime et securis¬ 
sime ad finem propositum pervenire possumus; itidem media 
nobis designant ad minuendas hujus viae molestias nosque 
monent de cavendis periculis, quae nobis damnum aut perni¬ 
ciem afferre possent, nisi ad ipsorum doctrinam eadem evitare 
sciremus. Sanctorum de orandi methodo doctrinae non sunt 
studiorum speculativorum fructus, sed simplex eorum expe¬ 
rientiae explicatio et relatio clarae illius cognitionis, quam 
Spiritus Sancti illuminatio et unctio ipsorum animis profunde 
impresserat. Ipsi in via orationis magnos fecerunt gressus fe- 
liciterque ad finem propositum pervenerunt, ubi devotionem 
unctione plenam, amor&n divinum et intimam cum Deo unio¬ 
nem invenerunt. Nos igitur ad eundem viae finem pervenire 
volentes eorum doctrinam humili docilique corde excipiamus 

eamque meditandi methodum, quae ingenio indigentiisque no¬ 
stris magis respondet, summa cum diligentia in rem nostram 
convertamus. 

2. Prout omnibus notum est, variae a viris sanctis con¬ 
scriptae meditandi methodi exstant. Quamvis in quibusdam 
punctis inter se discrepent, tamen ad eundem finem perdu¬ 
cunt et abs dubio eas sequentes multum in oratione mentali 
adjuvant. In essentialibus (id est, quod praeparationem remo¬ 
tam et proximam, exercitium memoriae, intellectus et volun¬ 
tatis, pios affectus, pia proposita, petitiones etc. attinet) omnes 
concordant. — Meditandi methodus a viris sanctis nobis de¬ 
signata vitae internae tironibus tamquam subsidium inserviat, 
ut majorem ex oratione mentali fructum referant. Dicimus 
« subsidium >»; meditans ergo methodum nunquam habeat tam¬ 
quam finem tali modo, ut eidem etiam tunc adhaerere vellet, 
si ipsum impediret aut eum a quaesita devotione magis reti¬ 
neret quam eandem ipsi compararet. Et hoc non solum ad 
methodum in genere, sed etiam spectat ad meditationis pro¬ 
cessum in specie; ipsi Sancti non intermiserunt de tacto er¬ 
rore meditantes monere. Scribit de hoc S. Petrus de Alcan- 
tara (Libell. aur. Pars I. docurn. 1): « Earum rerum, quae 
inferius in certa puncta et tempora digeremus, considera¬ 
tioni non ita inhaerendum esse, ut ad alia, in quibus mens 
majorem invenerit devotionem ac fructum, transire nefas pu¬ 
temus. Cum enim omnium horum exercitiorum finis sit de¬ 
votio, id quod ad hunc scopum proximius accedit, utique 
potius ac melius esse censendum est. Quod tamen non levi¬ 
ter et quacunque ex causa fieri debet, sed cum emolumento 
claro ac manifesto ». 

3. Casus a S. Petro de Alcantara praevisus e. gr. acci¬ 
deret, si meditanti jam in meditationis initio a Deo singula¬ 
ris de aliqua veritate donaretur divina illuminatio, per quam 
cor suum vi dulci ad illius veritatis meditationem et ad adae¬ 
quatos affectus allectum sentiret. Tali divina visitatione anima 
ab ipso Domino clara illa divinarum rerum cognitione perfun- 

ditur, quam alias consueto intellectus exercitio sibi compararo 
debuisset. Certe stultitia simulque temeritas esset, supernis 
hujusmodi commotionibus resistere. 

4. Hinc etiam S. Franciscus Salesius (Colloq. spirit. Col- 
loq. 18) dehortatur ab imprudenti illo conatu, in quibuscun¬ 
que circumstantiis consuetae meditandi methodo quasi mecha¬ 
nice inhaerendi. Demonstrat Sororibus Ordinis Visit. B. V. 
Mariae, quam ineptus ac nocivus sit talis in meditatione pro- 
cedmidf modus dicens: * Nonnulli valde falluntur putantes, 
ad orationem mentalem multum methodi requiri; anxie quae¬ 
runt quandam artem, quae ipsis ad hunc finem irremissibi¬ 
lis videtur, et non desinunt de suo orandi modo scrutari, 
ut videant, quomodo orationem suam persolvant, aut quo¬ 
modo eam juxta opinionem suam persolvere possint; putant, 
orationis tetnpore nec tussire nec se movere ipsis licere, ex 
timore, ne Spiritus Dei ab ipsis recedat. Profecto, stultitia 
magna! quasi Spiritus Dei tam esset irritabilis, ut ab oram* 
tium methodo aut habitu externo dependeat. Non dico, quod 
certa methodo illis non sit utendum, sed quod ad eam non 
adeo serviliter astringantur, sicut faciunt illi, qui orationem 
suam nunquam- bene persolutam existimant, nisi considera¬ 
tiones pios affectus praecedant, quos Dominus ipse in eis 
excitat; dum posteriores tamen sint finis seu scopus, ad 
quem considerationes perducant. Tales animae similes sunt 
iis, qui ad locum destinatum progressi reverti volunt, quia 
non per eam viam, quae ipsis fuit demonstrata, ad illum 
pervenerunt ». 

5. Tanta cum gravitate sanctus « Asceseos Doctor » in¬ 
vehitur contra illam vim servilem, qua non pauci, bona qui¬ 
dem intentione, orationis methodi formae externae inhaerere 
volunt, quasi in forma salus tota inveniri posset; et cum ipso 
ceteri sancti asceseos magistri concordant. Pleni Spiritu San¬ 
cto omnes cognoverunt, Spiritum Dei ab omni anxiarum pu- 
sillarumque formarum re esse alienum, eumque potius liber¬ 
tatem liberamque animi commotionem procreare secundum 

apostolicum verbum: « Ubi autem Spiritus Domini, ibi li¬ 
bertas » (II. Cor. 3, 17). — Ipse etiam Spiritus Sanctus 
cum infinita libertate formarumque varietate efficaciam suam 
in Fidelium cordibus manifestat. Sic idem Spiritus divinus, 
quamvis omnium Sanctorum fuerit summus magister, ductor 
et rector in via orationis, tamen non omnes Sanctos eodem 
direxit modo, ita ut varietas ductionis divinae in diversis San¬ 
ctis evidens sit. Idem quoque patet ex meditandi methodis, 
quas ipsi Sancti nobis commendarunt, quae — quamvis in 
essentialibus concordantes — tamen in forma singularumque 
partium dispositione non parum inter se discrepant. Innumeri 
his orandi et meditandi methodis utentes auxiliante divina 
gratia ad valde perfectam orationem ac sublimem meditatio¬ 
nis gradum pervenerunt; omnes enim istae orandi methodi 
valde bonae sunt ac sanctae. Et in hoc ipso providentia di¬ 
vina sapientissimam perfectissimamque sese ostendit, quod va¬ 
rias lias orationis methodos nobis contulerit, ut omnes et sin¬ 
guli, in via orationis progredi volentes, in una alterave insti¬ 
tutionem ad meditationem seu orationem mentalem, ingenio 
seu facultatibus ac indigentiis suis adaequatam invenire pos¬ 
sent. 

6. His dictis jam de variis meditationis seu orationis 
mentalis methodis esset tractandum; ast arctum libri spatium 
nec summatim easdem exponero concedit. Hac de causa se¬ 
quentia tantum hic brevi adnotentur. 

In communi sex numerantur meditandi methodi, scii, ea, 
quae dicitur « orandi methodus Patrum deserti », quam Ven. 
Dei servus Joannes Jacobus Olier, celebris Seminarii S. Sul- 
pitii Parisiensis fundator, ex scrifitis SS. Ambrosii, Benedicti, 
Gregorii Magni, Joannis Chrysostomi et Nili composuit; hinc 
ista methodus etiam Olierii dicitur. — Methodus S. Bona- 
venturae, scriptis Doctoris Seraphici desumpta; — methodus 
S. Petri de Alcantara , quam ipse descripsit in suo tractatu 
de oratione, merito « Libellus aureus» dicto; — methodi S. 
Ignatii, S. Fr ancisci Salesii et S. Alphonsi Mariae Lignor ii. 

7. Juxta methodum « Antiquorum Patrum » meditatio, 
communiter « Oratio » dicta, in tres partes dividitur, scii, in 
praeparationem, orationem proprie sic dictam, et conclusionem. 
Oratio subdividitur in adorationem, communicationem et coo¬ 
perationem. Prima pars, adoratio , attentam rei meditationem 
continet. Haec consideratio est facienda cum relatione ad Je- 
sum Christum, qui est omnis virtutis et sanctitatis fons si- 
mulque exemplar nostrum, quod sequi debemus. Hoc modo 
tota oratio fit vere practica. Immediatus hujus consideratio¬ 
nis effectus sunt affectus adorationis, admirationis, laudis, amo¬ 
ris, gaudii et gratiarum actionis. — In secunda orationis 
parte, in communicatione, conamur, ut participes fiamus ejus, 
quod in prima parte amavimus aut admirati sumus, ex quo 
sequuntur instantes petitiones , quae sunt res principalis. — 
In tertia orationis parte formanda sunt practica et firma pro¬ 
posita. — Conclusio gratiarum actionem, deprecationem et 
fasciculum spiritualem complectitur. 

Quod attinet methodum S. Bonaventurae , Seraphicus Do- 
ctor formalem meditandi methodum non scripsit; ast ex scri¬ 
ptis ejus (cfr. praesertim ejus opuscula: Collatio XX. in He¬ 
xaemeron n. 12. et 19., et De Triplici Via, alias Incendium 
amoris c. I. n. 18. et c. II. n. 4.) facile conspici potest. Fi¬ 
nis, quem oratio in genere et meditatio in specie juxta do¬ 
ctrinam S. Bonaventurae habet, est unio cum Beo per san¬ 
ctum amorem. Meditatio hunc scopum assequitur, cum Chri¬ 
stiano cognitionem et gratiam acquirat, qua indiget, ut pec¬ 
catum devitet ac in via virtutis aeternaeque salutis perseve¬ 
ranter incedat. Methodus, qua meditatio juxta doctrinam S. Bo¬ 
naventurae exerceatur, a methodo « Patrum deserti » non es¬ 
sentialiter differt, meditanti magnam libertatem relinquit, et 
in omnibus suis partibus hujus amantissimi Doctoris Seraphici 
spiritum exhibet. 

Methodus S. Petri de Alcantara cum illa S. Bonaven¬ 
turae in toto suo decursu magnam similitudinem prae se fert; 
ordinem singularum partium praedicta magis definite designat, 

sed itidem magnam animi libertatem meditanti praebet cum¬ 
que immediate instituit, quomodo in oratione mentali intime 
cum Deo conversetur, ut per hoc Dominum honoret, auxilian- 
tem ejus gratiam acquirat et ad omne bonum corroboretur. 
Propter simplicitatem totamque dispositionem suam haec me¬ 
ditandi methodus praesertim iis se commendat, quibus diffi¬ 
cile est considerationibus intellectus attentius ac longius oc¬ 
cupari magisque ad hoc inclinantur, ut in oratione pia sim¬ 
plicitate et filiali amore cum Deo conversentur. 

Meditandi methodus, quam S . Ignatius a Loyola docet, 
in toto suo decursu non parum ab antiquis orandi methodis 
differt. Sanctus hanc suam methodum usque ad singula accu¬ 
ratissime constituit eamquc multis exemplis in praeclarissimo 
suo Exercitiorum libro dilucidavit. 

Methodus S. Francisci Salesii in suo decursu magna ex 
parte methodo S. Ignatii se applicat, attamen est multo sim¬ 
plicior atque, quod ex omnibus hujus S. Doctoris scriptis ap¬ 
paret, magna excellit claritate. 

Meditandi methodus S. Alphonsi Mar. Liguorii, merito 
epitheto « Apostoli orationis » decorati, simplicissima est ac 
pro praxi facillima. Nonnulla ex variis methodis antiquioribus 
desumpsit, quin illarum cuidam totum se applicasset. Quoad 
divisionem generalem magna ex parte secutus est S. Ignatium. 
Cum Patribus antiquis concordat quoad praeparationem. Con¬ 
siderationem ipsam S. Alphonsus — accurate sicut S. Bona- 
ventura — tamquam allocutionem Dei et allocutionem animae 
designat iisdemque cum Doctore Seraphico terminis utitur. Si- 
cuti methodus S. Petri de Alcantara, ita etiam ea S. Alphonsi 
orantem instruit, ut in meditatione piis affectibus ac petitio¬ 
nibus se occupet. Ex methodo S. Erancisci Salesii fasciculum 
spiritualem mutuavit. 

Tamquam nota characteristica autem ex methodo S. Al¬ 
phonsi apparet, quod iste Sanctus plane singulari modo hoc 
urgeat, ut in meditatione multae et ardentes fiant petitiones 
hocque tamquam principalissimam ac utilissimam meditationis 

partem designet (conf. S. Alphons. Homo apost. App. I. § 1. 
n. 3. et App. IV. § 3. n. 2). Etiam quoad hoc punctum ejus 
meditandi methodus cum illa S. Petri de Alcantara totaliter 
concordat. 

8. His de variis meditandi methodis generatim dictis ali¬ 
quas annotationes practicas adjungimus. Ante omnia medita¬ 
tioni se dare cupientes non obliviscantur, quod hoc sanctum 
exercitium ex ipsorum parte quemdam laborem praestituat. 
Dantur quidem alii internae orationis modi, quibus Deus per 
gratiam suam in anima orante operatur, quin haec labore suo 
in ea cooperari debeat. Quousque autem Dominus ad hujus¬ 
modi supornaturalem orationem animam non elevaverit, haec 
industriam suam cum gratia communi conjungere debet ad 
acquirendas eas benedictiones coelestes, quae sunt meditatio¬ 
nis fructus. Hinc orator, quando orationi vacat, juxta moni¬ 
tum S. Theresiae (ejus Vita, cap. II) laborem ipsi incumben¬ 
tem non renuat, hoc est: debet media ad cor inflammandum, 
prout meditandi methodus eadem assignat, diligentissime ad¬ 
hibere atque nec ex inertia nec ad arbitrium suum rei medi¬ 
tandae considerationem omittere; nam magna cum sapientia 
Sancti singulis meditationis exercitiis suum assignant locum 
ac tempus. Hinc S. Bernardus scribit: « Lectio qnasl funda¬ 
mentum primo occurrit et daia materia mittit nos ad me¬ 
ditationem . Meditatio vero, quid appetendum sit, diligentius 
inquirit, et quasi effodiens thesaurum invenit et ostendit: 
sed cum per se obtinere non valeat, mittit nos ad orationem. 
Oratio se totis viribus erigens ad Dominum, impetrat the¬ 
saurum desiderabilem, contemplationis suavitatem » (De scala 
claustrali cap. 10. n. 11). Meditationis studiosus igitur in medi¬ 
tatione ex animo attentionem suam in meditationis objectum di¬ 
rigat, ut devota ejusdem consideratione cor suum ad sanctas co¬ 
gitationes et proposita perducat, ita tamen, ut modum justum 
non excedat. Saepissime enim accidit, ut nimia attentione ini¬ 
tio meditationis fatigetur, ac dein in meditatione ipsa medi- 
tanti vis necessaria desit. Econtra dantur quoque, qui in con- 

sideratione rei meditandae adeo negligentes sunt atque iner¬ 
tes, ut a quovis inutilium cogitationum vento circumferantur. 
Duo haec extrema eodem modo sunt evitanda, sicut fusius ex¬ 
ponit S. Petrus de Alcantara (Libell. aur. Pars I. cap. 12. 
docum. 4). 

9. Quoad considerationes intellectus in meditatione S. Tlie- 
resia magni momenti verbum adnotavit. Qui meditantcs intel¬ 
lectum facile exercent non raro tentantur, ut omne tempus 
et curam impendant ad hoc, ut rem meditandam ex omnibus 
partibus fundate considerent multasque pulchras sanctasque 
cogitationes cum ea connectant, quasi, ut ait S. Petrus de 
Alcantara, ad concionem se praepararent; interea autem in¬ 
termittunt, etiam voluntati suae concedere tempus et occasio¬ 
nem ad ejusdem operationem ; tales seminant quidem, sed non 
metunt. — Est ergo omnino cavendum, ne unquam intelle¬ 
ctus multo majorem ac magis salutarem cordis et voluntatis 
operationem ullo modo praecludat; debet intellectus, uti jam 
dictum est, in suo statu subdito ac inservienti manere. Actus 
intellectus in meditatione media tantum sunt hunc in finem, 
ut quasi excutiatur ex lapideis cordibus nostris ignis divini 
amoris. « Quare sciendum est, inquit S. Petrus de Alcan¬ 
tara, meditationis officium esse, diligenter et attente res di¬ 
vinas et coelestes considerare, atque modo haec, modo illa 
ponderare, ut in corde meditantis affectum aliquem pium 
suscitet, non aliter ac ille, qui silicem ferro ferit, quo scin¬ 
tillam excutiat ». ... « Fine adepto media omnia cessant. 
Navigans quiescit postcaquam ad optatum portum appulit. 
Eadem ratione cum meditans ad requiem et gustum contem¬ 
plationis per laborem meditationis pervenit, debet molestam 
illam ratiocinationis ac discursuum semitam relinquere, ac 
uno simplici intuitu Dei memoria, quasi illum sibi praesen¬ 
tem intueretur, contentus esse, ac affectione quam ille dede¬ 
rit, sive amoris, sive admirationis, sive gaudii, sive alia si - 
mili gaudere ac frui » (1. cit. docum. 8). 

10. Jam vero saltem una meditandi methodus in extenso 

proponatur: et quamnam Confratribus nostris proponendam 
eligamus? — Certe eam, quae prae aliis antiquitatis venera¬ 
tionem ac Ordinis Serapliici spiritum simulque Ecclesiae ap¬ 
probationem et commendationem prae se fert, quae tironibus 
Religiosis facilis est ad discendum et exercendum, et optimos 
suo tempore fructus promittit. Et haec est, quam S. Petrus 
de Alcantara, Confrater noster, in suo « Tractatu de ora¬ 
tione et meditatione » tamquam thesaurum incomparabilem 
nobis reliquit. Quinam enim Asceseos magister in meditatione 
seu oratione mentali secundum spiritum S. P. N. Francisci 
melius nos instituere poterit, quam S. Petrus de Alcantara, 
« cujus laus est » in Breviario Seraphico sequentibus verbis: 
x Mortuus est Pater noster Scrapliicus et quasi non est 
mortuus; similem enim sibi reliquit Petrum post se, quem 
constituit defensorem domus suae. Hic ambulavit per omnes 
vias Patris sui , non declinavit ad dexteram sive ad sini¬ 
stram » (Offic. S. Petr. 19. Oct. Resp. I. Noct.). 

CAPUT IV. 

S. Pelri ilo Alcantara tractatus de oratione 
et meditalione. 

Egregium « do oratione tractatum », quem portentum 
illud poenitentiae S. Petrus de Alcantara elaboravit, huic li¬ 
bro adjecturi, brevi ejus meritum ac praestantiam Lectori 
censuimus exponendum, ut ex lectione delectamentum pariter 
et utilitatem perciperet. 

Parvus hic mole liber concinna methodo conjungit se¬ 
cretum ac coeleste magisterium — simplex quidem, praecisum 
et summopere alliciens — quo anima per viam orationis et 
meditationis in seipsam revocatur et usque in Deum erigitur. 
Mira in eo perspicuitas elucet in exponenda fidei doctrina; 
ibique illud omne invenitur, quod facile possit animam per 

viam orationis ducere, quicunque is status sit, ad quem a Deo 
advocetur. 

Quae in hoc Sancti viri tractatu proponuntur meditatio¬ 
nes (quas ad secundum hujus operis tomum reposuimus) ejus¬ 
modi sunt, ut cujuscunque captui accommodentur. Agunt enim 
de capitalibus veritatibus, quae maximi sunt momenti ad sa¬ 
lutem. Suam cujusque miseriam et indignitatem prae oculis 
ponunt, ut anima fiat humilis et rubore offundatur. Thesau¬ 
ros edocent divinae miserationis, quorum ope a malis liberari 
desideret et justa spe repleatur. Mysteria demum explicant 
de Deo-Homine Jesu Christo, cujus passione praestituit Do¬ 
minus nos liberari, ut ejus amore inflammemur, et a fervore 
concepto erga Sacratissimam Humanitatem ad contemplandam 
illius Divinitatem assurgamus. 

His de causis ratio clare perspicitur, cur ubi primum 
hujusmodi tractatus a sancto viro compositus innotuit et ty¬ 
pis prodiit in lucem (an. 1548), tale tantumque de se exci¬ 
taverit desiderium in tota catholica Hispania, ut in eo com¬ 
parando non modo populares, sed vel ipsi Principes incredi¬ 
bile quoddam studium ostenderent, rati se legendo veluti ex 
ore ejusdem Sancti verba salutis fore audituros. Praecipue au¬ 
tem hic liber percucurrit manus Keligiosorum, qui perfectioni 
studebant, quo Novitios instruerent, quod adeo nervose, per¬ 
spicue ac egregie regulis spiritus aeque mentem illuminat 
atque affectus cordis inflammet. Neque hoc studium lapsu 
temporis remisit, quin imo ex brevi progressum est, ut Tra¬ 
ctatus de oratione S. Petri de Alcantara in omnes fere lin¬ 
guas Europae, imo et in Sinicum, Japonicum, Indicum alia¬ 
que idiomata verteretur. 

Sed luculentius ejus meriti argumentum in eo est, quod 
a viris sanctitate et doctrina conspicuis, ac in rebus spiritua¬ 
libus apprime versatis summa existimatione et laude dignare¬ 
tur. Emeritis laudum praeconiis celebratur a Ludovico Gra- 
natensi Dominicano, Ludovico a Ponte S. J., a S. Theresia 
a Jesu (Mansione 3), a S. Francisco Salesio (lib. 3. epist., 

epist. 4 et lib. 2. ep. 1) et a multis aliis (conf. P. Joau. a 
S. Aut. Bibi. Min. Discalc. pag. 207). Summus Pontifex Ur¬ 
banus VIII. edito decreto de scriptis revisendis Servorum Dei 
pro inducenda causa eorum Sanctificationis, praeprimis hunc 
Tractatum plaudentibus omnibus approbavit. Gregorius XV. 
vero post ejus lectionem accuratissime repetitam declaravit: 
« Efficacissimum in eo lumen diffusum esse ad animas in 
paradisum ducendas, quia doctrina ejus coelestis est, et di¬ 
vinum Spiritum, qui calamum liujus Sancti regebat, ubique 
praesentiae suae singulare indicium praebere » ; neque ejus 
auctorem dubitavit « Doctoris » titulo et « illuminati Magi¬ 
stri in mystica theologia » decoraro, et S. Petri de Alcantara 
imaginem cum Spiritu Sancto in specie columbae scribentis 
auribus instillante depingi jussit. His documentis unum adhuc 
adjungimus testimonium feminae Protestantis, celebris nempe 
et doctae Suecorum Eeginae Mariae Christinae. Quae ad ca¬ 
tholicam religionem conversa, et abdicato throno Komam re¬ 
ducta, ita olim ad quemdam S. E. E. Cardinalem animi sui 
sensum aperuit: «Liber meditationum B. Petri de Alcan¬ 
tara, etsi brevior omnibus qui ad manus meas pervenerunt, 
is tamen est quem pluris facio, cum nullus alius cos affe¬ 
ctus, quos ille, in meo spiritu produxerit. Per hunc mihi 
visa sum in intellectu illustrari, in catholicis veritatibus 
confirmari et erga Deum amore in voluntate accendi. Mar¬ 
garita est, quae pretium non habet, quia brevi sermone so¬ 
lidas complectitur veritates ». 

Tandem nemo inficiabitur in meritum liujus parvi libri, 
cui nullum par elogium, etiam id redundare, quod a quatuor 
fere saeculis, ex quo ille a sancto suo auctore compositus fuit, 
innumerae ejus editiones factae et exhaustae fuerint; et nihi¬ 
lominus aliae quoque suscipiendae sint, ut continuo petentium 
desiderio fiat satis. 

His permoti rationibus hunc Tractatum, sicuti jacet, in 
sequentibus adposuimus. Nihil ipsi addidimus, nec aliquid de¬ 
traximus ; nisi quod documenta et quaedam alia ad pie medi- 

tandnm necessaria anteposuerimus, ut sic meditans prius in 
meditando instruatur. Faxit Deus, ut hic Tractatus, merito 
« Libellus aureus » dictus, fructus uberes in vobis pariat, di¬ 
lecti fratres ! 

Tractatus de oratione et meditatione. 

PARS PRIMA. 

CAPUT I. 

De IriittLihns orationis c.l meditationis. 

Breviter summatimque hoc capite orationis ac meditatio¬ 
nis utilitatem aperiemus, ut homines quanto majoros et ex¬ 
cellentiores eis fructus inesse perspexerint, tanto promptiori 
voluntate, orationum ac meditationum exercitia assumere ac 
frequentare contendant. 

Certissimum est, malitiam cordis 1 nostri primariam cau¬ 
sam esse, quae nos a supernae felicitatis et beatitudinis no¬ 
strae adeptione impedit, eo quod ad bonas actiones et virtu¬ 
tum exercitia nos fastidiosos et pigros reddat, magimmquo 
illis difficultatem inesse obmurmuret. Quae si non esset, per¬ 
ambularet homo sine ulla molestia virtutum semitam, et tan¬ 
dem sine labore ad finem sibi propositum pertingeret. Hinc 
est, quod ait Apostolus (Rom. 7, 22. 23): « Condelector legi 
Dei secundum interiorem hominem: video autem aliam legem 
in membris meis repugnantem legi mentis meae, et captivan¬ 
tem me in lege peccati ». 

Haec igitur est praecipua radix et 2 causa omnium ma¬ 
lorum et miseriarum nostrarum, contra quam nihil conve- 


1 Cordis nostri malitia praecipuum salutis nostrae impedimentum. 

2 Devotionis efficacia. 

nientius et efficacius habemus devotione , quae secundum D. 
Thomam aliud nihil est, quam promptitudo quaedam animi, 
et facilitas ad bene agendum. Ideoque ab animo nostro omnem 
hanc difficultatem et molestiam excludit, nosque ad omnia 
virtutum opera alacres atque expeditos reddit. Quare non in¬ 
juria illam nominare possumus: alimentum spirituale, refri¬ 
gerium et rorem coelestem, suavem Spiritus sancti instinctum 
et affectionem supernaturalem, quae ita hominum corda ro¬ 
borat et immutat, ut novum eis gustum ac sensum rerum 
spiritualium atque e contrario rerum sensibilium fastidium 
atque taedium ingeneret. Experientia quotidiana hujus rei 
fidem facit: cernimus enim corda eorum, qui a profunda ac 
devota oratione surgunt, pulchris deliberationibus, novis gra¬ 
tiis et donis, firmisque propositis de vita rectius instituenda, 
ac bonis operibus frequentandis redundare; desiderio etiam 
ingenti flagrare, tantae bonitatis et benignitatis Domino, qua¬ 
lem in oratione Deum esse experti sunt, serviendi atque illum 
toto corde diligendi; cupere denique propter eum omnia gra¬ 
via et molesta, qualiacunque tandem illa sint, tolerare, imo 
et sanguinem profundere. Denique, ut in pauca conferam, de¬ 
votio haec est balneum, locus apricus et lectulus, in quo se 
recreat et reficit anima. 

Quodsi quaeras, quibus potissimum 1 mediis haec adeo 
nobilis et eximia devotionis virtus acquiri possit; respondebo 
cum eodem Doctore: illam meditatione ac contemplatione re¬ 
rum divinarum ac coelestium comparari. Nam hae attentioni 
ac profundiori consideratione in anima pertractatae, generant 
in voluntate affectionem illam, quam nos hic appellamus De¬ 
votionem, quae hominem ad omne bonum efficaciter excitat et 
exstimulat. Atque hanc ob causam exercitia Orationis ac Me¬ 
ditationis viris quibusque sanctissimis valde frequentia et fa¬ 
miliaria exstiterunt, utpote per quae facilem sibi Devotionis 


1 Quibus modiis comparetur devotio. 

consecutionem putarent, quae licet unica tautmniuudu et sim¬ 
plex virtus sit, nos tamen aptos atque alacres ad omnia ce¬ 
terarum virtutum officia obeunda facit, et ad illa in opus 
conferenda calcaribus quibusdam impellit. 

Horum testem advoco auctorem operis « Meditationes 
vitae Christi* », cujus haec sunt verba. Virtus orationis in¬ 
aestimabilis et efficax est ad omnia proficua impetranda et 
nociva removenda. Si vis patienter tolerare adversa, sis homo 
orationis. Si vis teutationes et tribulationes superare, sis homo 
orationis. Si vis pravas affectiones conculcaro, sis homo ora¬ 
tionis. Si vis astutias Satanae cognoscere ac ejus fallacias 
vitare, sis homo orationis. Si vis laetanter vivere in opere 
Dei, et laboris et afflictionis viam incedere, sis homo oratio¬ 
nis. Si vis in spirituali vita te exercere et carnis curam non 
agere in desideriis, sis homo orationis. Si vis vanas muscas 
cogitationum effugare, sis homo orationis. Si vis animam tuam 
sanctis et bonis cogitationibus, desideriis, fervoribus et devo¬ 
tionibus impinguare, sis homo orationis. Si vis cor tuum vi¬ 
rili spiritu et constanti proposito in Dei beneplacito stabilire, 
sis homo orationis. Denique si vis vitia exstirpare et virtuti¬ 
bus imbui, sis homo orationis. In ea nempe recipitur Spiritus 
sancti unctio, quae de omnibus mentem docet. Item si vis ad 
contemplationem ascendere et frui amplexibus Sponsi, sis homo 
orationis. Ad eam namque contemplationem et coelestium de¬ 
gustationem, per orationis exercitium devenitur. Vides quam 
magnae potentiae et virtutis sit oratio. Ad quorum omnium 
confirmationem omissis scripturarum probationibus, hoc tibi 
sit pro efficaci probatione, quod audimus et videmus quotidie 
per experientias, illitteratas personas et simplices, praedicta 
et alia plura majora per virtutem orationis fuisse adeptas. 
Hactenus verba auctoris Meditationum vitae Christi. 

Obsecro, numquid thesaurus aliquis 1 2 praeclarior, aut 


1 Uap. 78. Hoc opus usque nunc falso S. Bonaventurae ascribebatur. 

2 Orationis encomium. 

ager fertilior inveniri aut optari possit? Verum auscultate 
adhuc alium religione et sanctitate non minus praestantem 
Doctorem, qui eadem in materia sic ait: « Oratione anima mun¬ 
datur a peccatis; charitato repletur; in fide confirmatur; in 
spe roboratur; in spiritu reficitur. Oratio stabilit interiora; 
cor pacificat; veritatem cognoscit; tentationes superat; tristi¬ 
tiam pellit; sensus renovat; virtutem languentem excitat; 
topiditatem fugat; vitiorum rubiginem detergit. In oratione 
vivae scintillae desideriorum coelestium incessanter ab arden¬ 
tibus divini amoris carbonibus elevantur: privilegia illius sunt 
eximia, praerogativae insignes. Orationi coeli reserantur: se¬ 
creta coelorum manifestantur et aures Dei nunquam claudun¬ 
tur. Plura non adjiciam, etenim quae hactenus dicta sunt, 
abunde sufficiunt, ad fructus exercitii hujus cognoscendos. 

CAPUT II. 

De malcria orationis. 

Orationi ac meditationis utilitate perspecta, nunc circa 
quae meditatio versari debeat, declarabimus. Cum enim illa 
hunc in finem ordinata sit, ut cor meditantis ad timorem 
atque amorem Dei, ac mandatorum ipsius observantiam exci¬ 
tet: materia meditationis talis esse debet, ut quam proxime 
ad hunc scopum accedat \ Id autem quamvis omnes res crea¬ 
tae et universa sacra Scriptura nobis praestare queant, atta¬ 
men (generaliter loquendo) sacrosancta fidei nostrae mysteria, 
xApostolico symbolo contenta prae ceteris ad hunc finem asse¬ 
quendum utiliora et efficaciora sunt. Haec enim ex una parte 
divina beneficia, extremum judicium, poenas inferni et glo¬ 
riam paradisi continent: quae omnia tamquam acutissimi 
quidam stimuli, corda hominum ad timorem et amorem Dei 


1 Quae potissimum fidei mysteria ad meditandum sumenda sint. 

concitant et exstimulant. Ex altera vero vitam et passionem 
Domini et Salvatoris nostri Jesu Christi, quae est totius boni 
nostri fons et scaturigo, complectitur. Haec duo Symbolo Apo- 
stolico comprehensa ut plurimum materiam meditandi prae¬ 
bent, ac proinde circa illa meditationem sive mentis oratio¬ 
nem maxime versari debere existimo: quamvis quilibet spe¬ 
cialia quaedam puncta possit habere, quae cor illius ad amo¬ 
rem Dei ac timorem valentius excitent et inflamment. Hac 
igitur ratione persuasus, quo incipientes ac novellos tirones 
in hanc mentalis orationis semitam quasi manuducerem, eisquo 
materiam meditationis omnino praeparatam ac praemansam 
(quemadmodum parvis pueris) offerrem, duo meditationum 
genera selegi, quorum alterum matutino tempori, alterum 
vespertino serviet, ex mysteriis fidei fere desumpta, ut sicuti 
corpus bina refectione quotidie pascitur, sic anima totidem 
spiritualibus refectionibus per meditationem et consideratio¬ 
nem coelestium rerum nutriatur et vegetetur. Meditationum 
harum quaedam sunt de passione et resurrectione Domini no¬ 
stri Jesu Christi, quaedam de ceteris fidei mysteriis, quorum 
paulo ante meminimus. Cui vero illa commoditas et occasio 
negatur, ut bis in die meditationi se dare possit, hoc ordine 
iisdem uti poterit: ut priores altera considerandas sibi sumat; 
aut illis tantum meditationibus, quae vitam et passionem Do¬ 
mini complectuntur, quandoquidem potissimae sunt, inhaereat, 
quamvis ceterae negligendae non videantur, in principio prae¬ 
sertim conversionis, cui praecipue conveniunt; quando nimirum 
timor Dei, et dolor atque horror peccati maxime quaeritur. 

CAPUT III. 

De sex ad meditationem necessariis. 


Nota: 

Meditationem, ut bene fiat, sex partibus constare debere, 
quarum quaedam illam praecedant, quaedam sequantur. 

:\‘2 


P. Gaudentius. Vol. ]. 

Primo antequam ad meditationem 1 accedatur, opus est 
ut mens, animusque ad sanctam hanc exercitationem diligenter 
praeparetur, non aliter ac chordae in cithara, quae nisi pri¬ 
mum concorditer et aequabiliter tensae fuerint, suavem me- 
lodiam nunquam efficient. Post praeparationem sequi 2 debet 
lectio illius mysterii quod juxta dierum hebdomadae distribu¬ 
tionem eo die meditandum fuerit: quod in principiis maxime 
necessarium est, usque dum continuo usu et consuetudine, 
quae meditanda sunt sponte memoriae sese offerant. Lectio¬ 
nem excipit meditatio. 

Meditationi 3 subjungenda est devota pro acceptis bene¬ 
ficiis gratiarum actio ac totius vitae Christi, ac operum no¬ 
strorum generalis oblatio ad qualemcunque beneficiorum re- 
pensionem. Demum sequetur petitio, quae potissimum appel¬ 
latur oratio: qua omnia cum nostrae, tum proximorum et 
totius Ecclesiae saluti necessaria, postulantur. 

Hae sex partes ad orationem sive 4 meditationem requi¬ 
runtur : quae praeter alia multa commoda, hoc etiam utilita¬ 
tis adferunt meditanti, quod uberem illi meditanti materiam 
suppeditent, dum varias ciborum species ei proponunt, ut si 
una gustatui ejus non placeat, ad alteram accedat; et si in 
una meditatio deficiat, in altera habeat quo mentem occupet 
et ad devotionem accendat. 

Ceterum non in omni meditatione omnes hae partes nec 
idem ordo semper est necessarius; quamvis incipientibus valde 
necessarium sit, ut methodum certam habiant, secundum quam 
in initiis se dirigant. Quapropter etiam ea quae dicturus sum, 
pro lege perpetua, aut regula generali, quam violare nefas 
sit, haberi nolo; cum mihi propositum sit, non leges immu¬ 
tabiles scribere, sed novitios et tirones in hanc semitam me- 


1 Praeparatio. 

2 Lectio. 

3 Meditatio, gratiarum actio, oblatio, petitio. 

4 Utilitas harum sex partium. 

ditationis introducere, quam posteaquam ingressi fuerint, usus, 
experientia et praecipue Spiritus Sanctus, de ceteris eos in¬ 
formabunt. 

1. De praeparatione ad orationem necessaria. 

Non abs re erit, si singulas partes, suo ordine tractan¬ 
das et explicandas suscipiamus. Auspicabimur itaque a prae¬ 
paratione, quam primam posuimus. 

Itaque meditans, in orationis loco 1 constitutus, postea¬ 
quam decentem corporis sui situm assumpserit, vel in genua 
procumbendo, vel stando, vel in modum Crucis se collocando, 
vel humi se prosternendo, vel etiam si ita necessitas, vel va¬ 
letudo exigat, sedendo; primum signo S. Crucis se muniet, 
deinde dispersas animae potentias, imaginationem maxime 
colliget, eamque a rebus cunctis sensibilibus avocabit, atque 
intellectum ad Deum eriget, considerando divinam praesentiam, 
quam cum ea reverentia, et attentione intuebitur, quasi re- 
ipsa ei praesens adesset, uti revera est. Et si oratio matu¬ 
tina fuerit, generali de peccatis dolore concepto, confessio¬ 
nem generalem dicet. Si vero vespertina, conscientiam exa¬ 
minabit de omnibus illius diei cogitationibus, verbis, et actio¬ 
nibus: de Dei et divinarum rerum oblivione, atque de illius 
diei ac totius anteactae vitae criminibus conteretur; ac coram 
oculis atque conspectu divinae majestatis, in cujus praesentia 
consistit, se profundissime humiliabit, dicendo verba S. Abra- 
hami Patriarchae: 

Loquar ad Dominum meum, cum sim pulvis et cinis 
(Gen. 18, 27). 

Et cantando hunc Psalmistae versum: 

Ad te levavi oculos meos, qui habitas in coelis (Ps. 122). 

Ecce sicut oculi servorum in manibus dominorum 
suorum. 


1 Situs orationis. 

Sicut oculi ancillae in manibus dominae suae: ita 
oculi nostri ad Dominum Deum nostrum, donec misereatur 
nostri. 

Miserere nostri, Domine, miserere nostri. 

Gloria Patri, et Filio, et Spiritui Sancto etc. 

Et quia non sumus sufficientes aliquid (II. Cor. 3, 5) boni 
cogitare ex nobis, sed omnis sufficientia nostra ex Deo est , 
et quia nemo potest dicere: Dominus Jesus, hoc est, nomen 
illius invocare, nisi in Spiritu Sancto (I. Cor. 12, 3); ideo ad 
te, dulcissime Spiritus, me converto, ac tuam opem lacrima¬ 
bundus imploro: 


Veni Sancte Spiritus l , 

Et emitte coelitus 
Lucis tuae radium. 

Veni pater pauperum, 

Veni dator munerum, 

Veni lumen cor dium, 

Consolator optime, 

Dulcis hospes animae, 

Dulce refrigerium. 

In labore requies, 

In aestu temperies, 

In fletu solatium. 

0 lux beatissima, 

Reple cordis intima 
Tuorum fidelium. 

Sequetur oratio: Deus, qui corda. His dictis Dominum 
deprecabitur, ut gratiam sibi largiatur, quo ea cum attentione, 
mentis recollectione, timore ac reverentia, possit assistere tan¬ 
tae majestati, qua decet ac par est: detque sibi hoc sanctae 
orationis tempus ita transigere, ut inde novis auctus viribus 


1 Oratio ad Spiritum Sanctum. 

ac fervore, ad omnia, quae ad divinum servitium pertinent 
exequenda, regrediatur. Namque oratio, quae hunc fructum 
non parturit, tepida, imperfecta et minimi apud Deum mo¬ 
menti est. 


2. De lectione. 

Post praeparationem sequetur lectio 1 earum rerum, quae 
meditandae sunt. Quae cavendum ne sit nimium festina, sed 
matura, diligens et quieta, cui non modo intellectus applice¬ 
tur, quo videlicet ea, quae leguntur, intelligantur; verum 
etiam voluntas, cujus potiores partes esse debent, ut nimirum, 
quae intellectu percepta sunt, sentiantur et gustentur. 

Cum in locum aliquem, qui mentem vehementer afficiat, 
inciderit, subsistet paulisper, ut melius eum cordi infigere 
queat. Providendum etiam, ne lectio nimis longa sit, ut eo 
plus temporis meditationi tribui possit, quae tanto majoris 
est utilitatis ac fructus, quanto res ipsas attenta considera¬ 
tione intimius penetrat, pluresque ex rebus consideratis affe¬ 
ctus elicit. Si aliquando 2 3 contingat mentem ita dispersam esse, 
ut orationi sive meditationi se facile dare non possit, tum 
paulo amplius immorari poterit lectioni, vel lectionem jungere 
meditationi, ita uno puncto perlecto, illud secum aliquantisper 
consideret, deinde ad cetera eodem modo legenda et meditanda 
procedet. Quamvis intellectus verbis lectionis alligatus, non 
possit ita libere in diversos affectus ferri, uti cum ab hoc 
vinculo liber ac solutus est. 

Et sane nonnunquam utilius foret 8 aliquem sibi vim fa¬ 
cere in cogitationibus inutilibus et vanis, eo tempore mentem 
impugnantibus, submovendis; cumque eis secundum Jacobi 
Patriarchae exemplum viriliter luctari atque in pugna ad 


1 Lectio qualis. 

2 Mente dispersa quid agendum ? 

3 Cogitationes vanae repellendae. 

finem usque persistere. Hac namque ratione pugna consum¬ 
mata et obtenta victoria Deus majorem non raro devotionem 
purioremque contemplationem, aut aliud donum confert, quae 
illis, qui fideliter sua causa decertant, nunquam negare solet. 

3. De meditatione. 

Lectionem excipit meditatio eorum l , quae lecta sunt. Me¬ 
ditatio autem nonnunquam de talibus rebus est, quas imagi¬ 
natione nobis praesentare ac fingere possumus: uti est vita 
et passio Christi, extremum judicium, infernus, regnum coe¬ 
lorum. Nonnunquam vero de talibus, quae cum potius intel¬ 
lectui quam imaginationi subsint, per imaginationem figurari 
non possunt; uti est consideratio divinorum beneficiorum, di¬ 
vinae bonitatis et clementiae, aut aliarum quarumcunque per¬ 
fectionum, quae Deo insunt. 

Harum meditationum altera vocatur intellectualis, altera 
vero imaginaria, quarum utraque indifferenter utendum erit 
in his exercitiis, prout res meditanda postulaverit. Quando 
meditatio est imaginaria, ita, ut res ipsa exsistit, aut exsiste¬ 
ret, figuranda et menti repraesentanda est, quasi revera eo 
in loco, ubi ea geruntur, praesentes essemus, aut ipsae in 
nostro conspectu fierent, ut ex hac rerum repraesentatione, 
consideratio et sensus earum rerum vivacior et efficacior sit. 
Et sane non parum melius fuerit imaginari nobis, eas res in 
cordibus nostris geri. Nam si cor nostrum civitates et regio¬ 
nes integras comprehendere potest, longe profecto facilius 
unius mysterii repraesentationem complectetur. Id autem ma¬ 
gnopere ad animae collectionem proderit, eamque in semetipsa 
occupatam tenebit, non aliter ac apem in suo alveario, ubi 
opus suum tractat et singula disponit. Etenim cogitatione 
Hierosolymam usque transire, ut locus, in quo ea, quae me- 


1 Res cadentes sub meditationem aliae figurantur, aliae non. 

ditaturus es, acta sunt, formetur et menti objiciatur, capitis 
vires frangere atque illud vehementer debilitare solet: qua¬ 
propter etiam ab immodico harum imaginationum usu absti¬ 
nendum cavendumque, ne nimis validis apprehensionibus na¬ 
tura tandem succumbere cogatur. 

4. De gratiarum actione. 

Post meditationem sequetur gratiarum 1 actio: cujus oc¬ 
casio sumenda erit ex rebus meditatis. Puta: si fuerit medi¬ 
tatio de Christi passione, gratiae illi referendae erunt, quod 
nos tantis cum tormentis redemerit. Si de peccatis: quod nos 
longanimiter ad poenitentiam exspectaverit. Si de miseriis 
hujus vitae: quod nos a maxima earum parte praeservaverit. 
Si de morte: quod hactenus a periculis subitaneae mortis nos 
liberaverit ac poenitentiae tempus indulserit. Si de gloria Pa¬ 
radisi: quod ad hunc finem nos creaverit, ut tantis bonis 
frueremur. Eodem pacto procedendum erit in ceteris medita¬ 
tionibus. 

His beneficiis ex meditatione elicitis, junget omnia bene¬ 
ficia: nimirum Creationis, Conservationis, Kedemptionis, Vo¬ 
cationis. Itaque gratias reddet Deo, quod eum ad imaginem 
ac similitudinem suam condiderit; quod memoriam, qua Dei 
reminisceretur, voluntatem, qua eum diligeret, contulerit; quod 
angelicam custodiam attribuerit atque Angeli tutelaris ope 
a multis periculis exemerit, a plurimis peccatis mortiferis 
praeservaverit, a morte etiam atque daemonum injuriis, dum 
in peccatis mortalibus esset, tutatus est (quod non minus fuit, 
quam si nos a sempiterna morte, quam hac ratione incurris¬ 
semus, liberasset); quod naturam nostram sibi copulare et 
mortem ignominiosissimam pro nobis subire dignatus fuerit; 
quod Christianos parentes nobis contulerit; quod sacrosancto 


1 Quomodo gratiarum actio est facienda. 

baptismate nos regeneraverit; quod in praesenti vita gratiam 
et in futura gloriam ineffabilem nobis promiserit; quod nos 
in filios adoptaverit; quod validis armis, quibus adversus mun¬ 
dum, carnem ac diabolum praeliaremur, in Confirmationis Sa¬ 
cramento nos munierit; quod seipsum nobis in altaris Sacra¬ 
mento donaverit; quod poenitentiae Sacramentum, quo gra¬ 
tiam illius per peccatum mortale amissam recuperare posse¬ 
mus, nobis reliquerit; quod bonis et sanctis inspirationibus 
nos assiduo visitaverit; quod facultatem precibus incumbendi, 
bene agendi et in piis coeptis perseverandi donaverit. Eadem 
methodo in ceteris beneficiis cum generalibus, tum particula¬ 
ribus, quae se a Deo accepisse cognoverit, recensendis proce¬ 
det ac pro his et omnibus aliis, publicis sive privatis, mani¬ 
festis vel occultis gratias Domino reddet: omnesque creaturas 
coelestes et terrestres secum ad hoc officium persolvendum in¬ 
vitabit. Canticum trium puerorum decantando (Dan. 3, 57): 
« Benedicite omnia opera Domini Domino, laudate et super¬ 
exaltate eum in saecula » etc. Et Psalmum 102, 2: « Benedic 
anima mea Domino, et noli oblivisci omnes retributiones ejus. 
Qui propitiatur omnibus iniquitatibus tuis, qui sanat omnes 
infirmitates tuas . Qui redimit de interitu vitam tuam: qui 
coronat te in misericordia et miserationibus » etc. 

5. De oblatione . 

Actis Deo ex corde gratiis pro cunctis beneficiis acceptis, 
confestim naturaliter erumpit cor in affectum illum, quem re¬ 
gius Propheta David in se sentiebat cum diceret (Ps. 115, 12): 
* Quid retribuam Domino pro omnibus, quae retribuit mihi » ? 
Cui desiderio aliquo modo satisfaciet offerendo DEO quaecun¬ 
que habet et potest ei offerre. Itaque primum offeret DEO 
semetipsum in servum perpetuum, se totum ei resignando 1 


1 Oblatio quo modo instituenda. 

ac voluntati ejus permittendo, ut quidquid velit de se facere, 
hoc agat. Offeret et simul omnia verba, opera, cogitationes, 
et quaecunque agit ac patitur, ut haec omnia ad supremum 
honorem et gloriam nominis ejus dirigantur. Offeret deinde 
Deo Patri omnia merita et obsequia unigeniti Filii sui atque 
labores omnes et dolores, quos idem in hoc mundo, quo ejus 
voluntati morem gereret atque obedientiam a Patre sibi injun¬ 
ctam compleret, pertulit; ordiendo a Nativitate ac praesepis 
duritie usque ad contumeliosam crucifixionem ac spiritus emis¬ 
sionem; quandoquidem omnia haec sunt bona et facultates 
nostrae, quarum ipse in novo testamento nos haeredes insti¬ 
tuit. Quare sicuti non minus nostrum est, quod gratis nobis 
donatur, quam id quod propria virtute acquirimus: ita non 
minus nostra sunt merita Christi, quae ille nobis dono dona¬ 
vit, quam si illa propriis laboribus ac sudoribus acquisivis- 
semus. 

Ac proinde quilibet homo aeque secundam hanc oblatio¬ 
nem offerre potest, ut primam; enumerando ei singillatim 
omnia obsequia, labores et virtutes sanctissimae vitae Christi: 
illius obedientiam, patientiam, humilitatem, charitatem; cete- 
rasque virtutes omnes, cum haec sit maxima et excellentis¬ 
sima omnium, quas Deo offerre possumus, oblationum. 

f). De petitione. 

Insigni hac oblatione facta, secure ad gratiarum ac do¬ 
norum petitionem progredi licebit 1 . In qua primum precan¬ 
dus est Deus cum inflammata charitate ac ardentissimo divini 
honoris zelo, ut omnes populos ac nationes sui notitia illu¬ 
stret, ut eum cognoscant, laudent et adorent, tamquam unicum 
et verum Deum ac Dominum, proferetque ex intimo cordis illa 
regii Prophetae verba: x Confiteantur tibi populi, Deus , con¬ 
fiteantur tibi populi omnes » (Ps. 66, 4). 


1 Ordo in petitione servandus. 

Deinde orandus est Deus pro Praelatis Ecclesiae, pro 
Summo Pontifice, Cardinalibus, Archiepiscopis ceterisque Prae¬ 
latis, ut Dominus illos ita regat atque splendore gratiae suae 
illuminet, ut omnes homines ad cognitionem et obedientiam 
Creatoris sui adducere valeant. 

Rogandus est etiam Deus pro Regibus ac Principibus 
(uti S. Paulus Apostolus monet) atque omnibus in dignitate 
constitutis, ut eorum diligenti sollicitudine ac providentia, sub¬ 
diti vitam vivant quietam et tranquillam; hoc enim gratum 
est DEO, qui omnes homines vult salvos fieri et ad agnitio¬ 
nem veritatis pervenire. 

Tum precandus est DEUS pro membris omnibus corpo¬ 
ris sui mystici: pro justis, ut illos in justitia et sanctitate 
conservet; pro peccatoribus, ut eos a vitae pravitate ad mo¬ 
rum emendationem convertat; pro defunctis, ut eos ab expia¬ 
toriis cruciatibus, in quibus detinentur, clementer eximat atque 
ad aeternae vitae requiem transferat. 

Orandus ad haec est Deus, pro pauperibus, infirmis, ca¬ 
ptivis, in servitutem abductis, aut in quacunque alia tribula¬ 
tione existentibus, ut propter merita Filii sui eis opem ferat 
illosque ab omni malo liberet. 

Posteaquam quae ad proximorum salutem spectant postu¬ 
laverimus, tum demum ad ea, quae nobis necessaria sunt pe¬ 
tenda, transitum faciemus. Qualia autem petere debeamus, 
unumquemque sua necessitas (dummodo seipsum non prorsus 
ignoret) docebit. Verum ut incipientibus methodum aliquam 
demus illosque in hanc semitam quasi manuducamus: petitio¬ 
num formam hic subjicimus. Primo itaque precabimur Deum, 
ut per merita et dolores unigeniti Filii sui omnium peccato¬ 
rum nobis indulgentiam gratiamque illa fugiendi et ea dignis 
poenitentiae operibus expiandi tribuat; specialiter vero auxi¬ 
lium et opem adversus eas inclinationes et vitia, ad quae ma¬ 
xime propensi sumus, implorabimus; adeoque coelesti medico 
cuncta animarum nostrarum vulnera detegemus, ut ipse illis 
medeatur atque unctione gratiae suae illa perungat. 

Deinde petemus excellentissimas et nobilissimas virtutes 
illas, quibus tota Christiani hominis perfectio continetur, quae 
sunt Fides, Spes, Charitas, timor, humilitas, patientia, obe- 
dientia, fortitudo in rebus adversis, paupertas spiritus, mundi 
contemptus, vera discretio, puritas intentionis atque aliae his 
similes, quae in supremo spiritualis aedificii fastigio commo¬ 
rantur. Fides enim est prima radix et fundamentum Chri¬ 
stiani hominis. Spes est baculus et remedium contra omnes 
praesentis vitae tribulationes. Charitas est totius perfectionis 
finis. Timor Dei est verae sapientiae initium et fons. Humi¬ 
litas est virtutum omnium basis et fundamentum. Patientia 
est fortissima contra omnes hostium insultus armatura. Obe- 
dientia est gratissima Deo oblatio, qua homo seipsnm ei of¬ 
fert in sacrificium. Discretio est oculus animae, quo illa cer¬ 
nit, et peregrinationem praesentis vitae sine offensione confi¬ 
cit. Fortitudo est brachium animae, quo cuncta opera sua 
perficit. Puritas intentionis omnes actiones ad Deum dirigit. 

Post haec postulabimus e ceteris virtutibus praecipuas, 
quae adjumento nobis esse possunt ad majorem custodiam, 
uti sunt: sobrietas in cibo et potu; moderatio linguae; cu¬ 
stodia sensuum; modestia et compositio exterioris hominis; 
suavitas boni exempli erga proximos; rigor et severitas in 
seipsum, et aliae similes. 

Finiendus erit demum hic petitionis actus, cum amoris 
divini fervida imploratione, atque in ejus petitione aliquantis¬ 
per immorandum, ita ut maxima temporis pars in hac gratia 
intimis affectibus et desideriis postulanda, consumatur: quan¬ 
doquidem in divino amore omne bonum nostrum consistit, ad 
quod sequens oratio utilis erit. 

Oratio pia pro impetrando divino amore. 

Impertire mihi, o Domine, hanc gratiam, ut te ex toto 
corde, ex tota anima, ex omnibus viribus et praecordiis meis, 
ut praecipis, diligam. 0 unica spes mea! 

0 gloria mea perfecta! 0 refugium et solatium meum! 
0 amicissime milii super omnes amicos! 0 sponse floride, 
sponse suavis, sponse omni meile dulcior! 0 dulcedo cordis 
mei! 0 vita animae meae! 0 gaudium spiritus mei! 0 spe¬ 
ciosa dies aeternitatis, clarissimum lumen viscerum meorum, 
Paradisus cordis mei! 0 dulcis origo et primum principium 
meum! 0 summa sufficientia mea! 

Praepara tibi, Deus, in me splendidum thalamum, ut 
juxta promissionem tuam habites in me, atque illic mansio¬ 
nem tuam constituas. Mortifica in me quidquid tibi displicet 
et effice me hominem secundum cor tuum; transfige me¬ 
dullas animae meae, et cordis mei intima sagittis amoris tui 
vulnera; inebria me vino perfectae dilectionis. 

Quando tibi perfecte in omnibus placebo? Quando a me 
omnia, quae tibi contraria sunt, abjiciam? Quando ero totus 
tuus? Quando desinam esse meus? Quando nihil in me vivet, 
nisi quod tuum est? Quando te ardentissimo amore diligam? 
Quando flammis amoris tui me totum succendes et consumes? 
Quando penetrabis et replebis me undequaque tua efficaci 
dulcedine? Quando mihi pauperi mendico aperies et manife¬ 
stabis regnum illud pretiosum, quod intra me est, videlicet 
teipsum cum omnibus tuis divitiis? Quando me tibi perfecte 
unies, absorbebis ac transformabis in te, ita ut ultra non 
exeam a te? Quando auferes a me cuncta obstacula, quae 
mihi impedimento sunt, ne unus tecum spiritus constituar? 
Nec unquam amplius a te separer ? 

0 dilecte animae meae! 0 deliciae cordis mei, exaudi 
me, Domine, non secundum merita mea, sed secundum im¬ 
mensam bonitatem tuam: instrue me, illumina me, dirige me, 
adjuva me in omnibus et per omnia, ne aliquid dicam vel 
agam, nisi quod oculis tuis gratum esse cognovero. 

0 Deus! 0 amor meus! 0 viscera mea! 0 dulcis amice 
mi, gaudium et voluntas mea, munimentum et vita mea, lu¬ 
men meum, dirige me. 0 Deus praecordiorum meorum, # cur 
non tribuis pauperi necessitatem patienti et opem tuam im- 

ploranti, quibus opus habet? Qui coelum et terram imples, 
cur meum cor vacuum et inane relinquis, qui lilia et flores 
agri vestis et ornas, qui volucres coeli nutris, qui minima 
terrae insecta sustentas, cur oblivisceris mei, qui omnium tui 
amore obliviscor? 

0 immensa bonitas, nimis sero te cognovi, nimis tarde 
dilexi te, o pulchritudo antiqua et nova. 0 miserum statum 
meum, quando sine amore tuo vixi; o deplorandam conditio¬ 
nem meam, quando te non agnovi; o densam caecitatem men¬ 
tis moae, quando te non vidi! Tu cras in me et ego te foris 
nimis longe quaerebam, quamvis te tandem licet serius inve¬ 
nerim. Non patiatur obsecro clementia tua, ut ultra te dese¬ 
ram aut relinquam. 

Et quia unum ex his, quae tibi maxime placent, quae¬ 
que cor tuum tangunt, est: oculos habere, qui te videre pos¬ 
sint; da mihi, Domine, tales oculos, qui te intueri valeant; 
oculos inquam solitariae turturis, oculos humiles et amorosos, 
oculos castos, pios et lacrimantes; oculos attentos et discretos, 
qui tuam voluntatem intelligant et perficiant, ut te talibus 
oculis aspiciens, tu me vicissim eisdem oculis respicias, quibus 
Petrum te negantem aspexisti illumque ad peccati sui ama¬ 
ram deplorationem commovisti. Quibus filium prodigum in¬ 
tuitus es, quando ei obviam procedens, in amplexus ejus 
ruisti atque osculum pacis ei dedisti. Quibus publicanum ocu¬ 
los suos ad coelum attollere non audentem respexisti. Quibus 
Magdalenam ad poenitentiam invitasti eamque ad pedes tuos, 
lacrimis rigandos et abluendos attraxisti. Et ne multis: qui¬ 
bus sponsa in Canticis praedita, te ad sui amorem pellexit, 
ut diceres: ;< Quam pulchra es, amica mea, quam pulchra 
cs! oculi tui columbarum » (Cant. 4, 1). Ut aspectus meus tibi 
placitus, ac pulchritudo animae meae tibi grata existens: tu 
largiaris ei alas virtutum et gratiarum tuarum, quae eam 
excellentius venustent et ornent. 

0 excellentissima, benignissima et clementissima Trini¬ 
tas: PATER, FILI et SPIRITUS Sancte; unus verus solus 

DEUS, doce me, dirige me et adjuva me in omnibus. 0 Pa¬ 
ter omnipotens, te per magnitudinem immensae potestatis 
tuae deprecor, ut confirmes et stabilias memoriam meam in 
te solo: eamque sanctis et piis cogitationibus repleas. 

0 Fili sapientissime, tua aeterna sapientia intelligentiam 
meam exiguam illumina et illam cognitione summae veritatis 
atque miseriae meae imbue. 0 Spiritus Sancte, Patris et Filii 
amor, tua incomprehensibili bonitate effice voluntatem meam 
tuae sanctissimae voluntati conformem illamque tam valido 
tui amoris igne succende, ut nullae illum aquae possint ex¬ 
stinguere. 

0 sancta Trinitas, unus Deus et omne bonum meum, 
utinam te solus tantum amare et laudare possem, quantum 
omnes beati Spiritus te amant et laudant. Utinam solus 
omnium creaturarum amorem in me haberem, spontanea vo¬ 
luntate illum ad te diligendum converterem atque in totum 
transferrem; quamvis parum hoc esset ad te amandum tali 
amore, quali dignus es amari. Tu solus teipsum digne lau¬ 
dare atque diligere potes, quandoquidem nemo tuam incom¬ 
prehensibilem bonitatem praeter te potest intellectu assequi, 
ac proinde tu illam tantum quantum meretur, amare suffi¬ 
cis, adeo ut in solo divino pectore tuo justitia amoris per¬ 
fecte servetur. 

0 MARIA, MARIA, MARIA, Virgo sanctissima, Mater 
DEI, Regina coeli, Domina mundi, Triclinium Spiritus San¬ 
cti, Lilium puritatis, Rosa patientiae, Paradisus voluptatis, 
Speculum castitatis, Vas innocentiae, intercede pro me misero, 
egeno, exule ac peregrino et mihi partem de umbra tuae 
abundantissimae claritatis impertire. 

0 Sancti et Sanctae Dei omnes atque vos Angelici Spi¬ 
ritus, qui magno amore Creatoris vestri flagratis, specialiter 
vos Seraphim, qui coelum et terram amoris vestri vehemen¬ 
tia inflammatis, nolite cor meum miserum derelinquere, sed 
purificate illud quemadmodum labia Isaiae, ab omnibus vitiis 
et immunditiis, ac flammis ardentissimae dilectionis vestrae 


Tract. VI. De meditatione sive oratione mentali. 511 

illud accendite, ut Dominum nostrum diligam, illum quae¬ 
ram ; in illo solo requiescam et permaneam in omnia saecula 
saeculorum. Arnen. 


CAPUT IV. 

Documenta quaedam circa meditationem observanda. 

Quae hactenus dicta sunt, uberem tantummodo medita¬ 
tioni materiam praebent, quod in praesenti negotio praeci¬ 
puum est; quandoquidem non exigua pars hominum, eo quod 
sufficienti considerationis materia destituatur, meditationis 
exercitium fastidit et negligit. Nunc autem quae ad metho¬ 
dum et formam in meditationibus observandam pertinent, 
summatim perstringamus. Cujus licet principalis magister sit 
SPIRITUS Sanctus, nihilominus experientia saepe comproba¬ 
tum est, hic necessaria esse quaedam documenta: eo quod 
iter, quo ad Deum pergitur, sit arduum ac difficultatis ple¬ 
num ac proinde ductore opus sit, sine quo plurimi longo tem¬ 
pore a vera semita aberrant, aut certe minus cito ea, quae 
cupiunt, consequuntur. 

De meditatione. 

Documentum I. 

Primum itaque documentum sit 1 : Earum rerum, quae 
inferius in certa puncta, et tempora digeremus, considerationi 
non ita inhaerendum esse, ut ad alia in quibus mens majo¬ 
rem invenerit devotionem ac fructum, transire nefas putemus. 
Cum enim omnium horum exercitiorum finis sit devotio, id 
quod ad hunc scopum proximius accedit, utique potius ac 


1 Meditationi assumptae non nimis inhaerendum. 

melius esse censendum est. Quod tamen non leviter, et ex 
quacunque causa fieri debet, sed cum emolumento claro ac 
manifesto. 


Documentum II. 

Secundum sit: Cavendas esse in hoc 1 exercitio nimias 
mentis speculationes, potius utendum esse efficacibus volun¬ 
tatis affectibus, quam curiosis ratiocinationibus intellectus. 
Quocirca rectam viam minime tenent illi, qui ad Orationem 
et Meditationem divinorum mysteriorum non secus accedunt, 
ac si ea pro concione ad populum habenda secum tractarent 
et expenderent: quod potius est spiritum dispergere, quam 
ad interiora se revocare. Itaque qui meditationem recte insti¬ 
tuere velit, accedat ad eam non aliter ac unus idiota, et hu¬ 
milis ; magisque adferat voluntatem dispositam ad res divinas 
sentiendas et gustandas; quam intelligentiae acumen, ad eas 
studiose disquirendas et pervestigandas; cum hoc proprium 
sit eorum, qui scientiae causa studiis operam dant; non eo¬ 
rum, qui, ut mentem afficiant et inflamment, lacrimasque 
piae devotionis eliciant, precibus ac meditationibus se ad¬ 
dicunt. 


Documentum III. 

Praecedenti documento declaratum est, quomodo intelle¬ 
ctus moderandus, voluntatique subjiciendus sit; hoc vero vo¬ 
luntati etiam limites sui praefiniendi sunt, extra quos egredi 
sine vitio non possit; idque ne in sui exercitio nimis vehe¬ 
mens, et concitata reddatur. Quare sciendum 2 est devotionem 
nunquam violentia brachiorum exprimendam esse, ut quidam 
existimant, qui immodica et coacta tristitia se ad lacrimas 


1 In meditatione cavendae sunt nimiae mentis speculationes. 

2 Devotio non est violenter exprimenda. 

et commiserationem, dum Christi tormenta secum considerant* 
constringunt, hac namque ratione cor potius exsiccant, atque 
ad divinas visitationes (uti pulchre docet Cassianus) ineptum 
reddunt. Ad haec ista vis plurimum incommodare solet sa¬ 
nitati corporis, et saepe propter molestiam quam violentia 
haec secum adfert maximam, animum ita relinquit fastidio¬ 
sum, ut denuo ad eadem exercitia reverti formidet; cum ea 
magnarum sibi molestiarum causam attulisse usu expertus 
sit. Itaque meditationis studiosus, cum Christi supplicia con¬ 
siderat, non sit nimis anxius pro habenda sensibili compas¬ 
sione; sed sufficiat ei quod se praesentem exhibeat his quae 
Christus passus est, atque illa simplici ac quieto intuitu in- 
spiciat; ac corde tenero, compassivo et magis disposito ad 
eum affectum, quem divina misericordia suppeditaverit, exci¬ 
piendum, quam alium violentia exprimendum, consideret. 
Quae cum fecerit, de ceteris, quae illi a Deo negantur, aut 
non subministrantur, sollicitus non sit, neque contristetur. 

Documentum IV. 

Ex his quae jam dicta sunt, colligere 1 licet, qualis at¬ 
tentio in oratione observanda sit. In ea namque cor non lan¬ 
guidum, non solutum, non in ima depressum, sed vivum, sed 
ad superna elevatum esse debet. Ut autem necessarium est 
tali cum attentione et cordis elevatione, atque a sensibilibus 
rebus abstractione, ad Deum precandum accedere; ita non mi¬ 
nus opus est, ut in attentione hac suavis quaedam tempera¬ 
tio adhibeatur, tum ne sit nociva sanitati, tum ne devotionem 
impediat, aut extinguat. Quod contra faciunt nonnulli, qui ut 
ad ea quae mente cogitant attenti sint, nulla virium ac na¬ 
turae ratione habita, capita sua immodice fatigant, ac se ad 
alia pene inutiles reddunt. Sunt etiam e contrario alii, qui 


1 In oratione qualis attentio adhibenda sit. 

ut hoc periculum evitent, admodum remissi et oscitantes sunt, 
in earum rerum quas animo volvunt attentione, ac proinde 
facile ad omnem flatum inutilium cogitationum impelluntur 
et abstrahuntur. 

Haec duo extrema ut simul evitentur, tali moderatione 
opus est, ut nec immodica attentione capitis vires debiliten¬ 
tur, nec nimia negligentia et remissione cogitationes ad libi¬ 
tum evagari sinantur. Qua in re illius qui equo petulanti ve¬ 
hendus est, solertia imitanda est, qui habenas neque nimium 
attrahit, neque nimis laxat; sed aequabiliter regit, ne vel re¬ 
trorsum recedat, vel magno cum salutis discrimine iter agat; 
ita et nobis annitendum est, ut attentio sit moderata, diligen¬ 
tiam quidem adhibendo, ne cogitationes ad libitum evagentur, 
at omnem violentiam, et anxiam sollicitudinem rejiciendo. No¬ 
tandum etiam, haec quae de attentione dicimus, maxime in 
principio meditationis cavenda esse; fieri enim plerumque so¬ 
let, ut cum in exordio meditationis attentione violenta caput 
fatigatur, in ipsa meditatione vires deficiant, quemadmodum 
evenire solet viatoribus, qui cum in principio iter nimium 
maturant, postea lassi subsistere coguntur. 

Documentum V. 

Inter omnia documenta hoc vel maxime 1 animadverten¬ 
dum : Ne meditationis studiosus, si non statim percipiat eam 
devotionis dulcedinem quam desiderat, animo concidat, nec 
exercitationes inceptas relinquat; sed longanimiter et perse¬ 
veranter adventum Domini praestoletur; quandoquidem divi¬ 
nae majestatis excellentiam, conditionis.humanae vilitatem, et 
negotii quod gerimus magnitudinem, maxime decet, ut aliquan¬ 
tisper ante fores sacri illius palatii exspectemus. Quodsi, post- 
eaquam aliquamdiu exspectaverit, Dominus venerit, gatias ei 


1 Propter devotionis defectum exercitia non esse relinquenda. 

agat de benignissimo et gratuito illius adventu; si vero mo¬ 
ras longiores traxerit, humiliet se coram eo, et confiteatur se 
hanc gratiam minime mereri. Quodsi nec sic quidem venerit, 
placido animo id sustineat, patiatur, ac sufficere sibi putet, 
quod seipsum ac omnia sua in sacrificium et oblationem gra¬ 
tissimam obtulerit, propriam voluntatem abnegaverit, atque 
in manus ac potestatem illius tradiderit; omnes appetitus 
inordinatos crucifixerit; cum vitiis et passionibus suis in cer¬ 
tamen descenderit; et ex parte sua quaecunque facere potuit, 
egerit. Et licet Dominum adoratione sensibili non veneratus 
sit, satis ei sit in spiritu et veritate adorasse, quales adora¬ 
tores ille requirit. 

Certo denique sibi persuadeat, hunc esse periculosissimum 
et maxime formidandum praesentis navigationis scopulum, 
atque locum in quo veri ac fideles Dei servi probentur, ac 
ab infidelibus secernantur, e quo qui salvus et incolumis re¬ 
cesserit, in ceteris prospero successu utetur. 

Documentum VI. 

Documentum hoc non multum a 1 superiori discrepat, 
quod tamen aeque necessarium est. Tale autem est: Servum 
Dei contentum esse non debere, quocunque modico sensibili 
gustu ex meditatione percepto; quemadmodum nonnulli faciunt, 
qui cum aridam aliquam lacrimulam profuderint, aut parvam 
cordis liquefactionem senserint, exercitii finem sive scopum se 
adeptos esse arbitrantur; quod tamen ad eum scopum, quem 
propositum habemus, minime sufficit. TTt, enim satis non est 
ad terrae fructificationem, si pertenui aliquo imbre, qui pul¬ 
verem tantummodo coagmentet, et terram superficie tenus im¬ 
buat, perfundatur, sed opus est ad hoc copiosis imbribus, qui 
intima terrae penetrent, ejusque sitim expleant, quo fructum 


1 Meditans contentus esse non debet quibusvis consolationibus. 

optatum reddere queat; sic necessaria est aquarum coelestium 
abundantia, ut quis bonorum operum fructum ex se producat. 

Quapropter non immerito a viris spiritualium rerum cal- 
lentissimis monemur, ut ad sanctam hanc exercitationem quis¬ 
que tantum temporis quantum potest conferat. Et certe uti¬ 
lius fuerit semel satis longum 1 temporis spatium ad hoc as¬ 
sumpsisse, quam idem per intervalla fecisse. Etenim dum tem¬ 
pus breve est, totum fere in phantasiae vel imaginationis 
quietatione et cordis collectione consumitur; ac saepe fit, ut 
cum jam fructus praeteritae molestiae carpendi essent, medi¬ 
tatio abrumpatur. Ad hujus vero temporis quantitatem prae¬ 
finiendam quod attinet: mihi videtur quidquid sesqui hora, 
vel duabus horis minus est, nimis exiguum esse ad meditatio¬ 
nem instituendam; eo quod non raro integra fere hora in com¬ 
positione citharae cordis nostri, hoc est, in phantasiae a cogi¬ 
tationibus inutilibus repressione, et mentis a rebus sensibilibus 
avocatione consumatur; tum vero aliquid etiam temporis pro 
fructibus institutae orationis percipiendis impendere necesse est. 

Quamvis inficias ire nequeam, eo tempore, quando medi¬ 
tatio post sanctam aliquam et piam actionem instituitur, ma¬ 
gis aptum et dispositum esse animum ad hoc agendum; atque 
ut arida ligna facile flammam concipiunt: sic et cor ita dis¬ 
positum, facilius igne coelesti succendi, Matutinis etiam 2 ho¬ 
ris, quod tempus huic exercitio vel maxime commodum et op¬ 
portunum est, mentem a phantasmatibus liberiorem esse, ac 
proinde tum orationi liberius incumbendum. Qui vero negotio¬ 
rum et occupationum multitudine adeo distinentur, ut tantum 
temporis ad hoc conferre non possint; nihilominus minutum 
suum cum paupere vidua evangelica offerre Deo non negli- 
gant. Etenim si negligentiae vitium non obstiterit, ille qui 
omnibus creaturis juxta singulorum necessitatem providet, 
ipsis et liberalissime prospiciet. 


1 Ad meditationem quantum temporis assumendum sit. 

2 Tempus quod meditationi commodissimum. 

Documentum VII. 

Praecedenti documento aliud simile dari solet: est autem 
ejusmodi l . Pietatis studiosus, cum divinis consolationibus 
specialiter intra vel extra orationem visitatur, occasionem 
hanc arripere debere, nec pati omnino, ut tempus hoc sine 
fructu sibi praeterlabatur. Nam tranquillo hoc vento flante, 
plus itineris una hora conficiet, quam alias multis diebus. Sic 
faciebat sanctus Pater Dominicus, qui tam sollicitam divina¬ 
rum visitationum curam habebat, ut etiam in itinere consti¬ 
tutus, si speciali aliqua visitatione a Deo recrearetur, sociis 
praecedere jussis, ipse solus subsisteret, aut tardius progrede¬ 
retur, quoadusque suavem illam buccellam de coelo sibi alla¬ 
tam digessisset. Quibus curae non est, ita divinis visitationi¬ 
bus satisfacere, hi ea fere poena castigantur, ut Deum postea 
cum quaesierint, minime reperiant. 

Documentum VIII. 

Ultimum idemque maximi momenti documentum, hoc est: 
In hoc orationis exercitio meditationem jungi debere contem¬ 
plationi, cum unum scala sit ad aliud. Quare sciendum, me¬ 
ditationis officium 2 esse, diligenter et attente res divinas et 
coelestes considerare, atque modo haec, modo illa ponderare, 
ut in corde meditantis affectum aliquem pium suscitet, non 
aliter ac ille qui silicem ferro ferit, quo scintillam ignis ex¬ 
cutiat. At contemplationis, quae meditationem excipit, pro¬ 
prium esse, igne jam excusso et succenso gaudere; hoc est: 
affectione illa quae quaerebatur, laboriose inventa, in silentio 
et tranquillitate spiritus perfrui, non cum multis ratiocina¬ 
tionibus et speculationibus intellectus, sed quodam puro ac 
simplici veritatis intuitu. Hinc quidam S. Doctor ait: medi- 


1 Consolationis tempora non esse negligenda. 

2 Meditationis et contemplationis quae sit differentia. 

tationem discurrere cum laboro ac modico fructu, contempla¬ 
tionem vero sine ulla molestia et ingenti cum utilitate; il¬ 
lam quaerere, hanc inventis perfrui, illam cibos dentibus con¬ 
terere, hanc tritis vesci; illam considerare et ratiocinari, hanc 
simplici intuitu, quae diligit et gustat contemplari. Et ne 
pluribus, illa se habet tamquam medium, haec instar finis; 
illa ut via et motus, haec ut terminus viae ac finis actionis. 

Ex his quae diximus axioma illud apud omnes spiritua¬ 
les vitae magistros valde pervulgatum, cujus tamen pauci 
lectores verum intellectum assequuntur, colligitur: nimirum, 
Fine adepto media omnia cessare: ut exempli causa, navi¬ 
gans quiescit posteaquam ad optatum portum appulit. Ea¬ 
dem ratione cum meditans ad requiem et gustum contempla¬ 
tionis per laborem meditationis pervenit, debet molestam il¬ 
lam ratiocinationis ac discursuum semitam relinquere, ac uno 
simplici intuitu Dei memoria, quasi illum sibi praesentem in¬ 
tueretur, contentus esse, ac affectione quam ille dederit, sive 
amoris, sive admirationis, sive gaudii, sive alia simili gaudere 
ac frui. Eatio quae id suadet, haec est: quia negotii hujus 
finis magis in amore, et voluntatis affectione, quam in intel¬ 
lectus speculatione consistit. Cum igitur voluntas, ab affe¬ 
ctione jam captivata, atque affectionem quaesitam adepta est; 
relinquendae sunt omnes ratiocinationes, et speculationes in¬ 
tellectus, quoad fieri potest, ut anima omnes vires suas in 
eam impendat, sine confusa ad actiones aliarum potentiarum 
evagatione seu dispersione. Quapropter quidam Doctor illis 
qui se divino amore inflammari sentiunt, hoc dat consilii, ut 
omnes alias ratiocinationes et cogitationes, quantumvis sub¬ 
tiles et altas relinquant; non quod malae sint, sed quod tum 
majus bonum impedire valeant. Hoc autem nihil aliud est, 
quam posteaquam ad terminum pervenerimus, meditationem 
amore contemplationis relinquere. 

Quod facere possemus 1 (ut particularius hac de re lo- 


1 In fine uniuscujusque meditationis ad contemplationem transeundum. 



Tract. VI. De meditatione sive oratione mentali. 519 

quamur) sub finem uniuscujusque exercitii, videlicet, post pe¬ 
titionem divini amoris, de qua supra disseruimus; idque dua¬ 
bus ex causis: tum quod praesupponendum sit laborem exer¬ 
citii absoluti aliquem fructum devotionis erga Deum produ¬ 
xisse, nam uti Sapiens ait: Melior est finis orationum quam 
'principium; tum quod post laborem meditationis et orationis 
rationi conveniens esse videatur, ut intellectus paulisper re¬ 
spiret, atque in contemplationis brachiis placide quiescat. 

Hic igitur unusquisque omnes plane imaginationes quae 
se menti offerunt, repellat: intelligentiam quietam reddat, 
memoriam in Deo defixam habeat, consideretque se in prae¬ 
sentia illius consistere, sine tamen speciali Dei contempla¬ 
tione. Contentus sit illa cognitione, quam ei fides subministrat, 
atque huic cognitioni voluntatem et amorem suum adjungat, 
cum haec sola sit quae Deum amplectitur et in qua totius 
meditationis fructus consistit; intellectus enim vix aliquid de 
cognitione Dei comprehendere sufficit, quem tamen voluntas 
plurimum potest diligere. 

Advocet igitur se a rebus sensibilibus et recipiat se ad 
semetipsum, videlicet ad centrum animae suae, ubi est imago 
Dei. Hic diligenter auscultet, quasi Deum ex alta turri lo- 
quentem audiret, aut quasi creaturarum alia nulla praeter se 
et Deum in mundo exsisteret. 

Amplius adhuc dico, obliviscatur etiam sui ipsius et eo¬ 
rum, quae agit. Nam ut quidam Sanctorum Patrum ait: Ora¬ 
tio tum est omnibus suis numeris absoluta, quando is, qui 
orat, se in oratione coram Deo constitutum esse non adver¬ 
tit. Hoc autem faciendum est non tantum in fine exercitii, 
verum etiam in medio et singulis ejus partibus: quotiescun- 
que nimirum somnus hic spiritualis quempiam invaserit (cum 
videlicet intellectus quasi somno quodam sopitur, voluntas 
vero vigilat) atque hoc cibo delicatissimo quamdiu duraverit 
fruendum. Eo vero digesto, ad meditationem continuandam 
revertendum erit. In quo nos geremus non aliter ac hortu¬ 
lanus aliquis, qui horti areolam irrigaturus, postquam semel 

illam aqua perfuderit, aliquantisper exspectat quousque illam 
perfecte imbiberit, deinde iterum eam aqua irrigat, ut hac 
fertilior reddatur. Quid autem anima hoc somno consopita, 
luminis illius, quo tum gaudet, beneficio sentiat, quam sa¬ 
tietatem, charitatem et internam pacem, quibusque tum con¬ 
solationibus perfruatur, nulla lingua potest exprimere; pax 
enim ista omnem sensum superat et felicitas ejus tanta est, 
ut maior in hoc mundo haberi non possit. Sunt nonnulli adeo 
divini amoris igne accensi, quorum interiora ad primam dul¬ 
cis hujus nominis memoriam, vix ulla praevia meditatione 
gaudio subsistant. Hi ad Deum amandum non magis egent 
considerationibus aut discursibus, quam mater, aut sponsa 
stimulis, ad filium, vel maritum diligendum. Sunt et alii in 
Deo ita immersi et absorpti, non tantum in oratione, sed 
etiam in externis negotiis, ut omnium rerum creatarum etiam 
sui ipsorum, propter illius amorem, obliviscantur. Neque mi¬ 
randi sunt hi divini amoris effectus, cum amor mundanus 
multo majora in homine operari soleat, ita ut etiam quosdam 
amentes reddat. An vero minorem vim gratiae, quam natu¬ 
rae et peccato tribuemus? Itaque cum anima divini amoris 
operationem in se senserit (in quacunque id fuerit orationis 
parte), nullatenus illam refutet, etiamsi totum exercitii sui 
tempus in ea consumat, sine ulla etiam illius rei quam sibi 
proposuerat, consideratione (nisi ad hoc specialiter obligetur). 
Nam quemadmodum (S. Augustino teste) vocalis oratio re¬ 
linqui debet, si devotionem impediat, ita meditatio deserenda 
est, si obstet contemplationi. 

Sicut autem necessarium est meditationem relinquere 
propter affectionem, atque a minori ad majus transire, ita 
nonnunquam e contrario relinquenda est affectio propter me¬ 
ditationem, quae nimirum affectio, ita vehemens est, ut sani¬ 
tas inde notabile detrimentum acceptura sit. Quod saepenu- 
mero accidit illis, qui his exercitiis se indiscrete dant atque 
illis immodice utuntur, allecti videlicet divinae dulcedinis sua¬ 
vitate. Quibus (uti quidam S. Doctor ait) id optimum reme- 

dium fuerit, contemplatione egredi et ad aliam quandam af¬ 
fectionem , utpote compassionis transire, meditando paulisper 
Dominicam Passionem, aut circa peccata et miserias hujus 
mundi, ad cor exonerandum et a nimia intentione avertendum. 

PARS SECUNDA. 

De devotione et ad eam pertinentibus. 

CAPUT I. 

Quid sit devotio. 

Inter omnes molestias et difficultates ‘, quas illi qui ora¬ 
tionum ac meditationum exercitia frequentant, sustinent, ne¬ 
scio an ulla major sit ea, quam patiuntur ex devotionis, quam 
saepe in ea percipiunt, defectu. Hac enim si adfuerit nihil 
suavius, nihil jucundius, nihil facilius, quam precibus ac me¬ 
ditationibus insistere; eadem si absit, ilihil molestius. Qua¬ 
propter cum antea de oratione ac meditatione, ac methodo 
eam instituendi egerimus, non abs re fuerit nunc, de his, 
quae devotionem partim promovent et excitant, partim im¬ 
pediunt et exstinguunt; tum etiam de tentationibus, quae ut 
plurimum piis hominibus in piis exercitationibus se objiciunt, 
agere; ac denique documenta, quae ad idem institutum non 
parum conferunt, subjicere. Itaque ab ipsa devotionis defini¬ 
tione auspicabitur, ut manifeste liqueat, qualis et quanta sit 
margarita pro cujus adeptione militamus. 

Devotio, ut S. Thomas ait, est virtus, hominem expedi¬ 
tum et promptum ad omnia virtutum officia reddens, illumque 
ad bene agendum excitans. Quae definitio evidenter satis osten¬ 
dit necessitatem et utilitatem hujus virtutis, utpote quae plura 
in se contineat, quam quis mente complecti possit. 


1 Devotio reddit omnia facilia. 

Pro cujus ampliori intelligentia sciendum est, praecipuum 
impedimentum, quod nobis in vita recto ac pie instituenda 
objicitur, esse naturae humanae corruptionem, a peccato pro¬ 
fectam, a qua magna ad vitium inclinatio et ingens bene ope¬ 
randi difficultas existit: quae nobis gravem et permolestam 
virtutis viam faciunt, quamvis virtute, si ea in se consideretur, 
in mundo nihil suavius, nihil amabilius, nihil pulchrius exstet. 

Ad hanc difficultatem superandam providit nobis divina 
sapientia de convenientissimis remediis, nimirum devotionis 
virtute atque auxilio. Nam quemadmodum ventus Boreas nu¬ 
bes dissipat aerisque serenitatem restituit, non aliter vera 
devotio ab animo nostro molestiam omnem et difficultatem 
hujus viae abscindit, nosque ad pias et praeclaras actiones 
obeundas promptos atquo alacres reddit. Haec autem virtus 
ita virtutis nomen obtinet, ut etiam pariter sit speciale do¬ 
num Spiritus Sancti: ros coelestis, auxilium et visitatio divina 
per orationem obtenta; cujus proprium est difficultatem in 
oratione ac meditatione occurrentem submovere, tepiditatem 
pellere, alacritatem in divinis obsequiis conferre, intellectum 
instruere, voluntatem roborare, divinum amorem in corde suc¬ 
cendere, flammas illicitarum cupiditatum exstinguere, fasti¬ 
dium humanarum rerum atque odium peccati ingenerare atque 
ei quem possederit ac repleverit, novum fervorem, novum spi¬ 
ritum, novum animum ac nova desideria bene agendi infun¬ 
dere. Etenim sicuti Samson capillis praeditus, fortitudine 
omnes mortales anteibat, eisdem vero spoliatus, vires amit¬ 
tebat atque aliis hominibus imbecillitate similis erat: sic ani¬ 
ma cujuslibet Christiani, hac devotione adjuta et recreata, 
fortis et robusta est; eadem vero privata, debilis et infirma. 

Praestantissima vero laudum earum, quae in hanc vir¬ 
tutem congeri possunt, haec est: quod cum sit unica, omnium 
tamen ceterarum virtutum stimulus sit, hinc qui virtutum 
semitam expedite perambulare cupit, hanc sibi pro calcaribus 
adsciscat, nam sine illa rebelle ac petulans animal suum re¬ 
gere nequibit. 

Ex his, quae diximus, liquido constat, in quo vera et 
essentialis devotionis essentia consistat; non enim in cordis 
teneritudine, aut consolationum affluentia, qua illi, qui medi¬ 
tationi operam dant, saepe reficiuntur, posita est, nisi ea fuerit 
conjuncta cum quadam promptitudine et alacritate animi, ad 
bene agendum; praesertim cum non 1 raro usu veniat, ut 
unum sine altero reperiatur, Deo sic ad probationem servo¬ 
rum suorum disponente. Quamvis inficiari nequeam, has con¬ 
solationes a devotione atque animi promptitudine ad pias 
et praeclaras actiones obeundas, frequenter proficisci, atque e 
contrario per easdem consolationes ac gustus spirituales ve¬ 
ram devotionem saepenumero non parum augraentari. Ac 
proinde servi Dei licite possunt desiderare ac petere consola¬ 
tiones, non propter delectationem, quam sibi conjunctam ha¬ 
bent, sod quia dovotionem, quae nos ad bene operandum ala¬ 
cres reddit, promovent, quod de se Propheta regius testatur 
(Ps. 118, 32): « Viam mandatorum tuorum cucurri , cum 
dilatasti cor meum », hoc est: quando illud, consolationum 
tuarum, quae hujus promptitudinis causa exstiterunt, dulce¬ 
dine recreasti. 

Nunc de mediis, quibus haec devotionis virtus acquiri 
possit agamus, quae tractatio non parvam utilitatem adferet; 
cum enim virtus haec omnium aliarum virtutum stimulus sit, 
media per quae illa comparari possit tradere, nihil aliud est, 
quam media, per quae ceterae virtutes omnes conquiri possint, 
praescribere. 


CAPUT II. 

Novem medio sive adjumento, per quae virtus devotionis 
facilius acquiritur. 

Ea quae devotionem promovent a , plurima sunt, ex qui¬ 
bus nos pauca tantum delibabimus. 


1 Devotio in quo consistat. 
a Devotionem adjuvant: exercitiorum continuatio. 

Primo: Devotionem vehementer adjuvat: si exercitia haec 
animo magnanimo et parato ad omnia, quae ad pretiosam 
hanc margaritam consequendam pertinent, quantumvis ardua 
et difficilia sint, exsequenda et sustinenda suscipiantur. Nam 
certum est, nihil praeclarum esse, quod non etiam difficile sit, 
cujus generis et ipsa devotio est, maxime in principiis. 

Secundo: Devotionem maxime promovet 1 cordis ab omni 
vana et inutili cogitatione, ab affectibus, ab amoribus pere¬ 
grinis, a turbulentis et concitatis motibus diligens custodia; 
perspicuum enim est, unumquodque horum devotioni non pa¬ 
rum impedimento esse; cum virtus haec vel maxime poscat 
cor quietum et ab omni inordinata affectione liberum, nec mi¬ 
nus quam chordae in cithara compositum. 

Tertio: Devotioni adjumento est 2 custodia sensuum: ma¬ 
xime oculorum, linguae et aurium; quandoquidem per haec 
cor maxime distrahitur. Ea namque, quae per oculos et aures 
ingrediuntur, mentem variis imaginibus depingunt, quae deinde 
pacem et tranquillitatem animae disturbant et evertunt. Quare 
non immerito quidam ajunt, contemplationis studiosum, sur¬ 
dum, caecum et mutum esse debere. Nam quo minus in ea, 
quae foris sunt, evagatus fuerit, eo intrinsecus majori tran¬ 
quillitate ac recollectione gaudebit. 

Quarto: Devotionem non mediocriter 3 adjuvat solitudo, 
siquidem non modo peccandi occasiones submovet, et causas, 
ob quas potissimum sensus distrahuntur, tollit, sed etiam ho¬ 
minem solitarium vehementer excitat, ut animum ab omnibus 
rebus sensibilibus avocet, secum habitet, cum Deo incessanter 
conversetur: ad quod loci opportunitas illum admonet, quae 
nullam aliam societatem praeter hanc admittit. 

Quinto: Devotionem non mediocriter 4 nutrit lectio libro¬ 
rum piorum et spiritualium; eo quod materiam considerationi 

1 Cordis custodia. 

2 Custodia sensuum. 

3 Solitudo. 

4 Lectio librorum spiritualium. 

subministrent, mentem a rebus creatis abstrahant, devotionem 
excitent et efficiant ut libenter istis considerandis inhaereat, 
quae suaviter in lectione gustavit, unde fit, ut ea, quibus cor 
abundat, ei saepius ad memoriam redeant. 

Sexto: Devotionem fovet continua 1 Dei memoria et assi¬ 
dua praesentiae divinae cogitatio, quod videlicet conspectui 
ejus indesinenter assistas, cum frequenti usu brevium suspi¬ 
riorum, quae D. Augustinus Orationes jaculatorias nuncupat. 
Nam hae domum mentis custodiunt et devotionis calorem con¬ 
servant ; quo fit, ut semper ad pia opera et Deum precandum 
expeditus et alacer sit. Est autem documentum hoc unum ex 
praecipuis spiritualis vitae instrumentis seu causis, ac solum 
fere ac unicum remedium iis, qui neque locum neque tempus 
habent, quod orationibus ac meditationibus longioribus impen¬ 
dant. Et vero, qui ad hoc laboris aliquid contulerint atque 
crebris aspirationibus operam dederint, exiguo tempore ma¬ 
gnum profectum facient. 

Septimo: Devotionem promovet perseverantia 2 in bonis 
exercitiis: ut videlicet tempora et loca stata sint, quae aequa¬ 
biliter serventur; maxime tempus nocturnum et matutinum, 
quae ad orationem instituendam non parum opis ferre sacrae 
litterae passim testantur. 

Octavo: Devotioni auxilio sunt 3 austeritates et abstinen¬ 
tiae corporales: abstinentia a cibis, mensa frugalis, lectus du¬ 
rior, cilicium, flagella et alia similia, quandoquidem uti e 
mentis devotione proveniunt, vel originem habent, ita non le¬ 
viter incitant, conservant, fovent atque nutriunt radicem, e 
qua nata sunt, quae est devotio. 

Nono: Ad devotionem plurimum conferunt 4 opera mise¬ 
ricordiae, quia haec fiduciam nobis coram Deo apparendi et 


1 Continua Dei memoria. Usus orationum i&calatomraan. 

2 Perseverantia. 

3 Austeritates corporales. 

4 Opera misericordiae. 

divino conspectui assistendi augent; orationes nostras comi¬ 
tantur faciuntque, ne preces aridae appellari possint, ac deni¬ 
que promerentur, ut preces nostrae facilius a Deo suscipian¬ 
tur, cum e corde pio ac misericordi prodeant. 

CAPUT III. 

Novem devotionis impedimenta. 

Quemadmodum ea, quae devotionem promovent, novena¬ 
rio numero comprehendimus: ita etiam illa quae nos ab hujus 
virtutis possessione repellunt atque impedimento sunt, eodem 
numero definiemus. 

Primum itaque devotionis 1 impedimentum est: Peccata 
non solum mortifera, sed etiam levia et venialia; haec enim 
quamvis charitatem prorsus non tollant, ejus tamen fervorem, 
qui cum devotione fere coincidit, debilitant et exstinguunt. 
Quapropter omni studio devitanda sunt, sin minus propter 
mala, quae secum adferunt, ut minimum propter bona, quae 
impediunt. 

Secundum est 2 : Remorsus conscientiae, ab ipsis peccatis 
procedens, maxime, quando nimius est, quia mentem inquie¬ 
tat, capitis vires atterit et hominem ad bonas actiones ine¬ 
ptum atque inutilem reddit. 

Tertium est 3 : Amaritudo sive angustia cordis et moeror 
inordinatus, quandoquidem cum his non facile consistere et 
concordare possunt voluptas et suavitas bonae conscientiae et 
spirituale internae mentis gaudium. 

Quartum est: Nimiae 4 sollicitudines, quae ad instar prae¬ 
fectorum Aegyptiacorum, qui filios Israel immodicis laboribus 


1 Devotionem impediunt peccata, etiam venialia. 

2 Remorsus conscientiae. 

9 Amaritudo cordis. 

4 Sollicitudines nimiae. 

premebant, animum inquietant: nec patiuntur ut somnum spi¬ 
ritualem, qui ex orationis frequenti usu et gustu provenit, 
capiat; imo tunc plus quam alias, eam turbant et a coeptis 
exercitiis longius abducunt. 

Quintum 1 : Occupationum sive negotiorum multitudo, quae 
tempus omne tollunt: spiritum suffocant; neque homini ullam 
vel temporis vel quietis partem, qua Deo vacare possit, im¬ 
pertiuntur. 

Sextum 2 3 4 : Voluptates et solatia sensuum. Haec namque 
insipidas reddunt exercitationes spirituales hominemque indi¬ 
gnum faciunt, qui divinis consolationibus reficiatur; ut enim 
D. Bernardus ait: «Dignus non est Spiritus Sancti visitatio¬ 
nibus, qui mundana solatia sectatur ». 

Septimum: Delectatio 9 inordinata in manducando et bi¬ 
bendo, longae speciatim et sumptuosae coenae: quae hominem 
inutilem faciunt ad sacras vigilias et spiritualia exercitia. Et¬ 
enim corpore multis escis gravato et immodice repleto, spiri¬ 
tus minus libere in sublime ferri atque levari potest. 

Octavum est*: Curiositas tum sensuum, tum intellectus, 
cujusmodi est velle audire, videre ac scire novos rumores, quia 
haec tempus pretiosissimum auferunt, animum perturbant ac 
mentem in multa dispergunt, sicque devotioni plurima impe¬ 
dimenta objiciunt. 

Nonum est 5 : Levis solitorum exercitiorum intermissio, 
praeterquam cum omittuntur aut differuntur ob causam ali¬ 
quam piam et justam necessitatem, quia nimium delicatus est 
spiritus devotionis, qui cum semel recesserit, non revertitur, 
aut certe magna cum difficultate. Quare quemadmodum arbo¬ 
res suis temporibus irrigari opus habent, quae irrigatio si diu- 


1 Occupationes. 

2 Voluptates sensuum. 

3 Inordinata delectatio in cibo et potu. 

4 Curiositas sensuum. 

5 Levis exercitiorum intermissio. 

tius quam par est, differatur, statim exsiccantur et pereunt: 
sic etiam devotio, nisi continuo aquis piarum meditationum 
irrigetur, facile perit. 

Haec breviter et summatim tantummodo perstrinximus, 
ut facilius memoria retineri possint, quorum uberior explica¬ 
tio ipso usu atque experientia haberi poterit. 

CAPUT IV. 

De lenlationibus vulgatioribus, quibus meditationum stu¬ 
diosi ut plurimum molestari solent, nec non de reme¬ 
diis earum. 

Videndum nunc, quibus fere tentationibus impetantur ii, 
qui orationis et meditationis exercitia frequentant, ut de con¬ 
venientibus remediis illis provideamus. 

Tentationes illorum liae fere sunt: 

Consolationum spiritualium absentia. 

Cogitationum inutilium turba. 

Cogitationes infidelitatis et blasphemiae. 

Diffidentia de profectu. 

Nimia propriae sanctitatis praesumptio. 

His ut plurimum tentationibus infestantur hujus vitae 
sectatores, de quarum remediis deinceps tractabimus. 

De prima tentatione et remediis ejus. 

Primo igitur, cui spirituales consolationes desunt, hoc 
remedium est. Ne propterea solita orationis exercitia, quam¬ 
vis illi insipida et nullius utilitatis esse videantur, omittat, 
sed ante praesentiam Dei se constituat, atque ad eum uti reus 
et multorum criminum affinis accedat, conscientiae latebras 
diligenter excutiat et consideret, an suam ob culpam hujus 
gratiae jacturam fecerit; ac Dominum magna cum fiducia ro¬ 
get, ut hanc sibi noxam condonet, atque in se inaestimabiles 

divitias patientiae suae manifestet, snstinendo et indnlgendo 
illi, qui eum tantummodo irritare novit, praeterea nihil. 

Hoc pacto fructum non parvum capiet ex ariditate sua, 
sumendo inde occasionem, vel profundioris humilitatis, dum 
malitiam suam et perversitatem in peccatis cumulandis con¬ 
spicit; vel ardentioris dilectionis, dum divinam bonitatem in 
iisdem condonandis attendit. Et quamvis nullam prorsus in 
suis exercitiis sentiat voluptatem, non tamen idcirco ab eorum 
continuatione se abstineat; quia non est necessarium ut sapi¬ 
dum et suave gustatui sit quod utile futurum est; praeser¬ 
tim 1 cum experientia saepe comprobatum sit, eos qui in exer¬ 
citiis ac meditationibus suis perseverant, easque etiam aridi¬ 
tatis tempore non deserunt, sed cum attentione et cura qua 
possunt illa continuant, saepe multis consolationibus et gau¬ 
dio spirituali refectos abscedere, dum se quidquid potuerunt 
egisse recordantur. Magnae virtutis non est posse orationem 
longo temporis spatio protrahere, dum consolationibus divinis 
quis affluit; sed tum quando illae subtrahuntur, eandem non 
deserere, sed aequo animo omnem hanc derelictionem sustinere, 
hoc praeclarae cujusdam virtutis indicium est. In hoc enim 
elucescit humilitas, eminet patientia, ac demum vera in bonis 
operibus perseverantia declaratur. 

Ceterum necessarium est, ariditatis tempore majorem sui 
curam et sollicitudinem gerere; super sui custodia diligentius 
invigilare; conscientiam sincerius discutere; ac omnes cogita¬ 
tiones, verba, et actiones accuratius observare. Etenim cum 
tunc alacritas et laetitia spiritualis (quae est hujus navigatio¬ 
nis principalis remus) absit, diligentiori sollicitudine ac vigi¬ 
lantia defectus gratiae supplendus est. In hoc rerum statu 
cum te constitutum animadverteris, existimare debebis, uti 
S. Bernardus monet, excubias, quae tibi praesidio erant, so¬ 
pore oppressas esse, atque muros, qui te tutabantur, conci- 


1 Praemium eorum, qui etiam ariditatis tempore capta exercitia non 
deserunt. 


P. Gaudentius. VoL I. 

disse; ac proinde totam salutis tuae spem in armia consistere* 
quippe cui nihil amplius in muro prostrato spei reliquum sit; 
sed armata dextera salus quaerenda sit. 0 quam eximia illam 
animam sequitur gloria, quae hoc pacto praeliatur et de ho¬ 
ste triumphat; quae sine scuto certamen init, quae sine um¬ 
braculo manus cum hoste conserit, quae sine adjutorio fortis 
est, et quae cum sola praelium sustineat, animum sibi tamen 
ac vires assumit, quasi multis auxiliariis copiis circumcincta 
foret. 

Haec est potissima probatio, qua bonitas ac sinceritas 
amicorum Dei cognoscitur, quaque veri a falsis secernuntur. 

Tentationis secundae remedia. 

Contra tentationem importunarum atque inutilium cogi¬ 
tationum, quae se orantibus confertim objicere, eisque non par¬ 
vam molestiam facessere solent, hoc remedium est. Portiter 
illis reluctari, nec pati ut nostri dominentur; ubi tamen ca¬ 
vendum est, ne ista reluctatio sit cum magno labore, atque 
angustia spiritus conjuncta; cum opus hoc non tam dependeat 
a nostris viribus, quam gratia divina, ac profunda humilitate \ 
Quocirca cum hac tentatione quis impetitur, ad Deum se sine 
scrupulo aut mentis anxietate convertat (quandoquidem hic 
culpa nulla est, aut certe levissima) et cum magna submis¬ 
sione ac cordis devotione dicat: Ecce, Domine, aspice, quid 
ego sim? Quid aliud sperari potest ex hoc olenticeto, quam 
hujuscemodi odores? Quis alius fructus ex hac terra, cui tu 
in mundi nascentis exordio maledixisti, exspectari potest, quam 
tribuli et spinae ? Quid boni proferre potest, nisi tu, Domine, 
illam ab omni malo germine mundaveris? Hoc dicto ad me¬ 
ditationis filum continuandum redeat; et Domini visitationem, 
qui humilibus nunquam deest, patienter exspectet; quodsi ne 
sic quidem cogitationum tumultus quieverit, nihilominus con- 


1 Quid agendum in cogitationum importunitate. 

stanter ac perseveranter resistat, ac pro virili earum impe¬ 
tum repellat. Ex hac namque perseveranti lucta, majus (mihi 
credat) lucrum et meritum referet, quam si summis etiam con¬ 
solationibus in meditatione perfruitus fuisset. 

Tertiae tentationis remedia. 

Ad tentationem cogitationum blasphemiae superandam, 
sciendum est, sicuti nullum 1 tentationis genus piae menti mo¬ 
lestius est, ita nullum minus periculosum esse; itaque conve- 
nientissimum adversus illud remedium est, hujusmodi cogita¬ 
tiones contemnere. Etenim cum peccatum non in sensu, sed 
in delectatione ex cogitationibus percepta consistat, in hac au¬ 
tem cogitationum blasphemarum tentatione, nulla insit volu¬ 
ptas, imo potius ingens molestia, idcirco potius poenae quam 
culpae nomen meretur. Et quanto amplius homo in hac ten¬ 
tatione ab omni gaudio et voluptate destituitur, tanto longius 
ab omni crimine recedit. Quocirca optimum contra eam reme¬ 
dium est, cogitationes hujusmodi insurgentes non formidare, 
sed aspernari, et pro nihilo putare, quia quando valde me¬ 
tuuntur, ipse timor eis plerumque vires addit et fortiores facit. 

Quartae tentationis remedia. 

Contra tentationes infidelitatis remedium est: ut qui ta¬ 
libus cogitationibus molestatur, ex una quidem parte humanae 
conditionis humilitatem et imbecillitatem, ex altera vero divini 
numinis magnitudinem ac potestatem, cui nihil impossibile est, 
sibi proponat; illa quae Deus praecipit semper cogitet, in di¬ 
vinis vero operibus curiose contemplandis et investigandis, ab 
omni curiositate se abstineat; quandoquidem illorum fere mi¬ 
nima nostrae intelligentiae capacitatem plurimum excedunt 2 . 


1 Tentationes cogitationum blasphemiae cur contemnendae sint. 

2 In divinis operibus considerandis qua cautela utendum sit. 

Quare is qui hoc divinorum operum sanctuarium ingredi cu¬ 
pit, summa cum humilitate ac reverentia ingrediatur* atque 
oculis praeditus sit columbae simplicis, non callidi serpentis; 
et cor gerat discipuli, non judicis temerarii. Similitudinem 
pueri assumat, tales enim Dominus secretorum suorum parti¬ 
cipes facit. Non curet divinorum operum causas scrutari aut 
nosse, oculos rationis claudat, ac fidei tantum oculos aperiat; 
hi namque sunt manus quibus opera Dei tractanda sunt. Ad 
humana opera contemplanda satis boni lucidi ac perspicaces 
sunt oculi rationis humanae; at pro divinis contuendis minime 
sufficiunt, cum tantae lucis capaces non sint. Haec tentatio 
cum sit una ex earum genere, quae homini molestissimae sunt, 
ac nihil paene delectationis adjunctum habent, eodem remedio 
curanda erit, quo praecedens: nimirum ut nihil pendatur, cum 
magno aliquo crimine, propter molestiam quam socum addu¬ 
cit, animam contaminare non possit; etenim ubi voluntas con¬ 
traria est, ibi crimen nullum est, uti paulo ante declara¬ 
vimus. 


Quintae tentationis remedia. 

Sunt nonnulli qui magno timore et plurimis phantasiis 
turbantur, quando nocte adituri sunt loca secreta, et ab ho¬ 
minum consortio separata ad orandum. Cui tentationi nullum 
efficacius est remedium, quam si homo forti sit animo, et in 
exercitio perseveret; hic enim timor non fugiendo, sed pu¬ 
gnando vincitur, si praeterea consideret neque diabolum, nec 
aliud quideunque nobis nocere posse, nisi Deus permiserit, si 
denique secum expendat, angelica nos custodia circumseptos 
esse, qui majorem nostri curam habent intra, quam extra ora¬ 
tionem, quique nos in precibus adjuvant, preces nostras su¬ 
scipiunt, ad caelos deferunt, atque omnes inimici nos impedire 
conantis molitiones impediunt. 

Sextae tentationis remedia. 

Ad somnum, qui multis orationis tempore molestus esse 
solet, superandum 1 considerare debemus, illum nonnunquam 
ex necessitate proficisci; et tum corpori non est denegandum 
quod suum est, ne vicissim impediat, quod nostrum est. Ali¬ 
quando ex infirmitate, et tum cavendum est, ne quis nimium 
turbetur seque affligat, cum nulla hic subsit culpa; sed mo¬ 
deste quantum vires patiuntur, resistat, nunc utendo indu¬ 
stria, nunc aliquali violentia, ne omnino pereat oratio, sine 
qua vix aliquid in hac vita haberi potest securum. Quandoque 
prodit ex ignavia, aut a diabolo immittitur, et tum non est 
aliud melius remedium, quam vinum sibi interdicere, aqua etiam 
non nisi permodica, quae videlicet ad restinguendam sitim suf¬ 
ficiat, uti; genibus flexis, aut alio corporis situ corpus fati¬ 
gante orare; flagello aut alia corporali austeritate, quae som¬ 
num ab oculis excutiat, carnem affligere. Denique maximum 
huic malo, sicut et ceteris omnibus remedium est, opem ab 
illo petere qui paratus est semper dare, modo sint qui fer¬ 
venter et perseveranter petant. 

Septimae tentationis remedia. 

Contra tentationes diffidentiae et praesumptionis, cum in¬ 
ter sese contrariae sint, contraria etiam necessarium est ad¬ 
hibere remedia. Diffidentiae remedium est: Considerare quod 
non nostris duntaxat viribus, sed divinae maxime gratiae in¬ 
nitamur, quae tanto homini paratior est, quanto magis de 
seipso ac viribus suis diffidens, in sola Dei bonitate cui nihil 
est impossibile, spem suam collocat. 

Praesumptionis remedium est: Considerare nullum certius 
atque evidentius argumentum esse, hominem adhuc longe a 


1 Somnolentia in oratione triplici ex causa ortum habet. 

vera sanctitate abesse, quam si jam se proximum ei factum 
esse credat. 

Ad haec contemplari se in vitis Sanctorum cum Christo 
jam regnantium, aut aliorum adhuc viventium tamquam in 
speculo; cum his enim si se contulerit, animadvertet se cum 
illis compositum nihilo plus esse, quam nanum giganti colla¬ 
tum; quae consideratio superbiam illius facile deprimet. 

Octavae tentationis remedia. 

Contra inordinatam sciendi et studendi cupiditatem re¬ 
medium est considerare quantum virtus excellat scientiam; et 
quantum divina sapientia prudentiam superet humanam *. Ex 
quo cognoscet homo, quam sit rationi consentaneum, plus la¬ 
boris et temporis impendere uni, quam alteri. Praeterea ha¬ 
beat mundi sapientia omnem quae desiderari possit excellen¬ 
tiam, non potest tamen hanc unam miseriam effugere, ut cum 
vita non pereat. Quid igitur miserabilius, quam tot impensis 
et sudoribus acquirere quod tam cito periturum est? Omnia 
quae in hoc mundo sciri possunt, tamquam nihil sunt; ideo- 
que multo utilius fuerit exercere se in divino amore, cujus 
fructus semper durant, et in quo omnia videmus et cognosci¬ 
mus. Denique in die judicii non interrogabimur quid legeri¬ 
mus, sed quid fecerimus; nec quam polite locuti fuerimus, sed 
quam bene vixerimus. 

Nonae tentationis remedia. 

Contra indiscretum aliis succurrendi zelum 1 2 praecipuum 
remedium est, ita proximorum intendere utilitati, ut tamen 
nobismetipsis non obsimus; et ita curare negotia conscientiae 
aliorum, ut propria non negligamus, sed iis curandis tantum 


1 Divina sapientia in immensum prudentiam superat humanam. 

2 Proximorum salus ita curanda est, ut nostram non negligamus. 

temporis reservemus quantum satis est ad conservandum cor 
in devotione et abstractione. Atque hoc est (uti S. Paulus in¬ 
quit) ambulare in spiritu, id est, ut homo magis sit in Deo 
quam in semetipso. Cum igitur principium et radix omnium 
bonorum nostrorum hinc dependeat, eniti debemus, ut oratio 
nostra tam prolixa profundaque sit, ut cor in hac devotione 
atque abstractione semper continere valeat. Ad quod opus est 
non qualicunque oratione, sed longa et profunda. 

His ex « Libello aureo » S. Petri de Alcantara (— « Tra¬ 
ctatus de oratione et meditatione » —) ad verbum transcriptis 
hujus primae partis « Introductionis ad vitam Seraphicam » 
finem facimus cum sententia S. P. N. Prancisci: 

« Deus meus et omnia »! 


FINIS PRIMAE PARTIS. 


